
Lămuriri 

Cartea însumează o serie de studii şi articole de etnologie 
elaborate între timp. Ele nu urmează strict o ordine cronologică, ci 
una tematică, grupate potrivit conţinutului apropiat. Detaliile despre 
apariţia lor se găsesc în bibliografia de la sfârşitul cărţii. 

Cartea este împărţită în 3 secvenţe: I - Cărturari etnologi, II - 
Structuri monografice naţionale şi HI - Structuri istorico-etnograrice 
zonale. 

I. CĂRTURARI - ETNOLOGI 


C. RĂDULESCU CODIN - UN PASIONAT 
SI HARNIC FOLCLORIST 



Printre culegătorii de folclor din primul sfert al vea- 
, *'■-{ cului nostru se numără şi C. Rădulescu-Codin, de la 
a cărui moarte s-au împlinit, în această primăvară - 
la 29 martie 1956 - trei decenii. Fiindcă şi-a iubit 
poporul şi şi-a pus toate cunoştinţele şi toată puterea 
de muncă în serviciul acestuia, în timpul vieţii a fost 
persecutat, iar după moarte, trecut în uitare. 

El a văzut lumina zilei acum 80 de ani, în satul 
Zgripeşti, comuna Beleţi - Negreşti, judeţul Muscel, 
la 1 noiembrie 1875', într-o familie de ţărani săraci, 
în casa lui badea Radu şi a Saftei Uţa. Dintre părinţi, 
maică-sa, o talentată povestitoare, a fost cea dintâi 
care i-a sădit dragostea faţă de folclor, 
încă de timpuriu a cunoscut mizeria vieţii materiale care, de altfel, l-a 
urmărit toată viaţa. După ce a terminat şcoala primară, părinţii, ca să nu mai 
robească şi el pe pământurile ciocoilor, l-au băgat băiat de prăvălie la o „negus¬ 
torie” din Piteşti. Dar mizeria pe care a îndurat-o, cât şi dorinţa de a învăţa carte 
l-au îndemnat, după puţin timp, să fugă acasă, trecând înot Argeşul. Părinţii, 
neavând cu ce să-l întreţină la şcoală, l-au pus la sapă. Cu flăcăii şi fetele satului 
lucra din zori şi până târziu în noapte, pe pământurile boierilor. Seara, când se 
întorcea de la sapă, cânta: 

„Sapa-i grea şi coada groasă 
M-a deschiat de oase; 

Sapa-i grea şi coada-i lungă. 

Nu nojeşti parale-n pungă.” 

Munca câmpului la stăpâni nu-1 mulţumea. In toamnă, cu chiu cu vai, a 
intrat elev la şcoala normală pe care, în ciuda numeroaselor greutăţi materiale, a 
reuşit s-o termine, datorită unei voinţe de neînfrânt. în toamna anului 1896, la 
vârsta de 21 de ani, a fost numit învăţător în satul natal. 


1 Conform „Extractului de naştere”, nr 76. eliberat de primăria comunei Beleţi - Negreşti, 
jud. Muscel. Această dată este atestată în toate documentele. 

în calitate de învăţător şi apoi de revizor şcolar inamovibil a dus o 
vastă activitate pentru ca şcoala să cuprindă cât mai mulţi fii de ţărani. 
Apreciind valoarea instructivă şi educativă a teatrului, el a fost primul care, 
în satele judeţului Muscel, a pus bazele lui odată cu reprezentarea piesei sale 
Şcoala şi oştirea (1897). 

Căutând să vină în ajutorul învăţătorilor şi ţărănimii a scris Cuvântări 
populare, carte în care critică nepăsarea statului faţă de şcoală şi dă sătenilor 
numeroase sfaturi de igienă, de îngrijire a vitelor şi de cultivare raţională a 
pământului. Cartea s-a bucurat de aprecierea lui G. Coşbuc, Alex. Vlahuţă, 
N. Iorga, M. Sadoveanu. Coşbuc a scris în 1908: „Cuvântările d-lui Codin 
sunt bine rostite, clar şi ţărăneşte”. 

Fiind numit revizor şcolar în preajma Primului Război Mondial, Codin 
a avut o mare posibilitate să cunoască în amănunt aspectele satelor şi nevoile 
oamenilor. Observaţiile le-a inserat în cartea Datoria noastră (1916). Aici a 
denunţat starea lamentabilă a şcolilor, mizeria materială şi înjosirea morală a 
învăţătorilor de către „sătenii necinstiţi dar cu greutate electorală”. Pentru ridi¬ 
carea şi luminarea ţărănimii, el a propus unirea tuturor intelectualilor cinstiţi şi 
întemeierea unor„tovărăşii culturale”. In acest sens, a editat vreme de un dece¬ 
niu revista populară „Prietenul nostru”. Revista nu numai că înfăptuia opera de 
unire a intelectualilor şi de luminare a ţărănimii, ci publica regulat şi diferite 
creaţii populare. 

Prin activitatea obştească, Codin Rădulescu „a fost un bun povăţuitor 
al poporului, a cărui viaţă sufletească o cunoştea atât de bine” (Acad. Emil 
Petrovici). 

Personalitatea lui se întregeşte şi cu activitatea folclorică, desfăşurată în 
strânsă legătură cu cea cetăţenească. Elev strălucit al şcolii folclorice a lui B. P. 
Hasdeu, alături de D. Stăncescu, Tudor Pamfile, I. Bibicescu etc., el a mers pe 
linia acesteia, remarcându-se - spre deosebite de alţii - nu numai ca culegător, 
ci şi ca cercetător. Bibliografia folclorică a lui Rădulescu, fiind destul de vastă, 
cuprinde 19 volume în proză şi în versuri. 

Concepţia folclorică a lui Codin o găsim exprimată în Comorile 
poporului (1906). în acest voluminos studiu, Codin arată că folclorul „reprezintă 
un tablou general din viaţa, caracterul şi spiritul poporului” şi că adevăratul lui 
păstrător este poporul. In continuare, autorul subliniază imensa lui însemnătate 
pentru înflorirea literaturii culte, pentru dezvoltarea studiilor de limbă, pentru 
istorie şi pentru educarea tineretului. Ca folclorul să fie cules şi valorificat, el 
propune înfiinţarea unor societăţi de folclor, formarea de cadre, întocmirea de 
antologii etc., lucruri realizate abia astăzi. 

Cele mai multe culegeri ale lui Rădulescu se referă la regiunea Argeş. 
Prima sa culegere Din Muscel - cântece populare o publică în 1896, având o 
prefaţă elogioasă a lui G. Coşbuc. în culegere sunt inserate o sumedenie de 
poezii cu o mare varietate tematică, în care se oglindesc exploatarea sângeroiasă 
a ţărănimii, atitudinea critică faţă de cătănie, asuprirea turcească şi împotrivirea 
ţărănimii obidite. 

A urmat o a doua culegere Cântece şi descântece (1901). Creaţiile po¬ 
pulare, legate de sărbătorile anului, au fost adunate împreună cu colegul Dumitru 
Mihalache în cartea Sărbătorile poporului (1909). 

Şi activitatea de folclorist a rodit evident după călătoria de studii (1909) 
în ţară şi după ocuparea postului de revizor şcolar inamovibil, căci l-au pus în 
legătură permanentă cu o sumedenie de oameni şi de „odoare” ale lor. 

Acum îşi publică însemnata culegere Legende, tradiţii şi amintiri 
istorice (1910). Cartea cuprinde o serie de naraţiuni istorice ce povestesc istoria 
Ţării Româneşti din cele mai vechi timpuri, de la Traian şi Decebal, şi până la 
domnia lui Cuza. Cartea, spre deosebire de altele, notează atitudinea cotropito¬ 
rilor tătari şi turci faţă de poporul nostru şi virtuţile ostăşeşti ale acestuia. Cân¬ 
tece de război, vol.I-II (1919), o altă culegere, completează istoria populară. 
Numeroase cântece - cele care aparţin poporului - denunţă mizeria populaţiei în 
timpul ocupaţiei germane şi reliefează eroismul ostaşilor noştri în timpul Primu¬ 
lui Război Mondial şi, în fine, ultima culegere de folclor versificat: Cântece şi 
descântece ale poporului (1986). 

Aproape toate poveştile, basmele şi legendele, culese cu diferite ocazii, 
au fost şi ele publicate în cartea îngerul românului -Poveşti şi legende din popor 
(1913). Şi aici se oglindesc necazurile şi lupta oamenilor din popor. în biblio¬ 
grafia lui Rădulescu-Codin se înregistrează şi câteva monografii istorice (Corbi, 
Câmpulung), presărate cu folclor. 

Acestea sunt cele mai reprezentative opere folclorice ale lui Codin, care 
îl aşează printre folcloriştii de seamă ai ţării noastre. 

înţelegându-şi pe deplin rolul de adevărat învăţător al poporului şi 
iubindu-1 cu patimă, C. Rădulescu-Codin şi-a consacrat toate forţele sale 
luminării acestuia. Legat de realitatea vremii şi făcându-se purtătorul de cuvânt 
al oamenilor săraci, el a ridicat şi a rezolvat judicios o seamă de probleme. 

Ampla activitate a lui C. Rădulescu-Codin pe tărâm social şi folcloric 
constituie un minunat exemplu de urmat. Ea poate foarte bine-să însufleţească pe 
învăţători şi pe folclorişti, în noile condiţii istorice, în activitatea lor de partici¬ 
pare la opera de construire a unei vieţi prospere în ţara noastră. 

Din culegerile lui C. Rădulescu-Codin 


Vai de mama 

Frunză verde merişor, 

Vai de mama cu fecior, 

N-are nici un ajutor! 

Ce păţeşte 

până-1 creşte... 

Se trudeşte, 

se snopeşte, 

Să-şi vază copilu-n faţă, 

Să-şi trăiască lungă viaţă... 

Vai de mama cu fecior! 

Ce păţeşte 

până-1 creşte, 

Se trudeşte, 

se snopeşte, 


cu fecior! 

Si când mare mi-1 mai creste 

X ’ 

Impăratu-1 stăpâneşte, 
împăratu-1 foloseşte... 

Că mi-1 prinde de pe văi, 

Mi-1 prinde cu mulţi flăcăi, 

Şi mi-i duce la ciocoi. 

Şi mi-1 dă pe la odăi 
Şi slujeşte ca la oi... 

Tot ce-a luat de la bătrâni, 

El mi-şi pierde pân străini; 
Cămăşuţa albă-floare, 

Cusută de surioare, ' 

I-o iau câinii de ciocoi 
Şi-o aruncă la gunoi! 

1956 


DUMITRU STĂNCESCU - UN POPULARIZATOR 
AL CĂRŢII ŞI UN FOLCLORIST 


Nouăzeci de ani se împlinesc în cursul acestei luni de la naşterea unui 
pasionat răspânditor al cărţii în popor şi al unui fruntaş al folcloristicii noastre 
- D. Stăncescu. 

S-a născut la 20 decembrie 1866, în Bucureşti, dintr-o familie cu vechi 
preocupări intelectuale, fapt care a înrâurit şi a orientat considerabil înclinaţiile 
literare ale tânărului Stăncescu. A studiat la Şcoala de la Sf. Sava din Bucureşti 
şi la Liege, în Belgia. La formarea dragostei faţă de folclor şi de oamenii umiliţi, 
au contribuit evident şi bunică-sa, Maria Stăncescu, şi maică-sa, două talentate 
povestitoare şi bune cunoscătoare ale producţiunilor folclorice. 

După terminarea studiilor, întors în ţară, a desfăşurat o vastă activi¬ 
tate în domeniul culturii, de creator de literatură, de popularizator al cărţii şi, 
îndeosebi, de folclorist. Şi, fireşte, această activitate ar fi fost cu mult mai 
întinsă şi mai rodnică, dacă firul vieţii sale nu ar fi fost curm'at în 1899, pe 
când avea numai 33 de ani. 

D. Stăncescu îşi începe mai întâi activitatea prin crearea şi publicarea 
unor opere originale în revista lui Al. Macedonski „Literatorul”, unde cunoaşte 

şi pe viitorul său prieten Tr. Demetrescu. Aici îşi publică începând din 1883 
lucrările: Actualităţi, Memoriile unui căţel. Monologul unui papagal, 
întâmplările unei băncuţe ş.a., opere cu elemente de critică socială. 

Concomitent, dându-şi seama de lipsa cărţii ieftine şi folositoare de pe 
piaţă, de obscurantismul în care se zbătea poporul şi de semnificaţia culturii în 
luminarea acestuia, D. Stăncescu, împreună cu Carol Miiller, un librar, înte¬ 
meiază în 1892 colecţia populară ,3iblioteca pentru toţi”. In „Biblioteca pentru 
toţi”, la care a fost director până la moarte, publică o sumedenie de opere 
româneşti şi străine. Din literatura română publică lucrări ale lui Anton Pann, 

M. Kogălniceanu, Gr. Alexandrescu, I. Popovici-Bănăţeanu, N. Filimon, Alex. 
Vlahuţă, I.L. Caragiale etc., iar din literatura universală - opere ale lui Petofi, 
Shakcspearc, H. Taine etc. 

Tot în „Biblioteca pentru toţi” îşi găsesc ospitalitate o serie de lucrări de 
ştiinţă popularizată şi de sfaturi: Sfaturi asupra sănătăţii copiilor, Despre 
educaţie, universul şi minunile lui întrebuinţarea vieţii, Gloriile muzicei. Dar 
Stăncescu nu este un simplu conducător al colecţiei, căci el însuşi traduce o serie 
de cărţi din literatura de peste hotare. Datorită activităţii de „mare animator al 
cărţii” (I.C. Chiţimia), D. Stăncescu ocupă un loc important în istoria cunoaşterii 
şi difuzării cărţii în popor. 

Importantă i-a fost şi activitatea de folclorist, de culegător, fiind un elev 
strălucit al şcolii folclorice a lui B.P. Hasdeu. S-a revelat mai cu seamă ca un bun 
culegător al basmului românesc, alături de P. Ispirescu. în folclor, a debutat la 
„Literatorul” cu basmul Norocul şi nenorocul (1884), căruia i-au urmat altele. 
Prima sa culegere de basme apare în 1885 cu titlul Basme, prefaţată elogios de 
învăţatul M. Gaster. Culegerea, pe atunci printre primele, a constituit un adevărat 
eveniment în cultura noastră folclorică şi el a fost remarcat de Ionescu-Gion, 

N. Iorga, V. Alecsandri. 

încurajat de aceştia a purces mai departe la culegerea basmelor şi a altor 
producţiuni folclorice, îmbogăţind vizibil registrul naţional publicat al mani¬ 
festărilor spirituale ale poporului. Astfel a mai publicat un volum de basme - 
Alte basme (1893). Iar alte diferite producţiuni folclorice în proză în volumele: 
Snoave sau glume populare (1893), Basme şi snoave (1895), Glume şi poveşti 
(1895) sunt creaţii în care poporul, deseori sub haina umorului, denunţă abate¬ 
rile oamenilor de la ritmul normal al vieţii. 

Cele mai valoroase opere populare culese de Stăncescu rămân însă tot 
basmele. Profesoral I. C. Chiţimia, cercetătorul minuţios al operei lui Stăncescu, 
a relevat realismul şi arta literară a basmelor acestuia. In comparaţie cu basmul 
lui P. Ispirescu, „basmul lui Stăncescu - a arătat de I.C. Chiţimia - e mai dina¬ 
mic, concentrat în exprimare, cu dialog frecvent, cu dese coborâri din fantastic 
la realitatea imediată, evidentă şi în exprimarea sobră şi neîncărcată de 

metafore”. în continuare s-a mai remarcat „tonul” natural, dulce şi cu umor al 
povestirii. 

Ignorat aproape completamente - în trecut - meritele lui D. Stăn- 
cescu, de răspânditor al cărţii şi de folclorist, au fost abia acum studiate şi 
subliniate. în 1955, Editura Tineretului i-a publicat culegerea Basme, iar I.C. 
Chiţimia l-a studiat în monografia D. Stăncescu, literat şi folclorist. Amintirea 
activităţii lui Stăncescu constituie un imbold puternic în acţiunile nobile ale 
lucrătorilor de azi din domeniul culturii. 

1956 


C. RĂDULESCU - CODIN, 

UN MARE FOLCLORIST AL REGIUNII NOASTRE 

Folcloristul C. Rădulescu - Codin s-a născut dintr-o modestă familie de 
ţărani în satul Zgripceşti, comuna Beleţi-Negreşti, jud. Argeş, în 1875. Mai- 
că-sa, o talentată povestitoare, a fost cea dintâi care i-a cultivat dragostea faţă de 
folclor. După terminarea şcolii primare, în pofida groaznicelor condiţii mate¬ 
riale, a urmat şcoala normală unde profesori ca Şapcaliu şi Scureiu i-au sădit şi 
mai puternic dragostea faţă de popor şi folclor. 

• în toamna anului 1896, la 1 septembrie, a devenit învăţător în comuna 
Priboeni din jud. Argeş. Numirea sa ca învăţător a corespuns cu existenţa unei 
perioade destul de grele în istoria ţărănimii: era în vremea dintre 1888 şi 1907. 
înţelegandu-le situaţia mizeră a acestora, el desfăşoară încă din 1896 o vastă 
activitate în cadrul şcolii şi în afara ei, de cetăţean şi de folclorist, împletindu-le 
minunat pe amândouă, tot timpul. Elev al şcolii folclorice iniţiată de Hasdeu, el 
s-a remarcat ca un strălucit culegător şi ca un pătrunzător cercetător al folcloru¬ 
lui. A studiat şi a cules tot ce a întâlnit şi a auzit prin ţinutul natal şi prin ţară. Ba 
a cules şi unele opere „folclorice”, puţine la număr, care nu reprezintă opinia 
poporului. 

Concepţia despre folclor, formată treptat, şi-a expus-o în cartea Como¬ 
rile poporului (1906) şi-n prefaţa de la Poveşti şi legende (1910). Aici arată 
Codin că folclorul a luat naştere în trecutul îndepărtat al omenirii, că el reprezintă 
un tablou general din viaţă, caracterul şi spiritul poporului şi în creaţiile lui se 
oglindesc forţele intelectuale şi morale ale acestuia şi că păstrătorul lui fidel este 
însuşi poporul.Tocmai de aceea subliniază înalta semnificaţie a literaturii popu¬ 
lare în' dezvoltarea tuturor ştiinţelor sociale şi-n primul' rând a literaturii 
culte.Relevă că totdeauna folclorul a format şi formează un izvor neistovit pen¬ 
tru dezvoltarea literaturii scrise, sub toate aspectele. Ideea este susţinută cu 
bogate argumente din literatura noastră şi din cea mondială. Din literatura mon- 

dială, cum era un profund cunoscător şi iubitor al marii literaturi ruse, citează în 
primul rând exemplul luminos al acesteia. Menţionează că adevărata literatură 
rusă scrisă, realistă şi accesibilă, a început odată cu Puşkin, Lermontov şi Gogol, 
care „s-au adăpat la comoara de gândire şi simţăminte a poporului”. 

O importanţă similară prezintă folclorul şi pentru „filologi şi grama¬ 
tici”, fiindcă în legende, basme, poveşti etc. se găsesc diferite cuvinte şi cons¬ 
trucţii, capabile să îmbogăţească dicţionarele, să aducă corective studiilor 
gramaticale şi normelor ortografice. în scopul ajutorării activiştilor din dome¬ 
niul limbii, el publică dicţionarul regional O seamă de cuvinte din Muscel 
(1901), cu o prefaţă de dr. G. Weigand. Apoi, scriitorilor ce se îndepărtaseră 
de popor şi prin limbă, le atrage atenţia că limba vie din producţiile populare tre¬ 
buie să stea la temelia operei lor. 

Nu mai puţină utilitate prezintă „odoarele” poporului şi pentru studiile 
psihologice, istorice (ca document) şi educării tineretului. în ce-1 priveşte pe 
Codin, el a întrebuinţat cu pricepere folclorul în operele sale originale. Ca izvor 
de inspiraţie în poezii şi povestiri, ca material documentar şi educativ în mono¬ 
grafii şi cuvântări. Culegerile lui Codin care privesc îndeosebi regiunea Argeş 
sunt atât în proză cât şi în versuri. în anul 1896 îşi publică prima sa culegere, Din 
Muscel - cântece populare, prefaţată elogios de George Coşbuc. Culegerea, 
bogată în teme, conţine o serie de poezii ce denunţă exploatarea sângeroasă a 
ţărănimii de către ciocoi. Asuprirea ciocoiască mergea aşa de departe, încât le 
lua ţăranilor, la muncă, şi flăcăii crescuţi cu multă trudă. Poezia Feciorul, ca şi 
altele, relevă drama înstrăinării flăcăilor de părinţi: „... Şi când mare mi-1 creşte,/ 
împăratul stăpâneşte,/ împăratul foloseşte./ că mi-1 prinde de pe văi/ mi-1 prinde 
cu mulţi flăcăi,/ şi mi-1 duce la ciocoi/ şi mi-1 dă pe la odăi/ şi slujeşte ca la oi/ 
tot ce-a luat de la bătrâni/ el îşi pierde prin străini...”. 

O altă serie de poezii ( Soldatul, Militarul etc.) se referă la cătănie care 
animaliza omul. Săracii bieţii flăcăi! prezintă tabloul recrutării flăcăilor. Tema 
demascării şi înfierării cătăniei a fost mai târziu îmbogăţită cu zeci de cântece 
cuprinse în culegerea Legende, tradiţii şi obiceiuri din Corbii Muscelului. 
Exploatarea ciocoiască şi asuprirea turcească n-au fost deloc privite cu indife¬ 
renţă de ţărănime, căci deseori s-a ridicat împotriva lor, în special prin haiducie. 
O serie de balade sunt închinate haiducilor din regiunea noastră, lui Radu 
Anghel, Otânceală, Cernea ş.a. Se înregistrează 4 balade închinate lui Radu 
Anghel, cel mai vestit şi cel mai temut haiduc. Balada Radu lui Anghel, 
neîntrecută în frumuseţea ideilor şi în arta literară, evocă puternic faptele 
legate de moartea „comandirului” şi ura nemărginită a 'poporului faţă de 
stăpânirea vremii. 

Culegerii Din Muscel i-a urmat o altă colecţie Cântece şi descântece 
(1901). Tot folclorul legat de sărbătorile anului din Muscel a fost adunat şi pu- 



12 


Mihail M. Robea 


blicat împreună cu prietenul său Dumitru Mihalache prin cartea Sărbătorile 
poporului (1909). 

Ceva mai târziu, istoria populară a regiunii Piteşti a fost completată cu 
Cântece din război (1919). în o mare parte din poeziile acestei culegeri - acele 
care oglindesc poziţia poporului - se subliniază eroismul ostaşilor români care 
au luptat în nordul regiunii şi se relevă aspectele mizeriei din vremea ocupaţiei. 
Sunt multe versuri în care se relevă purtarea ocupanţilor şi mizeria poporului din 
timpul Primului Război Mondial, de felul: Săraca Românie,/ Ce focşor a fost 
pe ea!/ Au intrat germanii-n ea./ Şi ne-a luat toată pâinea/ Şi ne-o dă cu porţia;/ 
De s-ajunge, nu s-ajunge/ Nimeni nu se poate plânge!”. 

Basmele, legendele şi povestirile adunate cu diferite prilejuri de Codin, 
le-a publicat în îngerul românului - poveşti şi legende din popor (1913). Bibli¬ 
ografia operei lui, care se ridică la vreo 30 de lucrări, mai numără şi alte culegeri 
de mică însemnătate. în general, ultimii săi ani de viaţă se caracterizează - pe 
tărâm cultural - prin activitatea dusă la revista „Prietenul nostru” şi prin publi¬ 
carea câtorva monografii etnologice (Carte', Muscelul nostru ). Moartea l-a sur¬ 
prins chiar lucrând la partea finală a monografiei Câmpulung. 

Rădulescu-Codin a avut o activitate vastă. Aceasta l-a făcut să fie unul 
din cei mai de seamă folclorişti ai vremii sale şi cel mai mare folclorist de până 
acum al regiunii noastre. 


NOI DATE DESPRE FOLCLORISTUL C. RĂDULESCU-CODIN 

într-un număr recent, „Revista de Folclor” (II, 1957,4,91-121) publică 
sub semnătura lui Dan Simonescu studiul Folcloristul C. Rădulescu-Codin, 
primul studiu amplu despre activitatea acestui folclorist. în articolul său. Dan 
Simonescu relevă momentele şi laturile esenţiale din viaţa şi activitatea multi¬ 
laterală a lui C. Rădulescu-Codin. In rândurile de faţă nu ne-am propus să între¬ 
prindem o cercetare critică a articolului, d, bazându-ne pe unele lucrări şi pe date 
arhivistice inedite, să-i aducem câteva completări şi precizări. Majoritatea infor¬ 
maţiilor arhivistice aparţin arhivei personale a lui C. Rădulescu-Codin; ele n-au 
fost util iz ate în materialul menţionat. 

C. Rădulescu-Codin (1 noiembrie 1875 - 29 martie 1926)', fiul soţilor 
Stana (1848 - 1923) şi Radu Uţa (1845 - 1910), după terminarea şcolii primare 

* Data naşterii cf. extractului de naştere nr. 76/1875, eliberat de primăria com. Beleţi- 
Negreşti (Muscel). în el se arată că părinţii îi erau neştiutori de carte. Data morţii cf. extractului 
de moarte nr. 42/1928. eliberat de primăria oraşului Câmpulung. Ambele documente în arhiva 
C. Rădulescu-Codin. 

în satul Zgripceşti şi în oraşul Piteşti, urmează studiile medii la Şcoala Normală 
de învăţători din Bucureşti şi din Câmpulung Muscel, 5 ani, între 1891 şi 1896. 
Şcoala Normală a funcţionat în Bucureşti de la înfiinţare (1867) şi până în 
toamna anului 1895, când s-a transferat la Câmpulung 2 . Din cei 5 ani de studii 
medii, numai unul, ultimul, l-a absolvit în Câmpulung. Aici a depus serioase 
eforturi ca să-şi îmbogăţească cunoştinţele la toate obiectele. An de an şi-a 
încheiat situaţia şcolară cu medii mai bune. în plus se observă că a acordat 
atenţie deoebită aptitudinilor din cadrul obiectelor de ştiinţe sociale. Datele 
arhivistice concordă deci cu afirmaţiile unor colegi potrivit cărora folcloristul 
s-a interesat evident în anii de şcoală de cultivarea sa personală 3 . La cultivarea 
şi la formarea personalităţii normalistului Rădulescu Const. au contribuit 
câţiva profesori tineri pregătiţi şi cu dragoste de popor, în primul rând. 
Gh. Şapcaliu şi D. Scureicu. Ultimul despre care nu se vorbeşte în articol, a 
contribuit considerabil prin lecţii şi prin sfaturi personale la formarea 
dragostei faţă de popor şi la pătrunderea lui Rădulescu-Codin în tainele pe¬ 
dagogiei. «Bunul, bătrânul şi înţeleptul» Dimitrie Scureiu, prieten şi coleg de 
gimnaziu la Cernăuţi cu M. Eminescu), i-a fost profesor de pedagogie şi 
director (1895-1899) la Şcoala Normală din Câmpulung 4 . Recunoscător, 
Codin şi-l reamintea totdeauna ca pe un intelectual care rostea «cuvinte 
înălţătoare de cuget şi încălzitoare de inimi» 5 . 

Format în atmosfera dragostei faţă de popor şi de creaţia lui populară 
şi simţindu-se atras de literatură, normalistul Rădulescu Const. întreprinde 
culegeri de versuri şi încearcă să scrie poezii, în ultimul an de şcoală, 
semnându-le: C. Rădulescu-Codin 6 . Le-a expediat la „Convorbiri literare”. 
Creaţiile proprii, neîndeplinind criteriile riguroase solicitate de comitetul de 
redacţie, au fost succesiv refuzate 7 . în schimb i-au fost publicate diferite doine 
şi balade, printre care Fata şi cucuf, Dobrişan etc. Din O seamă de cuvinte a 


^ I. G. Marinescu: Trei pătrimi de veac de activitate. Bucureşti, 1943, p. 138; 1. 
Răuţescu: Câmpulung Muscel. Câmpulung, 1943, p. 223. 

^ Idem, La moartea lui C. Rădulescu-Codin. Câmpulung (f.a.), p. 57-58. 

^ Idem, Op. cit., 258. 

^ C. Rădulescu-Codin: Cuvântări pentru popor, ed. III, Bucureşti, 1927, p. 3. 

6 In anii de şcoală i se spunea Radu Constantin, fără sufixul - eseu, pe care l-a adoptat 
mai târziu. în publicistică a adoptat si «numele literar» Codin. 

7 „Convorbiri literare”, XXX (1898), 11, 1 nov. 1896, 591; XXX (1896), 3, 1 mar. 


1986. 

8 Idem, XXX, 3, 1 mar. 1896, p. 476-478. 
9 Idem, XXX, 9, 1 sept. 1896, p. 297-304. 

publicat un fragment (literele A şi B)‘“. Când îi apare culegerea Din Muscel. 
Cântece poporale (1896), revista îl felicita: «Te salutăm pentru frumosul d-tale 
volum» 11 . Cu aceste imprimări îşi încheie activitatea literară la „Convorbiri li¬ 
terare”, căci, între timp, şi-a dat seama de orientarea generală a revistei. începe 
chiar din 1897 să publice la alte reviste, mai întâi la „Albina”. 

După absolvirea şcolii, Codin îşi mărturisea colegilor dorinţa de a-şi 
întemeia un cămin fericit cu o fată bună, urmând ca el să se dedice activităţii de 
ridicare a poporului 12 . Idealul i s-a îndeplinit prin căsătoria cu tânăra Mana I. 
Popescu (13 octombrie 1881 -29 aprilie 1955) din Budişteni - Muscel, maestră 
de lucru manual (câţiva ani la şcoala din Priboieni). Din căsătorie n-a rezultat 
unu sau doi copii, cum spun unii 13 , ci patru, toţi decedaţi de mici 14 . Pentru Codin 
care iubea cu sinceritate copiii, lipsa lor a însemnat o grea lovitură pentru toată 
viaţa. La moartea unuia a scris poezia Mort în ziua învierii. Din dragoste pentru 
copii a ajutat părinteşte pe fiii de oameni sărmani din diferite sate ale judeţului 
să intre la şcoli medii (Gh. Bondoc, I. Popescu, I. Ghencea etc.). Cu soţia 
suferindă de reumatism, mergea vara la Techirghiol. Aici a activat pentru ridi¬ 
carea populaţiei şi a scris despre localitate şi oamenii ei săraci 15 . Important 
pentru cunoaşterea folcloristului e faptul că la băile de la Techirghiol întâlneşte 
pe «mecanicul sătean» Andrei Popescu, originar din Ialomiţa, un adânc 
cunoscător al creaţiei populare şi un talentat povestitor, care i-a comunicat lui 
Codin o serie de basme şi poveşti publicate în colecţiile sale. 

Rodirea activităţii lui C. Rădulescu-Codin a fost stimulată şi simpati¬ 
zată de marii cărturari ai vremii - de George Coşbuc, Gustav Weigand, Sextil 
Puşcariu, Nicolae Iorga, Mihail Sadoveanu, Spiru Haret etc. Articolul publicat 
omite această chestiune importantă. Constatarea legăturii şi stimulării folcloris¬ 
tului apare în schimbul amplu şi variat în epistole. Codin avea un adevărat cult 
faţă de corespondenţa primită, o lipea pe foi, în caiete. Din păcate ni s-a păstrat 
numai un asemenea caiet, cu zeci de scrisori din câţiva ani ai primului deceniu 
din veacul nostru. Scrisorile existente sunt însă edificatoare pentru afirmaţiile 
noastre. Astfel, G. Coşbuc, vechiul amic, îi comunică într-o scrisoare despre 
greutăţile ivite la tipărirea unei culegeri la „Steaua”, apărută totuşi parţial într-o 
culegere colectivă. (E vorba de Cântece româneşti şi ostăşeşti, 1910, scoase cu 


10 Idem, XXX, 8, 1 aug. 1896, p. 824 - 829. 

11 Idem, XXX, 11,1 nov. 1896, p. 591. 

' 2 i.g. Nicolaescu, Op. cit., p. 58. 

13 Ibidem, p. 21, 38,44. 

'4 C. Rădulescu-Codin: Monografia corn. Priboeni - Muscel. Câmpulung, 1904, p. 39. 

D Idem, La punerea pietrei fundamentale a bisericii din Techirghiol, în „Prietenu nos¬ 
tru”, I (1911), p. 6, 93-96; Techirghiol, în „Prietenul nostru”, 1 (1911), 2-3. p. 46-48. 

Şt. St. Tuţescu şi S.T. Kirileanu). în scrisorile sale (18. VIII, 1904; 18. IX, 1904; 
19. XH, 1904), Gustav Weigand, alt prieten, îndeamnă pe Codin să continue 
activitatea culegerii folclorului, a cuvintelor regionale şi să asigure cazarea ger¬ 
manului Alfred Knor la Priboieni, venit să studieze limba română. în scrisoarea 
din 18 aug. 1904, Weigand, primind o culegere făcută de Codin, îi mărturiseşte; 
«Astfel de publicaţii sunt de mare valoare pentru folclorul românesc şi nimeni 
nu ştie mai bine să le facă decât învăţătorul care neîncetat îi în contact cu poporul 
de rând». Cele câteva scrisori (14. IV. 1906; 29. VIII. 1906; 29. IX. 1906) ale 
lui S. Puşcariu sunt axate strict pe problemele lexicografice. El remarcă «con¬ 
tribuţia lexicografică» a lui Codin, îi solicită continuarea notării ştiinţifice a 
cuvintelor regionale şi trimiterea lor către semnatar. In scrisoarea din 29 august 
1906, Puşcariu subliniază: «La redactarea Dicţionarului Academiei Române îmi 
sunt de mare folos contribuţiile lexicologice pe care le-aţi dat d-voastră în O 
seamă de cuvinte». N. Iorga se interesa de apariţia culegerilor folcloristului şi îl 
invita să colaboreze la „Neamul românesc”. La probleme similare se referă şi 
cele 3 scrisori semnate de M. Sadoveanu (Folticeni: 24. IX. 1906; 31. VIE. 1907; 
25.X.1906). Scrisoarea din 25 octombrie 1906 îl invită pe Codin să colaboreze 
cu informaţii săteşti la „Răvaşul poporului” şi pune în lumină aspecte inedite din 
activitatea publicistică a maestrului. Din aceste motive o dăm în întregime: 

25 oct. 1908, Folticeni. 

Mult stimate domnule Rădulescu, 

Nu şliu prin ce întâmplare am ajuns să neglijez o datorie pe care o 
aveam către dumneata: să-ţi răspund la o scrisoare veche. Manuscriptul se va 
trimite la „Semănătorul”. îţi voi trimite şi „Răvaşul poporului” cu care începe 
acum anul al 2-lea. Dacă ai vrea să colaborezi la „Şezătoarea” i-ar face plăcere 
lui Gorovei; dacă ai vrea să colaborezi la „Răvaşul poporului” iar ai face bine, şi 
te-aş ruga să colaborezi cu anume lucrări; anume să-mi dai informaţii cu carac¬ 
ter economic: dacă sunt pe acolo oamenii ingenioşi şi gospodari, cum lucrează, 
cum au făcut avere muncind etc. pentru că socot că acestea cu date şi nume sunt 
înţelese mai bine decât sfaturile directe ex-catedra. 

Te rog să primeşti salutări prieteneşti din parte-mi, 

Mihail Sadoveanu 

Alte scrisori provin de la diferiţi folclorişti contemporani, de la S.T. 
Kirileanu. M. Lupescu, Şt. St. Tuţescu etc. Scrisorile au prins opiniile acestora 
despre folclor şi proiectele editoriale. Printre acestea'se află şi unele scrisori 
primite de la persoane care nu aveau preocupări folclorice; în schimb, atente la 
activitatea lui Codin, căutau să-l încurajeze şi ele în vremurile pline de lipsuri 
materiale şi de indiferenţă. Un avocat din Ploeşti, Popovici C.D., sublinia în 

finalul scrisorii din 12 sept 1907: «Activitatea ds. extraşcolară este de o aşa 
mare însemnătate, încât nici nu vă imaginaţi cari îi vor fi roadele în viitor». 

în ultimul timp chipul haiducului Radu Anghel (1827-1865), rămas în 
literatura populară în câteva balade şi în pictură în două tablouri, a început să fie 
scos din anonimat, imaginea literară completându-se cu cea plastică. în 
străinătate. Antologia della narrativa romena de Giuseppe Petronio (Guanda, 
1956) i-a reprodus portretul, în culori, pe supracopertă - ca un simbol al luptei 
poporului nostru pentru libertate socială. S-au comis însă în informaţiile 
biografice despre haiduc două importante şi grave erori, ceea ce ne dă o imagine 
deformată a activităţii şi vieţii lui. Prima eroare priveşte anul naşterii. Reapare în 
articolul lui Dan Simonescu la nota 51 (p. 100). Folosindu-se informaţiile lui 
Rădulescu-Codin din Din Muscel (p. 210, nota 1) se afirmă că haiducul s-a 
născut în 1830, cu 3 ani mai târziu. Pe piatra funerară de lângă muzeul raional 
din Câmpulung-Muscel stau scrişi anii de viaţă ai haiducului: 1827 -1865. Anul 
respectiv al naşterii (1827) este atestat şi de cercetătorul muscelean I. Răuţescu 
în monografia Câmpulungului Muscel (p. 55) A doua greşeală se referă la locul 
şi data morţii. O găsim în Maeştrii picturii româneşti în muzeul de artă al R.P.R. 
de I. Jianu şi I. Frunzetti (Bucureşti, 1951) şi Mişu Popp de I. Frunzetti 
(Bucureşti, 1956). în ultima lucrare (p. 22) articolul afirmă că «comandirul» a 
fost «împuşcat de poteră în 1860 în comuna Moşteni-Greci». în realitate a fost 
împuşcat în octombrie 1866, pe dealul Cârslienilor (Muscel). O sumedenie de 
lucrări o atestă: Câmpulungul Muscelului de I. Răuţescu (p.55). Din Muscel (p. 
210, 229) şi Câmpulungul Muscelului de C. Rădulescu-Codin (p. 215), piatra 
funerară şi numeroasele balade populare. In plus există în Arhivele Statului din 
Bucureşti (ad-ve) două dosare cu nr. 1037 şi 2927 în care se arată că între 1860 
şi 1865, Radu Anghel a fost urmărit de potere (14. XI. 1864) şi s-a pus pentru 
prinderea lui importanta sumă de 1000 lei (30.V.1864). Deci Radu Anghel a trăit 
între 1827 şi 1865, şi a fost împuşcat pe dealul Cârstienilor. 

C. Rădulescu-Codin n-a avut numai prieteni, ci şi destui duşmani, dor¬ 
nici de a-1 îndepărta din învăţământ şi a-i împiedica activitatea. Fiindcă chemase 
pe copii la şcoală şi luptase prin cuvântări împotriva alcoolismului, Codin a venit 
chiar de la început în conflict cu moşierimea din Priboieni, reprezentată prin 
Enache Stancu. Folosindu-se de influenţa sa şi de unele nemulţumiri, acesta 
determină în 1901 şi 1902 pe nişte săteni să-l reclame autorităţilor superioare. 
Un inspector şcolar a anchetat amănunţit cazul, stabilind adevărul faptelor 
într-un raport. «Am căpătat deplina convingere - constată inspectorul - că acele 
reclamaţiuni sunt opera unui fruntaş din localitate, Enache Stancu, care a pus la 
cale prin (mituire) bănească, pe câţiva oameni de puţină însemnătate ca să-l 
reclame autorităţilor şcolare». Sunt enumerate şi cauzele reale ale reclamaţiei: 
«Prima e că învăţătorul şi-a făcut datoria cerând a se reda şcoalei un loc răpit de 

câţiva ani comunei de către acel Enache Stancu pe când era proprietar în 
comună... A doua pricină a reclamaţiunilor o aflu în faptul că învăţătorul ţine 
predici contra beţiei, 'ceea ce nu puţin a supărat pe... Enache Stancu care are în 
localitate două hanuri şi se teme că nu-i va merge treburile bine. In sfârşit, o altă 
pricină mai e că învăţătorul a supărat câţiva părinţi cărora li s-a aplicat amenzi 
şcolare». în încheiere, solicită pedepsirea lui Enache Stancu, vinovatul 16 . 

Neaderarea revizorului şcolar de Muscel la partidul ţărănesc i-a atras 
aversiuni încă dinaintea Primului Război Mondial. Când membrii comitetului de 
redacţie ai revistei «Vreme nouă» vor să-i transforme în 1914 programul cultu¬ 
ral într-unul politic, retrograd, Codin se împotriveşte. Sunt aruncate asupra lui 
săgeţi veninoase, fapt care-1 face să se retragă din conducerea revistei (martie 
1914), după o rodnică activitate de peste 2ani(1912-1914).în urma Primului 
Război Mondial, adversarii de la «Vreme nouă» răbufnesc împotriva lui Codin, 
născocind o serie de minciuni condamnate vehement de opinia publică. Ei pu¬ 
blică în ziarul «Ţara nouă», la 29 iunie 1919, o petiţie în care îl acuză că în vre¬ 
mea războiului ar fi pactizat cu ocupanţii germani, că ar fi îndemnat pe săteni la 
nesupunere faţă de ordinele statului, că ar fi solicitat înfiinţarea de şcoli germane 
etc., cerând Ministerului Instrucţiunii destituirea revizorului. Dar învăţătorimea 
care ştia prea bine că fratele lui Rădulescu-Codin fusese ucis de germani, că fu¬ 
sese suspectat, terorizat şi închis timp de 3 luni pentru atitudinea lui curajoasă 
faţă de ocupanţi, redactează o întâmpinare şi condamnă minciunile născocite, 
menţionând că folcloristul le-a fost un «model de cinste şi corectitudine atât în 
viaţa publică cât şi în cea privată 17 ». Ministerul a trebuit să ţină seama de opinia 
învăţătorimii muscelene, iar adversarii politici nu şi-au adus omul lor de 
încredere la conducerea învăţământului din judeţ. 

Gesturi de ostilitate faţă de Rădulescu-Codin apar şi din partea conduc¬ 
erii administrative a judeţului, a prefectului. Următoarea mărturie a lui I. 
Răuţescu despre comportarea prefectului Nicolau e elocventă: «Prefect era 
Nicolau, tipul adevărat al ciocoiului. El înţelege ca revizorul să-l asculte orbeşte 
şi să nu iasă din ordinele lui. De multe ori, în nervii de care era stăpânit prefec¬ 
tul Nicolau, îl apostrofa, teroriza şi dispreţuia nu numai între patru ochi ci chiar 
în public. Caz concret. N-am putut afla cu ce l-a nemulţumit pe prefect, dar în 
plin bulevard vociferând şi făcându-i numeroase imputări, bietul Codin n-a putut 
face altceva decât să zică: «potoleşte-1, Maica Domnului». Acest lucru mi l-a 
comunicai cineva, care a auzit cu urechea lui şi discuţia aprinsă avută, precum şi 
acest naiv răspuns al bietului Codin» 18 . 

^ Arhiva C. Rădulescu-Codin . Cf. copiei raportului. 

învăţătorii din Muscel către d nul Ministru ui Instrucţiunii Publice. Câmpulung 
1919, p. 10. 

Fragment din scrisoarea lui I. Răuţescu către subsemnatul, din 22 oct. 1956. 

Bibliografia lucrărilor principale ale lui C. Rădulescu-Codin este 
departe de a fi completă. în ea trebuie inserată Muscelul nostru, monografie 
în posesia Muzeului judeţean Argeş şi Monografia mănăstiiii Argeşului, redac¬ 
tată cu înv. D. Udrescu. Era bine să fi fost incluse şi următoarele pagini de 
antologie: Din literatura folclorului nostru. Culegere de texte şi melodii popu¬ 
lare. Buc. ESPLA, 1953, p. 125-135 («Biblioteca pentru toţi»); Basme, Buc. 
ESPLA, p. 142-177 («Biblioteca pentru toţi»); Antologie de literatură populară. 
Buc., Ed. Acad. R.P.R., voi. I; Poezia, 1954, p. 459-471; voi. II, Basmul, 1956, 
p. 43-47; 162-201; 255-269; Balade populare. Buc., ESPLA, 1954, p. 339-355 
(«Biblioteca pentru toţi»). Doine, cântece, strigături. Buc., ESPLA, 1955, p. 52, 
79, 157, 281, 307, 313, («Biblioteca pentru toţi»); Basme. Buc., ESPLA, 1956, 
p. 351-387 («Biblioteca ţăranului muncitor»); Basme. Ed.îngrijită de M. Bucur, 
Buc., Ed. Tineretului, 1957, p. 188-233 («Biblioteca şcolarului»); Satire popu¬ 
lare. Buc. ESPLA, 1957, p. 33, 88, 194-198 («Biblioteca pentru toţi») etc. 


C. RĂDULESCU-CODIN - PEDAGOGUL 
I 

C. Rădulescu-Codin, cunoscut îndeosebi ca folclorist, a dezvoltat con¬ 
comitent cu preocupările folclorice o interesantă activitate pedagogică. Activi¬ 
tatea aceasta se circumscrie în limitele perioadei 1896-1926. 

în primul pătrar al veacului nostru, Muscelul, trecut la judeţul Argeş, a 
cunoscut, ca şi alte judeţe ale ţării, un vădit progres pe orbita capitalismului. 
S-au dezvoltat ramurile agriculturii, s-a intensificat exploatarea cărbunelui 
(Schitu Goleşti, Godeni) şi s-au înfiinţat câteva mari întreprinderi industriale 
(Câmpulung, Clucereasa) şi au crescut schimburile comerciale cu celelalte 
aşezări româneşti. în pofida progreselor economice vădite, de care beneficiau 
în primul rând elementele burgheze şi moşiereşti, ţărănimea săracă şi munci¬ 
torimea continuau să ducă o viaţă mizeră. Germanul Alfred Knor, oaspetele lui 
Rădulescu-Codin la Priboeni, a rămas uimit, în 1904, de „traiul prost şi sărăcia” 
ţărănimii'. 

Dezvoltarea forţelor de producţie locale a solicitat existenţa unor 
muncitori cu oarecare cunoştinţe. Răspunzând tocmai înaltelor comandamente 
ale istoriei, învăţământul din Muscel a înregistrat în primul pătrar al veacului 
nostru o nemaiîntâlnită dezvoltare. Progresul a atins cel mai înalt grad în perioa¬ 
da anilor 1914 - 1926, adică în perioada revizoratului lui C. Rădulescu-Codin. 

'C. Rădulescu-Codin, Cuvântări populai?, ed. III, Bucureşti, 1427. p. 16. 

Numai în aceşti ani, numărul localurilor de şcoală a sporit cu 32 la sută, al 
învăţătorilor cu 61 la sută şi al copiilor şcolarizaţi cu 24 la sută 2 . 

La obţinerea atâtor succese, Rădulescu-Codin a adus o contribuţie sub¬ 
stanţială, acţiunile lui pedagogice fiind sprijinite cu entuziasm de învăţătorimea 
progresistă, de masele populare şi, în scopul dezvoltării forţelor de producţie, de 
o parte a burgheziei liberale. 


n 


C. Rădulescu-Codin s-a născut la 1 noiembrie 1875, în satul Zgrip- 
ceşti - Argeş 3 , în casa ţăranilor săraci Stana şi Radu Uţa. Şcoala primară a 
început-o în satul natal, la vârsta de 5 ani, şi a terminat-o, cu unele intermitenţe, 
la Piteşti. O vreme a fost băiat de prăvălie şi muncitor agricol. învingând o serie 
de obstacole materiale, a reuşit să-şi continue studiile medii la o şcoală normală 
din Bucureşti şi Câmpulung (1891-1996). Aici, dându-şi seama de aptitudinile 
pentru ştiinţele sociale, a pus un deosebit accent pe studiul literaturii române, 
istoriei şi pedagogiei, clasificându-se printre primii elevi. în această orientare, 
doi profesori - eruditul G. Şapcaliu şi patriotul D. Scurei - au exercitat asupra 
tânărului normalist o influenţă rodnică. La sfârşitul studiilor, normalistul poseda 
temeinice cunoştinţe de pedagogie şi de literatură. Cunoştinţele de pedagogie au 
fost continuu îmbogăţite şi sincronizate la frământările cotidiene prin studiul 
individual şi cursuri de specializare. Absolvind şcoala normală, tânărul 
C. Rădulescu-Codin a fost numit, la 1 septembrie 1896, învăţător la şcoala pri¬ 
mară din comuna Priboeni - Argeş, vecină cu Zgripceştii. Prin merite proprii, 
urcă în cursul anilor aproape toate treptele învăţământului primar: învăţător 
definitiv (1904); institutor (1908); revizor şcolar clasa a Il-a (1914), clasa I-a 
(1919) şi inamovibil (1924). Moare fulgerător, în urma unei grave afecţiuni 
contractate într-o inspecţie, la 29 martie 1926. 

C. Rădulescu-Codin şi-a desfăşurat activitatea de-a lungul unei 
perioade de 30 de ani. în calitate de învăţător şi de revizor şcolar, el a ridicat 
intuitiv şi a soluţionat prompt multiple prbbleme instructiv-educative şi cul- 
tural-artistice în lumea obidită a satelor. Ecoul unora s-a imortalizat în cerneala 
de tipar a volumelor: Cuvântări populare (1906), cu sfaturi utile pentru popu¬ 
laţie; Chemarea noastră (1916), cu îndemnuri generoase adresate învăţătorilor şi 
„fruntaşilor satelor”; Şcoalele din judeţul Muscel în timpul războiului şi 


' ^Arh. Stat., Buc., Fond. Min. Instr. Publ., dos. 1/1924. 

3 Cf. M. Robea, Date noi despre folcloristul C Rădulescu-Codin, în „Revista de folclor”, 
III (1958), nr. 4, p. 140-145 şi Arhiva personală a lui C. Rădulescu-Codin din Priboeni*- Argeş. 
Date biografice şi în : Dan Simonescu, Folcloristul C. Rădulescu-Codin, în „Revista de folclor”, II 
(1957), nr. 4, p. 91-120. 

ocupaţiunii (1918), cu un rechizitoriu asupra atrocităţilor ocupanţilor germani şi 
pasivităţii autorităţilor române faţă de şcoală. Activitatea pedagogică febrilă s-a 
dublat cu pasionanta activitate folclorică. Ambele activităţi s-au îngemănat pe 
toată traiectoria lor. In calitate de slujitor al şcolii, Codin a putut stabili o legătură 
profundă cu masele populare şi le-a putut culege cu uşurinţă „comorile” spiri¬ 
tuale. Rodul colaborării dintre pedagogul patriot şi folcloristul harnic îi con¬ 
cretizează cele peste 20 de culegeri şi studii de folclor: Din Muscel (1896), 
Comorile poporului (1906), Legende, tradiţii şi amintiri istorice (1910), îngerul 
românului (1913), Muscelul nostru (1922) etc. Contribuţia folclorică îl situează 
în galeria marilor folclorişti (Simion FI. Marian. I. Pop Reteganul). 

* 

Activitatea pedagogică a lui C. Rădulescu-Codin constituie una din cele 
două activităţi principale ale sale. A considerat, în mod just, activitatea şcolară, 
inclusiv pe cea extraşcolară un factor esenţial în opera de luminare şi de ridicare 
a maselor populare. De aceea, laturile activităţii lui şcolare şi extraşcolare sunt 
numeroase, cuprinzând opinii şi acţiuni. 

Numeroase idei şi fapte privesc direct şcoala. Astfel, pedagogul 
C. Rădulescu-Codin, în diferite circumstanţe, a subliniat rolul şcolii în 
luminarea şi ridicarea maselor populare. Cuvântarea Foloasele şcoaleî sinte¬ 
tizează tocmai ideile esenţiale despre utilitatea şcolii în viaţă. Aici arată, 
printre altele, că „şcoala sădeşte în om toate calităţile bune care să-i slujească 
ca arme în lupta pentru trai” 5 . în continuare, accentuând foloasele multiple ale 
şcolii primare, relevă că ea învaţă pe oameni cititul, scrisul, socotitul şi le comu¬ 
nică cunoştinţe ştiinţifice despre istoria şi natura patriei. 

Rolul hotărâtor în transmiterea acestor cunoştinţe în rândul tineretului 
şi în luminarea poporului l-a rezervat în mod judicios învăţătorului. „Ţin.să arăt 
că eu socotesc pe învăţător - preciza Codin într-un raport - ca elementul cel mai 
de seamă pentru trezirea unui sat la o viaţă mai nouă” 6 . Considerentul l-a îndem¬ 
nat pe revizorul şcolar la mărirea numărului cadrelor didactice cu peste 135 de 
persoane 7 şi la formularea unor idei valoroase despre învăţători. 

Convingându-se din practică de importanţa compoziţiei sociale în 
ataşamentul învăţătorilor faţă de popor, revizorul şcolar a propus ca aceştia să 
fie recrutaţi îndeosebi din „copiii sătenilor..., foarte mulţi de o inteligenţă uimi- 

^ C. Rădulescu-Codin, Cuvântări populare, ed. III, p. 86-108. 

^ Ibidem, p. 95. 

^ Arh. Stat., Buc., Fond. Min. Instr. Publ., dos 22/1915, f. 215. 

^ Ibidem, dos. 1/1924. 

toare” 8 . El însuşi a sprijinit practic îmbunătăţirea compoziţiei sociale a cadrelor 
didactice cu un mare număr de elemente inteligente şi devotate satului din rân¬ 
durile poporului, dându-le „un sfat bun, o mână de ajutor la nevoile lor”': 
Filofteia Popescu (Dobreşti), I. Ghileancea (Vrăneşti), N. Popescu (Priboeni), 
Gh. Bondoc (Priboeni) etc. 

Calităţile unui autentic pedagog, subliniate de Rădulescu-Codin, con¬ 
stau în dragostea faţă de profesiunea optată, în cultura profesională temeinică, în 
apropierea sufletească de elevi. Numai înzestraţi cu asemenea calităţi şi cu altele 
pot învăţătorii desfăşura o utilă activitate pedagogică, o variată activitate 
extraşcolară şi chiar una ştiinţifică pasionantă. In activitatea pedagogică, le-a 
solicitat să devină literalmente „instructori” şi „educatori” ai copiilor, iar în cea 
social-culturală „să fie pildă gospodarului şi îndrumătorului lui” permanent 10 . 

Ca puţini alţi pedagogi, revizorul şcolar de Muscel a antrenat o serie de 
învăţători dotaţi cu aptitudini ştiinţifice şi talent literar în munca de creaţie, 
învăţători ca Gh. Breazu, Gh. Bondoc, D. Udrescu, D. Mihalache etc. şi-au văzut 
- datorită lui Codin- scrierile publicate în Prietenul nostru şi Vreme nouă. Apoi, 
la colecţionarea izvoarelor istorice pentru voluminoasa monografie Muscelul 
nostru, au fost antrenaţi 112 învăţători din 100 de sate". Prin aceste acţiuni, re¬ 
levate succint, viaţa culturală din Muscel a cunoscut în timpul revizoratului lui 
C. Rădulescu-Codin o vădită animaţie şi înflorire. 

întocmai ca pedagogii M. Eminescu, I. Pop Reteganul ş.a., Rădulescu- 
Codin a popularizat - spre a mobiliza cadrele didactice la acţiuni intense - pre¬ 
ocupările merituoase ale unor învăţători fruntaşi prin articole, procese verbale şi 
cuvântări: Şt. Minculescu (Corbi), I. Calangiu (Câmpulung), I. G. Vişoiu 
(Cetăţeni) 12 , Al. Popescu (Mioveni) 1 ’ şi alţii. Despre Şt. Minculescu arăta: „Prin 
conferinţe, cercuri culturale, comitete şcolare, serbări cu teatrul sătesc, grădină 
şcolară ş.a., d-sa s-a străduit, zi de zi, să ridice poporul ca stare culturală şi mate¬ 
rială” 14 . Profilurile se compun din linii certe şi clare, nedilatate, mobilizatoare. 

în unele lucrări, Codin a denunţat situaţia materială precară a învă¬ 
ţătorilor şi a stigmatizat insolenţa „sătenilor necinstiţi dar cu greutate elec¬ 
torală” faţă de aceştia. Despre sărăcia şi persecutarea învăţătorilor îi 


10 


12 


® C Rădulescu-Codin, Chemarea noastră. Câmpulung, 1916, p. 12. 

^ I. G. Nicolaescu, La moartea lui C. Rădulescu-Codin, Câmpulung, 1926, p. 25. 
C. Rădulescu-Codin, Şcoalele din judeţul Muscel, Câmpulung, 1918, p. 15-18. 
Idem. Muscelul nostru. Câmpulung, 1922, p. 11, 134. 

„Prietenul nostru”, IX (1925), nr. 12, p. 39-40. 


Mihail M. Robea, Monografia satului Mioveni - Argeş (ms, 1948), p. 99-100. 

C. Rădulescu-Codin. Muscelul nostru, Comuna Corbi şi locuitorii săi. Câmpulung 
1922, p. 126. 

mărturisea cu durere lui N. Iorga: „învăţătorii au mare gol în pungă, au mari 
lipsuri şi piedici” 15 . 

Asigurarea bazei materiale a învăţământului, de care depindea buna lui 
funcţionare, a constituit o preocupare capitală a lui Rădulescu-Codin în dome¬ 
niul şcolar. în anul 1914, când el ocupa postul de revizor şcolar, în Muscel, 
localurile şi mobilierul şcolar erau cu totul insuficiente şi necorespunzătoare 
desfăşurării învăţământului: 112 clădiri proprii şi închiriate în 62 comune 16 . 
Multe sate nu aveau nici şcoli. Cataclismul Primului Război Mondial a provocat 
brusc - după cum se arată în Şcoalele din judeţul Muscel - uriaşe avarii înseşi 
acetor precare clădiri transformate pe atunci în lagăre, magazii şi grajduri. 
Repararea, modernizarea şi construirea localurilor de şcoală devenise, deci, ime¬ 
diat după război, o problemă acută pentru funcţionarea optimă a procesului 
instructiv-educativ 17 . Rădulescu-Codin, înţelegând semnificaţia sarcinii, a 
chemat în manifestul Pentru construirea localurilor de şcoală, larg difuzat, pe 
învăţători şi săteni la acţiunea de renovare şi de construire a localurilor şcolare. 
Au răspuns la chemarea sa mii de ţărani şi zeci de învăţători cu bani, materiale 
de construcţie şi zile de muncă patriotică, întrucât fondurile de stat erau infime. 
Aproape în fiecare sat muscelean se repara sau se construia acum o şcoală! în 
anul 1925, de pildă, se construiau „scoale” în 73 de sate 18 . în vremea revizora- 
tului lui Rădulescu-Codin, în Muscel au fost mărite şi modernizate vechile con¬ 
strucţii şcolare, au fost ridicate peste 62 de localuri şi au fost înfiinţate peste 36 
de noi şcoli 15 . In plus, acordându-i-se importanţa cuvenită învăţământului 
preşcolar şi profesional, s-au înfiinţat la sate primele 10 grădiniţe şcolare 20 şi s-a 
înmulţit numărul şcolilor profesionale cu încă 4 unităţi 21 . 

La toate acestea, revizorul şcolar a pus multă pasiune şi a adus o vădită 
contribuţie. „A trebuit - relatează el într-o scrisoare - să mă duc, să îndemn, să 
sfătuiesc, să ajut şi, uneroi, să iau parte la punerea pietrei fundamentale” 22 . 
Meritele excelente i-au adus din partea ministerului distincţia „Răsplata muncii 
pentru construcţii şcolare, clasa I”. 

Şcolarizarea tuturor copiilor, o altă problemă de seamă, a socotit-o 
Rădulescu-Codin, ca şi alţi pedagogi, drept un factor esenţial la ridicarea nive- 


I. E. Torouţiu, Studii şi documente literare, voi. XII, Bucureşti, 1908, p. 120. 
Arh. Stat., Buc., Fond. Min. Instr. Publ., dos. nr. 1/1924. 


12 în această privinţă, vezi şi: Mircea Gâlcă, C. Rădulescu-Codin, inspector şcolar de Mus¬ 
cel, în „Tribuna şcolii argeşene”. 1971, p. 69-70. 

C. Rădulescu-Codin, Cuvântări populare, ed. III, p. 319. 

1® Arh. Stat., Buc., Fond. Min. Instr. Publ., dos. 38/1-914. 

2*-* Ibidem, dos. 1/1924. 

21 „Prietenul nostru”, IX (1925), nr 7-9, p. 49. 

22 Scrisoarea din 18 octombrie 1922 către Pr. I. Răuţescu (Arhiva personală a Pr. I. 
Răuţescu). 

lului cultural al unui popor. Pe măsura creării condiţiilor optime, el a căutat ca 
şcoala să cuprindă cât mai mulţi copii. însă o mare parte din ei continuau să 
rămână în afara învăţăturii. în lucrările şi rapoartele sale, Codin a dezvăluit 
mobilurile reale ale nefrecventării şcolii de către copii: „sărăcia cea mare” a 
părinţilor, lipsa de colaborare a unor învăţători cu familia, pasivitatea organelor 
administrative faţă de şcoală. Hotărât să extirpeze plaga analfabetismul, el pro¬ 
punea ca măsuri concrete: ajutorarea elevilor săraci cu bani şi cu mese la can¬ 
tine, intensificarea colaborării dintre şcoală şi familie, popularizarea „foloaselor 
şcolii” etc. Asemenea măsuri le-a aplicat cu succes el însuşi la şcolarizarea copi¬ 
ilor din Priboeni şi din alte sate ale judeţului. Prin măsurile introduse, limitate 
totuşi în contextul epocii, procentul copiilor şcolarizaţi din Muscel s-a ridicat 
numai în perioada anilor 1914-1923 cu 24 la sută 21 . 

Acordând un rol deosebit şcolii primare în instruirea şi educarea copi¬ 
ilor, Rădulescu-Codin s-a oprit deseori asupra diverselor aspecte ale procesului 
de învăţământ. Rolul de conducător în procesul ihstructiv-educativ l-a rezervat 
în mod judicios învăţătorului. Bazându-se pe constatările din teren şi din 
îndelungata sa practică la catedră, el a formulat valoroase indicaţii metodice 
despre predarea unor obiecte de învăţământ 24 . Concomitent s-a ridicat împotriva 
„predării seci a subiectelor” şi a preconizat legarea multiplă a cunoştinţelor de 
practica vieţii. 

Multe indicaţii privesc predarea limbii şi lecturii literare române. Se ştie 
că prin predarea acestora se urmăreşte dezvoltarea gândirii şi vorbirii, formarea 
diferitelor sentimente şi însuşirea regulilor ortografice şi de punctuaţie. în acest 
sens, revizorul recomanda citirea expresivă, redactarea de compuneri, explicarea 
cuvintelor noi şi exerciţiile „cât mai dese după carte, dictare şi aduceri aminte”. 
La istorie indica, pe lângă predarea istoriei patriei, comunicarea cunoştinţelor 
despre trecutul ţinuturilor natale ale elevilor. Predarea cunoştinţelor de istorie 
trebuia îmbinată cu cea a informaţiilor geografice. La geografie mai solicita 
învăţătorilor întocmirea detaliată a hărţii satelor şi folosirea ei la lecţie. Pentru 
predarea judicioasă a istoriei şi a geografiei locale, Codin îi invita pe pedagogi 
la aprofundarea, în prealabil, a conţinutului lor. Este un alt merit al său că a atras 
atenţia cadrelor didactice - într-o vreme când ele erau ignorate ostentativ - 
asupra necesităţii predării istoriei şi geografiei locale, capabile să sporească sfera 
cunoştinţelor ştiinţifice şi să accentueze patriotismul elevilor. 

Un deosebit accent a pus în predarea aritmeticii, şt. naturale ş.a. pe 
legarea strânsă a cunoştinţelor de viaţă. în privinţa primului obiect, în urma 


23 Arh. Stat., Buc., Fond Mm. învăţ. Publ., dos. 1/1924. 

24 C. Rădulescu-Codin. Şcoulde din judeţul Muscel, p. 15-1K, şi Arh. Stat.. Buc., Fond 
Mm. Instr. Publ., dos. 22/ 1915: dos. 38/1914; dos. 1393/1916. 

numeroaselor constatări, le recomandă învăţătorilor accentuarea calculului oral, 
a exerciţiilor de măsurătoare şi cântărire şi varierea problemelor raportate la 
practica gospodărească. Interesante şi actuale sunt indicaţiile lui privind predarea 
şt. naturale şi a geografiei, defectuos predate pe atunci, dar necesare în formarea 
concepţiei materialiste despre lume şi a unor deprinderi practice la elevi. Ţinând 
seama de specificul obiectului, recomanda insistent predare acestora pe baza 
materialului didactic, a experienţelor şi a excursiilor. Pentru existenţa unui mate¬ 
rial didactic bogat în unităţile şcolare, sfătuia pe învăţători să înfiinţeze „muzee” 
pe lângă fiecare şcoală. In continuare, solicita învăţătorilor neglijarea predării 
„dexterităţilor” - caligrafiei, desenului, gimnasticii. 

C. Rădulescu-Codin a susţinut cu tărie în activitatea sa şi latura pur 
practică a învăţământului primar de atunci - lucrai manual şi practica agricolă. 
Le socotea extrem de utile în educarea prin muncă a elevilor şi în formarea 
viitoarelor lor preocupări agricole. Spre a fi cât mai util elevilor, învăţătorilor şi 
muncitorilor agricoli, el a urmat câteva cursuri speciale; de exemplu, cursul de 
viticultură de la Goleştii - Badii, în octombrie 1899 25 . 

în mod concret, Rădulescu-Codin a adus contribuţii evidente la practi¬ 
carea lucrului manual şi a agriculturii ştiinţifice în şcolile muscelene. La şcoala 
din Priboeni a predat mulţi ani lucrul manual, iar soţia sa, maestră, a iniţiat pe 
fete în lucrul de mână. A procurat şi un lot de pământ pentru şcoală, de peste 1 
ha :fl . Pe el cultiva cu şcolarii, după metode moderne, zarzavaturi şi cereale; le 
oferea astfel elevilor şi sătenilor exemple concrete de agricultură .raţională”. în 
funcţia de revizor a combătut prejudecăţile unor cadre didactice despre munca 
manuală şi a sporit sensibil, cu învăţători entuziaşti, numărul loturilor şcolare la 
103 27 , ceea ce însemna că peste 2/3 din şcoli posedau asemenea loturi. Consi¬ 
derentele pentru practicarea unei agriculturi înaintate l-au îndemnat, de aseme¬ 
nea, să formuleze populara cuvântare Cultura raţională, îngrăşăminte, schim¬ 
barea semănăturilor *. 

Adept al îmbunătăţirii continue a procesului de învăţământ, Rădulescu- 
Codin a fost pentru efectuarea intensă a interasistenţelor şi a popularizării experi¬ 
enţei pozitive în convorbiri, conferinţe şi lucrări tipărite. Bunăoară, „textele de 
pregătire” ale învăţătorului C Vasilescu-Văcarea, apreciate în inspecţii pentru 
valenţele lor metodice, le-a propus pentru tipărire 29 . 

în instruirea şi educarea elevilor, Rădulescu-Codin a acordat manuale¬ 
lor şcolare un rol însemnat. A obiectat energic împotriva manualelor pseudo- 


25 

26 

27 

28 
29 


Arh. personală a lui C. Rădulescu-Codin. 

C. Rădulescu-Codin, Monografia comunei Priboeni - Muscel, p. 40. 
Arh. Stat., Buc., Fond Min. Instr. Publ., dos. 1/1924. 

C. Rădulescu-Codin, Cuvântări populare, ed. II, p. 160-182. 

Idem, Şcoalele din judeţul Muscel, p. 16. 

ştiinţifice. în spiritul ideilor înaintate, el însuşi a încercat, cu alţi autori, să pună 
la dispoziţia elevilor manuale utile, tipărind: 3 „cărţi de citire”, 2 manuale de geo¬ 
grafie şi 1 manual de aritmetică. Cunoaşterea multilaterală a satelor muscelene 
i-a facilitat întocmirea celui mai bun manual de geografie al judeţului Muscel. 

în calitate de folclorist luminat, el a subliniat nu o dată valoarea educa¬ 
tivă a folclorului pentru copii, în manualele şcolare. Căci folclorul formează 
trăsăturile de caracter, dezvoltă memoria şi perfecţionează limbajul elevilor 30 . 
Contribuţia fiecărei specii importante posedă o notă specifică. Poveştile 
îmbogăţesc trăsăturile de caracter ale copiilor 31 . Legendele şi tradiţiile istorice le 
formează dragostea puternică faţă de patrie. Ghicitorile desfată şi ascut mintea 
tinerilor cititori 32 . într-o vreme în care valoarea educativă a folclorului era sub¬ 
apreciată, Rădulescu-Codin atrăgea atenţia pedagogilor - de pe poziţii demo¬ 
crate - „ca în toate şcolile să se dea o mai mare întâietate producţiilor 
populare” 33 . îndemnurile erau urmate de fapte concrete în manualele lui 
şcolare. Cartea de citire pentru clasa a Ol-a primară (1926) reproduce, de 
exemplu, numai din culegerile proprii următoarele piese: Românca şi tătarii. 
Doamna lui Ştefan cel Mare (col. Legende, tradiţii şi amintiri istorice ) şi 
Ciuhurezul şi grangurele (col. îngerul românului). A acordat folclorului atâta 
importanţă în manuale, încât reproduce câteva strigături până şi în Manualul de 
geografie al judeţului Muscel (1921). 

Pornind de la aceeaşi concepţie sănătoasă, Codin a insistat deseori 
asupra folosirii folclorului la educarea tineretului din afara şcolilor. Cu căldură, 
el a îndemnat pe folcloriştii şi pedagogii competenţi să alcătuiască „antologii 
model” din culegeri selecţionate, capabile să mobilizeze energia tineretului la 
„fapte nobile şi frumoase”. Şi aici a oferit el însuşi câteva exemple sugestive, 
deşi modeste: Pentru tinerime. Poveşti, cântece şi sfaturi alese (1921), Cântece 
voiniceşti şi ostăşeşti alese (1910), Cojocul lui Sărăcilă. Poveşti alese din 
culegerile mele (1925). 

Opera de instruire şi de educare a copiilor capătă o reală desăvârşire în 
cadrul colaborării dintre şcoală şi familie. Instruirea şi educarea copiilor încep să 
se producă chiar din familie. La ea trebuie să-şi dea concursul orice familie. 
„Orice părinte - accentuează Codin - trebuie să îngrijească de creşterea tru¬ 
pească, atât a băieţilor cât şi a fetelor, ca să se facă voinici - dar să îngrijească 
mai mult de luminarea minţii şi a sufletului ca să facă din ei buni oameni” 34 . 
Desăvârşirea educaţiei şi, mai ales, a instruirii se desfăşoară în a doua instituţie, 

Ibidem, p. 236. 

Idem, îngerul românului. Bucureşti, 1913, p. XIX. 
Idem, Comorile poporului, ed. II, p. 227. 

Ibidem, p. 223. 

Idem, Cuvântări populare, ed. III, p. 105. 

în şcoală. De aceea, îl invită pe pedagogi şi pe părinţi la o strânsă şi fructuoasă 
colaborare. In inspecţiile sale, el controla totdeauna aspectele legăturii dintre 
şcoală şi familie. în cazurile critice, uneori destul de numeroase, îndruma pe 
învăţători să colaboreze în diverse probleme cu familiile elevilor, precum şi cu 
absolvenţii şcolilor primare. 

In vederea bunei funcţionări a şcolilor, revizorul Rădulescu-Codin s-a 
pronunţat pentru efectuarea în şcoli a unui control frecvent şi a unei îndrumări 
eficiente. In ce-1 priveşte, el şi-a luat de la început funcţia de revizor şcolar în 
serios, întreprinzând anual sute de inspecţii la şcolile din Muscel. Din procesele- 
verbale încheiate şi din rapoartele periodice rezidă că inspecţiile lui vizau fie 
activitatea individuală a unui învăţător, fie cea globală a unei şcoli. în primul caz, 
revizorul urmărea frecvenţa elevilor, pregătirea pentru lecţie a învăţătorului, 
nivelul de cunoştinţe şi disciplina şcolarilor. Accentul inspecţiilor cădea cu pre¬ 
ponderenţă asupra tinerilor învăţători şi asupra suplinitorilor, care aveau nevoie 
de mai multă îndrumare. Iar în al doilea caz, el cerceta starea localurilor şcolare, 
a mobilierului, a materialului didactic, a arhivei şi preocupările colectivului 
şcolii. Interesat în lichidarea grabnică a lipsurilor, Codin rostea la momentul 
oportun îndrumările necesare învăţătorilor şi conducerii şcolilor. Un singur 
exemplu concludent. La inspectarea învăţătoarei Maria Negrescu din Ţiţeşti, 
observând la limba română o serie de lipsuri în cunoştinţele elevilor, i-a reco¬ 
mandat imediat îmbogăţirea vocabularului, dezvoltarea vorbirii şi formarea 
deprinderilor ortografice prin povestiri orale şi exerciţii la şcolari 15 . 

în urma inspecţiilor întreprinse, revizorul şcolar al Muscelului întocmea 
periodic rapoarte de activitate către forurile superioare, cu relevarea stării 
învăţământului şi cu propuneri constructive. Prin organizarea materialului, a 
preciziei datelor şi a stilului cursiv, rapoartele respective, întrecând deseori pe 
cele ale colegilor săi, erau extrem de apreciate de conducerea învăţământului 16 . 

Dintr-o dragoste sinceră faţă de şcoală, C. Rădulescu-Codin a inserat 
apoi în diversele sale lucrări informaţii preţioase despre istoria şcolilor noastre. 
Dintre lucrările acestea remarcăm: Monografia comunei Priboeni-Muscel 
(1904). Şcoalele din judeţul Muscel (1918), Comuna Corbi şi locuitorii săi 
(1922), Muscelul nostru (1922), Câmpulungul Muscelului (1925). 

* 

Partizan al activităţii „extraşcolare”, iniţiată de mişcarea muncito¬ 
rească şi condusă o vreme - după 1900 - de către Spiru Haret 17 , pedagogul 


3S Arh. Stal., Buc., Fond. Min. lnstr. Publ.. dos. 22/ 1915, f. 206. 
Ibidem, i. 215 . 

C. Rădulescu-Codin a desfăşurat, cu scopul ridicării maselor populare, o 
intensă activitate extraşcolară. în preocupările sale extraşcolare s-au oglindit, 
în general, aspectele pozitive şi negative ale mişcării haretiste, primele 
aspecte însă depăşindu-le pe ultimele. Codin şi-a desfăşurat această activitate 
în Priboieni, ca învăţător şi în Muscel, ca revizor şcolar. în ultima funcţie, cu 
sprijinul învăţătorilor progresişti, a animat acţiunile de culturalizare a maselor 
populare, slăbite sensibil în urma măsurilor restrictive adoptate, după 1907, 
de autorităţile contemporane. , 

Activitatea social-culturală a lui Rădulescu-Codin cuprinde două 
laturi: cultural-artistică şi economică. în cadrul primei laturi, a activat prin 
conferinţe, serbări, coruri, şezători, biblioteci. 

Conferinţele au constituit forma cea mai frecventată de Codin. Ora¬ 
tor de mase, el a iniţiat o mulţime de conferinţe în faţa ţăranilor din Priboieni 
şi din alte sate. Cuvântările semnificative le-a inserat în popularul volum 
Cuvântări populare, apărut în 3 edfiţii (1907, 1925 şi 1927). Cu o tematică 
bogată şi interesantă, cuprinde relevarea rolului şcolii în societate şi utilitatea 
susţinerii ei în Foloasele şcoalei şi Pentru construirea localurilor de şcoală ; 
popularizarea sfaturilor şi cunoştinţelor medicale - Trebuinţa de a cere aju¬ 
torul doctorului în caz de boală. Igiena locuinţei, hrana, îmbrăcămintea şi 
Creşterea copiilor; îndemnuri pentru practicarea unei agriculturi modeme - 
Cultura raţională, îngrăşăminte, schimbarea semănăturilor. Creşterea gân¬ 
dacilor de mătase şi Cum să-şi petreacă sătenii timpul liber; formularea unor 
precepte morale - Alcoolismul şi relele izvorăsc din lene, risipă şi minciună. 
Conferinţele din această categorie, ţinute de pe o poziţie avansată, au adus o 
însemnată contribuţie la lupta împotriva superstiţiilor şi la formarea unor 
deprinderi practice, folositoare. însă, într-o altă categorie de conferinţe, 
puţine la număr ( Iubirea de bine. Sentimentul religios ), Rădulescu-Codin, 
urmând „programa oficială a cercurilor culturale” care promova respectarea 
legalităţii şi cultivarea sentimentului religios, plăteşte tribut ideologiei 
burgheze. Pentru aspectele pozitive, Cuvântările populare au fost apreciate 
elogios de D. Onciul. G. Coşbuc, N. Iorga, M. Sadoveanu etc. şi premiate de 
Academia Română (1925). Poetul ţărănimii scria: „Cuvântările d-lui Codin 
sunt bine rostite, clar şi ţărăneşte” 18 . 

în ordinea frecvenţei, urmează serbările. în ele, Codin vedea un „îndoit 
(...) scop: de a moraliza satele şi de a aduce şi foloase materiale” 1 '’. în primul an 


37 Vezi: Const. Dinu, SpiruHaret, Bucureşti, 1970. 

38 C. Rădulescu-Codin, Cuvântări populare, ed. III, p. 12. 
3^ Idem, Chemarea noastră, p. 18. 

de apostolat, a format o echipă de teatru sătesc şi a dat în Priboeni, la 1 ianuarie 
1897, prima „serbare cu teatru sătesc” din Muscel. Atunci s-a jucat piesa lui ori¬ 
ginală Şcoala şi oştirea 40 . Exemplul i-a fost urmat de intelectualii din judeţ, 
Codin rămânând autorul introducerii „serbărilor cu teatru sătesc” în această parte 
a ţării. Cu scopuri educative, a organizat şi a sprijinit apoi înfiinţarea corurilor şi 
prezentarea şezătorilor î n lumea satelor. 

La ridicarea culturală a maselor populare, Rădulescu-Codin a socotit, 
pe bună dreptate, că „bibliotecile populare înzestrate cu cărţi de folos” pot aduce 
o contribuţie eficientă. Tocmai de aceea a propus organizarea bibliotecilor în 
toate instituţiile şi întreprinderile. în Priboeni a întemeiat biblioteca populară 
încă din 1897, care număra, în 1904, 250 de volume 41 . 

Mai trebuie adăugat aici şi activitatea publicistică. în calitate de con¬ 
ducător al periodicelor „Prietenul nostru” (Câmpulung, 1911-1916; 1923-1926) 
şi „Gazeta ţăranilor din Muscel” (Priboieni, 1920-1921), a publicat zeci de arti¬ 
cole şi a încurajat tipărirea lucrărilor pedagogice şi de popularizare a ştiinţei. 

Sporirea manifestărilor cultural-artistice la sate a impus apariţia unei 
noi instituţii culturale, complexă - căminul cultural. în articolul Un nou altar de 
lumină: căminul culluraf 2 , Codin a susţinut cu patos ridicarea rapidă a căminelor 
culturale în mediul rural. Dezideratul său s-a realizat însă practic abia în zilele 
noastre. 

Latura economică a activităţii social-culturale a lui Rădulescu-Codin 
priveşte înfiinţarea „tovărăşiilor culturale”, băncilor, cooperativelor. Crezând în 
mod sincer că acestea ar putea să schimbe starea materială a ţărănimii munci¬ 
toare în condiţiile societăţii capitaliste, el a militat, ca şi alţi intelectuali cinstiţi, 
în favoarea înmulţirii lor. 


m 

Datorită dragostei faţă de popor, a asimilării ideilor pedagogice 
înaintate şi a receptării învăţămintelor trase din practica vieţii, pedagogul 
C. Rădulescu-Codin a desfăşurat o fructuoasă şi o întinsă activitate şcolară şi 
social-culturală, pentru progresul învăţământului şi pentru culturalizarea maselor 
populare. La el, ideile, deşi nu excelează prin originalitate, se împletesc excelent 
cu faptele. în domeniul învăţământului, atingând aproape toate problemele lui 
capitale, a subliniat semnificaţia şcolii în viaţa poporului, a înfiinţat primele 
grădiniţe la sate, a înmulţit considerabil numărul şcolilor primare, a ridicat pro- 

^ l.C. Nicolaescu, Op. cit., p. 26. 

■ri C. Rădulescu-Codin. Monografia comunei Priboeni - Muscel, p. 40. 

42 „Prietenul nostru”, VII (1923), nr. 12, p. 1-3. 

centul copiilor şcolarizaţi, a formulat o serie de îndrumări metodice, a remarcat 
necesitatea colaborării dintre şcoală şi familie, a indicat rolul folclorului în edu¬ 
carea tineretului, a acordat o mare atenţie muncii de control şi de îndrumare a 
învăţământului ş.a. Iar în domeniul extraşcolar, prin diverse forme (conferinţe, 
serbări, biblioteci), a contribuit, alături de alţii, la acţiunea de cultural iz are a 
maselor. în acţiunile sale, a întâmpinat permanent obstacolele ridicate de 
moşierii obtuzi, de politicienii demagogi şi de autorităşile venale, însă nu s-a 
descurajat. Toate acestea le-a întreprins absolut dezinteresat, în folosul celor 
obidiţi. în numeroasele idei şi acţiuni se întâlneşte cu alţi pedagogi, ca M. Emi- 
nescu, I. Pop Reteganul, V. Petri. 

Prin activitatea sa pedagogică şi social-culturală, generată de condiţiile 
istorice şi sprijinită de intelectualitatea avansată. C. Rădulescu-Codin rămâne un 
pedagog şi un animator cultural prestigios din primul pătrar al veacului nostru. 
Multe din ideile şi faptele lui, încă actuale, ne pot însufleţi azi în acţiunile noas¬ 
tre educative şi de culturalizare a poporului. 


ANDREI BÂRSEANU - FOLCLORISTUL 

Intrarea evidentă a ţării noastre pe drumul capitalismului în ultima 
jumătate a veacului trecut a influenţat considerabil dezvoltarea tuturor compar¬ 
timentelor culturii. Ardealul a cunoscut şi el, în condiţii specifice, o asemenea 
dezvoltare. 

în această vreme, în imperiul austro-ungar, de care depindea Ardealul, 
paralel cu dezvoltarea capitalismului şi a burgheziilor naţionale, a crescut sensi¬ 
bil şi lupta naţională a popoarelor oprimate împotriva dualismului austro-ungar. 
La luptă au parcitipa şi românii ardeleni, având în frunte burghezia naţională 
care se consolidase economiceşte şi se organizase politiceşte între timp. în cadrul 
luptei, numeroşi intelectuali au depus mari eforturi pentru crearea unei culturi 
naţionale, capabilă să ajute lupta naţională. 

în rândurile intelectualilor respectivi se numără şi Andrei Bârseanu, 
pedagog progresist, animator cultural pasionat şi folclorist hamic.Valorifi- 
carea critică a activităţii şi operei acestui cărturar ardelean, - contribuţia fol¬ 
clorică - se impune. 

Andrei Bârseanu s-a născut la 17 octombrie 1858, în Dârstele Braşo¬ 
vului' - o veche aşezare în partea sudică a oraşului Braşov. Prin origine, 


*George Lăzărescu, Andrei Bârseanu, Bucureşti. Ed. Cartea românească, p. 3. 

Bârseanu aparţine unei familii cu vechi preocupări revoluţionare şi culturale. 
Tatăl său, Toma Bârsan HI (1823-1906), a participat activ la revoluţia din 1848 : 
şi a susţinut sincer manifestările culturale ale „Astrei” 3 . 

Bârseanu a început şcoala elementară în satul natal şi a terminat-o în 
Braşov. A urmat studiile medii în Braşov şi pe cele universitare la Viena şi 
Miinchen (1878-1881). în anii cursurilor medii şi universitare, dându-şi 
seama de aptitudinile pentru studiile sociale, el a pus un deosebit accent pe 
studiul literaturii şi al istoriei şi a activat la „Societatea de lectură” din 
Braşov 4 şi la „România Jună” din Viena 5 . La ultima societate a cunoscut pe 
savantul ceh I. Urban Jamik (1848-1923), cu care a întocmit cunoscuta culegere 
Doine şi strigături din Ardeal. 

După întoarcerea în ţară, având o profundă dragoste de patrie şi o mare 
putere de muncă, Bârseanu desfăşoară în Ardeal, mai întâi la Braşov şi apoi la 
Sibiu, o intensă activitate culturală. Locul, timpul şi orientarea ideologică îi 
împarte activitatea de peste 40 de ani în două părţi, inegale, perioada braşoveană 
şi perioada sibiană. 

Perioada braşoveană (1881-1911), de 30 ani, e cea mai lungă şi cea mai 
fecundă în preocupări şi opere. Centrul activităţii rămâne Braşovul. Bârseanu 
activează aici în patru domenii: învăţământ, culturalizarea maselor, literatură şi 
folclor. în această vreme intelectualul ardelean A. Bârseanu foloseşte toate 
armele complexe ale culturii pentru luminarea poporului şi îmbogăţirea patri¬ 
moniului cultural. 

Revenit în ţară, Bârseanu a fost numit profesor de limba română, isto¬ 
rie şi geografie la gimnaziul şi apoi la liceul comercial din Braşov 6 . în acest post 
a funcţionat între anii 1886-1911, ocupând şi funcţii în conducerea învăţămân¬ 
tului mediu din Braşov: corector al şcolilor centrale române (1889-1891) şi diri- 
gent al Şcolii comerciale (1891-1893) 7 . Ca pedagog a publicat câteva articole 
despre problemele şcolii: comunicarea cunoştinţelor prin cele mai adecvate 
metode puterii de înţelegere a elevilor, în Câteva observaţiuni cu privire la 


^ Ioan Broşu, Amintiri din viaţa preoţească, adunate şi scoase la iveală după o păstorire 
de peste 50 de ani. Braşov, 1936, p. 38. 

^ „Transilvania”, an. XXVII (1906), nr. 3, p. 56. 

^ A . Bârseanu, Amintiri despre Augustin Bunea, în „Gazeta Transilvaniei”, an. LXXIII 
(1910), nr. 69, p. 1-3. 

^ I. Grămadă, Societatea academică socială literară „România Jună’’ din Viena (1871- 
1911 - Monografie istorică, Arad, 1912, p. 86 şi urm. 

6 George Lăzărescu, Op. cit., p. 5. 

^ Andrei Bârseanu, în „Calendarul «Asociaţiunii» pe anul 1923”, an. XII (1923), nr. 108, 

predarea ştiinţelor istorice legarea cunoştinţelor de viaţă - în aer liber 1 -, impor¬ 
tanţa colaborării dintre şcoală şi familie - Casa părintească şi şcoala"'. Dintr-o 
sinceră dragoste faţă de şcoală a redactat şi Istoria şcoalelor centrale române 
greco-ortodoxe din Braşov (1902). 

Profesorul din Braşov şi-a desfăşurat activitatea extraşcolară, culturală, 
în jurul Despărţământului I al „Astrei” (Braşov), fiind pe rând conferenţiar, 
director (1898-1908) şi vicepreşedinte (1905-1911). Articolele prilejuite de 
ultimele funcţii evocă câteva din personalităţile culturale ale Ardealului ( Gh. 
Bariţiu, Mişu Pop ş.a.) Articolele sale pedagogice şi de culturalizare a maselor, 
fără a aduce idei noi, deosebite reluau o serie de probleme ale vremii. 

Continuând preocupările din adolescenţă, Bârseanu a scris uneori şi 
poezii. A publicat versuri de elogiere a naturii: Solia ", în miniaturăP, Cântec de 
primvară \ Murişul'*\ de reflecţii sociale: Voios ieşisePribeagul 16 , Prăpastia de 
lâgă tine 17 şi poezii patriotice: învăţătorilor români 1 ’,Salutul Romei' 8 9 10 , Cantata®, 
Moş Vasile 2 ', La peatra Libertăţii 2 . Deşi avea idei progresiste în legătură cu rolul 
literaturii în societate, poeziile lui Bârseanu, create sub influenţa lui Alecsandri 
şi Bolintineanu, nu reuşesc să ne prezinte tablouri închegate şi expresive ale 
realităţii, fiind minore. Apoi a tradus câteva lucrări ( Călătoria lui Stanley în 
Africa, Insula morţilor) şi, fiind acadcemician, a întocmit câteva referate despre 
cărţile prezentate la premiile Academiei. 

De la activitatea didactică, întocmai ca I. Pop Rteganul, C. Rădulescu- 
Codin, Alex. Vasiliu ş.a., Andrei Bârseanu a trecut la preocupări folclorice, me¬ 
ritorii, publicând articole ( Poezia poporală română, învăţătorul ca om de ştiinţă) 
şi culegeri de folclor ( Doine şi strigături din Ardeal, Cincizeci de colinde). 


8 Idem, Câteva observaţiuni cu privire la predarea ştiinţelor istorice, în „Şcoala şi fami¬ 
lia”, an. I (1886), nr. 10, p. 3-31. 

* Idem. în aer liber, în „Şcoala şi familia”, an II (1887), nr. 3, p. 49-53. 

Idem, Casa părintească şi şcoala, în „Şcoala şi familia”, an. I. (1886), nr. 3, p. 25-27. 

11 Idem, Solia, în „Convorbiri literare”, an. XVI (1822), nr. 6, p. 343-344. 

12 Idem, în miniatură, în „Convorbiri literare”, an. XVII, nr. 8. (1883), p. 321-322. 

12 Idem, Cântec de primăvară, în „Familia”, an.XXI (1885), nr. 19, p. 219-220. 

14 Idem, Muri şui, în „Familia”, an. XVIII (1822), nr. 34, p. 408-409. 

12 Idem, Voios ieşise, în „Convorbiri literare”, an. XVI (1882), nr. 6, p. 344. 

10 Idem, Pribeagul, în „Şcoala şi familia”, an. II (1887), nr. 8, p. 187-188. 

12 Idem, Prăpastia de lângă tine, în „Convorbiri literare”, an. XVII (1883), nr. 10, p. 404. 
18 Idem, învăţătorilor români, în „Şcoala şi familia, an. II (1887), nr. 1, p. 20. 

IU Idem, Salutul Romei, în „Gazeta Transilvaniei”, an. LVII, (1895), nr. 5, p. 1 

20 Idem, Cantata, Braşov. Ed. „Fondul Coresi”, 1902, an. LX (1892), nr. 37, p.l. 

21 Idem, Moş Vasile, în „Gazeta Transilvaniei", an LX (1892). nr. 37 p.l. 

22 Idem, La peatra Libertăţii, în „Gazeta T ?nsilvaniei”, an. LXXI (1908(, nr. 248, p. 1. 

Activitatea multilaterală a cărturarului ardelean a fost urmărită şi 
preţuită de diferiţi intelectuali (C. Porumbescu, I. Vulcan, I. L. Caragiale. N. 
Iorga) şi de anumite instituţii. Alegerea lui Bârseanu ca membru activ al 
Academiei Române (1908) şi ca preşedinte al „Astrei” (1911) a confirmat 
preţuirea de care s-a bucurat el în această epocă. 

Perioada sibiană (1911-1922), de numai 11 ani, se desfăşoară în Sibiu, 
oraşul în care „Astra” îşi avea sediul central. Bârseanu s-a transferat aici în urma 
alegerii sale ca preşedinte al Asociaţiei „Astra” (1911). In noua funcţie, fiind 
suferind de ficat şi absorbit de numeroasele probleme administrative şi organi¬ 
zatorice ale ,Astrei”, Bârseanu s-a rupt complet de preocupările folclorice şi 
aproape total de. cele pedagogice şi literare. Lucrările sale au fost acum 
ocazionale şi minore. Comparată cu prima perioadă, perioada sibiană e o 
perioadă de stagnare, uneori chiar de regres pe drumul desfăşurării în ascensiune 
a activităţii lui. 

Andrei Bârseanu, după o îndelungată suferinţă, s-a stins din viaţă la 19 
august 1922. 

Dintre toate contribuţiile culturale ale lui A. Bârseanu, activitatea 
folclorică e cea mai importantă, cea mai meritorie, demnă de inserat în isto¬ 
ria folcloristicii. 

Preocupările folclorice ale lui Bârseanu s-au situat în prima perioadă a 
activităţii lui, în perioada braşoveană. Ea a coincis pe plan cultural cu o febrilă 
activitate de studiere şi de culegere a folclorului. In Ardeal, ca şi în alte 
provincii, primele studii şi culegeri au apărut sporadic cu mult înainte de anul 
1880. însă după această dată, dintr-un adânc sentiment patriotic, interesul pentru 
cultura folclorică a poporului a sporit considerabil. Zeci de intelectuali au pornit 
în rândurile poporului pentru a-i culege creaţiile. Bârseanu se încadrează în a 
doua etapă de studiere şi de culegere asiduă a folclorului. 

Ideile despre folclor ale lui Bârseanu, elaborate treptat pe baza contac¬ 
tului nemijlocit cu culegerile de pe teren şi a acumulării opiniilor înaintate ale 
vremii, sunt unitare şi numeroase. Aproape toate ideile sale se referă la poezia 
populară. Poezia poporală româna 15 , articol apărut şi în limba germană sub titlul 
Die rumănische Volksdichtung* , cuprinde referinţe ample la poezia noastră 
anonimă. Bârseanu arată aici că ea s-a născut „în cursul timpului din bucuriile 
şi din durerile poporului” 25 . Până la apariţia literaturii culte, folclorul a fost 

23 Idem, Poezia poporală română, în „Luceafărul", an. VII (1908), nr. 11-12, p. 243-247 
şi nr. 13, p. 307-308. 

24 Idem, D/e mmărnsche Volksdichtung, în „Die Karpathen” , an I (1908), nr. 10, p. 292- 
297 şi nr 11, p. 340-343. 

25 Idem, Poezia poporală română, în „Luceafărul”, an. VII (1908), nr. 11-12, p. 243. 

„singura hrană sufletească a maselor celor mari ale poporului” şi l-a însoţit 
pretutindeni. 

Exprimarea bucuriilor şi năzuinţelor poporului i-a creat poeziei popu¬ 
lare o bogată şi variată tematică. In acelaşi articol, Bârseanu, fără a le indica însă 
genurile literare, formulează definiţia doinelor, strigăturilor, colindelor, bala¬ 
delor, oraţiilor de nuntă etc. Majoritatea definiţiilor formulate judicios se apropie 
de cele de azi. Un singur exemplu, de „horă”: ,f!orele sunt nişte poezioare 
scurte, de cuprins vesel, care se rostesc sau se cântă de jucători sau de lăutari... 
în toiul horei” 26 . 

La doină relevă diversitatea ei, compusă din doine de iubire, de 
înstrăinare, de cătănie ş.a. Judicioasă e observaţia lui Bârseanu, emisă în altă 
parte, potrivit căreia, din cauza anumitor stări de lucruri, doinele haiduceşti apar 
într-un număr restrâns în Ardeal, spre deosebire de cele din Muntenia şi Moldo¬ 
va 27 . Greşeşte însă când afirmă că doina de cătănie e „o specie de poezie proprie 
numai ardelenilor, bănăţenilor şi bucovinenilor’**. Condiţiile sociale similate o 
generase însă peste tot, dar culegerile publicate până în jurul anului 1880 nu 
înglobaseră în chip masiv asemenea producţii anonime. Aceasta e cauza care 
l-a condus pe Bârseanu la afirmaţia eronată. Dintre toate creaţiile populare, con¬ 
stată acesta, în Poezia poporală română, descântecele conservă cel mai îndelung 
„expresiuni întunecoase, aluziuni mistice şi grele de înţeles ”, datând, idin timpuri 
foarte vechi’ 29 . 

Ca şi alţi folclorişti ai vremii, Bârseanu a subliniat valoarea practică a 
literaturii populare. Astfel, fiind produsul unei colectivităţi şi datând dintr-o 
vreme aşa de îndepărtată, literatura populară a ajutat extrem de mult la formarea 
şi dezvoltartea literaturii culte. Dar folclorul a sprijinit de-a lungul veacurilor şi 
dezvoltarea ştiinţelor sociale. De aceea folcloristul ardelean s-a entuziasmat 
când a vorbit despre primele noastre culegeri folclorice, semnate de V. Alecsan- 
dri, At. Marienescu, M. Pompiliu, I. Pop Reteganul, I. G. Bibicescu etc. în 
culegerile lor se adunase o parte din creaţiile anonime, aflate pe drumul 
pierzaniei. Remarca potrivit căreia numeroasele culegeri din timp nu se efec¬ 
tuaseră după un „sistem bine precizat” 30 a fost întru totul dreaptă. Deficienţa n-a 
oprit însă înrâurirea pozitivă a folclorului asupra dezvoltării ştiinţelor sociale. 
Efectuarea primelor culegeri folclorice era tare departe de a epuiza tezaurul 

26 Ibidem, p. 241. 

22 Ion Urban Jamik şi A. Bârseanu, Doine şi strigături din Ardeal, Bucureşti, 1995, ed. 
I, p. XIII. ’ ’ ' 

2^ Ibidem, p. XIV. 

29 A Bârseanu, Poezia poporală română, în „Luceafărul”, an. VII (1908), nr. 11-12, 

p. 247. 

26 Ibidem, p. 308. 

naţional al creaţiilor populare. Redactând articolul învăţătorul ca om al ştiinţei'', 
Bârseanu a semnat un apel călduros către pedagogii satelor, invitându-i la con¬ 
tinuarea operei de adunare şi de publicare a creaţiilor anonime. 

Concepţia sănătoasă despre întocmirea ştiinţifică a colecţiilor de fol¬ 
clor şi-a exprimat-o Bârseanu, când era membru al Academiei Române 
(1908-1922), în rapoartele despre culegerile de folclor. în aceste rapoarte 
solicită folcloriştilor vremii, lui D. Furtună 3 ', Tudor Pamfile 33 , C. Rădulescu- 
Codin 34 şi altora respectarea riguroasă a transcrierii creaţiilor anonime, cu 
toată „psihologia şi particularităţile de limbă” ale omului din popor. Dar 
raportorul era conştient că indicaţiile sale se puteau respecta pe atunci mai 
mult la poezie şi mai puţin la proză. în cazul prozei, se cerea totuşi fol¬ 
cloriştilor reproducerea fidelă a conţinutului operei şi a graiului popular, fără 
alterările cărturăreşti. Cuvintele populare, regionale şi arhaice, expresiile tre¬ 
buiau explicate la sfârşitul culegerilor, în glosare speciale. Culegerile puteau 
reproduce variantele interesante şi deosebite ale unor opere cunoscute. în 
fine, orice piesă trebuia să poarte numele şi locul de baştină al povestitorului 
sau al cântăreţului. Foarte multe indicaţii se potrivesc deci cu ceîe preconizate 
în metoda filologică de culegere a folclorului. Metoda culegerii folclorului 
preconizată de Bârseanu a fost respectată aproape cu stricteţe de toţi fol¬ 
cloriştii care şi-au tipărit culegerile în colecţia academică Din viaţa poporului 
român, între anii 1908 şi 1922. în ce-1 priveşte pe Bârseanu în culegerile sale, 
el s-a conformat, cu aproximaţie, ideilor enunţate. 

* 

* * 

în Ardeal se publicaseră culegeri de folclor şi înainte de apariţia primei 
colecţii a lui Bârsanu. Astfel, dintre cele mai însemnate, se publicaseră: Poezia 
populară. Colinde (Pesta, 1859) şi Poezia populară. Balade (Viena, 1867) de At. 

31 Idem, învăţătorul ca om de stiintă, în „Şcoala si familia”, an II, (1887), nr. 8, p. 169- 
173. 

32 Raportul d-lui A. Bârseanu despre „Cuvinte scumpe, taclale, povestiri şi legende 
româneşti”, cu glosar la sfârşit, culegere de dl. D. Furtună, m „Analele Academiei Române", 
„Dezbaterile”, tom. XXXV (1912-1913), p. 226-227. 

33 Raportul d-lui A. Bârseanu despre culegerea „Cântece de ţară" a d-lui Tudor Pamfile, 
în „Analele Academiei Române”, „Dezbaterile”, tom. XXXII (1909-1910), pp. 285-293. 

34 Raportul d-lui A. Bârseanu despre „Legendele, tradiţiile şi amintirile istorice" adunate 
de dl. C. Rădulescu-Codin, în „Analele Academiei Române”, „Dezbaterile”, tom XXXII (1909- 
1910), pp. 303-305. Vezi şi Raportul d-lui A. Bârseanu despre „îngcml Românului", Poveşti şi 
legende din popor, de d-l C. Rădulescu-Codin în „Analele Academiei Române”. „Dezbaterile”, 
tom. XXXIV (1911-1912), p. 180-181. 

Marienescu, Trandafiri şi viorele (1884) de I. Pop Reteganul etc. Colecţiile 
apărute erau însă tare departe de o culegere reprezentativă a folclorului ardelean, 
întocmită după taote cerinţele ştiinţei. Prin publicarea cărţi Doine şi strigâturi din 
Ardeal, în 1885, A. Bârseanu şi I. U. Jamik au înlăturat această lacună 35 . 

Istoria colecţiei este demnă de reţinut pentru înţelegerea conţinutu¬ 
lui ei. Profesorul ceh Jamik o relatează în memorialul Drumul pe care am 
mers 26 . Călătorind prin Ardeal, el află la Ion M. Moldoveanu, profesor în 
Blaj, o masivă colecţie de folclor, adunată şi scrisă pe caiete şcolare, de către 
elevii săi. Cu intenţia publicării, Jamik primeşte colecţia oferită. Dar, pentru 
ca munca să dea roade fructuoase, ia în tovărăşie pe românul Bârseanu, dotat 
cu „simţ viu şi cu o pricepere cumsecade pentru poezia poporană’* 1 . în câte¬ 
va luni de muncă încordată, cei doi folclorişti au făcut lectura textelor, au 
selecţionat materialul, au substituit ortografia etimologică a pieselor şi le-au 
organizat după conţinut, în capitole şi subcapitole. Modificările, nu prea 
numeroase, au survenit numai acolo unde transcrierea era eronată şi se 
găseau expresii triviale 38 . La selecţionarea creaţiilor s-a ţinut seama de 
culegerile imprimate până în 1883. Dintre variante au fost reţinute numai 
acelea care interesau tematic şi artistic. în plus, Bârseanu a adăugat câteva 
doine şi strigături culese de pe Valea Oltului şi o baladă recoltată de pe Valea 
Prahovei 39 . 

Prima ediţie a colecţiei fiind destinată, în primul rând, oamenilor de 
ştiinţă, a fost însoţită de o prefaţă, de numeroase note şi de un voluminos 
glosar al cuvintelor regionale şi populare. Prefaţa şi notele aparţin lui 
Bârseanu, iar glosarul, în limba franceză, lui Jamik. După multe dificultăţi, la 
propunerea lui V. Alecsandri în şedinţa Academiei din martie 1883 40 , colecţia 
se tipăreşte sub auspiciile acesteia, între anii 18 8 3-18 8 5 41 . 


3Autorii colecţiei mai publicaseră câte ceva, cu mult înainte de apariţia ei: Chiruţa („Ga¬ 
zeta Transilvaniei’’, an XLV, 1882, nr. 3, p. 2-3); Răducanu ( Idem, nr. 10, p. 1); Strigături din 
Ardeal (Idem, an. XLVIII, 1885, nr. 286, p. 2) etc. Acelaşi lucru s-a întâmplat şi cu unele colinde 
din Cincizeci de colinde. 

3^ I.U. Jamik, Drumul pe care am mers, în „Convorbiri literare”, an. XLIII (1909), nr. 3, 
p. 300-312. 

33 Ibidem, p. 311 

38 I. Urban Jamik şi A. Bârsescu, Doine şi strigături din Ardeal, p. VIII-IX. 

33 Ibidem, p. x. 

Cf. „Analele Academiei Române”, „Dezbaterile”, tom. V, p. 38-40; 45-48. 

Urban Jamik şi A. Bârseanu, op. cit., p. XI-XII. Cu toate că imprimarea a fost suprave¬ 
gheată de G. Sion, în colecţie s au strecurat un număr apreciabil de erori de tipar. Au fost înlătu¬ 
rate abia în a doua ediţie. 1895. 

Colecţia propriu-zisă cuprinde 3 părţi: I. Doine, II. Strigături, III. 
Varia. La rândul lor, fiecare parte înmănunchează numeroase capitole ale 
speciei. De exemplu, sub titlul de Doine se adună capitolele: A. Dragoste, B. 
Dor şi jale, C. Mustrări şi blăstemuri, D. Doine haiduceşti şi E. Doine d-ale 
cătăniei. Selectarea riguroasă a tematicii a dictat apoi divizarea capitolelor în 
subcapitole. Capitolul Dragoste e format din titlurile: Puterea dragostei. 
Lauda ibovnicului şi ibovnicei, Dragoste nehotărâtă, îndemnuri la dragoste, 
Dragoste cu frică şi cu zulie. Dragoste ascunsă şi cu piedici, Dragoste piz¬ 
muită, Dragoste cu glume şi Deosebite. Subcapitolele se deschid cu cele mai 
reuşite creaţii. Titlurile doinelor şi strigăturilor sunt înlocuite cu cifre latine. 
Numai piesele din Varia au titluri. 

Fiecare capitol grupează în jurul lui zeci de creaţii, uneori chiar sute, 
tratând monografic o temă. Primele trei capitole ( Dragoste, Dor şi jale şi 
Mustrări şi blăstemuri ) înfăţişează multilateral tema iubirii, începând cu 
cunoaşterea fericită şi sfârşind cu despărţirea dureroasă (prin divorţ) a tinerilor. 

Puterea dragostei la tineri care se iubesc cu sinceritate e neînchipuit 
de adâncă, de răscolitoare: 

Rele-s, bade, frigurile, Maica din friguri mă scoate, 

Da-s mai rele dragostele; Dar din dragoste nu poate. 42 

Mai presus de orice, tinerii au pus la baza dragostei lor frumuseţea 
fizică şi morala. Cântăreţul popular le-a elogiat în zeci de creaţii. în ochii fetei 
sincere, flăcăul e tare „mândru şi frumos”, de neîntâlnit peste „nouă mări şi nouă 
ţări” (XXXVII). Cu aceleaşi însuşiri apar şi fetele în imaginaţia băieţilor. Doina 
LIX prezintă la o înaltă ţinută artistică portretul unei fete: 

Câte fete ardelene Mersul lor e legănat, 

Toate-s negre la sprâncene; Legănat şi dezmerdat. 

Numai două din Hârţău Gâtul şi mărgelele 

Săruta-le-aş numai eu, Ca cerul cu stelele; 

Au sprânceană cam gălbie Sânul cu ţâţucile 

Făcută spre lăcomie; Grădina cu florile. 

Şi la faţă-s albişoare, Şi la grai sunt drăgăstoase, 

Albişoare, roşioare, Şi la suflet sunt voioase 

Ca şi nişte merişoare; Şi-s cu buze subţirele 

Trupuşorul sprintenel Adăpate-n tău cu miere, 

Parcă-i tras printr-un inel. Să te săruţi cu ele! 43 

Iniţial o serie de motive, în majoritate psihice, îi reţin pe tineri de la 
desfăşurarea dragostei. Atunci, poetul popular, plin de optimism, în cazul 

42 ibidem , p. 7. 

43 Ibidem , p. 28. 

potrivirii de caracter dintre băieţi şi fete, îi îndeamnă în numeroase doine la 
dragoste şi la desăvârşirea ei prin actul căsătoriei. Acelaşi poet popular, în tot 
atâtea creaţii, denunţă tăinuirea dragostei sincere dintre tineri, de teama părinţilor 
şi a rudelor duşmănoase. 

Numeroasele evenimente ale despărţirii, cauzate de plecarea în armată, 
de plecarea la lucru sau de moarte, stârneau jale şi dor în inimile celor despărţiţi 
vremelnic sau pentru totdeauna. Faptele au găsit un larg ecou în Doine şi 
strigături din Ardeal şi „puterea dorului” nelinişteşte pe tineri în permanenţă ca 
în mărturisirea din doina CLXXXV: 

Cine n-are dor pe vale. Cine n-are dor pe luncă. 

Nu şti luna când răsare Nu şti luna când se culcă 

Şi noaptea câtu-i de mare: Şi noaptea câtu-i de lungă. 44 

Capitolul Mustrări şi blestemuri încheie vasta temă a dragostei. Tema¬ 
tica capitolului, de o tonalitate ridicată, e alimentată de mustrările şi blestemele 
dintre băieţi şi fete sau dintre tineri şi bătrâni, care nu se înţeleg şi se împotrivesc 
căsătoriei. în blestemul următor, din doina DXLTV, dat ca exemplu, fata îţi 
blestemă flăcăul care a necinstit-o: 

Să te ajungă, bade, ajungă Şi ţi-o frângă! 

Dorul lung şi jalea lungă, C-am fost floare desmierdată 

Inimioara să ţi-o frângă. Când am fost la maica fată. 45 

Să ţi-o frângă. 

Ultimele două capitole tratează teme strict sociale: haiducia şi cătănia. 
în Ardeal, haiducia s-a manifestat rar: creaţiile populare au fost şi ele mai puţine, 
în colecţie se dau 13 piese. Motivele privesc plecarea haiducilor în codru 
( DLXXIV ), dorul „voinicilor” de „mândrele” din sate ( DLXXV , DXXVUI), 
arestarea şi uciderea lor de către potere ( DLXXVII , DLXXX) etc. Artistic nu 
prezintă un interes deosebit. 

Cu D-ale cătăniei se revine la expunerea monografică a temei, părăsită 
în capitolul precedent. Motivele principale: plecare în cătănie ( DLXXXVU , 
DXQ, despărţirea dureroasă a tinerilor de „mândre” şi de părinţi ( DXCV , DC, 
DCXV, DCXXIB ), mizeria vieţii de cătănie (DCI, DCVII, DCXV), dezertarea 
(. DCIX , DCXIV), pornirea la „foc” ( DCV, DCXVTH ), îndemnuri pentru 
încetarea războiului ( DCXXXIV , DCXXXV), întoarcerea din cătănie şi război 
(DCX Z7). Nici doinele de aici nu prezintă un interes prea deosebit. Astfel, ideea 
perpetuării vieţii e comunicată cu mijloace artistice oarecum comune cu cele din 
alte doine publicate: 

^ Ibidem , p. 87. 
ribidem , p. 263. 

Şi din mine-o răsări, 
Din picioare 
Mândră floare. 
Din păr. 

Mândru călepăr, 
Din musteaţă 
Mintă creaţă 
Din guriţă, 


Fântâniţă 

Şi din buze izvorele, 

Din ochi negre păhărele, 
Ca să bei, maică, cu ele 
Şi să-ţi mai alini din jele 
Să bei, să te lecuieşti 
Pe min’ să nu mă jeleşti. 46 


Partea a Ii-a a colecţiei, Strigături (I-CCCLXI), se întinde pe două 
capitole: A. Strigături glumeţe şi B. Strigături satirice. Primele sunt compuse 
spontan, pentru a crea o atmosferă de voioşie în rândurile jucătorilor şi spec¬ 
tatorilor. Unele strigături conţin totuşi evidente note satirice: 

„Zis-a maica să mă-nsor, 

Să-i aduc un ajutor, 

S-o mai dea de cel cuptor... 

Câte-odată 
Şi de vatră! 41 

sau: 


La făgădăul din deal 
Mi-o rămas al meu suman 
Pentr-o ţâr de beutură, 

Mânca-o-ar mormântul gura! 48 

Strigăturile satirice însumează trei subcapitole. Următoarele motive 
întrunesc cele mai multe creaţii: înfierarea leneviei (CXCV, CCIV, CCX), criti¬ 
ca omului urât (CCXXIV, CCXXX), satirizarea fardării fetelor (CCLV, CCLVI, 
CCLX). Dintre clasele şi grupările sociale, preoţii sunt aici criticaţi vehement. 
Li se înfierează lăcomia (CCCXLIIJ, CCCL1T), imoralitatea lor (CCCXLH1, 
CCC LTV) şi a soţiilor lor corupte (CCCXLV, CCC XL VIU). Două exemple de 
denunţare a lăcomiei şi a imoralităţii preoţilor: 


Tremură popa să moară 
Cu prescura subsuoară; 

Ar muri şi nu să-ndură, 

C-ar mai roade la prescură! 45 
La şcoli, popă, 

4 ^ Ibidem, p. 324. 

4 ^ I. Urban Jamik si A. Bârseanu, Op. cit., p. 372. 

48 Ibidem, p. 386. ' 

49 Ibidem, p. 467-468. 

La şcoli, drace. 

Nu la fete 
Sub părete! 5 " 

O sumedenie de doine ( CCLVIU , CCCVI, CCCX, DXLVI) şi de 
strigături ( XCI, CXLIX, CCLXVI) din culegerea lui Jamik şi Bârseanu conţin 
date în legătură cu anumite localităţi intr-un mai mare număr decât cele din 
colecţiile muntene şi moldovene. Culese între anii 1863 şi 1879, ele aparţin 
mai mult ţinuturilor Mureşului, Tâmavelor, Haţegului şi Sibiului 51 . De-a lun¬ 
gul anilor, din felurite motive, numeroase doine şi strigături din colecţia 
Jamik-Bârseanu au emigrat în părţile subcarpaticei Unele colecţii din Muntenia 
şi din Moldova, publicate după Doine şi strigături din Ardeal, le-au înregistrat 
fidel sau aprozimativ 52 

Varia, ultima parte a colecţiei, înmănunchează 9 balade, 5 colinde şi 
o „închiunare cu paharu”. Parte sunt variante ale unor balade cunoscute, dar 
autorii culegerii le-au reprodus pentru adăugarea unor noi episoade şi pentru 
inovaţiile artistice 53 . Unele ( Marcu, Chiruţa, Calul Radului, Osândirii) au ca 
temă lupta poporului împotriva asupritorilor străini, iar altele ( Răducanu, 
Nevasta fugită, Teiul şi bradul) au motive erotice şi sociale. 

Prima poezie epică e balada Marcu. Apare cu titlul Marcu şi turcu de 
M. Pompiliu 54 . Diferă prin episoade. în varianta Marcu, turcul vine la viteaz în 
lipsă, omoară pe maică-sa, jefuieşte casa şi ia în captivitate pe soţia frumoasă. 
Travestindu-se în călugăr, după ce îl ucide pe turc la Ţarigrad, Marcu îşi 
dobândeşte averea şi soţia. Fragmentar, se aseamănă şi cu partea a V-a din Gruia 
şi tatăl său Novac 55 din colecţia AL Marienescu. La G. Dem. Teodorescu, balada 
ne apare cu numele Marcul Viteazul 56 , identică cu a lui M. Pompiliu. Deci Marcu 
e o variantă nouă, interesantă sub raportul tematic şi chiar artistic. 


-’O Ibidem, p. 471. 

-’^Ibidem, p. VII. 

-'“E cazul colecţiei Literatură, tradiţii şi obiceiuri din Corbii Muscelului (Bucureşti, 1929) 
de C. Rădulescu Codin. Populaţia din Corbi, venind în mare parte din Jina Sibiului, a adus cu ea şi 
creaţii populare. (CE şi G. Şandru Apropieri folclorice între un sat ardelean şi unul muntean, în 
„Limbă şi literatură”, II, 1956, p. 292-312. In colecţie, Codin, ignorând Doine şi strigături din 
Ardeal, imprimă integral sau în variante apropiate un număr mare de piese. Doinele DCXXII, 
DLXXXIX, DCXXXIV, DCXXXV etc. şi strigăturile CCXL, CCXLVI, CCCVIIe tc„ din colecţia 
Jamik şi Bârseanu apar cu puţine modificări şi la Codin 

^Autorii au consultat la trierea baladelor cărţile: Poezia popurală. Colinde (Pesta, 1859), 
şi Poezia populară, Balade, broşura a Il-a (Viena, 1867) de At. Marienescu; Poezii poporale 
române, tom. I (Cernăuţi, 1873) de S. FI. Marian. 

-^M. Pompiliu. Op. cit., p. 21-24. 

-^At. Marienescu, Poezia popurală. Balade, p. 75-95. 

~^G. Dem. Teodorescu. Poezii populare. Bucureşti, 1885, p. 663-667. 

Chiruţa, o altă baladă, apare deosebit de Ilincufa Sandului din colecţia 
S. FI. Marian 57 şi G. Dem Teodorescu 58 . în prima variantă vestea despre „fru¬ 
museţea Chruţei / Sora dulce a popii/De la podul Craiovii’ 1 "’ se lăţeşte în toată 
lumea. Turcii vin s-o peţească. Fiindcă fata şi fratele ei nu-i acceptă pe turci, cu 
ei se dă o luptă sângeroasă. Moare fratele Chiruţei, iar pe ea turcii o iau 
sălbăticeşte în captivitate. Dar, la trecerea Dunării, refuzând să fie „roabă” tur¬ 
cilor, Chiruţa se îneacă. Calul Radului e mai degrabă un colind „lumesc” decât 
o baladă. Din dialogul dintre bătrână şi un cal aflăm că „voinicul”, Radu, a murit 
într-o luptă cu turcii la Ţarigrad. Acolo l-a şi îngropat calul lui credincios. Osân¬ 
di fii comunică durerea sufletească a doi fraţi şi lipsa de teamă a fratelui mezin în 
faţa morţii, la care i-a condamnat un domn tiran. Numărul şi atitudinea fraţilor 
amintesc de personajele basmelor cu fii de împărat. 

începând cu Răducanu se tratează - în Varia - teme felurite. Răducanu 
e unica baladă culeasă de A. Bârseanu din părţile Ploeştiului, deci singura din 
Muntenia. E inedită. Cuprinde un episod interesant din viaţa haiducului musce- 
lean Radu Anghel (1827-1865). Fiindcă n-a dat ascultare unui prieten de-al său, 
de a coborî „din deal devale” la cal şi la masă, căpitanul Radu e prins şi întem¬ 
niţat de poteră. Deşi arestat, în partea finală a baladei, haiducul îşi mărturiseşte 
ura faţă de stăpânire şi gândul continuării luptei sociale: 

Bate-n crucea, ciocoi, 

De-aş mai scăpa de la voi, 

Să mă trag la codru iară 
Şi să fac dreptate-n ţară. 

Când oi vedea om sărac, 
în chimir mâna s-o bag 
Şi de chin şi vai să-l scap; 

Iar de-oi întâlni ciocoi, 

De piele să mi-1 despoi 
Şi să fac din ea cimpoi 60 . 

Nevasta fugită se referă la relaţiile dintre soţ şi soţie. Lina Carolina, 
iubind un flăcău, fără voia părinţilor, acceptă căsătoria cu el. Fiindcă nu s-a pur¬ 
tat bine cu ea, Carolina se întoarce la părinţi, neascultând îndemnul de întoarcere 
acasă al soţului. Creaţia are multe contingenţe cu Chiralina din colecţia S. FI. 
Marian 61 . La ultimul lipseşte episodul cererii în căsătorie de către bărbat şi se 
inserează episodul întoarcerii soţiei acasă. 


57 

58 

59 

60 
61 


S. FI. Marian, Op. cit., voi. I, p. 86-93. 

G. Dem. Teodorescu, Op. cit., p. 635-639. 

I. Urban Jamik şi A. Bârseanu, Op. cit., p. 491. 
Idem, Op. cit., p. 506-507. 

S. FI. Marian, Op. cit., p. 23-27. 

Teiul şi bradul surprinde dialogurile dintre doi copaci care enumeră, 
pe un ton certăreţ foloasele aduse la dezvoltarea societăţii. Balada, puţin mo¬ 
dificată, apare şi în colecţia S. FI. Marian 02 . 

Cântecul ciobanului, lipsit de asemănări, e o minunată descriere a 
vieţii sănătoase a ciobanului „pe vârful muntelui”. Piesa, mai mult o poezie 
lirică decât una epică, trebuia introdusă în prima parte a colecţiei. 

In privinţa colindelor, Colinda I, II şi V posedă un substrat religios, 
în fine, închinare cu paharul conservă formulele populare, protocolare, zise 
de tineri în anumite circumstanţe ale vieţii, îndeosebi la nunţi. 

După cum s-a văzut, colecţia e însoţită de un aparat critic, destinat 
pătrunderii în imensul laborator al creaţiilor populare. în Note se formulează 
definiţii, se explică cuvintele rare şi se semnalează bogăţia de variante ale 
pieselor. Definiţia doinei sună astfel: „Doina este poezia în care românul îşi 
dă la iveală simţămintele, tainele inimii sale” 65 . Apar explicate cuvintele: a 
ţinea zilele „a ajuna”, polmod „prispă” etc. Nota 21 de la doina LXV arată că 
în alte variante, după rândul 2, apar în plus 4 versuri 64 . 

Glosarul colecţiei e foarte întins (XVI x 324 pagini!) şi bine întocmit, 
răspunzând tuturor exigenţelor ştiinţifice. 

Astfel a apărut, în 1895, a doua ediţie din Doine şi strigături din 
Ardeal, ediţie poporală destinată maselor largi de cititori. La această ediţie, 
ţinându-se sama de destinaţie, s-a substituit prefaţa, s-a renunţat la glosar şi 
au fost coborâte la subsolul paginilor notele respective. E de remarcat că 
pregătirea acestei ediţii se datoreşte lui Bârseanu. 

Doine şi strigături din Ardeal însumează sute de doine şi de strigături 
din Ardeal. Frecvenţa unor specii lirice, localizarea şi anumite particularităţi 
de limbă leagă creaţia de ţinuturile Ardealului. Evident, particularităţile de 
limbă ar fi existat în colecţie într-un mai mare număr, dacă se respecta riguros 
culegerea metodică a materialului şi dacă s-ar fi abandonat de la început 
notarea cu ortografia etimologică, or, după cum s-a relevat cu alt prilej, o 
serie de particularităţi de grai au fost reconstruite. Deficienţele nu eclipsează 
însă valoarea lingvistică a colecţiei. 

Apariţia Doinelor şi strigăturilor din Ardeal a marcat în anul 1885 un 
moment important în dezvoltarea folcloristicii noaste, fiind prima culegere 
reprezentativă de folclor din Ardeal întocmită ştiinţific. De-a lungul unei 
perioade de 75 de ani, cât s-a scurs de la alcătuirea ei, colecţia a exercitat o 
influenţă binefăcătoare asupra dezvoltării literaturii şi ştiinţei. Astfel, în fol- 

f> 2 Ibidem, p. 191-193. 

63 Ibidem, p. 327. 

64 [bidem, p. 333. 

cloristică, culegerea a servit ca model şi ca îndemn la alte colecţi 165 ; în filo¬ 
zofie, la relevarea trăsăturilor etice ale omului din popor; în educaţie, la for¬ 
marea dragostei faţă de creaţiile populare 66 ; în lingvistică, la întocmirea 
dicţionarelor şi lucrărilor de gramatica’ 7 . 

Cincizeci de colinde (1890) e a doua colecţie de folclor semnată de 
A. Bârseanu. Aci sunt adunate un număr apreciabil de colinde selecţionate în 
clasă de profesorul din Braşov cu elevii săi, care le-au cules între anii 1887-1890. 
în plus, au mai fost adăugate 4 colinde {IV, XII, I., XX) culese de Bârseanu şi 
câteva colinde adunate de profesorul I. C. Panţu cu elevii săi. Majoritatea aces¬ 
tora aparţin localităţilor din jurul Braşovului: Săcele, Tohanu, Zămeşti, Bran etc. 
Textele sunt notate ştiinţific, cu respectarea particularităţilor de grai, explicarea 
regionalismelor şi notarea numelui şi locului de baştină ale informatorului. Ca 
întindere colindele de aci se potrivesc cu colindele culese de At. Marienescu şi 
sunt mai puţin întinse decât acelea publicate de G. Dem. Teodorescu. 

Colecţia se împarte în două părţi, la fel ca cea a lui At. Marienescu: A. 
Colinde religioase şi B. Colinde lumeşti. Primele sunt în număr de 23 de bucăţi. 
Obişnuit, ele sunt formate din trei părţi distincte: 1. formula introductivă, 2. 
nararea unui episod biblic şi 3. formula de urare. La cele „lumeşti” episodul este 
laic. La colindul XHI, formula introductivă sună astfel: 

Sus la poarta raiului Frumoasă masă e-ntinsă, 

în mijlocul cerului Iar la masă cine sade? 68 

Episodul biblic constă aici în relatarea, între Dumnezeu şi Sf. Petru, a 
discuţiilor despre atitudinea lui Iuda. Formula finală, urarea, e complexă, cu ima- 
gioni tradiţionale şi sugestive: 

Să fii gazdă sănătoasă Cu doi, trei bani de argint; 

La mulţi ani mai veseloasă La Crăciun 

Ca şi toamna cea bogată Un cojoc bun 

Cu de toate-ndestulată; Şi bani mari 

Pe noi să ne dăruiţi In buzunar. 65 


*^în privinţa organizării materialului în colecţii, mulţi folclorişti l-au urmat, printre care şi 
Tudor Pamfile în Cântece de tara (1910). 

66 0 serie de poezii au intrat în ultimul timp în diferite antologii populare: Doine, cântece, 
strigături, Bucureşti, 1955; Shiguturi, Bucureşti, 1958. 

67 Cităm câteva: Dicţionarul limbii literare române, Bucureşti, 1913-1934; Dicţionarul 
limbii române contemporane. Bucureşti. 1955-1957; Gramatica limbii române, voi. I-II, Bucureşti, 
1954; Studii de gramatică, voi. 1-11, Bucureşti, 1956. 

z: o 

nri A. Bârseanu, Ciixizeci de colinde. Adunate de Iu şcolarii de la şcolile medii române din 
Braşov, sub conducerea lui.... Braşov, 1890. p. 10. 

^Idem. Op cit., p. 1 I 

Formulele de introducere se rezumă la descripţii biblice. Formulele 
finale, deosebite oarecum de cele ale colindelor muntene şi moldovene, urează 
gazdelor sănătate şi bogăţie. 

Cu tot conţinutul biblic al colindelor din prima categorie, există infil¬ 
trate în ţesătura lor şi elemente laice, pământene, cu aluzii şi note caustice. 
Colindul XVI ilustrează din plin afirmaţia. Dumnezeu în tovărăşia lui Sf. 
Petru colindă, deghizaţi, faţa pământului, călcând prin sate şi oraşe şi încer¬ 
când bunătatea sufletească a oamenilor bogaţi şi săraci. Ajunşi într-un sat, cer 
demâncare la un boier; sunt însă refuzaţi: 

Gata-i, gata, nu-i de voi, Că-i de boieri ca şi noi 70 . 

In schimb, sunt invitaţi de un „sărac mare”. La urmă Dumnezeu 
răsplăteşte felurit pe cei doi oameni din clase sociale diferite: cu focul pe boier 
şi cu bogăţia pe sărac. 

Colindele lumeşti, în număr de 27, posedă o tematică laică. Fapele din 
aceste colinde se desfăşoară pe un spaţiu geografic bine definit, în regiune de 
munte, relfectând cu preponderenţă preocupările păstorului şi evenimentul 
căsătoriei tinerilor. Primele 5 colinde se referă direct la preocupările păstorului. 
Apar aici tineri păstori care au străbătut „munţi înalţi” şi „văi adânci” şi care 
cântă oilor cântece de le fac să plângă. Colindul V, foarte vechi, reeditează - cu 
sensibile modificări - cunoscutul motiv al Mioriţei. însă în colind apar „opt 
păcurarei”, bogaţi în oi, unul fiind străin. Ultimul e trimis să „bată oile-n jos”în 
timp ce restul „păcurăreilor” se hotărăsc să-l omoare şi să-i ia oile. Hotărârea 
criminală e aflată de păcurărelul străin. Atunci lasă un testament verbal despre 
ceremonialul înmormântării sale, parţial deosebit de cel din Mioriţa: 

Pe mine nu mă-mpuşcaţi Fluerul că m-a cânta 

Numai capul mi-1 luaţi. Câte oi mândre, bălăi 

Şi pe mine mă-ngropaţi Toate m-or cânta pe văi! 

In strunguţa oilor Câte oi mândre, senine 

Şi-n jocul mieilor. Toate m-or cânta pe mine; 

Pe mine lut nu puneţi. Câte oi mândre, comute 

Numai dragă sluga mea Când a sufla vânt-ncet 

Puie drag fluierul meu Când a sufla vânt lin 

Şi când vântul va sufla M-or cânta ca pe-un străin. 71 

Motivele din balade au inspirat şi Colindul XXVII care nu e altceva 
decât un fragment din balada Iencea Săbiencea, din colecţia lui G. Dem. 
Teodorcscu 73 . 

7b Idem, Op. cit., p. 12. 

71 Idem, Op. cit., p. 21. 

7 2 G Dem. Teodorescu, Op. cit., p. 639-642. 

Majoritatea colindelor cu tema căsătoriei pun accentul pe parvenirea 
tinerilor din mijlocul căsătoriei. Colindele VI-X sunt ilustrative. Părinţii sunt 
totdeauna aceia care solicită zestre mare, bogată, neţinând seama de senti¬ 
mentele şi de ideile tinerilor. în Colindul VIII nişte boieri peţesc fata fru¬ 
moasă a unui ţăran cu o stare materială mijlocie. Valoarea zestrei cerută 
săteanului se ridică în chip fabulos în timpul discuţiilor. Mai întâi îi solicită 
„sute de mioare”, apoi, pe rând, „mia de mioare”, „pe murgu din grajd”. Spe¬ 
riat, părintele fetei „iese afară lăcrămând”. Se potoleşte numai când fata îi 
făgăduieşte că îi va face pe boieri să renunţe la zestrea solicitată. 

In colecţie s-au strecurat două colinde foarte vechi, Colindul VIU şi 
Colindul XXV. în ultimul, cel mai important, e vorba de comportarea lui Ştefan, 
bun bărbat într-un episod particular, la vânătoare. La un „Mijloc de pădure,/ 
Unde apa cură/ Câte o picătură întâmpină un cerb pe care-1 săgetează mortal. 
Ca să nu-1 atingă blestemul groaznic al cerbului, domnitorul îi făgăduieşte că-i 
va asigura utilitatea tuturor părţilor corpului în societate. 

Cincizeci de colinde rămâne - prin arta literară şi prin prezenţa 
notelor de critică socială - o contribuţie interesantă la cunoaşterea colindelor 
noastre populare. 

Din traista lui Moş Stoica. O sută şi una din minciuni poporale din 
Ţara Ardealului, semnată cu pseudonimul „Sandu Pungă-Goală, dascăl şi 
fecior de popă”, e unica colecţie de proză populară a lui Andrei Bârseanu. 
Cele „O sută de minciuni poporale” mai văzuseră lumina tiparului în paginile 
„Gazetei Transilvaniei” pe anii 1889 şi 1890, la rubrica Din traista cu minci¬ 
uni, semnate cu Sandu. Aici, folcloristul Bârseanu la vârsta de 31 de ani, 
repovesteşte în spiritul popular o parte din episoadele hazlii auzite în copilărie 
de la bătrânul Stoica. Deci nu este o culegere directă, ci o repovestire târzie, 
fenomen întâlnit şi la alţi folclorişti contemporani. Limba şi stilul poartă însă 
un puternic caracter popular: „Era odată un om grozav de ursuz şi de cicălitor. 
Nu-i puteai intra-n voie, doamne fereşte, şi umbla tot bombănind şi tot 
năcăjit, de parcă toată lumea i-ar fi fost duşmană. Şi aşa, cum era, îl puse 
păcatele de se mai şi însurase. Vai de biata nevastă-sa”... 14 

Piesele sunt scurte episoade puse pe seama ţiganilor, urmărindu-se 
efectul unui umor ieftin. Publicând această colecţie, Bârseanu a răspuns gustu¬ 
lui limitat al unui public restrâns, ceea ce, de data aceasta, n-a contribuit la 
îmbogăţirea literaturii noastre populare. Problemele esenţiale din viaţa perso- 


^A. Bârseanu, Op. cit., p. 36. 

^Sandu Pungă-Goală, Din traista lui Moş Stoica. O şuta şi una de minciuni poporale din 
Ţara Ardealului, Ed. V, Sibiu, 1930. p. 129. 



LUMINI ETNICE -:- 45 

najelor apar rar şi tangenţial: sărăcia ( Dă-te după mine, Blăstămul dadei), 
exploatarea brutală ( Ţiganul şi gaiţa), brutalizarea (Nici prin gând nu mi-a tre¬ 
cut). Unele personaje sunt totuşi isteţe, curajoase, perseverente şi optimiste. 

Cartea Snoave, chiuituri, povestiri (1925), o culegere din lucrările 
folcloristului”, e un omagiu postum adus lui Bârseanu de către un grup de 
vechi prieteni. Ea se compune dintr-o introducere cu referiri biografice asupra 
lui Bârseanu, 14 snoave Din Traista lui Moş Stoica, 42 de chiuituri, o colindă, 
o închinare cu paharul şi fragmente din traducerea Călătoria lui Stanley prin 
Africa centrală. 


* 

Activitatea folcloristică, ca şi cea literară, se întregeşte cu activitatea de 
cercetare a culegerilor de folclor, dusă în perioada când, în calitate de membru 
al Academiei Române (1908-1922) întocmea rapoarte asupra culegerilor de fol¬ 
clor prezentate pentru tipărire în colecţia: Din viaţa poporului român. 

în cercetarea sa, la baza căreia stătea o concepţie înaintată despre fol¬ 
clor, Bârseanu verifica respectarea metodei ştiinţifice de culegere a folclorului, 
semnala originalitatea pieselor sau valoarea variantelor. Majoritatea 
observaţiilor privea însă limba folclorului, criteriu important în aprecierea car¬ 
acterului popular al creaţiilor populare. în acest sens le solicita folcloriştilor 
respectarea riguroasă a graiului popular, fără alterările cărturăreşti. Aproape toţi 
autorii de colecţii de folclor în proză (D. Furtună, Tudor Pamfile, C. Rădulescu- 
Codin) au primit, prin rapoartele întocmite de Bârseanu, caracterizări judicioase 
despre limba culegerilor lor. 

în cercetarea limbii, accentul cădea pe lexic şi pe expresiile populare. 
Raportorul socotea că lexicul adevăratelor creaţii populare se compune în 
majoritate din cuvintele populare şi regionalisme. Pentru înţelegerea textelor şi 
pentru sprijinirea muncii lexicografilor, Bârseanu propune acolo unde ele nu 
existau, întocmirea glosarelor şi explicarea cuvintelor rare, neînţelese. D. Fur¬ 
tună, de pildă, e îndemnat ca la colecţia Cuvinte scumpe să completeze glosarul 
şi să explice unele regionalisme ca: hlobe, hat, polmicei, tănău"'. 

Pornind de la ideea nealterării limbii folclorului de către elemente 
străine, Bârseanu s-a ridicat împotriva pătrunderii neologismelor în textele 

7^Unii o socotesc greşit o colecţie nouă (C. Ciuchindel - Strigături, Bucureşti, 1958, p. 341). 

76 Raportul d-lui A. Bârseanu despre Cuvinte scumpe, taclale, povestiri şi legende 
româneşb, cu glosar la sfârşit, culese de d-l D. Furtună, în „Analele Academici Române”. „Dez¬ 
baterile”, tom. XXXII, (1909-1910), p. 227. 

culese, fie că proveneau din influenţă cărturărească, fie că se infiltrau în vorbirea 
ţăranilor în urma apariţiei realităţilor capitaliste la sate. Astfel, C. Rădulescu- 
Codin e sfătuit să înlocuiască cuvinte ca: vapor, grade, ordine, a observa, a sta¬ 
bili ş.a. din Legende, tradiţii şi amintiri istorice 77 . Prin îndepărtarea în masă a 
neologismelor fără să ţină seama de realitatea lingivistică din vorbirea ţăranilor, 
Bârseanu n-a adus un serviciu folcloristicii noastre. Căci o serie de texte fol¬ 
clorice au fost lipsite de autenticitate lingvistică. 

Abia în urma îndepărtărilor tuturor deficienţelor de conţinut şi de limbă, 
culegerile de folclor se tipăreau în colecţia Din viaţa poporului român. Dintre 
acestea cităm: Cântece de ţară de Tudor Pamfile, Legende, tradiţii şi amintiri 
istorice, îngerul românului de C. Rădulescu-Codin, Colinde de A. Viciu etc. 

Cu toată rigurozitatea metodei aplicate, Bârseanu a lăsat în unele 
colecţii anumite piese lipsite de importanţă artistică şi străine de spiritul poporu¬ 
lui nostru. E cazul unor bucăţi din colecţia Colinde de A. Viciu, Cântece de ţară 
de Tudor Pamfile etc. Dar acestea nu-i eclipsează contribuţia folclorică. 

Născut într-o familie de intelectuali cu vechi preocupări cărturăreşti şi 
revoluţionare, Andrei Bârseanu şi-a legat aproape toată activitatea şi opera de 
năzuinţele poporului. Activitatea şi opera folclorică, după cum s-a remarcat, 
formează principala sa contribuţie la dezvoltarea culturii noastre. Departe de a fi 
un teoretician de talia lui B.P. Hasdeu, Bârseanu a subliniat totuşi semnificaţia 
poeziei populare pentru literatură şi ştiinţă, a îndemnat pe folcloriştii vremii la 
culegerea ştiinţifică a folclorului şi a sprijinit o serie de culegeri pentru publi¬ 
carea în colecţia Din viaţa poporului român. Prin cele două culegeri valoroase 
(Doine şi strigături din Ardeal, Cincizeci de colinde ), el a îmbogăţit tezaurul fol¬ 
clorului cules. împreună cu I. U. Jamik a publicat prima culegere serioasă, 
reprezentativă, de doine şi de strigături din Transilvania şi una din cele mai bune 
colecţii de folclor din ţara noastră. Activând în cea de-a doua etapă de dezvoltare 
a folcloristicii noastre (după 1880), Bârseanu, prin concepţia şi aplicarea ei, 
aparţine şcolii folclorice a lui B. P. Hasdeu. 


77c. Rădulescu-Codin, Legende, tradiţii şi amintiri istorice. Bucureşti, 1910, p. IV-V. 

140 de ani de Ia naşterea haiducului 
RADU ANGHEL 

S-au împlinit de curând 140 de ani de la naşterea 
„căpitanului” muscelean de haiduci Radu Anghel. 
Documentele contemporane, inedite din arhiva Institu¬ 
tului de Etnografie şi Folclor din Bucureşti recompun 
cu fidelitate unele momente semnificative din viaţa 
atât de agitată a acestuia. 

Radu Anghel s-a născut în anul 1827, în familia de 
ţărani Despa şi Anghel Gheorghe din Greci, raionul 
Găeşti, sat populat cu ţărani moşneni şi clăcaşi. Sărăcia 
ţărănimii, rapacitatea boierilor şi abuzurile autorităţilor 
l-au impresionat încă din fragedă copilărie. Treptat, în 
inima sa încolţeau ura şi dorinţa răzbunării ţărănimii. 
Primele acţiuni de răzbunare le-a întreprins chiar la 
vârsta de 15 ani. Ajuns la majorat, se căsătoreşte cu 
Rada. Soţii, ţărani obidiţi, posedau împreună 38 de stînjeni de pământ (Rada: 8 
stânjeni; Radu - 30 de stânjeni). Au avut mai multe fete. Una dintre ele, Oprica, 
semăna, prin fermitate şi perseverenţă, tatălui. Datorită tocmai acestor trăsături 
de caracter, ea s-a bucurat de simpatia părintelui, care a utilizat-o în unele 
acţiuni, şi a bunicului, care i-a lăsat prin testament aproape întreaga avere 
(1866). în memoria populară a rămas cu numele de Frica („Prica Radului”). 

Majoritatea anilor de viaţă. Radu Anghel i-a petrecut în haiducie, prin 
codrii Muscelului, Dâmboviţei şi Argeşului, forţat de sărăcie şi mânat de dorinţa 
răzbunării. Din adâncul codrilor, el, împreună cu „voinicii aleşi”, ataca şi ridica 
bani de la ciocoii hrăpăreţi, popii mincinoşi, administratorii laşi. Unele „călcări” 
- ale haiducului şi tovarăşilor lui, la conacele boierilor Elena Constantineasca, 
Dumitrache Gungunoi şi alţii - au surprins pe contemporani prin amploarea şi 
reuşita lor. Bunurile de valoare şi banii erau împărţiţi ţăranilor săraci şi necăjiţi. 
Printre cei care s-au bucurat de acest ajutor, fiind amintiţi de documente, se 
numără Oprea, Preda, Spilea, Căprar. 

Boierimea şi administraţia erau îngrozite de „activitatea comandirului”. 
S-au gândit atunci să-l pedepsească exemplar. Astfel, în 1860, printr-un proces 
răsunătdor înscenat de Elena Constantineasca, „cea care a suferit călcarea şi 
jefuirea de dânsul”. Radu Anghel a fost condamnat la o despăgubire de 800 gal¬ 
beni şi la muncă silnică pe termen de 6 ani. Pentru despăgubiri i s-a scos 
„averea” la licitaţie. 

în pofida avertismentelor juridice, drastice, „căpitanul”, dimpotrivă, 
şi-a intensificat acţiunile, împreună cu tovarăşii lui: Ioniţă (Conţeşti), Soare 
(Hulubeşti), Udrea (Fureşti), Teodor (Frunzeşti). Moşierimea şi administraţia 
au adoptat atunci toate măsurile pentru arestarea şi pieirea „căpitanului”. Au 
mobilizat autorităţile la diligenţă, au format o poteră specială (condusă de 
ofiţerul Negoescu) şi au oferit recompense băneşti pentru prinderea lui (1000 
lei în mai 1864). Sărăcimea satelor refuză însă ispita banilor şi continuă să-l 
ascundă. 

O poteră a reuşit totuşi, în octombrie 1865, să-l găsească pe Radu 
Anghel în comuna Râncăciov, lângă Piteşti. Surprins, haiducul nu s-a lăsat 
arestat. în lupta armată şi inegală, cade împuşcat pe dealul Cârstienilor. 
Moartea „comandantului” a provocat o profundă durere în inimile tuturor 
obidiţilor argeşeni. Rapsozii populari l-au trecut în rândul eroilor de baladă - 
Radu Anghel, Radu etc. în trecut baladele dedicate lui Radu Anghel, alături 
de altele, au constituit adevărate strigăte de revoltă şi îndemnuri la luptă 
socială. 


GEORGE CĂLINESCU ŞI FOLCLORUL 

în vastitatea operei literare a lui George Călinescu (1899 - 1965), 
contribuţiile folclorice, de ordin teoretic, ocupă un loc important şi original. 
Evoluţia preocupărilor sale folclorice, dictată de multitudinea factorilor cul¬ 
turali şi politici, corespunde a două perioade distincte: perioada interbelică şi 
perioada postbelică. 

în perioada interbelică, preocupările folclorice ale lui G. Călines- 
cu sunt sporadice şi restrânse. Ele derivă din raporturile nemijlocite ale li¬ 
teraturii culte cu cea populară: integrarea mediului folcloric în formaţia 
social-artistică a scriitorilor şi valorificarea folclorului de către aceştia. Pre¬ 
ocupările apar în monografiile Viaţa lui M. Eminescu (1932) şi Viaţa lui 
Ion Creangă (1938) şi în exegezele Opera lui Mihai Eminescu (1934-1936) 
şi Istoria literaturii române (1941). 

încă din prima perioadă, Călinescu socotea că folclorul posedă „indi¬ 
vidualitatea lui inefabilă şi conţine momente de mare poezie” ( Istoria literaturii 
române, p. 61). Marii scriitori legaţi puternic de popor s-au născut în aşezări cu 
„o tradiţie veche” şi cu „o specie de erudiţie”. în Istoria literaturii române, 
autorul le evocă acestor scriitori ambianţa etnografică şi folclorică a aşezărilor 
în care ei s-au născut şi s-au format: V. Alecsandri, M. Eminescu, I. Creangă, 
G. Coşbuc, O. Goga. Instructivă este, de pildă, descrierea acestei atmosfere a 

Humuleştilor lui Creangă şi a satelor vecine. Evocarea mediului folcloric, ampli¬ 
ficată în cele două monografii despre Eminescu şi Creangă, urmărea să explice 
predilecţia scriitorilor pentru anumite teme şi profunzimea tratării lor. 

Valorificarea folclorului de către scriitori în operele lor e urmărită cu 
mai multă perseverenţă. în a sa Istorie a literaturii române, Călinescu enumeră 
patru mituri din care s-au inspirat permanent scriitorii noştri: Traian şi Dochia, 
Mioriţa, Meşterul Manole şi Zburătorul, cu următoarele simboluri: „naşterea 
poporului român, situaţia cosmică a omului, problema creaţiei.. (p. 65). în ana¬ 
lizele sale, el detectează însă multe alte izvoare folclorice. în paginile Istoriei, 
Călinescu găseşte un număr impresionant de scriitori care au opere în „manieră 
folclorică”: Dosoftei, A. Pann. D. Bolintineanu, V. Alecsandri, M. Eminescu, I. 
Creangă, G. Coşbuc, Şt. O. Iosif, O. Goga, M. Sadoveanu, Victor Eftimiu, Tudor 
Arghezi, Lucian Blaga, M. Lungianu etc. Prof. univ. I. C. Chiţimia relevă că în 
această istorie literară e pentru prima dată când se consideră că trebuie studiate 
„concomitent atât literatura cultă cât şi cea anonimă” ( Viziunea asupra literaturii 
române vechi, p. 8). 

In perioada postbelică, G. Călinescu şi-a intensificat preocupările 
folclorice. Aceasta datorită activităţii de coordonare şi îndrumare a 
cercetărilor folclorice din cadrul Institutului de istorie literară şi folclor şi 
contactului cu terenul folcloric. Recunoaşte interesul contemporan sporit pen¬ 
tru creaţiile anonime: „O adevărată valorificare ştiinţifică a folclorului nostru 
a întreprins-o însă numai clasa muncitoare” ( Antologie de literatură populară, 
I, 1953, p. 6). Nu există folclor „pur”, cum eronat susţineau unii, întrucât 
acesta apare din frământările sociale (ib.). 

Preocupările folclorice ale lui Călinescu cuprind acum aspecte vari¬ 
ate. îndeosebi bogăţia şi diversitatea artei folclorului. Arta literară în folclor 
(1962), o strălucită lucrare de sinteză, stabileşte specificul speciilor folclorice 
şi relevă procedeele artistice fundamentale utilizate în poezie şi proză. Cu 
minime deosebiri, aplică aici aceeaşi estetică a literaturii culte, pe care o con¬ 
sideră comună ambelor categorii de literatură. Poeziei anonime cântate îi 
relevă „complementul melodic”, fără de care cântecul păleşte. Arta poetică 
atinge aici un înalt rafinament. „Toate mijloacele specifice poeziei (rima, 
metafora, descripţia fantastică a realului, culoarea, muzica poetică) - 
accentuează Călinescu - sunt duse în poezia populară la o maximă fineţe” 
(p. 2). Numeroase consideraţii estetice, originale, priviesc basmul popular. 
De pe poăiţii estetice avansate, exegetul indică specificul basmului, stabileşte 
tematologia, relevă amplu caracterologia şi studiază structura lui artistică. 



50 


Mihail M. Robea 


Specificul speciei este sintetizat în definiţia: „Basmul este operă de creaţie li¬ 
terară, cu o geneză specială, oglindire în orice caz a vieţii în moduri fabu¬ 
loase” (p. 25). De altfel, acest ultim capitol din Arta literară în folclor e o 
strălucită sinteză a studiului său Estetica basmului (1957), cu o complexă şi 
o subtilă analiză a speciei. Ultimul studiu consacrat exclusiv folclorului, 
apărut postum, se intitulează Folclorul în „Convorbiri literare” (1967). Aici, 
Călinescu analizează producţiile populare publicate - sub îndrumarea lui Titu 
Maiorescu - în paginile prestigioasei reviste. 

Concomitent, în lumina noilor concepţii estetice, Călinescu şi-a reluat 
vechile preocupări din perioada interbelică. Contribuţia mediului folcloric la for¬ 
marea măiestriei artistice şi a viziunii artiştilor cuvântului e accentuată evident 
în monografiile „revăzute” şi noi. în privinţa valorificării creatoare a folclorului, 
relevă: „Totdeauna marii scriitori au apreciat meşteşugul literaturii populare şi 
au învăţat de la ei” ( Antologie de literatură populară, p. 6). în acest sens, 
îndeamnă insistent pe creatorii contemporani: „Poeţii noştri pot învăţa de la 
popor măiestria oglindirii vieţii şi a exprimării sentimentelor şi împreună cu 
aceasta chipul de a se feri de formalism” (ib.). Pentru ca scriitorii să aibă modele 
sugestive de literatură populară, iniţiază, sub conducerea sa directă, publicarea 
unor antologii de versuri şi de proză. 

în ediţiile „revăzute” ale monografiilor despre Eminescu şi Creangă, în 
noile monografii N. Filimon (1955) şi Gr. Alexandrescu( 1955), în micromono¬ 
grafiile Iordache Golescu (1966), I. Eliade Rădulescu (1966), I.C. Fundescu 
(1966) ş.a., Călinescu detectează filoanele folclorice şi eficacitatea lor în ţesătura 
creaţiilor scrise. Ceva mai mult, în această perioadă, ca în cazurile lui Filimon şi 
Alexandrescu, el urmăreşte detaliat preocupările folclorice (articole, culegeri, 
traduceri) ale scriitorilor. 

Călinescu însuşi a valorificat cu succes „comorile folclorice” în propria 
sa creaţie beletristică-poezii ( Apa vie. Doina lui Orfeu), teatru ( Basmul cu min¬ 
ciunile, Fluturele, Soarele şi luna). 

Studiile despre folclor ale lui G. Călinescu, elaborate cu o mare 
conştiinciozitate, reprezintă contribuţii valoroase şi originale la cunoaşterea 
măiestriei artistice a creaţiilor populare şi a legăturilor ei intime cu litera¬ 
tura scrisă. 

GHEORGHE FLORESCU - 
DASCĂL ENTUZIAST ŞI FOLCLORIST PASIONAT 

G. Florescu se numără printre învăţătorii care au 
beneficiat în preocupările lor culturale de impulsurile 
activităţii culturale şi publicistice a lui C. Dobrescu- 
Argeş. Exceisv de modest, el a trecut neobservat de 
contemporani şi a rămas necunoscut urmaşilor. 
Gheorghe Florescu s-a născut la 5 ianuarie 1867, în 
familia lui Florea Popescu din Vâlsăneşti. Copilăria şi- 
a petrecut-o într-un sat cu o natură variată şi 
atrăgătoare şi cu numeroşi rapsozi populari talentaţi şi 
prietenoşi. Florea George - numele din anii de şcoală 
- urmează şcoala primară în satul natal şi apoi, între 
anii 1883-1887, seminarul gr. I. din Curtea de Argeş. 
După absolvirea seminarului, potrivit tradiţiei famil¬ 
iale şi studiilor seminariste, tânărul Florescu urma să intre în rândurile clerului, 
dar, iubind profund ţărănimea şi dorind sincer să contribuie la ridicarea ei, se 
hotărăşte să devină învăţător, de care era atâta nevoie în satele vâlsănene. Ca 
învăţător, a funcţionat 39 de ani: 9 ani la şcoli diferite şi 30 de ani la şcoala din 
satul natal. 

în Vâlsăneşti, el se căsătoreşte, la 17 mai 1897, cu Elena N. Tomescu, 
cu care are pe fiica Georgeta. La şcoala din Vâlsăneşti, a funcţionat ca 
învăţător şi ca diriginte. în dubla calitate, G. Florescu a dus o pasionată acti¬ 
vitate culturală şi ştiinţifică. 

în activitatea culturală, G. Florescu vedea o cale eficientă de ridicare 
spirituală şi economică a maselor populare. Şcoala ocupa un loc important în 
instruirea viitorilor cetăţeni. De aceea, el s-a străduit să creeze condiţii optime 
pentru funcţionarea şcolii, să aducă un număr cât mai mare de copii la 
clasă, să-i înarmeze cu cunoştinţe multiple şi utile, să-i înveţe pe elevi să 
raporteze cunoştinţele teoretice la preocupările practice şi să-i stimuleze pe 
şcolarii sârguincioşi în urmarea cursurilor liceale. In Cuvântul ţinut la festivi¬ 
tatea pensionării îşi afirma satisfacţia de a fi avut „până lâ 300 elevi absolvenţi 
de curs primar”. 

O atenţie deosebită a acordat, de asemenea, culturalizării adulţilor, 
într-un .Memoriu adresat forurilor superioare, Florescu, influenţat de mişcarea 
haretistă, enumera mijloacele de culturalizare şi accentua semnificaţia lor: şcoli 
de adulţi, biblioteci, serbări, teatru popular, şezători. Pentru prosperitatea eco¬ 
nomică a satului natal şi a altor sate, el propune şi a contribuit direct la alcătuirea 

lor - înfiinţarea unor unităţi economice cooperatiste (cooperative, bănci po¬ 
pulare, asociaţii). „în viaţa mea de dascăl - declara în Cuvântul citat - am 
avut de luptat cu multe decepţii, dar am avut şi mulţumiri. Bucuria sufletească 
a covârşit necazurile”. 

Activitatea ştiinţifică - cu două componente: folclor şi istorie - i-a 
dublat activitatea culturală. Corespondenţa cu marile personalităţi cultu¬ 
rale (I. Simionescu, I.Bianu, T. Bălăşel, T. Pamfile etc.) a facilitat realizarea 
acestei activităţi. 

G. Florescu a conceput folclorul drept o creaţie spirituală a maselor po¬ 
pulare. Aceasta s-a dezvoltat în cadrul diverselor manifestări, îndeosebi la 
şezători. Folclorul poate ocupa un rol important în repertoriul manifestărilor 
artistice contemporane. Spre a nu se pierde, adăuga el, trebuie cules. 

G. Florescu a cules numeroase texte folclorice poetice, în special din 
satul natal. A cules din folclorul obiceiurilor: colinde, sorcove, paparude şi 
descântece, ultimele de o valoare artistică superioară. A reţinut, de asemenea, 
balade haiduceşti şi familiale, unele (Piper, Rădiţa ) dispărute azi în Valea Vâl- 
sanului. Culegerile cele mai numeroase aparţin însă cântecelor lirice. A transcris 
cântece de sărăcie, de haiducie, de ciobănie, de cătănie, de natură şi dragoste. 
Multe din aceste cântece lirice lipsesc din repertoriul actual. Este un merit al său 
de a fi înregistrat creaţii vechi, dispărute azi. 

G. Florescu a publicat textele folclorice în revista „Ion Creangă” 
(1915) şi în colecţiile Bălăşel - Versuri populare române. (Voi. I — III. 1919), 
Cântece populare olteneşti (1967) etc. G. Florescu a fost apoi un consul¬ 
tant valoros al unor folclorişti în probleme de etnografie argeşeană. Lui 
Tudor Pamfile, de pildă, i-a furnizat informaţii preţioase despre concepţia 
oamenilor şi economia satelor de pe Valea Vâlsanului la întocmirea unor 
studii: Mitologia românească (I, 1916). 

Culegerea textelor folclorice şi a informaţiilor etnografice a făcut-o în 
spiritul metodei folcloriştilor de la revista Ion Creangă, al cărei colaborator era. 

Preocuparea istorică consta în adunarea, transcrierea şi valorificarea 
documentelor locale. Zecile de documente din secolele XVIII - XIX privesc 
administraţia, economia, structura socială şi cultura satelor argeşene. Le-a 
publicat înmare parte în revista de istorie Miron Costin (1913 - 1916). Unele 
acte le-a expediat Academiei Române. în alcătuirea monografiilor săteşti 
vâlsănene, consultarea acestor documente e absolut indispensabilă. 

Contribuţiile acestea ale lui G. Florescu au fost apreciate de forurile 
superioare prin conferirea unor distincţii. A murit la 29 octombrie 1947. în 
acelaşi an, un foc năpraznic, care a ars o mare parte din Vâlsăneşti, i-a distrus 
casa şi arhiva. Preocupările sale culturale şi ştiinţifice îl situează în rândurile 
intelectualilor progresişti notabili ai judeţului Argeş. 

GEORGE FLORESCU - FOLCLORISTUL 

George Florescu aparţine acelei generaţii de intelectuali săteşti de la 
începutul secolului nostru care, urmând îndemnurile lui Spiru Haret şi C. 
Dobrescu-Argeş, şi-au consacrat cu pasiune forţele ridicării ţărănimii şi tezau¬ 
rizării creaşiei populare. Excesiv de modest, el a trecut neobservat printre 
contemporani şi a rămas necunoscut urmaşilor. 

G. Florescu s-a născut la 5 ianuarie 1867 în familia pr. Florea Popes- 
cu din Vâlsăneşti-Argeş, o aşezare pitorească şi bogată în folclor. Tatăl său 
era un mare admirator al creaţiei populare. încă, pentru trebuinţele sale 
obşteşti, preotul şi-a notat în chirilică în 1828, într-un carnet, mai multe texte 
folclorice (colinde ş.a.), printre care şi cele două oraţii importante de nuntă 
(Oraţiile cele de afară şi Oraţie din casă), devenind astfel, deşi modest, primul 
culegător de folclor din zonă'. Tânărul Florea Gheorghe - numele său din 
anii de şcoală - a urmat şcoala primară în satul natal şi apoi seminarul gr. I 
(1883-1887) din Curtea de Argeş 2 . 

Absolvind seminarul, Florescu nu s-a integrat în rândurile clerului, aşa 
cum îi cereau tradiţia familială şi stuiile, ci, dorind sincer să contribuie la ridi¬ 
carea ţărănimii s-a hotărât să devină învăţător. Ca învăţător a funcţionat 39 de 
ani: nouă ani la diferite şcoli şi 30 de ani la şcoala din satul natal. La ultima 
şcoală a funcţionat atât ca învăţător cât şi ca diriginte. In aceşti ani, el a 
desfăşurat o pasionantă activitate culturală şi ştiinţifică 3 . 

Activitatea culturală o socotea un mijloc eficient de luminare şi de ridi¬ 
care materială a ţărănimii. De aceea, el s-a străduit să înalţe prestigiul şcolii în 
colectivitatea sătească şi să şcolarizeze un număr cât mai mare de copii, să 
lărgească orizontul spiritual al ţărănimii, prin acţiuni cultural-artistice (biblioteci 
de lectură, serbări etc.) şi să-i amelioreze starea economică precară prin forme 
cooperatiste adecvate (bancă, cooperativă etc.). într-un Memoriu 4 concis, adresat 
forurilor superioare, el le cere sprijinul eficient al acestora pentru culturalizarea 
prin diferite forme a ţărănimii. 

* Mihail M. Robea, Vechi texte folclorice în manuscrisele din nord-vestul Munteniei, în 
„Memoriile Comisiei de Folclor", tom. II, p. 50-55. 

^Gh. C. Marinescu, Seminarul din Curtea de Argeş, 1836-1936, Bucureşti, 1937, p. 82. 

-^Mihail M. Robea, Gheorghe Florescu, dascăl entuziast şi folclorist pasionat, în „Şcoala 
Argeşului”. II, 1973, p. 102-103 

“^Arhiva Şcolii Generale din Vâlsăneşti - Argeş. 

Pagină din „Oraţiile cele de afară. 


Preocupările ştiinţifice ale lui G. Florescu, la nivelul de învăţător sătesc, 
s-au desfăşurat în domeniile folclorului şi istoriei. Ultimele preocupări, paralele 
cu celelalte, le-a iniţiat în primele două decenii ale secolului nostru, sub imboldul 
general al noii mişcări folcloristice din ţara noastră şi a legăturilor sale core- 
spondenţiale fructuoase cu unele personalităţi culturale ale vremii (I. Simio- 
nescu, T. Bălăşel, I. Bianu, T. Pamfile ş.a.). Ambele preocupări, dezvoltate în 
perioada dificilă a acumulării argumentelor pentru marile sinteze, cu obiec¬ 
tive identice au constat în identificarea surselor certe, adunarea materialelor 
autentice, ordonarea lor ştiinţifică şi tezaurizarea acestora. 

G. Florescu a conceput folclorul drept o creaţie spirituală majoră a 
maselor populare. în mod concret, el şi-a început preocupările de folclorist în 
anul 1902. Răspunzând apelurilor publice şi repetate ale lui Teodor Bălăşel 
din anii 1901-1902, care dorea să alcătuiască o colecţie reprezentativă de 
poezie populară pentru concursul iubitorilor de folclor, el iniţiază o culegere 
de texte poetice. Piesele reţinute din Argeş, satele Trepteni şi Vâlsăneşti, au 

fost trimise, încă din 1902, lui T. Bălăşel şi, ceva mai târziu, revistei „Ion Cre¬ 
angă” (Bârlad). Textele au fost culese în spiritul metodologiei tradiţionale. A 
fost preocupat, chiar dacă nu indica informaţii, de păstrarea autenticităţii lor 
populare, operând infime modificări numai la unele descântece. 

Culegerea de folclor a lui Florescu, atât cât a fost publicată, se află 
risipită mai întâi în publicaţia „Ion Creangă” (Bârlad, 1915-1916) şi apoi, 
apărute cu întârziere faţă de revistă, în două colecţii imprimate ale lui T. 
Bălăşel - Versuri populare române, voi. I-III (Craiova, 1919-1921) şi Cântece 
populare olteneşti (Bucureşti, 1967). Ca întindere, ea este relativ modestă, 
însă valoroasă documentar şi estetic. Fiind printre primele culegeri din micro- 
zonele Valea Vâlsanului şi Cotmeana, aceasta aruncă o lumină asupra sta¬ 
diului de evoluţie a creaţiei populare locale. 

Colecţia lui G. Florescu e formată din aproape toate categoriile fol¬ 
clorului versificat. Poezia obiceiurilor o formează patru colinde: A pierdut 
Miţa cununţa, în Teodor Bălăşel, Versuri populare române, 1919, cărticica I, 
p. 48; La vadu Vlădeştilor, Ibidem, p. 49; Zor, zor de-a ghioceii, Ibidem, p. 
54-56; Peste gârla în cea grădină, Ibidem, p. 55-56; 1 sorcovă: Sorcova 
vesela, Ibidem, p. 75-76 şi 1 paparudă: Paparudă, în „Ion Creangă”, VIII, 
1915, nr. 8, T. Bălăşel, Ibidem, p. 95. Colindele, culese din satul natal, 
Vâlsăneşti, structurate pe cicluri tematice şi aflate în repertoriul activ la 
jumătatea secolului al XlX-lea, au dispărut complet între timp. în acest sens, Flo¬ 
rescu îi preciza lui Bălăşelîntr-o scrisoare din iunie 1902: „Baba care ni le-a spus 
zice că se cântau de băieţi (flăcăi) acum vreo 40-50 de ani pe la ferestrele oame¬ 
nilor, în seara de Sf.Vasile” 5 . Judecându-le după funcţii, ele relevă varietatea şi 
unitatea repertoriului lor comparativ cu colindele din celelalte zone folcloristice. 

Categoria descântecelor, însoţite de descrierea succintă a practicii, este 
cu mult mai întinsă, însumând 17 piese de o rară expresivitate artistică: 1 De pâr- 
leală, în „Ion Creangă”, VIII, 1915, nr. 7, p. 211: Trepteni (T. Bălăşel, Ibi¬ 
dem, p. 84-85); 1 De friguri: „Ion Creangă”, Ibidem, p. 210: Trepteni (T. 
Bălăşel, Ibidem. p. 85-86); De ăi răi:, „Ion Creangă”, Ibidem, p. 209: 
Trepteni-Argeş (T. Bălăşel, Ibidem, p. 108-109); 1 De iele:, „Ion Creangă”, 
Ibidem, p. 210-211: Trepteni; 2 De deochi:, „Ion Creangă”, VIII, 1915, nr. 
12, p. 325-326 (T. Bălăşel, Versuri populare româneşti, I, p. 11-13); 1 De 
brâncă:, T. Bălăşel, Ibidem, p. 39-40; 2 De luat cuţitele, în Ion Creangă”, 
VIII, 1915, nr. 8, p. 241 (T. Bălăşel, Ibidem, p. 51-52); 2 De soare sec:, „Ion 
Creangă”, Ibidem (T. Bălăşel, Ibidem, p. 71-72; 74-76); 1 De muşcătura 

■'Teodor Bălăşel. Cântece popukire olteneşti. Bucureşti. 1967, p. XX. 

şarpelui: T. Bălăşel, Ibidem, p. 66; 1 De gâlci:, T. Bălăşel, Ibidem, p. 80-84; 

1 De bube dulci: T. Bălăşel, Ibidem, p. 133-134; 1 De stea: T. Bălăşel, Ibi¬ 
dem, p. 135-136; 1 Pentru sporul laptelui la vite: T. Bălăşel, Ibidem, p. 136- 
137; De-ntors urâtul: T. Pamfile, Dragostea în datină..., p. 184. 

Cu excepţia unor descântece (de pârleală, de friguri, de ăi răi ) reţinute 
în satul Trepteni, unde Florescu a funcţionat o perioadă ca învăţător (5 ani), toate 
celelalte descântece au fost transcrise de la consătenii săi din Vâlsăneşti. Prin 
întindere (până la 130 de versuri), structură compoziţională şi artă literară, 
descântecele acestea au o valoare antologică. Culegerea speciei este printre 
primele în Argeş. 

O altă categorie folclorică reprezentativă o constiuie baladele din 
această fază a colaborării la periodicul „Ion Creangă” şi a reproducerii tex¬ 
telor respective de către T. Bălăşel în colecţia sa antumă, cu trei cântece 
bătrâneşti: De mic sărăcuţ de mine, î n „Ion Creangă”, VIII, 1915, nr. l,p. 86- 
87, p.184 (T. Bălăşel, Ibidem, c. II, p. 85-86); Matei: „Ion Creangă”, IX, 
1916, nr. 2, p. 43-44, omisă de Bălăşel; La casa din trestioare: T. Bălăşel, Ibi¬ 
dem, c. III, p. 40. Nu lipseşte nici seria poeziei lirice, figurată prin şapte cân¬ 
tece diferite: Ce păcat d-acest băiat, în „Ion Creangă”, VID, 1915, nr. 1, p. 86 
(T. Bălăşel, Ibidem, c. 13, p. 8); Soarele-ntr-un vârf de munte: „Ion Creangă”, 
Ibidem (T. Bălăşel, Ibidem, p. 399); Cântă cuculeţu-n vie: „Ion Creangă”, Ibi¬ 
dem (T. Bălăşel, Ibidem, p. 399); Cântă cucu să mă duc, „Ion Creangă”, Ibi¬ 
dem, Vine cucul de trei zile: „Ion Creangă”, VID, 1915, nr. 4, p. 122, (T. 
Bălăşel, Cântece populare olteneşti, p. 626); Foaie verde mere, pere: „Ion 
Creangă”, Ibidem, (T. Bălăşel, Versuri populare române, voi. III, c. 2, p. 28- 
29); Când era Oltu turcesc, „Ion Creangă”, Ibidem. în mod eronat, balada 
familială La casa din trestioare (tip. 262) este socotită drept cântec liric. 

în cea de-a două culegere folclorică a lui Teodor Bălăşel, Cântece 
popularea olteneşti, apărută postum în 1967, în colecţia Folclor din Oltenia şi 
Muntenia. Texte alese din colecţii inedite, voi. II (p. 731), a Editurii pentru 
Literatură, ediţie îngrijită de Gh. Alexe şi V. D. Nicolescu, i-au fost reproduse 
numai textele a două specii, şi anume: patru balade. Piper, Ibidem, nr. 37, p. 
220-221; Radu Anghel, Ibidem, nr. 45, p. 249-253; Rădiţa, Ibidem, nr. 65, p. 
317-319; La moară la Barlaboi, Ibidem, nr. 85, p. 361 şi 12 cântece lirice ; 
Colea-n vale-n făgeţel, Ibidem, nr. 103, p. 373; Plânge-mi codru şi iarba, Ibi-- 
dem, nr. 185, p. 221; în luna lui mai întâi, Ibidem, nr. 186, p. 422; Doda mea 
de peste Olt, Ibidem. nr. 353, p. 503-504; Mândră, mândi-m-aş cu tine, Ibi¬ 
dem, nr. 364, p. 509; Marinică de la Greci, Ibidem, nr. 389, p. 521-522; Ce 

rea e inima mea, Ibidem, nr. 450, p. 552; La lacu cu liliacu, Ibidem, nr. 500, 
p. 577; Jelui-m-aş, jelui, Ibidem, nr. 508, p. 582-583; Bate vântu sălciile, Ibi¬ 
dem, nr. 519, p. 584; Luai borcanul cu mănuşă, Ibidem, nr. 544, p. 604; Vine 
cucul de trei zile, Ibidem, nr. 591, p. 628. 

Baladele şi cântecele acestea ilustrează aproape toate subspeciile 
celor două categorii. Şi ultimul text epic (tip 96), adică La moară la Barlaboi, 
este confundat cu unul liric. Balada Radu Anghel, notată în anul 1902, se 
numără printre primele culegeri ale tipului în zonă. Restul textelor narative 
sunt balade rarisime în Argeş. La producţiile lirice domină cântecele de 
revoltă şi de dragoste. Toate cântecele lirice se circumscriu într-un vechi şi 
activ repertoriu de la începutul secolului trecut. Puţine mai supravieţuiesc 
astăzi. 

Cu aspectele etnografice s-a ocupat tangenţial. în câteva articole a 
relevat utilizarea „rânzei în tăbăcării”: întrebuinţarea rânzei în tăbăcării (în 
„Ion Creangă”, nov.-dec. 1914, p. 296-297), semnificaţia „pietrelor de 
praştie”: Pietre de praştie (Ibidem, nov.-dec. 1915, p. 299) ş.a. 

în cadrul precupărilor istorice, G. Florescu a colecţionat de la 
consătenii săi documente din secolele XVIII-XIX-lea. Unele le-a expediat 
Bibliotecii Academiei Române, altele - destul de numeroase - le-a publicat 
transcrise din chirilică în revista „Miron Costin” (Bârlad), în anii 1913-1916. 
Pe lângă valoarea lor istorică, aceste acte (hotărnicii, plângeri, foi de zestre, 
adiate) aduc un plus de informaţii etnografice privind ocupaţiile, 
meşteşugurile, portul popular din sate. La redactarea unor monografii argeşene, 
documentele respective devin absolut necesare. 

Toate aceste documente se găsesc tipărite în următoarele numere şi 
pagini ale publicaţiei „Miron Costin”, I, 1913, nr. 5, p. 75-76; II, 1914, nr. 1, p. 
5-8; nr. 2, p. 31; nr. 3, p. 44-45; nr. 4, p. 60-62; nr. 5, p. 67-68; nr. 6, p. 87-88; 
nr. 7, p. 100-102; nr. 12, p. 157; III, 1915, nr. 1, p. 9-10; nr. 2, p. 29; nr. 3, p. 41; 
nr. 3, p. 45; nr. 4, p. 5, 57; nr. 5, p. 73-74; nr. 6, p. 90; nr. 7, p. 105; nr. 8-9, p. 
135; nr. 10, p. 143,152; nr. 11, p. 168-169; IV, 1916, nr. 1, p. 203; nr. 4, p. 249; 
nr. 5, p. 264-265; nr. 6, p. 281; nr. 7, p. 294-295; nr. 8, p. 312-313. 

G. Florescu devine astfel, prin preocupările sale arhivistice, primul 
colecţionar de documente din microzona Văii Vâlsanului - Argeş. 

în perioada intebelică, G. Florescu a desfăşurat foarte sporadic acţiuni 
ştiinţifice. A murit la 29 octombrie 1947 în Vâlsăneşti. Contribuţiile sale cultu¬ 
rale şi ştiinţifice îl situează în rândurile intelectualilor progresişti notabili ai 
judeţului Argeş. 

OVID DENSUSIANU, CREATORUL MODELULUI DE 
MONOGRAFIE FOLCLORICĂ ZONALĂ 

Folclorul a constituit o preocupare capitală a savantului Ov. Densu- 
sianu. în acest complex domeniu, el a adus, indiscutabil, importante con¬ 
tribuţii teoretice şi practice la progresul folcloristicii şi la înlăturarea 
diletantismului. Densusianu a oferit cu Graiul din Ţara Haţegului (1915) - 
după publicarea antologiei dialectale Graiul nostru (în colaborare), în care 
şi-a experimentat metoda filologică - un sugestiv model de monografie fol¬ 
clorică a unei zone. Aici a aplicat şi a îmbinat el magistral principiile teoretice 
cu constatările sale de pe teren. 

Cartea Graiul din Ţara Haţegului, masivă, se deschidea cu o Introdu¬ 
cere în care se analizează, sintetic, cadrul geografic al zonei, condiţiile social- 
politice ale comunităţilor sociale, aspectul portului şi locuinţelor sătenilor, 
orizontul lor cultural, atitudinea faţă de problemele sociale contemporane, 
particularităţile graiului şi diferite influenţe interzonale. Astfel elaborat, 
capitolul facilitează înţelegerea folclorului zonei. 

In continuare, Ov. Densusianu inserează Textele din zonă, mai întâi din 
culegerea proprie şi apoi din aceea a lui I. Pop Reteganul. Textele folclorice 
culese de el însuşi sunt repartizate pe informatori, ceea ce facilitează cunoaşterea 
repertoriului lor şi stabilirea unor caracteristici stilistice ale povestirilor şi 
cântăreţilor populari. Textele aparţin unui larg evantai de specii folclorice (co¬ 
linde, cântece de nuntă, bocete, descântece, basme, legende, tradiţii, amintiri, 
povestiri, balade, cântece ş.a.). Prin introducerea poveştilor contemporane, 
relatări documentare şi naraţiuni folclorice, repertoriul speciilor e astfel mult 
lărgit de Ov. Densusianu. 

Volumul se încheie cu un glosar şi cu indicii de nume şi de lucruri, 
instrumente auxiliare şi eficiente în înţelegererea universului folcloric din Ţara 
Haţegului. 

Concepută şi structurată astfel, cartea inaugurează seria monografiilor 
folclorice zonale din ţara noastră, sub egida Institutului de filologie şi folclor, 
condus de Ov. Densusianu, având şi semnificaţia unui îndrumător ştiinţific pen¬ 
tru colaboratori. într-adevăr, metodologia formulată aici a fost aplicată cu însem- • 
nate rezultate - în perioada interbelică - de aproape toţi folcloriştii din şcoala lui 
Densusianu, în monografiile lor folclorice zonale: Tache Papahagi ( Graiul şi fol¬ 
clorul Maramureşului), I. Diaconu ( Ţinutul Vrancei, Folclor din Râmnicu- 

Sărat), Al. Istrătescu-Tzurea ( Texte populare din jud. Prahova), M. Gregorian 
(Graiul din Clopotiva) etc. în practica culegerilor s-a verificat eficienţa 
metodologiei şi a fost îmbogăţită cu noi elemente. Completată apoi cu principii 
sociologice, care au consolidat-o şi i-au amplificat eficienţa pentru rezolvarea 
diverselor probleme, aceasta a devenit, în perioada postbelică, principala 
metodologie a alcătuirii monografiilor folclorice zonale. 

Ea s-a aplicat cu rezultate ştiinţifice, la culegerea folclorului dintr-o 
anumită zonă şi, parţial, la redactarea monografiei folclorice. La alcătuirea 
monografiei Folclorul din Valea Vâlsanului - Argeş, eu însumi am beneficiat 
de indicaţiile metodologice ale lui Ov. Densusianu - de metoda filologică în 
culegerea textelor populare, de schiţa istorică a zonei la evocarea trecutului 
istoric al văii ş.a. 


ALEXANDRU DIMA, EXEGET AL ARTEI POPULARE 
DIN DRĂGUŞ - JUD. BRAŞOV 

0. în multitudinea preocupărilor de literatură şi artă ale lui Al. Dima, 
studiul artei populare ocupă un loc important. încă într-o anumită perioadă a 
activităţii sale (1938-1945), aceasta domina restul preocupărilor. Interesându-se 
atât de mult de arta populară, el se preocupă în studiile sale, în mare parte incluse 
în culegerea Arta populară şi relaţiile ei (1971), de o gamă largă de concepte şi 
de fenomene fundamentale ale acesteia, privite fenomenologic, psihologic şi 
sociologic, ca: conceptul de artă populară, particularităţile fenomenului artistic, 
procesul creaţiei populare, circulaţia bunurilor artistice populare etc. 

1. înarmat cu solide cunoştinţe teoretice, Al. Dima participă la cunos¬ 
cuta campanie monografică sociologică din Drăguş, Ţara Oltului, condusă de 
D. Guşti, în vara anului 1945. Acolo, cu o echipă de cercetare sociologică, com¬ 
pusă încă din două persoane, investighează unele fenomene ale artei populare, 
împodobirea porţilor şi interioarelor caselor şi consemnează opiniile despre 
frumos ale drăguşenilor. Rezultatele anchetelor, extrem de interesante, sunt 
consemnate în lucrarea sa Drăguş, un sat din Ţara Oltului (Făgăraş), 
împodobirea porţilor, interioarelor caselor, opinii despre frumos (43 p. + 14 
planşe), apărută în 1945 ş i reeditată c u titlul Aspecte ale artei populare săteşti 
în menţiontul volum Arta populară şi relaţiile ei. în cercetarea sa, Al. Dima, 
după cum el însuşi lămureşte pe cititori într-o amplă Notă de subsol, a aplicat 
metoda sociologică, cu descrierea, aprecierea estetică şi relevarea funcţiei 

elementelor artistice. Cele două componente ale artei populare sunt surprinse 
amplu, pe viu, în contextul social. 

2. Poarta gospodăriei şi interiorul locuinţelor constituie două elemente 
semnificative în universul sătenilor. Prin poartă, ei îşi concretizează raporturile 
cu semenii lor, iar în interiorul caselor se odihnesc după munca trudinică. Spre 
a le fi cât mai utile, cât mai plăcute şi cât mai deosebite, sătenii caută să le 
împodobească cât mai atrăgător. 

3. Exegetul Al. Dima se opreşte mai întâi şi îndelung asupra împo¬ 
dobirii porţilor. în introducere formulează o constatare generală, antologică, 
pentru toate porţile româneşti: „Porţile înfăţişează, în schimb (cu casele - 
M.R.)., prilejul comunicării permanente cu uliţa satului, drumul prin care 
viaţa familială îşi depăşeşte propriile ei limite şi-şi mărturiseşte legătura nece¬ 
sară şi statornică de ordin economic, dar şi spiritual, cu totalitatea celorlalte 
gospodării” (Drăguş, un sat din Ţara Oltului (Făgăraş). împodobirea porţilor, 
interioarelor caselor, opinii despre frumos, 1945, p. 9). Ele indică „faţa 
socială a gospodarului” şi solicită „atenţia” tuturor oamenilor. Din aceste 
motive, în unele provincii ale ţării, „mărimea şi împodobirea porţii preocupă 
pe ţărani mai mult decât casa însăşi ( ibidem , p. 10). Intr-o atare circumstanţă, 
casa săteanului apare uneori „umilită”. 

Referindu-se la Drăguş, cercetătorul constată un mare echilibru între 
dimensiunile porţilor şi ale caselor. Ca aproape toate porţile româneşti 
tradiţionale, porţile din Drăguş sunt alcătuite din 3 stâlpi de lemn paralelipi¬ 
pedici introduşi în sol, formând „poarta mare” şi „porţile”. Doi dintre stâlpi, mai 
depărtaţi, leagă cele două laturi ale porţii mari, pe unde circulă vitele şi carele. 
Cel de-al treilea stâlp, cel mai apropiat, leagă cu celălalt stâlp din interior portiţa, 
pe unde pătrund sătenii. Porţile sunt construite atât de săteni cât şi de meşteri po¬ 
pulari. în majoritatea covârşitoare a porţilor, numai portiţa este ornamentată. 
Ornamentele incifrează sensuri simbolice şi semnificaţii magice, dispărute în 
epoca contemporană, cu rosturi de fertilizare. 

în cercetarea sa din teren asupra construcţiei şi împodobirii porţilor. 
Al. Dima găseşte 310 exemplare. Le clasifică în 7 tirpuri, pe care le reproduce 
în 6 planşe. Primele 5 tipuri de portiţe (85%), formate din 2 stâlpi de stejar 
îngropaţi la bază peste care se suprapune o bârnă cu sau fără acoperiş, legată cu 
cei doi stâlpi prin două speteze transversale” ( ibidem, p. 10), sunt frecvente în 
aşezările româneşti. Ultimele două tipuri (15%), unul (tip IV) - o „portiţă mică, 
simplă în gard”, altul (tip VII) - „uşă în cadrul unei porţi de formă săsească”, 
sunt portiţe slab reprezentate şi lipsite de ornamente. întrucât la ultimele două 
tipuri le lipseau ornamentele, îl interesează numai primele 5 tipuri (I-V). Sta¬ 
bileşte apoi 4 motive fundamentale de concretizare a împodobirii porţilor: 

1. mici scobituri în formă de semicerc („scobitori”); 2. semnul crucii; 3. stele- 
rozete, deseori încercuite; 4. vasul cu flori (pomul vieţii). 

Frecvenţa motivelor înlr-un anume sistem a determinat tocmai clasifi¬ 
carea porţilor în tipuri - tipul I: cu absenţa podoabelor; tipul U: 1. dăltuiri, exe¬ 
cutate de-a lungul stâlpilor laterali; tipul IU : 1. dăltuiri + 2. cruce; tipul IV: 1. 
dăltuiri + 2. cruce + 3. stele-rozete; tipul V: 1. dăltuiri + 2. cruce + 3. stele-rozete 
+ 4. vasul cu flori. Evident, clasificarea se desfăşoară progresiv. Absenţa podoa¬ 
belor de la tipurile I, VI şi VII (26,50%) se explică prin introducerea unor motive 
străine şi prin economisirea de timp şi de muncă. Tipul IV (37,4%) este cel mai 
frecvent în Drăguş. Tipul V, deşi cu o frecvenţă relativ scăzută, reţine toate cele 
patru motive fundamentale. Grija drăguşenilor pentru ornamentarea porţilor e 
destul de mare, căci din 310 de porţi se împodobesc 228 de porţi. 

Repartizarea numărului mare de porţi împodobite de 4 tipuri indică „o 
mare uniformitate a motivelor drăguşene”, ceea ce exprimă „un conformism 
social de o deosebită eficacitate”. Uniformitatea creează sentimentul monoto¬ 
niei, care este însă combătută „prin procedeul variantelor”. Adâncind procesul 
complicat al formării variantelor. Al. Dima stabileşte că acestea „sunt rezultatul 
felului conslrucţiei, al culorii, al relaţiilor dintre motive sau tratării lor deosebite” 
( ibidem , p. 13). în privinţa constricţiilor se remarcă la ele o uniformitate sur¬ 
prinzătoare, căci au numai o singură variantă, cea a portiţelor fără acoperişuri 
(3%). în schimb, tipurile de portiţe diferă prin variantele motivelor produse de 
tratarea lor foarte variată în formă, dimensiuni, distanţă, aşezare. Intr-adevăr, 
factorul creator individual, prin imaginaţia surprinzătoare, îşi concretizează 
contribuţia. în acest context, exegetul, sistematizând cu scrupulozitate 
faptele, clasifică motivele în tipuri şi le indică variantele. Tabloul cu tipurile 
celor 4 motive e instinctiv - tipul /(scorbura): 4 variante; tipul U (crucea): 31 
de variante; tipul iZ/(steaua-rozeta): 7 vaiante; tipul IV („Vasul cu flori”): 12 
variante. Alături de aceste tipuri de motive, mai coexistă altele, însă puţine şi 
cu frecvenţă foarte slabă (barda, potcoava). Evident, tabloul motivelor şi al 
variantelor indică concludent gradul înalt al preocupărilor drăguşenilor pentru 
împodobirea porţilor lor. 

în categoria porţilor împodobite din ţara noastră, Al. Dima socoteşte 
porţile similare din Drăguş echilibrate şi variate în tipologia motivelor. 
Referindu-se succint la originea porţilor şi a motivelor, el o consideră în mod 
judicios ancestrală. Preocuparea drăguşenilor pentru împodobirea porţilor lor e 
dictată de sentimentul social, de imperativul distincţiei. 

4. împodobirea interiorului caselor din Drăguş formează tema urmă¬ 
toarei secvenţe din exegeza lui Al. Dima. „împodobirea interioarelor - sub- 

liniază el - e o trăsătură cu totul generală a caselor drăguşene. Fără de ea, nici 
nu ne putem reprezenta încăperile locuinţei”. Şi aici, Al. Dima se dovedeşte 
un cercetător laborios şi un observator subtil. împodobirea interioarelor 
locuinţelor o făceau aproape numai femeile. Tocmai, pe baza observaţiilor 
din teren, el formulează trăsăturile caracteristice ale „împodobirii drăguşene”: 
„generalitatea ei absolută, periodicitatea ei cu prilejul marilor sărbători 
creştine sau familiale, structura ei uniformă în tot satul, utilizarea aceloraşi 
elemente decorative, funcţia ei socială, în sfârşti” ( ibidem, p. 20). în mod con¬ 
cret, cercetătorul găseşte toate interioarele caselor împodobite. în zilele de 
sărbători, podoabele, înmulţite prin expunerea lăzilor de zestre şi a altor 
lucruri, străluceau uimitor. Se acoperă toţi pereţii cu ornamente extrem de 
diferite, dar comune tuturor caselor: cuiere, blide, oale, căni, icoane, oglinzi, 
tipsii, şervete, tablouri, poze, perdele de pânză, covoare etc., şi se pun pe mar¬ 
ginea patului cu ţoale şi cu perne. Funcţia socială a împodobirii constă în 
crearea unui interior plăcut şi în relevarea personalităţii familiei şi, în unele 
cazuri, în cunoaşterea zestrei şi a hărniciei fetelor. 

Afirmaţiile le ilustrează cu exemple palpitante din teren. Astfel, 
prezintă trei interioare obişnuite de case: de ţăran sărac (casa cu nr. 84), sătean 
mijlocaş (casa cu nr. 32) şi ţăran înstărit (casa cu nr. 213). Descriindu-le, le 
întocmeşte un autentic inventar, atât de departe merge cu scrupulozitatea. Pereţii 
apar încărcaţi cu felurite obiecte, însă există o anumită ordine şi simetrie în 
plasarea lor. Decorarea interiorului vădeşte, sub alt aspect, gustul estetic al 
drăguşenilor. Fără a fi deloc uniform interiorul împodobit, el este variat prin 
forma obiectelor şi prin dispunerea lor în spaţiu. Variantele interioarelor deco¬ 
rate constituie astfel creaţii ale fanteziei individuale a sătencelor. 

Din inventarul întins al podoabelor, Al. Dima analizează cu scrupulo¬ 
zitatea cunoscută câteva elemente importante, indicându-le frecvenţa, volumul şi 
funcţia. Iată „podoabele” decupate şi cercetate: ceramica, foarte frecventă şi 
diversă; pozele, cu reprezentările cele mai surprinzătoare; icoanele. 

5. în fine, în ultima secvenţă, Opinii despre frumos prezintă atitudinea 
direactă a sătenilor faţă de obiecte, faţă de frumos, fără de care cercetarea con¬ 
temporană n-ar fi completă în cadrul metodologiei sociologice. Obţinând un 
mare număr de păreri, le clasifică în categorii ale frumosului şi le glosează sem¬ 
nificaţiile. Constată că preocuparea pentru „frumos” e condiţionată de sexul, 
vârsta şi starea civilă a sătenilor. în comunitatea sătească, indiferentismul estetic 
coexistă cu interesul estetic, variind după orizontul cultural. Conceptul „frumo¬ 
sul popular” trebuie să posede, potrivit gândirii sătenilor, una sau mai multe note 
caracteristice: ,,a) stringentă legătură cu viaţa; b) integritatea materialului şi 
abundenţa cantitativă pentru obiectul «frumos»; c) scumpetea obiectului ca 

expresie a preţuirii lui sociale; d) acceptarea lui unanimă de către comunitate, 
generalitatea şi normalitatea; e) asocierea lui cu utilitatea” ( ibidem , p. 43). Con¬ 
ceptul de „frumos” se concretizează prin „frumosul natural” şi prin ,frumosul 
uman”. Ultimul se armonizează prin elementele fizice şi morale. Partea aceasta 
a lucrării se armonizează intim cu studiul Conceptul de artă populară. 

6. în cercetarea sa, Al. Dima reuşeşte să ne prezinte convingător câteva 
elemente şi fenomene importante de artă populară, sub multiple aspecte carac¬ 
teristice, în stadiul lor contemporan din satul Drăguş - jud. Braşov. Exegeza se 
impune nemijlocit prin bogăţia informaţiilor, prin rigoarea clasificării obiectelor 
şi fenomenelor, prin luciditatea concluziilor, prin modernitatea metodologiei şi 
prin acurateţea stilului. Datorită tocmai valenţelor ei intrinseci, lucrarea e întot¬ 
deauna inclusă cu câştig în bibliografia studiilor despre arta noastră populară. 


DUMITRU MIHALACHE (1885-1916) 


Dumitru Mihalache se numără printre învăţătorii 
noştri culegători de folclor de la începutul acestui secol 
(C. Rădulescu-Codin, Al. Vasiliu, Şt. St. Tuţescu etc.). 
S-a născut într-o familie de ţărani la 18 februarie 1885 
în satul Goleştii-Badii, judeţul Argeş. A urmat Şcoala 
Primară din satul natal şi Şcoala Normală din Câmpu¬ 
lung Muscel (1896-1904). Numit învăţător, el a 
funcţionat succesiv (1905-1916) la câteva şcoli pri¬ 
mare din Muscel (Priboeni, Goleştii Badii şi Leordeni) 
La şcoala din Priboieni s-a împrietenit cu eminentul 
învăţător şi folclorist C. Rădulescu-Codin, care îi va 
stimula interesul pentru valorile culturii populare, 
învăţător devotat ţărănimii, al cărei fiu era, D. 
Mihalache a desfăşurat, în scurta sa existenţă, o pasionantă activitate de 
şcolarizare şi de educare patriotică a copiilor, de culturalizare prin variate 
forme, între care atragerea sătenilor în cooperaţie, militând pentru drepturi şi 
libertăţi democratice ale cadrelor didactice. 

Paralel cu preocupările pedagogice şi social-culturale, D. Mihalache 
a desfăşurat, timp de un deceniu (1906-1916), şi o fecundă activitate de etno¬ 
graf şi de folclorist, debutând la „Sămănătorul”, în iulie 1907 cu basmul 
Ciobanul şi fata de împărat. în spiritul metodologiei tradiţionale, el a reţinut 
sute de informaţii etnografice interesante şi a cules zeci de texte folclorice 
valoroase, degradate între timp, din sudul Muscelului, Dâmboviţei şi Transil- 

vaniei, pe care le-a valorificat în calendare şi reviste de cultură populară, 
unele avându-1 ca „membru fondator” („Ion Creangă - Bârlad”, „Vremea 
nouă” - Rm. Vâlcea) şi „membru în comitetul de redacţie” („Prietenul nos¬ 
tru” - Câmpulung), 

în domeniul etnografiei , preocupările lui Mihalache au constat în 
adunarea selectivă de informaţii despre ocupaţiile tradiţionale ale sătenilor (agri¬ 
cultură, creşterea vitelor, sericicultură etc.), despre obiectele casnice, despre 
portul popular etc. şi în prezentarea datelor respective în articole în „Ion Cre¬ 
angă” (1909-1916). A redactat două manuale de sericicultură şi agricultură, 
premiate de Ministerul Instrucţiunii Publice, şi a început alcătuirea unei Cro¬ 
matici populare româneşti, în colaborare cu C. R. Codin. 

Preocupările folclorice ale lui D. Mihalache, cu mult mai întinse 
decât cele etnografice, îmbrăţişează aproape toate genurile folclorice. în 
primul rând, obiceiurile şi credinţele populare. în mai multe articole apărute 
în revistele „Ion Creangă” (1909-1913) şi „Muscelul nostru” (1933), prezintă 
obiceiuri şi credinţe privind anul calendaristic, comportamentul oamenilor, 
medicina populară şi jocurile copiilor. Culegerea e lărgită şi întregită cu 
monografia Sărbătorile poporului, cu obiceiurile, credinţele şi unele tradiţii 
legate de ele. Culegere din părţile Muscelului (1909, 122 p.), publicată în 
colaborare cu C. R. Codin. Tot în colaborare cu acesta a redactat studiul Rolul 
animalelor în basmele româneşti (1908). 

Ghicitorile constituie alt capitol semnificativ al culegerilor lui D. 
Mihalache. A publicat o colecţie interesantă de 114 ghicitori în Cimilituri 
româneşti. Anexă la Despre cimilituri (1911) de G. Pascu şi în revista „Ion 
Creangă” (1909-1911). 

Atenţie constantă a acordat folcloristul prozei populare, una din cele 
mai rezistente culegeri ale sale. Colecţia sa numără 45 de naraţiuni apărute în 
„Sămănătorul” (Bucureşti), „Ramuri” (Craiova), „Muscelul” (Câmpulung) 
etc. Ea însumează aproape toate speciile: 19 basme, 22 snoave, piesele cele 
mai numeroase şi mai variate, şi 8 legende, cu o puternică notă personală. La 
această colecţie se mai adaugă o serie de legende, tradiţii şi povestiri. Un 
proiectat volum de proză al lui Mihalache a apărut postum (1928), cu titlul 
Basme româneşti. Poveşti (Bucureşti, Ed. libr. „Universală”, f.a„ VI+158 p.). 
Culegerile folclorice se întregesc cu colecţia de poezie, tipărită în „Ion Cre¬ 
angă” şi „Prietenul nostru”. 

Ca şi alţi folclorişti contemporani, D. Mihalache a fost preocupat şi de 
creaţia literară (8 schiţe şi nuvele, o piesă de teatru) inspirate din existenţa dra 
matică a ţăranilor din Valea Cârcinovului-Muscel. 

Preocupările pasionante şi generoase ale lui D. Mihalache au fost bru¬ 
tal curmate prin moartea sa, la 20 noiembrie 1916, într-una din „luptele din 
retragere” de pe Argeş, în satul Gomeni (Bălării), judeţul Giurgiu. Contribuţiile 
lui la tezaurul etnografic şi folcloric al Munteniei rămân notabile. 


CONSTANTIN N. MATEESCU 

Al doilea folclorist argeşean notoriu, după I.C. Fun- 
descu, a rămas cunoscut în memoria urmaşilor 
numai prin colecţia Balade (1909). împlinirea a 140 
de ani de la naşterea profesorului şi folcloristului 
C.N. Mateescu prilejuieşte evocarea, chiar succintă, 
a activităţii sale folcloristice, pulverizată în publi¬ 
caţiile vremii. 

Constantin N. Mateescu s-a născut la 1 martie 
1864, în „Curtea de Argeş, într-o familie de 
moşneni” cu rude apropiate în Muscel. A urmat 
şcoala primară. Seminarul Central şi Universitatea 
din Bucureşti. Devenind profesor, a funcţionat în 
această calitate decenii de-a rândul la seminariile din 
Buzău. Curtea de Argeş şi Rm. Vâlcea. în ultimul oraş, pe care l-a îndrăgit 
cel mai mult, a funcţionat o vreme ca director al Liceului „Al. Lahovari”. 
Ca profesor şi director a dezvoltat o interesantă activitate didactică şi social- 
artistică. 

Paralel cu această activitate, C. N. Mateescu, având o solidă pregătire 
teoretică şi un larg orizont de cunoştinţe, desfăşoară, animat de înalte sentimente 
patriotice, o fecundă activitate ştiinţifică în domeniile culturii populare şi isto¬ 
riei. Nefiind un cercetător de cabinet, el se deplasează în sate şi notează texte 
folclorice, cercetează arhive prăfuite şi transcrie texte de literatură populară 
şi documente din chirilica de tranziţie. Spre a-şi atinge mai direct obiectivele, 
participă la fondarea unor societăţi (Societatea „Ion Creangă”, Societatea de 
Folclor) şi a unor reviste cu profil specializat („Miron Costin”)- Rezultatele 
fecunde ale acţiunilor sale le-a valorificat în zeci de publicaţii naţionale şi locale, 
ultimele editate îndeosebi la Rm. Vâlcea. 

C. N. Mateescu s-a stins din viaţă aum 45 de ani, la 16 martie 1939, în 
Rm. Vâlcea. 

Moştenirea sa spirituală este întinsă şi valoroasă. Corespunzătoare pre¬ 
ocupărilor sale ştiinţifice, aceasta încorporează culegerile şi microstudiile 

aparţinând creaţiei populare şi istoriei. în primul domeniu, având contribuţii 
majore, s-a manifestat deopotrivă în culegerea creaţiei folclorice şi in cercetarea 
literaturii populare scrise. 

Creaţia populară orală pe care o consideră o coordonată esenţială a spi¬ 
ritualităţii româneşti, l-a absorbit, în mod constant, cel mai mult. Spre deosebire 
de alţi folclorişti, l-a interesat în egală măsură atât culegerea folclorului viu, cât 
şi descoperirea de texte folclorice vechi în manuscrise. El a cules direct şi. prin 
elevi, indirect. în culegerea sa, a apelat, ca şi alţi folclorişti, la metoda 
tradiţională. Informaţiile despre obiceiuri şi credinţe le-a condensat în structuri 
descriptive. Naraţiunile în proză, în marea lor majoritate, le-a repovestit într-un 
stil cărturăresc apropiat vădit de cel popular. Numai textele versificate le-a tran¬ 
scris nemijlocit - graţie formei lor - de la informatori. Cu puţine excepţii, fol¬ 
cloristul indica numai satele informatorilor. Aria culegerilor sale se întinde în 9 
zone etnofolclorice din Muntenia şi Oltenia: Argeş, Vâlcea, Muscel,Olt, Buzău, 
Rm. Sărat, Prahova, Dâmboviţa şi Teleorman. Primelor două zone le-a acordat 
o importanţă majoră. 

Masiva culegere de folclor a lui Mateescu însumează aproape toate 
genurile şi speciile folclorice. în primul rând, obiceiurile şi credinţele. Prin¬ 
cipalele obiceiuri calendaristice, în special din nordul Munteniei, apar aici 
prin repertoriul lor: colinde, irozii, pluguşoare, vasilci, paparude. Amplu şi 
fructuos reprezentată e specia colindelor: cu un extraordinar florilegiu com¬ 
pus din 16 texte imprimate în revista „Convorbiri Literarae” (1891-1892) şi 
din 14 piese tipărite la „Ion Creangă” (1910-1914). în mare parte dispărute 
acum, colindele respective ilustrează expres bogăţia şi unitatea vechiului lor 
repertoriu din nordul Munteniei. în cadrul dramei mitologice „Irozii”, 
prezintă şi reproduce un vechi text din 1827 („Calendarul rev. Ion Creangă”, 
1911). Din repertoriul obiceiurilor ciclului familial transcrie câteva oraţii de 
nuntă („Ion Creangă”, 1912-1913). Nu omite nici credinţele şi nici practicile 
ancestrale privind personajele mitologice („Şezătoarea, 1913). Aspectele 
empirice şi magice ale medicinei populare au revenit frecvent în culegerile 
sale. în direcţia primului aspect, publică lungi liste cu zeci de „leacuri” din 
manuscrisele secolelor XVIII-XIX în „Şezătoarea” (1907), „Cuvântul 
Adevărului” (1909), „Ion Creangă (1909). în direcţia ultimului aspect 
tipăreşte credinţe, practici şi descântece din culegerea proprie. Dintre descân¬ 
tece a publicat, de pildă, două ample şi interesante culegeri: una de 31 de 
piese (zonele Buzău şi Rm. Sărat) la „Convorbiri Literare” (1894) şi alta mai 
restrânsă la „Şezătoarea” (1908, 1910, 1914). în fine, ultima categorie a 

acestui gen de creaţie: cântecele de copii. O bogată şi variată colecţie de 
cântece de copii, cu 135 de piese a dat-o la iveală în revista „Ion Creangă” 
(1911-1912). 

Culegeri serioase a întreprins Mateescu din folclorul propriu-zis. Din 
speciile paremiologiei, a reţinut copios ghicitorile, inspirate dintr-un larg evan¬ 
tai tematic, o colecţie de 108 piese tipărind-o în „Ion Creangă” (1912-1913). 

Un spaţiu întins ocupă proza în preocupările lui C. N. Mateescu, 
întrucât a publicat basme, snoave şi legendei n „Albina”, „Ion Creangă” (1910- 
1914), „Ghiluşul” (1914) etc. Dominante prin număr sunt legendele, structurate 
în două mari serii: legende etiologice şi legende istorice. în mod surprinzător, 
majoritatea ultimelor legende se polarizează în jurul marii personalităţi a lui 
Alexandru Machedon. în general, naraţiunile în proză, deşi omogene, apar 
restrânse şi sporadic dramatizate. 

Colecţia de balade, aparţinând aproximativ tuturor ciclurilor, este 
favorizată prin tipărirea ei atât în periodice cât şi în volum. O serie de 13 balade 
s-au publicat în „Convorbiri Literare” (1896-1898). O culegere de 20 de piese, 
dintre care 14 din Argeş, s-a imprimat cu titlul generic Balade, cu o prefaţă de 
N. Iorga (Văleni de Munte, 1909). Colecţia tipărită separat, de o certă valoare 
ştiinţifică, este singura carte a folcloristului argeşean. 

în fme, ultima specie folclorică din masiva culegere de creaţie populară 
a lui Mateescu, cântecele, cuprinzând toate subspeciile lor - de la cântecele de 
haiducie la cele satirice. O colecţie de 43 de doine şi cântece din Argeş şi Vâl¬ 
cea a văzut lumina tiparului prin „Ion Creangă (1911-1913). în seria acestor pro¬ 
ducţii s-au conservat vechi texte poetice. 

în cadrul literaturii populare scrise, C. N. Mateescu, urmând exemplul 
marelui său contemporan N. Iorga, cercetează vechi manuscrise din ultimele 
două secole şi transcrie din acestea, cu probitate ştiinţifică, variante inedite ale 
multor cărţi populare ce au circulat altădată în nordul Munteniei şi Olteniei. Din¬ 
tre textele respective relevăm: Istoria Poamelor („Ion Creangă”, 1912), Fisio- 
logul (Ibidem, 1914), Sentinţa lui Pilat (Ibidem, 1916), Melhisedec 
(„Şezătoarea”, 1913), Esopia („Cuvântul Românesc”, 1921) etc. în alte împre¬ 
jurări, reproduce şi comentează piese din iconografia locală a cărţilor populare. 
Nu este neglijată aici activitatea laborioasă a unor traducători şi copişti: 
Ghenadie Cozianul („Calendarul rev. Ion Creangă”, 1913), N. Duma („Cuvân¬ 
tul Românesc”, 1921). Contribuţia lui Mateescu la descoperirea şi transcrierea 
unor noi variante de cărţi populare, atât cât a putut s-o cunoască din revistele 
centrale, a fost subliniată de N. Cartojan în exegeza sa Cărţile populare în lite¬ 
ratura românească, voi. I-II (1974). 

în domeniul istoriei , în special în ultimii 15 ani ai vieţii, Mateescu a fost 
preocupat de descoperirea şi publicarea documentelor privind istoria judeţelor 
Vâlcea şi Argeş şi biografia unor personalităţi culturale (Anton Pann, Sofronie 
Ardeleanul ş.a.) în „Luminătorul”, „Analele Olteniei” etc. Redactând Mono¬ 
grafia judeţului Vâlcea, a publicat unele fragmente din textul ei în gazeta 
„Naţionalul Vâlcii”, 

Contribuţiile lui C.N. Mateescu din cultura populară sunt deci 
întinse, variate şi valoroase. în domeniul folclorului este - chiar pentru mai 
multe zone - primul culegător al unor categorii (colinde, descântece, cântece 
de copii, ghicitori, balade) intrate în procesul degradării. Contribuţiile acestea 
şi altele îi asigură un loc prestigios printre folcloriştii din primele decenii ale 
veacului nostru. 


DUMITRU I. MIHALACHE - ETNOGRAF ŞI FOLCLORIST 
I. INTRODUCERE 

Momentul febrilei activităţi folclorice a lui Dumitru Mihalache a cores¬ 
puns istoric cu perioada accentuării interesului pentru ridicarea ţărănimii prin 
mijloace economice şi culturale, stârnit îndeosebi de poporanism, de mişcarea 
haretistă şi de intensificarea culegerilor de folclor din sate la începutul secolului 
al XX-lea. învăţătorul Dumitru Mihalache este unul din pleiada de folclorişti 
harnici şi entuziaşti (C. Rădulescu-Codin, Teodor Bălăşel, C. N. Mateescu, Gh. 
F. Ceauşescu etc.) din Muntenia şi Oltenia care dezinteresaţi, în primele două 
decenii ale secolului nostru, şi-au mobilizat întreaga energie şi şi-au epuizat 
însemnate resurse materiale, în vederea întreprinderii, în spiritul unei 
metodologii parţial ştiinţifice, a unor valoroase culegeri de folclor din satele 
noastre şi alcătuirii unor interesante studii despre creaţia populară. 

Dumitru Mihalache, în scurta sa viaţă, mobilizându-şi resursele şi 
capacitatea intelectuală, a desfăşurat o intensă şi fecundă activitate de etnograf 
şi de folclorist, acumulând multe date privind obiceiurile tradiţionale şi 
credinţele ancestrale şi culegând valoroae texte folclorice în versuri şi în proză, 
pe care le-a publicat în periodicele literare şi folclorice prestigioase, rămânând 
acum îngropate în paginile lor şi necunoscute şi în cărţile Basme româneşti - 
Poveşti (1928), apărută postum şi dispărută din biblioteci, şi în colaborare cu 
C. Rădulescu-Codin, ■ Rolul animalelor în basmele românilor (1908)’ şi 
Sărbătorile poporului (1909) - şi acestea - prima inexistentă în biblioteci, iar 
ultima un volum rarisim. în mod imperios, se impunea deci alcătuirea unei ediţii 
ştiinţifice cu lucrările şi culegerile sale. însă acţiunea n-a fost agreată în perioa- 

da postbelică, în timpul regimului trecut, întrucât etnologul era fratele marelui 
politician Ion Mihalache şi niciun redactor de editură pe care i-am contactat din 
1985 n-a dorit absolut să se implice şi, eventual, să rişte în acţiunea de publicare 
a operei sale. Deşi, în realitate, fratele mai mic al politicianului a trăit puţin 
(1885-1916), murind eroic în Primul Război Mondial, şi nu s-a amestecat în 
politica acestuia. Totuşi, cu mult risc, am publicat în presă trei lucrări despre el. 

II. ASPECTE BIOGRAFICE ŞI ACTIVITATEA ŞCOLARĂ 
ŞI CULTURALĂ 

Dumitru Mihalache a văzut lumina zilei la 18 februarie 1885, într-o 
familie de ţărani din satul muscelean Goleşti-Badii, o veche aşezare colinară 
bogată în producţii folclorice, ca „fiu legitim al d-lui Iancu Mihalache, în etate 
de ani douăzeci şi opt şi al Anicăi în etate de ani treizeci, ambii de profesie 
muncitori.' 

La şcoala din satul natal, el urmează cursurile primare cu distinsul şi energicul 
învăţător N. Cristescu, de la care a asimilat valoroase cunoştinţe şi s-a iniţiat în 
descifrarea tainelor căiţii. Dorind să devină învăţător, figură centrală a satului 
contemporan, părinţii îl ajută să urmeze Şcoala Normală din Câmpulung-Mus- 
cel, pe care o absolvă în anul 1904 2 . Aici, cu profesori eminenţi, tânărul Miha¬ 
lache îşi lărgeşte considerabil orizontul de cunoştinţe şi iniţiere în preţuirea teza¬ 
urului nostru folcloric. în continuare, efectuează stagiul militar de un an la Reg¬ 
imentul 30 Infanterie Muscel 3 . 

Numit învăţător în judeţul Muscel, Dumitru Mihalache ocupă postul EI 
de la Şcoala primară din Priboeni, o veche aşezare şi o bogată vatră folclorică. 
Aici are norocul să-l cunoască mai profund şi să funcţioneze la aceeaşi şcoală cu 
învăţătorul şi folcloristul C. Rădulescu-Codin (1875-1926), cu 10 ani mai în 
vârstă decât el, care va exercita o influenţă hotărâtoare asupra tânărului învăţător. 
Apropiindu-se şi având preocupări ştiinţifice comune, ei vor elabora chiar 
împreună unele lucrări etnofolclorice. După câţiva ani, învăţătorul D. Mihalache 
se transferă - fapt normal pentru un intelectual legat structural de satul său natal 
- la Şcoala primară din Goleştii-Badii. între timp, se căsătoreşte cu Gheorghiţa 
I. Alexiu din Leordeni - Muscel, învăţătoare la şcoala din această comună. 
Printr-un consimţământ reciproc, probabil din motive de îngrijire a noii gos- 

' Arh. Naţ., Fii. Argeş, starea civilă Goleşti - Badii, dos. 4/1885, f. 3. 

Data exactă a naşterii: 18 februarie 1X85. Naşterea a fost înregistrată la 20 februarie 1885, însă 
copilul s-a născut „alaltăieri, în casa părinţilor săi” ( ibid .). 

^Ioan Gh. Marinescu, Şcoala Normală „Caroii", Bucureşti, tip. „Bucovina”, 1943, p. 867. 

^loan Gh. Nicolaescu, Biografiile învăţătorilor din Muscel. Morţi în războiul pentru între¬ 
girea neamului. Câmpulung, Tip. şi libr. Gh. N. Vlădescu şi fiul. 1929, p. 32. 

podării, cei doi soţi se transferă unul în locul celuilalt: învăţătorul la şcoala din 
Leordeni şi învăţătoarea la cea din Goleşti-Badii. La Leordeni, Mitică Miha- 
lache, cum îi spuneau colegii apropiaţi, va funcţiona până la sfârşitul scurtei sale 
vieţi. în această perioadă, în perspectiva declanşării Primului Război Mondial, 
îşi desăvârşeşte pregătirea militară în anul 1914, la Şcoala de ofiţeri de rezervă, 
la absolvirea căreia obţine gradul de sublocotenent. 4 

Intrând în învăţământ, tânărul Dumitru Mihalache a avut încă de la 
început revelaţia importanţei deosebite a şcolii în complexul proces de cultu¬ 
ralizare şi de educare a comunităţilor săteşti. învăţător temeinic pregătit, cu un 
orizont umanistic larg, strâns legat de năzuinţele ţărănimii şi receptiv la dezide¬ 
ratele mişcării haretiste care inlrase în faza ei de apogeu, D. Mihalache 
desfăşoară, în cadrul celor trei şcoli la care a funcţionat, o intensă şi amplă acti¬ 
vitate şcolară şi cultural-artistică. El a subliniat rolul şcolii în viaţă, s-a preocu¬ 
pat de crearea unor condiţii mai bune de funcţionare a acesteia, a ridicat evident 
numărul copiilor şcolarizaţi, s-a străduit permanent să predea cunoştinţe cu pro¬ 
cedee şi metode cât mai accesibile înţelegerii copiilor aduşi direct la şcoală, a 
căutat să le formeze îritr-o viziune modernă deprinderi de muncă în spaţiul agrar 
şi a insistat prin toate mijloacele să le dezvolte sentimentele patriotice. 

Preocupat de problemele metodicii predării cunoştinţelor, el şi-a expri¬ 
mat frecvent şi deschis opiniile sale în şedinţe restrânse şi lărgite cu învăţătorii, 
în şedinţele cercurilor culturale şi ale conferinţelor generale ale corpului didac¬ 
tic din Muscel şi în articole. Astfel, gândindu-se în primul rând la educarea 
şcolarilor mai mici, D. Mihalache subliniază, în amplul articol Jocul şi jucăriile 
în educaţie 5 , rolul semnificativ al jocurilor organizate raţional şi al jucăriilor bine 
selecţionate în lărgirea cunoaşterii lumii, în evoluţia fizică, în formarea spiritului 
colectiv, în dezvoltarea inteligenţei şi în formarea unor deprinderi. Plecând tot 
de la practica predării, critică aspru manualele şcolare pseudoştiinţifice. într-un 
întins studiu asupra unei noi gramatici introduse în şcoală, cu titlul Anomaliile 
gramaticii de azi, el relevă „încurcăturile” produse, în procesul de învăţământ, 
de definiţiile nebuloase şi aproximative ale unor categorii gramaticale (pronu¬ 
mele, complementul, felul propoziţiilor subordonate) şi de omiterea altora 
(adverbul), se ridică „împotriva mecanizării analizei gramaticale”, „cu care 
chinuim creierul copilului patru ani de-a rândul” 7 şi critică „mania” unor dascăli 

^Conferinţele generale ale membrilor corpului didacticdin judeţul Muscel în 1914, în „Pri¬ 
etenul nostru”, III (1914), nr. 9, p. 285. 

^Jocurile şi jucăriile în educaţie, în „Vremea nouă”, I. (1911), nr. 6, p. 5-10; nr. 8, p. 6-10. 

^Dumitru Mihalache, Anomaliile gramaticii de azi, în „Vremea nouă”, (1914), nr. 4, p. 
121-127. 

^ Ibidem, p. 124. 

şi revizori şcolari care, la examenele cu elevii şi la inspecţiile cu învăţătorii, cul¬ 
tivau „analiza mecanică”. în partea finală a articolului formulează o serie de 
propuneri într-o viziune pedagogică modernă: reformularea definiţiilor catego¬ 
riilor gramaticale, clasificarea ştiinţifică a propoziţiilor subordonate, substituirea 
analizei gramaticale pure cu una creativă, îmbunătăţirea ortografiei; în caz con¬ 
trar orele de gramatică să fie substituite cu ore de compuneri şi de ortografie. în 
privinţa ultimei propuneri era atât de convins de eficacitatea ei în formarea unor 
deprinderi practice, încât se angajează el însuşi să facă experimentul la şcoala'sa. 

Activitataea cultural-artistică a lui D. Mihalache este tot atât de intere¬ 
santă ca şi cea şcolară, între ele existând o strânsă interdependenţă. Dorind să 
lărgească orizontul şi să dezvolte gustul artistic al tinerilor şi al adulţilor, el orga¬ 
nizează cu elevii şi cu tinerii serbări, şezători, coruri, excursii. Dotat cu talent 
muzical, organizează şi conduce coruri pe plan zonal, chiar cu învăţătorii şi 
preoţii satelor 8 . în vederea ameliorării condiţiilor de existenţă ale ţărănimii, par¬ 
ticipă la mişcarea cooperatistă, preconizată atât de acut de Haret şi de fratele său, 
Ion Mihalache. împreună cu sătenii, înfiinţează Banca populară „Muncitorul” şi 
„Cooperativa de brutărie”, al cărui contabil a fost un timp 9 . Tot în direcţia efi- 
cientizării economiei ţărăneşti, stimulează creşterea vitelor şi organizează chiar 
o expoziţie la Topoloveni, cu vacile bune de lapte. Tot aici mai iniţiază o expo¬ 
ziţie cu „portul naţional” în vederea stimulării lui, cu o largă participare din ţară. 

Toate aceste activităţi l-au convins încă o dată mai mult de rolul domi¬ 
nant al învăţătorului în luminarea ţăranilor şi în ridicarea materială a satului. 
Tocmai de aceea, în cele câteva articole cât a avut răgazul să le scrie, publicate 
în „Prietenul nostru” şi „Vremea nouă”, reviste prin excelenţă ale cadrelor didac¬ 
tice, el propune multiplicarea numărului învăţătorilor prin înfiinţarea a noi şcoli 
normale 10 şi stimularea activităţii lor prin îmbunătăţirea salariului atât de modest 
şi prin acordarea unor drepturi civice şi politice, la fel ca ale altor categorii de 
intelectuali cu studii liceale. In privinţa acordării unor drepturi civice şi politice 
învăţătorilor, de care în mod ciudat erau lipsiţi, Mihalache solicită acordarea, în 
spaţiul militar, a „primei de echipare şi dreptul învăţătorilor de a deveni ofiţeri 
în rezervă”" şi, în cadrul politic, „eligibilitatea învăţătorilor în parlament şi în 
consiliile comunale, judeţene, fără a demisiona de la catedră” 12 . Critică de- 


^Pr., Serbarea din Parcul Mibăeşti, în „Prietenul nostru”, III (1914), nr. 9, p. 283. 

'ri.G. Nicolaescu, Op. cit., p. 17. 

Mihalache, însemnări: Nevoia înfiinţării de noi şcoli normale, în „Prietenul nostru”, 
III (1914), nr. 5-6, p. 186. . 

* * Idem, Prima de echipare şi dreptul învăţătorilor de a deveni ofiţeri în rezervă, ibidem, 

p. 170. 

* 19 ^ 

L Idem, Pentru d-l Teodorescu de la Gberăeşti şi „Dreptatea dumnealui”, în „Vremea 

nouă", IV (1914), nr. 9-10, p. 381-182. 

magogia şi parvenitismul unor foşti luptători în opoziţie, dar care s-au servit de 
nemulţumirile populaţiei şi, luând apărarea sătenilor, denunţă cu asprime 
autorităţile militare care, sub influenţa elementelor burgheze şi moşiereşti, con¬ 
centrau, în armată, în preajma intrării noastre în Primul Război Mondial, 
îndeosebi pe ţărani, ocolind premeditat pe bărbaţii din clasele dominante 13 . 

Activitatea şcolară atât de intensă şi luările de atitudine în public îl fac 
cunoscut colegilor lui şi le câştigă încrederea, în primul rând a celor din sud-estul 
Muscelului. „învăţător bun, cu mult tact pedagogic, bun muzicant, scriitor va¬ 
loros” 14 . îl caracteriza lapidar şi direct un contemporan. Drept consecinţă, 
autorităţile şcolare îi încredinţează diferite responsabilităţi didactice şi culturale 
semnificative. 


* 

* * 

Paralel cu activitatea didactică şi cultural-artistică, D. Mihalache, 
preţuind creaţia populară, a desfăşurat şi una de etnolog- adică de etnograf şi de 
folclorist. în acest sens, el adună zeci de informaţii etnografice şi reţine sute de 
poveşti şi de cântece din zona natală. Folcloristul debutează, în iulie 1907, cu 
basmul fantastic Ciobanul şi fata de împărat, reţinut din Goleştii-Badii şi 
repovestit la prestigioasa revistă „Sămănătorul”. în continuare îşi publică con¬ 
tribuţiile la periodicele: „Muscelul” (Câmpulung-Muscel), „Prietenul nostru” 
(Câmpulung), „Viaţa românească” (Iaşi), „Ion Creangă” (Bârlad), „Calendarul 
revistei „Ion Creangă” (Bârlad), „Calendarul tovărăşiilor săteşti” (Bucureşti), 
, dl am uri” (Craiova), „Fluieraşul” (Bucureşti), „Vremea nouă” (Rm. Vâlcea, 
Galaţi), „Albina” (Bucureşti), „Flacăra” (Bucureşti), „Unirea” (Iaşi), „Credinţa” 
(Galaţi), „Şezătoarea” (Fălticeni), „Sfatul sătenilor”. Anumite culegeri ale lui 
Mihalache au apărut postum în publicaţiile „Muscelul nostru” (Câmpulung), 
„Ţărănismul” (Bucureşti) ş.a., probabil prin grija fratelui său. Unele din 
culegerile lui Mihalache, ca Numărătoarea ţiganilor J5 , Povestea gaiţei şi tur- 
turicif 6 etc., au fost semnalate elogios de critica folclorică din periodicele de cul¬ 
tură populară ale vremii. 

între timp, D. Mihalache, al cărui prestigiu de folclorist sporise conti¬ 
nuu din 1907, anul debutului său folcloric, adânceşte prietenia, pe bază de cola- 

*3 Idem, Tot talpa ţării, în „Prietenul nostju”, IV (1915), nr. 12, p. 390-391. 

14 I. G. Nicolaescu, op.cit., p.15. 

Cronica , în „Ion Creangă”, I (1908), nr. 1, p. 28. 

1^ Cronica , în „Ion Creangă”, III (1910), nr. 8, p. 255. 

borare ştiinţifică, cu folclorişti deja întâlniţi şi cunoaşte alţi noi iubitori ai culturii 
populare, printre care Tudor Pamfile (1883-1921), care l-a vizitat chiar acasă, în 
Muscel 17 . în acest context folcloristic, Mihalache este solicitat să participe la 
întemeierea unor noi reviste de tezaurizare a culturii populare, să susţină finan¬ 
ciar periodice similare şi să facă parte din comitetele lor de redacţie. Astfel, în 
anul 1903, alături de alţi folclorişti reputaţi (Tudor Pamfile, M. Lupescu, G.T. 
Kirileanu, L. Mrejeriu, C. Rădulescu-Codin şi Şt. Tuţescu) participă la publi¬ 
carea prestigioasei reviste „Ion Creangă” (1908-1921), subintitulată „Revistă de 
limbă, literatură şi artă populară”. Periodicul, al doilea ca importanţă după 
„Şezătoarea”, îşi propune, potrivit articolului program, să publice variate creaţii 
folclorice şi ample informaţii etnografice precum „poveşti, cântece, descântece, 
legende, credinţe, ghicitori, strigături de joc, obiceiuri, descrieri de unelte şi dati¬ 
ni privitoare la gospodăria ţăranului, cuvinte localnice din toate părţile 
româneşti, vorbe cu tâlc şi tot ce-i făurit de popor în limba sa curată şi 
neprefăcută” 18 şi a tezaurizat un vast repertoriu de creaţii populare. D. Mihalache 
figurează în permanenţă până la Primul Război Mondial, cu o singură pauză pro¬ 
dusă de el însuşi, în rândul întemeietorilor menţionaţi pe frontispiciul 
publicaţiei 19 . în paginile acestea, el a tipărit cele mai numeroase şi mai variate 
contribuţii folclorice şi etnografice la o singură revistă, numărul lor ridicându-se 
în mod surprinzător la 63 20 de materiale. Folcloristul este cooptat în comitetul de 
redacţie al „Prietenului nostru” (Câmpulung, 1911-1916; 1923-1926), având 
subtitlul semnificativ „revistă pentru popor” şi fiind condusă de G Rădulescu- 
Codin, din septembrie 1912 21 , de când publicaţia apare temporar sub egida Aso¬ 
ciaţiei învăţătorilor „Muscelul”. In fine, figurează ca „membru fondator” şi 
susţinător 2 al revistei „Vremea nouă” (Băbeni, Rm. Vâlcea, 1910-1916), o pu¬ 
blicaţie a învăţătorilor în special pentru revendicări profesionale. 

In plus, Mihalache, răspunzând apelurilor unor folclorişti şi etnografi 
(T. Pamfile, Giorge Pascu), le trimite informaţii şi creaţii populare, colaborând 
astfel la mataerializarea unor lucrări de interes naţional (Cântece de ţari, 1913; 
Agricultura la români, 1913; Cimilituri româneşti, Anexă la Despre Cimilituri, 
1911). Din colaborarea sa cu Rădulescu-Codin au rezultat mai multe lucrări va- 

Pamfile, Trei morţi ai noştri: Aurel Negoescu, D. Mihalache, Gh. A Cosmovici, în 
„Ion Creangă”, XII (1919), nr. 6-10, p. 49. 

^ Ţinta noastră, în „Ion Creangă”, I. (1908), nr. 1, p. 2. 

®înştiinţare , în Jon Creangă”, II (1909), nr. 8, p. 197. 

•^Mircea Fotea, Folclorul în revista „Ion Creangă”, în „Folclor literar”, voi. II, 1968, 

p. 344. 

2* Vezi Comitetul de redacţie pe pagina anterioară a copertii, în „Prietenul nostru”, II 
(1912), nr 1. 

•^Vezi lista cu membrii fondatori şi susţinători ai revistei tipărită frecvent pe pagina a 
IlI-a a coperţii de la „Vremea nouă”. 

loroase: Rolul animalelor în basmele românilor, Bucureşti, 1908 23 ; Sărbătorile 
poporului (1909), Manual de agricultură şi Manual de cultură a gândacilor de 
mătase , ambele premiate de „minister” şi rămase în manuscris. 

O mare parte din basmele, snoavele şi legendele publicate în diferite 
reviste au fost adunate sub titlul D-ale noastre. Poveşti. Intr-o selecţie postumă, 
numai cu basme, proza respectivă a reapărut în cartea Basme româneşti, în 
colecţia „Biblioteca pentru toţi”. întrucât cărţile respective au devenit rarităţi, 
sunt foarte greu de găsit chiar în bibliotecile naţionale. întocmai ca alţi folclorişti 
contemporani, îşi încearcă talentul literar în creaţii originale, scriind şi publicând 
în cursul anilor câteva schiţe, nuvele şi o piesă de teatru. Debutul literar şi-l face 
la prestigioasa revistă „Viaţa românească”, în octombrie 1908, cu nuvela Baba 
Marga. Preocupările literare ale lui Mihalache i-au indispus pe unii folclorişti, 
întrucât acestea îl sustrăgeau de la activitatea de folclorist. Prietenul său Tudor 
Pamfile declara chiar textual, cu îngrijorare: „In paginile «Vieţii româneşti» din 
Iaşi s-au publicat câteva nuvele scrise cu deosebit meşteşug, izbânda aceasta am 
socotit-o totdeauna ca o piedecă pentru sporul pe care îl aşteptam în laturile 
noastre. I-am spus-o într-o vizită ce-am făcut-o în casa lui” 24 . 

Avântul atâtor preocupări pasionante şi înalte este treptat stins în mod 
dramatic de spectrul şi declanşarea Primului Război Mondial. Prin intrarea ţării 
noastre în război, Dumitru Mihalache este mobilizat la Regimentul 70 Infanterie 
din Câmpulung şi trimis cu unitatea pe frontul din Dobrogea. în năpraznicele 
lupte de la Cocargea este rănit în abdomen. Vindecat într-o lună, se prezintă la 
Centrul de recrutare din Găeşti, care avea misiunea de aprovizionare a frontului 
din zona Dragoslavelor. La 1 noiembrie 1916, Mihalache e avansat la gradul de 
locotenent. Repartizat la Regimentul 61 Infanterie, participă activ la luptele de 
retragere de pe Argeş şi, într-una din ele, la Bălării - Mihăeşti - Vlaşca, este a 
doua oară rănit, acum grav, şi moare. Eroul, care fusese avansat la gradul de 
căpitan 25 , e înmormântat, la 20 noiembrie 1916, în cimitirul militar „Belu” din 
Bucureşti. 

Prin moartea prematură a lui D. Mihalache, şcoala a pierdut un slujitor 
devotat al ei, iar folcloristica - un pasionat şi harnic culegător în plină ascen¬ 
siune. însă personalitatea lui pedagogică şi folclorică a continuat mai multe 
decenii să rămână gravată în memoria contemporanilor din Muscel. In contextul 


D. Mihalache (1885-1916), în Bibliografia românească modernă (1831-1918), voi. III 
(L-Q), Ed. Ştiinţifică şi Enciclopedică, Bucureşti, 1989, p. 329, Studiul este deci o operă colectivă. 
, Pamfile, op. cit., p. 49. 

25 Inaugurarea monumentului din Leordeni, în „Prietenul nostru”, IX (1925), nr 12, p. 31. 

judeţului, au fost publicate amintiri despre el, i s-a relevat lapidar activitatea 20 , 
a fost evocat la Ziua Eroilor, i s-a gravat chipul şi i s-a scris numele pe monu¬ 
mentul eroilor ridicat în 1925 la Leordeni 27 , a fost reînhumat în satul său natal, 
la 26 noiembrie 1936 28 . Tot în perioada interbelică, o serie de reviste ca: ,Jsvo- 
raşul” (Bistriţa-Mehedinţi, 1923), „Flacăra” (Bucureşti), „Ţărănismul” (Bucu¬ 
reşti), ,Muscelul nostru” (Câmpulung) ş.a. au continuat să-i publice obiceiuri, 
poveşti şi cântece inedite sau să-i reproducă unele texte folclorice mai vechi. 

HI. UNIVERSUL PREOCUPĂRILOR LUI DIMURU MIHALACHE 

în scurta sa activitate febrilă, Dumitru Mihalache a avut multiple pre¬ 
ocupări: pedagogice, folclorice, etnografice şi literare. Evident, sfera lor de 
tratare este inegală. 


1. PREOCUPĂRILE ETNOGRAFICE 

1. Concepţia şi metoda de culegere a folclorului şi a datelor etnografice 

Dumitru Mihalache este prin excelenţă un folclorist şi un etnograf 
culegător. Opiniile lui despre folclor şi etnografie le putem deduce sintetic 
îndeosebi din atitudinile lui faţă de culegerile sale atât de variate ale culturii 
populare. Urmând studiile normale cu eminenţi profesori de literatură română şi 
acumulând o anumită experienţă de culegător în teren, el şi-a format, în contex¬ 
tul epocii sale, o concepţie ştiinţifică despre creaţia populară, pe care a preţuit-o 
în mod sincer şi a socotit-o un document artistic valoros al sentimentelor şi ati¬ 
tudinilor colectivităţii sociale, demnă de a fi tezaurizată. într-o perioadă de for¬ 
mare a folcloristicii, el face o netă distincţie între speciile folcloristice. Din 
experienţa de teren, a observat că numai anumiţi oameni pot să povestească. Un 
povestitor autentic, talentat, trebuie să posede un anume repertoriu de naraţiuni 
şi, mai ales, harul de a povesti frumos, între cele două caracteristici existând o 
strânsă interdependenţă. în interesantele Lămuriri pentru ciitori, cu care se 
deschide unica sa culegere în volum, D. Mihalache sublinia: „Se ştie: nu oricine 
poate spune poveşti; şi nu toţi câţi ştiu poveşti pot să povestească frumos” 21 '. 


“^Corneliu Sachelarie, Monografia comunei Tărgu Cărei nov, \ n „Muscelul nostru”, II 
(1930), nr. 5, p. 26-27. 

1-1Inaugurarea monumentului din Leordeni, în „Prietenul nostru”, IX (1925), nr. 12, p. 31. 
2^Pr. Ioan Răuţescu, Topoloveni, Monografie istorică, Bucureşti, Bucovina, 1939, p. 169. 
Mihalache. Basme româneşti. Poveşti, Bucureşti. Ed. libr. „Universala”, (nr. I 162- 

1163), p. IV. 

Un asemenea povestitor poate fi întâlnit în special în rândurile vârstnicilor 10 , care 
au acumulat un mare repertoriu de poveşti şi au dobândit o întinsă experienţă în 
faţa auditoriului lor. Şi astfel de povestitori pot povesti frumos, captivant, în- 
tr-un moment psihologic adecvat, când se află „în toane bune”, astfel narează „în 
silă”. în perimetrul restrâns al satelor din care culegea el, întâlnea din ce în ce 
mai rar povestitori talentaţi. Se plânge de lipsa lor. Numai parţial are dreptate, 
întrucât, aflându-se sdb influenţa spiritului academic şi a unor folclorişti, el avea 
pretenţii prea mari asupra repertoriului unui povestitor, depăşind flagrant li¬ 
mitele realităţii; căci el dorea poveşti cu acţiuni lineare, cu fabulaţie arhaică, cu 
un limbaj bogat în rgionalisme, dar lipsit de neologisme. Totuşi, D. Mihalache, 
în sincera şi profunda lui dragoste faţă de povestitorii şi rapsozii populari, le-a 
dedicat chiar evocări patetice şi autentice (De vorbă prin pădure). 

Preocupat de tezaurizarea creaţiei populare, a căutat să culeagă cât mai 
mult folclor din toate genurile şi speciile lui - obiceiuri şi credinţe, poveşti şi le¬ 
gende, cântece bătrâneşti şi cântece lirice, strigături şi cântece de copii. 

Informaţiile despre obiceiuri şi credinţe şi plăsmuiri literare le-a 
cules în majoritatea lor covârşitoare din sudul Muscelului, în special din 
satele Goleştii-Badii şi Leordeni şi, parţial, din Transilvania. Informatorii săi, 
pe care-i menţionează sporadic, i-au fost părinţii (Iancu Mihalache), rudele 
apropiate (Andrei Bădulea, văr, Leordeni; Ghiţă P. Mihalache, Goleştii-Badii) 
şi diferiţi săteni (Maria lui Costache, Goleştii-Badii; Niţă Scalei, Podgoria; 
lăutarul Onţică, Gura Foii - Dâmboviţa; Mihai Ciotea, lăutar; I. Trăistaru, 
Goleştii-Badii etc.). 

în privinţa metodei de culegere, D. Mihalache, fără a fi străin de 
metodologia vremii, a adoptat atitudini variate, potrivit structurii categoriilor fol¬ 
clorice. Insă în orice împrejurare, la toate categoriile folclorice, a fost preocupat 
de redarea nealterată a autenticului popular. Textele poetice (colinde, ghicitori, 
cântece, strigături), care nu prezintă dificultăţi la culegere, au fost transcrise 
întocmai după informatorii săi. Obiceiurile şi credinţele le prezintă în structuri 
descriptive dense, uneori punctate cu evocări narative. în schimb, ca şi alţi 
culegători contemporani (D. Stăncescu, C. Rădulescu-Codin etc.) de la revista 
„Ion Creangă” sau de la alte periodice, care nu adoptaseră încă o metodologie 
modernă de culegere, întrucât nu dispuneau de o aparatură tehnică, poveştile 
(basmele, snoavele şi legendele) le repovesteşte în spirit popular. Fără a face un 
secret din procedeu, el dă detalii interesante asupra actului repovestirii în 
menţionatele Lămuriri pentru cititori: ,Jn asemenea cazuri (când nu-i păreau fru¬ 
moase poveştile - M.M.R.), eu nu luam din popor decât motivul anume: în 7-8 

^Ibidem p. IV. 

fraze îmi notam într-un carnet momentele sau peripeţiile prin care treceau eroii 
basmului, iar după ce veneam acasă mă transformam eu în povestitor şi, călăuzit 
de cele câteva momente, refăceam povestea, dându-i, pe cât mi-era cu putinţă, 
un colorit cât mai viu şi cât mai popular, presărând-o cu zicători, proverbe, com¬ 
paraţii, glume, crâmpeie de poezioare, cuvinte dialectale... întrebuinţate cu efect 
acolo unde trebuie. Ba, ici-colea am întrebuinţat chiar unele detalii descriptive şi 
figuri de stil, nepierzând însă din vedere ca cele înflorituri să nu fie mai presus 
de puterea sufletească a unui meşter povestitor popular, adică citindu-le să crezi 
de-a binelea că sunt prinse chiar din gura unui povestitor iscusit” 31 . în câteva 
cazuri de legendă, a pornit chiar „de la un motiv f«oarte» simplu - o scurtă 
credinţă” 32 . în spiritul acestei modalităţi a alcătuit „mai toate basmele volumului 
de faţă” 33 . în încheiere, avertizează: „prin urmare, nu trebuiesc socotite ca 
adevărate culegeri de folclor, ci mai mult ca nişte bucăţi literare poporane, în 
care am pus şi eu o părticică din sufletul meu” 34 . Intr-adevăr, mai toate aceste 
naraţiuni au un fond popular, dar o formă relativă a culegătorului rezultată din 
combinarea de tipuri şi de motive. în privinţa limbii, pot fi formulate câteva 
observaţii deja anticipate, printre care excluderea nejustificată a neologismelor 
şi includerea abuzivă a regionalismelor în texte. 

Tot în spiritul metodologiei adoptate, D. Mihalache indică „provenienţa 
informaţiilor” despre obiceiuri şi despre producţiile folclorice. La obiceiuri şi 
creadinţe şi la o parte din creaţiile poetice şi în proză le indică numai localitatea, 
de unde au fost culese, aproape întotdeauna Goleştii-Badii, Muscel. La un număr 
restrâns de texte literare le nominalizează informatorii, însă fără vârsta lor, dar 
cu satul în care locuiesc. La cele câteva texte poetice transilvănene dă vag indi¬ 
caţiile respective: „Auzit de la o ardeleancă”. 

Dar Mihalache a fost preocupat, în puţinul său timp, şi de cercetarea 
unor producţii populare - de personajele (animale şi oameni) din poveşti. 
Studiul Rolul animalelor în basmele româneşti, scris în colaborare cu Codin, 
este ilustrativ. 

Culegerile de folclor ale lui D. Mihalache, întreprinse în concordanţă 
cu metodele relevate, aparţin, după cum s-a observat, multor genuri şi specii 
folclorice. 


■ri Ibidem , p. V. 
32 Ibidem, p. V. 
33 Ibidem, p. V. 
34 Ibidem , p. VI. 

2. Obiceiuri si credinţe 

» » 

Obiceiurile şi credinţele formează un sector important în culegerile lui 
D. Mihalache. Ele au fost cunoscute şi culese din satul natal Goleştii-Badii. 
Prezentate în structuri descriptive, ele au fost publicate constant în paginile 
revistelor „Ion Creangă” şi, postum, „Muscelul nostru”. La o analiză atentă, 
materialele culese se structurează, după conţinut, în patru mari grupe: ciclul 
anului calendaristic, credinţe şi obiceiuri, medicină populară şi jocuri de copii. 

a Ciclul anului calendaristic. Ciclul anului calendaristic este bine 
reprezentat în culegerile lui Mihalache. Preoctipat de obiceiurile calendaristice 
din satul natal, el intenţiona să publice chiar o lucrare mai întinsă despre ele, a 
cărei apariţie o anunţa în anul 1910 35 . Alcătuind singur o primă versiune, care, 
parţial, a apărut postum, cu titlul semnificativ Calendaristica populară (urmare). 
Sărbători păgâneşti, în mai multe numere ale revistei „Muscelul nostru” 36 . 

în deplină concordanţă cu titlul lucrării, culegătorul se ocupă aici cu 
„sărbătorile păgânăşti” din „calendaristica populară”, adică cu acele „sărbători” 
din calendar pe care, din motive superstiţioase, femeile bătrâne le mai ţineau 
încă la începutul secolului al XX-lea. In lucrarea sa, prezintă condensat un 
număr de 67 de sărbători 37 , aproape deci pe toate, cronologic şi cu termenii lor 
populari. în mod logic, D Mihalache trebuie să prezinte fiecărei sărbători 
atributele ei mitologice, practicile, credinţele şi plăsmuirile literare generate. 
Insă, potrivit materialului adunat, numai dintr-un singur sat şi într-un spaţiu mai 
restrâns, el prezintă sărbătorile destul de variat şi inegal. La toate „sărbătorile 
populare” evocă credinţele şi interdicţiile, în majoritatea cazurilor redate succint: 
„14 iulie. Ciurica”. Nu se lucrează. Atunci să te fereşti să nu mănânci bătaie, că 
tot anul te „ciuruie” 38 . într-un număr restrâns de cazuri, în care nerespectarea 
credinţelor e exemplificată prin întâmplări înfricoşătoare, mai ales din sudul 
Muscelului. Culegătorul le transcrie, cu talent evocator, astfel de „păţanii”. Un 
singur exemplu cu nerespectarea Ghiormanului, care aduce „vârtejuri, furtuni”: 
„Era un om bogat încoa-spre Vlaşca. A băgat în ziua de Ghiorman vreo 20 de 
oameni la sapa porumbului. Pe seară, vine, nene, o negură, o hulă, de-i făcu aria, 
tot ce săpase, harcea-parcea. Ce era să mai facă bietul boier? Se uită la el cu 
mâinile-n sân, cum îşi râde naiba de munculiţă lui. Da’ el, de colo, îşi mai făcea 
din când în când coraj ca ţiganul: 

- Pe el, Ghiormane, 


-^„Calendarul revistei de limbă, literatură şi artă populară «Ion Creangă»”, 1911, p. 110. 
^D. Mihalache, Calendaristica populară. în „Muscelul nostru”, V (1933), nr. 3-4, p. 46- 
49; nr. 5-6, p. 46-47; nr. 9-10, p. 46-47. 

Ibidem. 

Mihalache, Calendaristica populară, in „Muscelul nostru”, V. (1933). nr. 5-6, p. 47. 

Că mai am 7 pogoane! 

(Atât porumb îi mai rămăsese nesăpat.) 19 

La alte sărbători, destul de multe totuşi, se dau credinţele şi practicile 
legate de ele: Joia furnicilor, SânToader, Barbura etc. La practicarea obiceiului 
se dau formulele consacrate în versuri, ca în practica alungării furnicilor din Joia 
furnicilor: „U! furnici, furnici,/ Roşii şi negre, mari şi mici,/ Aripate şi nearipate,/ 
Fugiţi încolo departe!/ Alte frimituri mâncaţi/ Şi vă săturaţi!” 40 

In altă categorie de „sărbători populare”, aflate într-un număr limitat, 
culegătorul inserează credinţele şi tradiţiile despre ele: Baba Docbia, Sâmbetele 
lui Lazăr, Sf. Spiridon Tradiţiile de largă circulaţie prezintă interes în varianta 
musceleană. Bunăoară, naraţiunea despre Lazăr, fragmentată în două momente: 
„E ziua ( Sâmbăta lui Lazăr- M.M.R), când Lazăr s-a suit într-un copac. A căzut 
de-acolo şi a murit. Vântul a răscolit frunzele copacilor şi l-au acoperit, de n-a 
ştiut nimeni de urma lui 6 săptămâni. Atât a stat el mort sub frunze” 41 . Şi mai 
departe: „Când s-au împlinit 6 săptămâni, au început mierlele a răscoli (râcâi) 
prin frunze şi au dat de trupul lui Lazăr, aşa dar în ziua asta a fost el găsit. Mier¬ 
lele, râcâind, s-au umplut de sânge pe picioare. Şi cică d-atunci au rămas ele cu 
picioarele roşii’* 2 . Aici, ca şi la poveşti, se relevă capacitatea lui Mihalache de a 
sintetiza esenţialul şi de a evoca plastic faptele. Intr-un singur caz, la sărbătoarea 
Sava, se întâlnesc elemente mitologice cu credinţe şi obiceiuri. 

D. Mihalache s-a ocupat, de asemenea, de culegerea credinţelor şi obi¬ 
ceiurilor raportate la zilele săptămânii, însă în altă împrejurare şi cu circum¬ 
scriere numai la două din zilele săptămânii: marţea şi sâmbăta* 2 . 

Preocupat în egală măsură de repertoriul literar-muzical al „ciclului ca¬ 
lendaristic”, nu numai de credinţele şi obiceiurile lui, Mihalache culege cu pasi¬ 
une colinde, cântece ş.a. Publică din satul natal Colindul de băiat*, cântat în 
seara Anului Nou. In acest colind este evocat „Făt-Frumos/ P-un cal negru, 
mânios”, ce întrece pe alţi cai mai buni. Frecvenţa unui asemenea colind în sudul 
Muscelului indică unitatea repertoriului special în această zonă până la începutul 
secolului al XX-lea. 

Toate culegerile din această categorie reuşesc să compună o imagine 
sintetică a obiceiurilor şi credinţelor ancestrale, precum şi a principalului lor 
repertoriu literar, cuprins în ciclul calendaristic, în aria unui sat. 

39 Ibidem , p. 46-47. 

40 Ibidem , nr. 3-4, p. 47. 

4* Ibidem, p. 47. 

42 Ibidem, p. 48. 

43d. Mihalache. Datine şi credinţe: marţea, sâmbăta, în „Ion Creangă”. III (1910), nr. 

.3, p. 83. 

44 Idem, Colind de băiat, în „Ion Creangă”, I (1908), nr. 1, p. 24. 

D. Mihalache a ţinut să realizeze o culegere mai amplă, cu folclorul 
ciclului calendaristic din zonă. Dorinţa şi-a concretizat-o în cartea Sărăbtorile 
poporului, cu obiceiurile, credinţele şi unele tradiţii legate de ele. Culegere din 
părţile Muscelului (1909), publicată în colaborare cu C. Rădulescu-Codin. Nu 
cunoaştem de nicăieri partea de contribuţie a fiecăruia. Posedând mult material 
despre obiceiurile din ciclul calendaristic este însă de presupus că contribuţia cea 
mai importantă la elaborarea cărţii a adus-o Mihalache, iar Rădulescu-Codin a 
înserat în text unele credinţe şi practici din Valea Cârcinovului, precum şi unele 
tradiţii din Muscel şi, cu prestigiul pe care-1 avea, a ajutat efectiv la tipărirea căr¬ 
ţii. In sensul acesta pledează structura lucrării şi comportamentului lui Codin în 
colaborarea cu tinerii intelectuali (Pr. I. Răuţescu, D. Udrescu, Dan Simonescu). 

Titlul cărţii exprimă exact conţinutul ei, adică prezentarea sărbătorilor 
calendaristice, relevarea credinţelor, obiceiurilor şi repertoriului lor literar. Ele 
au fost culese din sudul Muscelului, unde culegătorii se născuseră şi activau ca 
învăţători, spre a nu fi pierdute şi spre a se cunoaşte mentalitatea comunităţilor 
săteşti. Culegătorii salută, în Lămuririle 45 asupra cărţii, dispariţia treptată a unor 
„sărbători”, cu tot cortegiul lor de credinţe superstiţioase şi de practici absurde. 

Culegerea este structurată în două mari părţi: una cu credinţele şi obi¬ 
ceiurile la „sărbătorile” din cursul anului şi alta cu credinţele şi obiceiurile din 
zilele săptămânii. Prima parte (p. 5-105), cea mai întinsă, prezintă credinţele, 
obiceiurile şi repertoriul lor literar la „sărbătorile” din cursul anului. Această 
primă parte se bazează pe Calendaristica populară a lui D. Mihalache, care aici 
e amplificată în majoritatea manifestărilor calendaristice prin completarea cu 
alte informaţii ale credinţelor, obiceiurilor şi textelor literare mai vechi şi prin 
introducerea unor noi „sărbători”. Prezentarea Anului Nou, cu peste 20 de obi¬ 
ceiuri şi de credinţe, la care se adaugă 4 colinde, poate constitui un exemplu 
elocvent pentru toate cazurile. în prezentarea sărbătorilor, ordinea frecvenţei 
materialelor despre ele este următoarea: credinţe, obiceiuri şi texte literare. In 
prima parte din Sărbătorile poporului, D. Mihalache a transferat mult material, 
îndeosebi din Calendaristica populară, unele tară vreo modificare, încât pot fi 
uşor detectabile. 

A doua parte a cărţii (p. 106-116), cu un spaţiu destul de restrâns, 
însumează credinţele şi obiceiurile din cursul săptămânii. Cartea mai conţine 
melodiile unor colinde şi 24 de desene cu „încondeieri de ouă”. 

Structurată raţional şi bogată în credinţe, obiceiuri şi texte literare din- 
tr-o veche vatră folclorică, cartea s-a bucurat de aprecierea contemporanilor 40 şi 

45c. Rădulescu-Codin şi D. Mihalache, Sărbătorile poporului, cu obiceiurile, credinţele şi 
unele trddilii legate de ele. Culegere din părţile Muscelului, Buc., 1909, p. 3. 

46p(amfile), Cronica, în „Ion Creangă", III (1910), nr. 1, p. 27. 

a fost valorificată de etnografi şi folclorişti reputaţi în studiile lor 47 . Valoarea ei 
nu s-a umbrit nici astăzi. 

b. Credinţe şi obiceiuri - Sub titlul Credinţe şi obiceiuri se grupează 
îndeosebi credinţele şi mai puţin obiceiurile culese de Mihalache din satul natal 
şi care se referă la un larg cerc de elemente din viaţa omului. Ele au fost publi¬ 
cate în „Ion Creangă”, la rubrica cu titlul generic Datine si credinţe. 

Structurată în două grupe, o serie de credinţe şi practici se referă la două 
importante păsări din preajma săteanului din zona colinară: barza 48 şi rându¬ 
nica 40 , care în imaginaţia sa arhaică dobândesc dimensiuni mitice. O altă serie 
de credinţe şi obiceiuri, aflate într-un perimetru eterogen, privesc atitudinile 
oamenilor faţă de fenomenele vieţii şi de elementele din universul lor 
gospodăresc: „legatul ploilor” 50 , momentul curăţeniei corporale 51 , interdicţia 
folosirii anumitor lemne de foc 52 , eficacitatea pâinii rupte „în capul miresii” 53 , 
abţinerea femeii de la anumite activităţi după nuntă şi moartea unei persoane 
apropiate 54 , renunţarea la anumite deprinderi pentru a nu pierde „norocul” 55 . La 
fiecare aspect, culegătorul expune simplu credinţele şi obiceiurile, fără să omită 
latura literară; de exemplu: un blestem în versuri de la rândunică. 

c. Aspecte de medicină populară -D. Mihalache a cules cu pasiune, din 
Goleştii-Badii, un bogat material despre medicina populară, pe care l-a publicat 
succesiv în rubrica Boale la oameni, leacuri şi descântece din „Ion Creangă”. 
Textele culegerilor înfăţişează 13 boli mai frecvente la oameni, mai ales la copii, 
în funcţie de informaţiile dobândite de la oameni, el relevă simptomele de man¬ 
ifestare ale bolilor, relevă cauzele apariţiei lor (raţionale sau superstiţioase), 
evoluţia şi indică „leacurile” de vindecare. Evident, accentul cade pe descrierea 
şi pe mijloacele (empirice sau magice) de însănătoşire a bolnavului. Examinate 
cu atenţie sub raportul celor două aspecte medicale populare, empiric şi magic, 
se constată prezenţa a două categorii de boli. O serie de boli sunt descrise 
raţional şi conţin reţete empirice: „buba la inimă” 50 , „plescăniţi” (coji) pe cap 57 , 

^P(amfile), Agricultura la români. Studiu etnografic. Buc. 1913; idem. Sărbătorile de 
toamnă şi Postul Crăciunului. Studiu etnografic. Buc., 1913; D.A.Vasiliu, Focul Viu, în datinile 
poporului român in legătură cu ale altor popoare. Studii de folclor. Buc. Casa Şcoalelor, 1943. 

Mihalache, Barza, în „Ion Creangă”, II (1909), nr. 10, p. 271; VI (1913), nr.12, p. 

369-370 

49 Idem. Rândunica, în „Ion Creangă”, VI (1913), nr. 13, p. 370. 

Idem, Legatul ploilor, în „Ion Creangă”, II (1909), nr. 10, p. 271. 

5 1 Idem, Cine se spală seara..., în „Ion Creangă”, III (1910), nr. 3, p. 83. 

Idem. Să nu pui rugi (mărăcini) pe foc..., în „Ion Creangă”, III (1910), nr. 3, p. 83. 

55Idem, Pâinea....în „Ion Creangă”, III (1910), nr. 1, p. 16. 

5^Idem, Dacă face iţe..., în „Ion Creangă”, II (1909). nr. 10, p. 271. 

55Idem, Să nu te duci la apă..., în „Ion Creangă”. III (1909), nr 10, p. 271. 

5^Idem, Buba la inimă, în „Ion Creangă”, III (1910), nr. 10, p. 312. 

„pecingine”’ 8 şi „tuse” 59 . Convins de superioritatea medicinei empirice faţă de 
cea magică, Mihalache relevă rolul important al unor plante medicinale, precum 
„iarba fiarelor” 60 şi „unghia găii 61 , la însănătoşirea bolnavului. A doua serie de 
boli, cu mult mai numeroase, cum sunt în termeni populari „frigurile” 62 , 
„jungiul” 61 , „buba molcomişă” 64 , „deochiul” 65 , „ghindurile sau fântânele” 66 , 
„matricea” sau „cuiul la inimă” 67 etc. sunt prezentate ca iraţionale şi se indică 
pentru înlăturarea lor atât reţete empirice, cât şi „leacuri băbeşti”. In multe cat¬ 
egorii de boli, configurate mai amplu, culegătorul insistă asupra preparării 
reţetelor şi administrării medicamentelor. Ca şi în alte împrejurări, Mihalache 
inserează naraţiunea în descrierea bolilor. La evidenţierea ghindurilor sau fân- 
tânelor, el introduce o frumoasă povestire a două femei despre cauzele 
îmbolnăvirii copiilor lor 68 . 

La configurarea celor trei categorii de obiceiuri şi credinţe, destul de 
numeroase cu aspecte superstiţioase, nocive pentru femeile care le mai 
„ţineau”, D. Mihalache nu adoptă direct o atitudine critică, ci numai le evi¬ 
denţiază. Aceasta nu înseamnă însă, ca învăţător luminat, că nu avea o atitu¬ 
dine critică faţă de credinţele superstiţioase şi de practicile anacronice. 

d. Jocurile de copii - Din numeroasele jocuri sociale, D. Mihalache 
a consemnat din satul său numai jocuri de copii, împreună cu repertoriul lor 
muzical-literar. în articolul menţionat Jocurile şi jucăriile în educaţie “, el sub¬ 
liniază cu convingere rolul deosebit al jocurilor în formarea personalităţii 
viitorilor cetăţeni. 

Dintre jocurile de copii, unul singur îl descrie detaliat, cu momentele 
succesive: Popa Ghinea 10 . Jocul e interesant. Se strâng mai mulţi copii într-un 
grup. Unul din ei, „cel căzut în laţ, în urma surchidării cu vorbe” (Ala bala, por¬ 
tocala; Ana, mija, polca sau Unica dodica ş.a.) se preface mort. Ceilalţi copii se 


^ De plescăniţi (coji), în „Ion Creangă”, III (1910), nr. 5, p. 142. 

5^ Idem, De pecingine, în „Ion Creangă”, V (1912), nr. 6, p. 177. 

59 Idem, De tuse, în „Ion Creangă”, III (1910), nr. 5, p. 143. 

6® Idem, Iarba fiarelor, în „Ion Creangă”, II (1909), nr. 9 p. 239-240. 

^Idem, Unghia găii, în „Ion Creangă”, VI (1913), nr. 6, p. 148. 

62 Idem, De friguri, în „Ion Creangă”, V (1912), nr. 6, p. 177. 

63/c/e/n, Pentru junghiu, în „Ion Creangă”, III (1910), nr. 8, p. 246. 

6^/dem, Buba molcomişă, în „Ion Creangă”, V (1912), nr. 6, p. 177. 

65/dem, Pentru deochi, în „Ion Creangă”, III (1910), nr. 6, p. 180. 

66/c/em, Ghindurile sau Fântânele, în „Ion Creangă”, VI (1913), nr. 6, p. 148. 

62 Idem, Matricea sau cuiul la inimă, în „Ion Creangă”, VI (1913), nr. 8,p. 244. 

6 ^Idem, Ghindurile sau Fântânele, în „Ion Creangă”, VI (1913), nr. 6, p. 148. 

69/c/em, Jocurile şi jucăriile în educaţie, în „Vremea nouă”, I (191 1), nr. 6. p. 5-10; nr. 
8, p. 6-10. 

2**/dem, Popa Ghinea, în „Ion Creangă”, VII (1914), nr. 3. p. 78-79. 

fac roată în jurul lui. Unii îl iau pe braţe şi ceilalţi îl bocesc, ducându-1 împreună 
să-l îngroape. îl lasă într-un loc ascuns, iar ei se dosesc pe unde pot mai bine. 
Apoi unul strigă „cucu!” Popa Ghinea se ridică şi-i caută. Cel găsit primul îi ia 
locul. Jocul, care dezvoltă însuşirile atletice, capacitatea de memorizare şi age¬ 
rimea, prezintă o anumită complexitate. Posedă un repertoriu deschis multor 
cântece. însă Mihalache culege mai mult cântece de copii, având teme şi funcţii 
variate. 

O primă categorie de texte aparţine cântecelor satirice îndreptate 
împotriva unui burticos 71 , a unui copil oacheş 72 , a unui popă 73 . Toate cele trei cân¬ 
tece conţin aspecte sociale expresive. Burticosul e înţepat cu versurile: „Burtă 
goală,/ Bagă-n oală!/ Şi dumică,/ şi mănâncă,/ şi lui cuţu nu-i aruncă” 74 . 

A doua serie de cântece, cu 6 piese, sunt cântece de joc: Unica 75 ; Ana, 
mija, polca 76 ; Ala, bala 11 , Dă-mi, leliţă, cheileOaie, oaie, oacănâ 19 şi Trece 
dracu pe la cruce" 0 . Textele se cântă sau se recită la începutul sau în timpul jocu¬ 
lui de copii. Printre trei cântece apar în repertoriul jocului Popa Ghinea. Trece 
dracu pe la cruce este spus în timpul jocului, cu funcţia de a urgenta schimbarea 
unui jucător cu altul. Nici cântecele din această ultimă categorie nu sunt lipsite 
de imagini poetice sugestive şi chiar inedite. 

Culegerile de jocuri şi cântece de copii, deşi modeste, sunt totuşi prin¬ 
tre culegeri de acest fel din Muscel. 

2. PREOCUPĂRILE FOLCLORICE 

Şi folclorului i s-a acordat o atenţie superioară, dacă nu chiar mai mult 
decât aspectelor etnografice, culegându-se din aprape toate compartimentele lui. 

A. Ghicitorile 

Ghicitorile, cunoscute în zonă cu termenul gâcitori, formează un alt 
capitol semnificativ din culegerile lui D. Mihalache. Stimulat, în primul rând, de 

7 * Idem, Unui burticos i se zice, în „Ion Creangă”, VI (1913), nr. 10, p. 295. 

72 Idem. Când un copil e oacheş, în ,Jon Creangă”, VII (1914), nr. 3, p. 79. 

73/dem, Are popa 2 fete, în „Ion Creangă”, VII (1914), nr. 3, p. 7. 

74/dem, Unui burticos i se zice, în „Ion Creangă”, VI (1913, nr. 10, p. 295. 

l^Idem, Unica, în „Ion Creangă”, VI (1913), nr. 10, p. 260. 

7^/dern, Ana, mija, polca, în „Ion Creangă”, VII (1913), nr. 10, p. 295. • 

77 Idem, Ala, bala, în „Ion Creangă”, VI (1913), nr. 10, p. 295. 

Idem, Dă-mi, leliţă, cheile, în „Ion Creangă”, VI (1913), nr. 10. p. 285. 

7 ^Idem, Oaie, oaie, oacănă, în „Ion Creangă”. VI (1913), nr. 5, p. 17. 

Idem, Trece dracu pe la cruce, în „Ion Creangă”, VII (1914), nr. 3, p. 79. 

interesul manifestat pentru ghicitori de G. Pascu, prin apelul său din „Viaţa 
românească” (ianuarie 1907) şi de conducerea revistei „Ion Creangă”, care pu¬ 
blica cu consecvenţă astfel de creaţii, D. Mihalache culege ghicitori pe care le 
expediază solicitatorului şi publicaţiei. I se publică 160 de ghicitori: 105 ghici¬ 
tori în Cimilituri româneşti. Anexăla „Despre cimilituri ’ de G. Pascu (191l) 81 şi 
55 de ghicitori în „Ion Creangă” (1909-1911) 82 , din care 46 de ghicitori 
reprezintă reproduceri din colecţia menţionată. In realitate, ghicitorile culese de 
D. Mihalache numără 114 piese. Reproducând cele 45 de piese din colecţia tri¬ 
misă lui G. Pascu (care pare anterioară publicării lor parţiale în „Ion Creangă”), 
culegătorul manifestă o grijă deosebită faţă de piesele ce apar în periodic, prin 
reaşezarea stilistică a unor termeni şi prin fixarea unor titluri cât mai adecvate 
conţinutului. Cele două modificări, care nu afectează ghicitoarea, se con¬ 
cretizează astfel la precizarea termenilor în text: „Ţa-n sus, ţa-n jos” 83 devine 
„Ţanc sus/, Ţanc! jos” 84 în Cântaruf, „Ce-i pe tine şi nu-1 simţi?” 85 se modifică în 
„Ce nu simţi pe tine?” 86 la Numele; în fixarea titlurilor mai potrivite: Bostanul, 
cu sinonimul Dovleacul, Miezul de nuca 9 - Nuca 90 etc. In cele 45 de ghicitori 
imprimate în „Ion Creangă”, culegătorul a operat 23 de asemenea modificări. 

Cele 114 ghicitori privesc zeci de subiecte, destul de multe şi variate, 
din 11 domenii, cât au putut fi stabilite: 1. Omul: 20 de ghicitori; 2. Casa: 12; 3. 
Aspecte ale satului: 5; 4. Articole şi obiecte de uz casnic: 8; 5. Fibre textile şi 
unelte casnice: 10; 6. Căi şi mijloace de transport: 6; 7. Grădina şi ogorul: 15; 8. 
Animale şi păsări domescite: 6; 9. Animale şi păsări sălbatice, insecte: 15; 10. 
Pădurea şi câmpul: 5 şi 11. Elemente şi fenomene naturale: 9. Fiecare temă e 
bine reprezentată. In tematica ghicitorilor, omul ocupă, prin cele 20 de piese, 
locul cardinal. Ele se referă la membrele şi organele lui, la obiectele şi instru- 

o I 

°‘G. Pascu, Cimilituri româneşti. Anexă la JOespre cimilituri”, Bucureşti, 1911, p. 3-14, 

16-33. 

^D. Mihalache, Gâcitori (nr. 36-45), în „Ion Creangă”, II (1909), nr. 11, p. 295; idem, 
Gâcitori (nr. 61-70), în „Ion Creangă”, 111 (1910), nr. 3, p. 78; idem, Câcitori (nr. 80-86), în „Ion 
Creangă”, III (1910), nr. 7, p. 210; idem, Gâcitori (nr. 128-136), în „Ion Creangă” III (1910), nr. 11, 
p. 336; idem, Gâcitori (nr. 188-206), în ,Jon Creangă”, IV (1911), nr. 6, p. 178-179. 

^G. Pascu, Op. cit., p. 9. 

^D. Mihalache, Cântarul, în „Ion Creangă”, III (1910), nr. 3, p. 78. 

^G. Pascu, Op. cit., p. 23. 

Mihalache, Numele, în ,Jon Creangă”, VI (1916), nr. 6, p. 178. 

^G. Pascu, Op. cit., p. 4. 

^D. Mihalache, Dovleacul, în „Ion Creangă”, IV (1911), nr. 6, p. 178. 

^G. Pascu, Op. cit., p. 21. 

y ^D. Mihalache, Nuca, în „Ion Creangă", IV (1911), nr. 6, p. 178 

mentele sale: Limba şi dinţii'. Urechile 2 , Inelul în deget’ 2 . Briciul 4 , Pieptenele 
şi barba 95 etc. Spaţiul în care omul colinar îşi desfăşoară cea mai mare parte a 
activităţii sale, adică grădina şi ogorul, este pregnant în această specie literară, cu 
uneltele utilizate şi produsele muncii lui: PluguT, Secara 01 , Porumbul‘, 
Fasolea 90 , Castravetele 100 etc. Pentru aceste elemente, care au incitat mai mult 
imaginaţia populară, există chiar 2-3 tipuri de ghicitori cu totul diferite ca să nu 
mai adăugăm variantele. Astfel, se reţin 2 ghicitori pentru lună ( Luna şi Luna)' 01 , 
3 ghicitori pentru dovleac ( Dovleacul, Dovleacul şi Dovleacul)' 02 . 

Ghicitorile reţinute de D. Mihalache stârnesc interesul prin valenţele lor 
artistice. în pofida numărului lor relativ restrâns, în schema compoziţională şi în 
fabulaţia lor se utilizează aproape toate mijloacele clasice ale speciei. Astfel, se 
valorifică toate modurile de comunicare specifice speciei - interogaţia: „Ce e 
mic şi mititel/ Şi-ngrădeşte frumuşel?" (Acul)' 02 ; constatarea:„Oastea lui Mihai,/ 
într-un vârf de pai” (Macul) 104 ; mărturisirea: „Am zece oi:/ Cinci sub şopron şi 
le plouă,/ Cinci afară şi nu le plouă” ( Mâinile torcând)' 04 ; minipovestirea: „Ţapu 
mamei, ţap,/ Sare pe copac,/ Toată noaptea lemn uscat” (Ghionoaia)' 00 şi dia¬ 
logul ( Doniţa şi căldarea)' 01 . La realizarea acurateţii şi sugerării stilistice a ghi¬ 
citorii, concurează în primul rând metafora, o figură de stil specifică acestei 
specii: „Am un râu/ Cu malurile verzi,/ Cu apa roşie/ Şi cu prundu negru’ 
(Pepenele)' 01 , „Ochii Doamnii/-N fundul oalii” (Oglinda)' 09 . O altă serie de ghi¬ 
citori, limitate ca număr, se constituiesc cu un „tipar eufonic” 110 şi cu elemente 

Mihalache, Gâcitori: Limba şi dinţii, în „Ion Creangă”, IV (1911), nr. 6, p. 178. 

9®G. Pascu, Op. cit. p.l 87. 

93[bidem , p.l8. 

9^Ibidem, p .5. 

^^Jbidem, p. 25. 

9^1 bidem, p. 1295. 

91D. Mihalache, Secara. în ,Jon Creangă”, II (1909), nr. 11, p. 295. 

9®Ibidem, III, (1910), nr. 11, p. 336. 

99 G. Pascu, op. cit., p. 13. 

100d. Mihalache, Castravetele, în „Ion Creangă”, IV (1911), nr. 6, p. 179. 

^G. Pascu, Op. cit „ p.32. 

Mihalache, Dovleacul, în „Ion Creangă”, III (1910), nr. 7, p. 178; Ibidem, IV (1911), 

nr. 6, p. 178. 

103g Pascu, Op. cit., p. 3. 

Mihalache, Macul, în Jon Creangă”, III (1910), nr. 7, p. 210. 

^Q-’Idem, Mâinile torcând, în „Ion Creangă”, III (1910), nr. 11, p. 3. 

^^Idem, Ghionoaia, în „Ion Creangă”, IV (1911), nr. 6, p. 178. 

G. Pascu, Op. cit., 13. 

Mihalache, Pepenele, în „Ion Creangă”, IV (1911), nr. 6, p. 17. 

109c Pascu, Op. cit., p. 23. 

* * (1 Ov. Bârlea, Poetica folclorică, Bucureşti, Ed. „Univers”, 1979, p. 321. 

onomatopeice: „Hurduc, burduc,/ De vorbă-i duc,/ De barbă-i aduc” 
(Feleleşul )'", „Buturugă bulbură/ Şade-n jos şi tulbură” ( Putineiul )" 2 ; „în 
pădure: cioca-boca!/ în târg: treapa-leapa!/ Acas’: mi-ho-ho! (Calul)" 1 etc. 

în privinţa ghicitorilor, D. Mihalache este primul culegător serios de 
ghicitori din Muscel. 


B. Proza populară 

Numărul pieselor culese de D. Mihalache se ridică la cifra 47, pe specii: 
16 basme, 23 de snoave şi 84 legende, toate acestea fiind cunoscute cu termenul 
generic de poveste. Ele sunt culese din Goleştii-Badii şi Leordeni. 

în privinţa relevării provenienţei lor, aceste naraţiuni prezintă trei 
situaţii: cu indicarea informatorilor la un număr restrâns de texte, cu menţionarea 
numai a localităţii din care au fost auzite şi fără indicarea vreunui reper. 

în complicatul proces de repovestire, Mihalache s-a străduit ca pove¬ 
stirile să se încadreze în limitele speciilor, să cuprindă întru totul adevărul po¬ 
pular şi să fie narate în graiul limpede şi patetic muntenesc. Introducând detalii 
din zonă în text, povestirile capătă o puternică culoare locală. Pecetea perso¬ 
nalităţii folcloristului este evidentă în fabulaţie şi în limbă şi se accentuează pe 
măsură ce el câştigă experienţă în actul repovestirii. Aşa se face că în multe 
naraţiuni îi egalează şi deseori îi întrece pe mari culegători contemporani (D. 
Stăncescu, I. Pop Reteganu, C. Rădulescu-Codin etc.). 

a. Basmele ocupă, prin cele 16 texte, un loc central în colecţia de proză 
populară a lui Mihalache. Acestea reprezintă naraţiuni: povestite în prealabil de 
consătenii folcloristului şi de rudele sale apropiate. Ele aparţin, disproporţionat 
însă, aproape tuturor categoriilor de basme. Un basm, atât de frumos şi de armo¬ 
nios ca Mătuşa şi gaia cea hoaţă (tip. 2034+103 DX) se încadrează în subspecia 
Basmul cu animale. O serie de basme, destul de întinsă, aparţin Basmului fan¬ 
tastic. Majoritatea lor sunt tipuri româneşti, cu o largă circulaţie în provinciile 
istorice şi posedă o structură şi o fabulaţie clasice. Basmele precum tipurile 
despre tânărul vânător care înzestrat cu o sabie miraculoasă îi pedepseşte aspru 
pe duşmanii săi în Busuioc cel Frumos (tip. rom. 302B); despre tânărul cioban 
care ucide succesiv pe Muma Pădurii şi pe Jumătate-de-Om şi îşi eliberează 
fraţii captivi - Vorba nemaiauzită, nemaipomenită (Tip. rom. 302 B), despre fata 
harnică şi modestă a moşului care se mărită cu un fiu de împărat - Fata babei şi 
fata moşului (Tip. rom. 480), despre copilul urât de cei doi fraţi mai mari şi el se 

* * *G. Pascu, Op. cit., p. 14. 

* '^D. Mihalache, Putineiul, în „Ion Creangă”, IV (1911), nr. 6, p. 179. 

* D Idem. Calul, în „Ion Creangă”, II (1909), nr. 11, p. 295. 

căsătoreşte cu fata unui împărat - Dan Dănăilă (Tip. rom. 530+-300A) fac parte 
din categoria respectivă. Alte câteva poveşti fantastice cu o arie de circulaţie mai 
restrânsă s-au realizat tot prin combinaţie de tipuri şi contaminări pe motive. Un 
singur exemplu: Povestea fetei lui Felisandru-împărat"\ cel mai întins basm, 
se realizează prin combinarea tipurilor româneşti 425 şi 407, configurându-se 
într-o frumoasă şi captivantă poveste. 

Evident, cele mai interesante producţii, sub toate aspectele, sunt bas¬ 
mele fantastice, acestea fiind şi cele mai multe. Eroii lor sunt în majoritatea 
cazurilor oameni din adâncul poporului: ciobani isteţi şi curajoşi, văcari modeşti 
şi receptivi, bătrâni scrupuloşi şi înţelepţi, dar şi fiii de împăraţi viguroşi şi inven¬ 
tivi, care întotdeauna acţionează pentru atingerea unor înalte precepte morale, 
în privinţa naraţiunii, aceasta se desfăşoară pe spaţii largi, în episoade solid 
sudate, într-un ritm relativ lent, atingând totuşi, deseori, cote dramatice în 
motivele cu confruntarea directă dintre personaje. Ca exemple nemijlocite 
putem cita, pe lângă altele, naraţiunile din poveştile Mihu Voinicul, Petruş-fru- 
mosul şi Ruja-Rujalina, zâna florilor. Acţiunea nu evoluează numai pe un plan 
fantascic, ci deseori şi în spaţiul real: călătoria lui Rogoz-împărat cu fiica lui în- 
tr-o trăură prin „Pădurea împărătească” (Voinicu-înflorit şi fata lui Rogos- 
împărat ) sau scena cu hora satului (Fata babei şi fata moşului). 

Majoritatea naraţiunilor acestea sunt puternic dramatizate prin dialog, 
având o structură, de cele mai multe ori reală, ca între doi protagonişti din lumea 
satului. Dialogul dintre Mihu Voinicul şi „fata a mică a împăratului” de pe 
tărâmul de jos din basmul omonim Mihu Voinicu’, privind aducerea „păsării de 
aur, cu ciocul de diamante” pentru însănătoşirea tatălui său, este concludent: 

„Ajungând la palatul de aur, fata a mică întreabă: 

- Ai luat-o? 

- Am luat-o! 

- Şi-acu te duci? 

- Păi ce să fac?! M-aşteaptă bietul tata cu păsărică cum aşteaptă mortul 

colacul. 

- Mihule Voinicule, de dorul tău simt că mă topesc ca lumânarea la 
para focului. Ia-mă şi pe mine cu tine, ori... dă-mi cu un par în cap, că n-am la 
ce mai trăi. Viaţa fără tine mi-ar fi o povară!”"' 

Acţiunea tuturor basmelor fantastice este înrămată cu formulele iniţiale 
şi finale menite să-i introducă pe ascultători ori pe cititori în lumea fantastică şi 

' *^Idem, Povestea fetei lui Felişandru-împărat, în „Calendarul lev. «Ion Creangă», 1911, 

p.85-111. 
r I I s 

J ldem, Mihu Voinicu (Poveste), în „Calendarul tovărăşiilor săteşti”, voi. III. 1919, p. 


87-101. 

să-i readucă la realitatea nemijlocită. Aproape toate formulele au o structură cla¬ 
sică, dar şi o tentă particulară, având atunci o mai mare întindere decât cele 
obişnuite. Un singur exemplu ilustrativ: „A fost odată/ Ca niciodată,/ Când se 
potcovea puricele/ Cu 99 oca de fier/ Iar la un picior,/ Nu i-s-ajunse un cuişor,/ 
Şi puse unul de mărăcine,/ Să ţină de azi până mâine!” ( Busuioc ce] Frumos)" 6 . 
A folosit şi formule rarisime precum: „A fost odată mai demult,/ Pe când trăgea 
musca la plug,/ Puricele la tăvălug,/ Iar ţânţarul punea porumb” ( Visul meu nu e 
de nasul £ău)" 7 .Formulele finale sunt de obicei, succinte, umoristice, cu un 
anume aspect inovator:,,Am cărat apă cu duru,/ Lemne în frigare/ Şi minciuni în 
căldare,/ Să am de unde vă spune dumneavoastră/ Una mare-mare” (Mur- 
guleţ-Bou bun)" > . Şi în textul naraţiunilor întâlnim destul de frecvent formule, 
însă formule mediane, menite să def ineasacă o situaţie sau să portretizeze un per¬ 
sonaj. In acest sens basme ca Vorbă nemaiauzită, nemaipomenită, Petruş fru¬ 
mosul şi Ruja-R ujialina, zâna zorilor ş.a. pot fi invocate ca exemple edificatoare. 
Cu acest ultim tip de formule coexistă cântecele populare, de esenţă socială, în 
fragmente, având aceleaşi rosturi în mai multe texte ( Busuioc cel Frumos, Mihu 
Voinicu). Ultimele două seturi de basme din colecţia lui Mihalache, reduse ca 
număr, se încadrează în Basmele morale cu personaje mitologice, precum: 
Bărbatu, femeia şi dracul (Tip. rom. 81OA), şi Iov bogatul şi în Basmele nuvelis¬ 
tice, ca Unchiaşul cel mintos. Şi aceste basme posedă, la niveluri variate, carac¬ 
teristice plăsmuirilor anterioare, desfăşurându-se în acţiuni omogene, dramati¬ 
zate şi, în mare parte, cu formulele proprii deja discutate. 

b. Snoavele - Un loc atât de semnificativ ca basmele îl ocupă colecţia 
de snoave. Aparţin tuturor ariilor de circulaţie, adică internaţională, naţională şi 
locală. Cele mai numeroase piese circulau în spaţiul nostru naţional. 

Destinaţia certă a acestor producţii populare o constituie satirizarea 
defectelor oamenilor de către povestitorii talentaţi, ca expresii ale colectivităţii 
sociale. Direcţiile satirizării sunt multiple încât ele au generat o mulţime de pro¬ 
ducţii ce pot fi clasificate în diferite categorii tematice. 

O primă categorie de producţii în care sunt incluse snoavele respective 
o formează: 

1. Relaţiile de familie, având următoarele naraţiuni: Primarul, popa şi 
pârcălabul (Tip. rom. 3469), Bărbatul fermecat de nevastă, Colonelul şi mama 
lui Mihai; urmată de altele: 


* *6 Idem, Busuioc cel Frumos, în „Calendarul rev. «Ion Creangă», IV (1914), p. 122-140. 
1 17 

11 ' Idem, Visul meu nu e de nasul tău. Poveste, în „Calendarul rev. «Ion Creangă», III 
(1913), p. 130-139. 

* Idem , Murguleţ-Bou bun, în „Ramuri", IV (1909), nr. 8, p. 346-353. 

2. Trăsăturile psihologice, cu prostia: Ţiganul şi măgarul (Tip rom. 
3846), Numărătoarea ţiganilor (Tip rom. 3854), Came de căprioară (Tip rom. 
3933), Stea coaptă (Tip rom. 3933), Din viaţa ţiganilor, Ţiganul la berărie, 
Rugăciunea ţiganului, Ţiganul şi maiul (Tip rom. 4318), Cât trăieşte ţiganul? 
Ţiganul şi Sf. Hie, Ciobanul la biserică şi Ţiganul şi boierul; înţelepciune- 
isteţime: Ţiganul şi berbecul împărătesc; Ghiduşie-şiretenie: Meşteşugul ţiga¬ 
nului (Tip rom. 4836); Lauda-îngâmfarea: Puii ţiganului; Lenea: După vrednicia 
ei (Tip rom. 5154), Tocheşa leneşă (Tip rom 5155); Beţie-hofia: Ţiganul Sandu 
şi păţania cu gardul. 

Scrutând acest tablou, care generează unele comentarii, se observă că 
mai multor snoave le lipseşte sigma tipului, întrucât autoarea tipologiei, Sabina 
C. Stroescu, a omis anumite piese ale lui Mihalache din revistele cercetate („Ion 
Creangă”) şi a neglijat apoi parcurgerea unor publicaţii populare cu astfel de 
texte, precum: .Muscelul”, cu 6 snoave; „Credinţa”: 1, „Sfatul sătenilor”: 1. Insă 
lacuna, luând în consideraţie principiile tipologizării, a fost înlăturată parţial prin 
introducerea textelor respective în categoriile menţionate ale speciei. 

Snoavele lui Mihalache satirizează, sintetizându-le tematica, două mari 
categorii de aspecte privind relaţiile de familie (4 texte) şi însuşirile şi defi¬ 
cienţele psihologice (17 texte): cu lenea, hoţia, şiretenia. Eroii snoavelor sunt 
îndeosebi membrii colectivităţii rurale: primari, preoţi, ţărani, ţigani, ciobani, 
meşteşugari. Li se satirizează o anumită latură a caracterului în acţiuni bine 
sudate, dense, evoluate într-un episode ( Stea coaptă, Came de căprioară) sau în 
două-trei ( Tocheşa leneşă, Primarul, popa şi pârcălabul). Pentru atingerea ţelu¬ 
lui său, povestitorul popular apelează la toate tipurile de comic, mai puţin la cel 
de limbaj. 

c. Legendele constituie ultima specie a colecţiei de proză a lui D. Miha¬ 
lache. Prin cele 8 legende, specia ocupa un loc secundar în ierarhia prozei lui 
populare. Naraţiunile de acest tip se înscriu în marea categorie a legendelor 
etiologice. în interiorul categoriei, ele se polarizează în două mari cicluri sau 
diviziuni. în diviziunea Vieţuitoarele, cu diverse animale şi păsări, se încadrează 
legendele: Povestea nevăstuicii (Tip 10974), Povestea gaiţei şi turturica (Tip 
11261 + 11372) şi Legenda năpârcu (Tip. 11464). în cealaltă diviziune. Orga¬ 
nizarea vieţii omului, se înscriu 5 producţii legate intim de Dumnezeu şi drac: 
(Fârtate şi Nefârtate, Tip 11802), ( Dumnezeu însufleţeşte lupul făcut de drac din 
lut, Tip 11013 A), ( Dumnezeu scoate caml din casă, Tip 11821 A), ( Dumnezeu 
dă moara pe maciniş, Tip. 11831) şi ( Zapisul dintre Dumnezeu şi drac, Tip 
11948A). Lipseşte legenda Povestea ţapului. Cu excepţia textului ( Legenda 
năpârcu), toate celelalte legende sunt incluse în Tipologia legendei populare 
româneşti de către Tony Brill, dar care, din raţiuni politice evocate, nu-i 
menţionează numele culegătorului. 



90 


Mihail M. Robea 


Prin legende, povestitorii căutau, în spiritul mentalităţii populare, să 
explice originea unor fiinţe şi obiecte. Naraţiunea lor, deseori cu un ritm lent, se 
dezvolta tot printr-un episod şi, mai rar, prin mai multe episoade. Sub raport 
artistic, producţiile acestea nu produc multe surprize. 

C. Poezia 


Din bogăţia şi diversitatea cântecelor muscelene, D. Mihalache a cules 
atât cântece bătrâneşti, cât şi cântece lirice. Aria de culegere a lor e aceeaşi ca şi 
la proză. Valoarea acestor creaţii creşte prin tematică şi prin valenţele artistice. 

a. Baladele populare. - Culegerea de balade populare a lui Mihalache 
numără trei producţii. Cunoscute în Muscel cu termenul de cântece bătrâneşti, 
ele aparţin baladelor vitejeşti ( Lina-crâşmăriţa ) şi baladelor familiale ( Lia- 
ciocârlia şi Gheorghe Ardeleanu). Tipurile baladelor fiind destul de răspândite în 
principalele zone folclorice, textele muscelene apar ca variante cu o puternică 
culoare locală. 

Lina-crâşmăriţa (Tip. 38) este o baladă despre „trei voinici în chivăraţi” 
care poposesc la „Lina-crâşmăriţa”, cerându-i vin să bea. înspăimântată, Lina 
fuge la stăpânul vinului să-i ceară o povaţă. însă el, aflând că printre voinici se 
află şi Baba Novac, o îndeamnă să-i servească. în Argeş, tipul e atestat în spe¬ 
cial în nordul judeţului. Varianta lui Mihalache are o acţiune unitară, fluentă, 
lipsindu-i însă motivul deznodământului. Portretul fizic al lui Baba Novac este 
concretizat prin detalii caricaturale: „Unul dintre ei s-a sculat,/ Unu-nalt şi 
cocoşat/ şi de piept cam găvănat,/ De genunchi apropiat,/ De călcâie depărtat” 119 . 
Limbajul este colorat de arhaisme şi regionalisme. Lie-ciocârlie (Tip 7) e o 
baladă familială mai rară, prezentă în zona subcarpatică cuprinsă între Piteşti şi 
Târgovişte 120 . în varianta din sudul Muscelului, o ciocârlie cântă cu jale, pre¬ 
tutindeni, că plugarii i-au stricat cu plugul cuibul şi i-au zdrobit ouăle. îndem¬ 
nată să se întoarcă în sat, la grădini şi văi încărcate de roade, ea refuză. Textul 
are acţiune lineară, cursivă, succintă. Raportată la colectivitatea socială, piesa 
pare o creaţie uşor decodificată. Gheorghe Ardeleanu (Tip 245) este un alt tip 
atestat în Muscel şi Argeş în câtva variante foarte apropiate. Varianta din 
Goleştii-Badii, de la Ion Trăistaru, este evident deosebită de aceasta, întrucât, 
fiind culeasă într-un moment de înflorire a tipului, conţine toate motivele ei cla¬ 
sice, detaliate. O fată frumoasă „Albă la pieliţă,/ Neagră la hăinuţă” îl roagă pe 
Gheorghe Ardeleanu s-o ia cu dânsul pe cal. Flăcăul o refuză categoric, 


^ Idem , Lina-crâşmăriţa, Cântec bătrânesc, în „Ion Creangă”. III (1910), nr. 2, p. 33-35. 
Al. I. Amzulescu, Balada populară în Muscel, în Studii de folclor şi literataură. 


120 


Bucureşti, EPL, 1967, p. 309. 

motivând cu puterea scăzută a calului şi cu greutatea deja dusă de el. Atunci fata 
îl blestemă amarnic şi blestemul se împlineşte. Textul conţine o naraţiune 
restrânsă, lineară şi de o mare acurateţe. Portretul fetei se identifică cu cel din 
basme. Blestemul întins constituie o valoroasă realizare artistică. Următorul 
aspect social din motiv indică circulaţia baladei încă din vremea epocii 
medievale: „Tu, înainte să te duci,/ Şi să-mi ajungi rob la turci!/ Rob la turci pe 
Marea Neagră/ Să tragi ziua la catargă;/ Sara s-o tragi la uscat,/ Iar noaptea - cu 
fier legat!” 121 . Limba renunţă la regionalisme. 

b. Cântecele lirice. - Cântecele lirice alcătuiesc, prin numărul lor, o 
specie folclorică mult mai bine reprezentată în culegerile lui D. Mihalache. în 
majoritatea lor covârşitoare, ele au apărut în publicaţiile „Muscelul” şi „Ion 
Creangă”. 

Colecţia lui Mihalache numără 63 de cântece lirice. Unele din cântecele 
respective au fost reproduse parţial în culegeri şi în publicaţii. Structurate pe 
categorii, ele acoperă un larg evantai de subspecii: - cântece de haiducie (2 
cântece), cântece de jale (5), doine şi cântece de înstrăinare (7), cântece de 
natură (6), doine şi cântece de dragoste (29), doine şi cântece de dor (5), cân¬ 
tece de lume şi satirice (9). Cântecele acestea, reţinute direct de culegător din 
circulaţia orală, erau integrate în repertoriul viu al speciei din Muscel, în 
primele două decenii ale secolului trecut. El reflectă cu pregnanţă o stare de 
spirit specifică respectivei perioade istorice. însă o seamă de piese 
supravieţuiesc prin motive recreate, intrate în combinaţie cu altele şi prin vari¬ 
ante în repertoriul lor contemporan. 

Cântecele lirice din colecţia lui D. Mihalache exprimă o gamă largă de 
sentimente. La componenţa lor, creatorii populari apelează la aproape toate 
mijloacele artistice din arsenalul artei poetice populare. în această direcţie, sunt 
concludente primele două categorii de cântece deja marcate. 

în primul rând, cântecele haiduceşti sunt reprezentate prin două texte, 
unul destul de întins ( Toată lumea m-a urât), deşi repertoriul lor era încă bogat 
la începutul secolului al XX-lea. în cântecul respectiv, haiducul caută să-şi 
definească condiţia lui socială în mediile uman şi natural. în acest sens, el 
mărturiseşte: „Adevăr că sunt haiduc,/ De unde iau nu mai duc;/ Unde duc, nu 
mai aduc;/ Pe unde mi-apuc mănânc,/ Pe unde-nsărez mă culc”. în pădure îşi 
face fraţi şi surori din animale: „Ici în codru m-aş abate,/ Să fac pe ursu d-un 
frate,/ Pe vidra d-o verişoară,/ Pe vulpe d-o surioară” 122 . Interesante sunt aceste 
ultime imagini arhaice frecvente şi în cântecul zorilor, şi în balade. 

I2 'D. Mihalache, Gheorghe Ardeleanu, în „Ion Creangă”, II (1909), nr. 8, p. 290. 

' 22 /dem, Cântece populare, în „Muscelul”, 1 (1908), nr. 16, p. 246. 

în fine, cântecele de jale reconstituie prin cele 5 tipuri condiţia socială 
grea, dezolantă, din trecut a celor mai mulţi săteni. Imprevizibilul, cu toate con¬ 
secinţele dezastruoase asupra existenţei omului, l-ar tulbura profund pe om. 
Cunoaşterea lui dinainte - meditează un cântăreţ popular în De-ar şti omul de 
ce-ar da - i-ar dezechilibra dimensiunile unei vieţi obişnuite: „De-ar şti omul de 
ce-ar da,/ N-ar mai bea, n-ar mai mânca,/ Numai ar sta de-ar ofta!/ Inima şi-ar 
ustura” l23 . Cântecul De şapte ani de când zac defineşte pregnant condiţia 
dezolantă a omului bolnav şi însingurat, neajutorat, printr-un paralelism adecvat 
mesajului: „De şapte ani de când zac J Mi-au crescut buruieni la cap;/ Mă mir 
singur ce să fac!/ N-am tată să le cosească,/ Nici mamă să le prăşească,/ Frăţiori 
ca să le smulgă,/ Surioare să le strângă/ Şi mândra ca să mă plângă.' 24 Bătrâneţea, 
care nu mai poate fi înlocuită cu tinereţea, constituie - se relevă în Mi-aduc 
aminte şi plâng l25 , un grav motiv de îngrijorare, de apăsare pentru omul vârstnic 
lipsit de căldura şi sprijinul familiei. In astfel de momente critice, oftatul, con¬ 
sideră cântăreţul popular în Iertă-i Dumnezeu păcatu ”, îi mai uşurează gândurile 
şi îi mai opreşte degradarea fizică: Jerte-i Dumnezeu păcatu,/ Cine a mai lăsat 
oftatu;/ Că omul de n-ar ofta J Trupul i s-ar umfla!/ Iar omul dacă oftează,/ 
Trupuşoru i se uşurează!” 126 . Insă, când omul dezolat şi istovit de jale nu-şi 
găseşte un punct de sprijin social şi se dezechilibrează, preferă atunci moartea 
drept ultimă soluţie, ca în cântecul Sunt pe lume singur cuc: „Sunt pe lume sin¬ 
gur cuc,/ Ia-mă, Doamne, să mă duc,/ Să mă duc de pe pământ/ C-am trăit tot 
urgisit,/ De toată lumea urât/ Şi de nimenea iubit! 127 

Imaginii ţăranului deznădăjduit i se opune imaginea severă a omului 
care încearcă totuşi să lupte din răsputeri cu asperităţile vieţii cotidiene, aceasta 
însă numai într-un singur cântec - Acela-i copil de samă 128 . 

în cântecele acestea lirice din culegerea lui D. Mihalache, ideile, de o 
mare adâncime socială, sunt exprimate simplu, fără obişnuitele procedee stilis¬ 
tice, dar convingător. Creatorii populari îşi construiesc mesajul lor printr-o mare 
varietate de paralelisme (enunţiativ, analogic, explicativ, sinonimic). Ca şi în alte 
zone folclorice ale ţării, cântăreţii populari din Muscel operează în accentuarea 
şi sincronizarea mesajului lor, potrivit funcţiilor lor multiple în textul folcloric 
poetic 129 , cu o neobişnuită bogăţie de rime. 


'23 Idem, De-ar şti omul de ce-ar da, în „Ion Creangă”, UI (1910), nr. 22, p. 375. 

' ^Idem, De şapte ani de când zac, în „Muscelul”, I (1907), nr. 16, p. 246. 

' 25 Idem, Mi-aduc aminte şi plâng, în „Ion Creangă”, VIII (1915), nr. 2, p. 58. 

' -^Idem, Iertă-i Dumnezeu păcatu. în „Ion Creangă”, III (1910), nr. 12, p. 375. 

* 27 Idem, Sunt pe lume singur cuc, în „Muscelul”, I (1907), nr. 9-10, p. 145-146. 

'28/dem, Acela-i copil de samă, în „Muscelul nostru", IV (1932), nr. l-2,p. 48. 

194 

1 N. Constantinescu, Rima în poezia populară românească, Bucureşti, Minerva, 1973, p. 


62-140. 




LUMINI ETNICE - 93 

c. Strigăturile - Din lirica reţinută de etnolog nu lipsesc nici 
strigăturile, într-un număr de 21 de texte, relativ puţine, însă aparţinând tuturor 
subspeciilor categoriei de strigături - adică satirizării defectelor oamenilor, 
îndemnului la joc etc., etc. Arta lor literară nu diferă mult de cea a producţiilor 
precedente. Compoziţional, apelează aproape exclusiv la nararea lapidară şi la 
dialogul vioi, abrupt, ca în: Drag mi-a fost noaptea de vară 130 , Sărută-mă, 
preoteasă /' 3I 


3. CONTRIBUŢIA LITERARĂ 

D. Mihalache a avut, sporadic, şi preocupări literare. A scris şi a pu¬ 
blicat la diferite reviste, uneori chiar la prestigioasa revistă „Viaţa 
românească”, un număr de 8 schiţe şi nuvele şi 1 piesă de teatru - deci 9 
scrieri. După capacitatea de transfigurare a realităţii, ele ne apar ca nişte 
creaţii literare autentice, omogene. 

Cum în perioada activităţii sale simpatia pentru ţărănime era puter¬ 
nic accentuată şi câştigase scriitori reputaţi, D. Mihalache caută şi el, atras 
fiind de literatură, să se inspire din existenţa dură a ţărănimii muşc elene 
sărace din Valea Cârcinovului, pe care o cunoştea atât de profund. Şi scrierile 
sale literare conţin - nu numai culegerile de folclor - o accentuată notă locală 
în toate compartimentele lor. Cu toată existenţa a unor scăderi artistice ale 
creaţiilor sale, D. Mihalache reuşeşte să creioneze pregnant câteva tipuri 
sociale caracteristice spaţiului din care el se inspiră. Scrierile acestea apar cu 
o temă unică sau cu una comună pentru două naraţiuni. Cunoscând condiţia 
copiilor, Mihalache prezintă un caz mai rar din rândul şcolarilor, pe elevul 
indisciplinat, Savu Tudor, exagerat de zburdalnic, din nuvela cu titlul omon¬ 
im 132 , pe care însă nu-1 cuminţesc uşor nici învăţătorul, nici părinţii şi nici 
sătenii. In De vorbă prin pădure 133 se evocă cu căldură personalitatea artistică 
a vestitului cântăreţ din caval Ştefan Buturică, dispărut printr-o moarte vio¬ 
lentă - călcat de caii şi căruţa sa pe o coastă abruptă. 

în a doua serie de schiţe şi nuvele, şi cele mai reuşite, îşi face loc 
exploatarea destul de sângeroasă a ţărănimii. In schiţa Nu mă lasă legea'™, popa 
Soare, pentru a-i înmormânta copilul, îl stoarce de o mare parte din banii împru- 

* Mihalache, Drag mi-a fost noaptea de vară, în ,Jon Creangă”, III (1910), nr. 12, 

Idem, Sărută-mă, preoteasă!. în „Ion Creangă”, III (1910), nr. 12, p. 375. 

*32 Idem , Savu Tudor, în „Vremea nouă”, VI (1916), nr. 9-10, p. 18-26. 

*33/d e/77 De vorbă prin pădure, în „Muscelul”, I (1908), nr. 19-20. p.290-295. 

*34/dem. Nu mă lasă legea!, în „Muscelul”, 1 (1908), nr. 23-24, p. 360-364. 

mutaţi de la naş, pe Ghiţă Trăcan, „un biet rudar, sărac topit” din Negreşti şi-l 
obligă să-i mai facă şi trei zile de lucru pe vară. O schiţă creată pe canavaua 
snoavei populare despre popa cel lacom. Nuvela Boierul Dincă Năstăsoiu 135 îl 
evocă pe Dincă Năstăsoiu, boier dur şi arivist, urmărindu-1 îndeaproape, 
nelăsându-1 să se odihnească, pe grupul de ţărani extenuaţi la săpatul porum¬ 
bului lui. Alte două naraţiuni relevă destinul dramatic a două femei sărace şi 
văduve: Marga, colportoarea satului, care îşi duce existenţa din tors şi din 
„aranjarea” de căsătorii, în nuvela Baba Marga 136 ; Zamfira, dominată de viciul 
beţiei, care se mişcă între mesele cârciumii şi ale pomenilor, în schiţa Mama 
Zamfira 131 . Inspirându-se din viaţa animalelor şi păsărilor din curtea gospo¬ 
darului în ultimele două schiţe, Mihalache surprinde cu căldură şi înţelegere, 
ca şi Emil Gârleanu şi I. Al. Brătescu-Voineşti, „dragostea de mamă” a aces¬ 
tora în O mamă™ şi Durere de mama 39 . Piesa de teatru e o uşoară comedie 
într-un act, intitulată Leneşul'* 0 , şi publicată postum. în piesa respectivă se 
dramatizează amplu o variantă musceleană inedită (în plus cu motivele exas¬ 
perării soţiei din cauza soţului leneş şi a hotărârii ei de a cere sprijinul 
sătenilor) pe care autorul a cunoscut-o probabil din circulaţia orală a celebrei 
snoave despre omul leneş dus la spânzurătoare (Tip 5093). Insă acţiunea, ca 
şi în Ţiganiada lui I. Budai-Deleanu, se petrece în vremea domniei lui Vlad 
Ţepeş, la Bărbăteşti, şi leneşul este tras în ţeapă. 

4. PREOCUPĂRILE PUBLICISTICE 


în fine, ultima serie de lucrări originale semnată de D. Mihalache o con¬ 
stituie articolele, grupate tematic în câteva direcţii. O categorie de articole, care 
completează benefic sectorul etnografic discutat anterior, se ocupă de anumite 
obiecte etnografice frecvente în satul românesc în trecut, şi anume: pistomicul'*' 
- un obiect îndeosebi din lemn, în formă de cruce care se fixa cu sau fără icoană 
pe perete; căuşul de băut apă* 2 , întâlnit în special la fântâni şi cu care călătorii 
beau apă. Alte două articole din acest spaţiu etnografic se ocupă de două pre- 


Idem, Boierul Dincă Năstăsoiu, în „Viaţa românească”, IV (1909), nr. 5, p. 184-189. 

* 36 Idem, Baba Marga. Nuvelă, în „Viaţa românească”, III (1908), nr. 10, p. 323-333. 

*3 ^idem. Mama Zamfira (Schiţă), în „Unirea”, I (1912), nr. 27, p.2 , nr. 28, p.2-3. 

*3 %Idem, O mama... (Schiţă), în „Credinţa”, I (1913), nr. 26, p.2-3. 

*3 ^Idem, Durere de mamă, în „Vremea nouă”, I (1911), nr. 9, p. 23-27; nr. 10, p. 25-29. 
^Idem, Leneşul, Piesă de teatru într-un act, în „Muscelul nostru”, IV (1932), nr. 1-2, 
p. 17-19, nr. 3-4, p. 26-28; nr. 5-6, p.31-34; nr.7-8, p. 11-13; nr. 9-10, p. 37-38. 

* 4 * Idem, Pistomicul, în „Ion Creahgă”, VI (1913), nr. 11, p. 321-322. 

* 4 ^/dem. Căuşul de băut apă, în „Ion Creahgă”, VI (1913), nr. 10, p. 305. 

miere pe plan local (Topoloveni), cu ecouri şi îndemnuri naţionale - adică de 
organizarea reuşită a unei expoziţii de costume populare în Premiere de costume 
naţionale la Topoloveni 145 şi alta de vite bune pentru lapte - Expoziţia şi pre¬ 
mierea vitelor de lapte' u . 

Urmează trei grupuri de articole ce au fost deja discutate anterior la 
activităţile şcolară şi cultural-artistică ale învăţătorului. însă le amintim acum 
spre a avea un tablou rotunjit şi direct al publisticii lui D. Mihalache, care s-a mai 
preocupat de îmbunătăţirea procesului de învăţământ în: Jocurile şi jucăriile în 
educaţie, Anomaliile gramaticii de azi; de revendicări profesionale: Nevoia 
înfiinţării de noi şcoli normale, Mărirea salariului învăţătorilor, Prima de 
echipare şi dreptul învăţătorilor de a deveni ofiţeri de rezervă şi de criticare 
acerbă a demagogiei deşenţate: Pentru dl. Teodorescu de la Gherăieşti şi „Drep¬ 
tatea” dumnealui, Tot talpa ţării. 

Articolelele sunt la obiect, documentate şi deţin un stil direct, cu reflexe 
satirice la aspectele politice. 


IV. CONCLUZII 

Dumitru Mihalache, crescut într-un profund spirit patriotic, a devenit 
învăţător în urma unor studii strălucite într-o şcoală de prestigiu din Câmpulung 
şi a cunoscut mişcările sociale şi ştiinţifice ale vremii, care i-au influenţat pro¬ 
fund cariera sa. El s-a implicat în multe acţiuni, poate prea multe pentru un sin¬ 
gur om, dar nu le-a evitat şi a căutat să le rezolve cu orice sacrificiu. Numit 
învăţător în satele din sudul Muscelului, el desfăşoară în timpul scurtei sale vieţi 
o notabilă şi o impresionantă activitate în domeniile învăţământului, cultural- 
artistic, etnografiei, folclorului, literaturii scries şi publicisticii. 

în spaţiul şcolar, instruieşte şi educă sute de copii şi, prin articolele sale, 
aduce corecturi semnificative la îmbunătăţirea metodelor de predare. Dorind să 
contribuie efectiv la culturalizarea ţărănimii şi la îmbunătăţirea situaţiei ei eco¬ 
nomice, Mihalache desfăşoară o intensă şi amplă activitate cultural-educataivă, 
cu unele aspecte inovatoare. 

Pasionat şi atras de semnificaţia valorilor culturii populare, intrată 
într-un lent proces de degradare, el, ca şi alţi contemporani (C. Rădulescu-Codin, 
Tudor Pamfile ş.a.), înţelege imperativul conservării şi valorificării ei, într-un 

'43/dem, Premierea de costume naţionale în Topoloveni , în „Prietenul nostru”. II (1913), 
nr. 9, p. 283-288. 

*44 Idem, Expoziţia de premiere a vitelor de lapte, în „Sfatul sătenilor”, 11(1914), nr. 

15, p. 2. 

timp cât mai scurt, spre a nu fi prea târziu. în acest sens, el adună date etno¬ 
grafice, îndeosebi despre manifestări populare ancestrale din anul calendaristic, 
despre credinţele şi obiceiurile populare, despre „medicina populară” ş.a., pe 
care le-a publicat în periodicele de specialitate. Din colaborarea rodnică a 
colectării unor astfel de date, a rezultat cartea Sărbătorile poporului (1909), pre¬ 
cum şi alte lucrări rămase în manuscris. 

Faţă de folclor, altă componentă distinsă a culturii populare, a avut o 
pasiune tot atât de puternică. El a cules, tot din sudul Muscelului, mai puţin din 
altă parte, diferite basme, snoave şi legende, ghicitori, cântece de copii, balade, 
cântece lirice, strigături ş.a., tipărite în presa vremii. Numai o parte infimă 
(8 texte) din proză i s-a reprodus în volumul Basme româneşti. Poveşti (1928), 
absent astăzi, cu o excepţie, din bibliotecile publice. 

Tabloul etnografic din Muntenia, având multe minusuri, în special la 
ocupaţii şi meşteşuguri, la începutul secolului trecut, cei doi etnologi musceleni, 
D. Mihalache şi C. Rădulescu-Codin, s-au gândit să-l completeze, în urma 
cercetărilor din teren, cu lucrările respective. Astfel au scris şi au finalizat 
lucrările: Manual de agricultură şi Manual de cultură a gândacilor de mătase'* 5 , 
premiate de minister, dar nu şi tipărite. Codin ne mai informează despre alte 
lucrări ale proiectului lor, aflate în fazele de adunare a datelor şi de redactare a 
textelor; Cromatica poporului român, Aria jocurilor şi strigăturilor, Obiceiuri şi 
credinţe în viaţa românilor (reeditarea lucrării precedente mult amplificată cu 
informaţii noi din diferite zone ale ţării). Dar din cauza izbucnirii Primului 
Război Mondial şi a morţii lui D. Mihalache în timpul lui, proiectul acesta atât 
de interesant şi de util n-a mai fost realizat 

Preocupările de etnolog le-a rotunjit cu cele de scriitor şi de publicist. 
Ca scriitor, primul din zona sa, a evocat în imagini dure existenţa plină de 
frământări şi de lipsuri a ţărănimii sărace. Ca publicist, sporadic, a intervenit prin 
câteva articole în problemele social-profesionale şi de etnografie. 

Dumitru Mihalache rămâne în istoria etnologiei româneşti drept un 
reprezentant important al acesteia, care a adus o contribuţie valoroasă, încă 
nevalorificată, la tezaurizarea culturii noastre populare. 


D^i.G. Nicolaescu, Op. cit., p. 321-32. 

Rădulescu-Codin, D. Mihalache, Op. cit., p.29, 49,115; idem. Muscelul nostru, 
Comuna Corbi şi locuitorii săi. (Câmpulung, tip şi Leg. Gh. N. Viădescu, 1922, p. LXVIII. 

ION CHELCEA (n. 1902) 

Etnograful şi folcloristul Ion Chelcea a împli¬ 
nit vârsta de 85 de ani, din care 55, consacraţi 
cercetării culturii populare. 

S-a născut la 5 februarie 1902, în comuna Boteni - 
Argeş, într-o familie de moşneni. A urmat şcoala pri¬ 
mară în comuna natală, liceul la Roman, Cluj şi 
Braşov şi Universitatea din Cluj (1928-1932), stu¬ 
dent al reputatului etnograf şi folclorist Romulus 
Vuia, a activat intens în Cercul de studii etnografice 
şi folclorice. S-a specializat apoi în etnografie şi 
antropologie fizică la Viena (1934-1935) 

Ion Chelcea a funcţionat ca preparator, asistent, şef de 
lucrări la Muzeul Etnografic al Transilvaniei (1928- 
1939) din Cluj. Aici, a deţinut, de asemenea, postul de „conducătorul Arhivei de 
folclor de la Muzeul Etnografic”. în cadrul Muzeului a întreprins cercetări în 
diferite zone folclorice din Transilvania. în anul 1939 a obţinut doctoratul cu 
teza Tovărăşiile de feciori şi fete în viaţa poporului român, la Facultatea de 
Litere şi Filologie din Cluj, avându-1 conducător ştiinţific pe R. Vuia. A intrat 
prin concurs în învăţământul superior - conferenţiar la Universitatea din Iaşi 
(1942-1951). Aici înfiinţează Muzeul de Etnografie al Moldovei, devenind 
primul director (1951-1957). între anii 1957 şi 1969 este muzeograf principal la 
Muzeul Satului. 

Paralel cu aceste preocupări, Ion Chelcea a desfşurat o multiplă şi 
intensă activitate de cercetare a creaţiei populare materiale şi spirituale. Cola¬ 
borează la publicaţiile: Salul şi şcoala, Gazeta ilustrată, Muscelul nostru, Socie¬ 
tatea de mâine. Revista de etnografie şi folclor ş.a. In concepţia sa, creaţiile 
materiale şi producţiile folclorice formează un întreg unitar şi armonios. 

în domeniul etnografiei, a cercetat şi a publicat în domeniile tipurilor 
de sate ( Asupra formelor de sat din Ardeal şi Banat, 1937); categoriilor de 
locuinţe ( Asupra surlei ca adăpost omenesc elementar, 1970); Casele din 
Dumbravă, 1966 etc.); ocupaţiilor tradiţionale, ca: agricultura ( Aspecte ale 
agriculturii tradiţionale, 1985), păstoritul ( Păstoritul în nord-estul regiunii 
Iaşi, 1966), albinăritul ( Albinăritul în Moldova, 1971) etc.; meşteşugurilor, ca: 
prelucrarea lemnului ( Meşteri anonimi din Moldova în arta prelucrării lemnului, 
1960; Meşteşugul rotăritului în unele sate de pe Valea Dunării, 1969), pre¬ 
lucrarea pietrei ( Prelucrarea pietrei de Albeşti-Muscel în scopuri practice şi 
artistice, 1966) etc. 

Ion Chelcea a semnat studii şi monografii privind satele noastre şi anu¬ 
mite categorii ale populaţiei. Literatura monografică a satelor noastre şi pro¬ 
blemele în legătură cu studiul satului românesc (1934), Schiţă monografică 
asupra Lejerdiului - Someş (1932), Geneza unui sat de munte: Săticul de sub 
Piatra Craiului (1974), Botenii Muscelului, Rudarii (1944) etc. 

în ceea ce priveşte folclorul, I. Chelcea a adresat învăţătorilor şi profe¬ 
sorilor îndemnuri în presa vremii ( Culegătorul, Foaia noastră, Lumea şi Ţara) 
pentru culegerea producţiilor populare. A cules informaţii şi texte privind 
unele obiceiuri ;mai rare ( Obiceiuri, credinţe, colinde din satul Mada, judeţul 
Hunedoara, 1933); Asupra unui obicei ciudat de la noi, Urme de totemism în 
Dobrogea, 1935; Faptul tradiţional românesc, 1935; Obiceiuri în legătură cu 
viaţa omului în Pătaş şi Borlovenii Vechi-Caraş, 1958; Lăturenii, 1967 ş.a.). în 
studiile bazate pe valorificarea textelor folclorice, se ocupă de reflexul activităţii 
negustorilor greci la noi ( Grecii în colindele noastre, 1931), de condamnarea 
asupririi străine ( Literatura populară românească contra dominaţiunii maghiare 
în Ardeal, 1935) etc. A pus în evidenţă virtuţi artistice ale creditelor literare ale 
unor poeţi populari (O „carte de scris multe şi de toate”, 1934). 

La cei 85 de ani, Ion Chelcea se prezintă cu o bogată activitate didac¬ 
tică şi muzeistică, cu numeroase culegeri şi studii privind valoarea creaţiei po¬ 
pulare. îi dorim ani mulţi, sănătate şi multă putere de muncă. 


ION CHELCEA 

Decanul de vârstă al etnografilor şi folcloriştilor români, argeşeanul Ion 
Chelcea, care a împlinit recent 85 de ani, a desfăşurat, timp de aproape şase 
decenii, o intensă şi variată activitate didactică, muzeistică şi ştiinţifică, încă 
nevalorificată. 

S-a născut în comuna Boteni-Argeş, la 5 februarie 1902, într-o familie 
de moşneni dârji. A urmat şcoala primară în comuna natală. Declanşarea Primu¬ 
lui Război Mondial i-a marcat adânc tinereţea, modificandu-i ritmul vieţii şi 
amânându-i formarea spirituală. Căci, din faţa armatelor invadatoare din toam¬ 
na lui 1916, s-a refugiat cu armata noastră la Nicoreşti, în Moldova, unde a lucrat 
ca argat pe moşia unei cucoane. Aici a cunoscut un colonel generos care l-a luat 
în Regimentul 24 Artilerie şi l-a ajutat să înceapă liceul la Roman- şi să-l contin¬ 
ue la Cluj. Dominat la vârsta de 16 ani de demonul cunoaşterii directe, a 
întrprins o călătorie în ţara lui Dante, unde a rămas fascinat de măreţia civilizaţiei 
italiene. întors în ţară, şi-a efectuat stagiul militar şi şi-a încheiat studiile liceale 

la Liceul „Andrei Şaguna” din Braşov. Din aceşti ultimi ani, sub influenţa unui 
complex de factori, a început să fie stăpânit de dorinţa mistuitore a cunoaşterii 
trecutului etnoistoric al satului natal. Concomitent, a început să colecteze date şi 
să se informeze asupra metodologiei alcătuirii monografiilor săteşti. In cele din 
urmă, va ajunge de la pasiunea cunoaşterii locului natal la pasiunea cunoaşterii 
întregii ţări. 

In acest sens, s-a înscris şi a urmat Facultatea de Istorie-Geografie din 
Cluj (1928-1932). Aici e student al reputatului etnograf şi folclorist Romulus 
Vuia, care i-a accentuat pasiunea pentru creaţia populară, a contribuit la for¬ 
marea sa spirituală şi l-a stimulat în cercetarea ştiinţifică. La universitatea 
clujeană a activat intens în Cercul de studii etnografice şi folclorice, condus de 
acelaşi profesor. După încheierea studiilor universitare, s-a specializat în 
etnografie şi antropologie fizică la Viena (1934-1935). 

La Cluj, remarcat de R. Vuia, care l-a sprijinit încă din primul an de stu¬ 
denţie, a funcţionat succesiv ca preparator, asistent, şef de lucrări la Muzeul 
Etnografic al Transilvaniei (1928-1939). Acolo, după transferarea lui I. Muşlea, 
a deţinut, de asemenea, postul de „conducătorul Arhivei de folclor”. în funcţiile 
deţinute, I. Chelcea, singur sau în grup, va întreprinde investigaţii etnografice şi 
folclorice asupra satului natal şi asupra unor zone interesante din Transilvania, 
va lansa prin publicaţii adresate intelectualităţii satelor şi ţărănimii („Foaia 
noasatră”, „Lumea şi ţara”, „Satul şi şcoala”) câteva apeluri insistente pentru 
culegerea şi trimiterea de folclor către Arhivă. A cunoscut astfel în profunzime 
satele transilvănene şi bănăţene din care a recoltat bogate producţii populare şi 
le-a făcut cunoscute prin periodicele: „Gazeta ilustrată”, „Muscelul nostru”, 
„Societatea de mâine” ş.a. 

Spre deosebire de alţi etnografi, Chelcea concepe creaţiile materiale şi 
producţiile folclorice drept părţi inseparabile ale aceluiaşi întreg unitar, armo¬ 
nios. Consecvent concepţiei sale, el acordă, pe cât posibil, o atenţie egală 
ambelor lui componente în culegeri şi în studii. Aflat sub influenţa unor 
direcţii sociologice contemporane, concepe colectarea şi valorificarea datelor 
din teren în perspectiva monografică. încă de când era student, încearcă să 
schiţeze aspectele metodologice esenţiale ale compunerii monografiei satului 
în articolul Puncte de orientare în alcătuirea de monografii săteşti (1931), 
scris în amintirea lui C. Rădulescu-Codin, care i-a înrâurit primii paşi în pre¬ 
ocupările etnografice. Puţin mai târziu, revine asupra subiectului, cu val¬ 
oroase indicaţii metodologice, prin lucrarea Literatura monografică a satelor 
noastre şi problemele în legătură cu studiul satului românesc! 1934). El însuşi 

s-a străduit, timp de decenii, să alcătuiască monografia satului natal, pu¬ 
blicând din ea mai multe secvenţe: Trei stadii de civilizaţie în legătură cu 
comuna Boteni-Muscel (1932), Botenii Muscelului (1934), Pomicultura la 
Boteni-Argeş (1978) etc. Alte monografii şi micromonografii privesc sate din 
Transilvania şi Banat, cărora le-a consacrat fie câte un studiu amplu ( Leu- 
jerdiu-Someş), fie câte un ciclu de lucrări ( Pătaş, Borlovenii Vechi). Alteori, 
s-a oprit asupra unor zone etnografico-folclorice din Munţii' Apuseni: 
Localităţi cu însemnătate politico-populară în mişcarea revoluţionară din ‘48 
(1934-1935), "Câteva consideraţii asupra caracterului psihologic al moţilor 
(1932) ş.a. în sfera folclorului, Ion Chelcea a colectat informaţii solide şi 
texte autentice ale unor obiceiuri interesante şi rarisime din ciclul ca¬ 
lendaristic: Faptul tradiţional românesc (1935), Asupra unui obicei ciudat de 
la noi. Urme de totemism în Dobrogea (1935), Obiceiuri, credinţe, colinde 
din satul Mada, jud. Hunedoara (1939) etc. A studiat, printre altele, reflexul 
folcloric al condamnării asupririi străine ( Literatura populară românească 
contra dominaţiei maghiare în Ardeal (1933) şi a relevat virtuţile artistice 
ale poeţilor populari (O carte de scris multe şi de toate, 1934). în această 
fază, a dat, de asemenea, două studii de sinteză: Tipuri de cranii româneşti din 
Ardeal (1935) şi Asupra formelor de sat din Ardeal şi Banat (1937). Ca un 
corolar al unei activităţi ştiinţifice atât de multiple şi de intense, I. Chelcea a 
obţinut, în 1939, titlul de doctor în etnografie şi sociologie al Universităţii 
din Cluj, avându-1 conducător ştiinţific pe R. Vuia, cu teza Tovărăşiile de 
feciori şi fete în viaţa poporului român, din care va publica unele capitole: 
Organizarea tinerilor în antichitate (1942). Dragomanul ca dregătorie popu¬ 
lară (1946) etc. 

In dorinţa extinderii şi adâncirii cercetărilor sale, el va funcţiona la 
prestigiosul Institut de Cercetări Sociale al României (1940-1941) din 
Bucureşti, condus de D. Guşti. în calitate de şef de echipă, întreprinde 
cercetări etnografice în Ţara Oltului şi în alte zone. Când institutul cunoaşte 
criza financiară, trece un timp, ca şef de serviciu, la Institutul Central de Sta¬ 
tistică Bucureşti (1941-1942). Apoi, prin concurs, intră în învăţământul supe¬ 
rior - conferenţiar de etnografie la Universitatea din Iaşi (1942 - 1951), unde 
pune bazele unei tradiţii etnografice şi muzeistice. Ca şi R. Vuia (a Cluj, el 
înfiinţează Muzeul de Etnografie al Moldovei, la Iaşi. Devine primul lui 
director (1951-1957). în Menirea Muzeului Etnografic al Moldovei (1943) îi 
va indica obiectivele fundamentale: tezaurizarea creaţiilor materiale, cerc¬ 
etarea vieţii poporului şi educara patriotică a oamenilor. Rezultatele investi- 

gaţiilor sale adânci din satul moldovean sunt bogate, ele cuprinzând diverse 
aspecte: ocupaţiile - Păstoritul în nord-estul regiunii Iaşi (1966), Albinăritul 
in Moldova (1971); meşteşugurile - Meşteri anonimi din Moldova în arta pre¬ 
lucrării lemnului (1960), Prelucrarea artistică a pietrei în satul Scheia, judeţul 
Vaslui (1968); aşezările şi zonele - Pe urmele laşului de odinioară (1968), 
Vrancea ca „ţară” între celelalte (1978). 

în acelaşi timp, fapt interesant, Chelcea se ocupă cu aspectele de viaţă 
şi cu producţiile spirituale ale unor categorii ale populaţiei din ţara noastră: acti¬ 
vitatea negustorilor greci în folclor - Grecii în colindele noastre (1931); 
extragerea aurului de ţigani - Ţiganii aurari (1942); existenţa şi ocupaţiile ruda¬ 
rilor - Rudarii. Contribuţii la o „enigmă” etnografică (1944) etc. 

Ion Chelcea a revenit, în 1957, în Bucureşti şi a funcţionat ca 
muzeograf principal la Muzeul Satului (1957-1969). Aici şi-a continuat cu 
multă intensitate activitatea de cercetare, dând la lumină studii substanţiale 
despre ocupaţiile ( Cercetări etnografice în bazinul Zlatnei şi Valea Ampo- 
iului, Mocanii (1965), meşteşugurile ( Meşteşugul rotăritului în unele sate de 
pe Valea Dunării. între cursul inferior al Oltului şi Mostiştea, 1969) şi tipurile 
de locuinţă ale oamenilor ( Casele din Dumbravă, 1966; Asupra surei ca 
adăpost omenesc elementar, la români şi la alte popoare, 1970) etc. 

în cercetările sale, I. Chelcea n-a omis nici frumuseţile şi bogăţiile 
creaţiilor materiale şi spirituale ale oamenilor din zona natală. Muscelul, 
întrucât le-a pus în evidenţă în articole şi studii: Din Muscel. Motiv etnogra¬ 
fic (1931), Hobştiile de tors în Muscel (1936), Prelucrarea pietiei de Albeşti- 
Muscel în scopuri practice şi artistice (1966), Pomicultura în zona Muscel- 
Argeş (1980) etc. I-a consacrat apoi un masiv studiu, gata de tipar, Muscelu- 
idividualitatea sa etnografică (400 pag.). 

în ultimii 17 ani de viaţă, Ion Chelcea, care nu-şi găseşte liniştea 
spirituală nici acum, a continuat cu o forţă neistovită să se documenteze pe 
teren şi în arhive, să redacteze studii şi să participe cu comunicări la multe 
sesiuni ştiinţifice din oraşele ţării, nelipsind nici de la cele din Goleşti şi Câm¬ 
pulung. Studiile din aceşti ani rotunjesc investigaţiile mai vechi ori luminează 
aspecte şi fenomene noi: Crama: structură şi funcţie. Contribuţie la cunoaşterea 
culturii noastre agrare (1972), Cu privire la hrana de bază a popowlui român 
(1981), Noi contribuţii privind studiul cetelor de feciori din ţara noastră: vălari, 
ciurezi-iordănitori (1981), Aspecte ale agriculturii tradiţionale... (1985) etc. 

In memoriam 

DIMITRIE AL. NANU 

Din generaţia vârstnică de dascăli erudiţi şi 
entuziaşti s-a mai stins un profesor valoros - Dimitrie 
Al. Nanu, la 6 ianuarie 1988, în Bucureşti. 

Dimitrie Al. Nanu s-a născut la 19 februarie 1906, în 
Piteşti, în familia unui profesor de limba franceză. A 
urmat şcoala primară în oraşul natal (1912-1916) şi 
liceul ia Huşi (1916-1918)’şi Piteşti (1918-1924). 
După bacalaureat, înscriindu-se la Facultatea de Litere 
şi Filozofie a Universităţii din Bucureşti, a urmat 
cursurile de litere (1924-1927) şi de filozofie (1927- 
1930), ultimele neîncheiate. Şi-a adâncit cunoştinţele 
de limbă şi literatură în 1927, ca bursier, la cursurile 
de vare ale Facultăţii de Litere din Dijon. Integrân- 
du-se în învăţământul liceal, a funcţionat ca profesor suplinitor de limba şi 
literatura română şi franceză în Bucureşti (1927-1930) şi ca profesor defini¬ 
tiv la Piteşti (1930 - 1970). în continuare, a mai funcţionat ca lector de limba 
franceză la Institutul Pedagogic (1970-1972) şi din nou ca profesor la Şcoala 
Sanitară Postliceală (1972-1973) din Piteşti. 

In cei 46 de ani ai carierei sale profesorale, Dimitrie Al. Nanu, bun pe¬ 
dagog şi pasionat animator cultural, a desfăşurat o intensă şi susţinută activitate 
didactică şi cultural-artistică, căci a educat şi a instruit mai multe generaţii de 
tineri absolvenţi. Numeroşilor săi elevi le-a lărgit orizontul de cunoştinţe 
artistice, le-a accentuat gustul pentru frumos şi le-a insuflat dragostea faţă de 
comorile populare prin antrenarea acestora în echipe de teatru şi prin îndemnarea 
supravegheată de a descoperi valorile folclorului nostru în satele lor natale. 
Profesor înzestrat cu talent şi pasiune, Nanu a împletit activitatea didactică şi 
cultural-artistică cu interesante preocupări literare şi de cercetare filologică. 
A căutat şi a găsit un mediu elevat pentru verificarea propriilor idei şi 
cunoaşterea opiniilor altora în cadrul Ligii culturale - Piteşti, al cărei preşedinte 
a fost (1931-1940), Cenaclului literar „Liviu Rebreanu”, Asociaţiei Folcloriştilor 
Argeşeni „C. Rădulescu-Codin” şi „Filialei Piteşti a Societăţii de Ştiinţe Filolo¬ 
gice”. Ca urmare a acestor preocupări, a redactat şi a publicat lucrări şi articole. 
Debutul editorial şi l-a făcut cu un valoros eseu despre Eminesco et la poesie 
lyrique frangaise (Paris, Ed. J. Gamber, 1930, 153 p.). A urmat volumul Pe 
şoseaua Mălurenilor. Schiţe şi povestiri (Piteşti, Tip. Artistica, 1942, 260 p.), în 
care evoca tipuri de truditori ai pământului. 

în acelaşi timp, la îndemnul lui Ov. Densusianu, el adună, prin elevii 
săi, folclor poetic, încât, la trei ani după prima carte, poate să tipărească Poezia 
milităriei şi a Crăciunului de pe Valea Argeşului. Studiu estetic de folclor inedit. 
(Piteşti, Tip. Artistica, 1933), distins de Academia Română cu premiul „C. 
Rădulescu-Codin”. In evidenţierea specificului celor două categorii folclorice, el 
valorifică din propria culegere 67 de texte din 26 de sate muntene şi oltene. Un 
nou volum, Din literatura populară argeşeană (Piteşti, CICPMAM - Argeş, 
1973), care reprezintă o culegere de folclor efectuată tot cu colaborarea elevilor 
în anii 1930-1969 şi care e compusă din 468 de piese (385 de texte poetice şi 83 
de texte în proză) de la 123 de informatori din 67 de sate din Argeş, Muscel şi 
Vâlcea, îi amplifică activitatea de folclorist. Texte poetice mai publică, de 
asemenea, în antologiile Bulgăre de aur în piele de taur, Ghicitori (Bucureşti, Ed. 
Minerva, 1973), cu 15 piese din 5 localităţi, şi Folclor poetic din Argeş (Piteşti, 
CICPMAM - Argeş, 1979), cu 31 de piese poetice de la 19 informatori din 17 
sate, precum şi în ziarul „Secera şi ciocanul” (Piteşti). Majoritatea acestor texte, 
împreună cu altele inedite, formează conţinutul colecţiei antologice Basme, 
snoave şi cântece, apărută recent la Editura Minerva din Bucureşti. Cunoscând 
valoarea educativă a folcloruli, Dimitrie Al. Nanu scrie o interesantă piesă de 
teataru inspirată din obiceiurile şi cântecele populare, care s-a bucurat de un real 
succes, apărând în două ediţii - Plecarea recruţilor. Comedie muzicală în 2 acte 
(Piteşti, Tip. Artistica, 1933; Bucureşti, Ed. libr. Principele Mircea, 1940). 
Culegerile de folclor le întregeşte cu o serie de articole despre unele specii fol¬ 
clorice şi despre specificul creaţiei populare zonale, publicate în Cuget clar, 
Viaţa românească, Tribuna şcolii, Argeş etc. 

Nici în ultimii ani de viaţă, el n-a părăsit preocupările folclorice, 
pregătind o nouă culegere ( Istorisiri, uneori comice ) şi definitivând un studiu 
despre creaţia populară. Contribuţiile lui se înscriu în istoria culturii noastre. 

In memoriam 

CONSTANTIN C. NEGREANU 
(6.1.1942-27.1.1991) 

Decesul lui Constantin Negreanu, produs de o boală vicleană şi incu¬ 
rabilă la 27 ianuarie 1991, ne-a surprins pe toţi prietenii şi cunoscuţii săi. Cu 
puţin timp înainte, îl văzuserăm sănătos, energic şi optimist. 

Constantin Negreanu s-a născut în oraşul Tumu Severin, la 6 ianuarie 
1942, în familia lui Constantin Negreanu, contabil, şi a Măriei Negreanu, cas- 

nică. Anii copilăriei i-a petrecut în oraşul natal. In Tumu Severin a urmat 
cursurile şcolii primare (1949-1953) la Liceul nr. 2 (clasa I-a) şi Şcoala Ele¬ 
mentară nr. 3 (clasele II - IV) şi studiile gimnaziale (1953-1957) şi liceele (1957- 
1960), secţia reală, la Liceul nr. 2. în urma trecerii examenului de admitere, în 
vara anului 1960, a devenit student al Facultăţii de Filologie (1960-1965) a Uni¬ 
versităţii din Timişoara. Pasionat de problemele complexe ale limbii şi culturii 
populare, ia în serios pregătirea universitară, participă cu diferite comunicări la 
sesiunile ştiinţifice ale cercurilor studenţeşti şi îşi expune opiniile şi for¬ 
mulează propuneri chiar în presă. Pe când era student în anul III publică în 
cotidianul timişorean Drapelul roşu, la rubrica Cum vorbim, cum scriem, în 
1964, un adevărat ciclu de articole despre anumite aspecte contemporane ale 
limbii vorbite. Debutul publicistic l-a făcut cu articolul Câteva tendinţe noi în 
limba actualăla acelaşi cotidian din 25 aprilie 1963. La formarea filologică şi 
la stimularea activităţii ştiinţifice a tânărului student au contribuit în mod preg¬ 
nant profesorii erudiţi Gheorghe Ivănescu şi Ştefan Munteanu. 

Spirit curios şi laborios, el nu va rămâne plafonat la nivelul studiilor 
universitare. Dimpotrivă, îşi va continua pregătirea postuniversitară, îşi va 
pregăti doctoratul cu o teză interdisciplinară. Şi într-adevăr, având conducător 
ştiinţific pe prof. dr. Şt. Munteanu, reuşeşte, după o asiduă pregătire ştiinţifică, 
să obţină în mai 1979 titlul de doctor în filologie, cu teza Proverbele românilor. 
Consideraţii asupra structurii lor lingvistice şi stilistice. 

Absolvind studiile universitare, tânărul G Negreanu a fost numit în 
toamna ku 1965, prin repartiţie guvernamentală, profesor de limbă şi literatură 
română la Şcoala Generală din comuna Cemeţi, judeţul Mehedinţi, la numai 4 
km de capitala lui. A funcţionat aici un timp relativ scurt (1965-1967), căci apoi 
i s-a încredinţat postul de director la Şcoala Generală nr. 9 din Tumu Severin 
(1967-1968). A revenit la catedră la unul din cele mai cunoscute licee din Tumu 
Severin, la Liceul „Traian”, în anii 1968-1973. Ca profesor şi director, el a căutat 
prin multiple mijloace didactice, să lărgească orizontul de cunoştinţe al elevilor, 
să formeze deprinderi de muncă, să-i educe în spiritul patriotismului şi să-i 
antreneze în activităţi cultural-artistice. In domeniul ştiinţific, şi-a continuat pre¬ 
ocupările în special în cadrul Filialei Mehedinţi a Societăţii de Ştiinţe Filologice, 
al cărui memtru şi apoi secretar a devenit timp de mai mulţi ani. 

Bucurându-se de un prestigiu în creştere, C. Negreanu a fost numit, în 
decembrie 1973, director al Casei Corpului Didactic - Mehedinţi, post pe care 
l-a deţinut până la desfiinţarea lui abuzivă, în octombrie 1986. în cei 13 ani de 
directorat, găsindu-şi ambianţa necesară şi valorificându-şi constant resursele 
intelectuale, Negreanu a desfăşurat aici una dintre cele mai strălucite acti- 

vităţi didactice şi ştiinţifice, în multiple direcţii. Ca director al unei impor¬ 
tante instituţii şcolare, s-a simţit obligat să stimuleze prin forme variate 
acţiunile de perfecţionre a cadrelor didactice şi preocupările lor ştiinţifice când 
acestea s-au ivit. 

Membru activ, încă de la înfiinţarea lor, în colectivele de redacţie ale 
unor prestigioase publicaţii mehedinţene, „Şcoala Mehedinţiului” (1976-1983) 
şi Caiet metodico-ştiinţific (1982-1985), editat sub egida Inspectoratului Şcolar 
şi a Casei Corpului Didactic, el s-a străduit, împreună cu alţi profesori compe¬ 
tenţi, îndeosebi cu D. Şonea, să facă din fiecare volum al publicaţiilor, printr-o 
atentă selecţie calitativă a lucrărilor, un adevărat eveniment editorial, ceea ce 
aproape întotdeauna a reuşit. El însuşi a publicat aici mai multe articole şi studii 
cu o tematică didactică şi folclorică, cu accentul pe aspectele teoretice ale com¬ 
ponentelor lor lingvistice şi stilistice, ca: Conceptele „adevăr”, „bunătate” şi 
„cinste” în proverbele româneşti (1976), Valenţele educative şi stilistice ale 
expresiilor şi proverbelor în limba literaturii artistice (1978), Câteva observaţii 
asupra simetriei în proverbe (1981) etc. în „Şcoala Mehedinţiului”; Câteva con¬ 
sideraţii de ordin ştiinţific asupra lexicului poeziei lui D. Anghel( 1983), Forme 
verbale în proverbe (1983) etc. în „Caiet metodico-ştiinţific”. Lucrări cu conţinut 
similar a mai tipărit, de asemenea, în periodicele .Mehedinţi”. „Cultură şi civi¬ 
lizaţie”, „Mehedinţiul literar”, „Limba şi literatura română”, „Limbă şi lite¬ 
ratură”. în majoritatea lor covârşitoare, ele erau inspirate din diversitatea 
genului paremiologiei, unele constituind componente teoretice dezvoltate ale 
tezei sale de doctorat. Tot în paginile publicaţiilor respective şi în cele ale alto¬ 
ra, Negreanu s-a implicat frecvent şi cu fervoare, prin numeroase recenzii şi 
note, în dezbaterea problematicii unor cărţi de folclor şi de metodică a predării 
limbii şi literaturii române. Cele mai multe articole din ultima serie le-a destinat 
totuşi periodicului Danubius (1984-1986), supliment lunar al timişoreanului Ori¬ 
zont, în al cărui colectiv redacţional era inclus. 

La începutul deceniului al 9-lea, C. Negreanu a fost profund sensibilizat 
de destinul tragic, dar şi luminos, al conjudeţeanului său Ştefan Odobleja, savant 
de reputaţie mondială, încât, bazându-se pe informaţii de arhivă, s-a ocupat pen¬ 
tru prima dată singur şi uneori în colaborare cu Ştefan Şt. Odobleja de unele 
momente biografice (copilăria, anii de studii) şi de anumite laturi (aforisme, lim¬ 
baj, însemnări medicale, filosofice etc. şi încercări literare) ale operei sale. 
Majoritatea acestor articole şi amintiri au fost imprimate în „Danubius”, supli¬ 
ment în „Orizont”. Concomitent, a ţinut câteva comunicări şi a participat la 
„mese rotunde” despre savant. Preocupările sale constante şi interesante privi- 

toare la Şt. Odobleja din cursul a mai multor ani şi-au găsit în cele din urmă o 
autentică încununare în alcătuirea, îngrijirea şi prefaţarea cărţii Pagini inedite 
(1986), care prin dezvăluirea scrierilor aforistice şi literare ale savantului a pro¬ 
dus o adevărată surpriză. Graţie acestor iniţiative încheiate cu succes, el va fi 
cooptat membru în Biroul executiv al Academiei de Cibernetică „Odobleja”. 

între timp, Negreanu publică la Editura Ştiinţifică şi Enciclopedică 
cartea Structura proverbelor româneşti (1983), iniţial teza sa de doctorat. Bazân- 
du-se pe o bogată bibliografie românească şi străină, autorul analizează compe¬ 
tent şi complex, în cele patru capitole dense ale studiului, eforturile anterioare ale 
unor cărturari pentru tezaurizarea şi explicarea proverbelor, specificul naţional şi 
conceptele esenţiale ale poporului nostru reflectate în acestea, componentele 
structurii lingvistice şi modalităţile artistice de realizare a structurii stilistice a 
parimiilor. Marcând un moment important în analiza proverbelor româneşti, 
cartea s-a bucurat de o bună primire în rândul cititorilor, fiind recenzată de un 
număr de peste 20 de autori, ceea ce i-a sporit evident prestigiul paremiologului. 

Spre sfârşitul acestei perioade a directoratului, C. Negreanu, deşi se 
îmbolnăvise grav şi suportase o grea operaţie pe creier, în anul 1983, şi-a 
intensificat activitatea de folclorist. în aceşti ani, el reuşise să identifice şi să 
formeze dintre cadrele didactice mehedinţene pasionate de cercetări ştiinţifice 
umaniste, care îndeosebi frecventau manifestările de la Casa Corpului Didac¬ 
tic, un grup de profesori cu preocupări folclorice, accentul căzând pe pare¬ 
miologie. Grupul, formând un autentic nucleu, se va lărgi considerabil, în 
primul simpozion de paremiologie, cu folclorişti din diferite centre culturale 
ale ţării, încât va deveni literalmente un colectiv. Acesta, atent organizat, se 
va numi de la al doilea simpozion (iunie 1986) Colectivul pentru Cercetarea 
Proverbului Românesc, cu sediul în Drobeta-Tumu Severin şi va constitui, cu 
sprijinul conducerii acesteia (Zoe Dumitrescu-Buşulenga, preşedinte, şi Al. 
Dobre, secretar ştiinţific), o componentă a Comisiei de Folclor a Academiei 
Române. Preşedintele Colectivului a fost ales prof. dr. doc. I. C. Chiţimia, iar 
secretar ştiinţific - prof. dr. C. Negreanu. Animatorul colectivului a rămas în 
continuare C. Negreanu, care, sprijinit îndeaproape de preşedinte, a organizat 
manifestările publice şi editoriale ale colectivului. 

Iniţial, în 1984, căutând să se manifeste pe plan naţional şi să strângă 
relaţiile cu paremiologi din alte zone ale ţării, animatorul grupului folcloric 
mehedinţean a reuşitr să organizeze la 18 iunie 1983, în oraşul natal, cu ajutorul 
îndeosebi al conducerii Societăţii de Ştiinţe Filologice, primul simpozion de 
paremiologie românească, întrunind participarea unor reputaţi folclorişti (I. C. 

Chiţimia, N. Constantinescu, Pavel Ruxăndoiu, Cezat Tabarcea, D. Stanciu 
etc.). Conducerea colectivului, de acum „oficializat”, va mai organiza în anii 
1986-1987 şi 1988 încă trei simpozioane similare, cu ecouri adânci. Sub 
egida Colectivului pentru Cercetarea Proverbului Românesc, Negreanu s-a 
„îngrijit” din anul 1983 de editarea publicaţiei Proverbium Dacoromaniae 
după fiecare simpozion. Publicaţia însuma comunicările expuse la sim¬ 
pozioane şi a apărut până acum în 4 volume: 1 (1984; cu 77 p.), cu 13 lucrări; 
II (1987; 60p.) - 13; III (1988; cu 46 p.); IV (1989; 63 p.) - 19. „îngrijitorul” 
publicaţiei e prezent în fiecare volum cu comunicările susţinute la sim¬ 
pozioane: Din istoricul paremiologiei româneşti: I.C. Hinţescu (1983), Con¬ 
tribuţia colecţiei „Cogito”la cunoaşterea tezaurului paremiologic şi aforistic 
românesc (1986) ş.a. Prin organizarea simpozioanelor şi a editării unei prime 
publicaţii de specialitate, mişcarea ştiinţifică a Colectivului, centrată în Dro- 
beta-Tumu Severin, se va impune în anii următori în folcloristica românească 
şi va deveni cunoscută pe plan mondial. La reuşita succeselor paremiologiei 
româneşti din deceniul al 9-lea, contribuţia lui C. Negreanu este, indubitabil, 
relevantă. 

In acelaşi timp, el aduce în actualitate colecţiile clasice de proverbe 
prin reeditarea ştiinţifică, în colaborare cu I. Bratu, a primei lor culegeri va¬ 
loroase, Proverbele Românilor (1985), de I.C. Hinţescu, cu un „Cuvânt 
înainte” de I. C. Chiţimia. 

In urma desfiinţării abuzive a caselor corpului didactic, Negreanu a 
revenit la catedră la Liceul „Traian” din oraşul natal, unde a mai funcţionat ca 
profesor timp de peste 4 ani (octombrie 1986 - 31 ianuarie 1990). Acesta 
întrucât, bucurându-se de un uriaş prestigiu în rândurile cadrelor didactice, ele 
l-au ales prin vot secret, la începutul anului 1990, spre surprinderea lui, inspec¬ 
tor general şcolar al Mehedinţiului, în locul celui demis. 

In aceşti ultimi ani ai activităţii sale, C. Negreanu şi-a continuat cu 
tenacitatea cunoscută, la cote superioare, vechile lui acţiuni didactice şi, în spe¬ 
cial, cele folclorice. La catedră, apeland la metodele pedagogice modeme, s-a 
străduit să valorifice creaţiile literare şi folclorice în procesele de formare a 
personalităţii şi a deprinderilor civice ale tinerilor liceeni şi să-i stimuleze în 
manifestările cultural-artistice. Spre a realiza tocmai unele obiective educative 
prin operele clasicilor, el însuşi a reeditat în 1989, însoţit de un aparat critic 
adecvat percepţiei elevilor, romanul Pădurea Spânzuraţilor de Liviu Rebreanu. 

în domeniul folcloristicii, el a participat cu comunicări ştiinţifice la 
numeroase simpozioane iniţiate de Inspectoratul Judeţean de Cultură - 



108 


Mihail M. Robea 


Mehedinţi, Societatea de Ştiinţe Filologice, Comisia de Folclor a Academiei 
Române ş.a., a continuat să se ocupe cu manifestările Colectivului pentru 
Cercetarea Proverbului Românesc şi a redactat noi studii de paremiologie. In 
privinţa ultimului aspect, se observă o schimbare esenţială în tematica stu¬ 
diilor sale, căci trece de la abordarea laturilor teoretice ale proverbelor la 
analiza dimensiunilor şi a funcţiilor lor în proza unor scriitori notorii 
(Nicolae Filimon, Petre Ispirescu, Ion Creangă etc.) şi la relevarea con¬ 
tribuţiilor folclorice ale anumitor cărturari (Iordache Golescu, C. Negruzzi, 
Şt. Odobleja). Intr-o altă serie de lucrări ( Some Aspects of Comparative 
Paremiological research, 1988;’ Romanian Conthbutions to the Structuralist 
Reserch of Proverbs, 1989 etc.), imprimate în prestigioase reviste din alte ţări, 
ca Proverbium (Vermont - S.U.A), Revista de lingvistică şi ştiinţă literară 
(Chişinău - R. Moldova) s.a., a remarcat succesele vădite ale mişcării pare¬ 
miologice româneşti din ultimul deceniu. în acelaşi timp, printr-o serie de 
recenzii şi de note inserate în Revista de etnografie şi folclor, Limbă şi lite¬ 
ratură etc., a popularizat în rândul cititorilor români valoroase lucrări privind 
proverbele unor popoare. Apoi, în cadrul schimbului de informaţii ştiinţifice, 
s-a aflat în relaţii epistolare cu specialişti din aproape 20 de universităţi din 
diferite ţări (S.U.A., Anglia Franţa, Germania, Italia ş.a.) 

Succint, C. Negreanu dorea renaşterea paremiologiei româneşti 
într-un context modem şi înscrierea ei în circuitul de valori universale. 
Numeroşi cercetători şi savanţi din străinătate, ca prof. Dr. Wolfgang Mieder 
(Vermont - S.U.A.), Dr. Otto Holzapfel (Freiburg - Germania), prof. Dr. 
Antonio Sorrentino (Napoli - Italia), Dr. Paul Hidiroglu (Atena - Grecia), Dr. 
Pavao Mikie (Zadu - Iugoslavia) ş.a., au apreciat în termeni călduroşi, în 
scrisorile lor, progresele paremiologiei româneşti şi activitatea lui Negreanu 
într-o „Românie democratică”. 

Prin coborârea prematură a lui Constantin Negreanu în lumea umbrelor, 
şcoala pierde un dascăl ilustru, iar folcloristica - un cercetător pasionat şi un 
organizator excepţional, încât cu greu se va mai găsi un altul într-un centru cul¬ 
tural al ţării care să se dăruiască şi să impulsioneze ca el paremiologia 
românească spre orizonturile universalităţii. Imaginea sa pilduitoare, ridicată 
trudnic într-un oraş cu condiţii ştiinţifice modeste, va rămâne adânc gravată în 
memoria noastră. 

Pr. IOAN I. RAUŢESCU 
LA CENTENARUL NAŞTERII SALE 

Cărturarul umanist Ioan I. Răuţescu aparţine 
pleiadei argeşene de intelectuali reprezentativi din 
primele 8 decenii ale secolului nostru. 

Pr.Ioan I. Răuţescu s-a născut la 1 octombrie 
1892 în Dragoslavele - Muscel, o aşezare pitorească şi 
cu o creaţie populară încă vie, într-o familie de ţărani 
moşneni. A urmat studiile de toate gradele: Şcoala pri¬ 
mară în satul natal, Seminarul Central din Bucureşti 
(1905-1913) şi Facultatea de Teologie din Capitală 
(1927-1931), la care obţine licenţa cu ampla mono¬ 
grafie Mănăstirea Aninoasa din jud. Muscel (1933; 
258 p.). După încheierea studiilor seminariste, la 1 fe¬ 
bruarie 1914 a fost numit preot la una din bisericile din 
Dragoslavele, unde a rămas până la sfârşitul vieţii. Un răstimp (1 septembrie 
1913 - 1 septembrie 1921), în paralel, a funcţionat ca învăţător suplinitor la 
Şcoala primară din Dragoslavele. 

Intelectual umanist, temeinic pregătit şi cunoscător al mai multor limbi 
(latină, slavă, germană), I. Răuţescu a căutat prin mai multe tipuri de activităţi 
paralele şi pe măsura puterilor sale, să-i facă pe oameni mai fericiţi, să le 
lumineze trecutul de luptă şi să le releve creaţiile lor materiale şi spirituale. în 
adunările sale periodice cu consătenii şi în zecile de articole (peste 50), scrise 
în spiritul moalei creştine şi publicate în revistele „Piatra Craiului”, „Dumi¬ 
nica poporului”, „Duminica ortodoxă” etc., îi îndemna pe oameni la 
respectarea semenilor, la toleranţă, la buna convieţuire ş.a. Cu acelaşi rost a 
tradus, uneori prelucrând subiectele, şi a publicat diferite povestiri moraliza¬ 
toare din scriitorii germani şi scandinavi în periodicele „Prietenul Nostru”, 
.Muscelul nostru” ş.a. Chiar debutul literar l-a făcut cu o traducere - Iacob 
cel sărac, la „Prietenul nostru”, în 1913. însă opera de traducător şi de prelu¬ 
crător se va desăvârşi prin cărţile Luptele din regiunea Bran şi Dragoslavele 
(1933, 211 p.) de Fritz Ortepp şi, respectiv. Oaia pierdută (1927, 20 p.). 

în spaţiul cunoaşterii trecutului istoric, al zonei natale îndeosebi, el s-a 
străduit să identifice şi să transcrie inscripţii de pe pisaniile bisericilor şi de pe 
crucile din diferite sate, documente şi catagrafii, pe unele traducându-le din 
limba slavonă, conservate în lăzile sătenilor, arhiva Protoieriei de Muscel şi 
Arhivele Statului din Bucureşti. Ma joritatea lor au fost publicate în periodicele 

„Glasul ţării”, „Prietenul poporului”, „Revista istorică”, „Raze de lumină”, 
„Cultura poporului” ş.a. 

In privinţa relevării culturii populare, I. Răuţescu a fost preocupat de 
descoperirea, tezaurizarea şi valorificarea ei multiplă. A descoperit şi publicat 
documente semnificative privind cultura materială (aşezarea satelor, locuinţa, 
ocupaţiile şi meşteşugurile, instalaţiile tradiţionale şi portul popular al sătenilor) 
şi cultura spirituală (obiceiuri calendaristice şi familiale; producţii poetice, pre¬ 
cum colinde, oraţii de nuntă, balade, cântece etc.). încă din primul deceniu al 
activităţii sale ştiinţifice a tipărit colecţia Colinde (1919, 48 p.). 

Dar toate aceste preocupări umaniste se întrunesc în forme ample şi 
profunde, interdisciplinare şi sintetizate în paginile micromonografiilor dedicate 
unor aşezăminte monahale şi monografiilor despre aşezări sociale importante, 
precum: Dragoslavele (ed. I, 1923, VI + 432 p„ cu C. Rădulescu Codin; ed. n, 
1937, VIU + 426 p.). Toate cărţile au fost premiate succesiv de Academia 
Română. în aceste monografii, concepute după un plan adecvat, autorul lor 
evocă, documentar, trecutul istoric al localităţilor, descrie aşezămintele culturale 
ce au propagat umanismul şi prezintă creaţia etnofolclorică tezaurizată a colec¬ 
tivităţilor respective. 

Pr. Ioan I. Răuţescu, activ şi în anii senectuţiei, a murit la 19 mai 1974. 
Acţiunile şi lucrările sale, înscrise în patrimoniul spiritual, aruncă punţi lumi¬ 
noase între oameni şi îi ajută să înţeleagă mai bine evoluţia civilizaţiei săteşti. 


DAN SIMONESCU - NONAGENAR 

Cărturarul Dan Simonescu este una din marile 
personalităţi ilustre ale Argeşului care au îmbogă¬ 
ţit literatura şi cultura noastră cu numeroase opere 
durabile. 

S-a născut în Suslăneşti - Muscel, la 11 decem¬ 
brie 1902, într-o familie modestă. Copil fiind, a 
cunoscut prin refugiul precipitat în Mioveni 
aspectele dramatice ale Primului Război Mondial. A 
frecventat cursurile şcolare de toate gradele - şcoala 
primară în capitala judeţului, liceul în Câmpulung şi 
Piteşti şi Facultatea de Litere şi Filosofie din 
Bucureşti. Pasionat de literatură, a căutat în aceşti 
ani să-şi formeze un larg şi solid orizont cultural- 

ştiinţific. Din anii studenţiei, şi-a început, cu studii şi culegeri de folclor musce- 
lean, cariera ştiinţifică, care va deveni o coordonată spectaculoasă a multiplei 
sale activităţi de dascăl eminent. 

Absolvind facultatea, Dan Simonescu a fost numit profesor în Câmpu¬ 
lung (1925-1928) şi apoi asistent universitar la Universitatea din Bucureşti, 
lucrând cu N. Cartojan şi I. Bianu. încă de acum a împletit laborios activitatea 
didactică cu cea ştiinţifică, două importante preocupări pe care le-a dezvoltat, 
în Capitală, în special la Biblioteca Academiei Române, s-a adâncit în cer¬ 
cetarea atentă a manuscriselor şi literaturii vechi, după care publică, printre 
alte lucrări, Volumul III (1936) din Bibliografia românească veche. Şi-a luat 
doctoratul cu teza Literatura românească de ceremonial (1938), completată 
mai târziu cu Oraţii domneşti la sărbători şi nunţi (1941). Rezultatele deosebite 
ale acestor preocupări asidue l-au impus drept un reputat specialist în literatura 
noastră veche. 

Aflat în plină ascensiune profesională, în 1942 a devenit profesor la 
Universitatea din Iaşi, unde a ţinut cursuri de literatură veche şi de folclor, 
rămase, împreună cu studiile publicate, puncte de referinţă în domeniile 
respective. A revenit în Bucureşti în 1952 şi a funcţionat succesiv, ca 
cercetător la Institutul de Istorie „N. Iorga” şi ca profesor de biblioteconomie 
la Institutul Pedagogic de trei ani. în acest răstimp, destul de fecund, a editat 
însoţite de studii introductive şi de note, diferite cronici vechi, dintre care 
Cronici şi Povestiri româneşti versificate, cărţi populare, inclusiv Alexandria 
şi a căutat să organizeze învăţământul bibliologic şi de biblioteconomie în 
ţara noastră. în continuare, a fost numit profesor la Facultatea de Filolo¬ 
gie (1969-1972), secţia biblioteconomie. Lista lucrărilor sale număra 583 de 
titluri în anul 1972. în anii următori, ea s-a îmbogăţit continuu cu alte zeci de 
articole şi studii, cu cronici editate, cu opere îngrijite, ca cea a lui M. 
Kogălniceanu etc. Pentru pregătirea modernă a unor noi activişti culturali în 
liceele de specialitate, a conceput şi publicat două interesante manuale de 
biblioteconomie (clasele XI şi XII). Multe din lucrările sale de istoria litera¬ 
turii şi a culturii valorifică informaţii documentare zonale şi sunt dedicate 
Argeşului şi Muscelului. 

în pofida poverii anilor adunaţi, savantul Dan Simonescu are multe 
proiecte ştiinţifice şi pe masa sa de lucru se găsesc în faza de finisare alte studii 
valoroase. 

La împlinirea frumoasei vârste de 90 de ani, îi aducem omagiul nostru, 
dorindu-i multă sănătate şi putere de muncă. 

FOLCLORISTUL ION CRUCEANĂ LA 81 DE ANI 

în peisajul culturii argeşene contemporane, numele lui Ion Cruceană 
este bine cunoscut. Născut la 11 noiembrie 1911, în Mozăceni - Argeş, într-o 
familie modestă, face şcoala primară în satul natal, Liceul Teoretic la Găeşti 
şi începe Facultatea de Litere şi Filosofie din Bucureşti. Din anii studenţiei a 
fost atras de frumuseţea creaţiei populare. în anii 1933 - 1936 a răspuns la 
chestionarele Arhivei de Folclor din Cluj cu informaţii etnografice şi texte fol¬ 
clorice interesante. 

I. Cruceană a preferat să devină salariat la Administraţia financiară a 
judeţului Argeş (1933-1973), continuând totuşi să culeagă şi să reţină texte 
folclorice. In ultimul deceniu al activităţii sale profesionale este preocupat de 
cercetarea trecutului cultural şi culegerea folclorului. Rezultatele cercetărilor 
sunt concretizate prin articole şi culegeri apărute în „Albina’’, „îndrumătorul 
cultural”, „Argeş”, „Revista de Etnografie şi Folclor”, „Calende”. 

I. Cruceană, pasionat de cunoaşterea trecutului cultural-literar al 
Argeşului, publică o serie de articole mai ample, cu date inedite despre perso¬ 
nalităţi ca I. L. Caragiale, G. Topârceanu, Armând Călinescu etc. O altă serie de 
articole scurte reîmprospătează în memoria cititorilor evenimente şi oameni de 
seamă din istoria Argeşului. Evocările din prima serie şi-au găsit loc şi în 
lucrarea Momente şi figuri argeşene (1980), unde remarcăm numele unor mari 
creatori: C.D. Aricescu, I. Barbu, C. Dobrescu-Argeş, I. Nanu, I. Negulici, 
Costin Petrescu, I. Trivale, Urmuz. 

Activitatea de folclorist a lui I. Cruceană este cea mai valoroasă şi se 
concentrează în articole şi culegeri. în articole prezintă meşteri populari talentaţi 
(Remus Macarie, Ion S. Ivaşcu, Stelian Ogrăzeanu ş.a.) şi pe folclorişti (C. 
Rădulescu-Codin, I. Răuţescu, Gh. Bobei). 

Culegerea folclorului o întreprinde în zonele Argeş, Muscel şi Teleor¬ 
man, în spoitul metodei tradiţionale, fiind preocupat de păstrarea autenticităţii 
producţiilor populare. îndeosebi în anii pensionării, reia activitatea de folclorist 
prin noi culegeri. Cu producţii poetice colaborează la alcătuirea - pe plan local 
şi naţional - a unor culegeri colective de folclor. Folclor poetic din Argeş (1979) 
sau a unor volume personale, ca: Pe Argeş în jos, pe un mal frumos (1981), 192 
p. şi Pe Argeş în jos (1990), 123 p. 

Ion Cruceană şi-a constituit astfel o operă de cercetător al trecutului cul¬ 
tural şi de culegător de folclor. Pentru contribuţia sa spirituală el a fost ales 
vicepreşedinte al Asociaţiei folcloriştilor argeşeni „C. Rădulescu-Codin” şi a 
primit mai multe distincţii. 

IO AN L GAROFOIU - FOLCLORISTUL 

Mulţi folclorişti, cu interesante preocupări etnologice, aparţinând 
perioadelor interbelică şi postbelică, au rămas, din cauza lipsei de cercetare a 
activităţii lor, în umbră. Omiterea cercetării preocupărilor şi absenţa culegerilor 
lor din marile biblioteci publice au condus firesc la ignorarea acestora de către 
autorii de istorii şi dicţionare folclorice. Radiografierea activităţii lor, legitimă, 
va arăta natura şi dimensiunile contribuţiilor acestora la îmbogăţirea tezaurului 
popular. Profesorul Ioan I. Garofoiu este unul dintre folcloriştii respectivi, cu 
contribuţii valoroase, dar necunoscute. 

Ioan I. Garofoiu s-a născut în oraşul Câmpulung-Muscel, la 18 aprilie 
1897 1 , într-o familie modestă. Anii copilăriei şi-i va petrece într-un oraş montan 
ce are încă o puternică şi persistentă atmosferă folclorică tradiţională la începutul 
secolului nostru, cu povestitori şi cântăreţi talentaţi. Părinţii şi vecinii săi i-au 
fost primii dascăli ce i-au dezvăluit tainele cântecelor şi poveştilor populare şi 
l-au iniţiat în practicatea ciclurilor de obiceiuri, mai ales mama sa, ea însăşi o 
adâncă cunoscătoare a creaţiilor populare. „Eu am învăţat - va recunoaşte el mai 
târziu - să cânt şi să iubesc muzica de la mama mea, care nu era o femeie cu 
carte. Primele cântece pe care le-am auzit şi pe care mai târziu le-am învăţat au 
fost cântecele populare şi probabil acestui fapt se datoreşte deosebita mea 
înclinare către muzica populară, pe care eu o socot ca o necesitate sufletească” 2 . 

începând cursurile şcolare, el a urmat cu perseverenţă şcolile de toate 
gradele: şcoala primară în oraşul natal (1906-1910), gimnaziul în Câmpulung 
şi liceul în Bucureşti (1911-1919). Conservatorul, numai 2 ani (1919-1921), 
şi Facultatea de Litere şi Filosofie (1919-1923) din capitală 3 . în anii studiilor 
liceale şi universitare l-a cunoscut şi s-a împrietenit cu George Călinescu, despre 
care păstra multe amintiri interesante. Spre a-şi completa bugetul studenţesc pre¬ 
car, amândoi au cântat mai mult timp în corul bisericii Zlătari, la partea a doua, 
participând cu acesta la nunţi şi la înmormântări, pentru care erau remuneraţi 4 . 

în ultimii doi ani ai studiilor universitare, I. Garofoiu, sensibilizat de 
corupţia şi instabilitatea social-politică din primii ani ai perioadei interbelice, îşi 

rioan I. Garofoiu, Fişă de folclorist, p. 1, alcătuită la cererea noastră, la 27 martie 1981. 
Inadvertenţele biografice structurate în Fişă au fost eliminate în urma colaţionării ei cu anuarele şi 
monografiile şcolilor la care profesorul a funcţionat. 

^Idem. Cântece populare de Crăciun. Cântece din toate provinciile şi aranjate pentru cor. 
Piteşti, Tip. „Progresul”, 1936, p. 3. 

-hdem, Fişă de folclorist, p . 1. 

^Ibidem , p. 3. 



114 


Mihail M. Robea 


începe, cu un talent viguros, activitatea publicistică şi literară. Debutul şi-l face 
cu articolul incendiar Două focare 1 , publicat, la 19 septembrie 1920, în presti¬ 
giosul ziar „Neamul românesc”. Aici denunţă procesul complex al îmbogăţirii 
unora, de pe urma războiului, şi a pauperizării altora. Articolul, împreună cu 
altele, tot atât de corosive, se constituie intr-un adevărat ciclu tematic în care se 
stigmatizează: incapacitatea guvernului Aversescu de a pune capăt speculei şi 
corupţiei - Ne trebuie o mână de fief, suspectarea şi arestarea samavolnică a 
autorului de un agent beat al Siguranţei - Poliţia secretă\ indiferenţa autorităţilor 
faţă de asigurarea vieţii oamenilor, care mureau în accidente, erau jefuiţi şi tor¬ 
turaţi - Stână fără câinf. Cu experienţa câştigată din publicistică, tânărul student 
încearcă să scrie schiţe şi reuşeşte să dea câteva producţii bune, inspirate din 
temele: corupţia din şcolile militare în Să facem raportf, frământările persis¬ 
tente ale militarilor în termen - După raport 10 , efectele dezastruoase ale alcoo¬ 
lului asupra oamenilor care aici duc la moartea a doi bărbaţi ce făcuseră o 
prinsoare funestă - O prinsoare", înfiriparea dragostei dintre doi parteneri 
deosebiţi ca vârstă - Un sărut cu semne' 2 . 

în acelaşi timp, scrie şi publică prelucrări de fabule în proză, cu adânci 
semnificaţii social-meditative, în reviste muscelene: Cei doi iepuri' 2 . Poveste 
scurtă", Vulturul şi vrabia' 5 . 

Devenit profesor în anul 1923,1. Garofoiu a funcţionat în această cali¬ 
tate şi în cea de conducător la mai multe şcoli şi inspectorate şcolare din diferite 
oraşe ale ţării: profesor la gimnaziul din Alexandria (1923) 16 , profesor de limba 
română, drept şi muzică, singura dată când a predat ultimele două discipline, şi 
director (1923-1926) la gimnaziul din Zimnicea 17 ; director (1926-1927) şi pro- 


^I. Garofoiu, Două focuri, în „Neamul românesc”, an. XV, nr. 205, 19 septembrie 
1920, p. 2. 

' „Neamul românesc”, nr. 207,23 septembrie 1920, p. 2. 

^ Ibidem, nr. 239, 2 noiembrie 1920, p. 2. 

® Ibidcm, nr. 247, 12 noiembrie 1920, p. 2. 

^ Ibidem, nr. 255, 21 noiembrie 1920, p. 1-2. Reprodus cu titlul identic în „Adevărul lite¬ 
rar şi artistic”, an. I, nr. 14, 27 februarie 1921, p. 2. 

*0 Schiţă din viata militară, în „Neamul românesc”, an. XVI, nr. 60, 17 martie 1921, p. 2. 

In „Adevărul literar şi artistic”, an. II, nr. 24, 8 mai 1921, p. 4. 

'^în „Glasul ţării”, an. 1, nr. 9-10, august 1921, p. 6-7. 

'^Prelucrare după La Fontaine, în „Glasul ţării”, an. I, nr. 5-6, iunie 1921, p. 9-10. 

Ibidem, nr. 7-8, iulie 1921, p. 4. 

' "în „Zori de ziuă”, an. I, nr. 1, 1 octombrie 1921, p. 4-5 
'^loan I. Garofoiu, Fişă de folclorist, p. 11 

'^Idem, Anuaml gimnasiului de băieţi din Zimnicea pe anii 1921/1922, 1922/1923 şi 
1923/1924, Publicat de..., Câmpulung-Muscel, Tip. Gh. N. Vlădescu, 1924, p. 37, 41; ibidem, 
1924/1925, Câmpulung-Muscel, Tip. Gh. N. Vlădescu, 1926, p. 6, 9, 12. 

fesor (1928-1931) la Şcoala Normală de Băieţi „Al. Odobescu” - Piteşti 18 , 
inspector general şef la Inspectoratul Şcolar al Regiunii a Vil-a Piteşti (1 oct. 
1929 - 15 ian. 1930)' 9 , profesor (1931-1932, 1933-1943) şi director (1 sept.-22 
nov. 1940, 1943-1945) al Liceului Teoretic „I. C. Brătianu” 20 - Piteşti, inspector 
general în Ministerul învăţământului (1932-1933, 1945-1948) 21 , director la 
Şcoala Elementară nr. 46 -Bucureşti (1948-1950), profesor la Liceul „Gh. 
Lazăr” şi Şcoala Elementară nr. 72 - Bucureşti (1950-1957) 22 . Promovat în 
funcţii superioare datorită unor merite pedagogice incontestabile, el devine atât 
înaintea cât şi după ultimul război mondial, în răstimpuri mai scurte ori mai 
lungi, inspector-şef la Inspectoratul Şcolar Argeş şi inspector general în Minis¬ 
terul învăţământului. A funcţionat în cei mai mulţi ani la Piteşti şi Bucureşti. 

Ca profesor de limba şi literatura română, Ioan Garofoiu desfăşoară o 
intensă activitate de educare patriotică, de preţuire a valorilor perene şi de 
îmbogăţire a cunoştinţelor elevilor, precum şi de antrenare a lor în ample mani¬ 
festări cultural-artistice în oraşele Zimnicea şi Piteşti şi în împrejurimile aces¬ 
tora 23 . Ca director şi inspector şcolar, el caută să lărgească baza materială a 
unităţilor şcolare, să asigure în acestea componentele materialului didactic, să 
îndrume cadrele didactice în vederea modernizării predării cunoştinţelor şi a 
raportării lor la viaţă, să stimuleze preocupările extraşcolare ale învăţătorilor şi 
profesorilor 24 şi, în puţinul timp liber, să descopere valori ale creaţiei populare. 

Această întinsă activitate didactică a dublat-o Garofoiu cu preocupările 
literare şi ştiinţifice, cu care deseori s-a interferat în chip fericit. însă, din neferi¬ 
cire, ultimele preocupări au avut un caracter sporadic. în spaţiul creaţiei literare, 

* 8 Anuarul Şcoalei Normale de Băieţi „AI. Odobescu ” - Piteşti. Anul 1927, Piteşti, Tip. 
„Artistica", 1926, p. 12, 18; ibidem, 1928-1929, Piteşti, Tip. „Artistica”, 1930, p. 18, 

34; ibidem, 1929-1930, Piteşti, Tip. „Artistica”, 1931, p. 7, 30. 

^ Anuarul Şcoalei Normale de Băieţi „Al. Odobescu" - Piteşti pe anii 1929-1930, p. 7. 

29 Anuarul Liceului „I. L. Brătianu" din Piteşti pe anul şcolar 1931-1932. Piteşti, Tip. 
„Transilvania”, 1932, p. 11, ibidem, pe anul şcolar 1932-1933, Piteşti, Tip. „Transilvania”, 1933; 
ibidem, 1933-1934, p. 2; ibidem, 1934-1935 şi 1935-1936, Piteşti, Tip. „Liga Poporului”, 1937, 
nepaginat; ibidem, 1940-1941, p. 12; ibidem, 1941-1942, p. 11; ibidem, 1942-1943, p. 7. Vezi şi: 
N. Vlad, Monografia Liceului „N. Bălcescu"din Piteşti. 100 de ani de la înfiinţare. Piteşti, Lic. „N. 
Bălcescu", 1966, p. 99, 105. 

2' Anuarul Liceului „1. C. Brătianu" din Piteşti pe anul şcolar 1932-1933, p. 6; I. Garo¬ 
foiu, Fişă de folclorist, p. 1. 

22f Garofoiu, Fişă de folclorist, p. 1. 

2-h. M. Dinu, Monografia Şcolii Normale şi a Liceului „Al. Odobescu" - Piteşti, 119- 
1969, p. 78, 88 ş.a. Vezi şi anuarele, îndeosebi cele privind gimnaziul din Zimnicea, pe care el însuşi 
le-a întocmit cu o rară conştiinciozitate şi perseverenţă. 

2 ^Ibidem. 

după un început spectaculos şi promiţător în ultimii ani de studenţie, se produce 
o lungă întrerupere, care va înceta abia din anul 1943. în ultima fază, marcată la 
intervale mari de timp prin câte o creaţie, Garofoiu scrie 5 piese de teatru, dintre 
care numai una vede lumina tiparului. Cele patru piese în manuscris, inedite, 
tratează - tot de pe o poziţie democratică - o arie largă de probleme social- 
politice şi aparţin, ca specie, dramei: A fost odată un împărat (1943), „dramă 
muzicală în versuri”, Greşelile se plătesc scump (1944), piesă inspirată din con¬ 
vulsiile sociale postbelice; Anii însângeraţi ai revoluţiei (1946), o evocare dra¬ 
matică a luptei acerbe a ţărănimii pentru pământ; Să fii om!, dramă politică 35 . 
Piesa publicată, singura comedie, se numeşte Să mărităm fata (1946) 36 , fiind 
inspirată dintr-o temă de stringentă actualitate: căsătoria fetei bogate de către 
părinţii ei prin mijloace instituţionalizate (societăţi matrimoniale şi mica publi¬ 
citate din presă). Căci soţii Amelia şi Ghiţă Birlic, „propiretar şi antreprenor”, 
doresc fiecare să-şi căsătorească fata, din considerente de comoditate personală, 
pe căi tainice. în timp ce Amelia, vrând să scape de fata vitregă din casă, cerea 
concursul Casei Matrimoniale „Căminul fericit”, Ghiţă, dorind să-şi mărite fiica 
cu un tânăr „cu situaţie”, apelează şi el, tot tainic, la „mica publicitate” a unui 
cotidian. Intrarea în funcţiune a celor două mijloace adună diferiţi pretendenţi 
suspecţi, încurcă lucrurile şi compromite succesul căsătoriei într-o serie de 
momente. Dintre toţi aceşti pretendenţi care-şi încercau norocul, antreprenorul îl 
va alege pe inginerul Stănescu. O comedie destul de amplă, cu situaţii complexe 
şi cu prea multe chesituni aduse dintr-o dată în dezbatere. Inconsecvenţa în arta 
selecţionării faptelor de viaţă şi în rotunjirea compoziţiei a condus la dilatarea 
ilogică a episoadelor, la nebulozitatea situaţiilor şi la forţarea parţială a 
comicului. In schimb, resursele graiului popular din Muscel şi Argeş, prin ter¬ 
meni coloraţi, prin valenţele textelor paremiologice şi prin plasticitatea expre¬ 
siilor, sunt valorificate chiar exemplar. Protagoniştii piesei persistă totuşi 
multă vreme în memoria cititorilor. 

Ultima lucrare literară încheiată a lui Garofoiu o reprezintă Amintirile 
mele (ms., 1980) 33 . 

Interesante îi sunt însă preocupările folclorice - de culegător şi de po¬ 
pularizator. Acestea se situează în special în a doua etapă a activităţii sale didac¬ 
tice, care corespunde cu cel de al 4-lea deceniu din secolul nostru. Profesorul, 
care se născuse într-un mediu folcloric distins - „leagănul românismului, al 
muzicii şi literaturii populare” 2 *, cum îi plăcea să caracterizeze Câmpulungul- 

25 I. Garofoiu, Fişă de folclorist, p. 2. 

26 Comedie originală în 3 acte. Piteşti, Tip. „Progresul”, 1946, 118 p. 

22 ]. Garofoiu, Fisă de folclorist, p. 2. 

Idem, Cântece populare de Crăciun, p. 3. 

Muscel - şi care era la curent cu mişcarea folclorică, avea în structura sa morală 
dragostea şi pasiunea putmică faţă de creaţia populară. Dar declanşarea 
acţiunilor lui directe i-a fost stimulată de contactul nemijlocit şi amplu cu diferite 
colectivităţi de tineri şi profesori din ţară în timpul inspecţiilor întreprinse la şcoli 
normale şi licee. „Serviciul de inspector şcolar pe care l-am îndeplinit de două 
ori - va recunoaşte el - mi-a înlesnit primul contact, la faţa locului, cu muzica 
populară a diferitelor provincii ale ţării, fapt care mi-a sugerat ideea notării câ¬ 
torva bucăţi muzicale socotite de mine interesante” 29 . L-au interesat aproape 
exclusiv textele literar-muzicale din repertoriul obiceiurilor tradiţionale, 
îndeosebi cele legate de ciclul Anului Nou. Deţinând un material bogat şi având 
şi darul oratoric, inspectorul şcolar Garofoiu, preferat desigur altora, a ţinut la 
radio, „în anii 1934, 1936, 1938”“, mai multe „conferinţe şi demonstraţii muzi¬ 
cale privitoare la datinile noastre” 11 de Anul nou. La cererea insistentă a 
ascultătorilor din ţară şi străinătate, conferenţiarul şi-a publicat o parte din 
culegeri în două volume. însă, în afara satisfacerii solicitărilor ascultătorilor săi, 
el a mai dorit realizarea a două obiective practice: tezaurizarea unor frumoase 
colinde şi, prin notarea muzicală exactă, valorificarea lor în programele 
manifestărilor muzical-artistice. 

I. Garofoiu este un culegător şi un popularizator de folclor cu solide 
cunoştinţe teoretice, inclusiv de muzică, şi stăpân pe metodologia culegerii. în 
privinţa culegerii, el transcrie direct textele, în marea lor majoritate, de la infor¬ 
matori, „după auz”, le pune - după ce le mai verifică acasă cu „pianul sau 
vioara” - pe portative muzicale, le păstrează unele principale particularităţi de 
grai şi le alătură caseta cu datele biografice esenţiale ale cântăreţilor. 

Prima colecţie a lui I. Garofoiu este cea cu titlul Cântece populare de 
Crăciun. Culese din toate provinciile şi aranjate pentru cor. Piteşti, Tipografia 
„Progresul”, 1936, 47 p. + 1 foto a autorului 12 . Colecţia, care se deschide cu suc- 

29 Ibidem. 

30i. Garofoiu, Datinile noastre de Crăciun, Piteşti, Tip. „Progresul”, 1939, p. 3. 

3' Ibidem. 

32 Cu următorul sumar: în loc de prefaţă, p. 3; Bună dimineaţa la Moş-Ajun, p. 4; Colinde 
din Bucovina: Steaua, p. 5, Steaua, p. 6, Bună săra, gospodari, p. 7, Trei cocoşi negri-au cântat, 
p. 8, Sculaţi, boieri mari, p. 9, Colea, colea după deal..., p. 10, Noi umblăm şi colindăm, p. 11, Anul 
bun, p. 12; Colinde din Basarabia: Bună vreme la boieri, p. 13, Chichiuţă de bumbac, p. 14, Cei 
boieri bogaţi, p. 14, Sculaţi, boieri mari, p. 15, Mergeau pe-un drum doi jidani, p. 16, Căpitanul 
Bădiţa Gheorghiţă, p. 17, Leu cu leu s-au lăudat, p. 18, Leul când s-a lăudat, p. 18, Jos, pe malul 
Dunării, p. 20, Măturând..., p. 21, Jâdozii, p. 22, Malanca, p 23, Mălăncuţa, p. 24, Trei crai, p. 25: 
Colinde din Transilvania: în oraşul Vitleem, p. 26 Cântecul judelui p. 26, Colo sus şi mai în sus, p. 
27, Plecă Lina..., p. 28, La luncile soarelui, p. 29; Colinde din vechiul regat: în oraşul Vitleem.... 
p. 30, Seara d-astă seară, p. 30. Sus, boieri, p. 31, Trei crai, p. 32, Doarme, doarme doi boieri..., 
p. 33. Doarme trei hoţi de jandarmi..., p 33, în poartă la Ştefan Vodă, p. 34, De la sfânta Joi 

cinte şi interesante mărturisiri ale culegătoului ( în loc de prefaţă), conţine 50 de 
colinde, aparţinând tuturor provinciilor istorice - Bucovina: 8 colinde, Basara¬ 
bia: 14, Transilvania: 5 şi „vechiul regat”: 22. Aceasta este prima culegere a unui 
folclorist din Muscel care însumează, sub acelaşi titlu, texte populare din toate 
provinciile ţării - de la 45 de informatori din 38 de localităţi diferite. 

Tematic, aproximativ două treimi din colinde sunt texte laice, iar restul 
- mitologice. Colindele acestea aparţin repertoriului a trei importante obiceiuri 
din ciclul „Anul Nou”. în primul rând, repertoriul colindatului de Moş-Ajun, 
care numără 37 de texte, acestea fiind deci cele mai numeroase. Deşi relativ 
puţine, colindele marchează pregnant cele trei momente principale ale colinda¬ 
tului tradiţional al unei gospodării: anunţarea obiceiului, felicitarea gospodarilor 
şi urările adresate lor şi mulţumirea pentru darurile primite. Domină primele 
două categorii de piese. Colindele de anunţare a obiceiului la gospodari se 
însciru fie în seria cu o largă circulaţie, fie în cea cu o circulaţie restrânsă, locală: 
Bună seara, gospodari, Sculaţi, boieri mari, Seara d-astă seară, Chichiuţă de 
bumbac ş.a. Următoarea categorie de colinde elogiază frumuseţea şi hărnicia 
gospodarilor şi formulează direct, în prag de An Nou, urări, îndeosebi prin co¬ 
lindele de tineri: Ale cui sunt ceste case?. Când fu joi de dimineaţă, Cântecul cer¬ 
bului, Pleacă una etc., şi prin altele, de vânătoare: La poartă la Ştefan Vodă, Prin 
cel cer, De la casă pân ’ la casă, Cetinule, Leul când s-a lăudat etc. Un set de 
6 colinde, mitologice şi cu o largă arie de difuziune, aparţine repertoriului 
colindatului cu steaua. Ultima categorie de colinde, cu 2 piese (Malanca, 
Mălăncuţa), se înscrie în repertoriul obiceiului malancăi, obicei specific 
Moldovei. Cu câteva excepţii, toate colindele au un caracter antologic, dis- 
tingându-se printr-o construcţie geometrică, printr-o naraţiune cursivă, când o 
au, şi printr-un limbaj uşor arhaizat. 

Cea de-a doua carte de folclor a lui I. Garofoiu o constituie Datinile 
noastre de Crăciun, Piteşti, Tipografia .Progresul”, 1939, 87 p. M . Cartea nu este 


la vale, p. 35, Ale cui suni ceste case?, p. 35, Când fu joi de dimineaţă, p. 36, Ce mi-e sus pe 
lângă cer..., p. 38, Cântecul cerbului, p. 39, Noi umblăm şi colindăm, p. 39, Dumnezeu şi 
soţul său, p. 40, Velerim şi Veler, Doamne, p. 41, Prin cel cer, p. 42, La leaz, la pârleaz, p. 
43, De la casă pân’ la casă, p. 43, Cetinule, p. 44, Mana se preumbla, p. 45, Umblă Maica după 
Fiu, p 45, Rătăcind într-o grădină, p. 46. 

^Iată sumarul: Prefaţă, p. 3, Datinile noastre de Crăciun, p. 5, cu: Bună dimineaţa la Moş 
Ajun, p. 6, Crăciunul, p. 7. Colindele, p. 12; Colinde religioase, p. 16, cu: în grădina lui Ion, p. 16, 
Colindul Crăciunului, p. 17, Astă:seară-i seară mare..., p. IU, Mi-arde două lumânări, p. 19, Col¬ 
indul lui Dumnezeu, p. 20, Sus, in poarta Cerului, p. 23, Sus, in poarta Raiului, p. 24; Colinde 
sociale, p. 25, cu: Sculaţi, sculaţi, boieri mari..., p. 25, Scoală, scoală, fată mare, p. 25, /cea, 
Doamne,-n ceste curţi, p. 26, Colind de om însurat, p. 27, Crescut-ai neam de doi metri. p. 28. Flo¬ 
rile dalbe, p. 29; Cântecele de stea, p. 30. cu: Steaua sus răsare, p. 33, Trei crai de la Răsărit, p. 34. 

3 culegere propriu-zisă, ci una complexă, mixtă. Căci în cele aproape 100 de 
pagini sunt adunate selectiv, între Prefaţă şi încheiere, principalele sale con¬ 
ferinţe şi ilustrările lor literar-muzicale privind datinile noastre de Anul Nou. în 
mod expres, în Prefaţă se accentuează caracterul utilitar al volumului, el fiind 
destinat „nespecialiştilor doritori de a avea la îndemână un document, aproape 
complet, în chestiunea datinilor noastre, în împrejurarea că ar fi nevoiţi să orga¬ 
nizeze serbări” 34 la Crăciun şi Anul Nou. 

Conferinţele, bazate pe o bibliografie contemporană selectivă (Tache 
Papahagi, Moses Gaster, G. Dem. Teodorescu, Al. Rosetti), concepute din punct 
de vedere ştiinţific, aproape corect şi redactate la un nivel accesibil tuturor 
ascultătorilor, prezintă principalele obiceiuri tradiţionale ale Crăciunului şi Anu¬ 
lui Nou în secvenţe separate sau comune: colindatul la Moş-Ajun, cu steaua, 
vicleimul, pluguşorul, buhaiul, capra, vasilca, sorcova, malanca. Numărul colin¬ 
delor ilustrative se ridică la 35 de texte, dintre care 28 de piese din culegere pro¬ 
prie, de la 28 de informatori din 15 localităţi, şi 7 piese împrumutate din 
colecţiile lui G. Dem. Teodorescu 33 şi Al. Podoleanu. Evident, culegerea lui 
Garofoiu reprezintă partea cea mai consistentă a cărţii şi contribuţia sa cea mai 
semnificativă de aici. 

Şi colindele din această ultimă culegere provin tot din diferite 
provincii ale ţării - Muntenia: 23, Moldova: 1, Basarabia: 3 şi Bucovina: 1. 
Spre deosebire de situaţia din prima colecţie, colindele de aici, deşi în număr 
mai restrâns, se înscriu într-un evantai de repertorii ale obiceiurilor incompa¬ 
rabil mai larg - 8 repertorii în loc de 3, ceea ce reprezintă un câştig în diver¬ 
sitate. Insă, pe repertorii, repartiţia numerică a colindelor din propria colecţie 
e relativ restrânsă: Moş-Ajunul: 9 colinde, colindatul cu steaua: 7, vicleimul: 
1, Anul Nou: 4, sorcova: 1, capra: 1, malanca: 3, vasilca: 1, colindatul ono¬ 
mastic: 1. Repertoriile acestor obiceiuri şi ale altora noi mai sunt ilustrate prin 
1-4 texte din culegeri străine (G. Dem. Teodorescu şi Al. Podoleanu) - Moş- 
Ajunul: 4 colinde, Anul Nou: 1, pluguşorul: 1 şi buhaiul: 1. 

în oraşul Vitleem, p. 35, La nunta din Cana Galileei, p. 35, Abia ani patrusprezece, p. 36, O, pricină 
minunată!, p. 37, O! amar şi grea durere..., p. 38, Anul Nou, p. 39; Colinde de Anul Nou, p. 42, cu: 
Mâine anul se-nnoieşte, p. 42, Cetilună, cetioară, p. 42, Prin cel cer..., p. 43, Leagănul, p. 44, Flo¬ 
rile dalbe, p. 45, Capra, p. 46, Malanca, p. 48, (Malanca), p. 48. Bună seara, gospodari, p. 49, Va¬ 
silca, p. 49, Pluguşorul, p. 51, (Buhaiul), p. 57, Sorcova, p. 59, Irozii (Vicleimul), p. 61, cu: 
Vicleimul, p. 64; încheierea, p. 86. 

3^1. Garofoiu, Datinile noastre de Crăciun, p. 3. 

Vezi G. Dem. Teodorescu, Poezii populare române. Ediţie critică, note. glosar, biblio¬ 
grafie şi indice de George Antofi. Prefaţă de Ovidiu Papadima. Bucureşti, Ed. Minerva, 1982, p. 17: 
Colindul Crăciunului; p. 37: Colindul lui Dumnezeu; p. 87: Colind de om însurat, p. 93: Leagănul: 
p 166: Pluguşorul; p. 163: Buhaiul. 

în mod special ne interesează colindele din culegerea lui Garofoiu. Tex¬ 
tele din colecţia sa aparţin repertoriului a 8 obiceiuri principale. Cele mai multe 
colinde, laice şi mitologice, se cântă la colindatul de Moş-Ajun. în majoritatea 
lor, ele sunt colinde de anunţare a obiceiului şi au o largă arie de circulaţie: Astă- 
seară-i seară mare, Sculaţi, sculaţi, boieri mari, Florile dalbe etc. Cântecele de 
stea, memorizate de culegător încă din anii copilăriei, sunt texte mitologice bine 
cunoscute: Steaua sus răsare, Trei crai de la răsărit etc. Drama Vicleimul 
reprezintă un text din colecţia lui G. Dem Teodorescu, cu „completările şi 
retuşurile” lui Garofoiu, spre a da „mai multă viaţă scenelor” 30 . Interesante, de 
asemenea, ne apar cele trei colinde de Anul Nou din Muscel şi Argeş: Mâine 
anul se-nnoieşte, Cetilună, cetioară şi Prin cel cer... De-o valoare antologică e 
ultimul colind, din care transcriem o secvenţă inspirată nemijlocit din viaţă: „Ea 
nu coase ca să tacă,/ Oi, leroi, roi, Doamne!/Ş i mai cântă-un cântecel? Nu e cân¬ 
tec mojicesc,/ Oi, leroi, roi, Doamne!/ Ci cântec împărătesc. / împăratu auzia,/ 
Oi, leroi, roi, Doamne!/ Doi argaţi îmi trimetea./ - Du’ de-i spune Leanii-aşa/ Oi, 
leroi, roi, Doamne!/ Să cânte pe voia mea./ Şi să-mi facă-atâta bine/ Oi, leroi, roi, 
Doamne!/ Cât îi cer eu pentru mine./ - Spuneţi, argaţi, la-mpăratul,/ Oi, leroi, roi, 
Doamne!/ Că nu-i cânt eu lui, săracu./ Şi-mi cânt că-mi pare bine/ Oi, leroi, roi, 
Doamne!/ Pe azi-mâine nuntă-mi vine”. Cu excepţia repertoriului malancăi, care 
deţine aici 3 texte interesante, celelalte două repertorii ale caprei şi vasilcăi 
posedă câte un colind semnificativ, cu o largă serie de difuzare. Tuturor acestor 
colinde nu le lipsesc valenţele artistice: structura geometrică, acţiunea cursivă, 
fabulaţia adecvată special şi o limbă artistică arhaică. Şi piesele împrumutate din 
alte colecţii prezintă valori artistice. 

Cele două culegeri literar-muzicale ale lui I. Garofoiu, realizate într-un 
spirit ştiinţific, constituie contribuţii intesante la tezaurizarea şi valorificarea 
creaţiei folclorice. 

In ultimii ani ai vieţii sale, Ioan Garofoiu şi-a reluat preocupările fol¬ 
clorice, ca şi pe cele literare. în cele două vizite făcute acasă, în cartierul Drumul 
Taberei din Bucureşti, l-am găsit aplecat alternativ, la masa de lucru, asupra 
manuscrisului unei piese de teatru şi asupra unor foi volante cu transcrieri de 
texte folclorice, care, împreună cu altele, formau un capitol la o nouă 
colecţie. A murit la 26 octombrie 1982, în Bucureşti 37 . Prin contribuţiile lui li¬ 
terar-muzicale, relativ modeste, Ioan I. Garofoiu e primul folclorist muzical din 
Muscel şi Argeş. 


Garofoiu, Datinile noastre de Crăciun, p. 63 

3 ?(Ioan Garofoiu), în „România liberă”, an. XL, nr. 11818, 29 octombrie 1982, p. 4. 
(înmormântat în cimitirul „Reînvierea" - Lizeanu din Bucureşti). 

UN FOLCLORIST: GHEORGHE I. PÂRNUŢĂ 

Profesorul Gheorghe I. Pâmuţă este un alt folclorist din acest secol ale 
cărui preocupări spirituale, ocolite de cercetarea ştiinţifică, au rămas ignorate. 

Gheorghe I. Pâmuţă a văzut lumina zilei la 31 mai 1915, într-o modestă 
familie de ţărani moşneni din pitoreasca aşezare Rucăr-Muscel'. Rămânând 
orfan de tată, care a căzut eroic în Primul Război Mondial, chiar în năpraznicile 
lupte de pe Mateiaş-Muscel, el cunoaşte încă din fragedă copilărie durităţile 
vieţii. Educat în spiritul cultului muncii, tenace şi cutezător, el va reuşi să învingă 
obstacolele şi să urce serpentinele atât de abrupte ale afirmării şi definirii per¬ 
sonalităţii sale la nivelul omului de ştiinţă modem. In anii copilăriei, cunoaşte 
şi el, mai întâi prin mamă, bogăţia şi înţelepciunea creaţiei populare. Intrând în 
perioada pregătirii şcolare, urmează succesiv şcoala primară în satul natal şi, la 
îndemnul învăţătorului său, ca bursier. Şcoala Normală „Carol I” din Câmpu- 
lung-Muscel, pe care o absolvă în 1934 2 . 

Numit în învăţământul primar, Gh. Pâmuţă funcţionează ca învăţător 
timp de 14 ani la şcoli din judeţele Muscel şi Ciuc. Insă, interesat să-şi lărgească 
orizontul spiritual şi să-şi completeze studiile, absolvă ca „elev pregătit particu¬ 
lar” Liceul „Dinicu Golescu” din Câmpulung şi apoi Facultatea de Litere şi 
Filosofie a Universităţii din Bucureşti 3 . în continuare, printr-un nou efort, obţine, 
în anul 1961, cu teza Istoria învăţământului şi gândirii pedagogice din Ţara 
Românească - secolele XVU-XIX, titlul de doctor m pedagogie al aceleeaşi uni¬ 
versităţi 4 . Devenit profesor de pedagogie, funcţionează în această calitate la 
Liceul Pedagogic din Câmpulung (1948-1950), unde anterior fusese pedagog 
(1943-1948) 5 , la Şcoala de Bibliotecari din Bucureşti şi apoi la Institutul Peda¬ 
gogic şi Universitatea din Capitală 6 . într-un timp, în paralel, funcţionează şi ca 
cercetător ştiinţific principal 7 . 


'Anghel Manolache, Activitate pedagogică bogată şi valoroasă, în „Revista de peda¬ 
gogie”, an. XXXIV, nr. 5, mai 1985, p. 61; Enciclopedia istoriografiei româneşti. Bucureşti, Ed. 
ştiinţifică şi enciclopedică, 1978, p. 257. 

^N. Nicolescu, Al. Bunescu, Gh. Pâmuţă, Monografia Liceului pedagogic Câmpulung- 
Muscel, 1867-1968. Bucureşti, 1967, p. 220. 

^ Anghel Manolache, Op. cit., p. 61. 

^ Ibidem. 

^ N. Nicolescu, Al. Bunescu, Gh. Pâmuţă, Op. cit., p. 168. 

° Anghel Manolache, Op. cit., p. 61. 

I Ibidem. 

In cei 43 de ani ai întinsei sale cariere didactice în toate treptele de 
învăţământ (14 ani în învăţământul primar, 13 ani în cel secundar şi 16 ani în cel 
universitar) 8 , Gh. Pâmuţă a desfăşurat o amplă şi susţinută activitate de educare 
şi de instruire a mai multor generaţii de elevi şi de studenţi. Toată această acti¬ 
vitate a fost dublată de o alta, ştiinţifică, nu mai puţin întinsă şi importantă. 
Desfăşurată în două etape distincte, ea s-a concretizat în preocupările folclorice 
şi în cercetările de istoria culturii şi a învăţământului. 

în principiu, activitatea folcloristică a lui Gh. Pâmuţă s-a configurat în 
anii 1933-1960. Ea constă îndeosebi din culegerea de texte folclorice şi de infor¬ 
maţii etnografice. Unele din ideile sale despre folclor le întâlnim sintetizate în 
prefeţele colecţiilor. Fiu al unei străvechi aşezări româneşti, deţinătoare a unui 
bogat tezaur folcloric, el preţuieşte valorile populare, le socoteşte documente 
artistice majore ale existenţei sociale şi le consideră elemente apte în educarea 
tinerelor generaţii. „Prin aceată literatură - comoara cea mai de preţ a poporului 
nostru - cunoaştem - sublinia el într-o prefaţă - tot zbuciumul, toată suferinţa, 
toată amărăciunea, dar şi toată veselia acestui popor, viaţa lui însuşi, simţirea şi 
fiinţa lui” 9 . Ceva mai mult, concepea folclorul ca un element major în definirea 
identităţii unui popor şi a culturii lui. „Specificul naţiunii noastre româneşti - re¬ 
leva el cu alt prilej - aici îl găsim, în ştiinţa poporului ei, în folclor” 10 . Tocmai 
din aceste considerente, prefaţa uneia dintre culegeri se deschide cu un patetic 
îndemn adresat colegilor şi altor intelectuali de a culege „floare de floare” şi a le 
strânge în „buchete” mai mari, relevând rezumativ: .Această creaţie a lui, de 
mare mândrie a neamului nostru, suntem datori s-o cunoaştem şi s-o dăm la 
iveală”". El însuşi, la îndemnurile şi încurajările prof. univ. P. Cancel şi a 
consăteanului erudit TacheBăjan, a cules piese folclorice. Receptând exact sem¬ 
nificaţia multiplă a creaţiilor populare, a căutat să le reţină într-un spirit modem, 
după o metodă ştiinţifică, identificând informatori talentaţi şi transcriindu-le tex¬ 
tele cu principalele lor particularităţi de grai, urmate de casetele cu datele 
biografice esenţiale ale cântăreţilor şi povestitorilor. Proza, încă nepublicată, a 
reţinut-o, din cauza lipsei mijloacelor tehnice modeme de înregistrare, în spiri¬ 
tul metodei tradiţionale - repovestirea naraţiunii într-o formă lingvistică cât mai 


^Şt. Trâmbaciu, Contribuţii bibliografice la scrierile lui Gh. Pâmuţă, în „Studii şi comu¬ 
nicări”, Muzeul Câmpulung Muscel, voi. IV, p. 263. 

^Gh. Pâmuţă, Flori de peste munţi. Poezii populare culese din Rucăr-Muscel, de.. 
Bucureşti, Editura Noastră, iunie 1939, p. 3. 

^'idem. De la fraţii noştri din Secuime. Poezii populare şi strigături culese din Făgeţcl 

Ciuc. Bucureşti, Editura Noastră, iunie 1939, p. 4-5. 

11 ' 

Ibidem, p. 4. 

apropiată de exprimarea povestitorilor. Debutul său de culegător se produce în 
anul 1938, cu Colindul de Crăciun, publicat în revista „Izvoraşul” 1 ’. 

Ca un tânăr intelectual puternic legat de satul natal şi pasionat de trecu¬ 
tul lui istoric şi de valorile sale culturale, Gh. Pâmuţă a intenţionat şi a realizat 
două mari monografii despre Rucăr, una folclorică şi alta sociologică, care 
reuşesc să prezinte o imagine complexă şi adâncă a aşezării. Ambele lucrări erau 
aproape încheiate în anul 1939, într-o primă variantă. Pentru monografia fol¬ 
clorică, a cules intens producţii populare, în special în perioada anilor 1924- 
1937, deseori de la oameni vârstnici, născuţi în cursul secolului al XlX-lea. Din 
decembrie 1938, începe să publice câteva texte selecţionate (1 cântec, 1 colind, 
1 descântec) 13 din culegerea sa pe care mereu o va amplifica cu noi piese reţinute. 

în anul următor, 1939, publică succesiv, la Editura Noastră din 
Bucureşti, două colecţii selecţionate, relativ modeste ca întindere, dar artistic 
interesante. 

Prima colecţie de folclor, apărută în luna martie 1939, se numeşte De la 
noi din Rucăr. Bucureşti, Editura Noastră, martie 1939. („Biblioteca Folclorului 
Român”, 7) H . Cartea conţine 22 de texte (7 colinde, 7 cântece şi 8 descântece) 15 , 
culese de la peste 10 informatori. Colindele sunt texte vechi, valoroase, din 
repertoriile colindatului de Moş Ajun, ca: în poartă la Şerban Vodă, Ale cui-s 
aceste case? etc.; cu brezaia (în noaptea Crăciunului), precum: Colind cu breza- 
ia, în grajdul de piatră ş.a.; în seara Anului Nou: Colind de Sf. Vasile, Colind de 
fete la Sf. Vasile ş.a. Aceste frumoase colinde, unele locale, altele variante ale 
unor tipuri clasice, sunt constituite în compuneri geometrice, cu adânci rezo¬ 
nanţe sociale, spre a adresa indirect gospodarilor - de Anul Nou - urări de 
sănătate şi de prosperitate. Cele 7 cântece lirice (2 cântece de jale, 3 cântece de 

l^Gh. Pâmuţă, Colind de Crăciun, în „Izvoraşul”, an. XVII (1938), nr. 11-12, p. 411-412. 

l^ldem, (La Sfânta Maria-Mare), în „Izvoraşul”, an. XVIII, nr. 2, februarie, 1939, p. 70; 
idem, De apucătură, ibidem, p. 72. 

l^Vezi şi Cărţi apărute in 1939, în „Luceafărul literar”, an. XII, nr. 5, mai 1939, p. 63. 

^Căutând cartea în marile biblioteci din Capitală şi din unele oraşe universitare, n-am 
găsit-o decât recent (nov. 1990) la Biblioteca Academiei Române, fiind introdusă în circuit abia în 
1990. Are următorul cuprins: Colinde: 1. Sub poale de măgurele, p. 3, 2. în grajdul de piatră, p. 4, 
3. Ale cui-s aceste case, p. 6, 4. Colind de Sf. Vasile, p. 8, 5. Colind cu brezaia, p. 9, 6. în poartă la 
Şerban Vodă, p. 11,7. Colind de fete la Sf. Vasile, p. 13; (Cântece:) 1. Cântecul Răducului, p. 15, 
2. (Săraca inima mea), p. 16,3. (De-ai şti, maică, dorul meu), p. 17. 4. (Pe coasta cu florile), p. 17, 
5. Moise al Popiniţului, p. 18, 6. (La Sfânta Mărie Mare), p. 20, 7. (Munte, munte, brad frumos), 
p. 20; Descântece din Rucăr-Muscel: 1. Descântece de apucătură, p. 22, 2. Descântec de şarpe, 
p. 23, 3. Descântec de mâncătură, p. 26, 4. Descântec de brâncă, p. 28, 5. De deochi, p. 29, 6. De 
obrinteală, p. 30, 7. De gâlci, p. 31, 8. De dalac, p. 31. 

ciobănie şi 2 cântece de dor) se inspiră, evident, dintr-o tematică variată. Intere¬ 
sant e Cântecul Răducului, o variantă mai complexă a Ciobănaşului de la miori. 
Descântecele, a treia specie din colecţie, bine realizate artistic, sunt destinate 
vindecării unor boli atât ale oamenilor cât şi ale animalelor. Se impun prin 
atmosfera arhaică şi prin virtuţile estetice. 

A doua colecţie de folclor, publicată în acelaşi an cu precedenta, este 
cunoscută cu titlul Flori de peste munţi. Poezii populare culese din Rucăr- Mus¬ 
cel, de.... Bucureşti, Editura Noastră, iunie 1939, 33 p. („Biblioteca Folclorului 
Român”, 8). Această colecţie 16 , precedată de un interesant Cuvânt înainte, este 
compusă din 44 de piese (4 cântece bătrâneşti şi 40 de cântece lirice de la 2 
cântăreţi). Ciclul baladelor îl alcătuiesc 1 baladă haiducească (Cântecul lui 
Radu), o variantă bine receptată în zonă, şi 3 balade familiale (Cântecul lui 
Volonaş, Pă sub poale de pădure şi Cântecul Anei lui Chiran), tot variante locale 
ale unor tipuri clasice. Dintre baladele familiale, Cântecul Anei lui Chiran, o 
variantă interesantă a tipului baladic despre Ghiţă Cătănuţă, se detaşează ideatic 
şi artistic de toate celelalte. 

Cântecele lirice, cu mult mai numeroase decât baladele, aparţin, cu 2 
excepţii, tuturor subspeciilor lor, în mod inegal - cântece de haiducie: 1 cântec, 
cântece de cătănie: 3, cântece de război: 3, cântece de instrăinare: 1, cântec de 
jale: 1, cântece de noroc: 1, cântece de ciobănie 1, cântece de codru: 1, cântece 
de dragoste: 21 şi cântece de dor: 7. Cântecul de haiducie Căprioară surioară, o 
versiune mult extinsă cu motivele viselor rău prevestitoare, se constituie de fapt, 
într-un cântec liric-epic antologic. într-un număr egal se găsesc cântecele de 


* ^Iată Sumarul cărţii, cu titlurile date de noi la cântecele lirice prin primul vers, potri¬ 
vit uzanţei: Cuvânt înainte, p. 3, 1. Cântecul lui Volonaş, p. 5, 2. Du-mă, Doamne, du-mă iară, 
p 3, 3. Pădure, pădure, p. 7, 4. Pădure, pădure, p 8, 5. Pă sub poale de pădure, p. 8, 6. Cân¬ 
tecul lui Radu, p. 10, 7. Şi mai lin, dorule, lin, p. 12, 8. Trage boii şi ghiceşte, p. 12, 9. Şi-am 
să las la moartea mea, p. 13, 10. Du-te, dor, pe sub pământ, p. 13, 11. Ah, noroc, noroc, noroc, 
p. 14, 12. Amar, peline, amar, p. 14, 13. Mă căznesc mai mult d-un an, p. 15, 14. Săracu bietu 
copil, p. 15, 15. Cântecul Anei lui Chiran, p. 16, 16. Ieşi, mândruţo, la portiţă, p. 18, 17. Te-am 
iubit, mândro, pe tine, p. 18, 18. Plânge ţara şi Ardealul, p. 19, 19. Pământule blestemat, p. 20, 
20. A trime regele carte, p. 22, 21. Fir-ai, maică, blestemată, p. 21, 22. 1-auzi, Leano, vine trenu, 
p. 22, 23. Cei care nu fac armată, p. 22, 24. Cărăruşe după munte, p. 23, 25. Vai, săracă 
primăvară, p. 23, 26. Căprioară, surioară, p. 24, 27. La fântână-n făget, p. 26, 28. Intr-o zi de 
primăvară, p. 27, 29. Patru boi cu lanţu-n coame, p. 27, 30. Destă, mândro, ce-ai făcut, p. 28, 
31. Şi-am avut un pui pă lume, p. 28, 32. Mândro, gura ta-i izvor, p. 28, 33. Toată lumea are 
dori, p. 29, 34. Nici o boală nu e grea, p. 29, 35. Du-te, neică, duce-te-ai, p. 29, 36. Te-am iubit, 
dragă, cu foc, p. 30, 37. Lunca-i luncă, iarba-i verde p. 20, 38. Du-te, bade, du cu dorn, p. 31, 
39. Vine neică pe arşiţă, p. 31,40. Eram tânăr ca tiăguţa, p. 31,41. Răsai, lună, răsai sus, p. 32, 
42. Tot Rucăru mă-ntreabă, p. 32, 43. Toată lumea mă-ntreabă de dor, p. 32, 44. lubeşte-mă, 
puică dragă, p. 32. 

cătănie şi de război. Ultimele, numai câteva din mulţimea lor, evocă luptele 
sângeroase desfăşurate zile şi nopţi chiar în împrejurimile Rucărului, în timpul 
Primului Război Mondial. Un număr de cinci cântece se găsesc reprezentate 
numai prin câte un text, dar valoros. In schimb, cântecele de dragoste, prin 
numărul lor superior, domină toate celelalte categorii ale cântecelor lirice, ceea 
ce pot compune o micromonografie a dragostei - de la primele manifestări ale 
sentimentelor şi până la blestemele obsedante ale tinerelor seduse. Cântecele de 
dor, produse de dorul copleşitor faţă de părinţi ori faţă de soţie, ocupă al doilea 
loc în ierarhia speciei. Toate aceste cântece epice şi lirice sunt investite de 
cântăreţii populari cu valenţe artistice. Ambele colecţii s-au bucurat de o 
apreciere călduroasă din partea unor publicaţii de specialitate 17 . 

însă o monografie amplă a folclorului din Rucăr o realizează Gh. 
Pâmuţă tocmai în anul 1952, după îndelungi investigaţii, prin definitivarea 
colecţiei Folclor rucărean, cu 402 file, în manuscris. Monografia încorporează 
piesele poetice din volumele anterioare şi multe alte texte noi, reţinute „mai ales 
în perioada anilor 1932-1938, când am locuit mai mult în Rucăr” 18 . In general, 
inserarea producţiilor folclorice în colecţie, după genuri şi specii 19 , urmează o 
succesiune coerentă, ştiinţifică. 

Lucrarea se deschide cu Prefaţă, urmată de Câteva păreri de prof. dr. I. 
Chelcea. Colecţia propriu-zisă începe cu întinsul capitol Obiceiuri tradiţionale 
rucărene, secţionate în cele două mari categorii ale lor, în care ele se descriu 
detaliat. Mai întâi, obiceiurile Din cursul anului. Aici, culegătorul prezintă deta¬ 
liat 14 obiceiuri calendaristice importante din Rucăr-Muscel: colindatul la Moş 
Ajun, brezaia, sorcovitul, răscovăitul, pluguşorul, ciurlezitul, strigarea peste sat, 
măcinicii, armindenul, dulapul, moşii, „vizita” lăutarilor, paparuda, răvăşitul. 
Focul lui Sumedru, focurile, barbura. Continuă cu descrierea amănunţită a obi- 


Graur, De la noi din Rucăr, de Gheorghe Pâmuţă, în .Luceafărul literar”, an XII, nr. 
4, aprilie 1939, p. 54-55; Gheorghe Pâmuţă, Flori de peste munţi, în Jzvoraşul”. an. XVIII, nr. 3, 
martie 1939, p. 112. N. Graur, Flori de peste munţi, de Gheorghe Pâmuţă, în .Luceafărul literar”, 
an. XII, nr. 5, mai 1939, p. 53-54. 

*°Gh. Pâmuţă, Folclor rucarean, p. 1. 

'^Sumarul manuscrisului (la 1 ocL 1989): Prefaţa, Câteva păreri, de prof. dr. I. Chelcea, 
I. Obiceiuri tradiţionale rucărene: 1. Din cursul anului, 2. Din viaţa oamenilor. II. Texte folclorice: 
1. Obiceiuri tradiţionale: a) Colinde (40 de colinde), b) Pluguşorul (1), c) Sorcova (2) d) Paparuda 
(1), 2. Proza populară: a) Legende (10), b)Povestiri (11), c) Basme (10), 3. Poezia epică: a) Balade 
şi cântece haiduceşti (18), b) Balade pastorale (5), c) Balade familiale (4), 4. Poezia lirică: a) Doine 
şi cântece de război (16), b) Doine şi cântece de haiducie (1), c) Cântece de înstrăinare şi jale (23), 
d) Cântece de ciobănie şi de natură (17), e) Cântece de dragoste şi dor (65), 1) Strigături (28), g) 
Cântece de copii şi pentru copii (6), 6. Proverbe, zicători, ghicitori: a) Pilde, proverbe, zicători (30 
1), b) Ghicitori (49), 6. Descântece (40), 7. Oraţie denunţări). 

ceiurilor tradiţionale familiale, Din viaţa oamenilor, strâns legate de naştere şi 
botez, de căsătorie şi moartea omului. Uneori, evocarea diverselor credinţe şi 
obiceiuri o însoţeşte cu texte rituale, unele vechi din secolul al XlX-lea, precum 
o Iertăciune din 17 august 1839, la nuntă, şi o Foiţă de cele ce s-au cheltuit la 
boala cumnatului Ion sin Radu Lupu i la moarte din 5 iunie 1829, un document 
etnofolcloric foarte interesant, căci consemnează rituri străvechi înainte şi după 
moartea omului. Descrierea obiceiurilor este urmată de colecţia textelor literare 
specifice. Capitolul Obiceiuri tradiţionale reţine colinde la Moş Ajun, brezaie şi 
răscovit, cele mai numeroase şi felurite pentru vârsta şi ocupaţia gazdelor, 
pluguşoare, sorcove şi paparude, aceste ultime manifestări fiind ilustrate prin 
câte 1 -2 piese, variante interesante ale unor tipuri bine cunoscute. 

Capitolul Proza populară, ilustrată prin 10 „legende”, 11 povestiri şi 10 
„basme”, încorporează, de fapt, toate speciile folclorice ale prozei. Legendele 
se referă la originea rucărenilor şi dragoslăvenilor, la luptele lor cu tătarii, 
la personalitatea lui Negru Vodă. „Povestirile” însumează aici atât poves¬ 
tiri propriu-zise cât şi amintiri istorice şi snoave. Interesant este setul cu 
basme, compus din basme fantastice, basme nuvelistice etc., cu tablouri exis¬ 
tenţiale locale. 

Bine reprezentată este, de asemenea, Poezia epică, cu 27 de balade, din¬ 
tre care 18 balade haiduceşti, 5 păstoreşti şi 4 familiale. Baladele haiduceşti sunt 
dedicate unor haiduci de notorietate naţională: Radu Anghel, Ghiţă Cătănuţă, 
Ivanciu. Un număr de 6 texte îi sunt închinate haiducului rucărean Stanciu 
Bratu. Surprinzător e faptul că un alt haiduc, Ghiţă Cătănuţă, e receptat în 
Rucăr printr-un număr sensibil'de variante, numele eroului fiind însă deosebit 
în fiecare piesă. Dintre baladele păstoreşti, se relevă două texte de Mioriţă. 
Baladele familiale conţin în mod surprinzător un cântec mai puţin executat 
acum în nordul Munteniei - Chira Chiralina. 

Şi Poezia lirică (150 de texte), prin cele două specii ale ei, cântecul şi 
strigătura, ocupă un loc privilegiat în colecţie. Doinele şi cântecele (122 de 
piese), aici triplate, se concretizează aproape prin toate speciile lor, lipsind 
numai doinele şi cântecele de sărăcie, istorice, satirice şi de lume. Prin cele 
65 de cântece de dragoste şi dor, monografia dragostei e mult extinsă acum. 
Strigăturile (28 de texte) au un caracter satiric şi de îndemn la horă. Nu absen¬ 
tează nici Cântecele de copii şi pentru copii (6 piese), deşi prefigurate mai 
mult simbolic. 

Următorul capitol al culegerii îl constituie cel cu Proverbe, zicători, 
ghicitori, disociate în secvenţele: Pilde, proverbe, zicători (301 de texte), cele 
mai numeroase producţii folclorice, unele locale, altele naţionale, şi Ghicitori 
(49 de piese), cu anumite compuneri locale de-o mare subtilitate. Monografia 
aceasta folclorică a Rucărului se încheie cu specia Descântece (40 de piese). 

specie cu versuri arhaice şi ridicate într-o mare diversitate de tipuri 
compoziţionale. 

Folclor rucărean este astfel o amplă colecţie de folclor cu o structură 
monografică, învestită de creatorii anonimi cu virtuţi ideatice şi estetice. 

A doua monografie despre Rucăr a lui Gh. Pâmuţă poartă titlul Rucăr, 
monografie sociologică. Bucureşti, Comitetul pentru Cultură şi Educaţie Socia¬ 
listă - Argeş, Societatea Culturală Jon Barbu” din Rucăr, 1972, 364 p. în fapt, 
lucrarea e o variantă revizuită şi adăugită a Monografiei satului Rucăr, anunţată 
să apară la Editura Noastră din Bucureşti în cursul anului 1939 20 . în monografie, 
o lucrare amplă, se prezintă, pe lângă istoricul aşezării şi dinamica demografică, 
şi aspecte etnofolclorice ale colectivităţii sociale. 

Astfel consemnează principalele ocupaţii tradiţionale: păstoritul, agri¬ 
cultura, pomicultura, lucrul la pădure şi cărăuşia şi meşteşugurile locuitorilor: 
cojocăritul, prelucrarea lânei, prelucrarea lemnului, torsul etc. Aşezarea dis¬ 
punea de o sumedenie de instalaţii tehnice: mori, dârste, pive, căşării, ferăstraie. 
într-un capitol special, Locuinţa, configurează evolutiv locuinţa sătenilor în 
ultimele trei sute de ani - de la bordeie şi case cu odaia de dormit, tindă şi celar 
şi până la vilele somptuoase cu un plan modem. Interiorul, în care se păstrau lada 
cu ţesături şi lenjerie şi tronul cu mălai, avea pereţii decoraţi cu şervete şi 
tablouri. Citează câteva monumente de arhitectură populară, capabile să inspire 
pe oricare din arhitecţii contemporani Portul popular, atât de frumos încât l-au 
imortalizat artişti plastici prestigioşi (N. Grigorescu, Carol Popp de Szathmary 
ş.a.), pe pânzele lor, a generat capitolul respectiv. Autorul îl descrie detaliat, pe 
parcursul a două secole, la bărbaţi şi femei, în zile de lucru şi de sărbătoare. 
Bărbaţii, de pildă, purtau în vechime cămaşă albă, cioareci, zeghie, opinci şi 
căciulă rotundă. Portul femeilor, graţie varietăţii pieselor şi ornamentaţiei lor, 
este mai strălucitor decât al bărbaţilor. 

într-un ultim capitol dedicat culturii populare, Aspecte din cultura şi 
arta locală, el prezintă sintetic, reluând anumite secvenţe din monografia Folclor 
rucărean, principalele obiceiuri tradiţionale calendaristice (colindatul de Moş 
Ajun, de Anul Nou, cu brezaia etc.) şi familiale (la naştere, căsătorie etc.), ilus- 
trându-le apoi repertoriul cu texte poetice adecvate. Mai sunt relevate alte pro¬ 
ducţii populare în proză (legende, tradiţii ş.a.), şi în versuri (balade, cântece 
lirice, strigături). în mod deosebit, aici, evocă acţiunile justiţiare ale haiducului 
rucărean Stanciu al Braţului, atestat documentar în ultima jumătate a secolului al 
XVUI-lea, şi a cetei sale cutezătoare. îi reproduce chiar Cântecul lui Stanciu 
Bratu, foarte apropiat de documentele biografice. Autorul observă pe bună drep- 


^Editura Noastră, Cărţi ce vor apare în 1939, în „Luceatăail literar”, an. XII, nr. 5, mai 
1939, p. 61. 

tate bogăţia şi varietatea folclorului rucărean şi valoarea sa de document artistic 
al realităţii sociale. „Vechii locuitori ai Rucărului - conchidea el - au păstrat şi 
au transmis generaţiilor următoare, în legende, balade şi colinde, multe amintiri 
legate de frământările sociale locale” 21 . 

Neîndoielnic, această ultimă carte lărgeşte şi adânceşte, alături de 
cealaltă monografie, imaginea complexă a Rucărului. 

în afara colecţiei Rucărului, Gh. Pâmuţă a mai alcătuit, de asemenea, o 
culegere de folclor din satul Făgeţel-Ciuc, unde a funcţionat o vreme ca 
învăţător. Titlul colecţiei: De la fraţii noştri din Secuime. Poezii populare şi 
strigături culese din Făgeţel-Ciuc, Bucureşti, Editura Noastră, iunie 1939, 36 p. 
(„Biblioteca Folclorului Român”, 11). Dându-şi seama de semnificaţia culegerii 
producţiilor populare din astfel de sate româneşti, izolate pe atunci, el a căutat să 
reţină texte poetice, cântece şi strigături, de la bătrâni şi tineri, chiar până la 
epuizarea repertoriului unui cântăreţ, un procedeu metodologic mai puţin culti¬ 
vat în perioada interbelică. Culegând înlr-un spirit ştiinţific novator, el adânceşte 
„anchetarea” informatorului prin cunoaşterea nivelului cultural al acestuia şi prin 
depistarea circulaţiei producţiei, ca în acest exemplu: „De la IosefinaPora, de 20 
ani; le ştie de la mama ei de 80 de ani, din Făgeţel. Nu ştie carte”. 

Această ultimă colecţie de folclor 2 , în care sunt incluse textele din 
Făgeţel-Ciuc, numără 57 de piese, adică 2 cântece de nuntă, 1 baladă, 12 cântece 


Gh. Pâmuţă, Rucăr, monografie sociologică, p. 276. 

22 Sumarul colecţiei: Stimaţi colegi, p. 2; (Cântece:) 1. Piste deal, piste ocină, p. 7, 2. 
Frunză verdi di guiniţă, p. 8, 3. Foaie verdi di săcară, p. 8, 4. Dincoace di Baia-Maie, p. 10,5. Cân¬ 
tec de iertăciune, p. 11:6. Cântecul miresei, p. 12, 7. Cântecul lui Vălean, p. 14, 8. Frunză verdi di 
lemn scris, p. 16,9. Multm-am rugat, maică, ţie, p. 17,10. Maică, urâtu(l) mă cerc, p. 18,11. Săraci 
cărările mele, p. 19,12. Auzi, mândro, cucu(l) cântă, p. 20, 13. Plânge-mi maică, cu dor, p. 21, 14. 
Mână, bade, boii gbine, p. 21, 15. Măi bădiţă bădişor, p. 22; Strigături de la horă: 1. Pi sub nori şi 
pi sub zbali, p. 23, 2. Fost-am tânăr şi frumos, p. 23,3. Dragostea di om bătrân, p. 23,4. Leliţă cu 
fodori mari, p. 24, 5. O, săracul cel sărac, p. 24,6. Pi la noi pân merişori, p. 24, 7. Haide, bade, că 
eu giu (viu), p. 25, 8. Măi bădiţă, tu erai, p. 25, 9. Nu te uita, bade, mândru, p. 25, 10. N-am ştiut 
ce-mi place mie, p. 26, 11. De/a vali di grădiniţă p. 26,12. Iaca badea trece dealufl), p. 26,13. Vai 
di mini ce să fac, p. 27, 14. Astă-vară la săpat, p. 27, 15. Aşa zice mândra mea, p. 28, 16. Ne vas - 
tufa omului, p. 28, 17. Pi la noi pin grădiniţă, p. 28, 18. Mărită-te, horhălină, p. 29, 19. Tu, lleano, 
di la ţară, p. 29, 20. Uiu-iu pi dealufl) gol, p. 29, 21. Pi la noi pin alte sate, p. 29, 22. U-iu-iu, chi- 
ciordi rac, p. 30, 23. Frunză verdi măr mustos, p. 30, 24. Sub călcâiuQ) cismei mele, p. 31, 25. Cine 
bea şi mânca gbine, p. 31, 26. Măi Ghiorghiţă, Ghiorghieş, p. 31, 27. Bădiţă, te-am întrebat, p. 32, 
28. Rău m-ai blestemat, maică, p. 32, 29. Măi bădiţă, rău di câne, p. 32,30. Moartea mă cată 
p-acasă, p. 33, 31. Doru(l) badii mă tocbieşte, p. 33, 32. Măi drăguţă di bădiţă, p. 33, 33. Peană-n 
car, peană-n căruţă, p. 33, 34. Colea-n vale sub răzoare, p. 34, 35. Supărat ii omu(l). Doamne, 34, 
36. Draga mni-i fata săracă, p. 35, 37. Ieşi afară , soacră mare, p. 35, 38. Drag mni-a fost omu(l) 
frumos, p. 35, 39. Nevasta care-; frumoasă, p. 35,40. Du-te, mândră, di la mine, p. 36, 41. Di când 
s-a dus bădiţa, p. 36, 42. Câţi fete-s cu mărgele. (Titlurile cântecelor sunt date de culegător, iar cele 
ale strigăturilor de noi, potrivit uzanţei). 

lirice şi 42 strigături, culese de la 10 informatori. Raportată la numărul modest 
al paginilor, colecţia deţine o paletă variată de piese. Cântecele de nuntă sunt 
cântece legate de momentele despărţirii miresei de părinţii ei (Cântec de 
iertăciune) şi sosirii la socrii acesteia (Cântecul miresei). Balada este reprezen¬ 
tată prin Cântecul lui Vălean, o baladă familială cu o largă arie de circulaţie. 
Cântecele lirice, restrânse, aparţin la trei subspecii: cântece de cătănie şi război; 
3, cântece de instrăinare: 1, cântece de dragoste: 8. Strigăturile, cele mai 
numeroase, au o tematică şi o structură variată. Majoritatea covârşitoare a 
strigăturilor, întinse pe 3-26 versuri, conţin elogieri - pe un ton umoristic - ale 
tinerilor, bărbaţilor şi femeilor ş.a. Restul acestora satirizează defectele morale 
ale unor oameni. Interesantă e legătura dintre cântecele lirice şi strigături, căci 
unele din ultimele provin din primele (Drag mi-a fost omul frumos. Fost-am 
tânăr şi frumos etc.). 

Colecţia este prima lucrare mai interesantă cu folclor poetic dintr-un sat 
românesc situat în Secuime. 

în concluzie, Gheorghe I. Pâmuţă a adus, prin cele două monografii 
dedicate Rucărului, una de folclor, din care a publicat o parte din ea în două pla¬ 
chete, şi alta sociologică, cu valoroase informaţii etnografice şi sinteze fol¬ 
clorice, precum şi prin colecţia din Făgeţel-Ciuc, o merituoasă contribuţie la 
cunoaşterea şi tezaurizarea creaţiei noastre populare. în privinţa creaţiei etnofol- 
clorice din Rucăr, el a alcătuit - comparativ cu C. Rădulescu-Codin, ale cărui 
culegeri similare apar pulverizate în cărţile sale, şi cu Virginia Şerboiu, care a 
dat o monografie solidă (ms., 1942) 23 despre această aşezare - cea mai amplă şi 
mai completă lucrare. 

în a doua fază a activităţii sale ştiinţifice de după anul 1960, Gh. 
Pâmuţă, care are o solidă pregătire pedagogică, s-a ocupat constant cu cercetarea 
istoriei învăţământului şi a culturii noastre, dându-ne un număr impresionant de 
studii de referinţă 24 . Neomiţând folclorul, el menţionează în unele studii de-ale 
sale anumite lucrări de cultură populară ale unor personalităţi, precum în Istoria 
învăţământului din România (1983), I. 


23}nv. Virginia Şerboiu, Monografia comunei Rucăr, de..., în dos. 671/1942, f. 30-136. 
Fond. Minist. înv., Arh. St., Buc. Vezi şi: Mihail M. Robea, Monografiile săteşti muscelene ale 
învăţătorilordin perioada 1940-1948. Valenţelor etnografice şi folclorice, în „Studii şi comunicări”, 
voi. 4, Câmpulung Muscel, Muzeul Câmpulung Muscel, 1989, p. 221-229. 

24 Şt . Trâmbaciu, Op. cit., p. 267-271. 

ION I. POPESCU - PREOCUPĂRI ETNOLOGICE 

învăţătorul Ion I. Popescu este unul din gale¬ 
ria acelor intelectuali patrioţi şi entuziaşti de la 
începutul secolului nostru care au contribuit 
considerabil la culturalizarea ţărănimii şi la tezau¬ 
rizarea din producţiile ei spirituale. El s-a născut la 
23 ianuarie 1891, în comuna Brătieni (Brăduleţu), 
jud. Argeş, ca unicul copil al soţilor Ileana şi Ion 
Popescu, „muncitori de pământuri”'. A urmat 
şcoala primară, timp de 5 ani (1899-1904), cu dis¬ 
tinsul învăţător Nicolae Minculescu, în satul natal, 
o veche aşezare subcarpatică de păstori, situată 
într-o depresiune argeşeană. Copil inteligent şi sen¬ 
sibil, Ion I. Popescu, dorind să contribuie la ridi¬ 
carea ţărănimii şi la schimbarea propriei sale 
condiţii sociale, a urmat - spre a deveni învăţător - 
cursurile şcolii normale, vreme de 6 ani (1904- 
1910), câte se făceau pe atunci, un an şcolar (1904- 
1905) la Şcoala Normală din Craiova şi restul de 5 
ani (1905-1910) la Şcoala Normală „Carol I” din 
Câmpulung Muscel. în cadrul ultimelor studii i 
s-a accentuat treptat dragostea puternică faţă de 
valorile producţiilor populare. La acest proces au 
contribuit în mod deosebit lecţiile însufleţite ale profesorului de limba română şi 
îndemnurile lui insistente, în preajma vacanţelor, de a culege texte folclorice. 
Din asemenea îndemnuri şi din altele interioare a reţinut el în vacanţa anului 
1905 un florilegiu de cântece. 

Absolvind şcoala normală în anul 1910 2 , tânărul învăţător a ocupat pos¬ 
tul de învăţător tocmai de la 1 ianuarie 1912 la şcoala primară, cu un singur post, 
din comuna Gliganu, judeţul Argeş. în urma participării ţării noastre la Primul 
Război Mondial, el este mobilizat şi participă, având gradul de sergent, la 
operaţiunile lui militare. La demobilizare, era sublocotenent în rezervă. La 
începutul perioadei interbelice, în 1919, i s-a relizat un vechi ideal: transferarea 


* Datele biografice sunt extrase din Autobiografie , redactată, la cererea noastră, la 21 

iunie 1969. 

9 

1. Gh. Marinescu, Trei pătrimi de veac de activitate, Bucureşti, 1943, p. 972. 

ca învăţător în satul natal, după mai multe peripeţii şi schimbări de şcoli argeşene 
(Valea Danului, Galeşu) 1 . 

Ca învăţător şi director al şcolii din aşezarea natală, Ion I. Popescu, in¬ 
telectual legat puternic de destinele ţărănimii, a asigurat baza materială modernă 
a funcţionării instituţiei (construirea localului de şcoală), a pregătit temeinic 
pentri viaţă, prin şcoală, mai multe serii de absolvenţi, a contribuit efectiv la cul¬ 
turalizarea consătenilor şi a participat intens la rezolvarea multor probleme 
economice şi sociale stringente ale obştii prin constituirea unor unităţi econo¬ 
mice (cooperativă, bancă). In categoria ultimelor acţiuni se înscrie, de asemenea, 
rezolvarea definitivă printr-o acţiune trudnică, în cursul anului 1920, a com¬ 
plexei chestiuni a stabilii şi legiferării drepturilor de proprietate a numeroşilor 
membri ai obştii săteşti locale. Acţiunea sa epuizantă a constat în elaborarea 
lucrării Aşezământul Obştei moşnenilor Brătieni - Argeş, o carte care prezentată 
ca „lucrare personală” la examenul de grad, îi va aduce, la 1 septembrie 1942, 
gradul I didactic 4 . Pentru unele rezultate valoroase obţinute în viaţa culturală şi 
social-obştească a satului, i s-au conferit două distincţii importante („Coroana 
României, în gradul de cavaler”, 1924; „Răsplata muncii pentru construcţii 
şcolare”, cl. H, 1936) 5 . 

în anul 1947, după o intensă activitate didactică şi social-culturală în 
cursul unei perioade de 38 de ani, Ion I. Popescu se pensionează pentru limită de 
vârstă. Insă în primăvara anului 1969, când am discutat cu dânsul despre anu¬ 
mite preocupări folclorice din tinereţe şi ne-a redactat o autobiografie, omul, 
înalt, uscăţiv şi cu privirea visătoare, era încă destul de lucid şi interesat de 
noutăţie culturale. A murit în satul său, la 11 noiembrie 1980. 

în cadrul preocupărilor sale culturale, Ion I. Popescu ne-a lăsat două 
lucrări interesante, deşi modeste ca întindere, una publicată şi alta inedită, în 
manuscris. 

Prima lucrare este Aşezământul moşnenilor Brătieni - Argeş cu sediul 
în comuna Nucşoara, judeţul Muscel, Câmpulung, Tip. Ghoerghe N. Vlădescu, 
1940, cu 96 de pagini. In cartea sa, compusă din două părţi (.Prefaţă” şi tabloul 
genealogic), autorul, bazat pe numeroase documente în limbile slavonă şi 
română, stabileşte cu fermitate genealogiile, de la origine şi până astăzi a ac¬ 
tualilor moşneni, lucrare foarte grea, dar care, a dat apoi putinţa misiunii silvice 
să lucreze pentru stabilirea în mod precis a drepturilor ce se cuveneau fiecărui 
moşnean în această proprietate 6 , ceea ce a condus implacabil la stingerea pro¬ 
ceselor dintre consăteni. Cartea are o valoare istorico-sociologică. 


o « » 

Arhivele Naţionale - Bucureşti, Ministerul învăţământului Public, dos. 475/1942, f. 72. 
4 /b/dem, f. 259. 

Ibidem , f. 159, 161. 

^Ion 1. Popescu, Op. cit., p. 1 

A doua lucrare o constituie o colepţie inedită de folclor notată într-un 
carnet cu formatul 10,50 x 17 mm, cu foaie velină, într-o scurtă perioadă 5 ian¬ 
uarie - iunie 1905. Manuscrisul s-a conservat o vreme în arhiva posesorului şi 
apoi în cea a ginerelui său pr. I. Bărbulescu, dirijorul corului local, care i-a 
împrumutat texte poetice pentru repertoriul acestuia. De altfel, carnetul l-am 
descoperit la ultimul. Răsfoit şi utilizat des manuscrisul, redactat cu cerneală 
albastră, s-a deteriorat evident şi unele foi chiar i-au dispărut. 

în general, colecţia e transcrisă cu oarecare neglu jenţă, textele sunt 
inserate nesistematic şi cu omisiunea titlurilor, dar numerotate în manuscris. 
La cântece li se indică sporadic numele informatorilor şi data culegerii. Evident, 
elevul „normalist” din clasa a IX-a a notat textele poetice la îndemnul autoritar 
al profesorului său de limbă şi literatură română, ale cărui sfaturi metodologice 
le-a reţinut şi aplicat parţial. 

în forma consultată de noi, carnetul numără 63 de texte (nr. 2-9, 12-66), 
plus alte 5 piese (nr. 5-6, 11, 13-14) pe voi volante, ultimele transcrise cu 
creionul, care par însă a aparţine unui al doilea manuscris, cu o nouă numerotaţie 
a cântecelor. Textele provin de la informatori din Muntenia şi Oltenia, în special 
din judeţele Dolj şi Argeş. Informatorii îi sunt - cu puţine excepţii - colegi de 
şcoală din aceste părţi de ţară: Deca Ilie, Diaconu S. Ion din Vasilaţi (Ilfov), 
Diaconescu Constantin - Dealul Bradului (Argeş), Enache I. Marin - Sel. 
Cruci (Dolj), Florescu Octavian, Rădulescu Aurel - Risipiţi (Dolj), Tomescu 
Nicolae (Olt) şi alţii pe care-i omite. Numai unui singur text i se indică sursa 
din „carte”. în contextul absenţei indicării sursei tuturor pieselor e extrem de 
greu de stabilit dacă Popescu a cules un anume ciclu de cântece din satul 
natal. Cum tânărul culegător nu disociază cântecele propriu-zise în unităţile 
lor ideatice şi arhitectonice din textele mai întinse, multe dintre ele, uneori 
chiar în număr de 2-3 (nr. 13: 13 a şi 13^; nr. 28 a , 28^ şi 28 c etc.), se află 
înlănţuite în interiorul aceluiaşi text. 

Cântecele, în ordinea transcrisă de culegător în manuscris, dar cu 
titlurile date de noi în spiritul uzanţei, se configurează în următorul sumar: 

1. în carnet: 2 Mută-ţi, neică, poteca - I.I. Popescu, Brătieni, 23 mai 
1905; 3. La cruciuliţa de piatră ; 4. Of, of, of, ţaţă Ileană!; 5. Plânge codru după 
mine; 6. Toată lumea că mă-ntreabă; 1. Pentru mândra care-mi place - 1905, mai 
20; 8. Mă urcai-n deal la vie; 9. Ia vezi dorn ca un câine - 1905, martie 20; 12. 4 
Colea-n vale-n pdure - Florescu Iulian; 13. Tinerel sânt, vai de mine - Dia¬ 
conescu Constantin, Dealul Bradului - Argeş, 20 mai 1905; 14. Aş vrea, puică, 
ca să fiu - Diaconescu Constantin, Popescu L Ion, 1905, mai 22; 15. Mândro, 
cum să facem noi - Rădulescu Aurel, Risipiţi - Dolj; 16. Cucuie pană tăciune; 
17. Şi-mi pleci, mândră, de la mine - Enache I Marin, Sel Cruci - Dolj; 18. 
Mariţo cu ochii verzi - Diancou S. Ion, Vasilaţi - Ilfov; 19. Plină-i casa de voini- 

ci; 20. Pune, Doamne, lume nouă; 21. Cântă cucu să mă duc; 22. Luncă, luncă 
lunculiţă; 23. Toate trec, toate se duc; 24. Frumos cântă cucu-n deal - 1905, iunie 
6; 25. Păsărică după lac, 26. Afară plouă de varsă - 1905, iunie 6; 27. Vii tu, 
puică, vii ori nu vii - Tomescu N. (Olt); 28. Pe deal pe la Cometei; 29. De ce n- 
a lăsat Hristos - 1905, iunie 9; 30. Aş muri da’ nu acum - 1905, iunie 9; 31. Lina 
neică-i cea dorită- 1905, iunie 9; 32. Vâlvâie lunca de dor - 1905, iunie 9; 33. 
De-ai fi neicii drăguliţă; 34. Puică cum să facem noi - Aureliu Rădulescu, 
Risipiţi - Dolj; 35. Venii seara de la sapă - 9 iunie; 36. Ochii noştri, topiţi de 
plâns; 37. La balta cu liliacu; 38. Şi când zic mă duc, mă duc; 39. De trei zile n- 
am mâncat - 1905 iunie 9; 40. Cine te-a făcut pe tine; 41. Sărmana inima mea; 
42. Pe deal pe la Vişoianu - 9 iunie 1905 - scrise de Deca Ilie, cl. II normală, 
Craiova; 43. Trecui aseară călare, 44. Mult mi-e drag; 45. La fântâna din plai - 

9 iunie 1905, Craiova; 46. Lighioană mititică ; 47. Cine n-are ibovnică ; 48. 
Ibovnică de demult - 9 iunie 1905; 49. Când oi zice bobuleţ; 50. Leliţă, leliţă - 

10 iunie 1905; 51. Bineecu nevestică; 52. Că n-a lăsat Dumnezeu; 53. Miţo, nu 
te mărita; 54. Neică, cât trăieşti pe lume - 10 iunie 1905; 55. Ce fel de dragoste 
aveam; 56. Di, di, di, murgule, di!; 57. La casa cu trestioară; 58. Pe marginea 
drumului - scris până la 9 iunie (1905); 59. Du-te, române, la moară; 60. Puică, 
sprâncenele tale; 61. Să le fac, să nu le fac - 10 iunie 1905; 62. Ioana neicii din 
Ionele; 63. Arză-te focu ca para; 64. Mângâie-mă, puică, bine; 65. Marioară, 
păru creţ - „poezie în carte”. 

II. Pe foile volante: 5. De-ar fi mândra-n deal la cruce; 6. Eu copil şi tu 
copilă; 11. La fereastra din obor; 13. Of, of, fată de cantaragiu; 14. Aoleo, frate 
peline! 

Spre a nu se pierde cu totul şi a fi tezaurizată, colecţia aceasta se relevă 
acum pentru prima dată. Dar pentru a fi publicată şi receptată, ea a trecut - în 
spiritul ştiinţific al valorificării moştenirii folclorice - prin severe şi trudnice 
operaţii de individualizare, de clasificare şi de ortografiere a cântecelor, fără însă 
a le altera cu ceva structura şi forma. în primul rând, cum tânărul culegător 
începător păstrase - în majoritatea cazurilor - mai multe cântece într-un singur 
text, s-a efectuat, după o analiză atentă a conţinutului textelor, separarea lor în 
producţii independente. Au fost astfel afectate un număr de 50 de texte dintr-un 
total de 68, obtinându-se câte 2 cântece dintr-un text amplu, la 25 de piese 7 ( nr. 
5 a 5 b ; 15 a , 15 b ; 18 a , 18 b ; 19 a , 19 b ; 20 a , 20 b ; 22 a , 22 b ; 24 a , 24 b ; 30 a , 30 b ; 31 a , 
31, 32 a , 32 b ; 33 a , 33 b ; 31 a , 31 b ; 38 a , 38 b ; 39 a , 39 b ; 40 a , 40 b ; 42 a , 42 b : 48 a , 
48 b ; 49 a , 49 b ; 51 a , 51 b ; 53 a , 53 b ; 55 a , 55 b ; 56 a ’ 55 b ; 61 a , 61 b ; 64 a , 64°; 5 a , 

^între paranteze, fenomenul individualizării producţiilor e marcat prin cifre, care indică nr. 
textului cu diferite cântece înlănţuite din sumarul prim al colecţiei, şi prin litere, ce relevă pro¬ 
ducţiile separate. 

5 b. 14 a 14 b). c § te 3 cântece la 3 texte (nr. 17 a , 17 b , 17 c ; 28 a , 28 b , 28 c ; 37 a , 
37 , 37 c ); câte 4 cântece la 2 piese (nr. 7 a , 7 b , 7 c ,7 b ; 58 a , 58 b , 58 c , 58 b ); câte 
5 cântece la text (nr. 13 a , 13 b , 13 C , 13 b , 13 e ); şi câte 6 cântece la 1 text (nr. 34 a , 
34 b , 34 c , 34 b , 34 e , 34^). Un număr de 18 texte, constituind producţii poetice 
independente, au rămas neschimbate. Cântecele desprinse au o independenţă 
ideatică şi o structură compoziţională adecvată, clară, desfăşurată pe 4-15 ver¬ 
suri. Nebulozitatea tematică le-a dispărut. Spre a fi mai uşor identificate, toate 
cântecele au primit un titlu - primul ori, dacă posedă o formulă iniţială, al 
doilea vers. Textele cântecelor au fost transcrise potrivit ortografiei şi punc¬ 
tuaţiei actuale. în al doilea rând, toate cântecele au fost clasificate într-un 
spirit modem, obţinându-se 8 subspecii lirice. în concordanţă cu apartenenţa 
producţiilor la speciile folclorice şi cu aria lor de circulaţie, colecţiei i s-a dat 
titlul Cântece populare din Muntenia şi Oltenia. In noua sa structură, accesibilă 
cititorului contemporan, colecţia arată astfel: 

Cântece populare din Muntenia şi Oltenia 

I. Cântece sociale şi de revoltă: 

I. Cântă cucu să mă duc (21), 2. Du-te, române, la moară (59), 3. 
Şi-am să las cu jurământ (13 b ), 4. M-a făcut mama voinic (62 b ). 

II. Cântece de cătănie şi război: 

5. Mă urcai în deal la vie ( 8 ), 6 . Aoleo, frate peline( 14 f, v.), 7. Fire-ai 
al naibii de trin (14 b f.v.), 8 . La cruciuliţa de piatră (3), 9. Mariţo, cu ochii verzi 
(18 a ), 10. Maică, măiculiţamea (18 b ). 

III. Cântece de înstrăinare: 

11. Fie pâinea cât de bună (17 b ). 

IV. Cântece de codru: 

12. Cuculeţ de primăvară (64 b ), 13. Lighioană mititică (46), 14. Se 
ceartă cucu cu corbu (32 b ), 15. Şi când zic; mă duc, mă duc (22 b ). 

V. Doine şi cântece de dragoste: 

16. Am fost mică, n-am ştiut (53 b ), 17. Busuioace, nu te-ai coace (58 c ), 
18. Dragostele din ce se-nccpe? (58 b ), 19. Să le fac, să nu le fac (61 a ), 20. Neică, 
cât trăieşti pe lume (54), 21. Că n-a lăsat Dumiiezeu (52), 22. Plină-i casa de 
voinici (19 a ), 23. Puică, sprâncenile tele (60), 24. Lina neicăi cea dorită (31 a ), 
25. Trecui aseară călare (43), 26. Când oi zice bobulef (49 a ), 27. Of, of! Fată de 
cantaragiu (23, f. v.), 28. Fă-mă, Doamne, o cărăbuşe (58 b ), 29. Fă-mă, Doamne, 
un porumbel (24 b ); 30. Aş da tot ce e pe mine (19 b ), 31. Aş muri, dar nu cumva 
(30 a ), 32. De-ai fi neicii dirăguliţă (33 a ), 33. Am auzit c-o să mori (13 e ), 34. Cine 
te-a făcut pe tine (40 a ), 35. Aş vrea, puică, ca să tiu (14), 36. Am un dor la 
inimioară (39), 37. Pe deal pe la Vişoianu (42a), 38. Vino, puico, colea-n vale 
(40 b ), 39. Pe marginea drumului (58 a ), 40. Vu tu, puică, vii ori nu vii (27), 41. 
Mândro, cum să facem noi? (15 a ), 42. Puico, cum să facemnoi (34 a ), 43. Să vii, 

măi băiete, sâmbătă (15* 3 ), 44. Marioară, părul creţ (65), 45. Frumos cântă 
cucu-n deal (24 a ), 46. Am ibovnică isteaţă (34 e ), 47. La balta cu liliacu (37 a ), 
48. Di, di, di, murgule, di! (56 a ), 49. Leliţă, leliţă, (50) 50. Pe deal, pe la Cometei 
(28^, 46, 47), 51. Sus, pe malu Oltului (61), 52. Luncă, luncă, lunculiţă (28 a ), 
53. Luncă, luncă lunculiţă (28 a ), 54. Păsărică după lac (25), 55. Mângâie-mă, 
puică, bine (64 a ), 56. Pentru mândra care-mi place (7 a ), 57. Nu e deal, nu e şosea 
(7^), 58. A cui eşti tu, puiculiţă (28 c ), 59. Vâlvâie lumea de noi (32 a ), 60. Mult 
mi-e drag (44), 61. Spune, puică, adevărat (38^), 62. Ioana neicii din Ionele 
(62 a ), 63. Pune, Doamne, lună nouă (20 a ), 64. Lina mea cea mult dorită (31^), 
65. Doamne, să nu mă omori (20^), 66. Se ceartă Ioana cu Dina (30^), 67. 
Fir-ar ceasu afurisit (7 C ), 68. Afară plouă de varsă (26), 69. Bine e cu nevestică 
(51 a ), 70. Colea-n vale-n pădurice (12), 71. Nici noaptea nu pot să dorm (34*3, 
72. Nu ţi-e, stăpâne, păcat? (56^), 73. Când oi zice mărgărit (49* 1 ), 74. Şi când 
zic „ mă duc, mă duc” (38 a ), 75. Tinerel sunt, vai de mine (13 a ), 76. Păstrea- 
ză-mă, puică, bine (34^), 77. Fir-ar al naibii de amant (34^), 78. Miţo, nu te 
mărita (53 a ), 79. Mută-ţi, neică, poteca (2), 80. Ochi negri, topiţi de plâns (36), 
81. Plânge codru după mine (5 a ), 82. Arză-te focu ca para (63), 83. Toată lumea 
că mă-ntreabă (6), 84. Toate trec, toate se duc (23), 85. Bate, Doamne, doi părinţi 
(34 c ), 86. Fir-ar, că n-ar fi să zic (7^), 87. Şi-mi pleci, mândră, de la mine 
(17 a ), 88. Du-te, neică, ducu-ţi doru (17 c ), 89. De ce n-a lăsat Hsistos (29), 90. 
Cine n-are ibovnică (47), 91. Of! of! of! ţaţo Ileană (4), 92. Sărmană inima mea 
(41), 93. Ce fel de dragoste aveam (55 a ), 94. Cucuie, pană - tăciune (16), 95. 
Ibovnică de demult (48 a ), 96. De trei zile n-am mâncat (39 a ), 97. Prea am fost 
un om frumos (61 ^), 98. Părinte, sfinţia ta (33^), 99. De-ar fi moartea ca mân¬ 
dra (5^, f.v.), 100. Cum ne iubeam noi amândoi (37*\ 101. Ş-am să las la 
moartea mea (13 c ), 102. Ş-am să las cu jurământ (13^), 103. Eu aş vrea să mor 
de az’ (13^), 104. La casa cu trestioară (57), 105. Şi-am lăsat cu jurământ (48^). 

VI. Cântece de dor: 

106. Cine n-are dor în trup (37 c ), 107. Şi-mi veni un dor de-acasă (42 k), 
108. La fântâna din plai (45), 109. De oftatul meu şi-al tău (55^), 110. Eu de dor 
sunt prididit (51 ^), 111. La fereastra din obor (11, f.v.), 112. Dorul de la mândra 
mea (5^), 113. De-ar fi mândra-n deal la cruce (5 a , f.v.). 

VII. Cântece satirice: 

114. Venii sara de la sapă (35), 115. Ia vezi doru ca un câine (9). 

VIII. Romanţe populare: 

116. Eu copil şi tu copilă (6, f.v.) 

Cele opt categorii lirice deţin fiecare câte un număr inegal de piese. 
Astfel, cântecele sociale şi de revoltă, care reţin unele aspecte sociale nemijlocite 
din existeţa trudnică a ţăranilor de la începutul secolului XX-lea, dar şi accente 
directe de revoltă, numără 4 piese. Cu 2 piese în plus, urmează cântecele de 

cătănie şi război, care evocă câteva momente din vechea cătănie şi din eroismul 
ostaşilor noştri pe liniile frontului. Numai la cântecele de înstrăinare s-a reţinut 
un singur cântec, destul de percutant prin vibraţia sentimentelor. La cântecele de 
codru se întâlnesc patru piese, care au o largă difuzare. într-o compoziţie puter¬ 
nic geometrizată se află cântecul Se ceartă cucu cu corbu. 

Insă într-un număr impresionant de ridicat, cu cele mai numeroase piese 
dintre toate subspeciile, cu 60 de texte, se află doinele şi cântecele de dragoste. 
Fiind atât de numeroase, ele compun literalmente o monografie artistică amplă, 
într-o viziune net populară, a dragostei. Şi această complexă monografie 
debutează cu definirea poetică a dragostei: „Iubitul e lucru mare,/ Nu-ţi dă stare 
la mâncare/ Şi odihnă la culcare” (Am fost, maică, n-am ştiut). Se continuă cu 
relevarea primilor ei fiori (Plină-i casa de voinici, (Puică, sprâncenele tale), cu 
dorinţa tainică şi reciprocă a întâlnirii (Pe deal, pe la Vişoianu, (Vii tu, puică, vii 
ori ni vii?; Să vii, măi băiete, sâmbătă), cu scenele duioase ale dragostei (Di , di, 
di, murgule di. Sus, e malu Oltului, Mângâie-mă, puică, bine), cu episoadele dra¬ 
matice ale despărţirii, dar şi cu intenţia iertării şi împăcării (Tinerel sunt, vai de 
mine, Mito, nu te mărita, Ce fel de dragoste aveam) şi se încheie cu dorinţe tes¬ 
tamentare (Şi-am să las la moartea mea, Ş-am să las cu jurământ). Cum aceste 
cântece reflectă nemijlocit sentimentele şi atitudinile tinerilor îndrăgostiţi de la 
începutul secolului trecut, ele au cunoscut, în cursul timpului, o longevitate va¬ 
riată. O primă categorie de doine şi cântece (Di, di, di, murgule, di!, Fir-ai al 
naibM de amant), care nu mai corespundea gustului şi sensibilităţii noilor ge¬ 
neraţii de flăcăi şi fete, s-a stins. în schimb, o altă categorie de doine şi cântece 
(Cine te-a făcut pe tine, Trecui aseară călare, Pe marginea drumului etc.), care 
s-a potrivit vădit sensibilităţii lor prin motivaţii durabile, au ajuns integral sau 
fragmentar în repertoriul contemporan al acestora. Astfel, cântecul Cine te-a 
făcut pe tine - cu textul: „Foaie verde trei măsline,/ Cine te-a făcut pe tine/ Aşa- 
naltă şi subţire,/ Parcă m-a întrebat pe mine./ Frumoasă eşti tu la stat/ Şi dulce la 
sărutat,/ Şi la stat şi la privit,/ Cum e bine la iubit”, apare astăzi în arhicunoscuta 
sa variantă Cine te-a făcut pe tine, Tudoriţo nene? Şi mai multe cântece şi motive 
din această categorie le identificăm uşor în ţesătura repertoriului contemporan al 
speciei din Valea Vâlsanului - Argeş. în fine, ultima categorie de doine şi cân¬ 
tece de dragoste (Aş vrea, puică, ca să fiu, Toată lumea că mă-ntreabă) conţin în 
textul lor anumite intervenţii, de altfel infime din partea informatorilor. Ele se 
concretizează printr-o infinită gamă de procedee artistice. 

Subspecia este urmată de cântecele de dor, cu care au numeroase şi 
intime legături. Cele 8 cântece reţin pregnant manifestările esenţiale percutate 
ale dorului faţă de ceilalţi membrii ai familiei şi faţă de tinerii îndrăgostiţi. în mai 
multe texte, omul ne apare copleşit de intensitatea dorului, oricare ar fi geneza 
lui: „Şi iar verde bob năut,/ Cine n-are dor în trup/ Vie la neică să-i vândă,/ Că 

la neică e dor mult,/ Izvorât ca din pământ”, (Cine n-are dor în trup). Unirea 
dorurilor celor doi tineri ar putea secţiona piatra munţilor înalţi, atâta e de uriaşă 
forţa lor pe plan estetic: „Mândro, dorul meu şi-al tău/ Face-s-ar d-un ferăstrău,/ 
Ferăstrău cu pânza nouă,/ Să reteze munţi-n două,/ Ferăstrău are pânză lată/ Să 
reteze munţi de piatră” (De-ar fi mândra-n deal la cruce). Detaliindu-se în alte 
piese, dorul îi copleşteşte pe oamenii îndepărtaţi vremelnic de familiile lor şi de 
tinerii îndrăgostiţi. Multe cântece de dor din colecţia aceasta supravieţuiesc în 
repertoriul contemporan, cel puţin în cel din Valea Vâlsanului. 

Ultima subspecie de cântece din culegerea lui Ion I. Popescu o con¬ 
stituie cântecele satirice. în cele două creaţii ample se satirizează pe de-o 
parte lenea şi indolenţa femeii (Venii sara de la sapă), iar pe de altă parte - 
imoralitatea unor fete (Ia vezi doru ca un câine). Din romanţele populam s-a 
cules una singură. 

Colecţia de cântece populare a lui Ion I. Popescu reţine - fapt de altfel 
anticipat - producţii de factură autentică. Ea nu este absolut lipsită de virtuţi artis¬ 
tice. Cu câteva excepţii, cântecele se desfăşoară pe spaţiul a 4-10 versuri, o ca¬ 
racteristică cunoscută a liricii muntene. Un număr infim atinge 18-22 de versuri 
(Mă urcai în deal la vie, Puică, cum să facem noi?, Mărioară părul creţ). 

Aproape întotdeauna doinele şi cântecele acestea debutează cu formula 
iniţială (Foaie verde, foi de nuc, Foaie verde de negară, Foaie verde lin pelin 
etc.), care, în majoritatea covârşitoare a cazurilor, concordă cu mesajul lor. Ele 
cunosc în construcţia lor, în chip variat, toate tipurile compoziţionale specifice 
speciei. O primă serie de producţii, cea mai numeroasă, exact o treime prin 
numărul de 38 de piese din totalul lor, se ridică compoziţional prin tipul confe¬ 
sional, potrivit exprimării directe şi spontane, precum în Am un dor la inimioară: 
„Foaie verde sălcioară,/Am un dor la inimioară,/ Căci iubesc o feţişoară./E fru¬ 
moasă ca o floare/ Şi cu privire visătoare./ Foare verde de bujor/Ia mă face ca 
să mor”. într-o altă serie de producţii, foarte apropiată statistic de cea precedentă, 
având 36 de cântece, ele se constituie în compuneri după tipul pseudodialog, în 
care cântăreţul se adresează unui interlocutor imaginar: „Şi iar verde mărăcine,/ 
Mângâie-mă, puică, bine,/Până stau pe lângă tine,/Că mâine ordin vine/Şi mă 
ia de lângă tine,/Rămâi, puică, fără mine” (Mângăie-mă, puică bine). La aceste 
două tipuri compoziţionale apelează cel mai frecvent cântăreţii populari ai 
colecţiei lui Popescu. La celelalte tipuri se apelează mai rar, fiecare dintre ele 
aflându-se la câte o jumătate din primele, căci 13 cântece (Du-te, române, la 
moară, Cuculeţ de primăvară, Leliţă, leliţă ş.a.) se ridică prin tipul dialogat, alte 
13 texte (La baltă la liliacu. Se ceartă Ioana cu Diana, Cine n-are ibovnică ş.a.) 

- prin tipul obiectiv şi în fine, alte 14 cântece (Mă duc în deal, la vie, Sus pe malu 
Oltului, De-ar fi mândra-n deal la cruce ş.a.), prin cel mixt. Fiind mai complexe 
şi mai puţin la îndemâna cântăreţilor populari, se recurge mai rar la aceste trei 

modalităţi compoziţionale. Oricum, prezenţa tuturor tipurilor compoziţionale la 
compunerea cântecelor relevă varietatea modalităţilor de exprimate cores¬ 
punzător sensului mesajului lor. 

în funcţie de ideea exprimată şi de tipul compoziţional preferat, este 
selectată modalitatea de exprimare - expunere, dialog. Artistic, ele pot căpăta 
forme complexe întrucât modurile de comunicare pot deveni enunţiative, para- 
lelistice ş.a., precum în cântecele Fie pâinea cât de bună, Nici noaptea nu pot să 
dorm. Şi-am lăsat cu jurământ. Pentru sublinierea caracteristicilor componen¬ 
telor universului ţărănesc se valorifică procedeele stilistice cunoscute (epitete, 
metafore, repetiţie ş.a.) din arsenalul folcloric în ipostazele locale. 

Colecţia Cântece populare din Muntenia şi Oltenia a lui Ion I. Popes- 
cu se prefigurează astfel ca o culegere autentică şi înzestrată cu virtuţi ideatice şi 
estetice. Alături de alte culegeri de folclor ale vremii, ea lărgeşte considerabil 
orizontul de cunoaştere a epocii şi tezaurizează motive poetice vechi de la 
sfârşitul secolului al XlX-lea. în zonă, aceasta se numără printre primele culegeri 
de folclor poetic, ceea ce îi urcă valoarea. 


CONSTANTIN STANCU 

Constantin Stancu s-a născut la 6 mai 1933 într-o familie de ţărani din 
comuna Mârghia, judeţul Argeş. Urmează şcoala elementară în aşezarea natală 
(1941-1948) şi cursurile gimnaziale la Piteşti (1948-1952). Mârghia e o aşezare 
situată în zona efervescentă a căluşarilor. Trăind în atmosfera acestui obicei 
complex şi pasionându-1 jocurile populare, începe să danseze de foarte tânzăr. 
Dansează în echipe artistice, se specializează în arta coregrafică, urmând cursuri 
de specialitate (1 an) la Cluj şi devine instructor coregraf şi muzical la anumite 
formaţii argeşene. Cunoaşte problemele teoretice fundamentale ale folcloristiii şi 
metodologiei transpunerii bunurilor spirituale către public prin eforturi auto- 
didctice. Eforturile şi rezultatele scenice excepţionale îi vor fi răsplătite de 
oficiali cu acordarea „Meritului cultural”, clasa a lE-a. 

Atras de frumuseţea producţiilor populare şi impulsionat de dorinţa va¬ 
lorificării lor practice. C. Stancu iniţiază mai multe acţiuni cultural-ştiinţifice 
care îi dublează activitatea profesională. Pentru lărgirea repertoriilor coregrafice 
cu jocuri locale şi însuşirea lor de către artiştii amatori şi cadrele didactice, el 
reţine o serie de asemenea jocuri din teren şi le prezintă în cartea Jocuri popu¬ 
lare argeşene. Piteşti, C.C.P.I.A., 1970, 216 p. Apelând la un „sistem de notare 
elaborat de Casa Centrală a Creaţiei Populare în paralel cu sistemul narativ”, dar 
cu multe inovaţii din partea sa, el expune un număr de 21 de jocuri populare 
interesante ( Mocăneasca , Rumeguşul, Sălcioaia, Şuiul ca la munte, Trandafirul 

etc.) de la tot atâţia informatori (Ion şi Maria Ciubuc, Şt. Petrescu, I. Ciobanu 
ş.a.) din diferite sate argeşene. (Aref, Bradu, Mareş, Pătuleşti, Fâlfani, Valea lui 
Enache). Cu câteva omisiuni, culegătorul prefigurează complet caseta informa¬ 
torilor, cu numele lor,vârsta, localitatea şi data culegerii. 

în anii următori, continuă să descopere şi să reţină alte noi jocuri. La 
nici un deceniu, el elaborează şi publică lucrarea Jocuri populare din Argeş , 
Cuvânt înainte de Augustin Z N. Pop, Piteşti, C.Î.C.P.M.A., ed. a D-a, 1979, 
317 p. O culegere masivă ce completează pe prima, fiind ajutat la transcrierea şi 
armonizarea melodiilor şi la cartografierea dansurilor şi melodiilor, de un 
adevărat colectiv de folclorişti specializaţi. Cartea expune 75 de jocuri (70 de 
tipuri + 5 variante), din 18 sate (Albeşti de Argeş, Aluniş, Băiculeşti, Dobro- 
gostea, Lipia, Lunca Corbului, Pădureţi, Săpata, Vâlcele ş.a.) de la 54 de 
informatori. Acum descoperă un număr impresionant de jocuri în câte o 
aşezare, precum nouă în Pădureţi, opt în Mârghia şi Pătuleni etc. Evident, cele 
două culegeri au îmbunătăţit substanţial repertoriul şi calitatea manifestărilor 
echipelor coregrafice argeşene. 

In acelaşi timp cu colecţionarea jocurilor, C. Stancu, fără a se limita 
numai la primele manifestări, culege, de asemenea, producţii literare epice şi 
lirice. Tipăreşte pe cont propriu la Editura Litera, făcând deci sacrificii financiare 
personale, două cărţi, cu o întindere modestă. O primă culegere: Soarele şi luna. 
Balade şi cântece de dragoste şi dor, Cuvânt înainte de Gh. Vrabie, Bucureşti, 
Editura Litera, 1978, 70 p. Cartea deţine 38 de texte (10 balade şi 28 de cântece 
de dragoste şi dor) de la 24 de cântăreţi (15 femei şi 9 bărbaţi) din 17 sate 
argeşene (Broşteni, Curtea de Argeş, Cepari, Ianculeşti, Jupâneşti, Oeşti, Piteşti, 
Valea Danului etc.). Repertoriul e concretizat de trei specii. Baladele, dominate 
de cele familiale, sunt coborâte într-un accentuat proces de restrângere. Cânte¬ 
cele, cu unele înnoiri stilistice şi ideatice, rămân în tiparele lor clasice.' 

La numai 5 ani distanţă în timp publică a doua culegere intitulată Doma 
dorului. Culegere de folclor din microzona Vatra Domei (Balade, cântece de 
jale, de dragoste şi dor, Oraţii de nuntă şi strigături), Cuvânt înainte de George 
Muntean, Bucureşti, Editura Litera, 1983,79 p.). în mod surprinzător, aria inves¬ 
tigaţiilor etnologului argeşean, care activase numai în Argeş, s-a extins toc¬ 
mai în microzona Vetrei Doma, departe de ţinutul său natal'. Un caz mai rar în 


^Mihail M. Robea, Constantin Stancu, Soarele şi luna. Balade şi cântece de dragoste .şi 
dor, Bucureşti, Editura Litera, 1978. în „Interferenţe” (Bucureşti), voi. I, 1978, p. 346-347. 

^Dumitru Anghel, O culegere de folclor, în „Secera şi ciocanul’, an XXXIV, nr. 6799, 
13 ianuarie 1984, p. 2. 

folcloristica Argeşului. Colecţia respectivă reţine 5 balade, 31 de cântece lirice 
(de jale, dragoste şi dor) şi 34 de oraţii şi strigături de nuntă de la 17 cântăreţi 
amatori (Floarea Elena, Gavrilă Văluţ, Ursu Vibuţ ş.a.) din 13 sate (Poiana, 
Şaru Domei, Cârlibaba, Ciocăneşti ş.a.). Spre deosebire de culegerea prece¬ 
dentă, paleta speciilor respective este deschisă mai larg, căci, în afara bala¬ 
delor şi cântecelor lirice, categorii preferate de culegător, apar adăugate alte 
două categorii: oraţiile şi strigăturile de nuntă, destinate să ridice veselia 
nuntaşilor. Textele, fără a excela prin aspecte inedite, se configurează drept 
variante ale unor tipuri cunoscute şi aflate într-o stare de restrângere com¬ 
poziţională. Indiscutabil culegerea marchează stadiul actual al producţiilor 
noastre folcloric dintr-o microzonă a ţării. 

într-o etapă următoare. Constantin Stancu se orientează spre elaborarea 
unor lucrări cu profil ştiinţific şi de utilitate nemijlocită. Constatând, bunăoară, 
absenţa unor lucrări de sinteză despre cântăreţii populari, el colecţionează mul¬ 
tiple date despre ei, prin diferite căi, şi redactează un dicţionar despre aceştia: 
Dicţionar. Interpreţi îndrăgiţi ai muzicii populare româneşti. Piteşti, Editura Tip- 
Naste, 1995, 144 p. Dicţionarul înfăţişează 104 interpreţi mai cunoscuţi din 
Argeş şi din alte zone, precum: Bălăşoiu Dumitru, Busuioc Alexandru, Ciobanu 
Maria, Dinicu Grigoraş, Dolănescu Ion, Farcaş Dumitru, Lătăreţu Maria, Loghin 
Irina, Luican Ion, Mica Alexandru etc., etc. îi expune, în ordinea alfabetică, cu 
o fotografie-bust, succint, dar dens, pe 1-2 pagini, cu anumite date biografice, 
caracterizarea stilului cântării, apartenenţa la formaţiunile artistice şi cu partici¬ 
parea la marile evenimente artistice din ţară şi din străinătate. Nu le omite, la 
încheiere, nici discografia lor. Prin dicţionar, publicul are un prim insturment de 
cunoaştere a interpreţilor de muzică populară. 

în aceeaşi direcţie se înscrie antologia Căluşul. Antologie de studii, 
prefaţă de Mihai Pop. Piteşti, Editura Tiparg, 1997, 200 p. Lucrarea încorpo¬ 
rează între coperţile ei un florilegiu de studii despre căluşari, semnate de mari şi 
numeroşi cărturari, peste 40, de-a lungul timpului, precum: Tiberiu Alexandru, 
Ov. Bârlea, Harry Brauner, Teodor T. Burada, D. Cantemir, C. Costea, N. Iorga, 
N. Jula, Tudor Pamfile, Tache Papahagi, M. Pop. C. Rădulescu-Codin ş.a. 
Antologia se încheie cu transcrieri coregrafice şi muzicale şi cu melodii de joc 
căluşăreşti. O carte binevenită din paginile căreia cunoşti sub toate aspectele 
evoluţia, structura şi semnificaţia unui obicei atât de popular şi de interesant. 

Contribuţia lui Constantin Stancu la cunoaşterea culturii populare prin 
lucrările sale este destul de valoroasă. 

GEORGE CRISTEA NICOLESCU 

George Cristea Nicolescu s-a născut la 16 noiembrie 1935 în co¬ 
muna Priseaca, din judeţul Olt, într-o familie de ţărani. Numele l-a împru¬ 
mutat de la ambii părinţi: Cristea de la tată (Cristea Ion), iar Nicolescu de 
la mamă (Nicolescu). Studiile le-a urmat la şcoala generală din satul natal şi 
la Liceul „Radu Greceanu” din oraşul Slatina (1950-1954). Pregătindu-se 
pentru funcţia de activist cultural, el frecventează cursurile de specialitate la 
Şcoala de Activişti Culturali din Bucureşti (1959-1961). Funcţionează apoi 
ca metodist la Casa Creaţiei Populare din Piteşti (1961-1972), redactor la 
revista „Argeş" (1972-1974), activist cultural la Centrul de Librării din 
Piteşti (din 1976). 

Atras de literatură, Cristea Nicolescu scrie versuri şi debutează cu spri¬ 
jinul lui Mihu Dragomir, în revista „Luceafărul”. în continuare, colaborează la 
diferite periodice literare cu pseudonimul Cordun Miron. Prima plachetă. Edict 
(1970), o semnează chiar cu pseudonimul respectiv. Urmează câteva volume cu 
versuri prin care poetul îşi defineşte personalitatea artistică. 

în timpul activităţii sale de metodist la Casa Creaţiei Populare din 
Piteşti, el a avut preocupări de editor de folclor. în primul rând, pentru cânte¬ 
cele lirice „inspirate” din evenimentele sociale contemporane şi destinate 
„mişcării artistice de amatori”. Metodistul îşi justifică preocuparea chiar în 
Cuvânt introductiv de la prima antologie: „... ne cerea de mult această 
culegere; ne-o cereau soliştii locali, recitatorii, artiştii şi colectivele de creaţie 
ale brigăzilor artistice de agitaţie care utilizează din plin, sub cele mai variate 
forme, poezia populară mereu proaspătă”. Deci, din imperative strict profe¬ 
sionale şi politice, dar urmând şi exemplul câtorva colegi de la alte case de 
creaţie, în primul rând pe cel al lui Ion Socol, selecţionează cântecele lirice şi 
epice, „nişte făcături” şi prelucrări, din publicaţiile „Albina” şi „Secera şi cio¬ 
canul” şi le înmănunchează în primele sale două antologii. 

Prima sa antologie poartă un titlu poetic şi sugestiv pentru tematica 
cărţii: Spune, Argeş, spune tu. Cum a fost şi cum e acu”. Culegere de folclor 
vechi şi nou. îngrijită de... Piteşti, Casa Regională a Creaţiei Populare, 1962, 
138 p. Antologia, modestă, e structurată în trei componente: Cuvânt intro¬ 
ductiv, Texte, Culegători şi informatori. Textele sunt compuse din 52 de cân¬ 
tece lirice şi din 25 de strigături. Plăsmuite pe fondul tradiţional, forţat şi arti¬ 
ficial, „cântecele şi strigăturile noi” ca mijloace directe de propagandă, caută 



142 


Mihail M. Robea 


să elogieze socialismul, partidul şi realizările acestuia. Indicele cu casetele 
culegătorilor şi informatorilor, cărora li se omite vârsta la ultimii, numără 
„culegători” dintre cei mai harnici: Ion S. Nania, cu 28 de cântece şi mai 
multe strigături, urmat de George Breazu, cu nouă texte, Dumitru Anghel: 
şase, Dumitru Udrescu: cinci, Ion Cruceanâ: trei etc. Li se dau şi numele unor 
localităţi din întinsa regiune Argeş de atunci, cele mai multe fiind din sudul 
Argeşului istoric: Bascov, Babaroaga, Băbeni, Călineşti, Cepari, Găeşti, Clâm- 
bocata, Gliganu, Leordeni, Pădureţi, Rociu, Rucăr, Săpata, Slobozia, Teiu, 
Vaideeni ş.a. 

Antologia este urmată de alta, la numai doi ani: Cine-a zis dorului dor... 
Culegere de poezii populare şi prelucrări de folclor. îngrijită de.... Bucureşti, 
Casa Regională a Creaţiei Populare Argeş, 1964, 125 p. Cartea are aceeaşi struc¬ 
tură, cu titlurile modificate. 

în Cuvântul înainte, ţine să sublinieze continuitatea lucrării 
declanşate: „Cartea aceasta urmăreşte să fie continuarea cântecului început. 
Are aceeaşi destinaţie practică, educarea în „spiritul nou” al spectatorilor”. în 
privinţa structurii compunerilor, Nicolescu este mai clar, chiar tranşant, 
specificând prezenţa aici a două tipuri de producţii: culegeri şi prelucrări de 
cântece. El însuşi, acum prezent în lucrare cu texte poetice, prelucrează 11 
cântce, precum aceste două plăsmuiri iniţiale: Dorule, din dor crescut şi Lin, 
lin, lin, dorule, lin. 

Spre deosebire de substanţa antologiei anterioare, cântecele se amestecă 
acum cu poeziile în stil folcloric. O altă observaţie priveşte conţinutul lor, aces¬ 
ta fiind unul calm, fără agresiunea ideilor şi lexicului politic. Mesajele politice 
se transmit acum pe căi mai subtile. Totalul producţiilor ajunge la numărul 77, 
de obicei un text pe o singură pagină. 

Ultima secvenţă a cărţii, Izvoare, adică indicele, încorporează 
casetele cu cei 19 culegători şi prelucrători de texte folclorice, precum şi cu 
informatorii lor din satele vechii regiuni argeşene. Semnatarii textelor sunt 
aproape aceiaşi din prima culegere: Dumitru Udrescu, Ion S. Nania, Aurel 
Iordache, Todeci Vartolomeu, care dau drept informatori cetăţenii din 
localităţile deja cunoscute: Găeşti, Leşile, Oarja, Pădureţi, Pătroaia, Săpata de 
Sus, Teiu, Vaideeni. în indicele menţionat se dau 32 de texte cu menţiunea 
„cules”. însă producţiile culese de I. Nijloveanu poartă clar amprenta auten¬ 
ticităţii populare. 

In general, cartea se înscrie în mijloacele de convertire a mentalităţii 
spectatorilor şi cititorilor. 

în fine, ultima carte din categoria antologiilor este cea intitulată chiar 
Antologie de doine şi balade din Argeş. Antologie alcătuită de „O antologie de 
folclor” de Sergiu Nicolaescu, Piteşti, C.C.P.J.A., 1971, 210 p. Cartea se 
deschide cu un Cuvânt înainte al criticului şi istoricului literar Sergiu Nicolaescu 
care sintetizează tematica generoasă a antologiei şi relevă arta specifică a celor 
două categorii folclorice. Autorul cărţii şi-a propus să realizeze o antologie a 
două specii folclorice importante şi frecvente în Argeş, ale doinei şi baladei, 
având în vedere criteriile ideatic şi estetic. Pentru dezideratul său, a 
selecţionat 88 de doine din culegerile lui C. Rădulescu-Codin, publicate în 
Muscelul Nostru: 11 texte, în Materialuri filkloristice (1900), de Gr.G. 
Tocilescu; 16, în Din Muscel (1896): 3; din colecţia lui A. I. Hodos, tipărită 
în Materialurile folcloristice de Gr. G. Tocilescu: 18; din Cântece de ţară 
(1913), de Tudor Pamfile: 2, Cântece din popor ( 1909), de P. Ciorogariu: 3; 
din Cine a zis dorului, dor (1964) de ...:8; din colecţii inedite de Maria 
Cârstoiu (Nucşoara): 2; de Dimitrie Al. Nanu: 5; de Constantin Pârcălabu (de 
la mama sa): 2; de Ion Păun (Colecţia Casei Creaţiei): 4; şi din presă - „Ga¬ 
zeta Ţeranului” (1910): 5; „Hazul satelor” (1910): 3; precum şi 11 balade din 
Comorile poporului (1906), de C. Rădulescu-Codin; 3; din colecţiile manu¬ 
scrise de Maria Cârstoiu: 2; şi de Dimitrie Al. Nanu: 6 piese. Acestea sunt 
sursele identificate de către autorul lucrării şi incluse în substanţa cărţii. 
Totuşi au fost omise unele colecţii de folclor tot atât de reprezentative, având 
ca autori pe Grigore Creţu ( Folclor din Oltenia şi Muntenia, 1970), G. Flo- 
rescu (texte apărute la revista „Ton Creangă” şi reproduse în Versuri popu¬ 
lare române, 1919-1926, Cântece populare româneşti, 1967, ambele de 
Teodor Bălăşel), Alexandrina Istrătescu- Tzurea ( Epica populară din Argeş, 
în „Grai şi suflet”, II, 1931-1932, şi Lirica populară din Argeş, ibidem, 
1939), Gheorghe I. Pâmuţâ (De la noi din Rucăr şi Flori de peste munţi. 
Poezii populare culese din Rucăr-Muscel) ş.a. Printr-o folosire mai judi¬ 
cioasă a spaţiului tipografic, ar fi putut fi inserate în antologie mai multe 
doine şi balade. 

Oricum, antologia realizată de Cristea, tipărită într-un moment 
istoric când plăsmuirile populare autentice erau ignorate, reprezenta un 
eveniment editorial important cu semnificaţii şi sugestii utile. Mai ales că 
aceasta, dacă nu mă înşel, este, în ordinea cronologică, prima antologie 
tipărită a unor importante specii folclorice poetice din Argeş şi Muscel. Idea¬ 
tic şi artistic, antologia, care urmează după alte două antologii cu texte „con¬ 
temporane”, sugerează cu subtilitate întoarcerea la valorile perene, autentice şi 
tradiţionale, la valorificarea lor scenică. 

CONSTANTIN T. SORESCU 

Sorescu T. Constantin (Tică) s-a născut la 12 decembrie 1930, într-o 
familie de ţărani, în satul Dobrogostea, comuna Merişani, judeţul Argeş. A 
urmat studiile la şcoala primară în satul natal (1937-1943), Liceul Comercial 
„Vintilă Brătianu” din Piteşti (1943-1948) şi Liceul Comercial „N. Kretzulescu” 
din Bucureşti (1949-1951). S-a înscris în 1957 la Facultatea de Ştiinţe Juridice, 
secţia fără frecvenţă, pe care însă n-o termină. 

Având talent şi pasiune pentru muzică, pentru cântecul popular, tânărul 
Sorescu începe să se manifeste artistic pe scene improvizate şi instituţionalizate 
- în şcoală, în armată, la căminul cultural din comuna natală. Realizând că nu are 
o cultură muzicală solidă şi că are nevoie de perfecţionarea vocii, se înscrie şi 
urmează timp de 4 ani Liceul de Arte din Piteşti (1960-1963), specialitatea 
canto. Tot din imperativele perfecţionării artistice superioare, frecventează cur¬ 
surile de specializare în anii 1975, 1976, 1977 şi 1978 la Bucureşti. Ocupă între 
timp posturi oficiale: din 1953 inspector cultural, din 1964 instructor principal 
metodist la Consiliul Judeţean al Sindicatelor din Argeş. 

Tică Sorescu, în domeniul muzicii, desfăşoară treptat o intensă şi o mul¬ 
tiplă activitate de interpret, de regizor, de dirijor, de creator de scenarii lite- 
rar-muzicale, de constituire a unor formaţii muzicale în Piteşti şi în alte 
aşezări, de instruire a unor noi cântăreţi populari. A fost un factor activ în 
desfăşurarea unor turnee artistice în străinătate (Albania, Belgia, Olanda, 
Franţa, Ungaria etc.) şi a fost onorat cu nenumărate distincţii. Din aceleaşi 
sentimente de preţuire şi de valorificare scenică a creaţiei populare, fondează în 
1991, Asociaţia Folclorică „Trivalea”, al cărei director este. 

Tică Sorescu a cules, de asemenea, „cântece şi jocuri populare” pe care 
le-a valorificat cu succes, în compunerile literar-muzicale destinate scenelor 
teatrelor şiunei colecţii. 

Din substanţa multiplelor sale preocupări, cultural-folclorice, Sorescu 
s-a inspirat în două importante cărţi legate de spiritualitatea Argeşului şi 
Muscelului. 

O primă carte o constituie „culegerea” Cânt de dragul ţării mele. 
Culegere de cântece populare din Argeş. Prefaţă de Ludovic Paceag. Trans¬ 
crierea muzicală: Ludovic Paceag, Piteşti, Consiliul Judeţean al Sindicatelor 
Argeş, 1978, 429 p. Cartea se desfăşoară aproape după aceeaşi schemă struc¬ 
turală întâlnită în cărţile lui Cristea Nicolescu. După Cuvântul înainte, se con¬ 
figurează cele 200 de cântece lirice. însă nu chiat toate sunt cântece lirice. 

căci printre ele se află şi câteva balade schematizate, ca: La fântâna cu doi 
fagi. Pe sub poale de pădure, Pe un munte înalt şi verde. Cântecele lirice aparţin 
tuturor subspeciilor lor, dar domină producţiile de dragoste şi dor. A nalizân d cu 
atenţie „culegerea”, se observă că aproape trei pătrimi din textele ei sunt „cân¬ 
tece de viaţă nouă” dedicate „Argeşului nou”. Un fapt explicabil, amintindu-ne 
că autorul cărţii era un activist cultural notoriu şi organiza spectacole cultural- 
muzicale de anvergură şi la ele participau notabilităţile oraşului Piteşti şi ale 
judeţului, care trebuiau să audă astfel de „cântece noi”. El însuşi, la Indicele 
informatorilor, în dreptul lor, dă 42 de texte fără a indica sursa, ceea ce 
dovedeşte, coroborând şi cu mesajul direct al textelor, că îi aparţin. De fapt, Tică 
Sorescu este un „depozitar” al cântecelor populare şi un interpret vulcanic al lor, 
dar care are obsesia înnoirilor - şi nu e nimic rău în asta! - însă alunecă în albia 
politică mult şi renunţă la inovaţiile în spiritul tradiţional. Astfel, un sfert 
(aproximativ 50 de texte) din culegere aparţine, cu uşoare înnoiri, repertoriului 
de cântece tradiţionale: De-aş trăi ca bradu-n munte. Prin pădurea Vadului, 
Trage, mândru, de-mi ghiceşte, De-ar veni luna lui mai etc. 

în Indicele informatorilor, Sorescu inserează 47 de informatori, 
foarte discutabili, cu 1-18 texte de fiecare, din tot atâtea sate din judeţele 
Argeş: Albota, Bascov, Brăduleţ, Cocu, Cotmeana etc.; Dâmboviţa: Malu cu 
Flori, Răsvad etc.; Muscel: Davideşti, Boteni, Mioarele, Nucşoara etc.; Olt: 
Icoana, Optaşi, Văleni etc.; Teleorman: Segarcea-Vale, Tumu Măgurele, 
Orbească; Prahova: Râfov; Vâlcea: Fârtăţeşti. Bine ar fi fost să se fi notat şi 
data reţinerii textelor. Cartea se încheie cu un selectiv Glosar. 

în mare parte, cartea lui Tică Sorescu, ca şi primele antologii ale lui 
Cristea Nicolescu, conţine o serie de cântece despre „viaţa nouă”, într-un sens, 
ele rămân nişte experimente impuse de accidentele violente ale istoriei, pe care 
numai timpul le va verifica durabilitatea unora dintre acestea. 

A doua carte a lui Tică Sorescu este o amplă evocare a vieţii sale, bro¬ 
dată pe canavaua unor numeroase mişcări artistice, intitulată poetic, după titlul 
unui spectacol. Cântecele mele, salbă de mărgele. Cuvânt înainte de prof. Nico- 
lae Nistor, Piteşti, Editura Pământul, 2002, 362 p. Cartea este scrisă într-un stil 
direct şi poetic, şi se structurează în capitole cu titluri adecvate evenimentelor 
biografice. în cartea sa, destul de întinsă, Sorescu îşi configurează satul natal, îşi 
prezintă părinţii şi rudele apropiate, insistă cu detalii asupra eforturilor sale pen¬ 
tru înfiinţarea unor formaţiuni muzical-folclorice (orchestre şi tarafuri de muzică 
populară, grupuri vocal-folclorice, coruri etc.), relevă participarea la turneele 
artistic-muzicale ş.a. Cartea e apoi ilustrată cu o bogată iconografie privind 
evoluţia mişcării artistice de amatori din Argeş. 

Bine documentată, cartea aceasta reprezintă o serioasă contribuţie la 
cunoaşterea vieţii artistice din Argeş şi din capitala lui. De altfel e greu de scris 
o istorie a mişcării artistice de amatori din Argeş, şi nu numai, din ultima 
jumătate a secolului trecut fără consultarea ei. Cartea, restructurată şi cu titlul 
Romanţa amintirilor, a mai fost reeditată în două rânduri (2005 şi 2007). 

NICOLAE GHEBEŞ - FOLCLORISTUL 

Nicolae Ghebeş este unul din pleiada de învăţători entuziaşti şi 
patrioţi, cu remarcabile preocupări folcloristice, din deceniul al V-lea al seco¬ 
lului al XX-lea, care însă n-au avut satisfacţia morală a valorificării prin tipar 
a contribuţiilor lor. 

învăţătorul Nicolae Ghebeş s-a născut la 10 noiembrie 1901, în locali¬ 
tatea Crişan din judeţul Constanţa. A urmat şcoala primară, cinci clase (1910- 
1915), în satul natal. Şi-a continuat studiile medii, mai întâi, la Liceul Teoretic 
din Bazargic, un an (1915-1916), întrerupte din cauza declanşării Primului 
Război Mondial şi apoi, după încetarea acestuia, clasele II-VI, câte se prevedeau 
atunci, timp de cinci ani (1918-1923), la Şcoala Normală din Constanţa 1 . 

în urma absolvirii şcolii normale, Nicolae Ghebeş a fost numit învăţător 
şi a funcţionat în această calitate, uneori şi ca director, în unităţi şcolare din 
diferite localităţi din ţară, precum: Româneşti şi Căuşanii Noi - jud. Tighina (1 
septembrie 1931 - 1 septembrie 1935), Medgidia - judeţul Constanţa (1 sep¬ 
tembrie 1935 - 1 septembrie 1938), Satul Nou - judeţul Putna (1 septembrie 
1938 - 1 septembrie 1943) etc. Spre a-şi lărgi orizontul spiritual şi a-şi 
perfecţiona măiestria didactică, el a frecventa mai multe cursuri.de perfecţionare, 
inclusiv pe cele de la Deva, în 1936, şi a obţinut prin examenele de specialitate 
toate gradele didactice (definitivatul la 1 septembrie 1927, gradul II - 1 ianuaire 
1931 şi gradul I - septembrie 1943)'. 

învăţător lucid şi pasionat de misiunea sa patriotică în rândurile copiilor 
şi adulţilor, el a desfăşurat în cei peste 40 de ani de activitate febrilă o uriaşă 
muncă de instruire şi educare a tinerelor generaţii şi de lărgire a orizontului cul¬ 
tural al ţărănimii. 

în acest scop, căutând să formeze cât mai multe generaţii de tineri 
absolvenţi bine pregătiţi pentru viaţă, a ţinut lecţii de un înalt nivel ştiinţific- 


* Informaţii biografice comunicate de însuşi N. Ghebeş care trăia în Bucureşti. Suspicios, 
mi-a refuzat în câteva rânduri o întâlnire, deşi la început o acceptase cu plăcere, şi cu greutate 
mi-a oferit câteva date despre dânsul, în ziua de 6 noiembrie 1993. 

^Arhivele Naţionale, Bucureşti, fond Ministerul Instrucţiunii Publice (în continuare 
M.I.P.), dosar 1353/1943, f. 14, 

didactic, le-a format deprinderi gospodăreşti şi de muncă pe lotul şcolar şi la 
orele de lucru manual şi le-a dezvoltat gustul pentru frumos prin antrenarea lor 
la manifestările cultural-artistice. Pentru ridicarea culturală şi economică a ţării, 
a iniţiat cursuri şcolare cu adulţii, a înfiinţat biblioteci, a format coruri populare, 
chiar cu sătenii, a conferenţiat pe felurite teme şi a organizat cooperative şi bănci 
populare. Din aceleaşi motive, a înzestrat şcoala din Satul Nou - Putna, într-un 
moment când acesta era de o mare raritate, cu un aparat de radio. Toate aceste 
aspecte precum şi altele sunt atestate de numeroasele „Adeverinţe” şi „Dovezi” 
eliberate de autorităţile locale şi înserate în dosarul cu nr. 1353/1943 din 
Arhivele Naţionale - Bucureşti în vederea obţinerii gradului I didactic. 

In perioada Căuşaniului este atras de publicistica şcolară şi nu ezită să 
redacteze câteva articole pentru revista basarabeană „Izvor de viaţă”, relevante 
prin înseşi titlurile lor Biblioteca pentru învăţător\ Statutul cultural-naţional şi 
străinismul, Importanţa istoriei şi geografiei în şcoala primara 1 . 

A acordat o atenţie superioară pregătirii ştiinţifice a lucrării personale 
pentru obţinerea gradului I didactic. In această direcţie, a strâns folclor poetic 
basarabean, îndeosebi din zona Tighina, alcătuind literalmente lucrarea Folclor 
din Basarabia, o culegere valoroasă. Atras acum de cultura populară prin 
lucrarea de grad, dar şi de istoria locală, el va căuta să elaboreze Monografia Sa¬ 
tului Nou, în 1943, în curs de completare 6 . 

Forurile şcolare superioare i-au apreciat în termeni judicioşi laturile atât 
de numeroase şi de întinse ale activităţii lui. în concluzia la procesul-verbal al 
„Inspecţiei speciale” din 11 martie 1939, de pildă, inspectorul şcolar Teodor 
Comeliu scria: „Domnul Nicolae Ghebeş este învăţător muncitor şi conştiincios. 
Are o frumoasă şi remarcabilă activitate şcolară, extraşcolară şi socială. Merită 
a fi avansat la gradul I” 7 . 

A ieşit la pensie la limită de vârstă şi s-a stabilit în Bucureşti unde trăia 
izolat şi suspicios. 

Din diversitatea activităţii lui N. Ghebeş, comună până la un punct 
anume cu cea a multor colegi de generaţie, ne interesează în mod deosebit pre¬ 
ocupările lui folcloristice. Preocupările respective s-au concretizat după anul 
1935 în elaborarea colecţiei Folclor din Basarabia şi în iniţierea lucrării 

^N. Ghebeş, Biblioteca pentiv învăţător, în „Izvor de viaţă”, Tighina, an III, nr. 1-2, ia- 
nuarie-februarie 1928, p. 13-14. 

“ridem. Statutul cultural-naţional şi străinismul, în „Izvor de viaţă”, Tighina, an IX, nr. 1- 
2, ianuarie-februarie 1934, p. 15-16. 

-hdem, Importanţa istoriei şi goegratiei în şcoala primară, în „Izvor de viaţă", Tighina, an 
IX, nr. 3-4, martie-aprilie 1931, p. 13-15. 

^Arhivele Naţionale, Bucureşti, fond, M.I.P., dosar 1353/1943, f. 10. 

7 Ibidem, f. 24. 

Monografia Satului Nou. Evident, prezintă un interes superior numai 
culegerea de folclor, lucrare deja definitivată în anul 1941. 

Colecţia a fost elaborată în spiritul articolului 163 din Legea 
învăţământului Primar - ca „lucrare personală” pentru obţinerea gradului I 
didactic, cel mai înalt grad din învăţământul preuniversitar. Ca la oricare lucrare 
de acest gen, autorul, în limita posibilităţilor sale, i-a acordat o atenţie maximă. 
Opţiunea pentru o temă folcloristică i-a fost dictată de descendenţa sa din lumea 
ţărănească şi de „dragostea ce-am simţit-o faţă de fraţii moldoveni-basarabeni” 8 . 
Colecţia, extinsă pe 53 de pagini dactilografiate (f. 73-126) a fost anexată la 
dosarul personal menţionat al candidatului la examenul de grad, susţinut la 
sfârşitul anului 1943. 

Dar învăţătorul avea pe atunci cunoştinţe teoretice vagi şi fragmentare 
despre folclor. Stăpânea cu aproximaţie însăşi metoda culegerii. Entuziasmul 
nu-i putea susţine absenţa unor cunoştinţe cât de cât solide. Carenţele îi apar 
brusc în culegerea din teren, în modalitatea de intitulare a pieselor, în sistemul 
clasificării lor. Minusurile respective, mai mult formale, ţinând de forma 
prezentării, nu viciază valoarea intrinsecă a producţiilor folclorice - autentici¬ 
tatea ideatică şi elementele lor de expresie. De altfel, printr-o operaţie de mo¬ 
dernizare a colecţiei multe dintre ele vor fi estompate. 

Ghebeş şi-a alcătuit colecţia aproape în întregime singur. Numai patru 
cunoscuţi de-ai săi i-au oferit un număr limitat de texte - învăţătorul P. Mar- 
condici din Drăgăneşti-Bălţi: un cântec; învăţătorul Gr. Maximilian, din 
Bogzeşti-Orhei: două cântece; preotul Simeon Chrişca din Gonzeni-Orhei: o 
oraţie de nuntă; Al. Bardier: două doine. încolo, celelalte texte au fost notate 
direct de el. Şi acestea se mai întâlneau încă din belşug în satul basarabean din 
prima jumătate a secolului nostru. „Fiecare sat din Basarabia - conchidea el - îşi 
are cântecul popular în care se împletesc lucruri mai totdeauna cu miez de 
adevăr. întreaga Moldovă dintre Prut şi Nistru este o veche şi îndepărtată 
comoară folclorică” 9 . Practic, a cules din astfel de aşezări aparţinând unor intere¬ 
sante zone etnofolcloristice, de obicei de la 1-2 persoane sau grupuri de tineri, 
precum Costeşti: 1 şi Drăgăneşti: 1, din judeţul Bălţi; Cozaci: 1, din judeţul 
Cetatea Albă; Bălăbăneşti: 1, Ciorăneşti: 2, Costuleni: 1, Răciula: 1, Valea 
Trestieni: 1, din judeţul Lăpuşna; Bogzeşti: 1, Gonzeni: 1, din judeţul Orhei; 
Căuşanii (Vechi şi Noi): 17 (plus grupuri de informatori), Fârlădani: 2, Homoti- 
novca: 1, Răileni: 2, din judeţul Tighina; Jura: 1, din judeţul Tiraspol şi din 
alte multe sate şi zone ale căror nume nu le-a menţionat. Evident cei mai 
numeroşi informatori - fapt explicabil, întrucât aici a fost mai mulţi ani 

^Ibidem , f. 10. 

^Ibidem , p. 76. 

învăţător - i-au dat Căuşanii, de unde a cules de la 17 persoane şi de la mai multe 
grupuri de tineri la manifestările populare. 

Informatorii culegerii, în majoritatea lor oameni din mediul rural, se 
ridică - în raport cu totalul pieselor - la un număr impresionant, la aproximativ 
60 de persoane. Casetele cu textele despre informatori sunt parţial complete, 
în indicele informatorilor se observă de altfel că la 34 de informatori li se indică 
numele şi localităţile lor, la 19 persoane li se dau doar numele, iar la 20 de texte 
se omite orice dată. în cazul culegerilor de la colectivele de persoane se relevă 
uneori statutul lor social sau profesional: „flăcăi din sat”, „elevii din cl. n-IV”. 
Aparţin ambelor sexe, bărbaţii însă dominând, au vârste variate (10-80 de ani) şi 
posedă, în mare parte câteva clase primare. Ocaziile comunicării pieselor de 
către aceştia le-au constituit convorbirile individuale, colective şi manifestările 
social-artistice, precum: şezătoarea, cumetria şi chiar înmormântarea. 
Culegătorul a reţinut - fapt anticipat - din reperotriul informatorilor săi numai 
unele piese, de obicei 1-2. In această privinţă, recordul îl deţinea Niţă Porumb 
din satul Răileni - Tighina, cu 14 piese (2 cântece şi 12 strigături), urmat de Ana 
Roşea, 80 de ani, din localitatea Bogşeşti - Orhei cu două texte (descântece). Cu 
puţine excepţii, textele sunt producţii judicios selecţionate, pline de substanţă. 

învăţătorul Ghebeş a cules tocmai de la aceşti informatori zecile sale de 
piese poetice, le-a clasificat relativ după specii şi genuri folclorice, realizând 


colecţiei următoarea structură după o viziune proprie: 

Cuvânt înainte .3 

Cap. I. Cântece cu conţinut naţional basarabean (nr. 1-4: 14 texte) . .4 

Cap. II. Cântece populare (nr. 15-64: 50).12 

Cap. IE. Baladă (nr. 65: 1) .36 

Cap. IV. Colinde (nr. 66-67: 2) .38 

Cap. V. Obiceiuri la nuntă (nr. 68-72: 5) .39 

Cap. VI. Bocet (nr. 73: 1).46 

Cap. VH. Strigături la joc( nr. 74: 1).47 

Cap. Vm. Descântece băbeşti (nr. 75-84: 10).48 

Cap. IX Credinţe şi superstiţii (nr. 85: 15) .51 

Cap. X. Ghicitori (nr. 86: 16) .51 


In general, textele reţinute sunt autentice, judicios alese şi bine inserate 
în categoriile lor. în privinţa autenticităţii textelor, numai unul este străin - o 
poezie în formă populară, Prutul şi Nistrul, de Ion Bădiţa, apărută în revista 
„Neamul românesc” din 16 aprilie 1933 (p. 116). Cu anumite excepţii, piesele 
sunt judicios delimitate ideatic şi motivic. Producţiile nedelimitate cu un titlu 
comun pentru 2-3 piese apar însă la doinele şi cântecele lirice, la un număr de 12 
texte, şi la strigături, în două cazuri. In noua structură a colecţiei, după operaţia 
complexă a separării lor potrivit criteriilor lor ideatice şi motivice, având fiecare 

titlul lor, aceste doine, cântece şi strigături ne apar în următorul tablou (cifrele 
acelea indicând poziţia lor în culegere, iar cele latine marcând locul în textul 
delimitat). 

VI/1. Doine şi cântece 

63. Doina (De pe malul Nistrului - 63,1 + 62, II) + 62. Pleacă trenul 
şuierând (63, I); 64. Plânge-mă, maică, cu dor (64, I + 56, II) - 56. De la 
Chişinău la vale (64,1); 69. Măi soldate vânător (69,1 + 96, II) + 96. Cât oi fi şi- 
oi trăi (69,1); 74. Am pi inimî-o lacătî (74,1 + 59, II) + 59. M-a lăsat Stalin sărac 

(74.1) ; 76. Spune, măicuţă, spune (76,1 + 119, II) + 119. M-au cerut flăcăi din 
sat (76,1), 85. Foaie verde şi-o lalea (85,1 + 124, II) + 124. M-aş iubi, mândro, 
cu tine (85,1); 88. Cântă corbu din cimpoi (88,1 + 130, II). Cât îi omul tinerel 

(88.1) ; 90. Un 'te duci, măi Ion? (90,1 + 111, H + 91, m + 102, IV + 92, V) + 
111. Şi-am luat-o dintr-un sat (90,1) + 91. Chiar şi-asară la uluc (90, I) + 102. 
Nu gândi, măipuişor(90, 1) + 92. Eu veneam sara la tine (90,1); 101. Fă Ueano, 
tu n-ai fost fată (101,1 + 117, II) + 117. Decât să-fi moară nevasta (101,1); 103. 
Să stai toată ziua-n prag (103, 1+ 87, II) + 87. Trece mândra prin dumbravă ( 103, 

I) ; 104. Nu ştiu, luna pe cer merge ( 104,1 + 82,13) + 82. Auzit-am din bătrâni 
(104, I); 122. Puişor de peste drum (122, I + 100, II) + 100. S-a dus omul cu 
chirie (122,1). 

VI/2. Strigături 

131. Hop, pă loc (131,1+ 141, n+ 142, m+ 139, IV + 132, V+ 140, 
VI)+ 141; Binele ce l-am avut (141, II) + 142, Bine mai trăiam, flăcău ( 142, III) 
+ 139. Ca jacheta mea cea ruptă (139, IV) + 132. Iubeşte-mă, mândră, bine (132, 
V) + 140. Iubeşte, bade, iubeşte (140, VI); 134. Cine trece pe la vie (134,1 + 135, 

II) + 135. Fata mamii şei bălaiei 135, II). 

în urma „decupării” lor logice, toate aceste piese îşi păstrează autono¬ 
mia lor ideatică şi estetică. Totuşi au rămas sub acelaşi titlu comun două texte 
(nr. 61 şi 73), fiecare însumând câte trei piese, legate intim prin tematica lor, fapt 
observat dealtfel şi de culegător care le-a semnalat componenţa prin cifre latine. 

Dar nu numai producţiile unei specii erau încorporate în cadrul unui 
text, ci, fapt mai greu, înseşi creaţiile unor specii se găseau risipite într-altele. 
Constatarea priveşte trei specii epice: un colind, trei balade şi două jurnale orale. 
Căci colindul Câte flori sunt pe pământ, baladele familiale Vine Pichişor de la 
vie, Când măicuţa m-a făcut şi Slavca vacile îşi mulgea şi jurnalele orale Măi 
Ioane, măi Vasile şi De la Chişinău la vale, apăreau trecute nejustificat m setul 
doinelor si cântecelor. 

In alta ordine de idei, majoritatea producţiilor folclorice din colecţie, în 
special doinele şi cântecele lirice, purtau titluri generice, de obicei denumirea 
speciilor - simplu cu zecile: doină, cântec. în deplină concordanţă cu uzanţele, 
toate aceste producţii, separate sau nu de altele au primit ca titlu primul lor vers 

şi al doilea vers dacă era precedat cu formula introductivă de genul Foaie verde 
de mărar. Foaie verde lemn uscat. Au beneficiat de această operaţie parţial 
baladele, jurnalele orale, cântecele lirice şi integral strigăturile, care de fapt nu 
aveau anterior nici un titlu. Acţiunea le-a imprimat o identitate formală în cadrul 
speciilor. 

Nici ordinea genurilor şi speciilor din colecţie nu era subordonată după 
cum s-a observat chiar din tabloul lor detaliat anterior, unor principii ştiinţifice. 
Tocmai de aceea genurile şi speciile folclorice au fost organizate intr-un spirit 
modem în nouă capitole (genuri) şi alte multe subcapitole ale speciei. Restruc¬ 
turarea culegerii începe cu capitolul despre credinţe şi superstiţii, continuă cu 
poezia obiceiurilor tradiţionale (colinde, oraţii de nuntă, bocet), descântece, 
ghicitori şi poezia epic (balade şi jurnale orale) şi se încheie cu capitolul amplu 
al poeziei lirice (doine, cântece şi strigături). Ceva mai mult. Datorită numărului 
înalt al pieselor cu aspecte tematice multiple au fost lărgite anumite specii 
folclorice cu noi subspecii, ca în cazurile ghicitorilor, fiind introduse cinci 
subdiviziuni; poezia epică, la care s-au inserat o subspecie la balade şi cate¬ 
goria jurnalelor orale; doinele şi cântecele, cărora li s-au găsit 7 subspecii şi, 
în fine, strigăturilor aflate cu două categorii. 

Un ultim aspect al colecţiei iniţiale a lui N. Ghebeş îl constituie tenta¬ 
tiva lui de a insera, la fiecare producţie folclorică, câte o „analiză”. Termenul 
este utilizat absolut impropriu, întrucât învăţătorul nu întreprinde o analiză pro- 
priu-zisă, ci iniţiază un simplu rezumat, fără niciun fel de investigaţie, de genul 
acesta la cântecul Toate fetele se duc. „O fată frumoasă este ţinută din scurt de 
mama ei, şi n-o lasă să se ducă la alte fete, ca să nu i se întâmple ceva rău”. 
Evident, fiind inoportune şi lipsite de vreo semnificaţie estetică, s-a renunţat 
complet acum la asemenea „analize”. 

Restructurată printr-un spirit ştiinţific modem, colecţia de folclor poe¬ 
tic a lui N. Ghebeş devine accesibilă deopotrivă cititorilor şi cercetătorilor. 

Colecţia lui N. Ghebeş însumează - în noua versiune - producţii poe¬ 
tice aparţinând aproape tuturor genurilor şi speciilor folclorice cunoscute şi mai 
puţin cunoscute. 

Cuvântul înainte al autorului colecţiei caută să justifice motivaţia 
întocmirii culegerii şi subliniază bogăţia şi diversitatea folclorului din aşezările 
rurale basarabene. 

Primul capitol cu producţii din culegere îl constituie cel intitulat 
Credinţe şi superstiţii, cu 15 texte interesante privind unele credinţe ancestrale şi 
soluţiile practice de înlăturare a răului social presupus. 

Urmează capitolul cu Poezia obiceiurilor tradiţionale, având trei specii, 
trei colinde cunoscute de Ajunul Crăciunului, cinci oraţii de nuntă şi un bocet. 

Cele cinci oraţii marchează patru importante momente ale desfăşurării nunţii în 
Moldova şi Basarabia. Colindele Câte flori sunt pe pământ se mai cântă, de 
asemenea, la Florii. Iertăciunea se manifestă prin două variante. 

Capitolul Descântece reţine 10 descântece, posedând aproape tot atâtea 
scheme compoziţionale clasice. Descântecele de beţie şi de purici sunt două 
descântece mai rare în categoria lor. 

Ghicitorile se constituie prin cele 16 producţii într-un nou sector. 
Grupate în cinci diviziuni, ele se referă la om şi casa lui, legume şi zarzavaturi, 
animale crescute şi slobode, „cunoaştere” şi „meteorologie”. 

Poezia epică e reprezentată prin ambele ei cataegorii cardinale: baladă 
şi jurnalul oral. Prima specie apare concretizată prin balada haiducească 
Codreanu, o valoroasă variantă întinsă pe 129 de versuri, şi alte trei balade fami¬ 
liale: Vine Pechişor de la vie, o versiune locală a cântecului despre Văleanu, 
Când măicuţa m-a făcut şi Slavca vacile îşi mulgea, ultima o producţie despre 
drama logodnicilor săraci. Jurnalul oral deţine aici două producţii: Măi Ioane, 
măi Vasile şi De la Chişinău la vale. Finalul primei producţii sună mioritic, 
având însă împrumuturi contemporane. 

Dar cel mai întins şi mai bogat capitol al colecţiei îl prefigurează Poezia 
lirică, cu doine şi cântece şi strigături. Evident, poezia lirică, prin cele 74 de 
piese, dispuse în şapte subspecii, adică aproximativ toate categoriile speciei, 
ocupă spaţiul central. Specia debutează cu doine şi cântece de sărăcie şi revoltă, 
care încorporează patru piese de o puternică vibraţie artistică, căci ele exprimă 
durerea adâncă a basarabenilor sub ocupaţia străină, dar şi revolta lor directă. în 
acest sens, versurile din Cântecul basarabeanului sunt ilustrative: „Ne-a făcut 
muica pe doi, / Unul miercuri, altul joi / Şi-a umplut lumea cu noi; / Şi-am avut 
o surioară / Ce-a umplut lumea de pară. / Maica s-o luat prin ţară, / Să ne strângă 
grămăjoară / Să ne dea în Bălţi la şcoală. / Mai bine muream de boală./ 
Muscăleşte să-nvăţăm / Şi la oaste să intrăm; / Muscăleşte-om învăţa / Când eu 
limba mi-oi uita; / Când o creşte grâu în tindă / Şi-o ajunge spicu-n grindă; / 
Când o creşte grâu în casă / Şi-o ajunge spicu-n masă”. 

Un alt cântec, intitulat sugestiv M-a lăsat Stalin sărac, inspirat din 
aceeaşi realitate crudă, mai apropiată de zilele noastre, evocă în imagini pline de 
dramatism pauperizarea şi depersonalizarea ţărănimii, însă şi revolta ei 
dezlănţuită chiar în timpul odiosului dictator: „Frânzură de copac, / Ne-a lăsat 
Stalin sărac. / Fără casî, fără masî, / Fără sămn di cruci’n casî. / Frunză verde 
păpuşoi, / Bolşevici cu cap de boi, / Voi mâna la iarmaroc / Ş-acolo vom da în 
foc / Şi nu-ţi mai fi voi diloc”. 

Cântecele de cătănie şi război au - în mare parte prin cele două piese 
ale sale (puteau fi 11 dacă delimităm subciclul cu trei cântece) - un caracter 
antologic. Deşi în număr limitat, ele recompun atmosfera tensionată a vechii 

cătănii din Basarabia, care era similară cu cea din celelalte provincii istorice 
româneşti. Numai două cântece, La varza], la Călăraşi şi La Nistru, la 
mărghioară, localizează expres viaţa de cătănie în spaţiul basarabean. Ultimele 
două producţii din secvenţă au în mod tranşant tema războiului, figurat în ima¬ 
gini apocaliptice - în timpul şi după atacurile sângeroase succesive. Cântecul, 
Măi soldate vânător se ridică parţial pe schema unui alt cânte. Ciobănaşul, atât 
de frecvent în Muntenia. 

Doinele şi cântecele de înstrăinare îşi fac apariţia în colecţie printr-un 
set de şase texte (puteau fi mai multe cu două, dacă nu se respecta dorinţa 
învăţătorului de a avea şi aici un subciclu de trei piese apropiate), destul de 
extinse şi impresionante prin sentimentele grave. Accentul dramatic coboară pe 
momentele despărţirii oamenilor de aşezările natale şi ale existenţei lor pline de 
lipsuri printre străinii nepăsători. Nu absentează prin cele două texte nici cânte¬ 
cele de noroc. 

Insă subspecia cea mai extinsă din colecţie o constituie doinele şi cân¬ 
tecele de dragoste. Prin cele 42 de texte dispuseîntr-o succesiune logică, ele se 
prefigurează într-o autentică monografie artistică a dragostei, cu toate aspectele 
fierbinţi ale iubirii. Şi această monografie se deschide cu reliefarea portretelor 
pure ale îndrăgostiţilor (Drag mi-a fost badea frumos JOchii mei şi cu ai matale), 
continuă cu dorinţa arzătoare a apropierii şi întâlnirii lor ( Cântec, Foaie verde 
şi-o lalea), cu trăirea profundă a sentimentelor iubirii ( Chiar şi asară la uluc), şi 
despărţirea tinerilor (Eu veneam Sara la tine, /Geaba, puică, mă mângâi, / Tu te 
duci, bade sărace), cu condamnarea şi blestemarea partenerului care produce 
despărţirea temporară sau definitivă (Să nu-i crezi flăcăului, / Că flăcău-i mare 
câne, / Nu gândi, măi puişor), cu exprimarea regretului îndrăgostiţilor faţă de 
înstrăinarea lor, uneori fără motiv serios (Nu ştiu luna pe cer mergeJ Mă rog, 
mândro, de matale), cu afirmarea dorinţei pentru căsătorie sau repudierea aces¬ 
teia din interes pecuniar (Mă duc iar la Călăraşi, /De Însurat m-aş însuraj M-am 
însurat pentru zestre) şi se încheie cu elogierea bunei convieţuiri dintre soţi 
(Iubirea între soţi). Bunăoară, în Cântec, se alcătuieşte portretul fizic al unei 
tinere iubite: „Trupu ţi l-aş zugrăvi, / Că-j lesne de zugrăvit, / Că-i subţire şi 
gigât./ Faţa-ţi este ca rubinu, / Buzele ca trandafiru, / Toate-s bune de muşcat, / 
La grea boală m-ai băgat”. Dorinţa apropierii dintre tineri şi intenţia revederii lor 
discrete le consemnează cântecul Trece mândru prin dumbravă: Frunză verde 
alunea, / Să nu-ţi fie inima rea, / Mândruliţă, draga mea, / Că eu trec şi nu 
te-ntreb, / Căci cu ochii te petrec. / Eu şi-aseară te-am văzut, / La inimă mi-ai 
căzut, / Şi deseară te-oi vedea, / La inimă mi-i cădea”. In fine, un ultim exem¬ 
plu, cu un posibil blestem mai rar al unui tânăr părăsit de fata dragă înainte de 



154 


Mihail M. Robea 


căsătorie: „Amărât te-oi blestema / Ca iarba te-i clătina, / Ca rouă te-i scutura, / 
Ca malul te-i măcina, / Ca cenuşa te-i spulbera, / Şi ţi-a fi ţărâna uşoară / Ca nouă 
pietre de moară; / Să n-ai drum şi nici cărare, / Nici lumânare la zăcere; / Tu 
cu vorba m-ai luat, / Cu cuvântu m-ai legat, / Ca pe-un dobitoc la gard; / 
Dobitocu-i dobitoc, / Are-o zi de iarmaroc; / Dar un trandafir ca mine, / Mă 
usuc la gard la tine” (Nu gândi, măi puişor). 

Doinele şi cântecele de dor, în număr de 10, reţin în totalitatea lor, 
într-un chip tulburător, sentimentul dorului faţă de tinerii iubiţi şi îndepărtaţi (La 
fântâna cu ceardac, De dorul tău). Tulburarea adâncă până la dezechilibrarea 
psihică, produsă de dor, apare sintetic în cântecul De când dorul m-a lovit: „De 
când dorul m-a lovit, / Minţile mi-au rătăcit; / De când dorul m-a cuprins, / Su¬ 
fletul mi s-a aprins; / Sui în deal, cobor în vale / Şi-mi pierd ziua tot pe cale”. 

Categoria atât de bogată a doinelor şi cântecelor se rotunjeşte cu cân¬ 
tecul de lume: Cât îi omul tinerel. 

Mesajul acestor ultime producţii lirice este comunicat printr-o artă spe¬ 
cifică şi superioară. Textele evoluează în registre variate de la cinci (Spune, 
măicuţă, spune) la 62 de versuri (Cântec, M-am însurat pentru zestre). Insă 
spaţiul mediu al desfăşurării majorităţii pieselor numără 15-20 de versuri. 

Atât doinele cât şi cântecele îşi realizează forma printr-unul din cele 
cinci tipuri compoziţionale. Oricare ar fi tipul, compunerea debutează de obicei 
cu formula iniţială (Foaie verde de sulfmă. Frunză verde măr rotat). Un prim tip 
compoziţional extrem de frecvent este cel confesional (Drag mi-e a duce-n lume. 
Cântec de fată mare), cântăreţul sensibilizat confesându-se direct şi spontan ca 
în acest exemplu: Frunză verde vişinele, / De dorul puicuţei mele, / Am să 
mă-ncing cu curele; / Cu curele late şi mare, / Să moară puica de jale; / Cu curele 
milităreşti, / Să-mi tragă puicuţa nădejdi” (De dorul puicuţei mele). Al doilea tip 
compoziţional, pseudo-dialog, prin care un menestrel se adresează unui inter¬ 
locutor imaginar, se întâlneşte într-o altă serie de producţii (Plânge-mă, maică, 
cu dor, Copilă din doi săraci), poate cu o prezenţă tot atât de intensă ca la primul 
caz, precum: „Pleacă trenul şuierând, / Tu rămâi, maică plângând, / Pleacă tre- 
nu-n fuga mare, / Tu plângi, maică, cu jale, / Trenule, de te-aş prinde, / Rău 
te-aş bate, / Că mă duci aşa departe” (Pleacă trenul şuierând). Cel de-al treilea 
tip compoziţional, dialogul, apare cu o frecvenţă restrânsă în compunerile lirice 
respective (Măi soldate vânător, Foaie verde şi-o lalea). Extrem de rar se iveşte 
tipul obiectiv, faptele fiind expuse „obiectiv”, cu o anumită detaşare, în puţinele 
producţii folclorice (în sat la noi, Cât îi omul tinerel). în schimb, cu mult mai 
frecvent, fapt explicabil, e în aceste doine şi cântece.(De însurat m-aş însura. La 

crâşmuţa din pârloage) tipul compoziţional mixt. Configurarea tuturor tipurilor 
compoziţionale în producţiile lirice cântate relevă varietatea modalităţilor lor 
arhitecturale în materializarea mesajului atât de diversificat şi de percutant. 

în concordanţă intimă cu ideile exprimate şi cu tipul compoziţional 
preferat este selectată modalitatea de expresie - expunerea şi dialogul sau, con¬ 
comitent, ambele. La accentuarea caracteristicilor componentelor universului 
rural se valorifică procedeele stilistice - epitetul, comparaţia, metafora, repetiţia, 
gradaţia. 

Strigăturile încheie colecţia lui N. Ghebeş. Prin cele 12 piese, atent 
geometrizate şi polarizate în două cicluri, se formulează îndemnuri patetice la 
joc şi la dragoste (Hop, pă loc, Iubeşte-mă, mândră, bine, Fă-mă, Doamne, o 
cărăruşă), pe de-o parte, şi se satirizează defectele rurale ale fetelor, nepriceperea 
tinerelor la horă şi lenea ( Fata mamii jucăuşă, Gheorghe a Saftei lui Curechi ), pe 
de altă parte. Realizate cu talent în spaţii adecvate, care variază între patru ver¬ 
suri ( Fata mamii jucăuşă) şi 15 versuri ( Uiu-iu! şi ihu-hu) sunt valorificate, în 
construirea lor, în special tipurile compoziţionale confesional şi pseudodialog. 
Declamate spontan, le lipsesc multe din ornamentele stilistice. 

Noii versiuni a colecţiei, complet structurată benefic, i s-a adăugat pen¬ 
tru aprofundarea ei, un aparat ştiinţific modem - glosar, indicele informatorilor 
şi sumarul complet refăcut. 

Culegerea Folclor din Basarabia a învăţătorului Nicolae Ghebeş se con¬ 
stituie, astfel, drept o colecţie autentică şi înzestrată cu virtuţi ideatice şi estetice. 
Compusă îndeosebi cu producţii folclorice din centrul provinciei, ea este printre 
puţinele lucrări de acest gen din deceniul al IV-lea din secolul nostru, având 
implicit un caracter emblematic. Raportată la culegerile similare din celelalte 
provincii istorice ale ţării, ea reprezintă, în fond, o culegere cu folclor poetic 
românesc localizat, prin anumite aspecte, în Basarabia, cea ce îi sporeşte va¬ 
loarea intrinsecă. 


FOLCLORIŞTII ARGEŞENI ŞI PUBLICAŢIILE FOLCLORICE 
CONDUSE DE GH. DUMITRESCU - BISTRIŢA 

Dezvoltarea folcloristicii şi sporirea interesului pentru creaţia populară 
au condus - încă de la sfârşitul veacului trecut - la iniţierea unor relaţii de amplă 
colaborare între folclorişti în vederea informării lor şi a publicării unor texte fol¬ 
clorice. în Argeş şi Muscel, două foste judeţe incluse acum într-o singură unitate 
teritorial-administrativă, cu numele judeţului Argeş, existenţa unor astfel de 

relaţii are o anumită tradiţie, stabilită chiar la începutul secolului nostru. Astfel, 
învăţătorii D. Mihalache din Muscel şi Gh. Florescu' din Argeş s-au aflat în 
perioada dinaintea Primului Război Mondial - prin corespondenţa pe teme de 
cultură populară şi prin expedierea de texte folclorice pentru colecţii şi de infor¬ 
maţii etnografice pentru alcătuirea unor studii de specialitate - în strânse şi fruc¬ 
tuoase relaţii cu folcloriştii Tudor Pamfile şi Teodor Bălăşel. 

Tipul unor astfel de relaţii a continuat să se desfăşoare, în perioada 
interbelică, de către o pleiadă de folclorişti amatori cu Gh. N. Dumi- 
trescu-Bistriţa, folclorist de notorietate naţională, în cadrul cunoscutelor sale 
publicaţii .Jzvoraşul”, „Calendarul revistei... «Izvoraşul» şi „Opaiţul satelor”. în 
mod concret, relaţiile respective s-au manifestat prin popularizarea periodicelor, 
prin susţinerea lor financiara şi prin colaborarea la publicaţii. 

Relaţiile cele mai întinse şi mai intense dintre intelectualii argeşeni şi 
Gh. N. Dimitrescu-Bistriţa au fost generate de obiectivele publicaţiei ,Jzvo- 
raşul”, singura revistă serioasă de folcor şi cu o viaţă îndelungată. Apariţia revis¬ 
tei ,Jzvoraşul” a stârnit chiar din primul an al existenţei sale sentimentele de sa¬ 
tisfacţie şi de entuziasm în rândurile intelectualităţii din Argeş şi Muscel, întrucât 
aceasta umple un gol resimţit de mult în folcloristică şi îi antrena într-o dorită 
activitate ştiinţifică. In acest sens, un număr impresionant de intelectuali locali 
s-au grăbit să salute editarea publicaţiei şi să-l felicite pe directorul ei, asigu- 
rându-1 de sprijinul material şi de colaborarea lor. învăţătorul Gh. Popescu din 
Stâlpeni-Muscel îi scria lui Dumitrescu-Bistriţa: „Din întâmplare îmi încăpu în 
mână revista muzicală «Izvoraşul» şi mi-a plăcut foarte mult. Această revistă, 
botezată cu drept cuvânt «Izvoraşul», simbolul simplităţii, modestiei şi al 
cureţeniei, are un fond sănătos, curat şi limpede ca şi apele izvoarelor munţilor, 
şi ca şi acestea ea are de străbătut încet, şerpuind printre obstacolele ce i se 
impun în cale. Fiind expresia vie a sentimentului neamului nostru întregit, am 
credinţa că veţi munci neobosit ca din acest izvoraş să faceţi un fluviu care să 
se reverse ca o binecuvântare peste sufletul întregului neam românesc” 2 . în 
continuare solicită să-l aboneze la revistă şi să-i trimeată „toate numerele de la 
începutul anului I”. Un alt corespondent observa: „Colaborarea la revistă te face 
să fii mai legat de ea, să-i dai o deosebită atenţie, s-o ajuţi cât îţi stă în putinţă şi 
să contribui la răspândirea ei în cercurile ce le cunoşti” 3 . In acest context, zeci de 


* Mihail M. Robea, Gheorghe Florescu - dascăl entuziast şi folclorist pasionat, în „Şcoala 
Argeşului”, 1973, p. 102-103. 

^Gh. Popescu, D-leD(umitrescu),\n „Izvoraşul”, II (1921), nr. 17, p. 16. Vezi şi Izvoraşul. 
Douăzeci de ani (1919-1939) de activitate muzicală-folclorică şi culturală. 

Glasuri de pretutindeni pentru „Izoraşul”, 1939, p. 5-6. 12. 

^Barbu Cuprianu, (Scrisoare), în „Izvoraşul”, X (1931), nr. 1, p. 15. 

intelectuali din satele şi oraşele Argeşului 4 şi Muscelului' s-au abonat la revistă, 
au popularizat-o în cercurile largi de cititori şi au susţinut-o financiar. La rândul 
său, directorul publicaţiei se îngrijea ca abonamentele să ajungă la timp la citi¬ 
tori şi era mâhnit când acestea întârziau, se pierdeau din cauza neglijenţei 
funcţionarilor poştali şi erau sustrase de unele autorităţi locale. La sesizarea 
abonaţilor, Dumitrescu-Bistriţa, un director străin de afacerismul din presa 
vremii, le retrimetea, spre surprinderea unora, numerele neprimite ale revistei. 
Neglijenţa autorităţilor locale era aspru condamnată. în corespondenţa cu Emil 
Branişte din Suseni - Argeş, releva: „Este bine că aţi constatat că la primării este 
un adevărat haos în ceea ce priveşte distribuţia presei” 6 . Faţă de cei care 
sustrăgeau numere din publicaţie avea cuvinte dure. „Există probabil pe aci - îi 


4 Lista cu abonamentele pe localităţi din Argeş: Teiu, în „Izvoraţul”, D (1920), nr. 5-8, p. 
2; ib., X (1931), nr. 5-6, p. 93-94. Curtea de Argeş: ib., IV (1931), nr. 5-6, p. 16; ib., XIII (1934), 
nr. 2, p. 76; ib., nr. 3, p. 111-112; ib., XV (1936), nr. 6, p. 252. Piteşti: ib., V(1926), nr. 4-6, p. 69; 
ib., XVII (1938), nr. 7-8, p. 236; ib., XX (1939), nr. 3, p. 120; ib., XXI (1940), nr. 3. p. 120; ib., nr. 
9-10, p. 320. Udade Jos: ib., V (1926), nr. 4-6, p. 68-69, Brădulefu: ib., V (1926), nr. 4-6, p. 69; ib., 
XD (1933), nr. 4, p. 114-115; ib., XIII (1934), nr. 3, p. 111. Richifele: ib., V (1926), nr. 4-6, p. 68- 
69. Bradu de Sus: ib., X (1931), nr. 5-6, p. 93-94. Ciocăneşti: ib., XD (1933), nr. 2, p. 55. Costeşti- 
Vălsan: ib., X (1931), nr. 5-6, p. 93-94. Recea de Jos: ib., X (1931), nr. 5-6, p. 93-94; bi., XII (1933), 
nr. 4, p. 104-105; ib., XIII (1934), nr. 4, p. 147-148. Păduroiu: ib.. X (1931), nr. 5-6, p. 93-94. Bli¬ 
dari: ib.. X (1931), nr. 5-6, p. 93-94; ib., XVII (1938), nr. 4, p. 160. Runcu: ib., X (1931), nr. 10. p. 
176. Jiblea: ib., XI (1931), nr. 1, p. 15. Şuiei: ib., XI (1932), nr. 2, p. 50. Topliţa: ib., XI (1932), nr. 
5. p. 121; ib., XIV (1935), nr. 11-12, p. 428; ib., XVI (1937), nr. 7-8, p. 296. Zămeşti: ib., XII 
(1933), nr. 5, p. 141. Goleşti-Coasta: ib., XII (1933), nr. 6, p. 166-167. Stmeşti: ib., XII (1934), nr. 
1, p. 37-38. Giurgiuveni: ib., XIII (1934), nr. 3, p. 111. Moşoaia: ib., XIII (1934), nr. 4, p. 147-148. 
Suseni: ib., XIV (1935), nr. 11-12, p. 428. Băiculeşti; ib., XVII (1938), nr. 7-8, p. 236. Rociu: ib., 
XX (1939), nr. 10, p. 328. Argeş: ib., XD (1933), nr. 6, p. 166-167; ib., nr. 10, p. 263; ib., XVI 
(1937), nr. 3, p. 120; ib., nr. 6, p. 240; ib., nr. 7-8, p. 296. Etc. 

^Lista cu abonamentele pe localităţi din Muscel: Lereşti: „Izvoraşul”, II (1921), nr. 9-12, 
p. IV; ib., XI (1932), nr. 1, p. 24; ib., XII (1933), nr. 4, p. 114-115. Pietroşani: ib., II (1921), nr. 9- 
12. p. IV; ib., X (1931), nr. 7-8, p. 125; ib., XI (1932), nr. 6, p. 144; ib., XII (1933), nr. 6, p. 166- 
167; ib., XIII (1934), nr. 4, p. 147-148, Vlădeşti: ib., IV (1922), nr. 3-4, p. 11. Slănic: ib., X (1931), 
nr. 7-8, p. 125; ib., XII (1933), nr. 2, p. 55. Schitu Goleşti: ib., X (1931), nr. 7-8, p. 125. Corbi: ib., 
X (1931), nr. 7-8, p. 125; ib., XII (1933), nr. 4, p. 114-115. Călineşti: ib., X (1931), nr. 9, p. 151; 
ib., XI (1932), nr. 10, p. 233; ib., XII (1933), nr. 4, p. 114 115; /b, XIII (1934), nr. 4, p. 147-148. 
Rucăr: ib., XI (1932), nr. 3. p. 71; ib., XII (1933), nr. 4, p. 114-115; ib., XVII (1938), nr. 11-12, p. 
424. Topoloveni: ib., XII (1933), nr. 4, p. 114-115. Stoencşti: ib., XII (1933), nr. 4, p. 114-115; ib., 
XIII (1934), nr. 3, p. 111. Bughea de Jos; ib., XII (1933), nr. 6, p. 166-167. Mioveni: ib., XIII 
(1934), nr. 1, p. 37-38. Voineşti: ib., nr. 4, p. 147-148. Câmpulung; ib., XIII (1934), nr. 1, p. 37-38; 
ib., XVII (1938), nr. 7-8, p. 236. Vişoiu: ib.. XVI (1937), nr. 9, p. 336. Budeni: ib.. XVII (1938), 
nr. 10, p. 376. Muscel: ib., 1(1919), nr. 2, p. 16; ib.. 1 (1920), nr. 9-12, p. 18. 

^Em Branişte - Suseni-Argeş, în ..Izvoraşul”, XIV (1935), nr. 11-12, p. 428. 

declara lui Tudor Cristea din Topliţa - Argeş - ticăloşi care fură numere din 
«Izvoraşul». Noi vi le retrimitem pe cele pierdute” 7 . 

La apelurile repetate ale directorului publicaţiei privind culegerea 
creaţiior populare 8 , numeroşi intelectuali, îndeosebi din rândurile tineretului 
(învăţători, studenţi, elevi), ca Gh. Florescu din Brădetu, N. Gh. Teodorescu- 
Muşeteşti, Niţă Popescu-Bârseşti, Maiin Branişte-Suseni, Gh. C. Deaconu-Uda, 
Marin C. Georgescu-Martologi (Argeş), Th. I. Popescu-Leiceşti, Gh. Pâmuţă- 
Rucăr (Muscel) şi mulţi alţii, au cules texte folclorice din satele lor şi le-au 
publicat în paginile „Izvoraşului”. în mod expres, după cum rezultă şi din core¬ 
spondenţa purtată cu colaboratorii argeşeni şi musceleni, directorul revistei le 
cerea acestora culegerea textelor interesante, transcrierea lor cât mai autentică, 
chiar cu particularităţile de grai, şi indicarea informatorilor cu date cât mai com¬ 
plete despre ei. 

Cum majoritatea culegătorilor de folclor erau tineri şi lipsiţi de 
cunoştinţe teoretice şi de experienţa necesară, Gh. N. Dumitrescu-Bistriţa a tre¬ 
buit să ducă o intensă activitate de pregătire a acestora. în mod concret, el le da, 
prin corespondenţă, o suită de sfaturi utile. Astfel, lui Mişu Chiriţă din Curtea de 
Argeş îi scria: „Culegerile fă-le şi trimite-le după indicaţiile din chestionarul 
trimis” 9 . într-altă corespondenţă către Aurelian Diaconescu din Topliţa - Argeş 
preciza: „Fiţi însă cu multă atenţie ca să fie culese fără greşeli şi nealterate”' 0 , 
învăţătorului Gh. Ivan din Bradu de Sus - Argeş îi atrăgea atenţia de a-şi însoţi 
textele reţinute cu indicaţii despre informatori: „Hora mare s-a publicat. 
Aşteptăm să ne mai trimiteţi folclor muzical, rugându-vă a ţine seama de a arăta 
de la cine aţi cules, apoi localitatea şi timpul”". Uneori mergea cu sfaturile, ca 
în cazul lui N. Gh. Teodorescu din Muşăteşti - Argeş, până la detalii de 
redactare' 2 . Culegerile reuşite erau apreciate în termeni elogioşi, iar autorii lor 
erau îndemnaţi să continue acţiunea". „Frumos! - îi scria lui Marin Branişte din 
Suseni - Argeş. Ai ales şi ai ştiut ce s-alegi. Culege mai departe. Faci un servi¬ 
ciu neamului, căci scapi de la pieire mărgăritare de mare preţ. Faci operă prin 


7 Tudor Cristea -Topliţa-Argeş, în „Izvoraşul”, XIV (1935), nr. 11-12, p. 428. 

^Programa revistei „Izvoraşul", în „Izvoraşul”, I (1920), nr. 16-18 pe copertă: G. N. 
Dumitrescu-Bistriţa, Apel către cucernicii preoţi, d-nele şi d-soarele profesoare, învăţătoare, stu¬ 
dente şi eleve şi d-nii profesori, învăţători, studenţi şi elevi, în „Izvoraşul”, VII (1929), nr. 9-10. 
^De vorbă cu cititorii, în „Izvoraşul”, XIII (1934), nr. 2, p. 76. 

'^Aurelian Diaconescu-Topliţa-Argeş, în „Izvoraşul", XX (1939), nr. 6-9, p. 296; Gh. 
Deaconu - Curtea de Argeş, ib., XIV (1935), nr. 11-12, p. 428. 

* * Gheorghe Ivan, inv. Bradu de Sus-Argeş, în „Izvoraşul”, XII (1938), nr. 9, p. 336. 

* ^De vorbă cu prietenii noştri, în „Izvoraşul”, V (1926), nr. 4-6, p. 72. 

’^De vorbă cu cititorii, în „Izvoraşul”, XV (1936), nr. 11-12, p. 432; ib„ XVII (1938), nr. 
11-12, p. 424; ib., XIV (1935), nr. I, p. 44 

aceasta. Ai talent. Şi este păcat că acest talent să-l risipeşti sau să-l întuneci, 
punându-1 sub obroc spre irosire, spre păgubire. Culege cât mai cu râvnă. Nu lăsa 
timpul să te ademenească ( şau să te silească la alte deprinderi ce nu sunt de mare 
folos obştesc. Să trăieşti!” . Textele care nu se circumscriau în programul şi con¬ 
cepţia mentorului revistei erau respinse direct 15 . „S-au primit - îl informa pe 
Mişu Chiriţă din Curtea de Argeş - cele trimise. Nu sunt pentru «Izvoraşul». 
Culege şi trimite cântece din popor în loc de canoane” 16 . In majoritatea lor 
covârşitoare, textele lirice, mai puţin cele epice în proză, au fost culese şi publi¬ 
cate în spiritul indicaţiilor lui Gh. N. Dumitrescu-Bistriţa. 

în paginile „Izvoraşului”, colaboratorii publicaţiei din Argeş şi Muscel 
au prezentat materiale, deşi inegal, din toate compartimentele folclorului şi, 
într-o anumită măsură, din cele ale etnografiei. Articolele semnate de învăţători 
sunt restrânse şi au un caracter general. Bunăoară, învăţătorul Mihail Sandu din 
Stroeşti - Argeş relevă în două articole Doina 17 şi Codrul'" semnificaţia creaţiei 
populare şi utilitatea conservării ei pentru ilustrarea specificului naţional. In mai 
multe rânduri, e întâlnit aici Ion Chelcea, originar din Boteni - Muscel, care 
colaborează cu articole despre folclor şi etnografie şi cu traduceri. în articolele 
sale, întotdeauna documentate şi inspirate, Chelcea subliniază frumuseţea etică 
a bunurilor spirituale populare ( Pentru biruinţa românismului nostru)' 9 , 
informează despre creşterea „arhivei de folclor” de la Cluj ( Noi materiale de fol¬ 
clor trimise Arhivei de folclor de la Muzeul etnografic din Cluj) 20 , accentuează 
valoarea cercetărilor monografice sociologice ale lui D. Guşti ( Realităţi subli¬ 
niate ocazional cu privire la etnografie şi folclor) 2 ' şi prezintă organizarea, pe 
baze ştiinţifice, a cercetării culturii populare în alte ţări ( Cum se face etnografie 
şi folclor în Rusia) 22 . Ion Chelcea traduce apoi mai multe lucrări de etnografie 25 


^De vorbă cu prietenii noştri, in „Izvoraşul”, XV (1936), nr. 9, p. 348. 

l-’De vorbă cu prietenii noştri, în „Izvoraşul”, XIV (1935), nr. 1, p. 342; ib., XVI (1937), 
nr. 5, p. 200; ib„ XVI (1935), nr. 2,’p. 84. 

'^De vorbă cu prietenii noştri, în „Izvoraşul”, XIII (1934), nr. 5, p. 184. 

Sandu, Doina, în „Izvoraşul”, XI (1932), nr. 1, p. 10-11. 

Idem, Codrul, în „Izvoraşul’, X (1931), nr. 1, p. 7-8. 

'^1. Chelcea, Pentru biruinţa românismului nostru, în „Izvoraşul”, XIII (1934), nr. 4, 
p. 125-126. 

^Idem. Noi materiale de folclor trimise Arhivei de la Muzeul Etnografic din Cluj, în 
„Izvoraşul”, XIII (1934), nr. 4, p. 145-146. 

2' Idem. Realităţi subliniate ocazional cu privire la etnografie si folclor, în „Izvoraşul”, 
XIV (1935), nr. 2, p. 53-55. 

22 Idem, Cum se face etnografie şi folclor în Rusia, în „Izvoraşul”, XV (1936), nr. 5, 
p. 184-188. 

/J Dr. Bruno Schulz, încrucişări de rase. Trad. de I. Chelcea, în „Izvoraşul”, XV (1936), 
nr. 2, p. 59-61; idem. Rasă şi limbă, ib., nr 4. p 149-151; idem, Rasă şi popor, rasă şi cultură, ib., 
nr. 10. p. 357-359. ’ ■’ 

pentru , Jzvoraşul”, în 1943. Pentru cultivarea muzicii şi a jocurilor populare în 
toate cercurile, a militat, prin articole acide 24 , căpitanul Ioan Vasilescu din 
Piteşti. 

Culegerile de folclor formează însă capitolul cel mai important al cola¬ 
borării intelectualilor din Argeş la „Izvoraşul”. Categoriile folclorice, deşi vari¬ 
ate, sunt aproape toate reprezentate. La obiceiuri, s-au publicat 2 rituri de la 
nuntă („rasul mirelui” şi „legatul miresii”), culese de un elev normalist din satul 
său natal"', şi 73 de credinţe şi practici diferite, destul de multe, notate de I. Gh. 
Zinca din Stâlpeni - Muscel (1 text amplu) 26 , de N. Ciovică - Bascovele (4 
texte) 264 , de N. Gh. Teodorescu - Muşăteşti şi Oeşti (41 de texte) 266 , de I. Ungure- 
anu - Deagurile (18 texte) 21 şi de M. Sandu - Stroeşti şi Vâlsăneşti - Argeş (9 
texte) 28 . Reţinându-se textele poetice la câteva obiceiuri, s-au mai tipărit 1 col¬ 
ind, din Rucăr 29 , de la jocul Brezaia şi 3 valoroase descântece din Bercioiu 30 , 
Oeşti şi Muşeteşti 301 . O serie de obiceirui le evocă, cu atmosfera lor tradiţională, 
scriitorul muscelean M. Lungianu în povestirile sale (Zambila sau pastile Bla¬ 
jinilor”, Logodnica vântului etc.) ce au apărut în paginile Jzvoraşului” 31 . 


^Căp. I. Vasilescu, Despre muzică, în .Jzvoraşul”, XTV (1935), nr. 1, p. 10-13; idem. 
Despre dansurile modeme şi Jazz-band, ib., XIII (1934), nr. 6-9, p. 210-212. 

^Dobre N. Dumitrescu, Rasul mirelui şi legatul miresii (Obiceiuri culese din Coşereni, 
jud. Ialomiţa), în „Izvoraşul”, XIV (1935), nr. 9, p. 331-333. 

2^1. Gh. Zinca, Fraţi lunatici, în .Jzvoraşul”, V (1923), nr. 1, p. 15. 

Ciovică, Seara deSf. Vasile, în „Izvoraşul”, VI (1926), nr. 1-2, p. 15-16. 

26t>N. Gh. Teodorescu, Obiceiuri din şezătoare, în Jzvoraşul”, VI (1926), nr. 1-2, p. 17; 
idem. Datine, credinţe, obiceiuri, superstiţii, în „Izvoraşul”, V (1926), nr. 4-6, p. 63-64; ib., VII 
(1929), nr. 9-10, p. 14; ib., XI (1932), nr. 4, p. 93. 

27l. Ungureanu, Credinţe la moarte (despre suflet), în „Izvoraşul”, VOI (1929), nr. 3-4, p. 
47; idem, Datine, credinţe, obiceiuri, ib., X (1931), nr. 2, p. 16. 

-^M. Sandu, Datine, credinţe, obiceiuri, superstiţii, în „Izvoraşul”, VI (1928), nr. 5-8, 
p. 21; idem, în seara Sfântului Andrei, ib., X (1931), nr. 11-12, p. 197. 

^ Gh. Pâmuţă, Colind de Crăciun, în „Izvoraşul”, XVII (1938), nr. 11-12, p. 411-412. 

^Niţă Popescu, Descântece de muşcat şarpele, în „Izvoraşul”, VII (1929), nr. 7-8, p. 21. 

^ a Nic. Gh. Teodorescu, Foaie de ştire pentru dres, în „Izvoraşul”, VII (1928), nr. 1-4, 
p. 30; idem. De bube dulci, ib., X (1931), nr. 11-12, p. 208. 

3‘M. Lungianu: Zambila sau „Faştile Blajinilor”, în „Izvoraşul”, XV (1936), nr. 4, p. 149- 
151; Logodnica vântului; ib., XVII (1937), nr. I, p. 24-28, p. 56-58. Şi: M. Lungianu, Glosar la 
volumul „Licăriri în besnă, ib., XXI (1940), nr. 4. p. 141-144; Niţă Popescu, Cuvintele dialectale, 
ib.. XI (1932), nr. 7-8, p. 176; Basarabia. 

Genul aforistic şi enigmatic 3 prezintă folcloriştii argeşeni la „Izvo- 
raşul” cu 7 proverbe şi zicători din Berceoiu 31 * şi cu 54 de ghicitori din Bârsoiu 
(3 ghicitori) 32 , Scăueni (4) 33 , Deagurile (IO) 34 , Oeşti (IO) 33 , Şerbăneşti (2) 36 şi din 
alte aşezări nelocalizate „din Argeş" (25) 31 şi cu 2 ghicitori din Albota 38 . 
Culegerea de ghicitori, relativ modestă, merită a fi cunoscută, întrucât specia fu¬ 
sese omisă anterior şi nu se reţinuse. Mai trebuie menţionate aici şi cele 9 texte 
cu „frământări de limbă”: din Bascovele (2 texte) 38 *, Mozăceni (4) 30 şi Oeşti (3) 40 . 

Proza populară apare, la „Izvoraşul”, în contextul numeroaselor con¬ 
tribuţii din ţară, pe un spaţiu relativ restrâns. Cum proza e alcătuită din 
naraţiuni repovestite de culegători, neînregistrând-o fidel cu mijloacele 
mecanice de la informatori, nu se dau întotdeauna la texte datele elementare 
despre povestitori. Din speciile prozei au fost publicate: 1 basm moral cu per¬ 
sonaje mitologice 41 , 9 snoave 42 , 1 legendă 43 şi 1 povestire cu minciuni 44 , care 
provin din diferite sate argeşene şi muscelene (Broşteni, Bârseşti, Cetăţeni, 

Niţă Popescu, Proverbe şi zicători, în „Izvoraşul”, VII (1929). nr. 7-8, p. 22. 

^Ilie D. Mihaiu, Ghicitori, în „Izvoraşul”, XV (1936), nr. 11-12, p. 242. 

3^1. Popescu, Ghicitori, în „Izvoraşul”, XVI (1937), nr. 2, p. 71 
3^1. Ungureanu, Ghicitori, în „Izvoraşul”, X (1931), nr. 1, p. 12; ib., nr. 5-6, p. 86. 
■^Nic. Gh.Teodorescu, Cimilituri, ghicitori, în „Izvoraşul”, X (1931), nr. 11-12, p. 205. 
36[viarin I. Stoica, Cimilituri, ghicitori: Vârtelniţa, Oglinda, în „Izvoraşul”, V (1926), 
nr. 4-6, p. 68. 

37 Ghicitori, în „Izvoraşul”, XVI (1937), nr. 5, p. 190: Din Argeş; Niţă Popescu, Ghi¬ 
citori, ib., XVII (1938), nr. 2, p. 68: Din Argeş. 

3®stan Gh. Ştefănescu, Deceuri, întrebări din popor, în „Izvoraşul”, V (1925), nr. 2-3, 

p. 15. 

3^ a Videl Vasilescu, Frământări de limbă, în „Izvoraşul”, V (1923), nr. 1, p. 20. 

3^Gh. Cruceană, Frământări de limbă, în „Izvoraşul”, XVI (1937), n r. 7-8, p. 283. 
^Nic. Gh. Teodorescu, Frământări de limbă, în „Izvoraşul”, XVI (1937), nr. 7-8, 

p. 283. 

M. Vulpescu, Potcovarul cel isteţ, în „Izvoraşul”, XXI (1940), nr. 3, p. 102-103: 
Pucheni-Muscel. 

42j. c. Georgescu, Lecţia ţiganului, în „Izvoraşul”, IV (1922), nr. 3-4, p. 5: Broşteni- 
Argeş, idem, Avusei noroc, ib., II (1923), nr. 7-8, p. 3: Broşteni-Argeş; idem. Bogdaproste, 
să-ţi fie ţie, ib., VII (1930), nr. 11-12, p. 19: Broşteni-Argeş; Idem Ţiganul cinstit, ib.: Broşteni- 
Argeş, Gh. I. Popescu, Când nu vrea să dea, ib.: Cetăţeni - Muscel; Theodor I. Popescu, Telegra¬ 
ful, ib., VII (1929), nr. 5-6, p. 14: Leiceşti-Muscel; Niţă I. Popescu, Vorbe de clacă, ib., X 
(1931), nr. 1, p. 9: Bârseşti-Argeş; Gh. C. Deaconu, Soldatul la împărat, ib., XXI (1940), nr. I, p. 
25-26: Uda-Argeş. 

^^Th. I. Popescu, Legenda sobolului, în „Izvoraşul”, VII (1929), nr. 5-6, p. 12-13; 
Leiceşti-Muscel; ib., XII (1933), nr. 10, p. 247-248. 

44f\|ic. Gh. Teodorescu, Daria cu prădalnica de clacă, în „Izvoraşul”, XI (1932), nr. 4, p. 
88-89; Oeşti-Argeş.. 

Leiceşti). La baladele populare a fost imprimat un număr limitat de 7 tipuri 4 ", 
aparţinând în majoritatea lor baladelor familiale. 

Cântecele lirice constituie una dintre cele mai cultivate specii folclorice 
din Argeş în revista „Izvoraşul”. 25 de culegători au publicat aici 45 de doine şi 
de cântece din aşezările celor două zone. în diversitatea lor, se întâlnesc 
numeroase categorii ale speciei: 4 cântece de sărăcie şi rvoltă 46 , 2 cântece de 
cătănie 47 , 6 cântece de ciobănie şi natură 48 , 26 cântece de dor şi dragoste* şi 4 

Sandu. Pe sub poale de pădure, în „Izvoraşul”, VII (1929), nr. 3-4, p. 42: Vâlsăneşti; 
Niţă Popescu, Balaurul, ib., X (1931), nr. 1, p. 11: Bârsăneşti-Argeş; Marin Branişte, Foaie verde 
magheran, ib., XXI (1940), nr. 1, p. 4: Suseni-Argeş; I. A Popescu, Spune-mi, neică, mori, nu mori, 
ib., XIV (1935), nr. 2, p. 67: Jiblea-Argeş; I. Lupu - Rijleţu La parul de telegraf, ib., XIV (1935), 
nr. 10, p. 37: Cuca-Argeş; Gh. C. Deaconu, Foaie verde mărgărit, ib., XVI (1936), nr. 1, p. 5-6: 
Uda-Argeş. 

^C. Venescu, Sibară Boian, în „Izvoraşul”, III (1921), nr. 1-3, p. 1: „din jud. Argeş"; 
Marin G. Georgescu, Copil străin, ib., XIV (1935), nr. 1, p. 5: Martalogi-Argeş; C. Georgescu - 
Obrejiţa, De străinătate multă, ib., XI (1932), nr. 5, p. 116: ,din Argeş", Enuică Sterie, Din Poiana 
Ţapului, ib., XIII (1934), nr. 5, p. 151; Câmpulung. 

^\. Popescu-Argeşeanu, Păsărică, păsărea, în „Izvoraşul”, XVI (1937), nr. 2, p. 69: 
Săcueni-Argeş; I. Sima, Cântec soldăţesc, ib., 1(1919), nr. 4-5, p. 3: Dobreşti-Muscel. 

Popescu-Scheianu, Săbărelul, în „Izvoraşul”, XV (1936), nr. 2, p. 50: Lereşti-Mus- 
cel; Gh. C. Deaconu, Du-mă, Doamne, ib., XV (1936), nr. 9, p. 309-310; Uda-Argeş; Marin 
Branişte, La poiana cea rotată, ib., nr. 1, p. 315: Suseni-Argeş; Al. Oprea, Du-mă, Doamne, ib.,m. 
11, 12, p. 394: Costeşti-Argeş; Aurelian Diaconescu, Du-mă, Doamne, ib., XXI (1940), nr. 6, p. 
201-202: Răchitele-Argeş; Gh. N. Dumitrescu-Bistriţa, ib., 1(1919), nr. 4-5, p. 3: Cremenari-Argeş. 

^Gh. Florescu-Brădet, Foaie verde de mohor, în „Izvoraşul”, III (1922), nr. 9-10, p. 2: 
Brădet-Argeş; idem, La poarta mândruţii mele, ib., IV (1923), nr. 5-6, p. 4: Brădet; idem, Dorule, 
ib. VIII (1930), nr. 7-8, p. 2-3: Brădet-Argeş; D. Mihalache, Câte raze sunt sub soare, ib., V (1925), 
nr. 1, p. 1: Goleştii- Badii-Muscel; I. C. Georgescu, Ionică din Ionele, ib., V (1926, nr. 4-6, p. 5: 
Siliştea-Argeş; M. Sandu. Merg pe drum şi dau din cap, ib., VII (1929), nr 7-8, p. 18-19: Stroeşti- 
Argeş; Nic. Gh. Teodorescu, Ajungă-te jalea mea, Trimite-mi, neică, scrisoare, ib., X (1931), nr. 
11-12, p. 202: Oeşti; idem, Iubitul mi-a scos barba. Cât am fost pe lume-am fost. Cât am tras 
şi-am pătimit, Ce-ai crezut, puiule, aşa, ib., XI (1932), nr. 3, p. 64: Oeşti-Argeş; idem. Am auzit, 
puică, bine, Bine-i vara în pădure. Mă sculai din aşternut, ib., nr. 4, p. 91-92: Oeşti-Argeş; Marin 
Georgescu. Şi-am zis verde maghiran, ib., XIV (1935), nr. 3, p. 88: Martologi-Argeş; idem. 
Ce-mi-e mie drag pe lume, ib., nr. 7-8, p. 249: Martologi-Argeş; Marin Branişte, Foaie verde trei 
lămâi, ib., XV (1936), nr. 10, p. 351-352: Suseni-Argeş; I. Popescu. (Iară verde lemn de sus), ib., 
XVI (1937), n. 2, p. 69: Scăueni-Argeş; Gh. St. Cruceană, Uite mândra urcă dealul, ib., nr. 4, p. 
184: Mozăceni- Argeş; Gh. Ivan, Teiule, ib., XVII (1938), nr. 9, p. 300: Bradu de Sus-Argeş; Stan 
Broşteanu, Aoleo, soare rotund, ib., XVIII (1939), nr. 6-9, p. 206; Rociu-Argeş; Aurelian Dia¬ 
conescu, Fiunză verde trei castane, ib , XXI (1940), nr. 9-10, p. 283: Topliţa- Argeş; C. Georges¬ 
cu- Obrojiţa, Oltule, pe matca ta, De trei ori potcovi calul, ib., XI (1932), nr. 5, p. 116: „din Argeş"; 
Corneliu C. Ciurezu, Foaie verde mărăcine, ib., XII (1933). nr. 2. p. 58: Vişoiu-Muscel. 

cântece de lume şi satirice™. S-au mai reprodus în paginile publicaţiei încă 2 cân¬ 
tece cu un text dubios 51 . La un singur cântec - fapt relevant pentru epocă - 
culegătorul (M. Georgescu) îi întocmeşte o amplă fişă cu rostul şi împrejurările 
cântării lui la nunţi 53 . Majoritatea covârşitoare a acestor cântece lirice, cele mai 
multe puse pe portative muzicale, au fost culese în spiritul indicaţiilor fertiliza¬ 
toare ale directorului ,Jzvoraşului” de către argeşeni şi musceleni (N. Gh. 
Teodorescu, Gh. Florescu-Brădet, I. C. Georgescu, Marin Branişte, Marin 
Georgescu, N. Popescu etc.) din aşezările de nord şi de sud ale fostelor judeţe 
Argeş şi Muscel - Oeşti, Brădet, Topliţa, Siliştea, Martalogi, Mozăceni, Rociu 
(Argeş), Lereşti, Vişoiu (Muscel). Insă restul de cântece din Argeş şi Muscel, în 
total 8 texte, s-au notat şi s-au trimis publicaţiei de către 6 iubitori de folclor (Gh. 
D. Dumitrescu-Bistriţa, C. Daniilescu, C. Georgescu-Obrejiţa, Comeliu C. 
Ciurescu şi I. Sima) din alt spaţiu geografic (Oltenia). în schimb, dintre 
culegătorii argeşeni de cântece, doar unul singur a notat din altă zonă un cântec 53 . 

în acelaşi timp, folcloriştii argeşeni şi musceleni au lărgit colecţia de 
strigături de la „Izvoraşul” cu un mănunchi de 50 texte 54 , transcrise de N. Gh. 
Teodorescu din Oeşti, Al Oprea din Tibeşti, I. Popescu-Argeşanu din 
Tigveni, Tomescu Putna din Budeşti, Gică Păsculescu din Câmpulung-Mus- 
cel ş.a. Culegerea respectivă de strigături, de o valoare artistică superioară şi 
investită cu toate funcţiile speciei, are meritul de a fi printre primele de acest gen 
din judeţul Argeş. 


^®Gh. Florescu-Brădet, Tinereţe, tinereţejn „Izvoraşul, XIII (1934), nr. 4, p. 115: Brădet; 
M G Georgescu, Cântecul fusului, ib., XV (1936), nr. 2, p. 52-53: Martalogi; Al. Oprea, Am un 
foc la inimioară, ib., XV (1936), nr. 4, p. 132-133: Tebeşti-Argeş; C. Daniilescu, Mâţa vecinei, ib., 
XVIII (1938), nr. 5, p. 161-162: „din Argeş". 

^Const. C. Popescu, Imnul Duminicii-FIoriilor, în „Izvoraşul”, IV (1923), nr. 11-12, p. 
6: Domnesti-Muscel; Frunză verde de bujor, ib., XV (1936), nr. 5, p. 178: Tebeşti. 

-’-M. Georgescu, Cântecul fusului, în „Izvoraşul”, XV (1936), nr. 3, p. 111. 

-’^Gh. Ivan. La Dodeşti pe Marghioală, în „Izvoraşul”, XVII (1938), nr. 10, p. 
338: Dodeşti-Fălciu. 

-’^Gică Păsculescu, Strigături (1 st.), în „Izvoraşul”, VII (1929),nr. 9-10, p. 16: Câmpu- 
lung-Muscel. Nic. Gh. Teodorescu, Strigături, (4 st.) ib., XI (1931), nr. 11-12, p. 203: Oeşti-Argeş, 
ib. (3 st.), XI (1932), nr. 3, p. 65; ib. (7 st.), nr. 5, p. 117-118; Oeşti; ib., (8 st.), nr. 11-12, p. 257- 
258; Oeşti-Argeş; ib. (5 st.), XV (1936), nr. 7-8, p. 290: Muşeteşti-Argeş; ib. (5 st ), XVI (1937) nr. 
2, p. 70: Muşeteşti-Argeş; Tomescu Putna, Strigături (5 st.), ib„ XI (1932), nr. 5, p. 117: Budeşti- 
Argeş; I. Popescu-Argeşeanu, Strigături (2 st.), ib„ XV (1936), nr. 4, p. 162: Tigveni-Argeş; G. T. 
Niculescu-Varone, Strigături (3 st.,), ib„ XIII (1933), nr. 6, p. 156: „din jud. Argeş şi Muscel"; ib., 
(1 st.), XIV (1935), nr. 7-8, p. 285: „din jud. Argeş‘\ Comeliu Ciurezu, Strigături (6 st.), ib.. XVII 
(1938), nr. 1: Goleşti-Argeş. 

în fine, s-au mai consemnat în , Jzvoraşul” şi câteva melodi şi texte de 
jocuri populare caracteristice ( Periniţa, Murguleţulf'. 

Materialele etnografice argeşene şi muscelene, deoarece nu s-a mani¬ 
festat un interes constant faţă de ele, sunt slab reprezentate în paginile „Izvo- 
raşului”. In afara unor obiceiuri, s-au reprodus anumite motive vechi de 
cusături 56 şi sfaturi de medicină populară 51 . 

In altă ordine de idei, conducerea revistei „Izvoraşul”, fiind sensibilă 
faţă de folcloriştii şi etnografii din Argeş şi Muscel, le-a relevat personalitatea 58 , 
le-a remarcat elogios lucrările, fie în „Cronică” 59 , fie în „însemnări biblio¬ 
grafice” 60 , cum s-a încâmplat cu colecţiile lui AI. Oprea şi Gh. Pâmuţă şi cu 
studiile lui I. Chelcea. 

La „Calendarul revistei... «Izvoraşul»” (1932-1934), contribuţia fol¬ 
cloriştilor şi etnografilor argeşeni şi musceleni a fost, la cele câteva numere, spo¬ 
radică, limitată. S-au publicat astfel: 1 articol interesant despre 3 obiceiuri de 
Anul Nou din nordul Muscelului 61 , 1 baladă familială 62 şi 1 cântec de dragoste 63 . 


^Gh Florescu-Brădet, Perinifa, în „Izvoraşul”, IV (1922), nr. 2, p. 2: Brădet Argeş; 
Mânioasa, ib., VIII (1929), nr. 3-4, p. 47: Deagurile-Argeş; N. Z. Bucureşteanu, Mocănufa, ib., VIII 
(1930), nr. 9-10, p. 6: Malu cu Flori-Muscel; St. Broşteanu, Diurnul dracului, ib., XXI (1940), nr. 
1, p. 8: Mozăceni-Argeş; idem, Murguleţul, ib., nr. 4, p. 128: Mozăceni-Argeş. 

-’^I. Georgescu, Cusături vechi, în „Izvoraşul”, IV (1923), nr. 2, p. 8: Broşteni; (Motiv), 
ib., nr. 11-12, p. 8; „din jud. Argeş“. 

-^Sterie Enuică, Medicină populară, în „Izvoraşul”, X (1931), nr. 7-8, p. 125: Câmpu- 
lung-Muscel. 

CO 

J C. Daniilescu, Constantin N. Mateescu, Necorolog, în „Izvoraşul”, XVIII (1939), nr. 3, 
p. 118; Gh. T. Niculescu-Varone, Folcloriştii români, ib., XXI (1940), nr. 2, p. 64-67). 

^Cronică, I. Chelcea: Gncii în colindele noastre. Cluj, 1931; Schiţă monografică asupra 
Lujerdinului - Someş, Cluj, 1932; Obiceiuri, credinţe şi colinde din satul Moda-Hunedoara, Cluj, 
(1933), în „Izvoraşul”, XIII (1934), nr. 2, p. 74; Cronică (I. Chelcea, Literatura populară română 
contra dominaţiunii maghiare în Ardeal, Cluj, 1935), ib., XIV (1935), nr. 10, p. 381; Cronică (Alex. 
Oprea, Zece cântece populare,. Buc., 1937); ib„ XVI (1937), nr. 4, p. 157). 

60 însemnări bibliografice: 1. Chelcea, Câteva observaţiuni etnografice asupra rudarilor din 
Muscel, Bucureşti, 1934, în „Izvoraşul”, XV (1936), nr. 10, p. 386; Gh. Pâmuţă, Flori de peste 
munţi, Bucureşti, ib., XVIII (1939), nr. 3, p. 112; Chelcea, Obiceiuri comunitare (sătească), Sibiu, 

6^M. Lungianu, Colinda, sorcova şi roscovăitul, în „Calendarul revistei... «Izvoraşul» pe 
1934”, nr. 5, p. 47. 

isterie Enuică, Mâine-i târg la Miercurea, în „Calendarul revistei... «Izvoraşul» pe 1934”, 
nr. 4, p. 95-96: Rucăr-Muscel. 

6-^Barbu Cuprian, Frunză verde de secară, în „Calendarul revistei... «Izvoraşul» pe 1934”, 
nr. 4. p. 138: Runcu-Argeş. 1938. ib., XVII (1938), nr. 9, p. 335. 

Intelectualii din Argeş şi Muscel, cu viu interes, au susţinut' 14 şi urmărit, 
de asemenea, publicaţia de luptă socială „Opaiţul satelor” (1927-1932), condusă 
de Gh. N. Dumitrescu-Bistriţa. Colaboratorii de aici (Gh. Florescu-Brădet, M. 
Sandu, Nic. I. Iancu, N. Gh. Teodorescu) au semnat numai articole de luptă 
socială privind importanţa şcolii 65 , semnificaţia educativă a aniversării marilor 
evenimente istorice 66 , utilitatea păstrării jocurilor populare 67 , rostul reînnoirii cul¬ 
tului eroilor de război 68 ş.a. 

în concluzie, o mare parte din folcloriştii argeşeni, continuând în 
perioada interbelică relaţiile tradiţionale de interes folcloric cu Gh. N. Dumi¬ 
trescu-Bistriţa, au beneficiat de îndrumările competente ale acestuia şi de ospi- 
talitataea acordată în paginile publicaţiilor sale. Colaborând la publicaţiile con¬ 
duse de Dumitrescu-Bistriţa, tinerii folclorişti din Argeş au publicat acolo: 7 
articole despre folclor, numeroase informaţii privind 80 de obiceiuri şi credinţe, 
176 de texte poetice, 16 naraţiuni în proză, 5 jocuri populare, 5 materiale de etno¬ 
grafie şi 5 articole de atitudine socială, ceea ce nu este deloc puţin în contextul 
social-cultural dintre cele două războaie mondiale. 


64 Din lista cu abonaţii pe localităţi: Bascov, Zămeşti-Argeş, în „Opaţiul satelor”, I 
(1927), nr. 7, p. 8: Oeşti, Vâlsăneşti-Argeş: ib., II (1928), nr. 1, p. 7; ib., III (1930, nr. 17-18, p 22: 
Berevoeşti-Muscel; ib., II (1929), nr. 9, p. 7. 

6^Gh. Florescu-Brădet, Foloasele şcoalei, în „Opaiţul satelor-, 1 (1927), nr. 2, p. 2-3. 

66 M. Sandu, Fraţi săteni, în „Opaiţul satelor”, I (1927), nr. 9, p. 3-4. 

67 Idem, Să ţinem lângă noi odoarele sfinte, în „Opaiţul satelor”, II (1928), nr. 3-4, p. 6. 
6^N. Gh. Teodorescu şi Const. P. Popa, Ziua eroilor, în „Opaiţul satelor”. II (1929), nr. 


9, p. 2-3. 

n. STRUCTURI MONOGRAFICE NAŢIONALE 

> 

MONOGRAFIILE SĂTEŞTI MUSCELENE ALE ÎNVĂŢĂTORILOR 
DIN PERIOADA 1940-1948. 

VALENŢELE LOR ETNOGRAFICE ŞI FOLCLORICE 

Monografiile săteşti (în manuscris) din deceniile 4 şi 5 ale secolului al 
XX-lea au constituit importante mijloace de tezaurizare a informaţiilor etno¬ 
grafice şi a textelor folclorice din perioada interbelică, încât ele formează azi o 
uriaşă sursă de documentare, atât pentru etnografi cât şi pentru folclorişti. 

Toate aceste monografii aparţin învăţătorilor din perioada respectivă. 
Ele au fost prilejuite de prezentarea lor la examenul de gradul 1 didactic. Căci 
Legea organizării învăţământului din 1934 stipula, printre altele, pentru 
obţinerea gradului I didactic, alcătuirea unei monografii originale a unui sat de 
către candidaţi. învăţătorii, provenind în majoritatea lor covârşitoare din lumea 
satului, pe care o cunoşteau în profunzime, şi-au ales aproape cu toţii, ca lucrare 
de grad, monografia satului natal sau a aşezării în care îşi desfăşurau activitatea 
didactică. O împrejurare fericită pentru cultura populară, căci a antrenat într-o 
activitate ştiinţifică zeci de învăţători din satele muscelene şi a generat tot atâtea 
monografii ale aşezărilor rurale - la peste 65 de lucrări numai despre sate. 

încheiate şi îndosariate cu actele candidaţilor, monografiile în 
manuscris (scrise de mână ori dactilografiate) au urmat, pentru valorificarea 
şi tezaurizarea lor, calea ierarhică: din birourile inspectorilor şcolari judeţeni, 
unde au fost depuse de autorii lor, în cabinetele inspectorilor generali din 
minister şi de aici, după întocmirea formalităţilor de acordare a gradului I 
didactic, în arhiva Ministerului Culturii Naţionale şi al Cultelor. în virtutea 
obligaţiilor lor, Arhivele Statului din Bucureşti au preluat, între timp, o mare 
parte din lucrări pe anii 1940-1944, introducându-le în Fondul Ministerului 
Culturii Naţionale şi al Cultelor. 

In deplină concordanţă cu pasiunea autorilor pentru cercetarea culturii 
populare şi cu orizontul lor spiritual, întinderea monografiilor variază sensibil de 
la o aşezare la alta - de la 6 pagini (Slobozia) la 207 de pagini (Rucăr). Autorii 
unor monografii despre Podul Dâmboviţei (177 p.), Domneşti (124 p.), 
Mihăieşti (111 p.), Bădeşti (106 p.) ş.a., hotărâţi să dea lucrări cât mai bune, 
s-au documentat amplu în arhive şi din convorbirile cu sătenii şi au redactat 
monografii ample şi temeinic documentate. Monografiile mai ample sunt 
întocmite cu o atenţie sporită şi suscită un înalt interes ştiinţific. 

în fazele de adunare a materialului şi de redactare a lucrărilor, 
învăţătorii au avut la dispoziţie două planuri de monografii săteşti, cunoscute în 
epocă, unul elaborat de ministrul de interne Vasile Lascăr, în 1903, şi altul con¬ 
ceput de Şcoala sociologică condusă de prof. D. Guşti, în perioada interbelică şi 
au optat pentru unul din ele. Primul plan adoptat cu aproximaţie de jumătate din 
autori, însumează în mod obişnuit următoarele mari capitole: I. Istoricul 
comunei, E. Descrierea fizică, IE. întinderea teritorială, IV. Populaţiunea, V. 
Mişcarea populaţiunii, VI. Situaţia economică, VE. Administraţia şi justiţia, 
VEI. Starea morală, culturală şi socială. Al doilea plan, acceptat de cealaltă 
jumătate de autori, cuprinde în sumarul său capitolele: I. Cadrul cosmologic, E. 
Cadrul biologic, IE. Cadrul istoric, IV. Cadrul psihologic, V. Manifestările 
spirituale, VI. Manifestările economice, VE, Manifestările juridice şi admi¬ 
nistrative. Numeroşi învăţători au optat pentru ultimul plan, deoarece, 
derivând şi dezvoltând pe primul în contextul perioadei interbelice, era supe¬ 
rior celuilalt plan şi rezultatele notabile ale Şcolii sociologice devenise foarte 
cunoscute în rândurile cadrelor didactice. 

în monografiile lor, autorii musceleni, optând pentru unul din planurile 
relevate, au ordonat şi au expus mai judicios informaţiile acumulate. Din aceia 
care şi-au ales planul Şcolii sociologice au fost obligaţi de structura lui complexă 
şi precisă să colecteze un fond de informaţii mai întins şi mai viu şi să-l ordoneze 
mai judicios, ceea ce le sporeşte valoarea lucrărilor. însă, lipsindu-le pregătirea 
ştiinţifică necesară, autorii acestor monografii, mai ales că apelau la metoda 
descriptivă - rareori se ocupau de cauzalitatea fenomenelor sociale - nu le-au 
putut apropia, cu întreaga lor suprafaţă, de cele elaborate de colaboratorii Şcolii 
sociologice. Atunci, lucrările acestea polarizează în cel mai înalt grad interesul 
prin bogăţia şi varietatea materialului etnografic şi folcloric expus. 

Cercetarea structurii monografiilor, pe capitole, dintr-un plan sau altul, 
cel mai potrivit fiind planul monografiilor Şcolii sociologice, mai întins şi mai 
detaliat, indică mai clar, fie şi într-un spaţiu restrâns, valenţele lor etnografice şi 
folclorice. 

Mai mulţi autori îşi deschid monografiile cu un Cuvânt înainte sau 
Introducere! n care îşi motivează abordarea temei - dragostea faţă de satul natal, 
dorinţa mistuitoare de cunoaştere a trecutului aşezării ş.a. 

însă aproape toate lucrările monografice se deschid cu capitolul Cadrul 
cosmologic. Capitolul, deseori întins, e destinat descrierii fizice a satelor, 
prezentându-le cu detalii ştiinţifice coordonatele geografice, structura geologică, 
clima, reţeaua hidrografică, flora, fauna. Deşi nu se indică expres tipul 
aşezărilor, el se poate deduce totuşi din descrierea dispunerii caselor pe firul 
apelor, la drumuri etc, şi din planurile şi hărţile semnate de învăţători. 

Capitolul imediat următor îl consitutie Cadrul biologic. Accentul cade 
aici pe multitudinea aspectelor etnografice locale. Autorii, cunoscându-i bine pe 
oameni, încearcă să definească tipul psihologic al colectivităţilor săteşti, ilustrată 
uneori prin arborele genealogic al unor neamuri, relevă dinamica demografică, 
schiţează structura socială a locuitorilor, prezintă locuinţele şi evocă alimentaţia 
lor, precum şi epidemiile curente care îi secerau. Insistă mult asupra locuinţelor 
şi gospodăriilor ţărăneşti, relevându-le prin detalii specificul lor zonal, ca în 
această descriere a casei din Jupâneşti: „Tipul predominant este casa mică care 
se obişnuieşte în regiune de deal. Ca material de construcţie se foloseşte: lem¬ 
nul, piatra, cărămida, nisipul şi varul. Casele se înşiră deoparte şi de alta a şose¬ 
lei, cu faţa spre răsărit sau miazăzi. De obicei au câte două camere. Una de locuit 
şi de gătit, iar cealaltă pentru primirea musafirilor, unde săteanul îşi ţine tot ce 
are mai de preţ şi unde nu intră decât în asemenea ocazii. In afară de aceste două 
camere, mai are în curte o odaie numită cuine, unde o are ca bucătărie pentru 
vară.Casa are o prispă înaltă, prevăzută cu stâlpi de lemn, pe care sunt fixate 
câteva sârme care susţin corzile de viţă ce formează un bogat aranjament al 
casei. Este acoperită cu şindrilă bătută într-o formă cât mai aplecată, ca să se 
scurgă apa repede când plouă. Casele sunt pardosite cu scândură şi au de obicei 
câte două ferestre” (Dos. 756/ 1944, f. 37-38). In privinţa alimentaţiei, deose¬ 
birea e netă în comunităţile săteşti, după zonă şi anotimp, căci hrana celor de la 
munte este dominată de produse lactate şi came, iar a acelora de la deal - de 
zarzavaturi şi fructe. Iată lista cu „felurile de mâncare” ale sătenilor din Rădeşti, 
sat de deal: „Vom reda aici câteva feluri de mâncare, consumate obişnuit, pe 
anotimpuri, de populaţia satului. Iama: varză călită sau fiartă cu bucăţi de slănină 
sau resturile rămase din topitul unturii, fasole, prune fierte, cartofi, diferite 
murături, came de porc. Primăvara: urzici, lobodă, ştir, untişor, diferite salate, 
lapte, brânză, ouă ori puţină came de pasăre. Vara: fasole verde, castraveţi, 
dovlecei şi diferite zarzavaturi, fiecare având grădiniţa lui semănată cu tot ceea 
ce trebuie, ouă, lapte şi brânză. Toamna: cartofi, varză, came de pasăre, diferite 
zarzavaturi, fasole şi prune fierte” (Dos. 668/1942, f. 336). 

Cadrul istoric este capitolul cel mai restrâns şi cel mai fragil din mono¬ 
grafii, căci tratarea lui nu se bazează pe investigaţii arheologice şi arhivistice, 
ci mai ales pe tradiţii şi legende locale. Pomindu-se de la acestea, constituirea 
multor aşezări săteşti e stabilită, în mod eronat, pe la începutul secolului al 
XVIII-lea. Constituirea satelor în epoca medievală e atribuită, în majoritatea 
cazurilor, unui „erou eponim”. Autorii evocă evenimentul numai prin 
menţionarea lui, ca în cazul satului Mioveni: „Mioveni - de la numele unui 
proprietar moşnean - Mioveni” (Dos. 769/1944, f. 51) ori mai pe larg, ca în cel 
al aşezării Priboeni: „Unii bătrâni spun că unul din oştenii viteji ai lui Negru 
Vodă, care a venit din Făgăraş să gonească pe tătari, era de fel din Priboi, judeţul 

Dâmboviţa. Pentru vrednicia sa, Negru Vodă i-a dat pământ atât cât va putea 
alerga cu calul într-o zi. Şi-a pornit acel ostaş călare din Sămăila, a dat ocol pe 
dealul Bogaţilor, apoi pe aproape de Undiţa, pe Zastra, pe Glodu, pe la hotarul 
Ţâgăneştilor, pe Rotăreasa şi, pe înserate, a venit de unde plecase, în Sămăila. 
De la el - se zice - se trag acum Priboenii. De la feciorii săi, Paraschiv şi Oprea, 
se trag cele două cătune Paraschiveşti şi Opreşti” (Dos. 670/1942, f. 507). Do¬ 
cumentele le folosesc învăţătorii în chip sporadic şi restrâns pentru istoricul 
aşezărilor (Rucăr, Nămăeşti, Mihăeşti, Goleşti etc.). 

în desfăşurarea secvenţelor din planul lucrărilor, urmează Cadrul psi¬ 
hologic. întrucât învăţătorii nu deţineau informaţii certe şi subtile despre comu¬ 
nitatea sătească, unificau acest capitol cu cel al Manifestărilor spirituale. Noul 
capitol absoarbe în structura sa infinite informaţii privind spiritualitatea sătească 
în contextul unor uriaşe prefaceri sociale, devenind deopotrivă de interesant pen¬ 
tru etnografie şi folcloristică. 

Aici, în primul rând, se încearcă definirea tipului psihologic al musce- 
leanului din perioada interbelică. încercarea se produce însă, cu rare excepţii, 
în termeni generali. Mai izbutite sunt caracterizările uneia din trăsăturile psi¬ 
hologice ale muscelenilor - bunăoară disponibilitatea miovenilor spre culti¬ 
varea cântecelor şi a jocurilor, dar şi a muncii: „Locuitorii satului (Mioveni - 
M.M.R.) sunt oameni muncitori, păstrători ai tradiţiei, datinilor, cântecelor şi 
jocurilor româneşti. Sunt firi deschise, plăcându-le munca, dar şi viaţa. De 
aceea, cei străini de sat, trecând într-o zi de sărbătoare pe la horă sau vreo 
nuntă cred că au în faţă oameni ameţiţi de băutură, aşa sunt de porniţi pe joc, 
cântec şi petrecere. Aceasta arată tinereţea neamului nostru care din această 
muncă plăcută,, jocul”, recapătă forţe pentru săptămâna de lucru ce vine. Nici 
copiii cei mici nu sunt mai prejos. Le joacă ochii în cap; iar faţa le radiază de 
bucurie, în preajma sărbătorilor - în special - Crăciunul, cu atâtea obiceiuri, 
colinde, stea, buhaiul, iar de Anul Nou, sorcova şi pluguşorul. Poate fi zăpadă 
cât de mare, gerul cât de năpraznic, nu-i poate reţine nimic în casă. Lumea lor 
e afară pe covorul alb de zăpadă ce scârţie sub opinci. Dacă la petreceri şi la 
horă sunt plini de viaţă, nici în faţa durerilor nu rămân nepăsători. Sunt firi 
impresionabile şi, din mult puţinul ce au, ajută cu dragă inimă pe cei în nevoie 
şi respectă cultul morţilor” (Dos. 769/1944, f. 57). 

Componentele artei populare, incluse în spaţiul capitolului respectiv, 
sunt reprezentate numai prin portul popular. Autorii monografiilor descriu deta¬ 
liat frumuseţea şi specificul portului popular muscelean al bărbaţilor şi 
femeilor de azi şi din trecut, uneori mergându-se până în prima jumătate a 
secolului trecut, în anotimpurile reci şi călduroase. în zeci de monografi de¬ 
dicate satelor Bughea de Jos, Călineşti, Domneşti, Jupâneşti, Mihăeşti, 
Mioveni-Racoviţa, Podu Dâmboviţei, Rădeşti, Rucăr etc. prezentarea portu- 

lui popular ocupă la fiecare pagini multe şi compacte. Accentul cade pe 
evidenţierea bogăţiei şi esteticii pieselor de port. Pătrunderea treptată a portu¬ 
lui „nemţesc” (orăşenesc) în lumea satelor îi îngrijorează pe învăţători şi 
reacţionează prompt prin note critice. 

în monografiile săteşti muscelene, folclorului i se rezervă un spaţiu 
destul de întins - de la obiceiurile şi credinţele popualre până la strigături, 
însă cei mai mulţi autori se opresc asupra categoriilor folclorice mai impor¬ 
tante: obiceiuri calendaristice şi familiale, descântece, ghicitori, balade, cân¬ 
tece lirice şi strigături 

în cadrul obiceiurilor calendaristice, care sunt cele mai numeroase, se 
enumeră şi se descriu manifestările lor clasice, cu şi fără repertoriu muzical-li- 
terar: colindatul de Moş-Ajun, steaua, irozii, pluguşorul, buhaiul, sorcova, capra, 
brezaia, iordănitul, strigarea pe roată la lăsata secului, sărbătoarea curăţirii 
curţilor şi grădinilor, armindenul, paparauda, focul lui Sumedru ş.a. La anumite 
obiceiuri, în special la cele din ciclul sărbătorilor de iarnă, se dau date interesante 
despre organizarea manifestărilor, cetelor de participanţi şi succesiunea 
secvenţelor, cu sublinierea funcţiiloir lor. în cele mai multe monografii se repro¬ 
duc fragmentar sau integral texte poetice (colinde, pluguşoare, sorcove etc.) 
aflate într-o structură unitară, din repertoriul obiceiurilor. Monografiile unor 
aşezări (Rucăr, Podul Dâmboviţei, Dragoslavele etc.) din nordul judeţului conţin 
descrieri concentrate despre brezaia, un obicei rar şi specific satelor respective. 
Pentru prima dată, în culegerile zonale, se descriu pe larg şi se reproduc texte ale 
unui străvechi obicei cu rădăcini în lumea tracică - strigarea peste sat, transmisă 
local cu termenul strigarea pe roată. Tipul de strigare cel mai frecvent este cel al 
satirizării fetei proaste, neglijente sau leneşe: „ - Aoleu, mă-ă-ă-!/ - Ce e, mă-ă- 
ă?/ - M-a rugat cutare să-i mărit fata şi n-o pot, mă-ă-ă, n-o pot!/ - De ce, mă- 
ă-ă-i, n-o poţi?/ - Fiindcă e slută sau murdară etc.” (Dos. 667/1942, f. 148: Podu 
Dâmboviţei) sau: Aoleo, măre!/ - Ce ţi-e, măre? - Şi mă roagă, şi mă roagă! 
- Cine focu te mai roagă?/ - Cutare (fată) s-o pui p-o coadă de lopată/ S-o arunc 
la cutare (băiat) în vatră” (Dos. 2197/1945, f. 122: Stăneşti). 

Obiceiurile familiale (la naştere, căsătorie şi moarte) se bucură în aces¬ 
te monografii săteşti de aceeaşi înaltă înţelegere. Căci pe spaţii largi, atingând 
uneori 10-12 pagini, se descriu secvenţele obiceiurilor şi se transcriu texte din 
repertoriul lor, posedând caracteristici unitare. în cadrul naşterii sunt reproduse 
credinţe şi practici ancestrale încă conservate, legate de momentele prenatale şi 
postnatale (cumetria, tăierea moţului etc.). Nu lipseşte nici transcrierea unor cân¬ 
tece de leagăn. Nunta tradiţională apare, cu rare excepţii, în toate monografiile 
muscelene. La majoritatea secvenţelor ei, se înserează cântece ceremoniale 
f Cântecul ginerelui, Cântecul miresii. Cântecul zorilor) şi oraţii ( Oraţie de nuntă, 
Iertăciunea). La ceremonialul înmormântării se evocă vechi credinţe şi practici 

şi bocitul. Din seria manifestărilor legate nemijlocit de muncile anului, se 
prezintă frecvent şezătoarea. în fine, descântatul, cu zeci de descântece, fi¬ 
gurează în aproape toate lucrările. Din descrierea ciclurilor de obiceiuri se 
observă o evidentă restructurare a lor, consecinţă a schimbărilor continue din 
mentalitatea oamenilor. 

Celelalte genuri folclorice apar reprezentate prin toate speciile lor mai 
importante. Creaţia aforistică şi enigmatică este notată în special prin ghicitori. 
Un spaţiu restrâns ocupă proza populară, datorită dificultăţilor contemporane la 
culegere şi a întinderii ei ample. Numai legendele toponimice, tradiţiile locale şi 
amintirile istorice, producţii raportate direct la trecutul aşezărilor, se bucură de 
interesul constant al învăţătorilor, care le includ de obicei, rezumativ sau in exte- 
so, la istoricul aşezărilor. 

în schimb, poezia populară, ilustrată prin balade, cântece lirice şi 
strigături, ocupă un spaţiu incomparabil mai mare decât al poeziei în economia 
monografiilor muscelene. Din categoriile primei specii, se reproduc în special 
baladele „Radu Angliei”, „Corbea”, „Cântecul unchieşelului” ş.a...., care erau 
des cântate în epocă. Doinele şi cântecele se întâlnesc în toate monografiile mai 
întinse, unele având o largă şi intensă arie de circulaţie: „Tudoriţo nene”, 
„Săbărelul”, „Frunză verde, iarbă deasă”, „Rotunjirea la obraz”, „în Poiana 
Vadului”, „Du-mă, Doamne, du-mă iară” ş.a. Strigăturile, atât de prezente în 
repertoriile jocurilor şi horelor, sunt introduse selectiv în monografiile anumitor 
sate ca: Bădeşti, Băjeşti, Mihăieşti, Piscani, Rădeşti, Rucăr etc. 

Ocupaţiile principale şi secundare ale ţăranilor muceleni sunt relevate 
la capitolul Manifestări economice. Aici, li se enumneră şi, uneori, li se prezintă 
detaliat ocupaţiile sătenilor, extrem de variate: agricultura, grădinăritul, pomi¬ 
cultura, viticultura şi păstoritul, precum şi meşteşugurile practicate: cojocăria, 
dogăria, fierăria ş.a. De asemenea, nu se omite nici relevarea instalaţiilor tehnice 
săteşti (mori, poveme, joagăre, darace etc.) construite îndeosebi în nordul zonei 
(Rucăr, Dragoslavele, Domneşti, Stăneşti, Pietroşani etc.). 

în sfârşit, tipul acesta de monografie se încheie cu capitolul Mani¬ 
festările juridice contemporane, susţinut aproape exclusiv cu date contemporane, 
în capitolul respectiv se menţionează tipul de organizare teritorial-administrativă 
a aşezărilor şi principalele categorii de neînţelegere dintre locuitori. 

Zeci de învăţători şi-au ilustrat lucrările lor cu material iconografic - 
fotografii, hărţi şi planuri ale aşezărilor.S-au ilustrat cu numeroase fotografii 
monografiile satelor: Podu Dâmboviţei, cu 39 de foto; Rădeşti - 37, Mioveni - 
Racoviţa - 29, Mesteacănul - 25, Bughea de Jos - 19 etc. Fotografiile, planurile 
şi hărţile au căpătat între timp valoarea intrinsecă a unor documente etnografice 
şi folclorice palpitante, ceea ce le sporeşte semnificaţia lucrărilor. 

în concluzie, aceste monografii ale aşezărilor muscelene din deceniile 
4 şi 5 ale secolului nostru, alcătuite de învăţători entuziaşti, reprezintă prin 
bogăţia şi varietatea informaţiilor directe din teren o inepuizabilă sursă de docu¬ 
mentare, atât pe plan local cât şi pe cel naţional, pentru etnografi şi folclorişti. 

INDICELE DIFERITELOR MONOGRAFII MUSCELENE 
DIN ANII 1940-1945 


(sate, şcoli etc.) 


Nr. 

crt. 

Tipul de monografie 

Autorul 

Dosarul 

1 

2 

3 

4 


I. Arhivele Statului - Bucureşti 


1 

Negreşti - şcoală 

Gh.Bondoc 

194/1940, f. 255-270 

2 

Oţelu-Berevoieşti 

I. Nucşoreanu 

194/1940, f. 449-465 

3 

Văleni 

I. Ghinea 

326/1941, f. 59-70 

4 

Mihăieşti - şcoala 

1.1. Ionescu Niţescu 

326/1941, f. 100-109 

5 

Malu cu Flori - şcoala 

Gh. E. Marin 

326/1941, f. 145-154 

6 

Rădeşti 

Florin I. Niţescu 

326/1941, f. 177-228 

7 

Dragoslavele 

Virgil Prejoiu 

503/1942 

8 

Cetăţenii din Vale 

Elena Dârzu 

527/1942, f. 98-111 

9 

Priboeni 

Camelia St. Stoicescu 

566/1942, f. 858-897 

10 

Cetăţenii din Vale 

Aurelia L Satmare 

649/1942, f. 125-183 

11 

Glâmbocel 

V. P. Anghel 

666/1942, f. 32-44 

12 

Priboeni 

Teodora C. Bondoc 

666/1942, f. 94-148 

13 

Bădeşti 

Maria P. Bratu 

666/1942, f. 167-227 

14 

Valea Popii 

Elena Bunescu 

666/1942, f. 256-281 

15 

Dragoslavele - şcoala 

Paul Catrinescu 

666/1942, f. 380-414 

16 

Câmpulung - şcoala nr. 1 

Maria Cristescu 

666/1942, f. 448-496 

17 

Podul Dâmboviţei 

Lucreţia Dulamă 

667/1942, f. 37-213 

18 

Bădeşti 

I. N. Drăguşanu 

667/1942, f. 241-269 

19 

Drăghiceşti 

Gh. Dumitrescu 

667/1942, f. 297-309 

20 

Piscani 

I. Enescu 

667/1942, f. 378-408 

21 

Retevoeşti 

M. D. Florea 

667/1942, f. 444-481 

22 

Beleţi-Negreşti 

Ana A. Ghiocel 

668/1942, f. 33-67 

23 

Valea Siliştei - biserica 

Iancu Gh. Iliescu 

668/1942, f. 265-277 

24 

Rădesti 

Iancu Gh. Iliescu 

668/1942, f. 316-403 

25 

Rădesti - şcoala si biserica Elena I. Iliescu 

668/1942, f. 426-455 

26 

Dărmăneşti - şcoala 

I.V. Ion 

668/1942, f. 486-532 

27 

Ţiţeşti-m-rea Valea 

V. Ioneci 

668/1942. f. 560-566 

Autorul 

Dosarul 

1 

2 

3 

4 

28 

Voineşti - biserica 

N. I. Ionescu 

668/1942, f. 612-623 

29 

Voineşti - şcoala 

P. I. Ionescu 

668/1942, f. 652-691 

30 

Măţău - şcoala 

Joiţa Gh. Ivaşcu 

668/1942, f. 728-804 

31 

Nămăeşti -mănăstirea 

Maria I. Luca - 

669/1942, f. 26-44 

32 

Negreni 

I. N. Măndescu 

669/1942, f. 87-114 

33 

Mihăeşti 

D. Popescu 

669/1942, f. 165-288 

34 

Apa Sărată - şcoală 

Ecaterina Moisescu 

669/1942, f. 378/407 

35 

Domneşti 

Vasilica I. Mitulescu 

669/1942, f. 433-466 

36 

Drăghici - şcoală 

C. Gh. Mareş 

669/1942, f. 568-590 

37 

Câmpulung - şc. de băieţi 
nr. 2 

Octavian Moisescu 

669/1942, f. 639-713 

38 

Slănic 

Victor Moisescu 

669/1942, f. 755-781 

39 

Aninoasa - şcoala 

1.1. Nicolaescu 

669/1942, f. 806-866 

40 

Băjeşti 

C. N. Nicolescu 

669/1942, f. 904-944 

41 

Bughea de Sus 

N. Pop 

669/1942, f.990-1007 

42 

Vişoi-Câmpulung, şc. nr. 2 

Filofteia I. Popescu 

670/1942, f. 34-57 

43 

Stoeneşti 

Gh. I. Popescu 

670/1942, f. 130-151 

44 

Livezeni-Stâlpeni - şcoala 

Oprea Popescu 

670/1942, f. 171-189 

45 

Cetăţenii din Deal 

N. Popescu 

670/1942, f. 211-224 

46 

Bughea de Jos 

Alexandrina Pitulan 

670/1942, f. 253-351 

47 

Apa Sărată - şcoala 

Marica Răuţă 

670/1942, f. 337-393 

48 

Dobreşti - şcoala 

Gh. I. Rădulescu 

670/1942, f. 438-477 

49 

Priboeni - şcoala de băieţi 

Ilie Roşescu 

670/1942, f. 502-561 

50 

Priboeni - şcoala de fete 

Lucreţia I. Roşescu 

670/1942, f. 591-633 

51 

Rucăr - şcoala 

I. Şerboiu 

670/1942, f. 666-715 

52 

Rucăr 

Virginia Şerboiu 

671/1942, f. 30-136 

53 

Dobreşti - biserica 

N. N. Şetraru 

671/1942, f. 184-289 

54 

Vrăneşti 

I. Rusescu 

671/1942, f. 355-388 

55 

Coteşti - şcoala 

Gh. Tomescu 

671/1942, f. 421-483 

56 

Goleşti 

Alexandrina Tudorache 

671/1942, f. 516-552 

57 

Văleni-Podgoria - şcoala 

Filofteia Ungureanu 

671/1942, f. 572-585 

58 

Câpmulung-Muscel 

Lucia Tănăsescu 

735/1942, f. 28-74 

59 

Aninoasa - mănăstirea 

Stela Vasilescu 

821/1942, f. 61-90 

60 

Domneşti 

Maria Pumichescu 

624/1943, f. 7-55 

61 

Domneşti 

1. I. Bărboiu 

1185/1943, f. 46-170 

62 

Retevoeşti - şcoala 

Gh. A. Costescu 

1186/1943, f. 27-35 

Nr. 

crt. 

Tipul de monografie 

Autorul 

Dosarul 

1 

2 

3 

4 

63 

Şelari-Bâlceşti 

Gh. If. Dobrescu 

1187/1943, f. 23-52 

64 

Călineşti 

Elena Pr. Drăgan 

1189/1943, f. 32-124 

65 

Văleni-Podgoria 

Victor P. Ivaşcu 

1191/1943, f. 32-47 

66 

Mesteacănul. 1700-1942 

I. N. Panaitescu 

1198/1943, f. 37-82 

67 

Domneşti - biserica 

Gh. Petrică 

1199/1943, f. 29-48 

68 

Schitu Goleşti - şcoala 

Gh. Poştoacă 

1200/1943, f. 19-40 

69 

Vrăneşti - şcoala nr. 1 

Florica Rusescu 

1201/1943, f. 35-61 

70 

Pietroşani - şcoala 

Elena P. Stănescu 

1202/1943, f. 76-122 

71 

Negreşti - biserica 

Gh. Stănescu 

1203/1943, f. 36-71 

72 

Groş ani 

Vasilica Gh. Bălănescu 

495/1944, f. 35-87 

73 

Jupâneşti 

Cicerone Georgescu 

754/1944, f. 36-106 

74 

Jupâneşti 

1.1. Mateescu 

756/1944, f. 24-66 

75 

Pietroşani 

I. P. Necula 

757/1944, f. 59-76 

76 

Slobozia 

Stela C. Roman 

759/1944, f. 36-42 

77 

Cândeşti 

Gh. N. Stoica 

760/1944, f. 21-67 

78 

Goleşti - biserica 

Safta Gh. Popescu 

761/1944, f. 31-57 

79 

Retevoeşti 

Pompiliu Popescu 

763/1944, f. 25-43 

80 

Vărzăroaia 

D. I. Tiţescu 

767/1944, f. 37-56 

81 

Racoviţa-Mioveni 

Iulia Zamfirescu 

769/1944, f. 31-100 

82 

Berevoieş ti-Pământeni 

Victoria S. Dumitrescu 

770/1944, f. 26-36 

83 

Domneşti 

Elisei N. Avram 

773/1944, f. 31-97 

84 

Cocereşti 

I. Gh. Bâlea 

774/1944, f. 28-144 

85 

Aninoasa 

Florica Bugheanu 

775/1944, f. 34-43 

86 

Drăghiciu 

Paula I. Costescu 

776/1977, f. 18-48 

87 

Rădeşti 

Victoria N. Dinculescu 

777/1944, f. 33-111 


II. Arhiva Ministerului Educaţiei şi învăţământului 


1 

Priboeni 

Filofteia St. Bondoc 

2181/1945, f. 7-32 

2 

Ţigăneşti 

Elena Berea 

2182/1945, f. 20-43 

3 

Bălileşti 

Alexandrina Băilescu 

2138/1945, f. 16-82 

4 

Boteni 

Maria P. Bădescu 

2184/1945, f. 5-30 

5 

Cândeşti 

Lucreţia Brătulescu 

2186/1945, f. 24-49 

6 

Poenari 

Iosif N. Bratu 

2187/1945, f. 18-43 

7 

Bădeşti 

N. Danielescu 

2192/1945, f. 28-39 

8 

Bughea de Jos 

I. Dogaru 

2194/1945, f. 23-46 

Nr. 

crt. 

Tipul de monografie 

Autorul 

Dosarul 

1 

2 

3 

4 

9 

Călineşti 

P. Drăguşin 

2195/1944, f. 6-23 

10 

Stăneşti 

M. Dudu 

2197/1944, f. 32-147 

11 

Hârtieşti 

Filofteia Horescu 

2001/1945, f. 17-35 

12 

Valea Popii 

Gh. Mateescu 

2203/1945, f. 32-118 

13 

Coşeşti 

I. M. Mateescu 

2205/1945, f. 15-22 

14 

Bugheea de Jos 

I. Moisescu 

2207/1945, f. 25-58 

15 

Văleni-Podgoria 

I. N. Moşoaia 

2208/1945, f. 9-17 

16 

Jugur 

Gh. Tănăsescu 

2214/1945, 28-66 

17 

Conţeşti 

Eugenia Pr. Tomescu 

2215/1945, f. 22-52 


MONOGRAFIILE SĂTEŞTI ARGEŞENE ÎN MANUSCRIS 

DIN DECENIILE 4 şi 5 ALE SECOLULUI AL XX-LEA - 
VALOROASE SURSE DE DOCUMENTARE PENTRU ISTORICI ŞI 

ETNOLOGI 

O importantă şi o bogată sursă de documentare pentru istorici şi 
etnologi, încă ignorată, o constituie monografiile săteşti din deceniile 4 şi 5 
ale secolului al XX-lea. 

Aceste monografii aparţin învăţătorilor din perioada respectivă şi ele au 
fost prilejuite de prezentarea lor la examenul de gradul I didactic. Legea privind 
organizarea învăţământului din 1934 prevedea, printre altele, pentru obţinerea 
gradului I didactic, întocmirea unei monografii săteşti şi şcolare sau a unei 
lucrări pedagogice de către candidaţi. Cum majoritatea învăţătorilor proveneau 
din lumea satului, o cunoşteau temeinic şi erau interesaţi s-o facă cunoscută, ei 
şi-au ales ca lucrare pentru grad monografia satului natal sau pe a aceluia în care 
îşi desfăşurau activitatea. împrejurarea fericită pentru cultură, a antrenat în 
munca ştiinţifică sute de învăţători şi a generat tot atâtea monografii săteşti. în 
judeţul Argeş, numărul lucrărilor respective se ridică la peste 80 de titluri. 

Alcătuite şi îndosariate cu actele profesionale ale candidaţilor, mono¬ 
grafiile au urmat o cale ierarhică la depunerea lor la inspectoratul şcolar judeţean 
şi apoi la Ministerul Culturii Naţionale şi al Cultelor. La minister au fost depo¬ 
zitate în arhivă. într-un timp, Arhivele Naţionale - Bucureşti au preluat o mare 
parte din ele (anii 1940-1947), incluzându-le în Fondul Ministerului Culturii 
Naţionale şi al Cultelor. 

Monografiile acestea ale satelor argeşene sunt lucrări dactilografiate şi 
scrise de mână, pe coli mari de hârtie sau pe foi de caiet, pe una sau pe ambele 
feţe. în deplină concordanţă cu orizontul cultural al autorilor şi cu pasiunea lor 
pentru cercetarea ştiinţifică, întinderea monografiilor variază de la 6 pagini 
(Moşoaia) la 116 pagini (Zigoneni). Monografiile mai ample sunt întocmite cu 
o atenţie sporită şi suscită cel mai înalt interes ştiinţific. Prezenţa monografiilor 
mai restrânse se explică, parţial, prin lipsa de timp a învăţătorilor mobilizaţi. 

La acumularea datelor şi redactarea monografiilor lor, autorii s-au con¬ 
dus după două planuri de monografii săteşti, populare în epocă; unul elabort de 
Vasile Lascăr, ministru de interne, în 1903 şi altul conceput de Şcoala sociolo¬ 
gică condusă de Dimitrie Guşti în perioada interbelică. Primul plan, adoptat de 
jumătate dintre autori, cuprinde în mod obişnuit următoarele capitole: I. Istoricul 
comunei, EL Descrierea fizică, UE întinderea teritorială, IV. Populafiunea, V. 
Mişcarea populaţiunii, VI. Situaţia economică, VIL Administraţia şi justiţia, 
VIE. Starea morală, culturală şi socială. Al doilea plan, acceptat de cealaltă 
jumătate a autorilor, posedă, în sumarul monografiilor argeşene, următoarele 
mari capitole: I. Cadrul cosmologic, II. Cadrul biologic, IU. Cadrul istoric, IV. 
Cadrul psihologic, V. Manifestările spirituale, VI. Manifestările economice, VII. 
Manifestările juridice şi administrative. Mulţi învăţători au adoptat ultimul plan 
în lucrările lor, întrucât, derivând şi dezvoltând pe primul în contextul interbelic, 
era superior celuilalt plan şi mişcarea monografiilor sociologice devenise foarte 
populară în rândul învăţătorilor, care nu de puţine ori îl evocă pe D. Guşti şi pe 
colaboratorii săi apropiaţi. 

Majoritatea covârşitoare a autorilor monografiilor s-au documentat din 
surse restrânse, dar vii - informatori, autorităţi locale şi, sporadic, din arhive. Cu 
puţine excepţii (Humele, Brătieni, Zigoneni etc.), numele informatorilor, dese¬ 
ori descoperiţi cu concursul elevilor, au fost deliberat omise. Monografiile 
dobândesc, în perspectiva vremii, valenţe notabile tocmai prin prospeţimea şi 
autenticitatea materialului din teren. 

In monografiile lor, învăţătorii, urmând unul din planurile menţionate, 
au ordonat şi expus judicios datele acumulate. însă cei care au optat pentru pla¬ 
nul şcolii sociologice au fost obligaţi de structura lui să culeagă un material mai 
variat şi mai viu şi să-l ordoneze mai ştiinţific, ceea ce le sporeşte valoarea 
lucrărilor, dar neavând pregătirea ştiinţifică necesară, autorii monografiilor 
respective, mai ales că utilizau metoda descriptivă - rareori se arăta şi cauzali¬ 
tatea fenomenelor - nu le-au putut apropia, cu întregul lor perimetru, de cele 
elaborate de şcoala sociologică. Şi atunci lucrările polarizează interesul prin 
bogăţia şi diversitatea materialului etnografic şi folcloric reţinut. 

Analiza structurii monografiilor, pe capitole, dintr-unplan sau altul, cel 
mai adecvat fiind planul şcolii sociologice, mai amplu şi mai detaliat, pune în 
lumină, fie şi într-un spaţiu restrâns, valenţele lor etnografice şi folclorice. 

Mulţi învăţători îşi deschid monografiile cu o notă explicativă (Cuvânt 
înainte, Introducere etc.) în care îşi motivează abordarea temei: dragostea faţă de 
satul natal, dorinţa imperioasă de cunoaştere a vieţii unei localităţi, întocmirea 
unei monografii intermediare pentru realizarea uneia mai ample privind o 
aşezare. 

însă aproape toate monografiile debutează cu capitolul Cadrul cosmo¬ 
logic. Capitolul, uneori destul de întins, destinat „descrierii fizice” a aşezărilor, 
prezintă cu detalii ştiinţifice coordonatele geografice, formele de relief, structura 
geologică, clima, reţeaua hidrografică, flora, fauna şi rezervele subsolului 
satelor. Evidenţiind deseori geometria aşezărilor şi poziţia geografică a gos¬ 
podăriilor, transpuse nu de puţine ori pe planuri şi hărţi, autorii ignoră indicarea 
tipologiei satelor. 

Capitolul următor îl constituie Cadrul biologic, dezvoltat şi documentat 
cu atenţie de majoritatea învăţătorilor. Capitolul suscită un interes superior pen¬ 
tru etnografie. Autorii încearcă, aici, să definească psihologia argeşenilor, să 
releve dinamica demografică, însoţită uneori de arborele genealogic al unor nea¬ 
muri, şi să dezvăluie structura socială a populaţiei. In continuare, se descriu 
locuinţele, se relevă alimentaţia şi se menţionează epidemiile curente din 
localităţile rurale. O atenţie specială se acordă descrierii locuinţelor şi 
gospodăriilor ţărăneşti, cu componentele şi funcţiile lor. Prezentarea 
gospodăriilor din Bradu de Sus, sat aşezat lângă Piteşti, este elocventă. Mai întâi 
locuinţele - cu structura construcţiei: „Au case care cam 80% cu trei camere şi 
20% cu două camere. Cele mai multe sunt învelite cu tablă de fier şi parte cu şiţă, 
iu pivniţe (beciuri), unde sătenii îşi depozitează proviziile pentru iarnă. Casele 
>unt lucrate din lemn şi cărămidă, cu odăi spaţioase şi fereşti în proporţie cu 
umina trebuitoare pentru viaţa lor. Cele mai multe au pardoseala de scândură şi 
estul din pământ bătut şi lipit” 1 ; cu structura interiorului: „In case au sobe de 
ărămidă şi fier, iar în camera bună de primit musafirii au sobe oarbe şi se 
ncălzesc de la sobe din camera de locuit. Sunt neigienice aceste sobe, căci alun¬ 
ii- când încălzesc în casă iese un miros de funingine neputându-se face pri- 
nenirea aerului. Totuşi se mai găsesc case care au coşuri (hornuri), vatra jos, 
înde se face focul şi gospodinele gătesc mâncare pentru familia întreagă. Intrând 
ntr-o casă din Bradu de Sus la cel mai puţin bogat, vei vedea două paturi de 
cândură cu saltelele de paie, pe deasupra lor fiind pături din lâna oilor ori plo- 

1 Arh. Naţ., Bucureşti, fond Ministerul Culturii Naţionale şi al Cultelor, Dos. 161/1940, 

cade cumpărate de la Câmpulung. Masa rotundă cu scăunele mici pe care 
mănâncă membrii familiei, pe pereţii casei, prosoape curate frumos ce 
împodobesc interiorul oamenilor. în odaia gătită, un pat acoperit cu o scoarţă 
de lână, la căpătâiul căruia se găseşte deasupra lada care păstrează hainele de 
sărbătoare. Un cuier în care îşi expun iile şi cămăşile naţionale împodobite cu 
râuri frumoase. Casele se spoiesc cu var alb curat peste tot la sărbătorile 
mari” 2 . Şi apoi anexele din gospodărie: „în jurul caselor, fiecare sătean are un 
grajd de vite făcut din bârne ori cărămidă ca adăpost al vitelor, jos, şi dea¬ 
supra pentru păstratul fânului, lucemei, ovăzului. Pentru păsări, prea puţini au 
coteţe de scânduri, nuiele; cele mai multe păsări dorm sub cerul liber prin 
pomi şi sub acoperişul acareturilor” 3 . Alimentaţia este simplă, tradiţională, 
insuficient de pregătită ca, de exemplu, în Humele: „Alimentaţia locuitorilor 
din comună, ca şi cea din întreaga regiune, este, în general, slabă. Ea constă 
mai ales din: mămăligă, fasole, varză acră ori fiartă, poşircă, ceapă, came de 
păsări, de porc, de oaie, lapte, brânză etc. ...în general, iama sătenii mănâncă 
mai mult came de porc, varză acrită, brânză; primăvara, verdeţuri: urzici, 
ceaptă etc. fiind şi postul Pastelor; vara: brânză, lapte, came de pasări, 
verdeţuri; iar toamna: zarzavaturi şi fructe” 4 . 

Cadrul istoric formează, cu puţine excepţii, capitolul cel mai restrâns şi 
cel mai fragil întrucât tratarea lui nu se bazează pe investigaţii arheologice şi 
arhivistice, ci îndeosebi pe legende şi tradiţii locale. Pe baza lor, constituirea 
multor sate se stabileşte în mod eronat pe la începutul secolului al XVIU-lea. 
întemeierea aşezărilor se datoreşte unui „erou eponim” - în nord (Albeşti, 
Mălureni, Muşeteşti etc.), unui demnitar domnesc viteaz; iar în sudulArgeşului 
(Humele, Rociu Şerbăneşti etc.), unui cioban înstărit şi transhumant. Legenda 
despre întemeierea satului Albeşti - Argeş e edificatoare: „Legenda populară, 
care se mai întrezăreşte abia, spune că acest sat a luat fiinţă pe la anul 1601, când 
un căpitan al lui Mihai Viteazul, anume Albu, trecând munţii, după omorârea 
mişelească a viteazului voievod, s-a aşezat prin aceste locuri. El fiind primul pro¬ 
prietar al moşiei din acest ţinut... Căpitanul Albu, de la care şi-a luat numele 
comuna Albeşti, fiind primul proprietar al satului Pământeni, locuitorii au 
devenit între timp clăcaşii boierului Albu, împreună cu locuitorii satului 
Ungureni” 5 . Un număr restrâns de învăţători folosesc documentele locale 
(Izvorul de Sus, Martalogi, Ciofrângeni, Ungureni). în schimb, capitolul trans¬ 
mite multe date contemporane despre fenomenele sociale. 

2 Ibidem. 

^ tbidem, f. 46. 

4 Idem, Dos. 469/1942, f. 101. 

''Idem, Dos. 470/1942, f. 147. 

în succesiunea secvenţelor din plan, urmează Cadrul psihologic. Cum 
n-aveau aici multe informaţii de expus, învăţătorii unificau capitolul respectiv cu 
cel al Manifestărilor spirituale. în noua structură, capitolul absoarbe nenumărate 
date despre spiritualitatea sătească şi se extinde, devenind deopotrivă de intere¬ 
sant pentru etnografie şi folcloristică. 

Sporadic şi succint, se încearcă aici, mai întâi, definirea tipului psiho¬ 
logic al argeşenilor din perioada interbelică. încercarea de definire se produce 
însă în termeni generali. Ea reuşeşte mai bine în secvenţele de indicare a unei 
trăsături, de pildă hărnicia ţăranilor din Albota la câmp: „în comună se munceşte 
foarte mult. Din zori de zi şi până noaptea târziu, locuitorii satului stau cu braţele 
încordate pe uneltele agricole spre a pune capăt nevoilor zilei. în timpul verii, 
repaosul îl au doar duminica. în timpul săptămânii, muncesc cu toţii la câmp. 
Mâncarea este pregătită de seara pentru a doua zi, când şi femeia trebuie să iasă 
la muncă, alături de ceilalţi membrii ai familiei. Nu rămân acasă decât copii până 
la 6 ani şi bătrânii neputincioşi” 6 . 

Arta populară, evocată în perimetrul capitolului, e reprezentată prin por¬ 
tul popular. învăţătorii descriu detaliat portul popular argeşean, piesă cu piesă, la 
femei şi la bărbaţi, din prezent şi trecut, uneori mergându-se până în mijlocul 
secolului trecut, în anotimpurile reci şi călduroase. în numeroase monografii 
(Albeşti, Brădet, Hârşeşti, Humele, Martologi, Mălureni, Muşăteşti, Rociu, 
Şerbăneşti, Uda etc.), prezentarea portului ocupă pagini întinse şi compacte. Cel 
mai mult se insistă asupra materialelor şi tehnicilor de confecţionare a pieselor. 
Pătrunderea portului orăşenesc („nemţesc”) la sate îi îngrijorează pe învăţători şi 
reacţionează deseori prin note critice. 

Folclorului i se acordă un spaţiu destul de întins în monografiile 
argeşene relevate, de la obiceiuri până la strigături. Majoritatea autorilor se 
opresc însă numai asupra categoriilor folclorice esenţiale, ca: obiceiurile calen¬ 
daristice şi familiale, descântece, proverbe şi ghicitori, balade, cântece şi 
strigături. în cadrul obiceiurilor calendaristice, cele mai numeroase sunt mani¬ 
festările clasice, deseori cu modalitatea practicării şi cu repertoriul lor: colindul 
de Moş-Ajun, steaua, irozii, pluguşorul, sorcova, capra, iordănitul, strigarea pe 
roată la lăsatul secului de Paşti, curăţirea curţilor şi grădinilor (de Mucenici), 
paparuda, jocul căluşarilor (la Rusalii), focul lui Sumedru etc. La unele obi¬ 
ceiuri, îndeosebi la cele din ciclul sărbătorilor de iarnă, se dau detalii privind 
formarea manifestărilor, numărul participanţilor şi succesiunea secvenţelor prac¬ 
ticii lor. Din zecile de monografii nu lipseşte nici repertoriul muzical-poetic al 
multor obiceiuri care, în pofida unor deosebiri infime, se configurează într-o 
structură unitară. Interesant e că pentru prima dată în culegerile argeşene apare 


6 Wem, Dos 471/1942, f. 137. 

notat obiceiul strigarea peste sat. Obiceiul, practicat aproape pe întregul cuprins 
al Argeşului, deţine trei tipuri poetice de strigări, spre deosebire de alte zone 
folcloristice în care circulă numai unul singur. Un tip interesant se află în 
Humele, cu satirizarea fetei nemăritate din cauza aşteptării băiatului cu carte: 

Măi Mitică, măi!/ - Ce e, mă? / - Măi, fata lui cutare, / Aşteptând băiat cu 
carte, / I-a chelit capu p-o parte!/ - Ha-ha-ha!” 7 . 

O importanţă tot atât de majoră i se acordă ciclului de obiceiuri fami¬ 
liale (naştere, nuntă şi înmormântare). Pe spaţii largi, uneori de 12-13 pagini, 
se înfăţişează riturile obiceiurilor şi se reproduc texte din repertoriul lor, care, 
fundamental, prezintă caracteristici unitare şi generale. în cadrul naşterii sunt 
reproduse credinţe şi practici ancestrale încă conservate, legate de momentele 
postnatale şi natale, cumetrie şi tăierea moţului din anumite aşezări (Brătieni, 
Costeşti, Flămânzeşti, Humele, Pământeni-Albeşti, Sălătruc). In schimb din 
repertoriul obiceiului lipsesc cântecele de leagăn. Nunta apare aproape în 
toate lucrările învăţătorilor argeşeni, cu toată succesiunea secvenţelor, de joi 
dimineaţa până luni seara. în majoritatea secvenţelor se transcriu cântecele 
ceremoniale ( Cântecul ginerelui. Cântecul miresei, Nuneasca, Cântecul 
zorilor) şi oraţiile ( Oraţia de nuntă, şi Iertăciunea). La ceremonialul înmor¬ 
mântării se inserează vechi practici şi credinţe şi se menţionează obiceiul bo¬ 
citului. Dintre obiceiurile raportate la muncile anului, se menţionează pre¬ 
tutindeni şezătoarea. Nu este omis nici descântatul, a cărui practică e însoţită 
deseori de descântec. Din Albeşti, Buneşti, Flămânzeşti, Humele, Zigoneni 
ş.a., se reproduc texte poetice valoroasae de descântece. Din expunerea obi¬ 
ceiurilor de către învăţători se observă restructurarea lor, datorită 
schimbărilor din mentalitatea colectivităţilor sociale. 

Celelalte genuri folclorice sunt reprezentate prin aproape toate speciile 
lor, dar inegal. Creaţia aforistică şi enigmatică apare culeasă prin zeci de piese 
din câteva sate. O importanţă scăzută i se acordă, din cauza dificultăţilor la 
culegere şi a spaţiului ei mai întins, prozei populare. Dintre speciile ei, numai le¬ 
gendele toponimice se bucură de atenţia constantă a învăţătorilor, care le intro¬ 
duc integral sau rezumativ la „istoricul aşezărilor”. Celelalte specii (basmul şi 
snoava) apar sporadic în cuprinsul monografiilor. 

Poezia populară reţinută prin balade, cântece şi strigături, ocupă, deşi 
diferenţiat, un spaţiu întins în economia monografiilor. 

Baladele, de obicei cu structură haiducească, apar aici mai sporadic, 
însă doinele şi cântecele se întâlnesc în toate monografiile mai întinse ale 
învăţătorilor. Aceasta întrucât erau nelipsite din existenţa argeşenilor, „Cântecul 
- se subliniază în monografia despre Galeş - îl însoţeşte în tot locul: pe brazda 

7 Idem. Dos. 470/1942, f. 112. 

plugului, în urma carului care scârţâie sub povara lemnului, menit să aducă folos 
săteanului” 8 . Autorii monografiilor le menţionează frecvent titlurile şi le trans¬ 
criu integral textele semnificative (Brătieni, Flămânzeşti, Sălătruc, Humele etc.). 
Repertoriul de doine şi de cântece din Galeş’, de pildă, era compus în special din 
piese ca: „în poiana Vadului”, „Du-mă, Doamne, du-mă iar”; „Frunză verde 
iarbă deasă”; „Rotunjico la obraz”, „Foaie verde lămâiţă, ieşi mândro, la 
portiţă”; „Tudoriţo nene”; „Am un foc la inimioară, Leano”, „Unge, Leano, uşa 
bine” ş.a. In repertoriile satelor din nordul Argeşului dominau - fapt firesc - cân¬ 
tecele de ciobănie. Strigătura, de atâtea ori prelungită de anumite jocuri şi de 
hori, este introdusă parţial în monografiile satelor Albeşti de Argeş, Martalogi, 
Pământeni - Albeşti, Sălătrucu, Stroeşti. 

Ocupaţiile argeşenilor se relevă în capitolul Manifestări economice. In 
lucrările lor, învăţătorii enumeră şi, uneori, descriu amplu ocupaţiile principale 
ale sătenilor, atât de variate: agricultura, pomicultura, viticultura, grădinăritul şi 
păstoritul, precum şi meşteşugurile practice (tâmplăria, rotăria, dogăria, fierăria, 
cojocăria etc.). Nu se neglijează, de asemenea, nici evidenţierea instalaţiilor 
tehnice (mori, joagăre, pive, dârste, darace, poveme) ridicate mai ales, în satele 
din nordul zonei (Brătieni, Galeş, Muşeteşti, Flămânzeşti, Corbeni, Oeşti, 
Albeşti). 

In fine, ultimul capitol din monografie, bazat pe surse contemporane, îl 
constituie Manifestările juridice şi administrative, capitolul căruia i se acordă o 
semnificaţie secundară, menţionează tipul de organizare administrativă a 
aşezărilor şi enumără principalele neînţelegeri dintre săteni. 

Numeroşi învăţători şi-au ilustrat monografiile cu materiale icono¬ 
grafice: fotografii, planuri şi hărţi ale satelor. Au fost ilustrate cu fotografii 
aşezări precum: Curtea de Argeş cu 40 foto. Flămânzeşti - 27 foto, Costeşti - 23 
foto. Uda de Jos -14 foto, Zigodeni - 12 foto etc. Aceasta, împreună cu planurile 
şi hărţile, au devenit acum documente etnografice şi folclorice palpitante, ceea 
ce le-au ridicat substanţial valoarea. 

In concluzie, monografiile satelor argeşene din deceniile 4 şi 5 ale se¬ 
colului nostru, întocmite de învăţătorii lor, prezintă prin bogăţia şi diversitatea 
infinită a informaţiilor directe, vii, din teren o importantă sursă de documentare, 
pe plan local şi naţional, pentru istorici, etnografi şi folclorişti. 


8 Idem, Dos. 350/1944, f. 83. 
^ Ibidem, f. 72. 

INDICELE CU MONOGRAFIILE AŞEZĂRILOR ARGEŞENE DIN 
ARHIVELE STATULUI BUCUREŞTI ŞI ALE MINISTERUL EDUCAŢIEI 

ŞI ÎNVĂŢĂMÂNTULUI 


Nr. 

Monografia 

Autorul 

Nr. dosarului 

crt. 

localităţii 



1 

2 

3 

4 

1 

Bradul de Sus 

M. Dumitrescu 

161/1940, f. 41-63 

2 

Vulpeşti 

I. C. Popescu 

161/1940, f. 185-195 

3 

Ion Gh. Duca 

Gh. N. Popescu 

161/1940, f. 289-312 

4 

Lunca Corbului 

Gh. Pătroiu 

287/1941, f. 247-318 

5 

Buneşti 

N. I. Iancu 

287/1941, f. 267/316 

6 

Gliganu de Jos 

Th. Anghel 

468/1942, f. 51-63 

7 

Valea Babei 

Mucenic Gh. Arsenescu 

468/1942, f. 104-131 

8 

Şerbănşti 

I. Bălteanu 

468/1942, f. 292-305 

9 

Prundu 

N. Bârlogeanu 

468/1942, f. 396-414 

10 

Martalogi 

Ghiriţă Bărbulescu 

468/1942, f. 452-487 

11 

Hârseşti 

Domnica Capanu 

469/1942, f. 26-48 

12 

Stroeşti 

C. Ciolcă 

469/1942, f. 163-183 

13 

Rociu 

C. Comănescu 

469/1942, f. 217-244 

14 

Bălceşti 

Ion C. Comănescu 

469/1942, f. 306-327 

15 

Bălceşti 

Al. Comănescu 

469/1942, f. 407-412 

16 

Humele 

Al. Constantinescu 

470/1942, f. 59-120 

17 

Pământeni - Albeşti 

Alexandra Constantinescu 

470/1942, f. 147-173 

18 

Poenari 

Alexandrina şi N.M. Costea 

470/1942, f. 268-287 

19 

Runcu 

Barbu C. Cuprianu 

470/1942, f. 382-398 

20 

Muşăteşti 

Lucreţia Cuprian 

470/1942, f. 455-475 

21 

Dăeşti 

Ecat. Pr. Druţu 

471/1942, f. 26-48 

22 

Albota 

D. Epure 

471/1942, f. 128-154 

23 

Izvorul de Sus 

Gh. Gh. Găină 

471/1942, f. 182-203 

24 

Recea 

Marin Gheorghe 

471/1942, f. 214-253 

25 

Uda de Jos 

Zinca Georgescu 

471/1942, f. 398-419 

26 

Buneşti 

N. I. Iancu 

472/1942, f. 24-74 

27 

Ciupa 

Cezarina Pr. Ionescu 

472/1942, f. 157-163 

28 

Şerboeni 

D. Marinescu 

473/1942, f. 25-30 

29 

Uda de Sus 

N. Marinescu 

473/1942, f. 108-113 

30 

Broşteni 

Gh. I. Matei 

473/1942, f. 209-222 

31 

Sălătrucu 

Gh. I. Mihalache 

473/1942, f. 244-276 

32 

Corbeni 

Al. Nicuţ 

473/1942, f. 407-421 

33 

34 

Goranu 
Ciofrângeni - 

Al. Popescu 

474/1942, f. 161-221 


Ungureni 

Gheorghe Gh. Pătraşcu 

474/1942, f. 265-280 

35 

Cremenari 

N. C. Popescu 

474/1942, f. 514-522 

36 

Cepari 

N. Popescu 

474/1942, f. 563-598 

37 

Zigoeni 

Alexandrina I. Popescu 

475/1942, f. 47-104 

38 

Muşăteşti 

Aurel N. Popescu 

475/1942, f. 128-154 

39 

Brătieni - Obştea 

Ion I. Popescu 

475/1942, f. 163-233 

40 

Brătieni 

Maria N. Popescu 

475/1942, f. 256-279 

41 

Jiblea 

Sabina Pr. Gh. O. Popescu 

475/1942, f. 563-572 

42 

Cremenari 

N. Gh. Popescu şi 

D. Gh. Tomulescu 

475/1942, f. 725-757 

43 

Negraşi 

1.1. Radu 

476/1942, f. 99-109 

44 

Suseni - Cerşani 

Ion I. Radu 

476/1942, f. 111-120 

45 

Cepari 

I. C. Rizea 

476/1942, f. 210-233 

46 

Ungheni 

Gh. Roceanu 

476/1942, f. 330-390 

47 

Flămânzeşti 

Elena Schuller 

476/1942, f. 467-546 

48 

Geamăna 

Gh. R. Şerbu 

477/1942, f. 99-119 

49 

Ciobani 

Iordache M. Stan 

477/1942, f. 213-249 

50 

Cireşu 

N. I. Stanciu 

477/1942, f. 275-333 

51 

Prundu 

Florica Stănculescu 

477/1942, f. 421-478 

52 

Cremenari 

D. Gh. Tomulescu şi 

N. Gh. Popescu 

478/1942, f. 152-184 

53 

Costeşti 

Mina Ţelescu 

478/1942, f. 209-216 

54 

Oeşti 

N. Gh. Teodorescu 

478/1942, f. 275-303 

55 

Trepteni 

Toma Vasiloiu 

478/1942, f. 400-409 

56 

Catane 

I. A. Zamfirescu 

478/1942, f. 489-501 

57 

Izvorul de Sus 

C. Gh. Zinca 

. 478/1942, f. 544-589 

58 

Izvorul de Sus 

Maria Tarabega 

633/1943, f. 45-63 

59 

Gliganul de Sus 

C. Amzărescu 

342/1944, f. 65-92 

60 

Şerbăneşti 

Gh. Angelescu 

343/1944, f. 27-41 

61 

Cocu 

V. Coculescu 

344 / 1944 , f. 52-95 

62 

Oarja 

Stan Dumitraşcu 

346/1944, f. 38-85 

63 

Mălureni 

P. Erfulescu 

348/1944, f. 62-87 

64 

Galeş 

I. Iancu 

350/1944, f. 39-81 

65 Ţuţuleşti 

66 Găujani 

67 Popeşti 

68 Oarja 

69 Jiblea 

70 Buta - Bârlogu 

71 Uda 

72 Drăganu 

73 Curtea de Argeş 

74 Izvorul de Jos 

75 Deduleşti 

76 Ciomăgeşti 

77 Galeşu 

78 Bârlogu 

79 Corbeni 

80 Deagurile 

81 Budeşti 

82 Jiblea 

83 Mozăceni 

84 Rociu 

85 Bârlogu 

86 Budeşti 

87 Stoileşti 

88 Şerbăneşti 

89 Poenari 

90 Stoicani 

91 Cepari 

92 Şerbăneşti 

93 Bârseşti 

94 Deduleşti 

95 Geamăna 

96 Mozăceni 

97 Curtea de Argeş 

98 Flămânzeşti 

99 Gliganul de Sus 
10# Gliganul de Jos 


Florian Popescu 
Petică Anastasia 
I. Rădulescu 
V. M. Ilinca 

C. C. Cuprian 
I. Dumitrescu 
N. Ghiţescu 
Stana N. Iliescu 
Marin Marinescu 
I. Oamă 

D. D. Popescu 
Constanţa G. Popescu 
Ileana F. State 
Ştefan D. Ene 
Teodora Ştefănescu 
Vlaicu R. Marin 
Victor Diculescu 
Maria Cuprian 
Nesemnată 

Ştefania C. Comănescu 
Marin D. Coman 
Ioan Ciugescu 
Indescifrabil 
Victoria I. Băleanu 
Gh. N. Boncea 
Gh. I. Badea 
Cornelia C. Arsenescu 
Aurelia Angelescu 
Nesemnată 
Al. S. Vasile 
Maria Gh. Şerban 
I. S. Şerbănescu 
Dumitra Gh. Stamate 
Elisabeta Lazanu 
Nesemnată 
Nesemnată 


353/1944, f. 28-52 

354/1944, f. 18-23 

355/1944, f. 31-67 
357/1944, f. 29-77 
1154/1945, f. 41-49 
1160/1945, f. 41-77 
1161/1945, 46 p. 
1162/1945, f. 8-15 
1166/1945, f. 35-79 
1171/1945, f. 31-41 
1174/1945, f. 28-48 
1175/1945, 152 p. 
1178/1945, 40 p. 
1180/1945, 13 p. 
1181/1945, 17 p. 
1181/1945, 30p. 
415/1946, f. 1-12 
415/1946, f. 13-20 
415/1946, f. 21-33 
415/1946, f. 34-61 
415/1946, f. 62-82 
415/1946, f. 83-91 
415/1946, f. 92-100 
415/1946, f. 101-111 
415/1946, f. 112-134 
415/1946, f. 131-139 
415/1946, f. 139-152 
415/1946, f. 153-167 
415/1946, f. 161-172 
415/1946, f. 176-211 
415/1946, f. 218-235 
415/1946, f. 233-239 
415/1946, f. 237-354 
416/1946, f. 1-53 
416/1946, f. 54-73 
416/1946, f. 74-83 

Nr. 

Monografia 

Autorul 

Nr. dosarului 

crt. 

localităţii 



1 

2 

3 

4 

101 

Popeşti 

Gh. Zamfirescu 

416/1946, f. 84-99 

102 

Cireşu 

Nesemnată 

416/1046, f. 100-108 

103 

Negraşi 

Nesemnată 

416/1946, f. 109-112 

104 

Tomşanca 

Teodor Constantin 

416/1946, f. 113-125 

105 

Brătieni 

Florea I. State 

416/1946, f. 126-144 

106 

Dealul Bradului 

Gh. Stănescu 

416/1946, f. 145-150 

107 

Vlădeşti -Bădislava 

Elisabeta şi D-tru C. Sandu 

416/1946, f. 160-169 

108 

Brădet 

Olimpia Nouraş 

416/1946, f. 180-184 

109 

Răteşti 

Iosif şi Elisabeta I. Popescu 

416/1946, f. 185-216 

110 

Cârceşti 

Heroiu Nestor 

416/1946, f. 249-268 

111 

Berislăveşti 

Maria F. Oncete 

417/1946, f. 1-5 

112 

Judeţul Argeş 

Vasile M. Neofit 

417/1946, f. 6-9 


(în general) 



113 

Mozăceni 

Ştefan Ghelmeci 

417/1946, f. 170-182 

114 

Vătăşeşti - 




Giurgiureni 

D. Georgescu 

417/1946, f. 183-201 

115 

Recea 

Mihai C. Voicu 

417/1946, f. 202-206 

116 

Mozăceni 

Ioana. M. Marinescu 

417/1946, f. 207-210 

117 

Slobozia - Duşca 

I. Mândruţă 

417/1946, f. 211-219 

118 

Slobozia 

Nesemnată 

417/1946, f. 220-222 

119 

Uda de Jos 

Anghel Manolache 

417/1946, f. 223-229 

120 

Curtea de Argeş 

Ştefan Florescu 

417/1946, f. 230-269 

121 

Lăunele de Sus 

Gh. Dumitrescu 

417/1946, f. 270-287 

122 

Broşteni 

Constantin I. Dragomirescu 

417/1946, f. 288-298 

123 

Ţuţuleşti 

Florea I. Drăghici 

417/1946, f. 299-310 

124 

Răteşti 

Stan A. Niţu 

418/1946, f. 1-14 

125 

Deduleşti 

I. Răvescu 

418/1946, f. 15-52 

126 

Mozăceni 

Radu Şt. Nicolae 

418/1946, f. 53-56 

127 

Suseni 

C. Radu 

418/1946, f. 57-66 

128 

Măcăi 

Gh. I. Rachieru 

418/1946, f. 67-97 

129 

Slobozia 

Petre Gh. Popescu 

418/1946, f. 98-103 

130 

Muşăteşti 

Petre Gh. Popescu 

418/1946, f. 105-116 

131 

Berciciu 

Ion I. Popescu 

418/1946, f. 117-124 

132 

Gruiu 

Nesemnată 

418/1946, f. 125-127 

133 

Mozăceni 

Gherghina Şt. Sorescu 

418/1946, f. 128-143 

134 

Teiu Vale 

Gh. Ionescu 

418/1946, f. 144-152 

Nr. 

crt. 

Monografia 

localităţii 

Autorul 

Nr. dosarului 

1 

2 

3 

4 

135 

Cuca 

Titu Georgescu 

418/1946, f. 153-203 

136 

Popeşti 

Badea Sandu 

418/1946, f. 204-213 

137 

Cieşti 

Gh. Angelescu 

418/1943, f. 214-220 

138 

Moşoaia 

D. Dumitrescu 

1946, 6 p. 

139 

Mozăceni 

Neidentificat 

1946, 15 p. 

140 

Ţuţuleşti 

Pană Maciu 

1946, 30 p. 

141 

Stroeşti 

Ioana Băcioiu 

1946, 25 p. 


VALENŢELE ETNOGRAFICE ŞI FOLCLORICE ALE 
MONOGRAFIILOR SĂTEŞTI MEHEDINŢENE ÎN MANUSCRIS 

DIN DECENIUL AL V-LEA DIN SECOLUL AL XX-LEA 

în categoria surselor documentare ale etnografiei şi folcloristicii trebuie 
incluse şi monografiile săteşti în manuscris, pe nedrept încă ignorate păgubitor, 
din deceniul al V-lea din secolul nostru. 

Multe aşezări mehedinţene au întocmite monografii, în deceniul al 
V-lea, de către învăţători sârguincioşi şi pasionaţi. Ele au fost alcătuite într-un 
context socio-pedagogic deosebit. Pentru a-şi trece gradul I didactic, învăţătorii, 
în virtutea art. 163 din Legea învăţământului primar, trebuiau să prezinte o 
„lucrare personală”. Cei mai mulţi învăţători, legaţi de şcoală şi de sat, şi-au ales 
drept lucrare întocmirea monografiei şcolii 1 şi îndeosebi a satului lor în care acti¬ 
vau. Obţinerea gradului didactic cu o astfel de lucrare constituia un factor 
stimulator pentru redactarea monografiei, nu mobilul ei esenţial. In notele intro¬ 
ductive la lucrări, autorii lor au evocat multiplele motive ale optării pentru o 
monografie sătească: dorinţa cunoaşterii ample a satului natal, punerea la 


Ultima serie de monografii, tară număr de dosar, am descoperit-o în arhiva Ministerul 
Educaţiei Naţionale, în anul 1980. 

* Arti. Naţ., Buc., Fond. Ministerul Instrucţiunii Publice; dos. 194/1940, f. 63-84: Mono¬ 
grafie, Şcoala Primară mixtă Gura Văii - Mehedinţi, de înv. Gheorghiţa Bocâmea, 33 p., ms., dos. 
660/1942, f. 108-134; Vieaţa Şcoalei Malovăţu, jud. Mehedinţi, de înv. Const. I. Bălu, 7 p„ cu 15 
foto şi desene; idem, f. 205-213: Instituţiile anexe Şcoalei, de Domnica V. Buda, 9 p., dactilo; dos. 
661/i942, f. 208-217: Istoricul Şcoalei Izvorul Banei, de inv. Virgil Coifan, 10 p. dactilo., dos. 
662/1942, f. 105-132; însemnări monografice asupra Şcoalei Primare Mixte Băltanele, jud. 
Mehedinţi, de înv. Vasile I. Giules cu, 51 p., ms., cu 2 foto şi multe tabele; idem, f. 194-220; Mono¬ 
grafia Şcoalei Primare Rurale din corn. Sorocova, de Titu M. lonescu, 27 p., dactilo. 

dispoziţia colectivităţii sociale a unei lucrări despre localitatea lor, com¬ 
punerea unei scrieri premergătoare adevăratei monografii a aşezării şi 
adunarea de informaţii locale pentru valorificarea lor la lecţii 2 . învăţătorii din 
Mehedinţi, fie că funcţionau în satele de obârşie, fie în aşezări din alte judeţe, 
legaţi realmente de aşezările copilăriei, şi-au ales în majoritatea lor monografia 
despre locurile natale. Puţini învăţători mehedinţeni au întocmit, din motive inci¬ 
dentale, monografia altor sate 1 decât cele natale. Monografiile au fost depuse la 
inspectoratul şcolar al judeţului şi acesta le-a trimis Ministerului Instrucţiunii 
Publice, de la care le-a preluat recent în mare parte (până în anul 1944) Arhivele 
Statului din Bucureşti, unde se găsesc acum. întrucât nu se cunoaşte fondul 
lucrărilor din arhiva ministerului, este greu de ştiut cu precizie numărul lor. La 
Arhivele Statului din Bucureşti, fondul lor atinge aproape la 25 de titluri. 

Monografiile acestea săteşti au întinderi sensibil variate, potrivit 
structurii materialului colectat şi priceperii prezentării lui de către autori - de 
la lucrări modeste de 15 pagini ( Ostrovu Mare, Mileni ) la lucrări relativ 
ample de 131 de pagini (Sovama). Evident, cele mai reuşite şi mai documen¬ 
tate monografii sunt cele cu un număr sporit de pagini: Sovama, cu 131 p., 
Cârla Mare - 100 p.. Cremenea - 90 p., Bobaiţa - 86 p., Şuşiţa - 76 p. etc. în 
marea lor majoritate, monografiile mehedinţene sunt redactate cu mâna pe 
una sau pe ambele feţe ale coalei. 

în strângerea materialului şi la redactarea lucrărilor lor, învăţătorii s-au 
orientat după două planuri de monografii săteşti, cunoscute în epocă: unul con¬ 
ceput de Vasile Lascăr, ministru de interne, din 1903 şi altul alcătuit de Şcoala 
sociologică condusă de D. Guşti, din perioada interbelică. Primul plan, adoptat 
de aproximativ o treime din autori, cuprinde de obicei următoarele componente: 
I. Istoricul comunei, II. Descrierea fizică, HI. întinderea teritorială, IV. 
Populaţiunea, V. Mişcarea populaţiunii, VI. Situaţia economică, VH. Adminis¬ 
traţia şi justiţia şi VIE. Starea morală, culturală şi socială. Al doilea plan posedă, 
în varianta monografiilor mehedinţene, următoarele secvenţe: I. Cadrul cosmo¬ 
logic, II. Cadrul biologic, HI. Cadrul istoric, IV. Cadrul psihologic, V. Mani¬ 
festările spirituale, VI. Manifestările economice şi VII. Manifestările juridice şi 
administrative. Cei mai mulţi învăţători au adoptat planul preconizat de Şcoala 
sociologică, întrucât era superior celuilalt şi mişcarea monografică sociologică 

^Arh. Stat., Buc., Fond. Ministerului Instrucţiunii Publice, dos. 663/1942, f. 109-110; dos. 
664/1942, f. 134; dos. 622/1943 f. 37-39; dos. 1168/1943, f. 46. 

3 Arh. Stat., Buc., Fond. Ministerului Instrucţiunii Publice, dos. 660/1942, f. 304-360: 
Monografia satului Accadănelor, jud. Durostor, de înv. Ioana C. Cătan;dos. 661/1942, f. 167-184; 
Monografia istorică a satului Cercovna, jud. Durostor, de Dumitru Chilom. 

devenise bine cunoscută, inclusiv de învăţători, care îi evocă deseori pe D. Guşti 
şi pe colaboratorii săi apropiaţi 4 . 

In majoritatea lor covârşitoare, autorii monografiilor s-au documentat 
din surse limitate, dar vii: informatori vârstnici şi tineri din est, autorităţile locale 
şi, foarte puţin, din arhive. Dar lucrările dobândesc valenţe deosebite tocmai prin 
prospeţimea şi autenticitatea materialului din teren, a cărui valoare sporeşte cu 
trecerea timpului. Cu câteva excepţii ( Bobaiţa , Cremenea, Sovarina ) numele 
informatorilor din sate au fost omise. 

In lucrările lor, autorii, urmând în general planurile relevate, au clasi¬ 
ficat şi expus judicios materialul cules. însă urmarea planului monografic al 
Şcolii sociologice i-a determinat pe autori să adune un material mai bogat şi 
mai viu şi să-l ordoneze mai ştiinţific, ceea ce le ridică valoarea lucrărilor. în 
acest sens, e concludent sumarul, atât de detaliat redat şi fidel planului mono¬ 
grafiei Cărla Mare 5 . 


Arh. St., Buc., Fond, Ministerul Instrucţiunii Publice şi Culturii, dos. 662/1942, f. 355, 
dos. 622/1943, f. 37; dos. 1180/1943, f.' 70 etc. 

^Iată-i sumarul: 

I. Cadrul cosmologic 

1. Situaţia satului - relief. 2. Aşezarea satului pe teren. 3. Apele. 4. Felul terenului. 

5. Clima. 6. Orientarea pe terenul moşiei. 7. Ocupaţiile raportate la terenul geografic* 

8. Flora. 9. Fauna. 10. împărţirea satului. 11. Influenţa mediului geografic. 

II. Cadrul istoric 

1. Istoricul moşiei. 2. Istoricul satului. 3. Clăcaşii. 4. Anul 1848. 5. Trecutul bisericii. 

6. Trectul şcolii. 7. Monumentul Eroilor. 8. Trecutul administraţiei. 

III. Cadrul biologic 

1. Numărătoarea populaţiei. 2. Mişcarea populaţiei. 3. Mortalitatea. 4. Nupţialitatea. 

5. Higiena şi asistenţa publică. 6. Alimentaţia. 7. îmbrăcămintea. 

IV. Cadrul economic 

1. Suprafeţele semănate. 2. Ocupaţia sătenilor. 3. Omul la câmp. 4. Grădinăritul. 

5. Pomăritul. 6. Viţa de vie., 7. Plante textile. 8. Păşunatul. ;9. Stupăritul. 10. Gândacii 
de mătase. 11. Pescuitul. 12. Industria. 13. Meseria. 14. Comerţul. 15. Rentabilitatea gos¬ 
podăriei unui sătean. 16. Creditul şi debitul. 17. Mijloacele de transport. 

V. Manifestări spirituale 

I. Ştiutori şi neştiutori de carte. 2. Căminul şi biblioteca. 3. Reviste şi ziare. 4. Credinţa. 
5. Descântece şi vrăji. 6. Starea morală şi culturală. 7. Claca. 8. Hora. 9. Artisticul. 

10. Pagini de folclor. 11. Jocuri. 

VI. Cadrul psihic 

1. Simţământul solidarităţii. 2. Obiceiurile la naştere. 3. Obiceiurile la botez. 

4. Obiceiurile la nuntă. 5. Obiceiurile la morţi. 6. Cultul morţilor. 7. Alte obiceiuri. 

8. Superstiţii. 

VII. Manifestări etico-juridice 

1. Concepţia sătenilor despre omul bun şi omul rău. 2. Viaţa morală. 3. Abaterile morale. 
4. Sancţiuni morale. 5. Sancţiuni judecătoreşti. 6 Certurile în familie. 7. Cum se capătă 
proprietatea individuală 

Neavând pregătirea absolut necesară, autorii acestor monografii nu 
le-au putut apropia, cu întregul lor perimetru, de cele elaborate de şcoala socio¬ 
logică. In comunicarea faptelor multiple, se uzează de descriere. Rareori câte un 
autor îşi propune să arate „şi cauzalitatea fenomenelor descrise” 6 . Acum intere¬ 
sează materialul faptic bogat, divers şi viu. 

Cercetarea structurii monografiilor, pe capitole, dintr-un plan sau altul, 
cel mai potrivit fiind planul Şcolii sociologice, care în mare parte derivă din 
primul şi se intersectează cu acesta, pune în lumină, fie şi într-un spaţiu restrâns, 
valenţele lor etnografice şi folclorice. 

Monografiile săteşti mehedinţene încep, într-un număr restrâns, cu o 
notă explicativă, purtând diferite titluri ( Cuvânt înainte. Introducere, Cuvântul 
autoarei), în care se explică motivele optării pentru monografie. Insă majoritatea 
lor covârşitoare se deschid cu Cadrul cosmologic. In acest capitol, uneori destul 
de întins, destinat „descrierii fizice” a aşezărilor, prezintă, cu date locale exacte, 
coordonatele geografice ale satelor, formele de relief, clima, reţeaua hidrogra¬ 
fică, flora, fauna şi rezervele subsolului lor. Relevând deseori geometria 
aşezărilor şi poziţia gospodăriilor în spaţiu, uneori transpuse pe hărţi şi planuri, 
autorii ignoră indicarea tipologiei satelor. 

Următorul mare capitol îl formează Cadrul biologic, tratat documentar 
şi cu atenţie de majoritatea învăţătorilor. Capitolul prezintă un interes superior 
pentru etnografie. Aici se încearcă definirea antropologică a mehedinţenilor, se 
relevă mişcarea demografică, parţial cu arborele genealogic al neamurilor, se 
dezvăluie structura populaţiei, se descriu locuinţele, se prezintă alimentaţia şi se 
menţionează bolile frecvente în comunităţile rurale. Cu multă pătrundere se 
descriu, bunăoară, componenţa gospodăriei şi funcţiile construcţiilor ei. Gos¬ 
podăria din Sovarâna avea astfel particularităţile: „întotdeauna casa e aşezată 
într-o parte a curţii, iar pe laturi înşirate împrejur vin „binalele” - clădirile de 
lângă casă - cum ar fi grajdul vitelor, coteţul păsărilor, pătulul - pentru porumb, 
o pivniţă în care se ţin butoaiele, uneltele de lucru, alimente etc.” 7 . La care se 
relevă materialele de construcţie, componenţa locuinţei, funcţiile camerelor şi 


VIII. Manifestări politice. Administraţia 

1. Simţământul politic la săteni. 2. Manifestarea simţământului politic. 3. Adminislraţia 
comunală. 4. Bugetul comunei. 

IX. Unităţile sociale 

1. Familia. 2. Legătura dintre membrii familiei. 3. Gospodăria (descrierea). 4. Cârciuma. 
5. Şcoala. 6. Biserica. 7. Rostul bisericii şi şcoalei în viitorul satului (Arh. Stat., Buc., 
Fond, Ministerul Instrucţiunei Publice, dos. 663/1942, f. 207-208). 

^Arh. Stat., Buc., Fond. Ministerul Instrucţiunei Publice, dos. 665/1942, f. 163. 

1 Ibidem, dos. 662/1942, f. 412. 

mobilierul. Acestea diferă de la o microzonă la alta, sub toate aspectele. Iată 
înfăţişarea caselor din Ostrovu Mare, o aşezare cu un nivel de trai mai ridicat 
decât în alte sate mehedinţene: „Casele se construiesc din lemn, lipite cu pământ, 
peste care se aşterne un strat de urozon (var şi piatră). Acoperişul se face numai 
din sticlă şi în special cu cea de Lugoj. Majoritatea caselor construite au de la 2 
camere în sus, cu pivniţă dedesubt. Posedă fiecare o mică bucătărie de vară. 
Casele sunt curate şi bine întreţinute. Se luminează cu lămpi, în care ard petrol. 
Camerele pardosite sunt puţine, totuşi mobilierul necesar îl posedă fiecare. în 
paturi, toate gospodinele au saltele umflate cu paie, făcând mare haz de rogoji¬ 
na din paturile gospodinelor din comunele vecine. înaintea casei sau la ferestre 
în glastre se găsesc flori, pe care fetele şi nevestele tinere le poartă la sărbători” 8 , 
în alte monografii (Sovama, Braniştea), interiorul camerelor e detaliat cu 
descrierea sărăcăcioasă a acestora. Alimentaţia locuitorilor, evocată în culori 
realiste, era, în majoritatea aşezărilor, insuficientă şi de calitate mijlocie”’, ca în 
descrierea înv. Gh. Oarfă din Sovama: „Hrana sătenilor se rezumă la mâncăruri 
pregătire de femei din produsele animale şi vegetale ale casei. Din cauza nepri¬ 
ceperii gospodinei, mâncărurile sunt prost gătite şi invariabile. Astfel se poate 
spune că-n general, mâncarea lor zilnică este fasolea, varza şi mămăliga sau 
turta. Pe lângă varză şi fasole, iama se adaugă şi carnea de porc, iar în timpul 
verii, verdeţuri, oţet, lapte, ouă” 10 . Datorită condiţiilor critice de trai, sănătatea 
locuitorilor era subminată de tot felul de boli, care făceau ravagii în rândurile 
sătenilor, mai ales în cele ale copiilor. 

Cadrul istoric este capitolul în care învăţătorii mehedinţeni încearcă să 
rezume, numai pe baza izvoarelor locale, istoria satelor. Acesta e un capitol care 
solicită cea mai largă documentare dintr-o mare diversitate de surse. în absenţa 
unei multiple documentări, autorii lucrărilor rămân, în marea lor majoritate, 
numai la „glasul bătmilor”. Atunci, ei evocă istoria satelor (Gârla Mare, Ostro¬ 
vu Mare ş.a.) pe baza unor tradiţii locale, ceea ce reduce frecvent trecutul 
aşezărilor la ultimii 200-300 de ani. Foarte puţini autori se bazează pe docu¬ 
mente istorice în monografiile lor (Balta, Baia de Aramă). 

în succesiunea capitolelor din plan, urmează Cadrul psihologic. 
Neavând multe fapte de expus, învăţătorii unifică de multe ori capitolul acesta 
cu cel al Manifestărilor spirituale, extrem de numeroase. In felul acesta, capitolul 
se extinde mult, absoarbe multiple informaţii şi prezintă un deosebit interes etno¬ 
grafic şi, în special, folcloric. 


*Ibidem, dos. 736/1944, f. 33. 
9 Ibidem, dos. 661/1942, f. 39. 
U) tbidem. dos. 662/1942, f. 386. 

Sporadic şi lapidar, se încearcă aici, mai întâi, definirea tipului psiho¬ 
logic al mehedinţeanului din perioada interbelică - „chipeş şi inteligent”, serios, 
ospitalier şi respectuos”". Uneori, dincolo de generalizări, se reţin anumite com¬ 
portări interesante. Iată, de pildă, evocată detaliat ospitalitatea şi omenia 
sătenilor din Baloteşti: „Toţi îţi vorbesc frumos şi sunt primitori. Dacă ştii să-i 
respecţi, din oricine îţi faci un prieten de nedespărţit. Cine bate la poarta oricărui 
sătean şi la miezul nopţii este primit şi găzduit orice călător. Se scuză imediat cu 
modestie « cu ce s-o găsi » sau «cu ce vom avea», «nu ne prăpădim noi». De 
cum o intra cineva străin în casă, este şi poftit imediat «să guste» puţină ţuică sau 
dacă este după masă un pahar de vin. Dacă nu are, trimite în sat şi tot aduce. 
De-ale mâncării face repede o mămăliguţă şi pune câteva ouă în tigaie. Dacă nu 
are paturi sau camere mai multe, se culcă cu toţi ai lui pe jos şi musafirul îl culcă 
în pat. Nu cedează nici cum la planul pe care şi-l face ca să menajeze mai fru¬ 
mos pe cel primit în casă, iar la plecare repetă de trei-patru ori «să mai veniţi pe 
la noi» 11 . Femeile, subliniază acelaşi învăţător, sunt respectuoase: „Femeile sunt 
foarte ruşinoase şi respectuoase. Dacă trece un om pe drum, ele se scoală în 
picioare până trece el şi aşteaptă să le spună «bună ziua». Dacă acesta nu le ştie 
obiceiul şi nu le zice «bună ziua», apoi ele îşi zic între ele: «ăsta-i mut». Nu trec 
pe dinaintea oamenilor pe drum sau acasă. In convorbirile cu bărbaţi sau cu 
flăcăii le spun acestora «dumneata». Ele spun «tu» numai în vreo ceartă ca semn 
că acela nu merită «dumneata» 13 . 

Arta populară e reprezentată prin expunerea portului popular. Acesta se 
distinge prin diversitatea pieselor, prin varietatea motivelor şi prin cromtica 
nuanţată a registrelor cusăturilor de la o microzonă în alta. In Izvorul Bârsii, de 
pildă, bărbaţii purtau iama haine de dimie, cu sau fără găitane, pieptar, cojoc şi 
căciulă ţuguiată; vara: „cămăşi lungi cu mâneca largă şi câte o vestă de dimie sau 
baibaracul”. Femeile îmbrăcau vara „opreg încreţit sau fâstâce (pristelci) ţesute 
şi alese”, marame; iama, în plus: scurteici şi cojoace vopsite în roşu şi bine 
împodobite cu flori, iar fetele au paltoane lungi sau scurte” 14 . 

Folclorului i se acordă - fapt deja subliniat - un spaţiu destul de întins, 
de la obiceiuri la strigături în monografiile mehedinţene. încă două monografii 
(Bobaiţa şi Cremenea) se ocupă aproape exclusiv cu folclorul localităţilor 
respective. în general, învăţătorii relevă valoarea folclorului în ordinea clasică, 
logică. Obiceiurile calendaristice ocupă astfel un prim plan. Se menţionează şi 
se descriu colindatul din Ajunul Crăciunului, pluguşorul şi sorcova la Anul Nou, 


1 ' Ibidem, dos. 738/1944, f. 55v. 
D Ibidem. 

'3 Ibidem. 

14 Ibidem, dos. 664/1942, f. 540. 

strigarea peste sat la lăsata secului de Paşti, curăţirea curţilor şi a grădinilor de 
Măcinici (9 Martie), ,găscocitul” vacilor la Sf. Gheorghe (23 Aprilie), învărui- 
citul ginerilor” în a 3-a zi de Paşte, jocul căluşarilor la Rusalii etc. Obiceiurile 
au în general o desfăşurare clasică. La strigarea peste sat i se dă - fapt rarisim - 
repertoriul poetic, valoros sub raport compoziţional. Un interes superior stârnesc 
unele practici calendaristice, cu funcţii benefice: „răscocitul vacilor” 15 , 
„învăruicitul tinerilor” 16 . Obiceiurile din ciclul familial (naşterea, nunta şi înmor¬ 
mântarea) sunt, de asemenea, relevate, cu practicile şi repertoriul lor poetic, 
îndelung se opresc învăţătorii asupra nunţii şi înmormântării, cu marea lor diver¬ 
sitate de secvenţe, deseori întinse pe 7-8 pagini. Anumite obiceiuri au cu totul o 
marcă arhaică şi locală. Bunăoară, obiceiul reproducerii cântecelor ceremoniale 
la înmormântare. In Sovama erau, în număr de 5 „femei angajate cu zorile”. Ca 
plată primeau o bucată de pânză şi un ban legat în ea. In fiecare dimineaţă, la 
revărsatul zorilor, cât sta mortul în casă, „ele apar în tinda casei mortului, se 
înşiră cu faţa spre răsărit, ţinând în mână fiecare bucata de pânză cu banu şi o 
lumânare aprinsă şi cântând «aşa»: „Trei cocoşi negri cântară,/ Zorile că se 
revărsară./ Zorilor, surorilor,/ Nu pripiţi la revărsat...” 17 . Ele mai cântă la cruce, 
la groapă şi după înmormântare. Tot la acest ceremonial s-a mai conservat un 
străvechi obicei laic - „apele mortului”, adică bilanţul căratului apei pentru 
defunct - practicat la 40 de zile de la moarte. Atunci, în timpul desfăşurării obi¬ 
ceiului, martorul, de obicei un băiat, răspunde afirmativ, la întrebarea repetată a 
unei rude de-a defunctului dacă fata cu căratul apei şi-a îndeplinit conştiincios 
îndatorirea prin formula: „sunt martor eu, Sf. Soare şi Sf. Lună!” 18 Nu de puţine 
ori învăţătorii însoţesc descrierile celor două ceremonialuri cu un bogat reperto¬ 
riu - cu cântece ( Cântecul miresiî). Cântecul mirelui etc.) şi oraţii de nuntă din 
Balta, Butoeşti, Gemeţi etc.); cu cântece funebre (Zorile, Bradul, La groapă etc.) 
din Cremenea, Sovama ş.a. în fine, obiceiurile sociale nu sunt nici ele omise, 
fiind în câteva rânduri evocate chiar detaliat: dările, şezătorile şi nedeiele. Un 
întins spaţiu a acordat descântatului - o practică arhaică privită de învăţători ca 
desuetă chiar în perioada interbelică. In câteva rânduri, practica e detaliată şi 
însoţită de zeci de tipuri de descântece, valoroase sub raport artistic, din Bogaiţa, 
Butoeşti, Gârla Mare (11 texte), Sovama (10 texte) ş.a. 

Celelalte genuri folclorice sunt reprezentate prin aproape toate speciile 
lor. Creaţia aforistică şi enigmatică e concretizată prin zeci de proverbe, zicători 
şi ghicitori, culese din Butoeşti, Gârla Mare, Cremenea ş.a. Proza apare numai 


1 -’lbidem, dos. 1180/1943, f. 78 v. 
]6 Ibidem, dos. 662/1942, f. 322. 

^ Ibidem, f. 451. 

1 ^lbidem, dos. 661/1942, f. 49. 

printr-un frumos şi întins basm fantastic. Busuioc şi Siminoc din Gârla Mare, şi 
prin mai multe legende toponimice şi tradiţii despre evenimentele şi eroii popu¬ 
lari din Gârla Mare, Ostrovu Mare etc. în număr restrâns se găsesc baladele po¬ 
pulare reţinute îndeosebi din Gârla Mare. 

Doinele şi cântecele ocupă, poate, cel mai întins perimetru în economia 
monografiilor săteşti din Mehedinţi. Aici se dau uneori informaţii consistente 
din teren despre ocaziile şi funcţiile cântatului. „In timpul cărăuşiilor ce fac - se 
relevă în monografia satului Sovama - sătenii de aici, ca să omoare plictiseala, 
noaptea în special, trag fluierul din brâu sau de la ciorap şi încep să sune 
«doina», cunoscută «doină oltenească». Cu fluierul mai cântă la şezători. Cu 
voce cântă mai ales femeile în timpul muncilor agricole, când se întorc seara de 
la câmp. La clăci de curăţat porumbul şi furcărituri este ocazia să se audă toate 
melodiile cântecelor cunoscute în sat, precum multe poveşti şi glume... Se aude, 
de asemenea, şi cântece de oraş, aduse de tineri ce au avut de stat mai mult timp 
pe acolo” 19 . în asimilarea unui repertoriu cât mai bogat şi cât mai nou se pro¬ 
ducea o adevărată competiţie între flăcăi şi lăutari, din care ieşeau nu de puţine 
ori învingători primii. La toate petrecerile locale, trebuia cântată doina de către 
cântăreţi, fie din iniţiativă proprie, fie din iniţiativa publicului. „Oricând răsună 
- precizează înv. Gh. Oarfă în monografia Sovamei - acest cântec e însoţit de 
răcnete şi chiote vesele, semn de inviorare generală” 20 . Din repertoriul liricii po¬ 
pulare a fost reprodus un număr considerabil de doine şi cântece de sărăcie, de 
haiducie, de cătănie, de înstrăinare, de jale şi noroc, de ciobănie, de natură, de 
dragoste, de dor, de lume şi satirice din Baia Mare, Balta, Butoeşti, Cemeţi, 
Cremenea, Gârla Mare etc. Numai din Cremenea au fost culese 28 de doine şi 
cântece. Ultima specie lirică relevată e strigătura exemplificată amplu cu toate 
variantele din Butoeşti, Cremenea, Sovama etc. 

Ocupaţiile mehedinţenilor sunt remarcate în capitolul Manifestările 
economice. Structura capitolului readuce monografiile respective în sfera intere¬ 
sului net etnografic. în lucrările lor, învăţătorii enumeră şi, uneori, descriu pe 
larg ocupaţiile principale şi secundare ale mehedinţenilor din microzonele atât 
de variate: agricultura cu ramurile ei, grădinăritul, pomicultură, viticultura; 
creşterea vitelor: meşteşugurile (tâmplărie, rotărie, cojocărie, fierărie) etc. Evi¬ 
dent, ocupaţiile apar particularizate de la un sat la altul. Se evidenţiază, de 
asemenea, instalaţiile tehnice (mori, piue etc.). 

Ultimului capitol, Manifestările juridice şi administrative, bazat pe 
informaţii contemporane, i se acordă o atenţie scăzută, pe un spaţiu limitat. Când 


Ibidem , f. 435. 
29 Ibidem, f. 436. 

se discută despre aceste manifestări, se menţionează organizarea administrativă 
a aşezării şi se enumeră principalele teme ale neînţelegerilor dintre locuitori. 

Majoritatea învăţătorilor şi-au ilustrat monografiile cu material icono¬ 
grafic - cu fotografii, cu planuri şi hărţi ale satelor, ceea ce le ridică substanţial 
valoarea lor etnografică şi folclorică. Au fost ilustrate cu fotografii monografii 
ca Cremenea cu 27 foto, Cemeţi - 23 foto, Gârla Mare - 22 foto. Suşiţa -10 foto, 
Sovama - 6 foto. Materialul iconografic prezintă un interes superior, întrucât el 
reţine imagini mai vechi ale satelor mehedinţene, cu tipuri de case, port popular, 
ocupaţii, obiecte de artă populară, obiceiuri tradiţionale etc. 

In concluzie, monografiile săteşti mehedinţene din deceniul al 5-lea al 
secolului nostru posedă, prin bogăţia şi diversitatea informaţiilor directe din 
teren şi prin materialul iconografic evidente valenţe etnografice şi folclorice. 
Datorită celor două valenţe, monografiile acestea nu pot fi ignorate la întocmirea 
documentată a studiilor de etnografie şi de folclor asupra Mehedinţiului, atât la 
nivel local cât şi la nivel naţional. 

Indicele monografiilor săteşti din judeţul Mehedinţi 
pe perioada 1940-1944 

1. Monografia comunei Butoesti, de înv. Silvia Badea, 44 p., dos. 
660/1942, f. 36-79. Cu pl. corn. 

2. Monografia satului Susiţa, comuna Jiadstita - Mehedinţi, de înv. 
Gheorghe I. Cemoianu, 76 p. dactilo, dos. 661/1942, f. 30-68. Cu 10 foto + pl. 
şi hărţi ale satului + „arborele genealogic al tuturor familiilor din sat”. 

3. Istoricul comunei şi al şcoalei Vânători. Datini şi obiceiuri, de înv. 
Gheorghe Niculescu, 19 p., dactilo, dos. 662/1942, f. 308-326. Cu 7 foto. 

4. Monografia satului Sovama de Jos, de Gheorghe Oarfă, 131 p., ms., 
ibidem, f. 355-487. Cu 6 foto + 1 plan al satului. 

5. Gârla Mare - Mehedinţi. Monografia, de Gheorghe T. Popescu 100 
p., ms., dos. 663/1942, f. 108-208. Cu 22 foto + 2 pl. ale comunei. 

6. Mănăstirea Gura Motrului, de Aurel Pretorian, 38 p., ms., ibidem, f. 
281-318. Cu 24 foto. 

7. Monografia oraşului Baia de Aramă, de Maria I. Rovenţa, 53 p., ms., 
dos 664/1942, f. 133-161. Cu 7 foto + pl. oraşului. 

8. Monografia comunei Izvorul Bârsii, judeţul Mehedinţi, de înv. Ştefan 
Stuparu, 44 p, dactilo, ibidem, f. 519-562. 

9. Identitate de conţinut sufletesc. Folclorul ardelean în comparaţie cu 
cel oltean, de înv. Ioan Sulea, 13 p. dactilografiate, dos. 665/1942, f. 32-45. 

10. Monografia comunei Busuleţu, de înv. Victor Stirbulescu, 48 p., 
ms., ibidem, f. 92-139. Cu lfoto + 1 plan al comunei. 

11. Monografia comunei Cemeţi, de înv .Teodora Tătaru, 70 p., dac- 
tilog., ibidem, f. 163-235. Cu 23 foto. Dos. 622/1942. 

12. Monografia comunei Bobita. Lucrare personală pentru gr. I. de învă. 
Iulian Ioviţiu, 39 p., ms., dos. 622/1943, f. 36-66. Cu pl. comunei. 

13. Monografia satuluiMileni, de înv. Aurel C. Cerbulescu, 16 p., ms., 
dos. 1167/1943, f. 34-49. 

14. însemnări etnografice, Cultura şi civilizaţia în satul Cremenea - 
Mehedinţi, de înv. Ecaterina Sabina Dărcău, 90 p., ms., dos 1168/1943, f. 43- 
129. Cu 27 foto. 

15. Monografia comunei Braniştea -Foanţa dinjud. Mehedinţi, de înv. 
IonEnea, 19 p., ms., dos. 1170/1943, f. 29-48. 

16. Din problemele satelor, de înv. Sanda Ştefan, 10 p., dactilo., dos. 
1179/1943, f. 61-71. 

17. Monografia satului Bobiţa, de înv. Eugenia Pr. Sfetcu, 43 p., ms., 
dos. 1180-1943, f. 52-95. 

18. Poezia populară, deînv. Constantin Gr. Bădeanu, 17 p. dactilo., dos. 
730/1944, f. 60-77. 

19. Monografia comunei Ilovăful, de înv. Constantin D. Cotorogea, 19 
p„ ms., dos. 732/1944, f. 31-49. 

20. Monografia comunei Ostrovu Mare, de înv. Lilica Popescu, 15 p., 
ms., dos. 736/1944, f. 29-36. 

21. Monografia satului Baloteşti din judeţul Mehedinţi, de înv. Con¬ 
stantin Rafa, 62 p., dos. 738/1944, f. 53-85. Cu schiţa pl. satului. 

22. Monografia satului Balta, jud. Mehedinţi, de înv. Ana St. Stuparu, 
27 p„ ms., dos. 740/1944, f. 20-47. 


ASPECTE ETNOGRAFICE ŞI FOLCLORICE ÎN MONOGRAFIA 
COMUNEI DRĂNICU - JUDEŢUL DOLJ 

în pofida numeroaselor vicisitudini din această ultimă jumătate de 
secol, mulţi învăţători şi profesori, precum şi alţi intelectuali pasionaţi au con¬ 
tinuat totuşi tradiţia luminoasă a redactării monografiilor satelor lor natale sau a 
celor adoptive. 

Una din monografiile valoroase alcătuite în ultimele decenii este intitu¬ 
lată Monografia comunei Drănicu, judeţul Dolj, de Policarp N. Voinea şi Oprea 
M. Chiriţă, multiplicată într-un tiraj infim de 99 de exemplare de către Centrul 
de Istorie, Filologie şi Etnografie din Craiova al Academiei Române, în 1969, 
având 246 de pagini, format mijlociu. O monografie multiplu documentată, bine 
gândită şi redactată într-un stil cursiv, virtuţi mai rar întâlnite la celelalte mono¬ 
grafii contemporane. Lucrarea se deschide cu un Cuvânt înainte al etnologului 

Romulus Vulcănescu, în care subliniază eforturile fructuoase ale celor doi autori 
în strângerea materialului ei documentar şi, concomitent, valoarea intrinsecă a 
monografiei. Urmează un alt Cuvânt înainte, de data aceasta al autorilor, cu 
mărturisiri directe privitoare la strângerea trudnică a datelor lucrării şi la sem¬ 
nificaţia ei în luminarea civilizaţiei - pe treptele istoriei - a unei vechi aşezări 
sociale, în îmbogăţirea tezaurului spiritual al ţării şi în educarea nemijlocită a 
tinerelor generaţii. în privinţa adunării materialului documentar, ei mărturisesc: 
„Pentru a cunoaşte drumul acesta (al dezvoltării istorice -M.M.R.), parcurs de 
înaintaşii noştri, în decurs de veacuri, am cules cu migală şi cu răbdare, timp de 
mai mulţi ani, toate datele şi informaţiile privitoare la satul nostru, începând cu 
cele mai vechi hrisoave domneşti aflate în Arhivele Statului, până la minunate 
realizări de azi, puse în faţa ochilor” (p. 3). Rostul nemijlocit al monografiei este 
subliniat, de asemenea, pregnant: „Am făcut aceasta, îndemnaţi de dorinţa de a 
scoate la lumină anumite aspecte întunecate din trecutul satului, în scopul de a 
le cunoaşte noi înşine, dar şi ispitiţi de gândul de a le face cunoscute consătenilor 
noştri de azi şi urmaşilor de mâine. Am ţinut să se afle şi pe această cale 
condiţiile grele de viaţă în care au trăit moşii şi strămoşii noştri, precum şi tre¬ 
cutul lor de lupte şi de jertfe, din lipsuri şi de umiliri, dar şi dârzenia cu care au 
răzbit prin veacuri şi-au rămas tot unde au fost” (p. 4). Monografia mai posedă 
1 schiţă de plan al comunei, 10 desene privitoare la tipurile de case (6) şi de gos¬ 
podărie (1) şi la tipurile de port popular (3) şi 1 Anexă cu 3 hrisoare locale. 

Planul monografiei, conceput de Policarp, N. Voinea şi Opera M. 
Chriţă, este unul modem, amplu, cu toate compartimentele diversificate detaliat 
ale existenţei aşezării în ascensiunea lor simultană şi istorică de-a lungul 
veacurilor. Analizat chiar succint, planul respectiv, recomandabil şi altor mono¬ 
grafii săteşti contemporane, este fructul nou rezultat din combinarea unor com¬ 
ponente esenţiale a două planuri valoroase, care au făcut o adevărată carieră în 
sectorul monografiilor, adică al lui Vasile Lascăr, ministru de interne, din 1903 
şi cel al Şcolii sociologice a lui D. Guşti din perioada interbelică, din adecvarea 
lor la realităţile actuale şi din adausul unor noi secvenţe. 

In spiritul planului respectiv se desfăşoară textul monografiei în spaţiul 
a cinci capitale distincte. Capitolul I (p. 6-20) tratează dens cadrul natural, 
geografic al comunei. Capitolul II (p.20-51), extins relativ, caută să stabilească, 
în spirit critic, vechimea aşezării şi originea numelui ei. Capitolul următor, al W- 
lea (p. 51-123), este unul dintre cele mai extinse capitole, deoarece evocă eveni¬ 
mente şi aspecte istorice pe un răstimp de sute de ani, de la întemeierea satului 
până la al doilea război mondial, precum: structura economică şi componenţa 
socială a comunităţii, frământările sociale violente ale ţăranilor în cadrul re¬ 
voluţiilor de la 1821 şi 1848 şi a marii răscoale ţărăneşti din 1907, participarea 
locuitorilor satului la războiul pentru independenţă din 1877, la cele două 

războaie mondiale pentru întregirea neamului. Capitolul al IV-lea (p. 124-144) 
relevă perioada postelică, cu accentul pe sectorul agricol al economiei locale. In 
fine, de Capitolul al V-lea (145-246), ultimul se ocupă aproape exclusiv de 
dinamica demografică şi de creaţie populară materială şi spirituală, aici fiind 
reproduse chiar anumite producţii poetice. Mulţimea şi diversitatea capitolelor şi 
subcapitolelor nu tulbură unitatea organică şi claritatea secvenţelor monografiei. 
Lucrarea se încheie cu Bibliografia selectivă (p. 220-221) a izvoarelor principale 
de informare şi apoi - fapt deja anticipat - cu o Anexă (p. 222-243). 

Comuna Drănicu este o aşezare socială, având un singur sat mare, situ¬ 
ată în judeţul Dolj, spre limita lui de sud, lângă apa Jiului, pe şoseaua Craiova 
- Segarcea, la o distanţă de 38 km de primul oraş şi la 10 km de ultimul. 
Localitatea se află într-o- zonă uşor accidentată, cu mici dealuri şi văi (de 
gârle), ceea ce înseamnă că se bucură de bune condiţii naturale şi climaterice 
pentru practicarea unei agriculturi complexe. Posedă o floră şi o faună specifice 
sudului Olteniei. 

Satul se presupune că s-a întemeiat în vremea feudalismului timpuriu, 
la început numai în Valea Drănicului, o vale largă şi adâncă, care oferea un 
adăpost sigur împotriva unor factori naturali distructivi (vânturi, ninsori spul¬ 
berate) şi împotriva valurilor succesive ale năvălitorilor barbari. Formarea 
satului s-a început de la marginea bălţii „Aleşteul”, pe ambele maluri ale 
pârâului Drănicul, şi s-a dezvoltat în cursul secolelor spre nord şi vest, 
înălţându-se concomitent şi pe versanţi. în deceniul al 7-lea din secolul nos¬ 
tru, autorii monografiei îl descriu astfel: „Se prezintă ca un sat de câmpie, cu 
casele strânse, aşezate pe o parte şi pe alta a două drumuri principale, care se 
încrucişează în mijlocul satului şi a încă câteva paralele cu primele” (p. 9-10). 
Vatra lui s-a lărgit sensibil după împroprietărirea sătenilor la Primul Război 
Mondial: „Raza satului s-a mărit în urmă împroprietăririi din 1919-1921, când 
locuitorii lui, o dată cu lotul de pământ de muncă, au primit şi câte un loc de casă. 
Extinderea satului s-a făcut spre vest şi sud, de o parte şi de alta a drumului câm¬ 
pului şi a şoselei ce vine dinspre Segarcea. Azi, pe toate aceste locuri de casă 
s-au construit locuinţe noi din zid de cărămidă şi s-au întemeiat gospodării 
frumoase” (p. 10). Un sat atât de întins posedă 5 „mahalale”, cartiere cu topo¬ 
nimicele împrumutate de la numele neamurilor dominante în spaţiile respective. 
In concluzie, Drănicul este un sat de tip adunat regulat. Cu toată vechimea sa, el 
este atestat documentar, datorită probabil pierderii documentelor anterioare, toc¬ 
mai la 1 7 mai 1589, printr-un hrisov de judecată dat de Mihnea voievod al II-lea. 
Toponimicul aşezării de Drănicu e vechi - sl. dren - „com”, arbore care altădată 
făcea parte în mod obişnuit din copacii pădurii locale. Prezenţa mai multor 
toponimice în aria aşezării, precum şi în cele vecine, i-a condus pe cei doi mono- 
grafişti la infirmaţiile potrivit cărora vechimea aşezării ar fi anterioară venirii 

valului slavilor în secolul al Vl-lea şi că ar proba ipoteza convieţuirii vremelnice 
a populaţiei mai vechi cu ei, pe care apoi, treptat, i-a asimilat. 

Pe măsură ce aşezarea urcă treptele istoriei, ea cunoaşte în mod evident 
structuri economice şi sociale noi. Iniţial liberă, ea devine, datorită unor factori 
istorici încă neelucidaţi, un „sat boieresc”, cu „rumâni” şi boieri, cu indepen¬ 
denţa socială pierdută. în secolul al XVI-lea era, alături de alte sate, proprietatea 
puternicilor boieri Craioveşti. Satul trece - în lungul răstimp cuprins între se¬ 
colele XV şi XIX - dintr-o posesie boierească în alta, ba şi într-una dom¬ 
nească (a lui Mihai Viteazul). în condiţiile regimului medieval, rumânii, 
trăind în cadrul economiei închise, îşi produceau aproape totul pentru exis¬ 
tenţă în gospodăriile lor şi aveau o sumedenie de obligaţii faţă de stăpânii sa¬ 
tului privind prestarea muncilor agricole pe terenurile acestora şi îndeplinirea 
unor obligaţii fiscale şi ostăşeşti. Existenţa lor devenea de nesuportat în special 
în perioadele ocupaţiilor streine vremelnice, cum s-a întâmplat, de pildă, în tim¬ 
pul stăpânirii austriecilor din anii 1718-1739. Condiţiile de viaţă ale ţăranilor nu 
s-au îmbunătăţit cu mult nici în epoca modernă. într-adevăr, prin reformele 
agrare din 1864-1902, sute de familii de ţărani au primit, ca şi în alte sate, 
numeroase loturi de pământ, dar problema ţărănească n-a fost încă rezolvată pe 
deplin. Datorită uneltelor agricole rudimentare şi factorilor climatici nefavora¬ 
bili, producţia agricolă rămânea, deseori, scăzută. 

In aceste condiţii economico-sociale critice, participarea drănicenilor la 
frământările sociale frecvente şi la marile revoluţii din 1821 şi 1848, precum şi 
la răscoala din 1907, este pe deplin explicabilă. în multitudinea manifestărilor 
lor, unele chiar violente, aceştia căutau să se sustragă de la îndeplinirea 
obligaţiilor faţă de proprietarii pământurilor, îi ameninţau pe slujitorii acestora 
şi chiar pe ei, alungau autorităţile locale şi judeţene deplasate în sprijinul boie¬ 
rilor, aşa cum s-a întâmplat cu subcârmuitorul plăşii în 1848 în mai multe rân¬ 
duri, şi ignorau ordinele severe ale guvernului. în cadrul reprimării crude a aces¬ 
tor manifestări cu ajutorul slujbaşilor şi al forţei militare, ţăranii erau obligaţi 
să-şi reia lucrul pe moşiile stăpânilor, erau arestaţi, închişi şi bătuţi groaznic, 
ca în toamna lui 1848 şi în primăvara lui 1907, cu grupuri masive de drăniceni 
răsculaţi. Cu aceleaşi speranţe ale îmbunătăţirii situaţiei lor materiale în viitor 
şi dintr-un profund sentiment patriotic, numeroşi drăniceni au participat, dis- 
tingându-se ca adevăraţi eroi pe câmpurile de luptă, la războiul pentru inde¬ 
pendenţă din 1877 şi la cele două războaie mondiale pentru reîntregirea 
patriei. Oricum, în prima jumătate din acest secol, graţie primirii unor noi 
loturi de pământ prin reformele agrare şi pătrunderii unor elemente modeme 
în comunitatea sătească, starea generală a oamenilor s-a îmbunătăţit consi¬ 
derabil. Dar dezvoltarea ei continuă a fost curmată de izbucnirea ultimului 
război mondial. în perioada postbelică, comuna Drănicu, asemenea altor 

aşezări, a încercat să cunoască şi să aplice într-o perspectivă utopică, noi con¬ 
cepte şi tehnici în organizarea vieţii social-economice complexe. Aşezarea a 
dat culturii româneşti mai multe personalităţi prestigioase, printre care, omis pe 
atunci, pe acad Radu Voinea. 


* 

în cursul îndelungatei şi frământatei sale istorii, comunitatea din 
Drănicu a creat, din imperative existenţiale şi spirituale, o serie de elemente 
materiale şi spirituale interesante şi valoroase, primele componente fiind rele¬ 
vate nu numai în ultimul capitol dedicat folclorului, ci şi în alte multe secvenţe. 
Cu alt prilej s-a observat că satul Drănicu s-a format în valea cu acelaşi topo¬ 
nimic şi că apoi s-a extins în părţile laterale, în special în prima jumătate a 
secolului nostru, încât acum este un sat de tip adunat. 

Gospodăria actuală a săteanului, înnoită şi bine organizată, se află si¬ 
tuată atât în vatra veche cât şi în cea nouă a satului. în „bătătura” sunt constru¬ 
ite: locuinţa, aşezată de obicei lângă uliţă şi cu faţa înspre sud, o magazie şi un 
pătul. Locuinţa actuală este de obicei un tip nou de casă „fără prispă, dar cu o 
mică verandă”, cu două intrări şi cu mai multe camere, având pardoseală, sobă 
de teracotă şi vatra instalată într-o cameră cu intrarea separată sau într-una de sub 
pătul. Magazia şi pătulul, sub care se găsesc 2-3 camere, sunt aşezate pe o 
temelie de zid înaltă de 2-3 m. In perioada interbelică îndeosebi, mulţi locuitori, 
pentru a avea unde locui temporar şi pentru a aduna între timp banii necesari 
construirii unei case, îşi întemeiau gospodăriile începând cu ridicarea magaziei 
şi a pătulului şi a camerelor de sub ele. In majoritatea cazurilor, acoperişul aces¬ 
tora, al magaziei şi al pătulului, este mult prelungit în faţă, alcătuind un şopron 
sub care se adăpostesc uneltele agricole, căruţa ş.a. Dincolo de curte se găsesc 
parcelele cu depozitarea furajelor (clăi), cu grădina de zarzavat şi cu pomi. 

Autorii monografiei, dispunând de informaţii, reconstituie două tipuri 
de locuinţe caracteristice, anterioare celui actual, din ultimele două sute de ani. 
în primul rând locuinţele îngropate - bordeiele. „Primele locuinţe în care au trăit 
înaintaşii noştri - se relevă în monografie - au fost bordeiele, săpate în pământ, 
cu una, la trei camere. Intrarea se făcea prin gârlici. Se intra în prima încăpere - 
vatra - şi de aici în una sau două camere de locuit. Bordeiul era acoperit cu 
pământ. Căpriorii acestei locuinţe se chemau mârtaci” (p. 13-14). într-o primă 
catagrafie din 1775 existau aici 17 bordeie în care locuiau 17 familii. Cu vremea 
s-au construit şi locuinţe la suprafaţă, cu pereţii de nuiele şi chiar de cărămidă, 
ceea ce reprezintă un evident progres. Tabloul acesta pestriţ, cu bordeie şi case, 
existent chiar în primul deceniu al secolului nostru, ne apare chiar într-un text 
dens al lui Policarp N. Voinea şi Oprea M. Chiriţă din lucrare: ,Această popu- 

laţie trăind în 342 de locuinţe şi anume: 11 bordeie, dintre care unul cu o 
încăpere, 9 cu două încăperi şi unul cu mai multe încăperi; 33 case de nuiele - 
lipite cu lut, dintre care 10 cu două încăperi şi 23 cu mai multe încăperi; 298 case 

- din zid cu cărămidă, dintre care una, cu o încăpere, 42 cu două încăperi şi 255 
cu mai multe încăperi” (p. 146-147). Un al doilea tip caracteristic de casă este 
tocmai „casa cu prispă şi foişor”, având 1-3 camere pentru locuit şi vatra, de obi¬ 
cei prima încăpere de la intrare şi din care puteai pătrunde în celelalte camere de 
locuit. Această ultimă încăpere, importantă pentru depozitarea şi pregătirea 
mâncării, era lipsită de tavan şi pe grinzile ei erau fixate cuie mari în care se atâr¬ 
na carnea de porc, spre a fi afumată. Interiorul, cu o bună aranjare a componen¬ 
telor lui, ne apare pregnant într-un tablou detaliat şi colorat: „în ogeac, într-un 
colţ, era vatra, unde se făcea focul şi ţestul pentru copt pâine, apoi coşul mare şi 
corlata. Mâncarea se gătea în oale de pământ smălţuite, aşezate în jurul focului. 
De o stinghie de lemn, existentă în coş, mai sus de înălţimea tavanului, se lega 
lanţul cu cârlig jos, în care se agăţa tuciul de mămăligă. Se mai folosea în acest 
scop şi un suport de fier cu trei picioare, numit pirostrie. Pe peretele opus vetrei, 
era instalată o laviţă de lemn pe care se aşezau căldările cu apa de băut şi caucul 
respectiv. Pe peretele dinspre apus era o nouă laviţă, pe care se puneau sacii cu 
mălai şi făina de grâu. Mai târziu, această laviţă a fost înlocuită cu o ladă cu 2-3 
despărţituri, „hambarul”. După cum vedem, vatra servea şi de cămară” (p. 12- 
13). Restul camerelor erau destinate locuirii familiei. Sub casă, se afla pivniţa, în 
care se păstrau putinile cu varză şi murături, butoiul cu vin ş.a. Podul casei era 
folosit pentru depozitarea cepei, porumbului ş.a. Aceste două tipuri mai recente 

- „casa cu prispă şi foişor (balcon)” şi casa „cu o mică verandă” - domină 
peisajul arhitectonic al aşezării. 

Principalele ocupaţii ale locuitorilor din Drănic le formează agricultura, 
legumicultura, viticultura, pomicultura, creşterea animalelor. Dintre toate aceste 
ocupaţii, cea mai importantă pentru drăniceni rămâne agricultura. Dispunând de 
un pământ fertil, de un „sol cernoziom levigat”, care ocupă spaţiul cel mai întins 
şi de un „sol de aluviuni”, aici se practică o agricultură de bună calitate. Se cul¬ 
tivă plante cerealiere (grâu, porumb), industriale (floarea-soarelui, sfecla de 
zahăr), leguminoase (mazăre, fasole). Recoltarea cerealelor se efectuiază acum 
cu mijloace tehnice modeme, pe când în trecut se făcea cu mijloace rudimentare, 
arhaice. „Treieratul” grâului cu mijloace rudimentare este evocat cu date precise 
într-o scenă memorabilă: „Fiindcă am vorbit mai sus de «arie», vom arăta în 
puţine cuvinte ce era aria şi cum se treierau cerealele pe ea. Aria era o suprafaţă 
circulară, bine bătută, cât mai orizontală, care avea fixat în centrul ei un stâlp, ce 
se numea steajer. De acest steajer se lega un capăt al frânghiei, de celălalt capăt 
se legau 2-3 sau 4 cai. Grâul secerat se aşeza pe această suprafaţă începând de la 
steajer spre exterior, formând un cerc. Snopii de grâu se dezlegau. Când totul era 

gata, se aduceau caii, care se legau, alături unul de altul, de capătul liber al 
frânghiei, astfel ca toţi să meargă pe snopii aşezaţi pe arie. Se mânau caii de 
cineva care stătea în apropierea stâlpului, ca să nu facă drum lung şi să meargă 
la pas, cunoscând că toţi trebuiau să meargă la trap, altfel spicele nu se băteau 
bine. Pe măsură ce caii alergau pe arie, funia se înfăşură pe stejer şi apropia căii 
de el. Când funia era înfăşurată toată, se întorceau caii în direcţia opusă şi grâul 
se călca spre exterior. Se făcea această operaţie de mai multe ori până când 
spicele erau bine sparte şi boabele de grâu scoase din ele. Se scoteau caii de pe 
arie şi se proceda la ridicarea paielor cu furca, apoi, grâul amestecat cu pleavă se 
strângea şi se vântura alături, pe o cergă. La început, vânturatul se făcea manual, 
când bătea puţin vântul, mai târziu s-au fabricat vânturătoare mecanice, 
manevrate cu mâna” (p. 95-96). Legumicultura este o ramură a agriculturii ce 
s-a dezvoltat recent. Ocupaţie veche e viticultura, menţionată frecvent în docu¬ 
mentele istorice. 

Meşteşugurile şi instalaţiile tehnice tradiţionale, atât de necesare într-un 
sat, ne apar sporadic menţionate. In localitate existau de obicei o serie de meşteri 
ce satisfăceau zilnic trebuinţele gospodăreşti ale locuitorilor. Din instalaţiile 
tehnice populare se menţionează în mod deosebit moara - „moara de vânt”, 
aşezată pe deal, dar dispărută recent. 

în privinţa portului popular al locuitorilor, autorii lucrării îl prezintă 
numai grafic prin trei desene, unul cu un bărbat, altul cu o femeie tânără şi altul 
cu o bătrână, toţi în costumul respectiv, cu precizarea că el era „vechiul port olte¬ 
nesc - de Dolj” (p. 191). In schimb - precizează ei - azi: „Atât bărbaţii cât şi 
femeile poartă haine confecţionate din stofe şi ţesături de textile, cumpărate de 
la cooperativa de consum. Cămăşile înflorate, din pânză de in sau bumbac, ţesute 
în casă, se folosesc azi în măsura restrânsă” (p. 191). In continuare, descrie cu 
detalii piesele „portului nemţesc” pe timp călduros şi pe vreme friguroasă. 

în paginile monografiei lor, Policarp N. Voinea şi Oprea M. Chiriţă re¬ 
zervă, de asemenea, un spaţiu larg complexelor aspecte ale folclorului, având 
anumite particularităţi locale. Intr-un prim plan se găseşte sistemul obiceiurilor 
tradiţionale, cu cele două mari categorii ale lui. Obiceiurile calendaristice apar în 
principalele lor manifestări. Un prim ciclu cuprinde obiceiuri şi colinde de feli¬ 
citare a oamenilor şi de urare a prosperităţii gospodăriilor lor la sfârşit de an şi 
început de an nou. în Ajunul Crăciunului, dis-de-dimineaţă, se practică un 
obicei mai rar aducerea de către fiecare membru al familiei în casă a unui „braţ 
de surcele, lemne sau coceni de porumb” şi aruncarea în sobă a fiecărui compo¬ 
nent, însoţită de formula: „Dă, Doamne, ca anul ce vine să aducă din belşug 
grâu, porumb, legume, vite, pui” (p. 149); la terminarea aruncării întregului braţ 
se rosteşte urarea: „La anul şi la mulţi ani!” (Ibidem). în cursul aceleaşi zile 
urmează tăierea porcului şi începerea colindatului cu steaua. La Anul Nou, 

obiceiurile sunt mult mai numeroae, dintre care se amintesc: din noaptea lui - 
punerea vaselor şi scularea vitelor în grajd sau în afara lui de către fetele ce dore¬ 
au să-şi cunoască norocul şi viitorul matrimonial, organizarea „calendarului” 
popular cu ceapă şi sare; din cursul primei zile a anului - „ziua moaşei”, con¬ 
stând în vizitarea moaşei de către „nepoţii” ei şi servirea mesei în comun, şi sor- 
covirea, posedând un text obişnuit de sorcovă. La Bobotează (6 ianuarie), în 
ajunul ei, botezarea tuturor gospodăriilor de către preot şi aflarea norocului lor 
de către fete prin depunere sau nu, în cursul nopţii de „chidă”, de „chide de 
busuioc, din cel primit de la preotul satului”. La Sfântul Ion (7 ianuarie) se prac¬ 
tică un alt obicei interesant şi rar, reconstituind un episod biblic: grupaţi pe fân¬ 
tâni, băieţii petrec noaptea dinspre 7 ianuarie în jurul focurilor din preajma fân¬ 
tânilor - simbolizare a pazei Iordanului - pentru ca în cursul dimineţii şi al zilei 
să le boteze aici ori acasă pe fetele şi femeile tinere. Şi în această aşezare se prac¬ 
tică la Lăsata secului, strigarea peste sat de către flăcăi a fetelor nemăritate încă, 
dintre strigări una fiind mai interesantă: .fata lui cutare cu leagăn de mătase, / 
La cutare-n casă!” (p. 155). De Florii se pun în poartă şi prin pomi, ca simbol al 
belşugului, „mici ramuri de răchită”, iar la Sfanţul Gheorghe se fixează la poartă, 
ca semn al sosirii primăverii, „crenguţe de stejar”. In Vinerea Paştelui se roşesc 
şi se încondeiază ouă şi se merge seara la denia mare. La strodul Rusaliilor, mulţi 
ţin sărbătoare şi, cu credinţa ca să nu fie luaţi, „din căluş“, poartă „pelin verde” 
la brâu. In trecut, „echipe de căluşari jucau căluşul timp de o săptămână, 
îmbrăcaţi în costume naţionale, cu ciomege, pelin şi busuioc la brâu şi un steag, 
format dintr-un ştergar alb, pus în vârful unei prăjini” (p. 156). La sărbătoarea 
Sfinţilor Petru şi Pavel întreaga colectivitate îşi aminteşte de moşii şi strămoşii 
ei prin împărţirea de cireşe, vişine şi mere de către gospodine. 

Obiceiurile familiale tradiţionale apar în lucrare prin toate cele trei com¬ 
ponente ale lor. Aproape toate practicile şi credinţele legate de naşterea copilu¬ 
lui sunt descrise. Ceremonialul nunţii, început sâmbătă seara şi încheiat 
duminică noaptea, domină capitolul obiceiurilor familiale prin prezentarea sce¬ 
nariului şi prin relevarea selectivă a repertoriului lui muzical-literar. Dintre pro¬ 
ducţiile ceremoniale remarcăm: cântecul mirelui, cântecul miresei, cântecul „de 
dus la cişmea Ultimul cântec, cu o arie mai limitată, e adresat ginerelui şi el 
deplânge duşmănia unor oameni faţă de flăcău: „Foaie verde mărgărit,/Plecai în 
sat să mă plimb/ Cu lăutarii cântând,/ Duşmanii se uită crunt./ Coborâi din deal 
în vale/Se luă lumea de mirare,/Că-s fudul şi mă ţin mare./ Ce-o avea lumea cu 
mine, / Că n-am făcut rău la nime...” (p. 160). Nu lipseşte nici Iertăciunea 
tradiţională. La o nuntă din Drănicu - Dolj se spun zeci de strigături frumoase şi 
înţepătoare. în textul monografiei sunt transcrise 12 strigături cu valenţe etice şi 
artistice, ca: „Sus pe deal la măiăcini,/Fac fetele mgăciuni/ Vinerea şi sâmbăta,/ 
Să se poată mărita”(p. 169). Ceremonialul înmormântăiii apare în secvenţele lui 

importante. Se inserează 4 secvenţe de bocete de soţ, de mamă, de fraţi şi surori 
în descrierea lui. 

Poezia descântecelor figurează prin trei piese distincte - descântece de 
deochi, de scrisă (pentru fetele care se mărită) şi de brâncă. 

Cei doi autori ai monografiei satului lor natal acordă, de asemenea, o 
atenţie sporită cântecelor bătrâneşti şi cântecelor lirice. Primele cântece sunt 
ilustrate prin două texte epice excelente - o baladă haiducească, Călin, cu evo¬ 
carea luptei crâncene a haiducului oltean Ion ăl Mare împotriva boierului Călin 
şi o baladă familială, Uncheşelu, cu găsirea soţiei ca mireasă de către soţul întors 
din armată. Cântecele lirice ne apar reprezentate tot prin 2 texte preţioase - un 
cântec de revoltă, Sună telefoanele, şi un cântec de dor, care ar putea fi intitulat 
Pe deal pe la Cometei şi din care s-ar putea desprinde un altul, de dragoste, cu 
titlul Dragă mi-e ziua de vară. Cântecul Sună telefoanele, valoros, cu o circulaţie 
locală, evocă direct şi convingător marea răscoală ţărănească din 1907, cu 
condiţiile sociale dure şi cu declanşarea acţiunilor violente, având acest început 
edificator: „Sună telefoanele/ Şi bat telegramele/în toate primăriile/ Să strângă 
rezervele/ Din toate comunele/Să vină pân-n seara,/Că s-a revoltat ţara. / Pen¬ 
tru holul de ciocoi/De când a venit noi/Nu mai vezi om cu doi boi,/ Nici haină 
bună pe noi... ” (p. 110). Adoptând o atitudine ştiinţifică faţă de folclor, autorii 
monografiei indică numele informatorilor din teren. 

Toate aceste date etnologice şi creaţii folclorice, care privesc un câmp 
larg de manifestări populare, se prezintă într-o mare diversitate şi sunt încărcate 
de adânci semnificaţii etice şi istorice. Tezaurizate în monografia lor de către 
Policarp N. Voinea şi Oprea M. Chiriţă, ele pot fi valorificate în manifestările 
cultural-artistice şi în exegezele ştiinţifice. 


ASPECTE ETNOGRAFICE ŞI FOLCLORICE ALE UNEI 
MONOGRAFII DESPRE FIERBINŢII DE SUS - IALOMIŢA 

In deceniile 4 şi.5 din secolul nostru au fost redactate zeci de monografii 
săteşti de către învăţătorii care doreau să obţină gradul I didactic. Constituirea 
acestui fond atât de bogat s-a datorat aplicării Legii organizării învăţământului 
din 1934, care stipula obţinerea gradului I didactic de către învăţători pe baza 
unei lucrări strict personale. Majoritatea învăţătorilor provenind din mediul 
rural, interesaţi în cunoaşterea trecutului satelor lor natale ori de cel al aşezărilor 
adoptive, au optat pentru elaborarea unei monografii săteşti. Stimulaţi de exa¬ 
menul de grad, ei au constituit astfel un adevărat fond cu sute de monografii, care 

tezaurizează valoroase informaţii etnografice şi folclorice, atât de necesare pen¬ 
tru cunoaşterea culturii populare de la mijlocul secolului nostru. 

In conceperea şi redactarea monografiilor, autorii lor au adoptat unul 
din cele două planuri monografice de pe atunci - unul elaborat de ministrul de 
interne Vasile Lascăr, în 1903, şi altul conceput de Şcoala sociologică a prof. D. 
Guşti în perioada interbelică. In principiu, jumătate din opţiuni s-au oprit la 
primul plan şi cealaltă jumătate-la cel de-al doilea. Spaţiul redacţional al mono¬ 
grafiilor, ocupat cu text scris de mână sau dactilografiat variază sensibil de la o 
lucrare la alta (6-160 de pagini). 

Comentarea unor monografii valoroase poate trezi un legitim interes 
ştiinţific. 

Monografia comunei Fierbinţii de Sus - jud. Ialomiţa (Arh. Stat., Buc., 
dos. 697/1944, f. 39-93) de înv. Elena N. Negulescu, se înscrie în fondul respec¬ 
tiv al monografiilor şi prezintă un interes ştiinţific deosebit. Lucrarea însumează 
3 părţi distincte: 1. microalbum cu fotografii locale (d. 38-48), 2. Raport asupra 
stării gospodăriei generalului Arion în timpul ocupaţiei germane la Primul 
Război Mondial (f. 49-55) şi 3. monografia propriu-zisă (f. 56-93), singura parte 
dactilografiată. Logic, succesiunea componentelor trebuia să apară inversată. 
Atunci lucrarea s-ar fi deschis cu monografia propriu-zisă, care ar fi fost urmată 
de cele două anexe. In mod evident, autoarea se ocupă în lucrarea sa numai de 
epoca contemporană, mai exact de perioada interbelică, capitolul cu istoria mai 
îndepărtată a aşezării fiind complet omis, întrucât i-a lipsit documentaţia istorică 
imperios necesară din marile arhive şi bibiloteci naţionale. Insă perioada con¬ 
temporană este temeinic prezentată sub multiple faţete.Autoarea lucrării, care 
le-au fost fierbinţenilor mai bine de 10 ani (1 sept. 1932 - 6 febr. 1944, când ter¬ 
mina lucrarea) învăţătoare destoinică şi i-a cunoscut adânc, se dovedeşte a fi un 
bun psiholog, posedând un ascuţit spirit de observaţie a fenomenelor locale. De 
altfel, în centrul atenţiei stă - mai accentuat decât în alte monografii similare din 
ţară - colectivitatea sătească în contextul ei social-economic complex. 

Comuna Fierbinţii de Sus, formată pe atunci din satele Fierbinţii de Sus 
şi Stroeşti, este aşezată pe malul stâng al râului Ialomiţa, la sud de Bucureşti, la 
o distanţă de 41 km. Toponimele aşezărilor sunt explicate variat de legendele 
condensate aici. Mai întâi, Fierbinţii: „Legenda spune că aici, fiind răscruce de 
drumuri între munte şi baltă, s-au statornicit câţiva negustori care vindeau gogoşi 
fierbinţi trecătorilor, şi de aci numele localităţi de Fierbinţi !” (f. 90). Şi apoi 
Stroeştiul: „în ceea ce priveşte Stroeştii, după nume, se zice că ar fi fost înte¬ 
meiaţi de Stroe Buzescu, căpitanul lui Mihai Viteazu” (f. 91). In absenţa do¬ 
cumentelor certe autoarea nu poate preciza vechimea satelor, însă consideră 
satul Stroeşti mai vechi decât Fierbinţii de Sus şi pe Fierbinţii-Târg mai nou 
decât primele două aşezări. Potrivit planului anexat al aşezării şi unor afirmaţii 

ale învăţătoarei, comuna avea structura unei aşezări de tip adunat. Geometria 
interioară a localităţii, cu drumurile şi uliţele ei, era aproape perfectă. „Uliţele 
în Fierbinţii de Sus - relevă autoarea - sunt paralele cu şoseaua, iar în Stroeşti 
- perpendiculare pe şosea” (f. 63). Posedă un relief plat şi are un teren ara¬ 
bil (2 192,65 ha) apt pentru toate categoriile de culturi din ţara noastră. 

Acordând o semnificaţie deosebită colectivităţii săteşti, autoarea mono¬ 
grafiei o caracterizează complex. Reuşeşte să desprindă trăsăturile fizice majore 
ale ţăranilor fierbinţeni şi să le raporteze coerent la cele ale poporului român: 
, Jnălţimea medie a locuitorilor este 1,70 m. în genere, sunt oameni vânjoşi şi 
puternici. Rezistenţi la frig, ca şi la căldură. Puţin pretenţioşi în ale mâncării şi 
în ale îmbrăcămintei. în culoarea părului predomină castaniul. Forma capului 
specific românească: ovală, cu trăsături regulate, ochii în genere căprui. în ceea 
ce priveşte, culoarea pielii e olină spre brunet” (f. 60). în continuare, cu pătrun¬ 
dere psihologică, învăţătoarea Negulescu caută să desprindă critic celelalte 
trăsături, cele morale, ale fierbinţenilor, nu mai puţin importante: „Locuitorii 
comunei Fierbinţii de Sus sunt oameni veseli şi relativ buni. Cam fuduli. In ge¬ 
neral, sunt cinstiţi, muncitori şi economi. Femeile îşi păstrează cu religiozitate 
cinstea casei; rar câte o desfrânată care păcătuieşte face de vorbă întregul sat” (f. 
88). Vocaţia muncii în succesiunea anotimpurilor anului este reluată şi sublini¬ 
ată pregnant în termeni memorabili: „Viaţa localnicilor se scurge în muncă 
aspră de plugar, care începe de când se ia zăpada şi durează până dă iar 
zăpada. La munca câmpului ajută şi copiii de ambele sexe, de la vârsta de 7 
ani, iar femeia este nelipsită chiar când este însărcinată. De multe ori, naşte 
pe câmp. Orele de muncă sunt de la răsăritul soarelui şi până la apus. Iama, 
femeile torc, îndrugă, ţes, aleg scoarţe etc., iar bărbaţii îngrijesc de vite şi se duc 
la cârciumă sau în răspântie unde stau de vorbă” (f. 88-89). 

Principalele ocupaţii ale sătenilor erau cele caracteristice satelor de 
câmpie - agricultura, pomicultura şi creşterea vitelor-, pe care de obicei le prac¬ 
tică concomitent, acestea aflându-se într-o strânsă interdependenţă economică. 
Şi dintre toate acestea, agricultura ocupa primul loc. Sătenii cultivau o largă 
gamă de plante, proprii Câmpiei Dunării: plante cerealiere (grâu, porumb, orez), 
plante leguminoase (mazăre, fasole), plante furajere (orz, ovăz, mei, lucemă, 
sfeclă), plante oleaginoase (floarea-soarelui, dovleacul), plante textile (cânepa, 
inul şi bumbacul), zarzavaturi şi chiar tutunul. Nu lipsesc din menţionările 
exacte ale autoarei nici plantele medicinale (muşeţelul, coada calului, izmă, lau¬ 
rul, macul sălbatic etc.). Unele plante fuseseră introduse recent, chiar la 
începutul deceniului al 5-lea. Astfel, orezul s-a cultivat pentru prima dată în anul 
1943, cu titlu experimental, pe 10 ha, în lunca Ialomiţei. Rezultatele bune au 
determinat extinderea suprafeţei cultivabile. Bumbacul a fost, de asemenea, o 
altă plantă introdusă atunci cu titlu experimental (f. 58). în relief de plin câmp. 

pomicultura se bucura, evident, de mai mică atenţie. Prin curţi şi grădini se plan¬ 
tau unii pomi fructiferi mai bine cunoscuţi: caişi, zarzări, vişini ş.a.; mai rar, 
pruni şi nuci. Mai multă atenţie decât pomilor fructiferi acordau sătenii salcâ¬ 
mului, din cauza lipsei de lemn, încât fiecare familie poseda „în medie 20-30 
salcâmi” (f. 73). Nu absenta din hotarul comunei nici via, căci aproape fiecare 
gospodar dispunea de o anumită vie în grădină ori la câmp. Strâns legată de 
agricultură era creşterea vitelor. Spre a arăta dimensiunile acestei ocupaţii, ea 
prezintă un tablou laconic al diferitelor categorii de vite din acei ani: 476 de cai, 
18 boi, 320 de vaci, 45 de bivoliţe, 360 de porci şi 1600 de oi (f. 74). 

Meşteşugurile tradiţionale erau dintre acelea legate indisolubil de tre¬ 
buinţele stringente ale satului: fierărie, rotărie, lemnărie, croitorie etc. Nevoile 
gospodarilor le puteau satisface câte 2-3 meşteşugari specializaţi într-un anume 
meşteşug. în comună începuse să se înfiripe şi o mică industrie reprezentată prin 
două „mori cu motor” şi printr-o fabrică de extras uleiul. 

In capitolul Cadrul biologic. Elena N. Negulescu se ocupă în mod spe¬ 
cial de locuinţele oamenilor. Bazată pe informaţii certe şi date statistice, ea 
reuşeşte să dea un tablou amplu şi nuanţat al tipurilor de case aflate într-o fază 
istorică de tranziţie: „Casele de locuit în Fierbinţii de Sus şi Stroeşti, de altfel ca 
în toată această regiune, sunt în majoritatea lor făcute din gard de nuiele bulgărite 
cu pământ şi lipite şi spoite cu var. Sunt făcute din zid de cărămidă 30 de 
locuinţe, din vălătuci de pământ 6 şi restul de 535 din gard de nuiele. Sunt 
acoperite cu ţiglă 73 de case, cu stuh 115, cu tablă de fier 373. Au pământ pe jos 
501 de case, fiind cu duşumea numai 60. Până în anul 1942, erau cca 20 de bor¬ 
deie în pământ în satul Stroeşti” (f. 63). Şi structura lor interioară: „Toate case¬ 
le, în general, sunt higienice. Au câte două, trei, sau patru odăi; foarte puţine, mai 
ales cele ale ţiganilor, sunt construite (din) câte-o cameră de locuit şi cu o sală 
sau tindă. Ferestrele sunt suficient de mari să pătrundă lumina prin ele şi toate au 
geamuri” ( ibidem ). Modalitatea de încălzire a camerelor rămăsese cea specifică 
zonei de câmpie:^ „Casele de locuit sunt încălzite iama cu paie de grâu şi cu 
coceni de la vite. In fiecare cameră de locuit este o sobă din cărămidă care se ali¬ 
mentează cu paie prin tinda casei. Cu toată îngrijirea gospodarilor de a-şi clădi 
case cu mai multe camere, iama, aproape toţi dorm într-o singură cameră aleasă 
dintre cele mai mici din spatele casei” (f. 63). Portul popular al sătenilor, care 
fusese înlocuit între timp cu cel,.nemţesc”, era pe cale de dispariţie la mijlocul 
celui de al 5-lea deceniu din secolul nostru. în privinţa purtatului părului, se mai 
întâlneau totuşi în comună bărbaţi vârstnici „cu părul lung”. 

Alimentaţia sătenilor rămăsese în mare parte la componenţa ei 
tradiţională, cu dominarea „felurilor” vegetale, proaspete sau conservate, 
preparate simplu. „Hrana locuitorilor acestor ţinuturi - preciza Elena Negulescu 
- este compusă din alimente de natură vegetală în proporţie de 75%, restul con- 

stând din came, brânzeturi, lapte, ouă. înainte de Primul Război Mondial, hrana 
era mult mai puţin consistentă decât azi. Baza alimentaţiei o formează în timpul 
iernii, mai ales: fasolea, varza, prazul şi murăturile, cari sunt consumate mai mult 
ca aliment. După Primul Război Mondial, a crescut mult cota de came, ouă, 
lapte, brânză” (f. 64). 

în spaţiul monografiei sale, autoarea se ocupă, de asemenea, de fol¬ 
clorul localităţii, mai exact de unele categorii folclorice. Constată că vechile 
credinţe în „sărbătorile păgâneşti” (Filipi, Foca, Joile după Paşti etc.) mai per¬ 
sistau încă pe atunci în mentalitatea unor oameni vârstnici. Din seria obiceiurilor 
nunţii relevă o veche practică cunoscută cu sintagma „furtul fetei”: „Căsătoriile 
se fac în mod obişnuit între tinerii de 20 de ani băieţii şi 17 ani până la 18 ani 
fetele. Cele mai multe căsătorii se fac în mod primitiv. Băiatul fură fata. După 
ce trăiesc unul, doi, trei ani, abia atunci se căsătoresc legitim. Obiceiul de a se 
fura fetele este instaurat cu adânci rădăcini şi putem afirma că 80% din căsăto¬ 
riile încheiate în ultimii 20 de ani în felul acesta au fost începute” (f. 63). In 
medie, o familie avea câte 4 copii ( ibidem ). Unele forme zonale ale obiceiurilor 
de muncă apar numai menţionate. Hora satului, cu pitorescul şi dinamismul ei, 
e evocată pregnant într-un text memorabil: „Tineretul merge la cârciumă unde 
joacă hora; de multe ori iau o pereche de lăutari (unul cu vioara şi altul cu 
ţambalul) şi merg pe lunca Ialomiţei, unde învârtesc horele şi dansurile cele mai 
noi învăţate de la orăşeni. Dintre horele care se mai joacă, sârba, polca, brâul, 
geamparalele, polca pe furate, periniţa au mai rămas; celelalte au dispărut. Când 
joacă perechi-perechi, te minunezi de învârtiturile ce le fac la comanda celui mai 
de seamă flăcău care strigă horile: «şi la stânga de 3 ori şi la dreapta stai pe loc»” 
(f. 89). în continuare, expune practica descântatului, atât de frecventă pe atunci. 
Descrierea o ilustrează cu 2 texte de descântece de deochi şi de junghi (f. 71), 
valoroase artistic. 

Din creaţiile literare folclorice propriu-zise, legendele şi amintirile 
istorice au interesat-o într-un grad mai înalt pe monografistă. Legendele, con¬ 
densate, privesc formarea celor două sate ale comunei. Amintirile istorice, o ca¬ 
tegorie a legendei, se întind pe spaţii relativ largi şi au o evidentă coloratură 
socială, fiind generate de comportarea bestială, aproape incredibilă a unor 
moşieri cruzi şi rapaci faţă de locuitorii satului. Două amintiri istorice s-au gre¬ 
fat adânc în memoria colectivităţii. Cronologic, una evocă un episod dramatic 
dintr-o perioadă mai veche, din vremea domniei lui Ghica Vodă (1834-1842). 
Iată textul integral al „legendei”: „Privitor la moşia pe care sunt aşezaţi Fierbinţii 
ştim că a fost a lui Ghica. Legenda spune că după obiceiurile ţarigrădene împru¬ 
mutate prin fanarioţi de cuiţile noastre domneşti, Ghica ar fi avut un cafegiu 
Pase, în mâinile căruia a ajuns moşia. Prin ce împrejurări nu se ştie precis. Tot 
legenda spune că ar fi fost câştigată la cărţi. Cafegiul este om rău, aspru şi foarte 

ferogic. Venind în localitate să-şi ia moşia în primire, a adunat locuitorii şi le-a 
dat porunci grele şi aspre. Atunci locuitorul Marin Buharu, om bătrân, a găsit de 
cuviinţă să ia apărarea celorlalţi. îndrăzneala a plătit-o cu o jumătate de mustaţă 
pe care i-a smuls-o cafegiul. Cu astfel de purtări umblând paşa prin împrejurimi 
a fost omorât în pădurea de la Balta Neagră, în apropiere de biserica lui «Popa 
Gheorghe»” (f. 91). Cealaltă amintire se referă la comportarea plină de cruzime 
a unei moşieriţe de la începutul secolului nostru: „Sevasta Arion semăna la fire 
cu tatăl său. S-a purtat foarte aspru cu locuitorii. Avea paznici albanezi cari merg 
până acolo încât, dacă îndrăzneşte cineva să calce pe moşia cocoanei, îl împuşcă. 
Astfel a fost împuşcată o fată mare. Preotul Mincu Popescu a fost pălmuit de 
această femeie, iar preotul Gh. Scărlătescu a fost aspru dojenit că a îndrăznit să 
calce pe moşie... în timpul stăpânirii moşiei de către Sevasta Arion, s-a purtat 
proces între locuitori şi ea, în anul 1906, pentru hotărnicia moşiei (e)i, cu care 
ocazie s-a întocmit şi planul proprietăţii locuitorilor (din sat şi din câmpie) de 
către ing. hotărnici Negrutzi şi R. Dobrescu” (f. 92). 

Toate aceste aspecte din variate domenii ale vieţii complexe a comunei 
Fierbinţii de Sus se încheagă într-o autentică şi sintetică imagine a sa din dece¬ 
niul al 5-lea. Imaginea se adânceşte şi se amplifică cu cele două componente 
auxiliare ale monografiei, deja menţionate. Raportul despre „devastarea cona¬ 
cului generalului Arion” de germani în Primul Război Mondial, indică, pe baza 
unor cercetări solide la faţa locului, proporţiile distrugerilor produse de către 
ocupanţii vremelnici unei părţi însemnate a economiei aşezării, cu efecte catas¬ 
trofale asupra colectivităţii. Al doilea component al lucrării îl constituie microal- 
bumul fotografic, care însumează 19 fotografii, de mărime medie, destul de 
multe pentru proporţiile monografiei. Alcătuit selectiv într-o vreme când un 
asemenea instrument era valorificat sporadic în lucrările similare, microalbumul 
ridică considerabil valoarea intrinsecă a monografiei. Setul de fotografii este dis¬ 
pus ciclic pe planşe din coli de hârtie. Evantaiul lui ne apare întins, ilustrând 
instituţii locale (primărie, şcoală, biserică), tipuri de ţărani, ateliere 
meşteşugăreşti şi instalaţii săteşti (fierărie, moară), categorii de gospodării (de 
ţărani înstăriţi şi ţărani săraci), hora satului (2 foto), taraful de lăutari ş.a. 

In perspectiva redactării unei monografii solide a aşezării, lucrarea 
destoinicei învăţătoare Elena N. Negulescu marchează o etapă extrem de fruc¬ 
tuoasă şi de importantă, deloc neglijabilă. 

III. STRUCTURI ISTORICO-ETNOGRAFICE ZONALE 

ÎNCEPUTURILE ÎNDEPĂRTATE ALE MIOVENIULUI 
ŞI CONSOLIDAREA LOR 

întinsa zonă a Piteştiului, cu componentele ei teritoriale din Argeş şi 
Muscel, Mioveniul fiind situat geografic în nordul ei, a fost locuită de colecti¬ 
vităţi sociale încă „din epocile străvechi şi vechi” 1 . Descoperirile arheologice 
(din cultura prund) incidentale şi în campanii orgnizate de arheologi confirmă 
din plin aserţiunea. în îndepărtata epocă a pietrei s-a desfăşurat şi s-a definitivat 
antropogeneza - apariţia speciei umane. La acest proces complex şi de durată, 
viaţa în colectiv şi munca, în interferenţă cu alţi factori importanţi, au avut un rol 
primordial. Prin muncă, fiinţele acestea şi-au creat unelte pentru asigurarea 
hranei şi pentru apărare. Treptat hominidele, prin noi alte procese, s-au desprins 
din rândul animalelor şi au devenit realmente oameni. 

In perioadele epocii pietrei, destul de întinsă, oamenii aceştia trăiau în 
mici grupuri, în locuri sigure, făureau unelte simple din piatră, cu suprafeţele 
adecvate scopului muncii: tăiere, găurire, cioplit etc. începutul muncii a condus 
la cristalizarea meşteşugurilor, la urcarea pe treptele civilizaţiei. Inventarul 
pieselor arheologice începe chiar cu uneltele primare, aparţinând culturii de 
prund, frecventă îndeosebi pe V alea Argeşului şi încheind cu variatele ciocane, 
topoare, cuţite, fragmente de ceramică etc., identificate la Mărăcineni, 
Ştefăneşti 2 , Miceşti, Jupâneşti 3 , Coşeşti, Piscani" ş.a. O astfel de unealtă, un cio¬ 
can a fost descoperit în perioada interbelică, în Mioveni, la „coada” Văii Negre, 
de către săteanul Ion Martalogu, care l-a predat Ateneului Cultural „Ionescu- 
Gion” din Piteşti 5 . Păcat că autorităţile de resort din Piteşti n-au luat măsurile 
optime, în anii 1974-1989, pentru supravegherea lucrărilor de demolare a gos¬ 
podăriilor şi de excavare a pământului pentru construirea blocurilor în Mioveni, 
în vederea descoperirii unor vestigii arheologice şi istorice. Cum aşezarea este 
veche şi cum excavările s-au produs pe arii întinse, de mulţi kilometri pătraţi, 
surprizele nu s-ar fi lăsat aşteptate. 

* Petre Popa, Paul Dicu, Silvestru Voinescu, Istoria municipiului Piteşti, Bucureşti, Ed. 
Academiei R.P.R., 1988, p. 35. 

Ibidem , p. 35 şi urm. 

■’C. Rădulescu-Codin, Muscelul nostru, Câmpulung, 1922, p. 43, 47. 

^Dragoş Mândrescu, Arheologia văii Râului Doamnei. Vestigii preistorice până în epoca 
romană, în „Argesis” (Piteşti), voi. XII. p. 111-121. 

-’Inf. Ion I. Năstase, 70 ani, Mioveni; Mişu M. Robea, 62 de ani, Mioveni, 20 aug 1970, 
Cules M.M. Robea. 

Toate vestigiile neolitice din vasta zonă a Piteştiului, de la sud şi nord 
ale oraşului actual, duc la concluzia constituirii unor colectivităţi de oameni aici 
şi la trecerea lor la o viaţă sedentară. 

Progresele obţinute în această epocă de către oameni au condus la alta, 
la epoca metalelor (cca 1700 î.e.n. - 106 e.n.), cu cele două mari perioade, a 
bronzului şi a fierului. Acestea corespund, pe plan istoric cu apariţia strămoşilor 
noştri direcţi, cu geto-dacii. Pe noua treaptă a civilizaţiei, ei au făurit, alături de 
cele mai vechi, noi unelte şi arme de bronz şi fier, s-au organizat în formaţiuni 
statale, chiar într-un stat centralizat sub conducerea lui Burebista şi consolidat în 
vremea lui Decebal în secolul I e.n. In sudul Muscelului, în care este inclus 
Mioveniul, s-au conservat şi au fost descoperite zeci de topoare şlefuite, frag¬ 
mente de ceramică, de vârfuri de săgeţi, vetre, forme de întărituri geto-dacice ş.a. 
la Valea Stânii 6 , Ţiteşti, Conţeşti, Râncăciov 7 etc. Epoca romană este, de aseme¬ 
nea, bine reprezentată de urmele din satele tot din apropierea Mioveniului, pre¬ 
cum castrul de la Purcăreni, vârful de lance la Valea Nandrii, trecerea Limes-ului 
Transalutanus prin vecinătatea oraşului 8 , „două posturi de observaţie” romane 
în Piscani 9 etc. Regiunea aparţinea după războiul daco-roman din 105-106, 
provinciei romane Moesia Inferior şi apoi provinciilor Dacia Inferior şi Dacia 
Malvensis. Dealtfel, populaţia daco-romană „a stat la baza etnogenezei” popo¬ 
rului român, iar limba latină vorbită - la temelia formării limbii române. 

Retragerea aureliană din anul 275 n-a însemnat absolut întreruperea 
vieţii comunităţilor daco-romane din această zonă a sudului Muscelului. Mai 
ales că pe valea Râului Târgului era deja un vechi drum dacic. Intr-adevăr, 
următoarele secole, datorită valurilor popoarelor migratoare, au fost tulburi şi 
nesigure. însă, după trecerea lor, într-o relativă perioadă de linişte, minusculele 
colectivităţi româneşti, ipotetic, s-au reorganizat într-un spirit nou, pe vechile 
spaţii sau pe altele noi, sub conducerea unor personalităţi locale, care deseori le 
va împrumuta numele - toponimul. 

Satul Mioveni, parcurgând aceleaşi reguli ale istoriei naţionale 
medievale timpurii, s-a format, sub conducerea unui demnitar local, de la care 
i-a împrumutat numele, în poienile şi pădurile de pe ultimele două terase vestice 
ale Piemontului Cândeşti. întrucât migraţiunea popoarelor nu se termina com¬ 
plet şi teama faţă de ea încă persista, strămoşii noştri au căutat aici un spaţiu 
strategic, de apărare, folosind obstacolele naturale - în poienile pădurilor secu¬ 
lare (numite mai târziu Poiana Ghinii, Poiana Tronarilorş.a.) de pe ultimele două 


"Dragoş Mândrescu, Marius Miroiu, Aşezarea aparţinând culturii Tei de ta Valea Stânii, 
(comuna Titeşti, judeţul Argeş), în „Argesis", voi. XIV, 2005, p. 101. 

^ Petre Popa, Paul Dicu, Silvestru Voinescu, Op. cit., p. 39-42. 

^Dragoş Mândrescu, Op. cit., p. 107-121. 

^Teodor Dina, Piscani, judeţul Argeş - 4X0 de ani, în „Argesis”, voi. XV, 2006, p. 243. 

terase vestice ale Piemontului Cândeşti protejate la rândul lor, jos, de o întinsă 
luncă plină de bălţi seculare, cu o floră de zăvoi, produse de cele două râuri 
locale neregularizate şi care curgeau prin mai multe braţe, îngreunând enorm cir¬ 
culaţia oamenilor, uneori -făcând-o chiar imposibilă. Un loc mai bun de apărare 
nici că se putea găsi în acele vremuri frământate! Cine s-ar fi încumetat să se 
abată din Drumul Mare Piteşti-Câmpulung, risca enorm, căci trebuia să străbată 
perdeaua bălţilor şi a mocirlelor, să urce nişte dealuri pline de vegetaţie abun¬ 
dentă şi să descopere o ipotetică aşezare sau mai multe cu casele din lemn, 
părăsite temporar de stăpânii lor. Poate din această cauză lipsesc relatările despre 
Mioveni şi despre alte sate vecine din jurnalele de companie ale unor armate şi 
din jurnalele de călătorie ale unor străini prestigioşi. 

Primele documente despre Mioveni din secolul al XV-lea atestă exis¬ 
tenţa în forma medievală clasică a aşezării, procesul istoric durând sute de ani, 
nu decenii -cu o populaţie creştinată ortodox, având o „mănăstire” (biserică), cu 
societatea împărptă în clase sociale, cu boieri şi moşneni, cu hotarele precizate 
ale aşezării ş.a., încât constituirea satului s-a produs anterior întemeierii Ţării 
Româneşti (1330), încă din perioada înjghebării voivodatelor, foarte posibil, 
luând în considerare descoperirea incidentală a unei urme arheologice în locali¬ 
tate şi continuitatea populaţiei daco-romane în zonă, chiar pe cuprinsul unei 
vechi aşezări dacice. Tot în acele vremuri a apărut toponimicul localităţii - după 
un erou eponim. 

In folclorul local circulă legenda potrivit căreia satul a fost întemeiat de 
un anume Mioveanu (Mihoveanu), de la care a reţinut toponimul. O legendă 
înregistrată recent în două variante Legenda satului Mioveni' 0 şi Legenda 
oraşului Mioveni" confirmă aserţiunea. Toponimicul de Mioveni provine de la 
Mihu - trecut prin filiera negr. Mihai şi slavă Mihov- la care s-a adăugat sufixul 
patronimic - eni, care indică originea locuitorilor. Toponimicul s-a impus în 
cursul anilor; în prima parte a veacului al XlX-lea s-a renunţat oficial la con¬ 
soana intervocalică h. Mihoveniul este însă unul din două toponimice din ţara 
noastră: unul din Muscel care apare din adâncul istoriei în forma arhaică (ch, h) 
şi altul care desemnează un sat din apropierea oraşului Suceava, acum introdus 
în spaţiul lui, cu forma veche. Sub raportul istoric, cele două toponime identice 
n-au nici un raport, nicio legătură între ele. 

Astfel evoluat, vechiul sat Mioveni se află între anumite limite 
geografice (hotare) pe care le stabilise cu primii săi vecini (Malureni, Toc- 


*®Mihail M. Robea, Basme populare româneşti, Bucureşti, Ed. Minerva, 1986, p. 799-800. 
1' Idem, Băiatul de împărat şi lozetina-cea-Frumoasă. Basme, legende şi povestiri popu¬ 
lare româneşti, Bucureşti, Casa Editorială Muntenia, 1998, p. 96-98. 

sabesti) încă cu alte secole înainte. Documentele evocate din secolul al XV-lea 
le menţionează vag, dar cele din veacurile următoare le concretizează treptat. La 
începutul secolului al XlX-lea, satul Mioveni se învecina la sud cu satele 
Malureni (anul atestării 1456) şi apoi cu Colibaşi (1655), devenit moşia 
mănăstirii Vieroş, pe o lungime de 9 km, la nord cu Racoviţa (1532), pe o dis¬ 
tanţă de 8, la est cu Răncăciovul (anul 1498), prin Valea Ruscului, pe o lăţime 
de 2 km şi la vest cu Piscanii (1532), prin Râul Târgului, pe o distanţă de 2,5 km. 
Spaţiul său geografic, de aproape 20 km pătraţi, se prezintă de la est la vest, exact 
ca o uriaşă secvenţă dreptunghiulară, dăltuită în cursul mileniilor de râurile 
Argeşelului şi Târgului, a marelui amfiteatru natural al Piemontului Cândeşti. 
Cuprinsul acesta geografic al aşezării, secţionat în trei mari porţiuni, aproxima¬ 
tiv egale, desfăşurat de la est, începe, pe o treime din el, chiar cu un podiş, seg¬ 
mentat de pâraiele Ruscul, Valea Mare, Vieroşul şi Stanciul şi acoperit cu păduri 
seculare; continuă, pe o altă treime, cu cele trei terase, înveşmântate cu păduri 
mai mici şi desişuuri şi se termină, pe ultima treime, cu o luncă pe care şerpuiau, 
leneş, cele două râuri, sub forma unor braţe, producând numeroase bălţi care 
i-au împrumutat denumirea luncii. Relieful era, în special atunci, un cadru na¬ 
tural ideal pentru desfăşurarea vieţii şi protejarea omului. 

Tocmai, într-un astfel de cadru geografic, în zona teraselor, probabil 
mai întâi pe prima terasă - fapt anticipat - şi-au întemeiat vechii locuitori satul, 
cu gospodăriile lor. Având gospodăriile relativ risipite, satul era unul de tip risi¬ 
pit. Documentele epocii înregistrează fenomenul cu formulele toponimice: 
Mihovenii de Sus şi Mihovenii de Jos. încă ceva mai mult. Poziţia socială a 
locuitorilor împărţise aşezarea, la începutul secolului XlX-lea, în două compo¬ 
nente: Mihoveni, cu moşneni, şi Părăşti, cu clăcaşi. 

Părăşti este totuşi un toponimic apărut relativ recent, în primele decenii 
ale secolului al XEX-lea şi care s-a impus în scurt timp în colectivitatea întreagă, 
fiind de fapt o creaţie a ei. în documente, toponimicul apare într-o Foaie de 
zestre din anul 1833, fără însă să i se cunoască semnificaţia: „într-această «Foaie 
de zestre» se arată întâiaşi dată numele de Părăşti, de care nu pomeneşte niciun 
document; am întrebat dar pe epistatul d-lui Alecu Angeleanu de unde s-au vârât 
numele de Părăşti, şi au răspuns că n-are nici un fel de ştiinţă despre aceasta”. 12 
încercând să-l explice, N. C. Constantinescu, în mod eronat, îl raportează la ter¬ 
menul grecesc al zilei de vineri, Parascheva, „pregătirea” din calendarul orto¬ 
dox 13 . Explicarea toponimicului Părăşti, destul de sinuoasă, trebuie căutată în 
contextul istoric local din prima jumătate a secolului al XlX-lea. Printre dis- 


19 

'^Mihail M. Robea, Mioveni - Argeş, Corpusul de documente şi inscripţii ale oraşului 
Bucureşti, Ca.sa Editorială Muntenia, p. 168. 

Dn. A. Constantinescu, Op. cit., p. 127. 

poziţiile Regulamentului Organic (1830) erau unele care îndemnau în mod ca¬ 
tegoric pe locuitori să părăsească pădurile, poienele, ascunse şi să întemeieze 
gospodăriile într-o nouă vatră, să se aşeze „la linie”. Documentele epocii relevă 
implicarea locuitorilor din Mihoveni, atât din nord, moşnenii, cât şi din sud, 
clăcaşii, în acest proces epocal de modernizare, care a durat peste un secol 
(1830-1930). Toate satele vecine - şi nu numai - au parcurs vremea înnoirii şi 
sistematizării, din epoca modernă. Şi toponimia aşezărilor sistematizate a cunos¬ 
cut anumite modificări sensibile. Căci terenurile respective rămase libere de 
către gospodării şi golite de către sătenii-clăcaşi - au devenit altfel spus nişte 
locuri părăsite, o părăsişte. Fenomenul denumirii vechii vetre a satului cu ter¬ 
menii de părăsit(ă) şi părăsişte, în condiţiile strămutării ei este consemnat chiar 
într-o hartă oficială mai detaliată a localităţii - pe terenul abandonat scrie vizibil: 
Miovenii părăsit. Locuitorii din partea de sud a Mioveniului, cuprinsă între 
pârâul Iadul şi satul Colibaşi, cu clăcaşi, au împrumutat ca toponimic al noii 
vetre denumirea dată vechii vetre săteşti - adică Părăşti. Termenul părăsiţi, par¬ 
curgând normele fonetice, a devenit Părăşti. Autorităţile dar şi stăpânii satelor 
cu clăcaşi, interesaţi ca localităţile să aibă toponimicul lor definitivat, au con¬ 
tribuit enorm de mult la impunerea şi popularizarea lui. 

La sfârşitul epocii medievale, populaţia se înmulţise prin roire, deşi 
lent, într-o anumită măsură. într-o primă catagrafie din 1810, ea ajunsese la 221 
de persoane: 92 de bărbaţi şi 129 de femei. Un spor sensibil al ei se va înregis¬ 
tra abia în epoca următoare. 


500 de ani de atestare documentară 
MIOVENI-ARGEŞ - O VECHE VATRĂ DE ISTORIE SI 
CIVILIZAŢIE* 

Aşezarea socială, Mioveni, de la a cărei primă atestare documentară 
conservată se împlinesc 500 de ani, se numără printre cele mai vechi sate ale 
Argeşului. Se află situată la confluenţa râurilor Argeşelului şi Târgului şi la 
nord-est de Piteşti cu 16 km. 

Având un cadru geografic ospitalier omului, spaţiul său a fost populat 
încă din vremuri îndepărtate. Satul Mioveni, constituit în feudalismul timpuriu, 
a cunoscut în întregime toate ultimele trei orânduiri sociale. Potrivit tradiţiei 
locale, acesta ar fi fost întemeiat de un reputat strămoş, Mi(h)oveanu, mai curând 


* Iniţial, articolul purta acest titlu. însă, cum Mioveniul aparţinea pe atunci (1985) de Co¬ 
libaşi, redacţia revistei „Argeş", din motive de precauţie faţă de autorităţile de resort, i-a schimbat 
titlul în Mioveni - un o rus lăgă o uzină. Acum se revine la titlul iniţial. 

unul numit Mihu (Mihov) la care s-a adăugat sufixul patronimic - eni. în cursul 
epocii medievale, de la întemeietor, şi-a consacrat forma fonetică Mihoveni, cu 
h intervocalic, căzut la începutul secolului trecut. 

Odată format, satul Mioveni, asemenea altor aşezări ale voievodatului 
şi apoi ale ţării, a început să se dezvolte şi să cunoască caracteristicile funda¬ 
mentale ale feudalismului, printre care structurarea comunităţii în clase sociale, 
statuarea raporturilor de dependenţă şi instituierea economiei naturale. Evoluţia 
aceasta istorică este reflectată într-un document dispărut, emis de domnul Radu 
cel Frumos (1462-1475). Hrisovul dispărut consemnează închinarea de către 
Dragomir şi Zlatco a moşiei lor, jumătate din satul Mihoveni, jupanului Drăghici 
al lui Stoica. Un alt document, ulterior, din 7 septembrie 1485, păstrat însă, 
rezumă transferul anterior al ocinei, consemnează vânzarea moşiei respective şi 
a unei jumătăţi din „mănăstirea Mihovenilor”, pe 600 aspri şi a unui cal bun de 
300 aspri”, de către Drăghici lui Stan Macrea şi Stoia şi întăreşte stăpânirea 
ultimilor. Ambele documente înregistrează peremptoriu structura medievală 
complexă şi avansată a aşezării în secolul al XV-lea. 

în secolele următoare, XVI-XVin, satul Mioveni s-a dezvoltat, deşi 
lent, şi şi-a precizat hotarele, care, în linii mari, s-au menţinut până în epoca actu¬ 
ală. La începutul secolului trecut se întindea, în lungime, de 4.500 de stânjeni, 
din apropierea Râului Târgului până în valea Ruscului (Râncăciov) şi, în lăţime, 
pe 850 de stânjeni, între limitele satelor Racoviţa, Colibaşi, Izvorani. Satele 
vecine apar atestate mult mai târziu: Colibaşi (anul 1655), Izvorani (1493), 
Vieroş (1527), Racoviţa (1532), Piscani (1532). Populaţia, înmulţindu-se prin 
roire şi dorind să evite agresivitatea invaziilor străine, şi-a ridicat gospodării izo¬ 
late, printre crânguri, pe toate terasele vestice ale Piemontului Cândeşti. 
Aşezarea avea deci configuraţia unui sat risipit, care, după catagrafia din 1810, 
număra 221 de locuitori. în deceniile următoare, ritmul demografic s-a accele¬ 
rat, urcând la 163 de familii în 1831. 

Populaţia aşezării cunoscuse încă din prima fază a existenţei sale 
medievale complexul proces al stratificării sociale, cu boieri (mai exact mici 
boieri), în număr de 2-3 familii contemporane; moşneni, situaţi în nordul satu¬ 
lui, cu proprietăţile în devălmăşie, şi rumâni, aflaţi în sudul localităţii. Inegali¬ 
tatea socială şi abuzurile boierilor şi clerului au generat variate frământări sociale 
în rândurile ţărănimii. 

în cadrul economiei naturale, ocupaţiile principale ale ţăranilor 
cuprindeau agricultura, pomicultura, viticultura, lucrul la pădure şi creşterea ani¬ 
malelor. Ocupaţiile secundare, practicate sporadic, se limitau la vânătoare, pes¬ 
cuit, culesul din natură. Meşteşugurile, legate direct de confecţionarea uneltelor 
şi construirea gospodăriilor, erau reprezentate de obicei prin câte 2-3 dulgheri, 
brutari, fierari, zidari. Nu lipseau instalaţiile tehnice: morile, teascurile, alambi- 

curile. Comerţul era animat prin desfacerea de produse locale (lemn, vite etc.) şi 
prin aprovizionarea cu cereale, îndeosebi din Piteşti. 

în funcţie de ocupaţiile şi de meşteşugurile practicate, miovenii îşi orga¬ 
nizau şi îşi construiau gospodăriile lor. Gospodăria de tip agrar-pomicol do¬ 
mina. Tipurile frecvente de casă în epocă: monocelulară şi bicelulară, flancate de 
anexe (adăposturi pentru animale şi furaje). Aceeaşi catagrafie din 1810 a 
reţinut, pentru Mioveni, 44 de case. 

în epoca modernă, satul Mioveni, o celulă vie a societăţii româneşti, 
cunoaşte, datorită desfăşurării marilor evenimente politice şi pătrunderii ele¬ 
mentelor capitaliste în structura sa, un nou salt istoric în evoluţia ei şi un început 
de modernizare. Populaţia a sporit în mod vădit de la 656 în 1838 la 762 de 
locuitori în anul 1914. Trecându-se după 1840 la opera de sistematizare a 
localităţii, gospodăriile singuratice au început să fie coborâte de pe dealuri în 
vatra satului, pe ultima treaptă, şi „să se înşire” la „linia” şoselei şi uliţelor. 
Alături de alte aşezări, satul Mioveni a contribuit cu luptători, unii căzând în 
luptă şi cu donaţii în alimente şi îmbrăcăminte la marile evenimente istorice ale 
epocii - revoluţia de la 1848, Unirea Principatelor Române, Războiul de Inde¬ 
pendenţă şi Primul Război Mondial. 

Structura comunităţii miovene, modificată de factorii economici, era 
alcătuită din moşieri, ţărani mijlocaşi, ţărani săraci şi meşteşugari. Reforma 
agrară din 1864, prin care au fost împroprietărite 28 de familii cu 177 de 
pogoane, împreună cu un izlaz de 50 ha, n-a rezolvat absolut problema acută a 
lipsei de pământ a ţărănimii. 

în contextul lărgirii şi diversificării economice agrare, sătenii s-au 
străduit să adapteze cât mai mult sistemul gospodăriilor lor la exigenţele 
ocupaţiilor şi să-i desăvârşească structura. Sporind între timp, numărul caselor 
ajunsese la 194 în 1893. Spre sfârşitul epocii, se distingeau două categorii de 
case, ambele cu sală: 1) „casa joasă” teu parter), cu tipurile monocelular, bicelu- 
lar şi tricelular, şi 2) „casa înălţată” sau „casa musceleană”, având locuinţa la etaj 
şi pivniţa la parter. 

Următoarea epocă, epoca contemporană, comunitatea din Mioveni o 
parcurge în cele două perioade istorice distincte. în perioada interbelică, colec¬ 
tivitatea aceasta, în contextul complex al consolidării statului român unitar, 
şi-a refăcut economia afectată grav de război şi a continuat să se dezvolte în 
sensul modem. în pofida mortalităţii infantile accentuate şi a migrărilor, po¬ 
pulaţia ajunsese, în 6 aprilie 1941, la 1.042 de locuitori, care trăiau în 276 de 
case, cu planurile cunoscute. S-a încheiat sistematizarea vetrei satului, în 
formă de dreptunghi, completată cu noi gospodării agro-pomicole şi înfru- 

museţată cu construcţii social-culturale (primărie, şcoală, complex cultural- 
artistic) şi cu vile. Configuraţia aşezării: sat adunat. Aici pe a doua terasă vestică 
a Piemontului Cândeşti, a început, chiar în anii războiului, formarea unei plat¬ 
forme industriale prin construirea unei mari uzine, devenită mai târziu Uzina de 
Piese, cu infinite implicaţii social-economice asupra aşezărilor din zonă. 

Structura comunităţii sociale cuprindea acum: moşieri, ţărani mijlocaşi 
şi săraci, dar şi muncitori, al cărui nucleu se conturase în jurul anului 1925 şi se 
dezvoltase, după 1942, cu sătenii angajaţi şi calificaţi pe şantierul uzinei. Majori¬ 
tatea covârşitoare a populaţiei active se afla angrenată în ocupaţiile şi 
meşteşugurile tradiţionale. Dezvoltarea puternică a grădinăritului a situat Miove- 
niul pe primul loc în judeţ. însă declanşarea ultimului război mondial va rupe 
ritmul acestei activităţi social-economice. 

In anii construcţiei postbelice caracterizaţi prin profunde înnoiri 
politice, economice, sociale şi culturale, în mai multe etape, localitatea Mioveni, 
ca şi alte aşezări din ţara noastră, a cunoscut multiple şi adânci transformări 
Administrativ, satul formează, din 1968, cu încă 6 localităţi, comuna Colibaşi, 
având reşedinţa la Mioveni. Intr-o primă etapă (1944-1972), comunitatea din 
Mioveni, sub conducerea organelor de stat, a contribuit cu militari şi cu bunuri 
materiale la războiul antihitlerist, a realizat reforma agrară (1945) şi-a refăcut 
economia ruinată. Tot acum a intrat în funcţiune marea platformă industrială 
destinată construirii de autoturisme „Dacia”, având 23.000 de constructori. In 
rândurile acestora intră succesiv, după studii şi calificări, numeroşi mioveni. Mai 
mult de două treimi din populaţia activă lucrează pe platformă. Aşezarea are un 
caracter induskial-agrar. Ridicarea unor case pluricelulare, executarea anumitor 
lucrări edilitare, introducerea iluminatului electric etc. i-au conferit localităţii un 
aspect urban. Pe cuprinsul ei se aflau 334 de locuinţe în 1966. 

In a doua etapă (după 1972), satul Mioveni cunoaşte - la indicaţia 
expresă a organelor superioare de stat - evenimentul istoric al transformării lui 
structurale în oraş destinat deopotrivă miovenilor şi muncitorilor de la între¬ 
prinderea de Autoturisme. In anii 1973-1985, aid au fost executate ample lucrări 
edilitare, s-au construit zeci de alei şi şosele modeme, s-au înălţat zeci de blocuri, 
cu 6.400 de apartamente locuite de 22.000 de persoane, au fost date în folosinţă 
nenumărate unităţi comerciale şi de prestări de servicii. înălţarea oraşului se afla 
în plină desfăşurare, spre a se ajunge în final la construirea de 15.000 de aparta¬ 
mente, pentru 50.000 de locuitori. 

CUM S-AU FORMAT NUMELE ÎN MUSCEL 

Numeroase documente strânse într-un timp îndelungat din diferite 
arhive publice şi particulare în cadrul redactării istoriei Miovenilor - Muscel ne 
îngăduie să vedem căile care au dus la formarea numelor locuitorilor din această 
comună. Este de semnalat încă de la început că procesul de formare a numelor 
este în strânsă legătură cu dezvoltarea istorică a vieţii satului. Pentru a ajunge la 
actuala situaţie, ele au trebuit să străbată o cale lungă, întortocheată, ca şi istoria 
comunei însăşi. 

Vom vedea, mai întâi, în rândurile de mai jos, căile, în număr de trei, pe 
care s-au format numele ţăranilor şi apoi ale familiilor fostei clase conducătoare: 

1. Prima categorie de nume cuprinde pe acelea din calendar. Istoriceşte 
ele sunt cele mai vechi. Din actele cu caracter diferit se vădeşte că toată 
ţărănimea de aici avea la început- asta până la începutul veacului al XVI-lea, 
când noile condiţii istorice favorizează crearea şi a altor categorii - drept nume 
de familie numele de botez al unuia din părinţi Ca atare, ele variau de la o ge¬ 
neraţie la alta. Numele de botez era legat de numele de familie (numele de botez 
al părintelui) prin cuvântul slav sin, adică în româneşte „fiul lui”. Un exemplu: 
Ion sin Marin. Ion este numele de botez, iar Marin numele tatălui. Pe măsură ce 
limba română pătrunde şi în cancelariile administraţiei, sin este înlocuit cu al lui. 
Sub această formă primitivă se prezintă majoritatea numelor ţăranilor din 
Mioveni până în ultimul pătrar al veacului al XlX-lea, când legea stării civile 
îndepărtează intercalaţia aii lui. Dispărând articolul, numele de botez al părintelui 
rămâne ca nume de familie urmaşilor. Astfel, referindu-ne la exemplul de mai 
sus, se obţine: Ion Marin. Din momentul dispariţiei articolului, Marin devine 
nume de familie oficial pentru urmaşii lui, fără să se schimbe de la un rând de 
oameni la altul. Faptul acesta de imobilitate, de neschimbare a numelor, survenit 
la sfârşitul veacului trecut, îşi găseşte explicaţia în modul de producţie capitalist 
care necesita o ordonare a lucrurilor şi în acest domeniu. 

2. Cea de a doua categorie de nume o formează poreclele. La început, 
ele circulau neoficial, dar când numărul familiilor de ţărani a crescut şi necesi¬ 
tatea diferenţierii numelor s-a accentuat, poreclele au fost trecute în acte cu titlul 
de nume. îndată ce acest fenomen ia proporţii largi, vechiul nume de familie 
(numele de botez al unuia dintre părinţi) cade. Faptul este consemnat de docu¬ 
mente după anul 1600. Poreclele care au devenit nume îşi au obârşia în carac¬ 
terele fizice şi morale (Uscatu, Bălan, Roşu, Surdu) şi alte diferite surse (Ciubuc, 
Geantă, Boboc, Culcuş etc.). 

La acesta se mai adăuga o grupă de porecle care au o obârşie specială, 
fiind direct legate de istoria satului. După anul 1850, apar în Mioveni diferiţi 
meseriaşi, ca: croitori, morari, zidari etc. Pentru că oamenii aceştia aveau ca 
nume de familie numele de botez al părinţilor, poreclele s-au adăugat la ele cu 
multă uşurinţă şi au devenit nume permanente pentru urmaşi. Dintre aceste 
nume cităm: Moraru, Zidaiu, Olaiu, Zugravu, Brutărea, Vieru etc. 

3. Ultima categorie de nume arată originea celui care l-a purtat pentru 
prima dată. Ele s-au dat de localnicii satului tuturor locuitorilor veniţi din alte 
sate, fie că aceştia aveau sau nu un nume de familie. Ele sunt semnalate de do¬ 
cumente după secolul al XVII-lea. îndată după secolul al XVII-lea mulţi ţărani 
săraci, datorită înăspririi formelor de exploatare în localităţile respective, au 
preferat să părăsească locurile lor şi să se aşeze pe alte meleaguri. Aşa s-a făcut 
că o mulţime de ţărani săraci câmpeni s-au aşezat în satele din sudul Muscelu¬ 
lui; deci şi în Mioveni. Sătenii mioveni le dădeau ca nume de familie numele 
localităţii părăsite, la care se adăuga sufixul -eseu. Numele acestea începeau să 
întovărăşească numaidecât pe cele de botez, mai cu seamă în acte. Iată câteva 
dintre acestea care arată din ce depărtări ale ţării s-au aşezat diferiţi locuitori în 
Mioveni: Oltenescu, Vlăscenescu, Slătinescu etc... 

Mecanismul înregistrării numelor şi provenienţa din a doua şi a treia 
categorie s-a făcut în decursul vremii aşa cum a arătat B. Aborigeanu în arti¬ 
colul Cum s-au transformat poreclele în nume, publicat în „Cum vorbim”, 
februarie 1950). 

Cu privire la numele purtate de familiile fostei clase conducătoare, 
de-a-lungul istoriei, în societatea feudală şi capitalistă, observăm o serioasă 
deosebire. Ocupând funcţii în treburile statului sau ale judeţului, ei purtau înainte 
sau după numele de botez denumirea ocupaţiei drept nume. Dacă urmaşii, şi asta 
o găsim în cazuri excepţionale, nu aveau nici o îndeletnicire în aparatul de con¬ 
ducere, ei moşteneau ca nume denumirea ocupaţiei tatălui lor. Legea stării civile 
i-a surprins pe boierii locali în ambele cazuri. 

In felul acesta, s-a ajuns la situaţia de azi a numelor de familie ale 
locuitorilor din comuna Mioveni - Muscel. Când am colecţionat documente 
pentru scopul lucrării mele, m-am lovit şi de diferite acte care priveau istoria 
comunelor învecinate. Documentele referitoare la istoria comunelor vecine: 
Racoviţa, Colibaşi, Piscani şi altele, arată clar că şi acolo formarea numelor a 
urmat căi identice cu ale formării numelor în Mioveni-Muscel. 

Mihail M. Aebor 

ASPECTE ISTORICE ŞI ETNOGRAFICE DIN MIOVENI - ARGEŞ 
- 500 DE ANI DE ATESTARE DOCUMENTARĂ* - 

Localitatea Mioveni este una din cele mai vechi aşezări ale Muscelului. 
Se află situată lângă confluenţa râurilor Argeşelului şi Târgului, la distanţa de 36 
km de Câmpulung şi la 18 km de Piteşti. Până la ultima organizare administra¬ 
tivă (1948), satul aparţinea judeului Muscel. 

Având un relief complex, aşezarea dreptunghiulară se întinde în direcţia 
vest-est, pe piemontul Cândeşti, pe trei terase ale Argeşelului şi în luncile 
râurilor Argeşel şi Târgului. O bogată reţea hidrografică, alcătuită din Argeşel şi 
pâraie, străbate şi udă relieful. Partea vestică a localităţii e destinată vetrei şi agri¬ 
culturii ei, iar partea estică e acoperită cu întinse păduri de stejar şi fag. Posedând 
un cadru geografic atât de ospitalier pentru om, spaţiul actual al Mioveniului a 
fost locuit încă din vremuri îndepărtate. 

Aşezarea contemporană Mioveni e întemeiată în perioada timpurie a 
epocii medievale. în cursul frământatei sale istorii, ea a cunoscut din plin 
ultimele trei orânduiri sociale. Principalele lor momente istorice se pot recons¬ 
titui cu ajutorul izvoarelor documentare. 

Constituit la începutul epocii medievale, satul Mioveni a cunoscut toate 
trăsăturile specifice ale acestei epoci. Ca în majoritatea covârşitoare a aşezărilor 
noastre săteşti nu se cunosc în mod concret momentul şi împrejurările istorice 
ale contituirii satului Mioveni (Mihoveni). Potrivit tradiţiei locale, acesta ar fi 
fost întemeiat de o personalitate proeminentă, un „bătrân” autoritar sau un 
dregător ascultat pe nume Mihoveanul, mai curând unul numit Mihov (Mihu), 
foarte numeroşi în trecut, la care s-a adăugat sufixul patrionimic eni, care ar indi¬ 
ca originea locuitorilor. în cursul epocii medievale, toponimicul, împrumutat de 
la „întemeietor”, şi-a consacrat forma fonetică Mihoveni, cu h intervocalic, care 
a căzut abia la începutul secolului trecut. Oricum, aşezarea a fost constituită 
strategic pe un spaţiu geografic adăpostit, accidentat, izolat, în preajma pădurilor 
adânci, spre a fi uşor apărat de frecventele invazii pustiitoare. 

Odată întemeiat, satul Mihoveni, asemenea altor aşezări ale voievoda¬ 
tului şi apoi ale ţării, a început să se dezvolte şi a cunoaşte caracteristicile 
esenţiale ale feudalismului, printre care structurarea colectivităţii în clase 
sociale, statuarea raporturilor de dependenţă, instituirea economiei naturale. 
Evoluţia istorică este înregistrată de un document pierdut din timpul domniei lui 
Radu cel Frumos (1462-1475). într-unul din acei ani ai domniei lui, boierii 


^Numeroase informaţii din acest studiu sunt împrumutate din: Mihail Robea, Monografia 
comunei Mioveni din regiunea Argeş (ms„ 1953). 



220 


Mihail M. Robea 


Dragomir şi Zlatco au închinat moşia lor, jumătate din satul Mihoveni, jupânu- 
lui Drăghici al lui Stoica. Un alt document din 7 septembrie 1485 ', păstrat însă, 
rezumă închinarea aceasta, consemnează vânzarea moşiei respective şi a unei 
jumătăţi din „mănăstirea Mihovenilor” pe „600 aspri şi un cal bun de 300 aspri” 
de către Drăghici a lui Stoica lui Stan Macrea şi Stoia şi întăreşte stăpânirea 
ultimelor. Evident, prima atestare documentară a satului Mioveni e făcută de 
primul document dispărut emis de Radu cel Frumos. Ambele hrisoave consem¬ 
nează structura medievală avansată a satului. 

In secolele următoare (X VI-XVIII), satul Mihoveni s-a dezvoltat şi şi-a 
precizat hotarele. La începutul secolului al XlX-lea se întindea în lungime din 
apropierea Râului Târgului până în valea Ruscului, pe 4500 stânjeni, şi în lăţime, 
între hotarele satelor Racoviţa şi Colibaşi, pe 850 stânjeni 2 . Satele vecine apar 
atestate mult mai târziu: Racoviţa (anul 1532), la nord; Tocsabeşti (dispărut, 
1512), Vieroş (1527), Colibaşi (1655) şi Izvorani (1493), la sud; Piscani (1532), 
la vest; Râncăciov (1498), la est. Intre timp, populaţia aşezării, înmulţindu-se 
prin „roirea” familiilor şi dorind să fie ferită de invaziile diferitelor armate 
străine, şi-a ridicat gospodăriile singuratice şi în crânguri, dar în cadrul neamului, 
şi pe următoarele două terase ale amfiteatrului piemontului Cândeşti. Fenomenul 
demografic va fi consemnat de documente prin formulele toponimice: 
Mihovenii de Sus, Mihovenii de Jos. încă la începutul secolului al XlX-lea s-a 
desăvârşit în sudul aşezării, prin „roire”, un mic sat, cu toponimicul Părăsii 
(Păreşti), având totuşi 38 de familii în anul 1831 3 . întreaga aşezare avea astfel 
configuraţia unui sat risipit. După o primă catagrafie din 1810 4 populaţia din 
Mihoveni se ridică la 221 de locuitori: 92 bărbaţi şi 129 femei, acestea fiind în 
mod surprinzător cu mult mai numeroase decât bărbaţii. Creşterea populaţiei se 
produsese aproape exclusiv, căci imigraţia era un fenomen rar aici, prin sporul 
natural. în deceniile următoare, ritmul de creştere al populaţiei s-a accelerat. în 
1831, de pildă, se găseau aici 163 de familii (Mihoveni: 125; Părăşti: 38)\ 

Populaţia aşezării cunoscuse încă din prima perioadă a existenţei sale 
medievale complexul proces al stratificării sociale, cu boieri, moşneni şi rumâni. 
Boierii locali, mai exact micii boieri, se aflau în număr de 2-3 familii contem¬ 
porane, locuiau în centru şi aveau proprietăţile în sudul localităţii. Alături de 
aceştia, s-a infiltrat aici, treptat, stăpânind însă terenuri limitate, clerul mănăsti¬ 
rilor Vieroş şi Valea. Moşnenii, al căror număr scădea continuu, formau majori- 


' Mihail M. Robea, Mioveni - Argeş, Coipusul de documente şi inscripţii ale oraşului, p.35. 
2 Ibidem, p. 139. 

^ Ibidem , p. 88. 

4 Ibidem, p. 80. 

^ Ibidem , p. 88. 

tatea covârşitoare a populaţiei, ocupau jumătatea de nord a satului şi stăpâneau 
pământul în devălmăşie. Rumânii, moşneni deposedaţi, ocupau îndeosebi partea 
de sud a aşezării şi se aflau pe proprietăţile boierilor locali. Ei îşi pierduseră 
pământurile în împrejurimi critice. Documentele contemporane au reţinut în spe¬ 
cial trei căi „clasice” de înstrăinare a proprietăţilor ţărăneşti: vânzarea, neresti- 
tuirea la termen a împrumuturilor contractate cu boierii şi donaţia. Astfel, mai 
mulţi moşneni dau, în septembrie 1700, două funii şi jumătate de pământ lui 
Mihalcea biv vel stolnic 6 . Stanciu Grădiaţiţa, se pare, îşi pierde „moşia” şi devine 
„rumân” al lui Tudoran clucer din Aninoasa în 1668, fiindcă n-a putut să-i resti¬ 
tuie nişte bani 1 . în fine. Serafim Mihoveanul, călugărit, îi face danie mănăstirii 
Vieros, în septembrie 1708, „partea mea de moşie din Mihovenii de Sus”'. 

Moşnenii şi rumânii mihoveni, în pofida naturii deosebite a 
proprietăţilor şi a inventarului agricol, aveau aproape acelaşi destin istoric; 
condiţiile de muncă şi de trai erau mult apropiate. In cadrul economiei naturale, 
ocupaţiile lor principale erau: agricultura, pomicultura, viticultura, lucrul la 
pădure şi creşterea animalelor. Mihovenii practicau agricultura în luncile râurilor 
Argeşelului şi Târgului şi, parţial, pe primele două terase ale amfiteatrului 
Cândeşti. începând după 1800, când terenurile arabile locale deveniseră insufi¬ 
ciente, sătenii au început să ia în dijmă felurite loturi de la unele mănăstiri 
(Vieroş, Nămăeşti şi Valea) pe moşiile lor din satele vecine: Piscani, Izvorani 
ş.a. Cultivau cereale (mei, grâu, porumb), legume (castraveţi, fasole etc.) şi anu¬ 
mite plante textile (cânepă). Pământul îl lucrau cu un inventar rudimentar. 

Pomicultura ocupa, poate, al doilea loc important în economia 
mihoveană. O practicau deopotrivă sătenii pe suprafaţa ultimelor două trepte ale 
amfiteatrului, pe dealuri, în livezi şi grădini. Se cultivau pruni, zarzări, nuci etc. 
pentru fructe, ţuică şi lemne de foc. Merii, perii, cireşii ş.a. creşteau în stare 
sălbatică. La începutul secolului al XDC-lea cultura pomilor s-a lărgit mult 9 . 
O catagrafie de la începutul epocii următoare (1838) a găsit 20 254 de pomi (19 
688 de pruni şi 566 de copaci pomet”) 10 . 

Viticultura era practicată relativ limitat. Mai mulţi locuitori aveau 
plantaţii vechi de vie pe coasta penultimei terase a amfiteatrului, pe „Dealul 
Viilor”. Acoperea parţial consumul local, încât sătenii mai luau cu dijmă terenuri 
viticole din Izvorani, Văleni, Piscani. 

^Ibidem, p. 62. 

n 1 

Ibidem, p. 61. 

**Ibidem, p. 64. 

'Mihail M. Robea, Aspecte ale pomiculturii şi viticulturii din Mioveni-Argeş şi din alte 
sate vecine, Extras, 1980, p. 318-324. 

10 Arh. St. Buc.. Catagrafia 54/1838, f. 304-306, 317-320. 

Lucrul la pădure s-a conturat treptat ca o ocupaţie principală într-o 
aşezare cu vaste păduri ce-i acopereau mai mult de jumătate din suprafaţă. 
Intr-o epocă cu economia naturală, lucrul la pădure se limita la tăiatul lemnelor 
de foc, de construcţie (temeiuri, stâlpi, căpriori etc.) şi de garduri (bulumaci, laţi, 
nuiele etc.). 

In fine, creşterea animalelor, căreia i s-a acordat o importanţă sporită 
atât pentru nevoile muncilor agricole cât şi pentru trebuinţele alimentaţiei şi con¬ 
fecţionării îmbrăcămintei. Aceeaşi catagrafie menţionată înregistrează aici 40 
de cai, 222 de boi, 149 de vaci, 101 de capre, 55 de oi, 265 de porci. 

Ocupaţiile secundare, limitate şi sporadice, constau în vânătoarea în 
pădurile locale, pescuitul în râurile Argeşelului şi Târgului şi albinăritul în 
spaţiul gospodăriei. 

Meşteşugurile ţărăneşti erau legate nemijlocit de rezolvarea unor 
aspecte ale ocupaţiilor şi locuinţelor. Se găseau: zidari, dulgheri, buţari, fierari, 
morari, torcătoare, cusătorese ş.a. 

In cadrul ocupaţiilor şi meşteşugurilor, ţăranii mihoveniîşi acopereau în 
mare parte nevoile de trai. îşi mai completau fondul de cereale cu produse de pe 
piaţă. Ei desfăceau lemne şi ţuică în special la locuitorii din Câmpia Română. 

în funcţie de ocupaţii şi de meşteşuguri, mihovenii îşi orgnizau şi îşi 
construiau gospodăriile - casa şi anexele gospodăreşti din lemn - la suprafaţa 
solului sau îngropate. Gospodăria de tip agrar-pomicol domina. Tipurile de case 
frecvente: monocelulară sau bicelulară. Erau flancate de anexe rudimentare 
(adăposturi pentru animale şi furaje). Catagrafia din 1810 a reţinut în Mihoveni 
(fără Părăşti) un număr de 44 de case. In secolele XVII-XVin, gospodăriile gru¬ 
pate de obicei pe neamuri, se întindeau - fenomen deja relevat - pe toate tera¬ 
sele vestice ale piemontului Cândeşti. 

Aspectele sociale şi morale ale colectivităţii erau în mare parte regle¬ 
mentate de sistemele cutumelor şi obiceiurilor calendaristice şi familiale. 

Spre a-şi menţine pământurile şi spre a-şi asigura existenţa, ţăranii din 
Mihoveni au dus o necurmată luptă împotriva boierilor, clerului şi autorităţilor 
printr-o mare diversitate de forme: construirea gospodăriilor în locuri puţin acce¬ 
sibile, refuzarea dijmuirii produselor, părăsirea satului, intentarea de procese, 
împresurarea moşiilor etc. In anul 1775 - numai un singur exemplu - ţăranii de 
aici s-au solidarizat cu cei din satele megieşe şi au împresurat moşiile mănăstirii 
Valea din Mihoveni şi Piscani 11 , ceea ce a tulburat profund clerul şi autorităţile. 

în epoca modernă, satul Mioveni cunoaşte, prin evenimentele politice 
epocale şi prin pătrunderea elementelor capitaliste în structura sa, o nouă dez¬ 
voltare. Transformările sunt lente, dar profunde. Ele pătrund pretutindeni - în 

* 'Arh. St.. Buc., Condica Mitropoliei nr. 137, f. 100. 

structura socială, în componenţa vieţii economice, în organizarea gospodăriilor, 
în mentalitatea oamenilor. 

Aşezarea a rămas, în general, între hotarele ei vechi. Numai anumite 
rectificări s-au operat la hotarul cu boierii din Piscani, la începutul secolului nos- 
Iru. Populaţia sa a sporit evident de la 656 în 1838 la 762 de locuitori (373 de 
bărbaţi şi 389 de femei) în anul 1914 12 . Până în ajunul anului 1830, locuitorii 
continuau să-şi construiască gospodăriile pe toate terasele amfiteatrului 
Cândeşti. însă, când s-a trecut la sistematizarea aşezării, cu drumuri şi uliţe ali¬ 
neate şi pietruite de săteni în cadrul executării prestaţiilor 11 din ultimul pătrar de 
secol şi la aducerea tuturor locuitorilor la „linie” gospodăriile din ambele părţi 
ale localităţii (Mioveni şi Părăşti) au început să fie coborâte treptat în vatra ei, pe 
prima şi, parţial, pe a doua terasă. S-a trecut la structura satului adunat. 

Comunitatea din Mioveni, ca şi cea din alte aşezări din ţara noastră, a 
cunoscut revoluţia burghezo-democratiacă de la 1848, s-a entuziasmat la eveni¬ 
mentul Unirii Principatelor Române şi a participat din plin, cu materiale şi 
oameni, mulţi căzând pe câmpurile de luptă, la Războiul de Independenţă din 
1877 şi la Primul Război Mondial. Au căzut 45 de mioveni la aceste războaie. 

Satul a format fie singur, fie în unire cu satele vecine (după 1871) o uni¬ 
tate administrativă. Astfel, potrivit legii din 1871, alcătuia, împreună cu satele 
vecine Colibaşi, Vieroş, Racoviţa de Sus şi Racoviţa de Jos, comuna Mioveni, 
cu sediul în Mioveni, având un total de 519 familii 14 . 

în structura societăţii din Mioveni s-au operat modificări sensibile. 
Boierii, deveniţi moşieri, erau reprezentaţi simultan tot prin 2-3 familii (C. 
Crasan, R. Focănescu, T. Bucşan). îşi menţineau „curţile” în „mijlocul satului”, 
erau atraşi de bani şi îşi administrau direct sau prin „isprăvnicei” moşiile din 
sudul satului. Reforma agrară din 1864 nu le-a subminat mult bazele economice. 
Moşnenii, cu numărul diminuat permanent, locuiau grupaţi tot pe neamuri şi au 
ieşit juridic, în 1857, din „dăvălmăşie”, primind titluri de proprietate. Rumânii, 
care stăteau în majoritatea lor în Părăşti, sporiseră cu ţărani din rândul 
moşnenilor. îşi pierduseră pământurile în special prin vânzare şi prin ipotecarea 
lor la boierii locali şi vecini. Registrul cu transcrierea actelor de proprietate al 
judecătoriei Muscel, pe anii 1858-1864, a consemnat mai multe înstrăinări de 
loturi pe aceste două căi. Interesant este că un Marin Nedelcu, vinde, în 1851, 
boierului Alecu Anghelescu „un cadru de loc cu 3 clăcaşi din Mioveni”, cu 

*2Arh. Sl. Argeş, Fond. Prefectura Muscel, dos. 56/1914. 

13 Ibidem, dos. 60/1870, f. 3v.; dos. 9/1883, f. 828-829; dos. 42/1885, f. 73 s.a. 

H Ibidem , dos. 46/1871, f. 8v-9. 

l-* Ibidem , Registivl cu nete autentificate (1854-1894). f. 193v. 

„suma de lei vechi 1200”'\ Prin reforma agrară din 1864, au fost împroprietăriţi, 
după un act local 16 , un număr de 28 de familii cu 177 de pogoane, 15 familii cu 
câte 7 pogoane şi 19 prăjini fiecare şi 13 familii cu câte 4 pogoane şi 15 prăjini. 
Fiecărui clăcaş i s-au mai dat 398 de stânjeni pentru grădină şi curte. în fine, satul 
a primit un teren de 50 ha. penlru izlaz, pe penultima terasă. în anii următori, 
statul a mai efectuat .aici împroprietăriri şi vânzări de terenuri din propriul său 
fond. în pofida acelor transferuri, cerinţele de pământ ale ţăranilor săraci 
îndeosebi n-au fost rezolvate, urmând în continuare ca unii să ia loturi cu arendă 
sau cu dijmă de la moşieri. 

în această epocă, cu o economie de schimb, ocupaţiile şi meşteşugurile 
tradiţionale se amplifică cu altele noi şi se nuanţează în mod expres. In cadrul 
ocupaţiilor principale, agriculturii i se acordă o importanţă mărită. Sătenii 
mioveni continuă a practica o agricultură extensivă în luncă şi pe primele două 
trepte ale amfitealrului, desecând bălţi din lunca Argeşelului şi defrişând păduri 
de pe dealuri. Cultura porumbului ocupă un loc dominant. La plantele textile - 
cânepa. La începutul secolului nostru se conturează o ramură nouă a agriculturii 
- grădinăritul. Pe terenuri fertile din luncă, de câteva prăjini, mai mulţi ţărani îşi 
organizează „grădini cu zarzavaturi”, mai întâi penlru consumul propriu şi apoi 
penlru piaţă. 

Pomicultura se bucură, în continuare, de atenţia tuturor. Livezile şi 
grădinile cu pruni, zarzări ş.a: au fost extinse pe dealuri şi în preajma 
gospodăriilor. Nu se renunţase la soiurile tradiţionale. Produsele obţinute din 
fructe începuseră să se multiplice. 

Viticultura a cunoscut o adevărată înflorire în secolul al XlX-lea. Cata¬ 
grafia din 1838 înregistra aici 74 de pogoane de vie. Mai mult de o treime din 
săteni se ocupau cu viticultura, ei posedând 1-3 pogoane de vie de fiecare. însă 
filoxera, abătută la sfârşitul secolului trecut, a avut un efect catastrofal asupra 
plantaţiilor de vii din Mioveni, încât ele nu s-au mai refăcut niciodată. Câteva 
familii de săteni vor mai deţine terenuri cu vii, cumpărate şi moştenite, în satele 
podgorene - Ştefăneşti, Izvorani, Văleni. 

Lucrul la pădure era o ocupaţie ce s-a dezvoltat sensibil la sfârşitul se¬ 
colului trecut şi începutul celui următor. Căci se tăia pădurea penlru nevoile gos¬ 
podăriilor (lemne de foc şi materiale de construcţie), dar şi penlru piaţa din afara 
localităţii. Sătenii, în primul rând cei cu atelaje, au început să-şi exploateze indi¬ 
vidual propriile păduri, tăind copaci de diferite dimensiuni pentru lemne de foc 
şi cărămidă şi pentru materiale de construcţie, pe care le vindeau în Piteşti sau le 

^Colecţia de documente Mihail M. Robea. 

schimbau pe cereale în satele din câmpie - Argeş, Vlaşca şi Teleorman. Tot în 
această perioadă a început exploatarea masivă a pădurilor locale. In special, 
pădurile întinse şi compacte ale moşierilor, care „le dădeau în tăiere” la diferiţi 
exploatatori străini. Evident, tăiatul pădurilor şi transportarea produselor lem¬ 
noase la gara Clucereasa se făceau, în special, cu sătenii şi cu atelajele din 
Mioveni, ceea ce angrena o mare parte din populaţia activă. Exploatarea fores¬ 
tieră extensivă a debutat în chip iraţional. 

Dezvoltarea unor ocupaţii capitale a antrenat intensificarea creşterii ani¬ 
malelor - la toate categoriile lor. O statistică incompletă din anul 1893 număra: 
140 de boi, 120 de vaci, 80 de capre, 100 de porci 17 . S-a început creşterea accen¬ 
tuată a animalelor pentru piaţă. 

Ocupaţiile secundare se bucurau, în continuare, de atenţia miovenilor. 
La vânătoare, pescuit şi albinărit s-au adăugat acum împletitul nuielelor şi seri¬ 
cicultura. Pentru consumul propriu şi penlru divertisment, moşierii locali au 
amenajat undeva la „curţile” lor câte un heleşteu. 

Meşteşugurile, în contextul epocii noi, s-au multiplicat şi şi-au lărgit 
obiectivele. Acu se întâlneau croitori, cismari, dulgheri, cărămidari, zidari, 
rotari, morari, torcătoare, cusătorese etc. Un implus deosebit l-a primit dogăritul 
prin organizarea Şcolii elementare de meserii (1903) în Racoviţa. Aici, şi-au 
însuşit meseria la dimensiunile de artă mulţi tineri mioveni. Dintre instalaţiile 
tehnice, s-a impus prezenţa simultană a 2 mori. 

Prin aceste ocupaţii şi meşteşuguri, sătenii mioveni, ca şi în epoca 
precedentă, şi-au realizat aproape toate produsele agro-alimentare necesare 
consumului lor, atât de mult mărit la începutul secolului al XX-lea. 
Minusurile de cereale le completau prin cumpărarea de porumb şi grâu de la 
Piteşti şi satele de câmpie. Articolele de coloniale le procurau de la oraş sau 
de la hanurile şi cânoi555t rciumile locale. în schimb, desfăceau materiale 
lemnoase la Piteşti şi pe Vlaşca; ţuică, în satele de câmpie şi de munte; zarza¬ 
vaturi, în pieţele din Piteşti şi Câmpulung. Mai vindeau ţuică şi zarzavaturi la 
târgurile judeţene. în epoca modernă au început să se intensifice legăturile 
economice cu capitala judeţului. La dezvoltarea relaţiilor comerciale au con¬ 
tribuit vădit modernizarea drumurilor judeţene şi darea în exploatare a căii 
ferate Goleşti - Câmpulung (1887). 

In contextul diversificării economiei agrare, sătenii mioveni au căutat să 
adapteze cât mai mult gospodăria agrar-pomicolă - cenmil activităţii lor social- 

17 C . Alessandrescu, Dicţionarul geografic al jud. Muscel, Buc., 1X93, p. 210. 

economice - la exigenţele ocupaţiilor lor şi să-i desăvârşească formele. La 
începutul secolului, o astfel de gospodărie „clasică” se compunea din locuinţă şi 
adăposturi pentru produse şi unelte (pătul cu magazie la parter), penlru animale 
şi furaje (slon pe furci sau cu parterul închis) şi penlru animale mici şi păsări 
(cocină şi coteţ). Casa, cu „faţa” spre soare, era flancată de anexele gospodăriei. 
Spre sfârşitul epocii, locuinţele se construiau pe sol şi mai mult cu cărămidă şi 
mortar. Atunci se distingeau două categorii de case, ambele cu sală: 1. „casă 
joasă” (cu parter) şi 2. „casă înălţată” (două caturi). La prima categorie distingem 
tipurile: monocelular (1 cameră); bicelular, cu două variante: a. (cameră + tindă) 
şi b. (cameră + „cameră curată”); tricelular (cameră + tindă + „cameră curată”). 
Aceste tipuri de case posedau frecvent o pivniţă sau o poiată. „Casa înălţată” sau 
„casa musceleană” era casa cu locuinţa (bicelulară) la etaj şi cu beciul (pivniţa) 
la parter. Cele mai multe dintre acestea aparţineau moşnenilor. Locuinţele spori¬ 
seră considerabil între timp, căci statistica din 1893 numărase 194 de case. 

Pentru apărarea pământurilor şi a demnităţii lor, ţărănimea din 
Mioveni n-a încetat absolut lupta împotriva încercărilor de acaparare a 
terenurilor ei şi de ridicare a dijmei de către moşieri şi împotriva abuzurilor 
autorităţilor. în acest sens, a adoptat formele cele mai potrivite: evitarea dij- 
muirii produselor, schimbarea proprietarilor loturilor contractate, chemarea 
lor în judecată, sesizarea forurilor superioare pentru anumite încălcări, partic¬ 
iparea la revolte zonale ş.a. 

Viaţa culturală a căpătat contururi multiple. Şcoala, înfiinţată oficial în 
1819, cu un singur post, a funcţionat în permanenţă. A reuşit, având câţiva 
învăţători inimoşi (N. Mirceoiu, Al. Popescu), să instruiască şi să educe succe¬ 
siv mai multe generaţii de tineri. Câţiva tineri şi-au continuat studiile la licee, 
învăţătorii, aflaţi sub influenţa lui Spiru Haret, au organizat periodic manifestări 
cultural-artistice percutante. Genurile folclorice au atins, în evoluţia lor, forme 
clasice. Portul popular s-a diversificat şi a atins strălucirea artistică. A început 
însă, după 1900, să fie concurat de cel „nemţesc”. 

în epoca contemporană, comuna Mioveni parcurge două perioade dis¬ 
tincte - interbelică şi postbelică - în continua sa dezvoltare istorică. în peri¬ 
oada postbelică, comunitatea din Mioveni, în contextul consolidării statului 
român unitar, şi-a refăcut economia afectată grav de război şi a continuat s-o 
dezvolte în sensul modem, capitalist. Spre sfârşitul perioadei interbelice, 
după recensământul din 6 aprilie 1941”, populaţia comunei număra 1042 
(489 bărbaţi şi 553 femei) de locuitori. Hotarele aşezării se definitivează prin 

1X i 

‘"Arh. primăriei com. Mioveni-Muscel. 

includerea în teritoriul lor, în partea de sud-est, a unor terenuri arabile care 
altădată aparţinuseră ţăranilor mioveni. Gospodăriile, având 276 de „clădiri” 
(case) în 1941, au fost aproape complet coborâte în vatra satului, la şoselele 
judeţene şi la uliţe.Aşezarea era un tip de sat adunat. Localitatea s-a 
împodobit după 1932 cu câteva construcţii modeme: 3 localuri destinate 
şcolii, primăriei şi manifestărilor cultural-artistice şi 3 case-vilă. Majoritatea 
construcţiilor se aflau în centrul civic al localităţii, stabilit la intersecţia şose¬ 
lelor judeţene Valea Mare-Mioveni-Nămăeşti şi Mioveni-Piscani. Spre 
sfârşitul perioadei, în timpul războiului, în sudul celei de-a doua terase a 
amfiteatrului miovean, pe izlaz şi în pădure, a început formarea unei plat¬ 
forme industriale prin construirea unei mari uzine de avioane 19 , devenită mai 
târziu Uzina de piese auto. Administrativ, localitatea va forma singură sau în 
unire cu satul Racoviţă o comună. Dezvoltarea ei economică normală a fost 
vădit îngreunată de inundaţiile catastrofale din 1941 şi de crizele economico- 
sociale ale ultimului război mondial. 

Slructura socială a corespuns noului context economic. Moşierii locali 
(2 familii), avizi de mari câştiguri băneşti, au devenit duri şi întreprinzători în 
exploatarea pământurilor şi pădurilor. Ţărănimea mijlocaşă şi, în special, cea 
săracă a trecut prin momente dramatice. împroprietărirea a 18 familii cu 26,50 
ha, în 1921, n-a rezolvat nici acum lipsa acută de pământ a ţăranilor săraci. Spre 
a-şi asigura existenţa, aceştia luau loturi în dijmă şi lucrau ca zilieri în diverse 
domenii. Penlru a avea un venit stabil, unii s-au angajat ca muncitori în gara 
Clucereasa şi în Piteşti. Aceştia au format nucleul noii clase, muncitorimea, din 
Mioveni, ale cărei rânduri vor spori după 1942 cu alţi ţărani deveniţi muncitori 
pe şantierul noii uzine din localitate. 

Majoritatea covârşitoare a populaţiei era angrenată în ocupaţiile 
tradiţionale. Sătenii practicau o agricultură extensivă la culturile cerealiere şi alta 
intensivă la grădinărit. Grădinăritul devenise o ocupaţie atât de importantă, încât 
majoritatea familiilor destinau un anumit teren „grădinii de zarzavat”. O statis¬ 
tică incompletă număra 64 de familii de grădinari încă din 1920 20 . In privinţa 
grădinăritului, comuna Mioveni deţinea primul loc în judeţul Muscel. Locuito¬ 
rilor le aducea venituri substanţiale. 

Pomicultura s-a extins în mod surprinzător pe dealuri, pe coastele lor 
defrişate şi chiar în luncă - în Ogradă şi La Zabeţi. Către sfârşitul perioadei, au 
început să se introducă soiuri superioare de pomi. Mai ales la plantaţiile de pruni 
din dealul Bugeacului şi lunca Ogrăzii. 


Ovezi şi: Argeş - Ghid turistic al judeţului. Buc., 1978, p. 96. 
^*Arh. primăriei com. Mioveni-Muscel. 

Lucrul la pădure a cunoscut o intensitate fără precedent. Pădurile au fost 
exploatate deseori iraţional, nemilos, de proprietarii lor şi, mai ales, de exploata¬ 
torii străini, interesaţi de câştiguri fabuloase. La exploatarea lor, au continuat să 
lucreze mulţi mioveni. 

Dezvoltarea celorlalte ocupaţii a condus implicit la intensificarea 
creşterii animalelor. Mai mulţi săteni se ocupau cu creşterea animalelor, atât 
pentru trebuinţele gospodăriei lor cât şi pentru piaţă. 

In perioada interbelică, sătenii mioveni n-au renunţat absolut la 
ocupaţiile lor secundare, în special la albinărit şi împletitul nuielelor. 

In general, repertoriul meşteşugurilor nu s-a modificat încă sensibil. 
Insă, datorită cerinţelor crescânde de butoaie, s-au înmulţit dogarii. Instalaţiile 
tehnice erau circumscrise la o moară şi mai multe poveme. 

Comerţul s-a desfăşurat, ca şi la începutul secolului nostru, în aceleaşi 
direcţii, însă cu o intensitate fără precedent. Sătenii mioveni continuau să vândă 
consumatorilor din diverse localităţi produse lemnoase, zarzavaturi, animale etc. 
Cumpărau direct sau prin băcănii cereale, articole de băcănie, produse petroliere, 
unele materiale de construcţie (var, ciment) etc. 

Mai mult decât în trecut, locuitorii, construindu-şi gospodăriile agro- 
pomicole în vatra veche a aşezării, le-au adaptat funcţiile lor cât mai mult com¬ 
plexităţii ocupaţiilor. Numărul construcţiilor din gospodărie a rămas neschim¬ 
bat. Funcţiile însă s-au multiplicat. în construcţia caselor, lemnul este înlocuit 
cu cărămidă. S-a renunţat complet, după 1940, la locuinţa îngropată (bordei). 
La sfârşitul perioadei a apărut un nou tip tricelular de casă, cu includerea unei 
jumătăţi din sală în planul locuibil şi format din 1 cameră (dormitor), 1 
bucătărie şi 1 „cameră curată”. Exteriorului şi interiorului caselor li s-a acordat 
o valoare estetică. 

Cultura şi-a amplificat obiectivele şi şi-a anexat noi compartimente. 
Şcolii i s-au mai adăugat încă două posturi de învăţători. S-au înfiinţat bibliote¬ 
ci particulare, s-au constituit cercuri de lectură cu sătenii şi au fost organizate 
două echipe de tealru cu elevi şi cu tineretul sătesc. 

Cultura populară a cunoscut, în general, noi momente în evoluţia sa. 
Arta cusăturii iilor şi şervetelor a atins o înaltă valoare artistică. Portul popular 
şi-a menţinut strălucirea din epoca anterioară. Sistemul obiceiurilor, cu excepţia 
unor rituri abandonate, a funcţionat încă corect. Folclorul şi-a pierdut însă 
omogenitatea tradiţională, căci unele specii (colindele, baladele) au căzut în pro¬ 
cesul degradării. 

în perioada postbelică, caracterizată prin mai multe etape cu profunde 
înnoiri politice, social-economice şi culturale, satul Mioveni, ca şi alte aşezări 

din ţara noastră, a cunoscut literalmente, sub conducerea autorităţilor locale, 
numeroase şi epocale transformări în întreaga lui structură. în această perioadă, 
aşezarea a continuat, administrativ, să alcătuiască singură sau în componenţă cu 
Racoviţa ori cu alte sate o unică comună. Din 1968, formează cu încă 6 sate 
comuna Colibaşi, cu reşedinţa în Mioveni. 

într-o primă etapă (1944-1972), comunitatea din Mioveni, sub 
conducerea autorităţilor locale democratice, a participat cu oameni şi bunuri 
materiale la războiul antifascist, s-a bucurat de realizarea reformei agrare 
(1945), un număr de 94 de familii primind 53 de pogoane, şi-a refăcut econo¬ 
mia ruinată şi-a constituit forţat Gospodăria agricolă colectivă (1962). Tot 
acum, tot în partea de sud a satului, se dezvoltă şi intră în funcţiune marea 
platformă industrială pentru construirea de autoturisme de interes naţional, cu 
implicaţii structurale asupra dezvoltării Mioveniului, prin înfiinţarea Uzinei 
de piese auto (H.C.M. nr. 2211/2 oct. 1982) şi prin construirea noii Uzine de 
Autoturisme (H.C.M. nr. 2004/16 sept. 1966), chiar pe vechiul izlaz sătesc, 
care au fuzionat la scurt timp sub denumirea Uzina de Autoturisme - Piteşti 
(H.C.M. nr. 1395/15 iun. 1968), având 23. 000 de constructori în 1984. 
Primul autoturism a ieşit de pe banda de montaj la 20 august 1968, ora 13 şi 
15 minute' 1 . 

Ca urmare a atâtor transformări politice şi economice, colectivitatea 
din Mioveni cunoscuse o profundă structurare: dispariţia moşierimii ca o 
clasă socială (1949), apropierea economică a ţărănimii sărace de cea mijlo¬ 
caşă şi, în special după cooperativizare, omogenizare - câtă a mai rămas cu 
acest statut - a întregii ţărănimi. în anii 1944-1984, pe ogoarele individuale şi 
apoi pe cele ale gospodăriei şi pe loturile personale, ţărănimea din Mioveni 
îşi continuă, într-un context nou, vechile ei ocupaţii. însă, pe măsura intrării 
în funcţiune a platformei industriale, o mare parte a populaţiei active se 
desprindea de colectivitatea tradiţională şi, după succesive calificări, intra în 
rândurile muncitorilor şi tehnicienilor uzinei. Prin 1972, nu mai exista nici o 
familie fără cel puţin un „angajat” la uzină. Mai mult de jumătate din popu¬ 
laţia activă lucra la uzină. Populaţia din Mioveni are, deci, un caracter mixt, 
industrial-agrar. 

în această etapă, satul Mioveni dobândeşte un puternic aspect urban 
prin ridicarea caselor noi, asfaltarea şoselelor judeţene, realinierea drumurilor şi 


2'Gelu Bratu, întreprinderea de autoturisme - Piteşti la 3(1 de ani, în „Secera şi ciocanul”. 

uliţelor, construirea de trotuare, regularizarea unor pâraie, introducerea ilumi¬ 
natului electric etc. Dispunând de venituri suplimentare şi constante, miovenii 
trec la reconstruirea, într-un spirit modem, a gospodăriilor. în privinţa 
locuinţelor, numai din cărămidă, ei continuă să construiască case de tip tricelu- 
lar, în variante modeme, şi introduc tipul pluricelular (4-6 camere + grup sani¬ 
tar), destinat atât membrilor familiei cât şi închirierii la muncitorii de la uzină. 
O statistică locală din 1966 găseşte aici 334 de „locuinţe”, cu 1066 de locuitori 
(523 bărbaţi şi 543 femei). 

în a doua etapă (după 1972), localitatea Mioveni cunoaşte - la 
hotărârea organelor superioare de stat - istorica transformare a satului în oraş, 
destinat atât miovenilor cât şi muncitorilor uzinei. După alcătuirea planului 
cu ansamblul arhitectonic al viitorului oraş 22 , s-a trecut - în 1973 - la exe¬ 
cutarea lucrărilor edilitar-gospodăreşti şi de construire a primelor blocuri. 
Prima familie de locatari s-a mutat într-un apartament la 21 martie 1973 23 . In 
anii 1973-1984, au fost executate aici ample lucrări edilitare, s-au construit 
noi şosele şi zeci de alei, s-au înălţat numeroase blocuri (P+4) cu aproape 4 
500 de apartamente, au fost date în folosinţă nenumărate unităţi comerciale şi 
de prestări de servicii de toate tipurile. Concomitent cu ridicarea blocurilor, 
au fost construite şi date în folosinţă modeme edificii social-culturale (creşă, 
grădiniţă, şcoală generală, policlinică, poştă etc.) 24 . între timp, s-au mutat în 
apartamente mii de săteni şi muncitori, încât localitatea numără aproape 11 
000 de locuitori, adică, de zece ori mai mult decât în 1966. Sătenii mioveni 
se integrează, treptat şi durabil, în atmosfera şi ritmul oraşului lor. Atât cei 
nedemolaţi cât şi cei din blocuri, în timpul lor liber, lucrează cu pasiune pe 
ogoarele gospodăriei şi pe loturile personale. înălţarea oraşului se află în 
plină desfăşurare, spre a se ajunge în final la construirea a 15 000 de aparta¬ 
mente pentru 50 000 de locuitori 25 . 


22 Microoraşul constructorilor de automobile, în „Secera şi ciocanul”, an. XXI, nr. 5252, 
7 apr. 1971, p. 1. 

22 Dan Giurea, Un viitor oraş a pornit spre sud-vest, ibid., an. XXVIII, nr. 6419, 14 apr. 
1978, p.7. 

2^Gh. Cristea, Mioveni - oraşul conshuctorilor de autoturisme, în „Scânteia”, an. LI, nr. 
12367,28 mai 1982, p. 4. 

2^Nelu lonescu, Un oraş satelit pentru anul 2(X)(), în „Flacăra”, an. XXIII, nr. 18 (986), 
27 apr. 1974. p. 21. 

ASPECTE ALE POMICULTURII ŞI VITICULTURII DIN 
MIOVENI-ARGEŞ ŞI DIN ALTE SATE VECINE 

Satul Mioveni, din judeţul Argeş, se află situat cu 15 km la nord de 
oraşul Piteşti şi lângă confluenţa râurilor Târgului şi Argeşelului. împreună cu 
încă 5 sate (Racoviţa de Sus, Racoviţa de Jos, Clucereasa, Colibaşi şi Vieroş), 
formează, acum, oraşul Mioveni. Ca vecini apropiaţi, are la sud pe Colibaşi, la 
nord pe Racoviţa de Jos şi la vest, pe Piscani. Aşezarea, în formă de dreptunghi, 
se întinde de la râul Târgului până în văile Ruscului şi Valea Mare, cuprinzând 
lunca Argeşelului, cele două terase ale râului Argeşel şi un întins spaţiu din 
Podişul Cândeştilor. 

Posedând atâtea forme de relief şi având o climă propice dezvoltării 
vieţii umane, aşezarea a fost populată cu oambni încă din timpurile vechi şi 
comunitatea ei a dezvoltat, în cursul secolelor, o economie agrară diversificată. 
Pomicultura şi viticultura ocupă un loc important în această economie şi cele 
două componente sunt strâns legate de istoria aşezării. 

Satul Mioveni, cu o atestare documentară de peste 500 de ani, e una din 
cele mai vechi aşezări româneşti. Prima lui menţionare documentară datează din 
vremea lui Radu cel Frumos (1463-1475).Documentul, care între timp s-a pier¬ 
dut, e rezumat într-un hrisov din 7 septembrie 1485', emis de domnitorul Vlad 
Călugărul, şi el consemnează un transfer de proprietate între boierii locali - 
închinarea unei jumătăţi din sat - de către Dragomir şi Zlatco, jupanului 
Drăghici al lui Stoica, care apoi l-a vândut lui Stan Macrea şi Stoia. Ambele do¬ 
cumente înregistrează configuraţia socială a satului în secolul al XV-lea. Evi¬ 
dent, satul, cel mai vechi din aşezările comunei, este anterior menţionărilor do¬ 
cumentare. Toponimicul lui, iniţial Mihoveni, provine, probabil, de la numele 
vreunei personalităţi proeminente în viaţa comunităţii - Miho. 

în societatea medievală, comunitatea satului Mioveni, în majoritatea ei 
moşneni, a dezvoltat, ca şi cea din aşezările vecine, o economie naturală, a 
cunoscut organizarea pe clase, a luptat împotriva asupririi boierilor locali şi 
abuzurilor statului printr-o mare diversitate de căi 2 şi a creat o valoroasă cultură 
materială şi spirituală (obiceiuri, proză, poezie) 2 . In 1810, populaţia ajunsese la 
221 de persoane 4 . 


* Documente privind istoria României, Veacul XIII, XIV şi XV. B. Ţara Românească 
(1247-1500), Bucureşti, Ed. Academiei R. P. România, 1953, doc. 195. 

■^Mihail Robea, Monografia comunei Mioveni-Muscel (ms., versiunea 1948), p. 10, 13-14. 
3 Ibidem , p. 54-73. 

^Bibiloteca Academiei Române, ms. 4036. f. 45. 

Alături de alte ramuri ale economiei, pomicultura şi viticultura au ocu¬ 
pat un loc semnificativ, încă din epoca medievală, în viaţa satului. Documentele 
medievale, datorită stereotipiei redactării şi a omiterii detalierii naturii culturilor, 
le prezintă limitat şi sporadic. Dintre cele două ocupaţii, pomicultura domina. 
Pomii în Mioveni erau, în ordinea frecvenţei: prunii, zarzării, nucii, merii, perii, 
cireşii, vişinii, gutuii, piersicii, duzii. în primele secole ale societăţii medievale, 
pomii creşteau, îndeosebi, în stare „sălbatică” în desişuri, în poieni şi în pădurile 
de pe dealuri. Prunii erau, totuşi, separaţi în grădinile şi livezile din preajma gos¬ 
podăriilor. In documentele vremii, atât grădinile cu pruni, cât şi ceilalţi pomi 
erau incluşi tacit în părţile „moşiilor” şi nu erau menţionaţi expres. 

în secolele XVII-XVm, documentele menţionează preocupările 
crescânde ale locuitorilor pentru pomicultură şi viticultură. Căci locuitorii 
măresc numărul grădinilor şi livezilor cu pruni, nu numai în preajma 
gospodăriilor, ci şi în hotarul satului, pe unele dealuri, prin defrişarea pădurilor, 
şi caută să-şi planteze zarzări în jurul caselor şi nuci pe locurile din vatra satului 
şi din afara ei. Uneori, eforturile sătenilor pentru crearea de grădini şi de livezi 
cu pruni trezeau invidia clerului şi a boierilor, care, prin diferite pretexte juridice, 
doreau să intre în stăpânirea lor. Astfel, în 1785, Iancu din Mioveni, care sădise 
împreună cu tatăl său o „livadă cu pruni” pe moşia Piscani a mănăstirii Valea, 
pe când se afla cârciumar acolo, este oprit de egumen, ce-i ignoră dreptul de 
proprietate, s-o stăpânească, ceea ce-1 va determina pe sătean să-l cheme în 
judecată 5 . Prin adunarea de terenuri pomicole pe diferite căi dubioase, unii 
boieri ajungeau să stăpânească zeci de livezi şi grădini cu pruni, ca Stănislav 
care poseda, în aprilie 1619, 12 grădini şi livezi cu pruni în Tocsăbeşti 6 , un sat 
vecin cu Miovenii. 

Viticultura ocupa un loc mai puţin important în economia Mioveniului. 
Ca şi grădinile cu pomi, răzoarele cu viţa de vie erau incluse nenominalizate în 
părţile de moşie din actele de proprietate din secolele XV - XVI. Preocuparea 
miovenilor pentru cultivarea viţei de vie sporeşte considerabil în secolele 
următoare, încât, la începutul veacului al XlX-lea, după cum arată anumite ca¬ 
tagrafii de atunci, sătenii posedau zeci de răzoare pe terenurile fertile din Dealul 
cu Vii, un deal situat în cenlml hotarului satului, pe ultima treaptă a amfiteatrului 
râului Argeşel. 

Şi în satele vecine Mioveniului - Piscani, Racoviţa, Colibaşi - pomi¬ 
cultura şi viticultura deveniseră, la sfârşitul secolului al XVUI-lea, - după cum 
indică atâtea documente de arhivă - părţi distincte ale vieţii lor economice. în 
privinţa viţei de vie din Piscani, de pildă, mai multe acte provenind din arhiva 

-'Mihail M. Robea, Mioveni - Argeş Corpusul..., p. 74. 

^ Ibiclem, p. 46-47. 

mănăstirii Valea, care stăpânea o mare parte din sat, au ca obiect vânzări şi danii 
de răzoare de vie din „dealul Piscanilor” 7 . 

în epoca modernă, satul Mioveni, prin evenimentele politice epocale şi 
prin pătrunderea elementelor capitaliste în structura sa, cunoaşte o nouă dez¬ 
voltare. Ca urmare a acestei dezvoltări, populaţia sporeşte vădit, de la 656, în 
1838, la 726 de locuitori, în 1914 8 . 


Vedere a teraselor Mioveniului. 

Evident, în condiţiile economiei de schimb, miovenii au acordat o 
semnificaţie specială pomiculturii şi viticulturii, fapt confirmat de docu¬ 
mentele înmulţite acum (catagrafii, acte de proprietate, foi cu evidenţe con¬ 
tabile, foi de zestre ş.a.). în mod concret, pomicultura s-a extins şi s-a bucu¬ 
rat de o anumită îngrijire. Au fost lărgite vechile grădini şi livezi cu pruni şi 
au fost alcătuite - după defrişarea unor locuri cu desişuri şi alunişuri şi 
desţelenirea unor poieni de pe dealurile Vârtejarului, Tiţoiului ş.a. - altele 
noi. încă spre sfârşitul perioadei modeme, la începutul secolului nostru, plan- 


^Arh. St. Bucureşti, Catagrafia 54/1838, f. 304-306 (Mioveni), 317-320 (Părăşti). 
^Arh. St. Bucureşti, Mănăstirea Valea , XVII /1, XIV/3. 

taţiile de pruni au coborât într-o parte a luncii Argeş elului, în estul ei, care 
va fi cunoscută cu toponimicul de Ogradă. Cu ceilalţi pomi s-a continuat 
acţiunea adunării lor în terenul gospodăriilor şi al căminelor (zarzări, meri), 
în grădini şi livezi (nuci, cireşi, vişini). 

Dezvoltarea fără precedent a pomiculturii locale e ilustrată expres de 
valoroasa catagrafie din anul 1838 9 , care înregistrează, în Mioveni, un numr de 
20 254 de pomi, dintre care 19 688 de pruni şi 566 de „copaci pomet”. Prin 
numărul mare de pomi, care indică importanţa pomiculturii în economia satului 
Mioveni, adesea se situa cu mult deasupra celorlalte sate vecine: Colibaşi (cu 
Vieroş), care poseda 9 955 de pomi, şi Racoviţa de Jos, 11 796 de pomi. Deta¬ 
lierea acestei catagrafii din Mioveni pe grupuri de pomi aflate în posesia gospo¬ 
darilor va indica rolul pomiculturii în economia diferitelor categorii de familii. 


Numărul prunilor la o familie 


Numărul 

familiilor 

0 

20-100 

101-200 

201-300 

301-400 

Peste 

401 

Total 

familii 


28 

54 

63 

11 

3 

5 

164 


Din tabel se observă că, din totalul de 164 de familii din Mioveni, 136 
de familii, deci majoritatea covârşitoare a sătenilor (moşneni şi clăcaşi), deţineau 
un anumit număr de pruni, între 20 şi 650 de pruni. Cele mai multe familii, 63 
de familii, aveau între 100 şi 200 de pruni. Numai 5 mioveni deţineau terenuri 
cu 400-650 de pruni. Astfel, aproape toate familiile din Mioveni aveau roluri 
variate în pomicultura locală întinsă. Realmente, existenţa prunilor alcătuia, 
acum, o avere şi un semn social distinctiv. 

Un alt ciclu de acte relevă perimetrul grădinilor şi livezilor şi natura atât 
de felurită a prunilor. Numeroase familii stăpâneau „grădini deschise” şi 
„grădini închise” cu pruni. Grădinile din preajma gospodăriei, de obicei 
restrânse aveau 20-80 de pruni, iar cele din afara vetrei satului, cu mult mai 
întinse, posedau 90-650 de pruni. în asemenea grădini, prunii puteau să fie. 
„bătrâni şi tineri”, „mari şi mici”, „roditori” şi „pruni fără progres”' 0 . Săteanul 
Petre Diaconescu, de pildă, poseda, în 1890, din 10 „locuri de pământ”, un 
număr de 6 locuri cu grădini şi livezi: o „grădină lângă casă cu 30 pruni rodi¬ 
tori”, de „opt prăjini pământ sau 16 arii”, pe care se aflau, una casă veche cu 2 


^Arh. Primăriei com. Mioveni-Muscel. Statistica populaţiei pe 1914. 
^'Colecţia de documente M. M. Robea. 

camere, învelită cu şiţă veche, cu pivniţă pe jumătate, un pătul pe 6 furci vechi 
ruinat cu o poiată alături”, toate evaluate la 378 de lei; „o grădină cu 25 pruni 
roditori, cu curte”, întinsă pe „şase prăjini sau 13 arii”, pe care se găsea „casă de 
zid cu două camere sus, cu pivniţă şi hodaie jos”, evaluată la 676 lei; o grădină 
cu pomi, în valoare de 120 de lei; o „grădină deschisă în islaz de 63 prăjini sau 
126 arii cu 230 pruni tineri şi bătrâni, evaluată la 378 lei; o „grădină închisă (de) 
18 prăjini sau 36 arii cu 45 pruni mari şi mici şi 3 nuci” în valoare de 144 de lei 
şi o ogradă de 12 prăjini sau 24 arii cu „112 pruni”, evaluată la 432 de lei". Pe 
atunci un prun costa 3 lei. 

Sătenii deţineau un inventar adecvat şi aveau gospodăriile lor struc¬ 
turate la imperativele pomiculturii. Astfel, aveau polate anexate la case pentru 
depozitarea obiectelor şi uneltelor pomicole, şatre lângă sloane şi pătule pentru 
adăpostirea putinilor şi buţiilor în care fermentau prunele şi zarzările; pivniţe 
complet sau pe jumătate îngropate la locuinţe pentru păstrarea butoaielor cu 
ţuică şi vin. Buţiile, putinile, hârdaiele etc., vase atăt de utile în pomicultură, erau 
lucrate chiar în Mioveni de buţari (dogari) locali pricepuţi, al căror număr este 
de 8 buţari în catagrafia din 1838 12 , satul Mioveni fiind singurul cu asemenea 
meseriaşi printre aşezările Racoviţa. Colibaşi şi Vieroş. Odată cu înfiinţarea 
şcolii de meserii (1903), în Racoviţa de Jos, dogarii se vor înmulţi şi vor apărea 
în toate satele de subzonă. 

Fructele pomilor erau folosite ca alimente şi se conservau pentru iarnă. 
Din prunele şi zarzărele fermentate se producea ţuica. Aceasta se producea 
toamna şi iama, pe scară largă, la cazanele instalate în poveme, de obicei câte 
4-5 în acelaşi timp în cursul epocii; în catagrafia din 1839 fiind exact 5 poveme 
în Mioveni 13 . Plusul de ţuică era valorificat prin cârciumile şi hanurile locale şi 
pe pieţele oraşelor Piteşti şi Câmpulung. 

Viticultura s-a dezvoltat în epoca modernă numai până la sfârşitul se¬ 
colului al XDClea. Ea a evoluat prin extinderea suprafeţelor cultivabile pe 
Dealul Viilor şi prin intrarea anumitor locuitori în posesia unor vii din satele spe¬ 
cializate exclusiv în viticultură din podgoria Ştefăneşti - Văleni. 

Evoluţia viticulturii în Mioveni e reflectată concludent în aceeaşi cata¬ 
grafie din anul 1838 14 . în acest an, mai mult de o treime din locuitorii satului se 
ocupa cu viticultura şi poseda 74 de pogoane de vie. Locuitorii aveau între 1 şi 
3 pogoane de vie. Un număr de 48 de familii, cele mai numeroase, posedau câte 


*' Ibidem. 

'^Arh. St., Bucureşti, Catagrafia 54/1838, f. 304-306 (Mioveni), 317-320, (Părăşti). 
^Idem, Catagrafia din 1839. 

'^Idem, Catagrafia 54/1838, f. 304-306 (Mioveni), 317-320 (Părăşti). 

1 pogon de vie de fiecare, 9 familii câte 2 pogoane şi 3 familii, cele mai puţine, 
cu 3 pogoane de vie. Mai exista, apoi, un anumit număr de familii care se ocu¬ 
pau cu viticultura şi stăpâneau suprafeţe mai puţin întinse sub 0,50 ha, omise de 
catagrafie, care înregistrase numai pe sătenii ce aveau cel puţin 1 pogon. Com¬ 
parativ cu satele învecinate - Racoviţa care avea 39 de pogoane de vie, Colibaşi 
(cu Vieroş): 3 pogoane - Miovenii dominau şi aici în suprafaţa viticolă şi în pro¬ 
ducţia de struguri. 

In dorinţa lor de a avea produse viticole, unii săteni au căutat să intre în 
posesia unor terenuri cu vii, temporar sau definitiv, în satele viticole din 
apropiere. In acest sens, unii au luat vremelnic, în lucru, vii. Bunăoară, fraţii 
Gheorghe, Mihai şi Marin Podeanu din Mioveni, împreună cu alţi săteni din 
Valea Mare au semnat, în 1844, zapise cu stareţa schitului Nămăeşti - Muscel, 
prin care li s-a dat lor să lucreze o vie părăsită, cu suprafaţa de 7 pogoane, din 
fundul Văii Izvorani 15 . Alţii au intrat chiar în posesia unor vii prin moştenire sau 
vânzare. In ultimul pătrar al secolului trecut, de pildă, mai mulţi mioveni (Nico- 
lae T. Călin, Robea Anghel, M. Diaconescu) deţineau vii, unii câte două „pe¬ 
tice” 16 , în Văleni şi Izvorani 17 . 

Soiul de vie cultivat era cel vechi românesc. Strugurii erau folosiţi în 
alimentaţie şi la producerea vinului, prin tehnica sătească contemporană. în 
majoritatea cazurilor, instrumentarul şi încăperile viticole erau comune cu cele 
pomicole. 

Dar dezvoltarea impetuoasă a viticulturii, dintr-o mare nefericire, a fost 
brusc curmată, ca şi în alte părţi, de flagelul filoxerei în anii dramatici 1886- 
1890. Viile din Mioveni au dispărut atunci şi Dealul Viilor s-a părăginit, 
devenind un izlaz pentru vite. Au rămas cu struguri şi vin numai sătenii ce 
deţineau vii în alte sate în care ele au fost înlocuite cu alte tipuri superioare. 

Prezenţa viilor în Mioveni, precum şi în satele vecine, atestă prelungirea 
podgoriilor Ştefăneşti - Topoloveni înspre nordul Muscelului, pe amfiteatrele 
fluviale locale 18 . 

In epoca contemporană, cu perioadele interbelică şi postbelică, comu¬ 
nitatea din Mioveni cunoaşte o evoluţie spectaculoasă. In scurta perioadă inter¬ 
belică, caracterizată prin pătrunderea accentuată a relaţiilor capitaliste în sat, 


'-’M. M. Robea, Op. cit. (vers. 1948), p. 17. 

*6 Colecţia de documente M. M. Robea. 

^ Ibidem. 

I R 

Vezi pentru vechile vii muscelene: Sebastian Tudor, Viticultura în zona Muscel - Pod¬ 
goria, în sec. XIV-XVIII, reflectată în documente, în „Museum”, Studii şi comunicări de istorie şi 
etnografie, voi. II, 1978, p. 299-308. 

colectivitatea din Mioveni, care număra 1042 de locuitori în 1941 IJ , a conti¬ 
nuat să dezvolte o economie agrară. 

Pomicultura, despre care avem acum informaţii detaliate, a ţinut ritmul 
cu dezvoltarea generală a economiei. Prunii au continuat să deţină primul loc în 
cultura pomilor. Grădinile şi livezile cu pruni se extind, evident, pe alte dealuri 
ale aşezării, îndeosebi pe dealul Bugeacului, ale cărui desişuri sunt complet 
înlăturate. Aproape toate familiile de săteni posedau terenuri cu pruni. Acordân- 
du-li-se o semnificaţie sporită, acum prunii erau periodic săpaţi, gunoiţi, văruiţi 
şi curăţaţi. Cu toate că spre sfârşitul perioadei se introduseseră soiurile supe¬ 
rioare (altoite), predominau încă varietăţile indigene de pruni: văratici, „colco- 
duşi”, graşi, tomnatici etc. 

Instrumentarul pomicol e cunoscut, în mare parte, însă funcţiile lui apar 
acum concretizate. La recoltare, prunii sunt, mai întâi, hâţânaţi şi apoi bătuţi cu 
prăjinile. Prunele sunt adunate cu coşurile şi târnele şi se transportă în butoaie, 
putini şi cărătoare (o butie mai mică cu o deschizătură la mijloc) aşezate în 
căruţe. Prunele destinate alimentaţiei erau selecţionate dintre cele mai bune. 
Unele erau folosite la mese, în starea lor naturală şi preparate într-un fel („chi- 
seliţă”); altele se conservau prin uscare la soare şi prin afumare la un cuptor spe¬ 
cial. Prunele destinate producerii ţuicii erau puse la fermentat în putini, buţii şi 
linuri. Ţuica se făcea în poveme, tot 4-5 poveme în stare de funcţionare, în 
acelaşi timp, la alambicuri, se capta în bote de 4-5 vedre, se măsura cu ţancul şi 
se afla tăria cu ciocanul (ţoiul). Se conserva tot în butoaie de diferite mărimi 
(5-6 vedre) aşezate în beciuri, pivniţe şi magazii. Plusul se comercializa pe 
aceleaşi pieţe ca la începutul secolului nostru. 

In perioada contemporană, satul Mioveni cunoaşte absolut toate înnoi¬ 
rile urbanistice. Căci electrificarea caselor, asfaltarea şoselelor, introducerea 
canalizării şi alimentarea cu apă, construirea de edificii social-culturale, ridicarea 
unor blocuri cu locuinţe, calificarea ţăranilor şi muncitorilor industriali nu sunt 
decât atributele unui viitor oraş modem. 

Pomicultura se dezvoltă acum în condiţii excepţionale, în plantaţii 
întinse pe pantele dealurilor locale, cu soiuri de mare productivitate şi cu o îngri¬ 
jire agrotehnică deosebită. Posedate în Ferma agricolă - Clucereasa şi de 
Gospodăria agricolă de producţie din Mioveni, produsele lor superioare sunt 
valorificate multiplu prin întreprinderile de stat. în viticultură, se observă un 
reviriment al acesteia. Căci mulţi săteni (N. I. Năstase, C. M. Robea ş. a.) au 
început să cultive viţă de vie în jurul caselor şi pe loturile ajutătoare, uneori în 
suprafaţă de câţiva aii. 


19 


Mihail M. Robea, Op. cil. (vers. 1953), p. 149; idem. Colecţia de documente. 

în concluzie, pomicultura şi viticultura au fost, în Mioveni, ca şi în alte 
sate vecine, două vechi şi importante ramuri ale agriculturii, două ocupaţii care 
au legat pe oameni de meleagurile lor natale şi care i-au ajutat să-şi varieze ali¬ 
mentaţia. Fiind atât de importante în viaţa comunităţii, ele au împrumutat 
toponimice unor forme de relief ( Dealul Viilor, Dealul Cireşului, Dealul 
Mărului, Ograda) şi numele unor săteni (Radu Vieru, Nicolae Pr. Vieru ş. a.) 
şi au inspirat pe artiştii populari în ornamentarea interioarelor (motivul viţei de 
vie pe şervete şi batiste) şi exterioarelor caselor (pomul vieţii). 


LUPTA ŢĂRANILOR DIN MIOVENI - ARGEŞ PENTRU 
APLICAREA REFORMEI AGRARE DIN 1864 

- La 500 de ani de atestare documentară - 

înfăptuirea reformei agrare din 1864 în Mioveni - Muscel, sat de la a 
cărui primă atestare documentară păstrată se împlinesc în toamna acestui an 500 
de ani', constituie un capitol important din istoria seculară a aşezării, un moment 
semnificativ pentru dezvoltarea ei social-economică ulterioară. 

întrucât ocupaţiile principale ale ţăranilor erau - în a doua jumătate a 
secolului trcut - cultivarea cerealelor, viticultura, pomicultura şi creşterea 
vitelor, pământul reprezintă pentru ei un element vital pentru asigurarea exis¬ 
tenţei. Ori, la începutul deceniului al 7-lea din secolul al XlX-lea, deci în ajunul 
decretării legii rurale din 14 august 1864, repartiţia proprietăţii asupra pământu¬ 
lui era extrem de defectuoasă, absolut în defavoarea ţăranilor. Căci în cursul se¬ 
colelor, majoritatea ţăranilor mioveni îşi pierduseră - în împrejurări critice - 
proprietăţile şi ei deveniseră dependenţi de boierii locali şi de autorităţile 
ecleziastice din judeţ. Jumătatea de sud a aşezării, cunoscută cu toponimicul 
de Părăşti, căzuse deja în întregime sub stăpânirea boierilor din Mioveni şi a 
autorităţilor mănăstirilor Vieroş şi Valea, iar partea de nord a satului o mai 
dominau încă moşnenii, cu unii clăcaşi printre ei. Ca şi pe alte moşii depen¬ 
dente, ţăranii clăcaşi de aici îşi munceau terenurile în condiţii aspre şi, spre 
a-şi completa fondul necesar de pământ, luau în dijmă sau în arendă loturi de la 
proprietarii din unele sate vecine -Racoviţa, Piscani, Valea Mare etc. 

în acest context, anunţarea reformei agrare a fost primită de ţărănime cu 
un deosebit entuziasm manifestat în multiple momente. Pe Alexandru Ioan 
Cuza, domnitorul şi principalul susţinător al reformei, l-au aureolat şi l-au tre¬ 
cut în amintiri istorice şi în legende. Căci un număr mare de ţărani clăcaşi se 


*8 septembrie 1485 - 8 septembrie 1985, Cf. Mihail M. Robea, Mioveni-Argeş, p. 35. 

eliberau de servituţiile medievale şi îşi puteau rândui cultivarea pământului în 
libertate şi potrivit nevoilor de consum ale familiilor lor. 

Acordând o atenţie specială reformei, zeci de ţărani clăcaşi, pe baza 
statutului lor şi a actelor doveditoare, s-au prezentat la Comisia de 
împroprietărire a plăşii Argeşel-Muscel şi au fost înscrişi pe tabelele acesteia, 
care în general a lucrat corect; din care cauză un mare număr de proprietari din 
Mioveni, considerându-se dezavantajaţi, o vor acuza de incorectitudine. Tabelul 
Comisiei de plasă, definitivat tocmai în primăvara anului 1865, cuprindea 94 de 
familii de împroprietăriţi, deci mai mult de jumătate din număml total al famili¬ 
ilor de ţărani mioveni, din care 21 de capi de familie la cataegoria cu 4 boi, 69 
de familii cu 2 boi şi 4 familii cu casă şi grădină. 2 Pentru efectuarea împro¬ 
prietăririi, au fost afectate 7 proprietăţi. 3 Tabelul iniţial va suferi însă, datorită 
intervenţiilor proprietarilor, modificări substanţiale. 

Odată definitivată situaţia clăcaşilor la plasă şi comunicată proprietar¬ 
ilor locali, boierii declanşează imediat o autentică ofensivă împotriva reformei, 
pentru slăbirea aplicării ei pe proprietăţile lor, încât să-şi păstreze în conti¬ 
nuare, pe cât posibil, vechile hotare ale moşiilor. Aproape toţi îşi îndreaptă 
focul atacului, declanşat la începutul lui mai 1865 şi slăbit abia în toamna 
anului 1868, asupra modalităţilor de clasificare a clăcaşilor împroprietăriţi, 
adică asupra unor puncte insuficient de precizate în lege şi asupra unor elemente 
fluctuante ale gospodăriei ţăranilor, uşor de speculat. Din nefericire, contestaţiile 
proprietarilor către Comitetul Permanent al judeţului, la care ei se plâng împo¬ 
triva comisiei de plasă pentru clasificările făcute, găsesc, cu foarte puţine 
excepţii, „înţelegerea” de clasă, ceea ce produce anularea a numeroase acte ale 
Comisiei. Evident, la aceste reveniri, au contribuit şi relaţiile personale ale unor 
proprietari din Mioveni cu unii membri, ei înşişi mari proprietari, din Comitetul 
Permanent al judeţului Muscel. 

Cel care a declanşat primul atacul împotriva modalităţilor de clasificare 
a împroprietăriţilor a fost Emil Jiletu, un moşier agresiv, cu relaţii şi infiltrat 
chiar în anii reformei în localitate în locul altui boier, decăzut economiceşte 4 , 
Alecu Augeleanu, domiciliat în Bucureşti. încă din prima sa contestaţie, din 4 
mai 1865, către Subprefectul plăşii Argeşel declara cu aroganţă, sfidând legea, 
că nu primeşte „clasificaţia” din procesul-verbal şi din tabelul anexat, „fiin ile¬ 
gală şi asupritoare mie”. în contestaţia menţionată, Jiletu contestă dreptul a 4 


^Arh. St. Argeş, Fond Prefectura jud. Muscel, dos. 38/1865-1869, f. 191. 
3 Ibidem , f. 210. 

^ Ibiciem , dos. 46/1865-1869, f. 16. 

familii (Andrei Gheorghe Vlăşceanu, Ion Radu Ciocoiu, Constantin Gligoroiu, 
Petre Jugravu) de a fi clasificate cu doi boi şi nu la cei „cu mâinile” şi al altor 2 
familii (Nicolae I. Brutărea, Ion M. Ciobanu) de a fi înscrişi în vreo anume ca¬ 
tegorie de împroprietăriţi, motivând la ultimii că nu-i recunoaşte de clăcaşi „şi 
numai ca venetici veniţi de un an, fără consimţământul fostului proprietar” şi că 
n-au case pe „moşie”, 5 ceea ce nu era adevărat. Necercetand realitatea din teren 
şi ignorând cererile clăcaşilor, membrii Comitetului Permanent al judeţului îi 
satisfac întocmai contestaţia lui Emil Jiletu prin decizia lor din 28 iunie 1865. 6 

încurajat. Emil Jiletu semnează şi înaintează o nouă contestaţie către 
acelaşi Comitet Permanent al judeţului, penlru schimbarea categoriei de împro¬ 
prietărire a altor doi clăcaşi (Niţă R. Pană, Ion Gligoroiu), de la categoria cu „doi 
boi” la cea de pălmaşi, tot în baza invocării lipsei de vite la promulgarea legii 
rurale. în pofida probelor evidente administrate în şedinţa Comitetului Perma¬ 
nent coboară prin decizia din 28 iulie 1865, pe unul din clăcaşi la categoria 
imediat inferioară, la pălmaşi. 7 în schimb, la a treia contestaţie 8 a lui Jiletu de 
modificare a aceleaşi categorii de împroprietărire, tot pentru doi foşti clăcaşi 
şi tot din motivele menţionate. Comitetul Permanent îi satisface integral cererea, 
trecându-i pe amândoi ţăranii la categoria pălmaşilor. 

Prin contestaţii succesive, având acelaşi mobil. Emil Jiletu mai reuşeşte 
să radieze din tabelul împroprietăririlor două familii şi să le schimbe la alte şapte 
familii de ţărani categoria de împroprietărire. Cu toate acestea, pe moşia lui, 
Părăşti din Mioveni, au fost împroprietărite 28 de familii de clăcaşi cu un total 
de 177 de pogoane - 15 familii din categoria 2 boi şi 1 vacă, cu 7 pogoane şi 19 
prăjini de pământ la fiecare: Panait N., Panait Gh., Panait Marin Niţă, Creţoasa 
M.P., Păun D., Ciobanu M. Marin, Bolaşină Enache Din, Pană Manolache, Chir- 
ca I., Marin N., Marin I., Grigoriu Ivaşcu, Gligoroiu I., Pană Gr. şi Apostol S.; 
13 familii din categoria pălmaşilor, cu câte 4 pogoane şi 15 prăjini, în total 60 
pogoane şi 3 prăjini: Păuna J., Jugravu P., Gligoroiu C., Pană Radu I., Safta D., 
Vlăşceanu Gh. Andrei, Ciubuc R. Nică, Puiu Marin, Ciocoiu R.I., Ciobanu Gh., 
Mugurel Gh. Ioniţă, văduva Safta şi văduva Maria. Fiecărei familii i s-a dat apoi, 
indiferent de categorie, penlru grădină şi curte, câte 398 de stânjeni” 9 . Obştea 
comunei a primit, de asemenea, un teren de 50 ha, pentru izlaz, pe a doua terasă 
a reliefului aşezării, pe care se va conslrui parţial, la 100 de ani. Uzina de auto¬ 
turisme „Dacia”. 

^ Ibidem. 

^Ibidem , f. I8v. 

7Ibidem, f. 33. 

^ Ibidem, dos. 47/1865-1867, f. 56 v. 

^După un tabel legalizat, păstrat în arhiva familiei Const. Iosif Robea. 



LUMINI ETNICE _ 241 

Apoi un număr de trei proprietari mai mici, Gheorghe Popa Dumitru, 10 
Tănase Panova" şi Mihai Popescu din Piteşti 1 ' au considerat, de asemenea, 
eronată încadrarea unor clăcaşi de-ai lor din Mioveni de către Comisia de plasă 
şi au solicitat cu insistenţă, la Comitetul Permanent al judeţului, coborârea aces¬ 
tora de la o categorie la alta, de la pălmaşi la căminaşi sau radierea lor din tabel, 
deoarece - susţineau ei - între proprietari şi clăcaşi n-ar fi existat relaţii pro- 
priu-zise de clăcaşi, ci un tip de relaţii de arendare, şi, având puţin pământ, 
n-ar avea unde să-i împroprietărească. Acelaşi Comitet Permanent al 
Judeţului, renunţând încă o dată la cercetarea faptelor în teren, a dat câştig de 
cauză celor trei proprietari. 

In fine, marele boier local R. Focănescu, membru neprezentat al 
Comisiei de împroprietărire a plăşii Argeşel, a intenţionat şi el să eludeze apli¬ 
carea legii rurale şi să-şi menţină proprietatea sa pe cât posibil mai intactă. Pe 
moşia sa se găseau - scria el într-un memoriu' 3 - „ca la 40 locuitori fără să 
posede pogoanele legiuite şi fără ca moşia să aibă vreo întindere”. Spre deose¬ 
bire de ceilalţi proprietari, R. Focănescu, boier abil şi cu o întinsă experienţă de 
viaţă, nu mai nega clasificarea clăcaşilor alcătuită de către Comisia de plasă, ci 
indica în memoriul lui terenul care era cel al proprietăţii de stat, unde clăcaşii săi 
ar fi putut fi satisfăcuţi cu loturile necesare, deoarece pe „trupurile” moşiei sale 
n-ar fi putut lua fiecare familie mai mult de 1 pogon de pământ. Sesizând 
mobilul real al propunerii avansate. Comitetul Permanent a devenit acum realist 
şi a reconfirmat hotărârea Comisiei de plasă privind împroprietărirea sătenilor pe 
locurile pe care se aflau, urmând ca să li se completeze suma pogoanelor, dacă 
va fi nevoie şi la cererea lor, cu loturi din terenurile statului. 

In faţa ofensivei proprietarilor locali de a-şi menţine o suprafaţă cât mai 
întinsă a moşiei, în primul rând prin schimbarea categoriei de clasificare, la una 
inferioară, numeroşi ţărani clăcaşi din Mioveni, ştiindu-se îndreptăţiţi să fie 
împroprietăriţi pe pământurile lor pierdute în cursul secolelor, reacţionează 
prompt şi ferm. Şi evantaiul acţiunilor lor, destul de întins, începe cu simpla 
condamnare a acţiunilor moşierilor de eludare a legii rurale şi se încheie cu 
dramaticele episoade de intrare forţată în posesia pământurilor. 


*^Arh. Şt. Argeş. Fond. Prefectura jud. Muscel, dos. 102/1866, f. 2 ş.a. 

11 Ibidem, dos. 85/1865. f. 2 ş.a. 

12 Ibidem, dos. 98/1866, f. 3 etc. 

13 Ibidem, dos. 48/1865. f. 4. 



242 


Mihail M. Robea 


Astfel, încercarea de schimbare a vechiului statut al relaţiilor dintre pro¬ 
prietari şi clăcaşi, de a le da ultimilor pământ mai puţin în 1865 decât înainte, 
pentru ca să fie încadraţi în categorii inferioare la împroprietărire, formează 
obiectul mai multor plângeri ale ţăranilor adresate autorităţilor judeţene. Clăcaşii 
Niţă Pană şi Ion Grigoroiu, bunăoară, îl reclamă prefectului judeţului pe acelaşi 
Emil Jiletu, în 1865, fiindcă - scriau ei textual - proprietarul „...voieşte a ne da 
pogoanele de hrană numai ca la cei cu braţele, iară nu cu doi boi, precum am 
plătit claca şi precum ne-am găsit la 14 august 1864”'“ şi cer intervenţia 
autorităţilor judeţene să preîntâmpine schimbarea vechii situaţii. 

Faţă de acţiunile proprietarilor de a-i coborî într-o categorie inferioară 
de împroprietărire, clăcaşii căutau să-şi susţină drepturile lor în faţa comisiilor şi 
în şedinţele Comitetului Permanent prin acte ferme - prin biletele de efectuare 
sau de plată a clădi, prin declaraţii ale consătenilor şi prin alte documente simi¬ 
lare. In faţa insistenţelor lui Emil Jiletu de a le schimba clasificarea de împro¬ 
prietărire la Comitetul Permanent al judeţului, aceiaşi doi ţărani, Niţă Pană şi Ion 
Grigoroiu, aduc, printre altele, în şedinţă o „Dovadă” semnată de 15 săteni şi 
legalizată de primăria comunei potrivit căreia ei „au fost clăcaşi pe zisa pro¬ 
prietate de la moşi şi părinţi”, 15 având vite de tracţiune. 

Unii dintre clăcaşi, sensibilizaţi puternic de deciziile eronate ale 
Comitetului Permanent, le-au atacat prin recurs la Consiliul de Stat din 
Bucureşti. Fostul clăcaş Ioan Borşiu, nesatisfăcut de o asemenea decizie a 
autorităţilor judeţene, favorabilă proprietarului Tănase Paneva, introduce un 
recurs în iulie 1865 la Consiliul de Stat, care însă va menţine hotărârea primei 
instanţe. 16 Şi Maria văduva de pe proprietatea lui Gh. Popa Dumitru din Mioveni, 
contrariată vădit de decizia Comitetului Permanent al judeţului, când se aştepta 
să i se menţină clasificarea iniţială, înaintează, în iulie 1866, un recurs la Con¬ 
siliul de Stat, dar care nici în februarie 1869 nu fusese soluţionat. 17 

Alţi ţărani, umiliţi de proprietari şi cu încrederea pierdută în acordarea 
dreptăţii de către autorităţile locale şi centrale, au căutat să-şi facă ei înşişi drep¬ 
tate, arând cu plugurile loturile cu care fuseseră împroprietăriţi de către Comisia 
de plasă şi chiar construind locuinţe pe acestea. Astfel, Petre Ion, ginerele Măriei 
văduva, cu toate ameninţările repetate ale proprietarului şi intervenţiile dure ale 
autorităţilor comunale, şi-a construit, în 1865, o casă pe pământul cu care fusese 

H Ibidem, dos. 46/1865-1869, f. 28. 

Ibidem, f. 29. 

16 Ibidem, dos. 84/1865 . f. 19. 

^ Ibidem, dos. 102/1866,1. 21. 

împroprietărită soacra sa la nivel de plasă. 18 Şi astfel de acţiuni s-au înmulţit în 
anii 1865-1869. 19 

In concluzie, reforma agrară din anul 1864 a fost primită în Mioveni, ca 
de altfel şi în alte aşezări, cu un imens interes şi a produs, din cauza împotrivirii 
dure a moşierilor, numeroase frământări sociale printre ţărani. Intr-o anumită 
măsură, intervenţiile ţăranilor împroprietăriţi au facilitat aplicarea mai corectă a 
legii rurale. în altă ordine de idei, efectuarea reformei agrare - cu toate limitele 
ei istorice - a impulsionat - fapt deja anticipat - dezvoltarea aşezării pe o cale 
modernă şi sigură. 


UN COMPLEX ECONOMICO-CULTURAL ÎNTR-UN SAT 
TRADIŢIONAL: MIOVENI - ARGEŞ 

Documentele de arhivă şi studiile mai recente au relevat prezenţa unor 
adevărate complexe economico-culturale - cum se numesc astăzi grupurile de 
unităţi economice şi culturale apropiate - în epocile medievală şi, parţial, mo¬ 
dernă. Aceste complexe, formate de obicei dintr-o moară şi un han, aşezate 
într-un loc anume, lângă un râu şi un drum important, aveau rosturi capitale 
în viaţa colectivităţii: de a-i aduna pe oameni în zi de lucru la măcinat, uneori 
devenit un prilej de desfătare artistică prin nararea poveştilor şi, în zilele de 
sărbătoare, la horă şi joc. 

Un astfel de complex economico-cultural a existat încă cu peste 250 de 
ani în urmă în Mioveni-Argeş. Documentele privind momentele semnificative 
din trecutul aşezării (cumpărări de mori, inundaţii catastrofale, epidemii nimici¬ 
toare, incendii pustiitoare), precum şi tradiţiile populare, atestă prezenţa lui atât 
de îndelungată. Potrivit acestor informaţii, complexul era plasat în partea vestică 
a localităţii, în lunca ei, mai exact în preajma podului de fier al căii ferate 
Goleşti-Câmpulung, lângă râul Argeşel şi la „drumul mare”, pe un loc pitoresc 
şi mai înalt. Complexul, dezvoltat continuu, era alcătuit dintr-o moară, aşezată 
lângă râu, şi dintr-un han, cu încăperile respective, aflat de obicei în partea 
opusă, încât se crea un spaţiu între ele, o adevărată piaţă, care, din 1745, a fost 
împodobită cu o frumoasă cruce de piatră. Componentele complexului sunt ates¬ 
tate încă de la mijlocul secolului al XVIII-lea. Prezenţa morii este menţionată 


]H Ibidem, dos. 102/1866 , f. 7-9. 

' ^Şi tradiţiile locale consemnează aspecte istorice. (Inf. Ion C. Năstase, 72 ani, 1 mai 1954. 
Mioveni; Maria M. Robea, 85 de ani, 8 ianuarie 1961, Mioveni). 



244 


Mihail M. Robea 


chiar de o inscripţie de pe crucea de piatră, dăltuită direct pe latura ei de nord, 
deasupra braţului, care vorbeşte despre cumpărarea unei mori: „Ca să se ştie 
cumpărătoarea morii şi a moşiei şi cheltuiala ce s-a făcut cu zăgazul şi cu 
Bucureşti”'. Existenţa hanului e confirmată indirect printr-un document emis în 
anul 1775 privind conflictul funciar acut dintre Iancu din Mioveni, care reven¬ 
dica o ogradă cu pomi făcută de el împreună cu tatăl său pe moşia mănăstirii 
Valea-Muscel, şi egumenul acestei mănăstiri. Tatăl lui Iancu fusese cârciumar la 
hanul de pe moşia mănăstirii, care - după cum arată documentele ulterioare - 
trebuia să fi existat în lunca Miovenilor. într-o inundaţie groaznică, hanul a 
dispărut, dar a fost refăcut între timp 2 . 

Oricâte nenorociri se abăteau asupra complexului, el era totuşi refăcut, 
deşi cu multă greutate şi într-un anumit timp, deoarece era absolut necesar oame¬ 
nilor şi aducea venituri consistente proprietarilor. Un set de noi documente din 
deceniile 3 şi 4 din secolul al XlX-lea se referă direct şi amplu la acest interesant 
complex, ele fiind prilejuite de efectele dezastruoase ale unei epidemii abătute 
asupra aşezării şi de incendierea voluntară a hanului de către ispravnicul 
judeţului Muscel. Complexul, în special hanul, devenise cu mult mai important 
acum, într-o perioadă de tranziţie, la economia de schimb, situat la „drunul Postii 
spre Câmpulung”, pe care circulau carele încărcate cu mărfuri către satele mai 
apropiate şi oraşele mai îndepărtate. Piteşti, Câmpulung şi Braşov. Călătorii şi 
cărăuşii, după un drum accidentat şi lung de aproape o poştă, în ambele direcţii, 
erau obligaţi să facă „o dăjugare”, un popas, aici. Moara se afla în partea de nord, 
pe apa Argeşelului. într-o latură a „pieţei” se înălţa hanul cu anexele lui tre¬ 
buincioase. El era, potrivit descrierii amănunţite din documentele menţionate, un 
han ţărănesc tipic de la principalele drumuri comerciale ale vremii. Aşezat de 
cealaltă parte a morii, avea înfăţişarea unei case ţărăneşti mari, cu temelia „pă 
tălpi”, cu pardoseala din „cărămidă”, cu zidul în paiante, „îngrădite cu gard şi 
lipite cu pământ”, şi acoperită cu şindrile de stejar bătute cu cuie de fier. El se 
compunea din două „hodăi mari cu câte un pat şi cu sobe fieşicare hodaie, dă zid 
şi pă jos aşternut cu cărămidă”, dintr-o „prăvălie dă băcănioară” şi dintr-un 

* Mihail M. Robea, Mioveni-Argeş. Corpusul..., p.68. Crucea aceasta înaltă, masivă, 
impunătoare, cu inscripţii corecte şi dăltuite perfect, reprezintă o adevărată creaţie a genului. în plus, 
mai are câteva inscripţii. Una pe faţă: „Cu vrerea Tatălui şi cu ajutorul Fiului şi cu plinirea Duhu¬ 
lui Sfânt, amin. Ridicatu-s-au această sfântă şi de viaţă făcătoare cruce întru pomenirea Sfinţitului 
Nicolae şi a Sfântului marelui mucenic Gheorghe, în zilele prea luminatului domn Io Constantin 
Nicolae voevod prin nevoia robului lui Dumnezeu Stoica judeţ. Petea, Ghinea, Leat 7253 (1745)”. 
Alta pe latura de sud, sub braţ: „Ghinea, Sora, Ghinea, Voica, Damaschin, Gherghina, Dumitra, 
loan, Maria. Miţa februarie 20 zile Popa Stoica, popa Oancea”. 

2 Arh. St., Bucureşti. Condica mănăstirii Valea-Musccl, nr. 164, f. 12-1 A. 

„pălimar” aflat în faţa primelor două încăperi, toate încăperile fiind văruite. 
Alături de casa hanului, se afla construcţia pivniţei, săpată adânc în pământ, „de 
încăpea doo buţi mici, şi căptuşal(ă), în loc dă zidu, părerii cu scândură groasă şi 
învelită cu şovar şi fân”. Ultima construcţie o constituia un grajd pentru ani¬ 
malele de tracţiune ale călătorilor. Era un grajd mare, „făcut pă tremelii dă tălpi 
dă lemn gros, închis cu uluci şi şindrilă cu şindril(ă) d(ă) stejar bătută cu cuie de 
fer, podit cu podină dă stejar, dă încăpea ca l(a) zece cai în el”. La toate aceste 
construcţii ale stolnicului Iacovache Prejbeanu din Mioveni li s-au dat foc de 
către zapcii, la porunca ispravnicului judeţului, în 1829, de teama întinderii epi¬ 
demiei, căci muriseră câţiva săteni şi fiindcă proprietarul şi cârciumarul lui au 
refuzat să le spele. Şi ele au ars în întregime. Incendierea hanului va genera o 
serie de plângeri şi de procese în vederea reconstrucţiei lui 3 . 

Şi de data aceasta hanul, împreună cu anexele lui, va fi reconstruit de 
ţăranii din Mioveni, îndeosebi de bieţii clăcaşi din Părăşti, un component al 
aşezării. însă, de data aceasta, construcţia hanului, spre a fi mai durabilă împo¬ 
triva unor eventuale inundaţii şi incendii, a fost ridicată din cărămidă. A fost ten- 
cuit numai în interior, nu şi pereţii exteriori, având culoarea roşu aprins a 
cărămizii, din care cauză - spun bătrânii care l-au apucat şi şi-au petrecut ultimii 
ani din viaţă la începutul deceniului al 7-lea din secolul nostru, la vârsta de peste 
85 de ani - a fost numit Hanul Roşu. în a doua jumătate a secolului trecut. Hanul 
Roşu, deşi aşezat la marginea satului, dar într-un cadru natural pitoresc, într-un 
spaţiu înconjurat de un râu, de o pădure seculară şi de o ogradă cu pomi fruc¬ 
tiferi, polariza aproape întreaga suflare a localităţii, îndeosebi în numeroasele 
zile de sărbătoare, la horă şi la jocuri pe tineri şi la poveşti şi schimburi de păreri 
pe vârstnici. Amintirea acestor vremuri liniştite şi luminoase s-a păstrat în 
tradiţiile şi povestirile unor bătrâni sensibili şi receptivi, deja menţionaţi anterior. 
Una din aceste tradiţii, pe care o voi reproduce-o integral mai jos, am apucat 
s-o reţin în 15 august 1951 de la bunica mea, Maria M. Robea, în vârstă de 
aproape 80 de ani: 

Legenda Hanului Roşu 

Ee, maică, Hanu Roşu era cel mai vechi han d-aicia, din Mioveni. Eu 
am auzit vorbindu-se mult de el. Ştiu unde era. 

Era p-un tăpşan, ca un fel de poiană ridicată lângă râu Argeşel, pe unde 
az’ e podu de fier de la calea ferată, da ’ lângă el, p-acolo pe unde az ’ e Lunca 
Băncii şi pe unde era crucea-aia mare de piatră din curtea bisericii. Păi p-acolo 
trecea drumu Postii la Câmpulung. Şi era dăjugare mare acolo, se odihnea vitele 


^ Arh. St., Bucureşti, Fond. Ad-ve vechi, dos. 597/1829, f. 1-9. 

şi oamenii, cărăuşii cu căruţele pline de tot felu de mărfuri. Pe locu ăla de lângă 
râu mai era o moară şi crucea-aia de piatră frumoasă.. 

Şi hanu-ăsta a fost făcut pe locu unde era un han mai vechi din lemne. 
El a luat foc, a ars pân la temelie. Hanu-ăsta nou s-a făcut din nou, da ’ acuma 
din cărămidă, din cărămidă ca să fie mai trainic. Hanu-ăsta a rămas aşa p-afară, 
n-a fost tencuit, a rămas roşu p-afară, cu cărămida roşie, netencuită. Şi d-aceea 
i-au zis oamenii Hanu’ Roşu - avea zidu netencuit, roşu, cu înfăţişare roşie. Şi 
el a existat aşa tot timpu, până la dărâmarea lui şi până s-a făcut două hanuri în 
sat - asta mai încoace. 

Da ’ la hanu ăsta, la Hanu Roşu, venea înainte multă lume, fete, tineri, 
oameni; venea la horă, să facă horă, să cumpere lucruri de care avea nevoie, de 
mâncare, de gospodărie. Venea aicia mai ales ăia din partea ailaltă a Miovenilor, 
d-acolo din Părăşti, că era mai aproape. Cânta lăutarii, juca tineretu, la sărbători. 

Da’ lumea s-a schimbat. S-a făcut şosele, drumuri, cale fierată, hanuri 
noi în sat. Şi lumea mergea la astea noi, la hanurile astea. Ş-aşa că Hanu Roşu a 
fost părăsit, el s-a ruinat. Da ’ a rămas numele lui în sat, în mintea oamenilor”. 

Dar noua organizare a vetrei satului, construirea unor drumuri modeme 
pe trasee noi şi darea în folosinţă a căii ferate Goleşti-Câmpulung, precum şi 
transferarea morii pe un alt iaz, au condus, ca şi în alte sate, la pierderea impor¬ 
tanţei complexului economico-cultural din Mioveni şi, în final, la ruinarea lui - 
toate acestea spre sfârşitul secolului al XXX-lea. 


INTERIORUL LOCUINŢEI TRADIŢIONALE DIN MIOVENI-ARGEŞ 

Mioveniul este una din cele mai vechi aşezări ale judeţului, ale ţării, 
fiind atestat pentru prima dată indirect printr-un hrisov pierdut privind transferul 
unei moşii din localitate în vremea domniei lui Radu cel Frumos (1462-1475) şi 
direct printr-un alt act din 7 septembrie 1485 care menţionează pe cel precedent. 
Situată pe ultimele două terase vestice ale Piemontului Cândeşti, deci într-un 
cadru natural ospitalier evoluţiei omului, aşezarea a cunoscut în cursul existenţei 
sale istorice o ascensiune economică şi spirituală cu nimic mai prejos decât a 
celorlalte localităţi din zonă. 

Interiorul locuinţelor, cu piesele şi organizarea lor funcţională, consti¬ 
tuie un capitol important din istoria socială a localităţii Mioveni-Argeş. Cum pe 
terenurile caselor tradiţionale demolate se ridică lunar noi blocuri cu P+4 
niveluri şi cum satul este înlocuit rapid cu oraşul, cercetarea componentelor inte¬ 
riorului şi a măiestriei organizării lor în microuniversul locuibil a devenit, spre a 
nu rămâne ignorate, mai mult decât stringentă. 

Locuinţa este spaţiul în care membrii familiei îşi petrec o mare parte din 
existenţa lor. Aici se nasc, îşi trăiesc o mare parte din timp, se odihnesc, 
meditează şi îşi fac planuri de viitor. Tocmai de aceea, ei, ca şi alţi locuitori din 
alte părţi - au căutat, potrivit mijloacelor materiale şi imaginaţiei lor, într-un 
context etnografic zonal larg, să-şi creeze un interior cât mai agreabil şi cât mai 
îmbietor. 

Strâns legat de construcţia casei, interiorul este, evident, tot atât de 
vechi ca şi aceasta. însă, din nefericire, nu-i putem urmări evoluţia, din lipsă de 
informaţii, mai vechi decât în epocile modernă şi contemporană, adică pe o 
durată de aproape 200 de ani. Mai multe documente de arhivă 1 , numeroase infor¬ 
maţii din teren 2 şi diverse materiale conservate încă, oferă o imgine concludentă 
a evoluţiei şi bogăţiei interiorului locuinţelor pe timpul evocat. 

în altă împrejurare, a fost investigată dezvoltarea gospodăriei ţărăneşti 
din Mioveni, inclusiv evoluţia construcţiilor de case 3 , în epocile modernă şi con¬ 
temporană. în timpul respectiv, numărul locuinţelor a crescut enorm, de la 53 de 
case în 1774 4 la 337 de locuinţe (gospodării) în 1972\ dată când s-a sistat con¬ 
struirea de case particulre în Mioveni, deci numărul acestora a crescut de 6,35 de 
ori. în evoluţia lor istorică, casele din Mioveni, ridicate din lemn în veacurile tre¬ 
cute şi cu cărămidă în secolul nostru, au cunoscut, datorită îmbunătăţirii relative 
a condiţiilor de viaţă şi a schimbării opticii sociale a oamenilor, precum şi a 
sporirii numărului acestora, profunde modificări în planurile lor. Modificările 
structurale au generat, de la o perioadă la alta, mai multe tipuri de case. în cer¬ 
cetarea menţionată, au fost identificate 7 tipuri de case în ambele perioade - 5 
tipuri în epoca modernă, fiind cele mai multe, şi 3 tipuri în epoca contemporană, 
însă prima categorie de tipuri a coexistat cu ultima în epoca contemporană, încât, 
la începutul anului 1980 se aflau, cu excepţia casei cu o cameră şi cu tindă, toate 
celelalte 7 tipuri, având o repartizare proporţională. Concomitent cu dezvoltarea 
planurilor caselor, a evoluat şi interiorul lor, compus din sistemul de iluminare, 
de încălzire şi de pregătire a mâncării, din mobilier şi din piese de textile. 

'Documente din arhiva comunei Mioveni-Muscel, Arhivele Statului - Piteşti; Arhivele 
Naţionale - Bucureşti; arhivele familiilor Ion C. Năstase, Mihail M. Robea. 

^Informatori: Ion C. Năstase, 72 de ani, Mioveni, 4.1.1954; Mariţa M. Robea, 87 de ani, 
Mioveni, 7.1.1960; Zina M. Robea, 60 de ani, Mioveni, 5. VIII. 1971, 20.VII. 1982; Stelica Nuţă, 79 
de ani, Mioveni, 14.IX.1980; Nicolae Brutărea, 68 de ani, Mioveni, 31. XII. 1981. Culeg. M. M. 
Robea. 

^Mihail M. Robea, Gospodăria ţărănească din Mioveni-Argeş, Comunicare pregătită pen¬ 
tru sesiunea anuală.de comunicări ştiinţifice a Complexului Muzeal Goleşti, noiembrie 1981. 

^Florina Mohanu, Ion Hera-Bucur, Catagrafia judeţului Muscel din 1774, în „Revista 
arhivelor”, an. LXIX, voi. LIV, nr. 3, iun.-sept. 1992, p 344-345. 

^Arhiva primăriei oraşului Mioveni-Argeş. Recensământul din 1 ian. 1972. 

în epoca modernă, prin cele 5 tipuri, locuinţele din Mioveni ne apar 
destul de variate. La începutul secolului trecut se aflau deja în peisajul aşezării 
trei tipuri de case, care, în mod vădit, veneau din secolele anterioare. 

Un prim tip era locuinţa monocelulară, cel mai vechi şi cel mai simplu 
tip de casă. El va rămâne în epoca contemporană la îndemâna femeilor sărace şi 
văduve. într-o asemenea locuinţă, cu intrarea directă ori de pe prispă, structura 
interiorului o constituia: vatra, patul, masa, scaunele, dulapul, lada de zestre, 
textilele. 

Vatra, una dintre cele mai importante componente ale interiorului era 
situată într-o poziţie opusă uşii, în colţul nord-vest sau nord-est - depindea de 
aşezarea casei - format din cei doi pereţi corelaţi prin construcţie şi deseori de 
un al treilea perete, pe care se înălţa apoi coşul cu corlata. Vatra, care la nivel 
zonal i s-a atribuit termenul de cămin, avea trei funcţii: lumina încăperea, o 
încălzea şi ajuta la pregătirea mâncării. Direct, în unghiul construit de primii doi 
pereţi, pe spaţiul lui pătrat, se făcea focul şi se pregătea mâncarea: mămăliga 
într-un tuci fixat în cârligul unui lanţ axial sau, mai târziu, pe pirostrii. Pe mar¬ 
ginea focului se înşirau oalele cu ciorbă, varză, cartofi. în continuare, pe spaţiul 
dintre foc (vatră) şi ultimul perete, al treilea care închidea vatra, se depozitau 
temporar vasele de ceramică (oale, cenace de diferite mărimi etc.), uneori 
umplute cu alimente. Patul urma de obicei, în continuarea sobei. Când erau două, 
într-o odaie mai mare (4x5 m), ultimul era aşezat lângă celălalt perete, într-o 
poziţie simetrică. El era lucrat foarte simplu, mai înainte, din 4 pari bine aleşi, 
câte 2 la fiecare capăt bătuţi adânc în pământ („podea”), uniţi la cele două capete 
superioare cu câte o scândură solidă, peste care se aşeza scândurile late şi lungi, 
cât se dorise să fie patul. Spre sfârşitul perioadei interbelice, parii au fost 
înlocuiţi cu caprele, câte una pentru fiecare capăt. Deasupra blănurilor se aşezau, 
spre a se evita duritatea lor şi a se menţine căldura, mai rar rogojini, procurate 
din oraşele apropiate, îndeosebi fân şi paie sau foi de la ştiuletele de porumb. 
Acest material era învelit cu o pânză, chiar de sac, ori, deseori, cu un ţol subţire 
din cânepă, confecţionat în casă, formând un fel de saltea primitivă. La ultimul 
capăt al patului, se aşeza căpătâiul, o pernă lungă, cât lăţimea patului, 
confecţionată din pânză de cânepă sau bumbac şi umplută cu foi de porumb sau 
fulgi de pasăre. Evident, pe lângă perete se mai adăugau perne dreptunghiulare 
şi, mai rar, patrate, decorate cu diverse motive, de obicei geometrice. 

Masa era una joasă, rotundă, cu 3 picioare, din scândură de brad, lucrată 
de meşterii locali. Era însoţită de scaune joase, semisferice, cu 3 picioare, real¬ 
izate de meşterii rudari din Mioveni sau din satele vecine. Numărul scaunelor era 
dictat cu cel al membrilor familiei şi de necesităţi. Când se servea masa, ea era 
poziţionată în centrul odăii, având scaunele în jurul ei. După „luarea mesei”, era 
aşezată într-una din laturile libere ale locuinţei, deseori lângă sobă, sau afară pe 

prispă. Scaunele, cu excepţia a 1 -2 exemplare, se introduceau sub pat. Aspectul 
estetic al mesei şi al scaunelor se reducea la cioplitul pieselor cât mai performant 
şi la încheierea lor cât mai perfectă, în special a scaunelor rudăreşti, cu fundul 
semisferic. 

Dulapul, introdus mai târziu, se aşeza la fereastra dinspre uliţă ori drum, 
lângă pat sau între cele două paturi. Era un tip de mobilier de masă-dulap, procu¬ 
rat de la meşterii rudari şi de la târgurile locale. Poseda două uşi şi cele trei laturi 
exterioare aveau o frumoasă decoraţie scrijelită în forme perfect geometrice 
(rozete, semirozete, pătrate, triunghiuri ş.a.). în interior se depozitau temporar 
vase cu sau fără alimente gătite. 

O altă piesă distinctă o constituia lada de zestre, poziţionată deseori pe 
capătul unui pat, dar şi pe un spaţiu liber de lângă perete şi procurată tot de la 
meşterii locali şi târgurile periodice. Nici lor nu le lipsea decoraţia geometrică şi 
uneori florală, obţinute tot prin scrijelire. In cazuri mai rare, lada de zestre prove¬ 
nea din atelierele talentaţilor meşteri braşoveni. în această ladă adusă de stăpâna 
casei se păstrau piese de îmbrăcăminte ale ei şi ale familiei. 

La intrarea în odaie, lângă uşă, fixată pe suporturi de piatră ori de 
cărămidă, se întâlnea întotdeauna talpa - o scândură groasă (şi scurtă, 1 x 0,25 
m) - pe care se înşirau vase mari (oale, vedre, găleţi) cu apă. 

In fine, textilele, unele utilitare, iar altele strict decorative se găseau în 
locuinţa monocelulară într-un număr mai restrâns, cu o cromatică limitată şi cu 
un repertoriu sărac de motive. întrucât creşterea oilor în localitate era foarte li¬ 
mitată şi lâna nu se producea în gospodărie, ca în nordul Muscelului, ţesăturile 
din cânepă dominau. Pe pat se aştemea în cursul zilei un ţol simplu, relativ uşor, 
cu urzeala şi bătătura din fire subţiri de cânepă, ţesut în culori naturale mai 
închise (negru, maro ş.a.) şi cu un decor simplu linear şi deschis la culoare. Pen¬ 
tru învelitul în timpul odihnei, exista un alt ţol, gros, ţesut cu urzeală de fire 
subţiri şi cu bătătura din fibre groase, din zgreben de cânepă sau gâţe. Uneori, 
spre a proteja pereţii, a reţine căldura şi a conferi o anumită estetică interiorului, 
ţoalele în câte o lăţime de ţesătură, lucrate mai cu gust, deveneau păretare, fiind 
fixate pe peretele dinspre pat. Dulapul şi lada de zestre erau uneori acoperite cu 
ţesături denumite feţe de masă, lucrate de obicei în casă din fire mai subţiri de 
cânepă. Ornamentele, puţine, simple şi geometrice, ale feţelor de masă albe ori 
crem se alcătuiau din alesături. Practica decorării cu şervete a pereţilor acestui 
tip de locuinţă era, în prima jumătate a secolului trecut, sporadică. Se prindeau 
uneori, pe cei doi pereţi longitudinali câte un şervet de întindere mijlocie (lm 
lungime şi 0,30 m lăţime), din cânepă şi mai rar din bumbac, de culoare albă sau 
crem, cu dungi ori cu alesături, lucrate de femei şi de fete în familie. în jurul 
icoanei obişnuite, din carton şi lemn, se aşeza un alt şervet asemănător dar cu 
dimensiunile reduse. 

Un al doilea tip, casa cu o cameră şi cu o tindă, frecvent în secolul tre¬ 
cut, a apărut prin adăugarea unei încăperi relativ restrânse la casa monocelulară. 
La acest tip de casă, odaia era destinată locuirii, iar tinda - depozitării unor 
obiecte şi, în unele cazuri, bucătăriei. în principiu, camera de locuit avea un inte¬ 
rior cu structură similară locuinţei monocelulare: vatra cu coş în colţul din stân¬ 
ga, paturile aşezate paralel pe lângă pereţii longitudinali, cu masa-dulap între 
cele două paturi. Deosebirile dintre interiorul acestei locuinţe şi cel anterior sunt 
minime. Vatra cu coş, în câteva case, era transferată în tindă pe la mijlocul 
veacului trecut. Tot de atunci a fost introdusă soba din cărămidă înaltă şi 
dreptunghiulară, dar în special pătrată, cu vatra direct în faţă. La acest tip de 
casă funcţiona soba oarbă, poziţionată în peretele despărţitor, spre a încălzi 
ambele încăperi. Tinda, încăpere importantă în ansamblul casei, îndeplinea 
funcţia unei cămări, în care se depozitau alimentele, recipientele, tronul cu 
mălai, lada de zestre, îmbrăcămintea ş.a. 

Al treilea tip de casă bicelular cu camera de locuit şi camera bună (ca¬ 
mera curată) sau, cum i se mai zicea, dincolo, având fiecare intrarea separată de 
pe prispă. Acest tip de casă se dezvoltă aşa de mult în epoca modernă şi în 
perioada interbelică încât va domina celelalte tipuri şi va fi locuinţa caracteris¬ 
tică a ţăranilor săraci şi mijlocaşi. Ultimii săteni, pentru trebuinţa unei bucătării 
de vară sau pentru depozitarea unor obiecte, vor adăuga o polatăi n spatele casei. 
Interiorul acestui tip de casă, mai puţin exteriorul, a trecut prin profunde modi¬ 
ficări. în secolul trecut, cele două camere erau în totalitate pe jos cu „ pământ 
bătut şi uns cu humă şi cu pereţii văruiţi în alb de câteva ori pe an, la marile 
sărbători. Varul îl procurau de la producătorii ambulanţi veniţi cu căruţele din 
satele lor de la munte. 

Prima cameră a casei (4x4 m) era aşezată în prima ei parte, în interiorul 
curţii, ea îndeplinind funcţii multiple: de locuinţă şi de bucătărie. La începutul 
secolului al XX-lea continuau să coexiste unele inovaţii şi adăugiri: vatra în 
unghiul format de peretele median şi de cel longitudinal din spate; paturile, cu 
pari bătuţi în pământ ori cu capre, peste care se fixau scânduri de brad sau de fag 
şi apoi fân, paie cu rogojini erau stabilite paralel, lângă pereţii longitudinali, 
având între ele masa-dulap, flancată de 2 scaune înalte „rudăreşti” cu 4 picioare 
şi speteze. Masa rotundă, dacă nu era aşezată pe prispă, ocupa una din laturile 
libere dintre vatră şi paturi ori dintre aceasta şi uşă. Scaunele se plasau după 
servirea mesei, lângă vatră ori sub paturi. Ca piese textile: ţoale subţiri şi trainice 
pe pat şi ţoale groase strânse sub formă de pachet la căpătâi; faţa de masă pe 
masa-dulap; perdele de bumbac sau de cânepă la ferestre; păretare dintr-o foaie 
de ţol subţire vărgat pe pereţii dinstre paturi; apoi şervetele din pânză de bum¬ 
bac şi borangic decorate cu motive geometrice, florale şi animaliere, executate 
ireproşabil de cusătoresele locale şi aşezate cu gust de gospodine în spaţiile 

libere de pe pereţi, uneori şi deasupra păretarelor în tehnica rândunicii. Toate 
pernele aveau tocul dintr-o pânză groasă, durabilă, de obicei de cânepă, iar feţele 
erau din pânză, decorate cu compoziţii florale între chenare. în casele multor 
ţărani-moşneni, îndeosebi după Primul Război Mondial, ţoalele de pe pereţi şi 
de învelit erau înlocuite cu ţesături din lână, velinţe şi plocade, iar cele de pe 
perete - cu scoarţe şi chilimuri, fie lucrate în casă, fie cumpărate de la târgurile 
din Piteşti, Stâlpeni şi Câmpulung. Implicit, se înlocuia vatra cu soba cu plită- 
local, soba cu maşină - atât de necesară la gătirea alimentelor şi conservarea 
căldurii, în cealaltă jumătate a casei, în partea dinspre drum ori uliţă. Fiind des¬ 
tinată primirii unor oaspeţi mai deosebiţi şi unor adunări familiale mai impor¬ 
tante, i se acorda calităţii componentelor şi esteticii arhitecturii lor o atenţie 
sporită. în general, se aflau aceleaşi piese de mobilier şi de textile. în majoritatea 
camerelor, vatra lipsea. Pe unul sau pe ambii pereţi longitudinali se aşezau în 
mod corespunzător unu sau două paturi. între paturi, la ferestrele dinspre 
drum, se fixa masa, înaltă şi dreptunghiulară închisă cu tăblii, flancată de cele 
două scaune cu spătare, de provenienţă locală ca şi masa - acestea toate lip¬ 
site de decorări. Lada de zestre se situa, de obicei, în locul vetrei. Aştemu- 
turile erau în parte alcătuite din ţoale sau velinţe alese. Căpătâiele se îmbrăcau 
în ţesături mai groase, iar pernele în feţe (de perne) din bumbac ori cânepă, 
decorate cu motive florale şi zoomorfe. Atât masa-dulap cât şi lada de zestre 
erau acoperite cu o pânză albă decorată pe laturile ei cu motive, confecţionată 
special şi numită faţă, dar şi faţă de masă. Cu astfel de feţe de masă se protejau 
de praf hainele aşezate în cuier. 

Pereţii camerelor erau, de asemenea, decoraţi pe două registre; pereţii 
dinspre paturi: pe registrul de jos se fixau păretarul (ţol special ori covor), iar pe 
registrul superior se fixa un şervet lung şi decorat, în tehnica de fluture, încadrat 
de altele mai scurte sau de batiste cu motive vegetale şi geometrice de o mare 
frumuseţe, unele inscripţionate şi semnate în cusătură cu amici, de culoare albas¬ 
tră, vişinie şi roşie. Aceşti doi pereţi prin organizarea decoraţiei şi policromia 
pieselor atrăgeau cel mai mult atenţia. Ceilalţi doi pereţi aveau o decoraţie mai 
sobră, adaptată la spaţiu, cu un singur registru, organizat de obicei la linia medie 
a spaţiului, cu textile aproape asemănătoare cu cele din al doilea registru de pe 
primii doi pereţi, nelipsind însă şervetele mari sub formă de fluture, cele mai 
mici fiind aplicate în figură dreptunghiulară, ori renumitele batiste pătrate, însă 
aşezate sub formă de romb. Deasupra icoanei şi oglinzii, poziţionată în partea 
dreaptă a intrării, se puneau şervete de lungime mijlocie, cu o ornamentaţie 
variată. în anumite camere, nevestele împodobeau pereţii şi cu „batiste de 
nuntă”, tivite şi cu chenar din amici şi cu flori în centru, organizate longitudinal 
sau în formă de romb. Astfel, împodobit, interiorul atrăgea şi plăcea privirilor. 

însă, la începutul secolului trecut şi îndeosebi în perioada interbelică, 
interiorul casei cu 2 camere trece prin profunde transformări, înnoiri. Căci în 
camera obişnuită vatra este înlocuită de soba cu plită (soba cu maşină), paturile 
cu pari - cu capre şi ţoalele - cu pături din lână. în „camera bună”, în mod 
frecvent, se construieşte soba din cărămidă, se introduc paturile cu ramă şi 
„paturile cu tăblii”, având saltele de paie ori din fân, în locul celor vechi; se aduc 
mese şi scaune lucrate mai cu gust şi se aşează o podea din scânduri. Pereţii con¬ 
tinuă să fie decoraţi cu piese tradiţionale, însă de calitate superioară sub aspec¬ 
tul ţesăturii şi ornamentaţiei. Pe pereţi apar sporadic fotografiile înrămate ale 
familiei. Iluminatul încăperilor era produs numai de lampa cu petrol (gaz) procu¬ 
rat de la „găzarii” ambulanţi şi magazinele locale. Interiorul a devenit astfel mai 
confortabil şi mai strălucitor. 

Tipul al patrulea de casă se compunea din 2 camere şi o tindă la mijloc 
(2x3 m), din care se făcea intrarea prin câte-o uşă în cele două încăperi. Un tip 
de casă mai rar. Comparativ cu tipul precedent, avea în plus tinda, de obicei fără 
fereastră, mobilată uneori cu un pat mai mic, o masă şi un cuier şi cu pereţii de¬ 
coraţi discret cu şervete mijlocii. încolo, camerele aveau aceleaşi dimensiuni, 
aceleaşi funcţii şi aceleaşi interioare ca odăile din tipul precedent. 

Al cincilea tip de casă din Mioveni, complex, îl constituia casa cu două 
niveluri (caturi) sau casa musceleană. Creată la sfârşitul secolului al XlX-lea şi 
începutul celui următor, îndeosebi de către sătenii moşneni, ea ajunsese înaintea 
începerii demolării (1972) la un număr de 30 de exemplare. Una dintre ele, a lui 
Niţă Năstase, demolată printre primele, era inscripţionată cu anul construcţiei: 
1910. Casa musceleană tipică din Mioveni avea în planul ei, la fiecare nivel, câte 
două încăperi şi o sală din care se putea intra separat în aceastea. Planul de la 
primul nivel era oarecum diferit de cel de al doilea, întrucât încorpora două 
încăperi: o cameră situată în partea dinspre drum sau uliţă destinată locuirii şi 
bucătăriei, având două paturi, o masă-dulap între ele, o masă rotundă cu scaune 
cu trei-patru picioare, un dulăpior pentru vase ce era fixat pe un perete şi o sobă 
cu plită şi cuptor; o altă cameră poziţionată în ultima parte a casei, cu ori fără o 
fereastră într-un zid lateral, denumită în mod curent beci, în care se păstra 
îmbrăcămintea mai groasă în cuiere şi se depozitau alimente, fructe, butoaie cu 
ţuică, mici unelte gospodăreşti etc. Catul al doilea reproducea, în fond, planul 
tipului de casă joasă cu două camere, posedând în plus o scară interioară spre 
sală din care se intra separat în fiecare cameră. Ca şi în cazul încăperilor din 
planul anterior, camera dinspre şosea ori uliţă era camera bună destinată 
oaspeţilor sau unor membrii ai familiei aflaţi la studii, iar cealaltă cameră din- 

spre interiorul curţii era folosită ca dormitor. Evident, fiecare cameră dispunea 
de câte două rânduri de ferestre cu tot atâtea perdele albe şi înflorate, unul înspre 
şosea ori uliţă şi altul spre curte sau grădină, întotdeauna înspre sud, primind 
toată ziua lumină de la soare. Ca şi în cazul celorlalte tipuri de locuinţă, ilumi¬ 
natul era produs de lampă (cu „gaz”) şi, în fine, după introducerea curentului 
electric în localitate, de către becurile electrice. în cele trei camere, inventarul şi 
organizarea pieselor din interior suferise modificări restrânse. într-adevăr, după 
Primul Război Mondial, în mare parte se înlocuise vechile piese - paturile pe 
capre fuseseră schimbate cu paturile cu tăblii, cumpărate de la Piteşti sau Câm¬ 
pulung, ţoalele erau înlăturate pentru macaturi în carouri, având deseori cearcea¬ 
furi albe sub ele, pernele mari şi mici începuseră să atragă atenţia prin feţele cu 
figuri de păsări şi animale. La sfârşitul perioadei postbelice, mesele dreptun¬ 
ghiulare şi cu scaune înalte pe patru picioare, luaseră locul mesei rotunde şi 
scaunelor lor, achiziţionate de la meşterii locali sau din oraşele apropiate. Pe 
podeaua din scândură de brad, se aşezau deseori preşuri „ţărăneşti”, confecţio¬ 
nate în casă, cu urzeala din fire de cânepă şi cu bătătura din gâţe, aşezate de aşa 
natură încât să creeze o succesiune de dungi de felurite culori. Textilele aşezate 
pe pereţi se substituiseră cu unele piese înnoite: păretarul era înlocuit de unul mai 
mare şi în figuri geometrice cu o cromatică vie. Nu se renunţase la şervete în flu¬ 
ture; se introduseseră batiste frumoase (30x30 cm; 40x40 cm) personalizate şi cu 
câte un scurt mesaj, în culori albastre, vişnii ş.a. încât ansamblul sporea curiozi¬ 
tatea şi admiraţia tuturor. în unele spaţii libere din camera bună îşi făceau loc 
tablouri familiale, dar şi unele provenite de la artiştii anonimi. Foarte rar se întâl¬ 
nea în asemenea cameră pe vreun perete câte o piesă din ceramică sub formă de 
tablou excepţional. Mirosul de busuioc, produs prin fărâmiţarea frunzelor lui 
uscate, arhaiza şi optimiza atmosfera din cameră. De altfel, legătura trainică a 
gospodarilor cu natura o sugerau şi glastrele cu diferite flori instalate pe poli- 
marul sălii şi pe suporturi anume din locuinţe. 

Tipul al şaselea de locuinţă îl prezenta casa cu legătură, adică două con¬ 
strucţii apropiate „legate printr-un fel de pod”, de pasarelă. Astfel de construcţii 
erau rarităţi în Mioveni. în localitate, în preajma declanşării demolării gos¬ 
podăriilor, supravieţuiseră două astfel de tipuri: unul (familia Tonică Profir) cu 
o casă mare cu trei încăperi ce era legată printr-o scurtă pasarelă de altă casă, 
având o singură cameră (3x4 m) ce servea drept bucătărie, uneori şi ca dormitor, 
şi altul (familia Constantin C. Robea) cu corpurile a două case dezvoltate cu mai 
multe camere, fiecare în stiluri şi structuri modeme, erau foarte apropiate, chiar 
legate printr-un culoar. în privinţa interiorului şi organizării lui, prima casă cu 

legătură îşi conservase aspectele tradiţionale, dar la a doua casă aproape totul 
(paturile, mobilierul, textilele, iluminatul) era reînnoit cu piese modeme 
procurate de la oraş ori din magazinele locale de specialitate. Oricum, în inte¬ 
rioarele ultimei locuinţe, majoritatea textilelor de perete, în primul rând 
şervetele şi batistele, fuseseră abandonate în favoarea fotografiilor de familie 
şi desenelor sau picturilor înrămate. 

Tipul al şaptelea cu 3 camere figurează drept o casă nouă din cărămidă. 
Primii gospodari cu o astfel de casă au fost, după 1955, familiile Ivaşcu şi 
Crăcănel. Treptat, ea s-a extins. Planul noii case consta din trei camere inegale 
şi din o jumătate de sală, cealaltă jumătate fiind inclusă în spaţiul locuinţei. în 
componenţa casei intrau obişnuit: camera mare (camera buna), situată spre 
drum; camera mijlocie (dormitor ) şi camera mică (bucătăria ), cu o destinaţie 
separată pentru prima dată. Camera bună sau camera de dincolo se bucura de o 
atentă îngrijire şi decorare, mobilier nou, posedând în plus un şifonier şi o masă 
dreptunghiulară, precum şi unele piese de textile tradiţionale. De asemenea, nici 
dormitorului şi nici bucătăriei nu-i lipseau mobilierul nou şi, la ultima încăpere, 
vasele din metal, care înlocuiau ceramica tradiţională. Constatativ, tipul acesta 
de casă era una de tranziţie, de la casa tradiţională (2-3 camere) la cea modernă 
(cu 4-5 camere şi spaţii auxiliare). 

Acestea sunt tipurile de casă tradiţională, destul de multe, construite 
iniţial din lemn, apoi din „vârghii” şi, în fine, din cărămidă. 

în toate tipurile de casă mai vechi ori mai noi se întâlneşte un inven¬ 
tar utilitar de origine populară, procurat de la meşterii talentaţi locali ori 
străini. Dintre toate categoriile inventarului de interior, textilele constituie 
categoria de piese cu cea mai impresionantă marcă locală, originală, ele fiind 
produse aproape în totalitate în locuinţele gospodinelor harnice. De altfel, sta¬ 
tisticile, precum şi cea de la 1839, indică prezenţa în acelaşi timp a 3-4 
„cusătorese” profesioniste şi tot atâtea „torcătoare” pricepute. Trebuie însă 
relevată în mod special Anica Mazilu din perioada interbelică, o cusătoreasă 
talentată, harnică şi o atentă deţinătoare a motivelor populare vechi. Deşi era 
uşor infirmă de un picior, a reuşit să adune un grup de fete în odaia ei din cen¬ 
trul comunei, să le iniţieze în arta cusutului în zilele de adevărate şezători şi 
să obţină anumite cusături frumoase şi surprinzătoare. 

Şi atracţia artistică se exercita asupra privitorilor chiar începând cu 
modalitatea de lucrare a ţoalelor (de pat, de învelit) şi a preşurilor din aceiaşi 
categorie - cu suprafeţele ritmate de „dungi” subţiri, late, de diverse culori, în 
special alb şi negru. Alternanţa motivelor lineare te întâppina, de asemenea, pe 

velinţe, păretare, scoarţe, chilimuri ş.a. Piesele acestea ultime din interior, mai 
„groase”, erau decorate destul de frecvent cu motive geometrice (pătrat, romb, 
cerc, semicerc ş.a.) singular sau în benzi, în culori vii. Sub raportul artistic, 
şervetele şi batistele, poziţionate pe al doilea registru de pe pereţi, polarizau în 
cel mai înalt grad atenţia. Căci ele cultivau şiruri de ornamente avimorfe şi fito- 
morfe, fie separat, fie în combinaţie, cu o policromie adecvată. Dintre ele, 
şirurile de frunze de viţă de vie şi cocoşei atingeau frecvenţele cele mai dese şi 
perfecţiunile ireproşabile într-o mulţime de şervete din colecţia noastră. Uneori, 
printre benzile cu motivele mărite erau inserate altele mai mici, configurând 
adevărate compoziţii surprinzătoare şi încărcate de simboluri. în decorarea 
pereţilor, nu lipseau nici batistele „cusute”. Un loc aparte îl ocupau „batistele de 
nuntă” pregătite de fete pentru măritiş. Concepute compoziţional, aveau pe toate 
laturile lor executate câte un şir de motive fitomorfe şi apoi la colţuri câte o 
casetă în care se amintea de scopul confecţionării batistei („suvenire”) şi pe cele 
patru spaţii dintre casete, semnătura „proprietăresei”, ca pe acest exemplar: „Mă 
recomand/ Domnişoara/ Lenuţa/ Nole, an. 1925”. în Mioveni, poziţia batistelor 
este lineară, la rând cu şervetele, nu etajată, ca în nordul Argeşului. 

Apropiate prin dimensiuni, erau feţele de pernă, având cusut un motiv 
central supra dimensionat (animal, pasăre, floare etc.) înconjurat lateral de benzi 
cu motive reluate. Parţial, cusătura a fost înlocuită - în ultimii treizeci de ani - 
de broderie, introdusă aici şi în vecinătăţi de talentata meşteră Joiţa M. Anghel- 
Robea (n. 1936). Privit în ansamblu, interiorul tradiţional al locuinţelor din 
Mioveni se prezenta într-un tot unitar, armonios, policrom. 

îmbunătăţirea relativă a situaţiei materiale a sătenilor din Mioveni, 
produsă de veniturile din activitatea de pe platforma industrială locală şi din 
comercializarea propriilor zarzavaturi, ei au reuşit, în perioada postbelică, 
într-un procent de aproximativ 80%, să-şi reconstruiască casele într-un spirit 
modem cu 4-6 camere, cu un grup sanitar, cu 1-2 balcoane etc. Introdusese 
mobilă orăşănească şi crease un interior cu un aspect nou, fără prea multe textile 
tradiţionale, dar cu destule picturi şi tablouri de familie pe pereţi. Casele aveau 
planuri moderne diversificate, întrucât acum proprietarii locuinţelor se 
ambiţionaseră ca ele să nu se asemene cu altele. 

însă avântul construcţiilor atât de puternic a fost întrerupt brutal, nociv, 
de către hotărârea forurilor superioare pentru construirea oraşului actual. 

UN MONUMENT ISTORIC EXCEPŢIONAL 

Crucea monumentală prezintă 
un interes superior. întrucât unele per¬ 
soane i-au citit textele inscripţiilor ei 
complet şi nu s-au referit nici la contex¬ 
tul istoric al evenimentelor ridicării 
crucii, nu i-au putut desluşi semnificaţia 
istorică şi funcţiile acumulate succesiv. 
Fiindcă am avut norocul s-o citesc încă 
din vara anului 1944, când îşi păstrase 
încă integritatea fizică, fără să fi fost 
spoită inexplicabil ca mai târziu de mai 
multe ori, i-am putut cunoaşte toate tex¬ 
tele, cu caractere chirilice şi latine. 

Stoica judeţ, din Câmpulung, deci 
primarul oraşului, anterior lui 1749, a 
cumpărat de la mai mulţi moşneni din 
Piscani, în număr de 8, după o hotărni¬ 
ciei a mănăstirii Valea din 1846, între 
anii 1740-1760, în lunca cuprinsă între 
Râul Târgului şi Drumul Mare Piteşti- 
Câmpulung, mai multe ocine. Mai târ¬ 
ziu, terenurile unite într-o „moşie” vor 
fi stăpânite de un nepot de-al său şi 
apoi, la mijlocul secolului al XlX-lea, 
de către Maria Stâlpeanu. Drept 
mulţumire faţă de divinitate pentru 
încheierea tranzacţiilor respective şi a 
altora, precum şi pentru imortalizarea evenimentelor benefice, Stoica judeţ 
(judeţ - primar de oraş) a ridicat o cruce masivă, monumentală, încărcată de 
nestemate artistice şi de trei inscripţii concludente, o raritate, dacă nu unică, 
în Muscel, la hotarul Mioveniului, într-un peisaj social, căci era un loc de 
popas, la Drumul Mare dintre cele două oraşe aflate în ascensiune economică - 
Piteşti şi Câmpulung. 

Cum crucea se afla pe teritoriul Mioveniului, lângă podul de cale ferată, 
şi cum comunitatea aşezării nu poseda încă un monument anume care prin des- 

tinaţia lui să glorifice pe consătenii căzuţi în Războiul Reîntregirii Neamului, 
atunci au transportat-o în curtea bisericii, lângă cimitir, i-au incizat numele 
eroilor pe partea posterioară liberă, pe trei coloane inegale. Construirea monu¬ 
mentului eroilor în anul 1932, i-a slăbit gradat semnificaţia, dar nu şi valoarea 
istorică intrinsecă. 

Crucea aceasta a acumulat între timp trei funcţii: de pomenire a sfinţilor 
Nicolae şi Gheorghe, de consemnare a unui eveniment economic-social şi de 
monument al eroilor căzuţi în ultimele două războaie mondiale. 

Realmente, prin dimensiunile neobişnuite, prin volum şi prin 
suprafeţele estetice, crucea locală este o cruce monumentală, poate cea mai 
reuşită din Muscel. Dimensiunile: 2,50x1,05x0,43x0,40 m. Trunchiul este pro¬ 
tejat şi înfrumuseţat de „căciulă” - un acoperiş piramidal, din piatră bine pro- 
porţionat. Dimensiunile şi execuţia arhitecturală îi împrumută crucii aspectul 
monumental, de solemnitate. Aspectul monumental este apoi sporit de 
împărţirea proporţionată perfectă a suprafeţelor crucii în două mari secvenţe, 
preluate de la tradiţie, cu câmpul ornamental în partea centrală şi cu câmpul 
redacţional în partea inferioară. In câmpul ornamental, dezvoltat pe centrul şi pe 
braţele crucii, meşterul pietrar a sculptat multiple vechi motive fitomorfe şi 
astrale (soarele, luna, stelele). Soarele cu linia cercului figurată printr-o ramură 
cu frunzele dese, egale şi întoarse în interior, evoluează în patru exemplare: 
trei alineate pe centrul şi pe cele două braţe laterale ale crucii, iar ultimul, dea¬ 
supra, în prelungirea corpului ei. In interiorul acestora sunt introduse siglele 
din tetagrama specifică crucilor creştine (IS, HS, NI, KA). 

Câmpul redacţional, extins între timp, ocupă acum mai multe suprafeţe. 
Textul iniţial împodobeşte „crucea mare”, ce se desfăşoară în spiritul tradiţional, 
pe faţa acesteia, precizând scopul ridicării ei şi autorul acţiunii - de eternizare, 
de către Stoica judeţ-şi pe latura din dreapta (sudică) - un scurt pomelnic. Tex¬ 
tul respectiv, în chirilică, excizat, cu termeni sporadic supraetajaţi, este redactat 
de o mână experimentată de meşter într-o caligrafie perfectă, de o înaltă artă 
antologică. 

Ulterior, dar tot în 1745, i s-a adăugat în mod discret, prin incizare, pe 
spaţiul din stânga, la nord, de deasupra braţului, o însemnare de ordin economic 
privind cheltuielile ocazionale de cumpărare a unei moşii şi a unei mori. 

Ultimul text îl constituie lista cu eroii din localitate căzuţi în Războiul 
Reîntregirii, la care s-au adăugat câteva nume din ultimul război. I s-a conferit 
astfel şi valoarea unui monument al eroilor. Atât că textul, singurul cu caractere 
latine, incizat de o mână nesigură, deţine o caligrafie inestetică. în text sunt intro¬ 
duse, neinspirat, două medalioane ale eroilor. 

Din ignoranţă, monumentul nu este conservat; dimpotrivă, i se văruiesc 
periodic suprafeţele şi valoarea documentar-estetică dispare. 

<Pe faţa de vest:> 

Luca-Ioan. +Cu vrerea Tatălui şi cu ajutorul Fiului şi cu plinirea Duhu¬ 
lui Sfânt, amin. Ridicatu-s-au această sfântă şi de viaţă făcătoare cruce întru 
pomenirea Sfinţitului Nicolae şi a Sfântului marele mucenic Gheorghe în zilele 
prea luminatului domn Io Constantin-Nicolae voevod prin nevoia robului lui 
Dumnezeu Stoica judeţ. Petea, Ghinea. Leat 7253 <1745>. 

<Pe latura dreaptă, sudică:> 

Ganea, Sora, Ghinea, Voica, Ilie diacon, Damaschin, Gherghina, Dumi¬ 
tra, Ioan, Maria, m<esi>ţa fevruarie, 20 dni. Popa Stoica, popa Oancea. 

<Pe latura stângă, nordică, deasupra braţului :> 

Ca să se şti<e> cumpărătoarea morii şi a moşii şi cheltuiala ce s-a făcut 
cu zăgazul şi cu Bucureşti. Stan, Anica. 

In anii de mai sus, 1745. 

<Pe faţa de est:> 

In amintirea eroilor din corn. Mioveni, jud. Muscel/ morţi pentru/ între¬ 
girea Neamului din războiul/ din războiul din 1916-1918: 


serg. 

Gherguş Nicolae 
Tudorache Gh. 
Pană Marin 
Mircioiu Gh. 
Drăgoi I. 

Grozea C-tin 
Căşulete Alex. 
Badea M. 

Grigorescu Grigore 
Vârtejaru I. 
Tudorache C-tin 
Ureche Gh. 
Podeanu Ilie 
Drăgan Toma 
Marinescu N. 
Costache V. G. 



Medalion pentru 
3 soldaţi 




Medalion pentru 
1 sergent 



Mazilu C-tin 

M. Damian 

Ivan Nicolae 

Chiriţescu Gh. 

Ivan C-tin 

Grecu Gavrilă 

Ţupa Toma 

Brutărea D-tru. 

Spilea C-tin 

Podeanu I. C-tin 

Boloşină Gh. 

Radu Petre 

Ivaşcu N. 

Bibicel Gh. 

Iacob C-tin 

Răducu D-tru 

Stancu P. Gr. 

Brutărea G. 

Panait N. G. 

Ghiţă R. Vasile, ser. 
Mihai Damian, ser. 
Popa N. C-tin, ser. 


Ţupa Anton 
Pană C-tin. 

Savu Gh. 

Mihai Gh. C. 
Panait Gh. N-lae 
1928 


Stănescu T. 

Savu N. - cap. 
Manea Ion Alex. 
Costescu C. Alex. 
Popa C. 


O CREAŢIE PLASTICĂ VALOROASĂ 


O icoană din 
lemn, de 28/40 cm, cu 
ramă 31,3/42 cm, 
posedând mărimea 
literelor, în chirilică, 
de 0,4/0,5 cm. Icoana 
se păstrează într-o 
stare relativ bună, 
având însă o mică bu¬ 
cată de lemn dislcată 
din ramă şi un spaţiu 
restrâns de pictură 
căzută în partea de 
jos. Ambele defec¬ 
ţiuni pot fi uşor reme¬ 
diate. Această piesă a 
servit zeci de ani ca 
icoană în casa familiei 
Maria şi Mihalache 
Robea, probabil şi în 
familia părinţilor ulti¬ 
mului, Robea Anghel 
Oprea, şi apoi, din 
1961, prin donaţie în 
locuinţa nepoatei lor, 
Joiţa M. Robea-An¬ 
ghel, căsătorită în Ra- 
coviţa de Jos. Abandonată, prin înlocuirea cu o altă piesă, icoana a intrat în 
posesia noastră din anul 1993. 

Icoana aceasta este una din operele plastice ale pictorului miovean 
Nicolae Mateoiu, care semna cu iniţialele N.M. Despre pictor avem, deo¬ 
camdată, puţine informaţii. Judecând după unele mărturii ale bătrânilor şi 
după creaţiile lăsate în cadrul bisericii locale în 1880, Nicolae Mateoiu este 
indiscutabil un pictor talentat, care cultivă tradiţionalul într-o perfectă 
îmbinare cu elementele modeme, şi productiv, fiind cu mult deasupra unor 
pictori locali. însăşi icoana păstrată cu sfinţenie în casa familiei mele ilus¬ 
trează constatările formulate. 

Icoana evocată, prin imaginaţie şi realizare artistică, e o adevărată 
capodoperă a pictorului miovean, cu nimic mai prejos decât creaţiile similare ale 
pictorilor naţionali. Icoana are o compoziţie biblică complexă, tradiţională, însă 
inedită. Compoziţia ei se desfăşoară pe două niveluri, pe două registre bine pre¬ 
cizate, cu evocări simbolice. In registrul superior apare Atotputernicul, Dum¬ 
nezeu, în zbor pe nourii cerului, crenelaţi, cu trupul acoperit de valul unui nor 
ridicat asemenea unui vârf de munte, având chipul unui moş cu barbă mare şi 
prelungită în jos, în zbor, cu odăjdiile fluturând în aer şi cu braţele înveşmântate 
în alb, întinse în lături, ca pentru zbor şi binecuvântare. 

Pe al doilea registru, foarte important în compoziţie, figurează perso¬ 
najele produse de puterea lui Dumnezeu: Maica Domnului, care domină 
supraproporţional, cadrul, stând pe un jilţ, îmbrăcată în veşminte tradiţionale 
locale, pe dedesubt cu unul albastru, şi pe deasupra, revărsat, cu altul auriu, de 
sub care la mâini şi la poale i se vede primul. în braţe ţine, degajat, pe pruncul 
Iisus, cu dreapta ridicată, uşor desfăcută, şi cu stânga coborâtă pe piciorul stâng, 
îmbrăcat într-o cămaşă alburie, cu o croială modernă, europeană, având la 
încheietoarea de sus un nasture mare. Atât mama cât şi pruncul au capetele pro¬ 
porţionale, fruntea, nasul şi gura potrivite, pomeţii obrajilor plini şi cu ochii bine 
conturaţi, cu priviri blânde. Maica Domnului, gânditoare, direct, în faţă, iar prun¬ 
cul, uşor concentrat, cu privirea spre stânga. în juru-i, deoparte a lor, în două 
grupuri de câte trei, se află sfinţii şi arhanghelii. In stânga, Sfântul Constantin cu 
crucea de mărime naturală în mâna stângă, uşor apliecată spre sine. Sfântul e 
evocat la o vârstă înaintată, cu capul bine proporţionat şi cu ochii, nasul şi gura 
bine conturate, purtând barbă şi mustăţi, cu dreapta ţinând o cruce de mărime 
naturală, uşor sprijinită de sine, şi cu stânga coborâtă cucernic până deasupra 
brâului şi cu un corp atletic, acoperit de trei rânduri de veşminte de un colorit 
variat: un prim veşmânt, de la gât până deasupra încălţămintei negre, bogat, de 
culoare albă, al doilea veşmânt cu tiv vişiniu, de sus până sub genunchi, albas¬ 
tru şi ultima îmbrăcăminte, largă, de la cap până la nivelul tălpii încălţămintei, 
prinsă pe umeri, deschisă în faţă, are culoarea vişinei. Urmează Sfânta Elena, în 
spate acoperită de celelalte două personaje, încât i se vede numai parţial capul, 
cu un ochi, şi aureola. Ultimul din grupul celor trei personaje din dreapta icoanei 

este Sfântul Arhanghel Mihail, tânăr, cu păr bogat pe umeri, îmbrăcat în cunos¬ 
cuta costumaţie de oştean. In celălalt grup, din stânga Maicii Domnului, apare 
celălalt arhanghel, Sfântul Gavril, tânăr, cu părul bogat coborât pe umeri, tot cu 
îmbrăcămintea de oştean. Al doilea personaj, în plan secund, e acoperit de cele 
două personaje din faţă, acestuia observându-i-se numai o mică porţiune tri¬ 
unghiulară din cap şi aureolă. In fine, grupul se încheie cu Sfântul Nicolae, 
prezentat integral, ca şi Sfântul Constantin, la o vârstă tot înaintată, poate mai 
mult decât celălalt, cu capul proeminent şi faţa încadrată de barbă şi mustăţi, cu 
dreapta liberă înălţată până sub bărbie şi cu stânga coborâtă, ţinând o carte cu 
coperţile negre, în faţă şi posedând un trup atletic, dar acoperit până la nivelul 
încălţămintei de odăjdiile arhiereşti - cu un veşmânt larg şi de sus până jos, 
albastru, şi cu al doilea, un fel de pelerină, vişinie, peste care coboară patrafirul 
cu 3 cruci mari pe el şi cu 3 ciucuri jos, de la gât până deasupra încălţămintei, de 
culoare portocalie. Privirile tuturor personajelor din grupuri, într-o atitudine de 
smerenie, sunt îndreptate admirativ către Maică şi prunc. 

Prin configurarea ierarhică a celor patru categorii de personaje - Dum¬ 
nezeu, Maica Domnului, Iisus, arhanghelii Mihail şi Gavril, sfinţii Constantin, 
Elena, Govin şi Nicolae - artistul a evocat principalele personaje ale creştinis¬ 
mului: pe Dumnezeu şi pe Fiul său, care simbolizează forţa divină, pe sfinţi, 
luptătorii care cu uriaşe sacrificii au organizat biserica şi au răspândit credinţa 
creştină pe pământ, şi arhanghelii, apărătorii credinţei şi duşmanii Satanei, 
momente pe care el le-a grefat adânc în memoria credincioşilor şi le-a influenţat 
continuu comportamentul religios. Pictorul, la un adevărat nivel naţional, a ştiut 
magistral să contureze pregnant chipurile universului biblic, cu interiorizările şi 
înfăţişarea lor fizică, prin linii variate şi certe şi printr-o gamă cromatică 
tradiţională limitată la culorile dominante: galben-auriu şi portocaliu-albastru, 
vişiniu, brun şi alb, în tonuri variate. 

Inscripţiile de tipar, cu alb, etajate pe 4 benzi, 3 dintre ele deasupra 
capetelor (personajelor). Tot de sus în jos: 

A<tot> P<utemicul>, 

M<aica> D<omnului>, 

Sf<ântul> Co<n>st<a>ndin, Sf<ânta> Elena, Sf<ântul> ar<hanghel> 
Mihail; sf<ântul> ar<hanghel> Gabriel, Sf<ântul> m<ucenic> Govin, Sf<ântul> 
Nicolae. 

De N<icolae> M<ateoiu> Zugrav 1 . Mioveni, 1875 M<ai> 20. 

Colecţia de documente prof. dr. Mihail M. Robea. 


l 


Acum literele sunt deteriorate. 

MIOVENI - O AŞEZARE DEMOLATĂ ÎŞI REVENDICĂ 
NUMELE EI ISTORIC 

Frumoasa aşezare Mioveni - Argeş este una dintre multele localităţi 
demolate din ţară şi, în plus, cu numele schimbat cu altul, Colibaşi. 

In pofida existenţei unui vechi sat cu frumoase gospodării de oameni 
harnici, a protestelor vehemente ale locuitorilor lui şi a prezenţei în vecinătate a 
altor zone mult mai adecvate ridicării unui oraş, inclusiv a unei suprafeţe întinse 
de păşune, unde nu trebuia, deci, demolat nimic, autorităţile judeţene ceauşiste, 
împreună cu cele locale, pe baza dispoziţiilor forurilor centrale, a „preţioaselor 
indicaţii” ale dictatorului, au trecut încă din anul 1972 la demolarea rapidă a 
aşezării şi la construirea aici a unui centru urban pentru colectivitatea sătească şi 
muncitorii de la întreprinderea de Autoturisme şi I.R.N.E. 

Persistând în ideea desfiinţării cu totul a aşezării, aceleaşi autorităţi 
ceauşiste, nereţinând protestele insistente ale locuitorilor la toate nivelurile, au 
propus şi au obţinut din partea dictatorului, prin Legea nr. 2/1989 (la trecerea 
unor localităţi de la sat la oraş), schimbarea numelui aşezării Mioveni, unde se 
află de altfel întreprinderea de Autoturisme, cu cel al satului vecin Colibaşi, în 
care nu s-a construit nici un bloc. Modificarea toponimicului, nejustificată, a 
produs o adâncă amărăciune în inimile oamenilor. 

In noile condiţii social-politice create de Revoluţie se impun anularea 
actului vechilor autorităţi şi revenirea la numele istoric de Mioveni al localităţii 
- deci oraşul Mioveni, nu oraşul Colibaşi. Susţinerea cauzei se bazează pe 
următoarele motive principale: 

1. Vechimea multiseculară a aşezării Mioveni, atestată pentru prima 
dată într-un document din timpul domniei lui Radu cel Frumos (1462-1475) ce 
a fost reînnoit la 7 septembrie 1485 de Vlad Călugărul. Prima atestare a satului 
Colibaşi: 15 ianuarie 1655; 

2. Construirea tuturor blocurilor numai pe teritoriul satului Mioveni; 

3. Obişnuinţa, în practica edilitară, de a păstra toponimicul localităţii în 
cazul trecerii ei de la sat la oraş, ceea ce-i indică saltul istoric; 

4. Pătrunderea numelui de Mioveni în documentele istorice şi în presă 
şi păstrarea lui în limbajul cotidian al locuitorilor, care n-ar putea folosi un topo¬ 
nimic de împrumut (Colibaşi). Ce înseamnă, de fapt, Colibaşi? 

Revenirea la numele iniţial al localităţii constituie un act justiţiar, ce ar 
cicatriza parţial rănile sătenilor produse de demolarea gospodăriilor şi de 
pierderea identităţii lor colective. 


1990 

MOMENTE DIN FRĂMÂNTĂRILE SOCIALE ALE SĂTENILOR 
DIN MIOVENI-ARGEŞ 

în dezvoltarea sa istorică, ţăranii din Mioveni, energici şi stăpâniţi de 
spiritul justiţiei sociale, au dus o luptă dârză şi constantă împotriva boeirilor 
(locali şi străini), clerului şi autorităţilor pentru apărarea pământurilor arabile, a 
grădinilor cu pomi fructiferi, a răzoarelor cu vie şi pentru păstrarea demnităţii 
lor. Această luptă continuă s-a desfăşurat, ca şi în alte aşezări rurale, printr-o 
mare diversitate de forme, cu o structură clasică, de la simpla plângere sau recla¬ 
mare până la iniţierea unor acţiuni violente. în mod obişnuit, generaţiile de ţărani 
şi-au exprimat gradat reacţiile lor faţă de aspectele sociale, rareori au conjugat 
concomitent 2-3 tipuri de luptă. 

In ordinea intensităţii şi gradaţiei lor, una din aceste forme de luptă, 
aflată la îndemâna oricărui miovean în epoca medievală, era aceea a construirii 
gospodăriilor în terenurile accidentate, împădurite şi îndepărtate de vatra satului, 
în ultimele două terase ale amfiteatrului de vest a piemontului Cândeşti. Topo¬ 
nimia locală va înregistra fenomenul social cu formulele: Dealul lui Tiţoi, Dealul 
Vârtejarului, Poiana Mătuşii, Poiana Ghinii, Poiana La Brutărea ş.a. Prin con¬ 
struirea gospodăriilor departe de centrul administrativ şi de conacele boierilor, 
ţăranii mioveni evitau mult contactul cu aceştia şi cu autorităţile şi se sustrăgeau 
mai uşor de la obligaţiile fiscale şi economice. 

Plângerea, reclamaţia în scris a constituit o formă frecventă de rezis¬ 
tenţă în toate epocile istorice anterioare. în jălbile, în reclamaţiile lor adresate 
autorităţilor, boierilor şi stareţilor mănăstirilor, sătenii se plângeau de încălcări 
de hotar de către proprietari, de mărirea obligaţiilor agrare şi de abuzurile 
autorităţilor laice şi ecleziastice şi solicitau rezolvarea chestiunilor ivite în spiri¬ 
tul justiţiei sociale. Un singur esemplu raportat la tentativa de aplicare eronată a 
reformei agrare din 1864, care a stârnit atâtea frământări printre ţărani. Pen¬ 
tru a-şi menţine în continuare proprietăţile lor neştirbite, Tănase Panova şi 
Gheorghe Popa Dumitru contestă pe lângă Comisia de împroprietărire, sub 
diverse pretexte, dreptul unor clăcaşi de a fi împroprietăriţi pe moşiile lor, iar 
Emil Gillet socoteşte nepotrivită clasificarea a două familii la categoria 
clăcaşilor de 2 boi'. In faţa intenţiilor proprietarilor, clăcaşii, în plângerile lor la 
felurite foruri, le denunţă substratul intervenţiilor acestora şi, pe baza unor argu¬ 
mente solide, îşi susţin drepturile lor seculare la împroprietărire. Ion Boişu, 


* Mihail M. Robea, Mioveni-Argeş. Corpusul de documente şi inscripţii ale oraşului. 
Bucureşti, Casa Editorială Muntenia, 2000. p. 188. 

de exemplu, redactează, deşi fără succes, un recurs tocmai la Consiliul de Stat 
împotriva Comitetului Permanent, care l-a scos uşor din dreptul său de a avea 
lotul de împroprietărit, „pe moşia unde a clăcăşit a D-nei Profira, fiica răposatu¬ 
lui Diaconu Procopie, în categoria cu braţele, cum l-a înscris Comisiunea de 
Plasă” 2 . 

în apărarea drepturilor şi demnităţii lor, ţăranii mioveni n-au cruţat nici 
abuzurile şi abaterile autorităţilor ecleziastice. în acest sens, este edificatoare 
plângerea din 18 ianuarie 1862 a opt familii împotriva celor trei preoţi ai satului, 
către protopopie. Cu toate că sătenii „s-au achitat de toate drepturile prioţieşti”, 
aceştia îşi neglijau obligaţiile profesionale şi se abăteau de la etica civică. 
In încheiere, ei cer ferm protopopului „a le face cea mai scumpă cercetare” spre 
a-i sancţiona. Chemat la protopop, preotul P. Diaconescu, care probabil răspun¬ 
dea de ceilalţi, nu s-a prezentat. Atunci s-a fixat un nou termen şi au fost invitaţi 
toţi preoţii la anchetare 3 . 

Nesoluţionarea în spirit justiţiar a plângerilor, a reclamaţiilor de către 
autorităţi, în special cele privind diferite bunuri, conducea în majoritatea 
cazurilor la intentarea proceselor de către ţărani. Deschiderea de procese era o 
formă de rezistenţă întâlnită frecvent în toate epocile precedente, îndeosebi în 
epoca modernă şi în perioada interbelică. Subiectele proceselor cu moşierii, cele 
mai numeroase, le constituiau încălcarea hotarelor, uzurparea unor proprietăţi, 
culegerea abuzivă a recoltelor, reţinerea în oboare a vitelor locuitorilor aflate la 
păşunat şi altele. Uneori, anumiţi ţărani, indignaţi de atitudinile samavolnice 
repetate ale boierilor şi de incapacitatea justiţiei de a le pune capăt, recurgeau în 
mai multe rânduri la instanţele judecătoreşti. Săteanul care a apelat cel mai mult 
la justiţie - în perioada interbelică - a fost ţăranul sărac şi ferm Grigore Scraoagă; 
el a introdus peste 20 de procese moşierilor Nicu Zamfirescu şi Constantin 
Niţescu. Nu de puţine ori deschiderea de procese antrena grupuri largi de ţărani, 
pe perioade întinse de ani. Astfel, procesul cu Alecu Angelescu a antrenat pe toţi 
clăcaşii de pe moşia lui şi a durat doi ani (1859-1860), ajungându-se până la 
guvern. Mai recent, procesul posesorilor de loturi în lunca Ogrăzii cu avocatul 
C. Niţescu a angrenat, de asemenea, mai mulţi locuitori, timp de mai mulţi ani. 
Deseori, cu tot caracterul de clasă al justiţiei, sătenii mioveni, fermi, obţineau 
satisfacţii, dreptate. 

Recuperarea cu forţa a pământurilor acaparate este, de asemenea, în 
istoria aşezării o formă de luptă practicată frecvent de ţăranii din Mioveni. 

2/ bidem , p. 201. 

^ lbidem.p . 124-185. 

Deposedaţi de pământurile lor într-un fel sau altul şi neîndreptăţiţi de justiţie, 
sătenii, disperaţi, recurgeau atunci la acest mijloc de reintrare forţată în posesia 
lor, trecând la folosirea terenurilor. Documentele consemnează atât cazuri indi¬ 
viduale cât şi cazuri colective de reintrare în posesia terenurilor acaparate. Cazul 
lui Iancul din 1785, relatat amplu într-un document, se constituie într-un exem¬ 
plu clasic. Dorind să reintre în posesia unei „livade de pruni” de pe moşia 
mănăstirii Valea, plantată de tatăl său pe când se afla cârciumar acolo şi trecută 
abuziv între timp în stăpânirea acesteia, Iancul din Mioveni au tras la judecată 
înaintea noastră” (a ispravnicului - M.M.R.) pe egumenul mănăstirii. Deşi i se 
recunoştea dreptul de proprietate în virtutea rămânerii ca stăpân a aceluia care 
curăţa şi planta un teren, lui Iancul i se refuza, prin diferite pretexte, reintrarea în 
posesia livezii cu pruni. în aceste împrejurări, nemulţumit de .judecată”, şi-a 
făcut singur dreptate - documentul precizează: „atât livada cât şi rodul cel cu sâl- 
nicie s-au luat de dânsul”. în decembrie al aceluiaşi an, pricina ajungea tocmai 
la divanul domnesc 4 , soluţia acestuia nu este însă cunoscută. 

în secolele următoare, în condiţiile creşterii galpoante a interesului 
moşierilor pentru pământ şi ale pulverizării loturilor ţărăneşti forma aceasta de 
luptă n-a fost absolut abandonată; dimpotrivă, ea a fost mai mult folosită. In anul 
1940, ca să dăm un singur exemplu, o parte din lotul cu pădure al Efimiţei şi 
Alexandru Nenciu a fost cotropită de Constantin Niţescu în vederea dării ei în 
tăiere. Numai intervenţia energică a Efimiţei Nenciu a condus la înlăturarea 
cotropirii şi la recuperarea terenului. Aflând că i se va tăia partea de pădure, ea 
s-a dus cu câţiva săteni în pădure şi a tăiat-o mai înainte. în acelaşi timp, a alun- 
gat-o pe soţia moşierului, Rădiţa, care venise acolo cu ameninţări dure. De la 
acest episod, dreptul de proprietate al familiei Nenciu n-a mai fost tulburat. 5 

în aceeaşi perioadă, moşierii Constantin Niţescu şi Nicolae Zam- 
firescu înarmaţi cu puşti, au intenţionat să cotropească - sub pretextul sta¬ 
bilirii hotarului - o parte din loturile altor ţărani, Mihalache Mihai şi Toma 
Mihai. însă aceştia din urmă, dându-şi seama de intenţiile moşierilor, i-au 
dezarmat şi i-au imobilizat 6 . 

Reintrarea cu forţa în posesia pământurilor şi a bunurilor lor acaparate 
era practicată, de asemenea, de grupuri largi de ţărani. în epoca medievală, 
moşiile boiereşti şi mănăstireşti, alcătuite şi cu pământuri cotropite de la clăcaşi 

4 lbidem, p. 74-75. 

-’lnt'. Efimiţa Nenciu, 79 de ani, 10 oct. 1982, culeg. M.M.R. 

^Inf. Nicolae Gh. Bnttărea, 73 de ani, Mioveni-Argeş, Culeg. M.M.R., 23 aug. 1987. 

şi moşneni, erau deseori „împresurate”. O împresurare de proporţii au făcut-o în 
1775, ţăranii de aici, împreună cu vecinii lor, asupra unor moşii ale mănăstirii 
Valea Muscel din Mihoveni, Piscani şi din alte aşezări muscelene. La cererea 
expresă şi alarmantă a egumenului, domnitorul Alexandru I. Ipsilanti, a emis o 
carte prin care a orânduit mai mulţi boieri şi demnitari să întreprindă cercetarea 
moşiilor respective ale mănăstirii 7 . 

O altă formă de luptă, apropiată de cea precedentă, este refuzul 
îndeplinirii obligaţiilor faţă de stăpânii pământurilor, a efectuării zilelor de clacă 
şi a dijmuirii roadelor. Şi în primul rând - a dijmuirii produselor de către boieri 
şi cler. Forma era destul de frecventă în epoca medievală, dar şi în cea modernă. 
Prin această formă, care s-a menţinut tot timpul în contextul relaţiilor de dijmă, 
sătenii reţineau pentru familiile lor o mare parte sau întreaga recoltă de cereale, 
struguri sau fructe de pe loturile lucrate în sistemul dijmei. O sustragere a 
„bucatelor” de la dijmuirea lor de către conducerea aceleaşi mănăstiri Valea a 
devenit de notorietate publică în august 1804. Lin număr de 8 locuitori, având 
„locuri pe moşia mănăstirii”, au fost surprinşi de către oamenii acesteia trans¬ 
portând acasă roadele fără a fi în prealabil dijmuite. Ameninţaţi brutal cu luarea 
locurilor, ei au dat egumenului un zapis prin care se obligau în mod expres ca 
„de atunci încolo să arate produsele spre a fi dijmuite şi, în cazul vreunui 
„vicleşug”, să li se confişte toate bucatele ce le vom face” 8 . Transportarea acasă, 
pe drumuri ocolite, a recoltelor era practicată şi pe moşiile boierilor străini de 
localitate. în perioada interbelică, bunăoară, nesupunerea produselor cerealiere, 
îndeosebi la dijmuire, era practicată curent şi amplu de grupuri largi de sătenii 
săraci pe moşia din Mioveni a lui Costache Crasan din Piscani 0 . 

Lupta haiducească din Muscel condusă de Radu Anghel (1827-1865), 
un haiduc de notorietate naţională 10 , la mijlocul secolului trecut, a fost cunoscută 
de ţărănimea din Mioveni. Potrivit unor amintiri mai vechi ale bătrânilor" şi a 
unor tradiţii păstrate în colectivitatea locală, în mare parte verificabile, aceasta a 
simpatizat acţiunile justiţiare ale haiducilor şi s-a solidarizat cu ele, iar unii au 

^Mihail M. Robea, Mioveni-Arges. Corpusul de documente si inscripţii ale oraşului, 

p. 73. 

^[bidem , p. 77-78. 

^Inf. Ion Năstase, 71 de ani, I mai 1954; Nicolae I. Năstase, 58 de ani, 31 ianuarie 1984; 
Zoe M. Robea, 74 de ani, 31 ianuarie 1984, Mioveni. Culeg. M.M.R. 

'^Mihail M. Robea, 140de ani de la naşterea haiducului Radu Anghel, în Secera şi cio¬ 
canul, an XVIII, nr.4260,21 ianuarie 1968, p.3. 

* *Inf. Maria M. Robea, 75 de ani, 15 aug. 1951; Ion Năstase, 71 de ani, 15 mai 1954; 
Stelica Nuţă, 79 de ani, 17 sept. 1980; toţi din Mioveni. Culeg. M.M.R. 

beneficiat de ajutoarele materiale ale „căpitanului”. Ţăranii de aici ştiau şi ascun¬ 
deau în faţa poterilor apariţia frecventă a lui Radu Anghel şi a tovarăşilor lui în 
pădurile întinse din estul aşezării, situată aproape de meleagurile natale ale 
„comandirului”, satul Greci, şi întârzierea lor, uneori prelungită, la hanul lui 
R. Focănescu, ridicat peste gârla Văii Mari şi la „Drumul Mare” Râncăciov- 
Mioveni-Racoviţa. Prezenţa haiducilor la hanul din pădure s-a păstrat şi în 
tradiţia locală - Radu Anghel la han. Zona estică a satului, acoperită cu bătrâne 
păduri de stejar şi fag, oferă, împreună cu alte zone vecine asemănătoare, un loc 
sigur pentru acţiunile şi adăpostirea haiducilor. O tradiţie locală evocă ajutorarea 
cu bani de către Radu Anghel a familiei ţăranului sărac Grigore Siplea din 
Mioveni, în preajma căsătoriei unui fiu. Iată tradiţia culeasă la 15 august 1951 
de la Maria M. Robea, de 75 de ani ( ibidem , p. 245-246). 

Mai târziu, la hore şi la şezători, sătenii ascultau, unii chiar le cântau, 
cele două balade populare despre Radu Anghel şi tovarăşii lui - Radu lui Anghel 
şi La crâşma Stanii. Amintirea lui nu s-a stins absolut nici astăzi! 

Ţăranii din Mioveni, aflaţi într-o continuă stare de efervescenţă re¬ 
voluţionară, au simpatizat şi şi-au manifestat în mod nemijlocit interesul faţă de 
marile mişcări sociale - revoluţiile de la 1821 şi 1848 şi răscoala din 1907. 
Numai adoptarea unor măsuri urgente de precauţie şi dislocarea în zonă a unor 
subunităţi militare de intimidare, ca cea de proporţii din 1907'\ de către 
autorităţile judeţului au preîntâmpinat izbucnirea actelor de violenţă. 

Totuşi, la 1848, ţăranii mioveni au participat, într-un cadru zonal, la re¬ 
voluţie. întors la proprietatea sa din Racoviţa de Jos, parucicul Toma Conţescu, 
revoluţionar şi prieten cu fraţii Goleşti şi cu alţi revoluţionari, a chemat pe 
clăcaşii săi şi pe ţăranii din satele vecine, în primul rând pe cei din Mioveni, fiind 
cei mai apropiaţi, în zilele de sâmbătă, 29 mai, şi duminică, 30 mai, la adunări, 
făcând propagandă revoluţionară printre ei. Potrivit unui raport întocmit ulterior, 
el „a invitat pe locuitorii satului Racoviţa şi alţi alăturaţi la răzvrătire (subliniera 
noastră - M.M.R.), cu făgăduieli de apărare de toate datoriile săteşti şi proprie- 
tăriceşti, de bani şi arme, zicându-le şi să nu mai primească în satele lor pe nici 
un dregător al stăpânirii. A treia zi, luni dimineaţa, 31 mai 1848, pe când sub- 
cârmuitorul plăşii şi cu dorobanţii erau plecaţi la marginea judeţului ca să 
întâmpine pe domnitor ce mergea la Câmpulung, s-au strâns o mulţime de ţărani 
în capitala plăşii, în Racoviţa, şi sub conducerea lui Toma Conţescu, i-au atacat 

*2şt. Trâmbaciu, 1907 în zona Muscelului, în „Studii şi comunicări”, Muzeul Piteşti, V, 
19X0, p. 400-402. 

sediul şi apoi clăcaşii au călcat gospodăria arendaşului, Iordache Găiseanu, 
luând şi distrugând unele bunuri. Acţiunea, precedând declanşarea organizată a 
revoluţiei, s-a limitat la aceste aspecte. Ţăranii fruntaşi, în număr de 9, şi Toma 
Conţescu au fost arestaţi, primii au fost întemniţaţi la Câmpulung, iar ultimul 
trimis la Bucureşti. Vor fi eliberaţi în vremea desfăşurării revoluţiei şi, din nou, 
arestaţi în timpul reprimării ei. Cauza lor juridică a fost stinsă tocmai în februa¬ 
rie 1850°. Printre participanţii fruntaşi la revoluţie şi cei închişi s-a aflat şi 
săteanul Ion Slătineanu din Mioveni, înregistrat în catagrafia locuitorilor lui din 
1853 la nr. 119*. 

In perioada interbelică, de asemenea, ţăranii din Mioveni, deveniţi 
muncitori în diferite oraşe şi în localitate, pe şantierul noii uzine, au participat 
alături de alţi muncitori la luptele pentru revendicări economice, sociale şi 
politice. Dintre aceşti muncitori aflaţi în Bucureşti, Marin Bibicel, care lucra la 
Atelierele „Griviţa”, a participat la marea grevă din februarie 1933. în urma 
reprimării ei sângeroase, el s-a întors în Mioveni şi a stat ascuns mai multă 
vreme. Abia mai târziu s-a dus la Bucureşti şi şi-a reluat lucrul. Muncitorii 
mioveni de pe şantierul uzinei Mioveni, nemulţumit de condiţiile de muncă 
oferite de conducerea Societăţii „Sonaco”, au participat de mai multe ori la 
acţiuni revendicative privind asigurarea unor condiţii mai bune de lucru şi salarii 
mai mari. Femeile cereau conducerii şantierului în mod expres salarii egale cu 
ale bărbaţilor. Muncitoarea Maria Popescu se afla nu de puţine ori în fruntea 
acestor femei 15 . 

în concluzie, prin participarea ţărănimii din satul Mioveni-Argeş în 
decursul istoriei sale, la numeroase şi variate forme de luptă, s-a relevat capa¬ 
citatea revoluţionară şi posibilitatea ei de a limita deseori acţiunile samavolnice 
ale moşierilor şi clerului şi abuzurile autorităţilor. 


Col. farm. Gh. C. Săvulescu, Anul 1848 în Argeş şi Muscel. Răscoala clăcaşilorsub 
conducerea lui Toma Conţescu. Bucureşti, Ed Militară. 1975, p. 16-22. 

'^Mihail M. Robea, Istoria comunei Mioveni din regiunea Argeş (ms. 1953), p. 119. 
Ibidem, p. 160. 

PERSONALITĂŢI ALE MIOVENIULUI 

STANCIUL MIHOVEANUL 

Satele medievale româneşti produceau mai rar câte o personalitate cu 
deschideri umaniste. Totuşi, Mihoveniul, în pofida condiţiilor vitrege, a dat o 
asemenea personalitate prin boierul Standul din Mihoveni sau Standul Roşu - 
cum apare el în documentele contemporane. Datele biografice directe îi lipsesc, 
însă viaţa şi preocupările lui pot fi reconstituite în liniile esenţiale din 
numeroasele acte emise în care e implicat. 

Stanciul a trăit şi a activat pe tărâm juridic în secolul al XVII-lea. Un 
hrisov din 9 aprilie 1619 îl menţionează pentru prima dată în ipostaza de mar¬ 
tor 1 . Era un boiernaş de ţară, fără nici un rang oficial, locuind probabil în 
Mihovenii de Jos. Insă Stanciul îşi depăşeşte condiţia socială, devenind boier rel¬ 
ativ bogat, în urma cumpărării unor terenuri de la mai mulţi moşneni în 
Mihovenii de Jos (Părăeşti). Printr-un hrisov din 7 mai 1641 domnitorul Matei 
Basarab îi confirmă şi întăreşte aceste cumpărături, precum: „partea lui Mihăilă” 
vândută cu 800 de aspri; „două locuri de la Stanciul Câmul pe 120 de aspri”; „de 
la David toată partea lui din câmp, din pădure, din apă şi din siliştea satului” - 
pe 1500 de aspri; „partea lui Pătru şi a frăţine-său lui Ţigan şi Voico şi Oprişa şi 
Neagoe şi Stanciu - cu 1000 de aspri gata; de la Stan şi fratele lui Vlad... toate 
părţile lor din câmp, din pădure, din apă, din siliştea satului din preste tot hotarul 
oricât se va alege drept 1340 aspri gata” şi „un loc, o silişte de casă la Mihovenii 
de Jos, de la Sinea din Miceşti,... drept 400 aspri gata”. 1 Toate terenurile, 
alcătuite din apă, câmp, siliştea satului, pădure ş.a., se întindeau de la un capăt la 
altul al satului, de la est la vest. Rotunjirea averii funciare i-a adus preţuire şi 
credibilitate în rândul celorlalţi boieri, cler şi domnitor. 

Apreciindu-i moralitatea şi având încredere în el, diferiţi demnitari i-au 
încredinţat mai multe misiuni juridice sensibile, vizând transmiterea şi consoli¬ 
darea proprietăţilor lor de pământ în condiţii optime şi pacifiste. Formele de 
transmitere a proprietăţii erau numeroase şi Stanciul a participat la toate tipurile 
în calitate de martor. Vânzarea era forma cea mai frecventă de transmitere a 
terenurilor. Următorii proprietari îşi vând terenuri, în prezenţa martorilor, pre- 


'Mihail M. Robea, Mioveni-Argeş..., Bucureşti, Casa Editorială Muntenia, 2009, p. 46. 
2 Ibidem , p. 50-51. 

cum şi a lui Stanciul, diferiţilor cumpărători din judeţul Muscel: Ştefan postel¬ 
nic şi jupâneasa sa Neacşa din Tămăşeşti îi dau o moşie în satul Cârsteianeşti lui 
Ion Vrabie (30 ianuarie 1634)\ Tudoran îi vinde o ocină în Lăzăreşti cumnatu¬ 
lui său Mânui şi lui Dragomir (12 mai 1634) 4 , Mitrea şi feciorii lui dau o moşie 
în Conţeşti luiVlaicul logofăt (6 mai 1640)', Ştefan al Radului îi vinde o ocină 
din Băjeşti lui Mareş logofătul (3 dec. 1643) 6 , Neagoe şi cei trei fraţi ai săi vând 
„funii trei” de pământ din Mălureni lui Stroe vel vist. (14 ian. 1649) 7 etc. 


O altă formă de transmitere a „moşiilor” o constituie înfrăţirea mem¬ 
brilor familiei sau ai neamului, ca frecvenţă apropiată de cea precedentă, în se- 



Vedere parţială a Mioveniului. 


colul al XVII-lea. înfrăţirea trebuia consemnată într-un document anume de 
către domnitor şi beneficiarul urma la succesiune după decesul binefăcătorului 


^ Ibidem, p. 48. 

^ Ibidem , p. 49-50. 

5 Şt. Andreescu, Documente. Mănăstirea Cornet, în „Mitropolia Olteniei”, an. XVIII, 
1966, nr. 7-8, p. 674-687. 

^ Ibidem. 

^Mihail M. Robea, Op. cit., p. 58-59. 

său. Standul n-a lipsit de la unele înfrăţiri. Bunăoară, Gavrilaş spătarul se 
înfrăţeşte cu Mareş logofătul pe moşia sa din Brătieni. Pentru înfrăţire, primul 
i-a oferit ultimului, adică lui Mareş logofătul, două delniţe (20 iul. 1644) 8 . 

O cale mai rară de transmitere a averii rudelor rămase după deces era 
alcătuirea diatei, a testamentului, în care se preciza dimensiunile şi destinaţia 
averii autorului actului. Stanciul Roşu semnează ca martor, la 7 mai 1642, diata 
lui Stanciu logofăt din Racoviţă. 9 

Integritatea moşiei era asigurată juridic prin hotărnicire, desfăşurată - 
când proprietatea era atacată de vecini sau rude - în două etape: alegerea 
hotarelor şi emiterea actului constatator. Proprietarul domeniului, boier sau 
stareţul unei mănăstiri, considerat frustrat, se plângea domnitorului care numea 
ceata de boieri hotărnici (12-24 de persoane) şi pe un delegat credincios de-al 
său ce se deplasau în interiorul moşiei şi pe baza actelor acesteia şi ale vecinilor, 
cu toţi de faţă, stabileau hotarele vechi ale terenului, împietrându-le şi mai 
punându-i alte semne. La sfârşitul acţiunii, care deseori era făcută sub jurământ, 
boierii hotărnici întocmeau „rapoarte” şi, pe baza lor, domnitorul elabora o nouă 
hotărnicie temeinică. în mai multe rânduri, Stanciul Mihoveanul, bucurându-se 
de încrederea domnitorului şi a demnitarilor contemporani, a fost inclus în ceata 
hotamicilor, participând la alegerea şi hotărnicirea mai multor moşii din judeţul 
Muscel, precum Bratia a mănăstirii Vieroş, danie a Codrei logofăt şi a fraţilor 
săi, dar contestată o vreme de Radu Gealălăul (18 ian. 1642)'°, Voineşti, a 
mănăstirii Câmpulung, cumpărată de la Mihai spătar, jupâneasa Maria şi 
gineră-său Andrei, dar „amestecată cu boierii de la Lereşti” (20 ian. 1647)", 
Voineşti, Bogăteşti şi Bădeni, hotărnicită o dată, dar contestată după moartea 
domnitorului Matei Bas arab, executându-se totuşi unele îndreptări de hotare 
(14 sept. 1654) i: etc. 

O altă cale similară cu cea precedentă pentru asigurarea unei proprietăţi 
a unui latifundiar - aici a reţinerii unui rumân pe o moşie - era emiterea unei 
hotărnicii de către domnitor - în cazul pierderii procesului de ieşire din starea de 
rumân a ţăranului, pentru menţinerea stării vechi. Nici de la acest act nu lipseau 
martorii - nici Stanciul Roşu. Crin şi cei trei feciori ai săi, rumâni din Poenari ai 


%t. Andreescu, Op. cit., p. 689. 
9 D.I.R. B.T.R., voi. V. 

'^Mihail M. Robea, Op. cit., p. 52. 
* 1 Ibidem, p. 57-58. 

'2 Ibidem , p 59. 

mănăstirii Vieroş, dorind să devină liberi, s-au judecat cu mănăstirea şi, din 
cauza actelor, n-au reuşit; domnitorul le confirma printr-un hrisov statutul ante¬ 
rior (26 apr. 1634). 11 



O troiţă cu aspect medieval. 


Lui Standul Mihoveanul, martor obişnuit şi martor hotamic, care a 
participat la numeroase acţiuni juridice cu martori n-a primit nici un reproş, fiind 
un om cinstit, drept, neinfluenţabil şi care a adus linişte în multe familii şi 
mănăstiri. El a făcut cinste satului Mihoveni şi l-a făcut cunoscut. 

Dorea ca cei doi fii ai săi, Ioan şi Stanciu, să-i continue preocupările. 
Intr-adevăr, însă sporadic, documentele le semnalează aceste preocupări. La 
vânzarea unei părţi din satele Tocsobeşti şi Mihoveni, la 10 august 1656 14 , ei 
apar ca martori. 


Ibidem , p. 48-49. 
*4 Ibidem , p. 60-61. 

ÎNVĂŢĂTOAREA IULIA ZAMFIRESCU 

In cursul istoriei sale, învăţământul primar din Mioveni a cunoscut mai 
mulţi dscăli inimoşi, patrioţi şi legaţi de năzuinţele directe ale comunităţii, pre¬ 
cum Ion Diaconescu, Alexandru Popescu ş.a. 

învăţătoarea Iulia Zamfirescu este una din această serie de învăţători. 
S-a născut la 7 iulie 1907 în familia pr. Nicolae Niţescu şi a Măriei Niţescu din 
comuna Boteni - Muscel. A urmat şcoala primară în localitatea natală (1914- 
1918) şi, spre a deveni învăţătoare, Şcoala Normală de Fete din Piteşti (1918- 
1925). Absolvind studiile normale, este numită învăţătoare la 1 septembrie 1925 
la şcoala din Mioveni pe al 3-lea post, atunci înfiinţat 1 . Tot în acest an se şi 
căsătoreşte cu Nicu Zamfirescu, un proprietar dur, dar cu vederi modeme - a 
construit în centrul comunei un impozant edificiu social-cultural, cu două 
niveluri, şi-a introdus iluminatul public cu petrol. Căsătoria i-a imprimat o anu¬ 
mită superioritate morală. învăţătoarea avea o ţinută robustă, chiar atletică, mai 
înaltă cu un cap decât o femeie obişnuită şi cu o privire iscoditoare. Obişnuia sa 
se îmbrace în haine de calitate superioară, cu o croială clasică şi să se schimbe 
deseori în cursul unei mie. 

Era preocupată într-un înalt grad de a avea o cultură pedagogică solidă, 
spre a putea răspunde tuturor provocărilor cotidiene, dar şi pentru a obţine 
aprecieri favorabile din partea forurilor decizionale.. In acest sens, îşi trece 
primele probe de consolidare a pregătirii pedagogice (capacitatea, definitivatul) 
şi toate gradele didactice: gradul II didactic (1 septembrie 1937) şi I (1 septem¬ 
brie 1944). La examenul de gradul I didactic a susţinut, conform Legii 
învăţământului Primar, art. 163, care cerea o lucrare originală, Monografia 
comunei Racoviţa - Muscel. 

Descoperită într-un dosar din Arhivele Naţionale Centrale, ea n-a avut 
niciun impact printre cititori. Autoarea n-a ales niciunul din cele două planuri ale 
monografiilor rurale ce circulau în perioda respectivă, unul de ministrul Lascăr 
Catargiu (1903), altul de sociologul D. Guşti. Şi-a alcătuit un plan personal, cu 
unele sugestii din primul plan, fiind însă deficitar, lipsindu-i structurarea infor¬ 
maţiilor cu aceeaşi tematică în capitolele distincte, coerenţa şi cursivitatea. Aşa 
apar inoportun anumite subcapitole în capitole cu altă tematică. Materialul 
informativ provine din observaţiile directe, convorbiri şi de la unele instituţii 

' Mihail M. Robea, Mioveni-Argeş, Corpusul de documente şi inscripţii a/e oraşului. 
Bucureşti, Casa Editorială Muntenia, 2009, p. 292. 

^Arh. Naţ„ Bucureşti, Ministerul Culturii Naţionale şi al Cultelor, dos. 769/1944, 


f. 39-100. 

locale. Referirile documentare absentează aproape cu totul, din care cauză 
lipsesc chiar primele datări documentare ale celor două sate. (Neavând o viziune 
ştiinţifică (istorică) şi o bază documentată solidă, ea prezintă, descriptiv, 
aspectele şi faptele contemporane. Totuşi descoperim aici multe informaţii con¬ 
temporane interesante despre mişcarea populaţiei, despre economia şi obi 
ceiurile populare ale comunei. în orice caz, este prima tentativă de redactare a 
monografiei unor sate din componenţa actuală a oraşului Mioveni. 

La numirea sa în învăţământ, Iulia Zamfirescu a găsit un sistem şcolar 
complex, coerent, experimentat, compus din două laturi interdependente, active, 
direcţionate în două domenii esenţiale: şcolarizarea tineretului şi ridicarea mate¬ 
rială a comunităţii. Ultimul domeniu constituia activitatea extraşcolară a 
dascălilor, corespunzătoare mişcării haretiste, iniţiată de celebrul ministru al 
învăţământului Spiru Haret (1851-1912). în cadrul mişcării extraşcolare, 
învăţătorii doreau luminarea culturală şi ridicarea materială a ţărănimii prin şcoli 
de adulţi, înfiinţarea de biblioteci şcolare şi publice, întemeierea de muzee, 
înfiinţarea de coruri săteşti şi bisericeşti, organizarea de şezători şi cercuri cul¬ 
turale, susţinerea de conferinţe pe teme gospodăreşti şi de sănătate, înfiinţarea de 
cantine şcolare etc., dar şi constituirea de cooperative şi bănci populare. S-au 
obţinut rezultate excepţionale. în Mioveni, învăţătorul Al. Popescu a fost primul 
dascăl care a iniţiat, cu multe succese, activitatea extraşcolară. Iulia Zamfirescu 
l-a numit „vrednic dascăl” care prin puterea sa de muncă însufleţise acest sat 5 . 
Preocupările extraşcolare se integrau în norma de activitate a învăţătorilor. 

Tânăra învăţătoare a înţeles încă din prima perioadă a apostolatului 
ce sarcini şcolare şi extraşcolare complexe, dar nobile, o aşteptau. în clasă, în 
primul rând, căuta să ţină lecţii interesante cu un conţinut informativ bogat, 
raportat la aspectele vieţii şi adecvat nivelului de înţelegere al copiilor. Ştiind 
că majoritatea elevilor vor rămâne în localitate preocupându-se de gospodărie 
şi de agricultură, punea un accent deosebit, la orele de lucru manual, pe 
îmbinarea cunştinţelor teoretice cu cele practice din cele două sfere 
existenţiale. încă pentru fete, spre a deveni gospodine harnice şi bune mame, 
a înfiinţat două cercuri - unul de gospodărie şi altul de „cusături naţionale”. 
Aici, învăţătoarea le deprindea pe fete cu treburile gospodăreşti, în special cu 
gătitul hranei, al cusutului şi al confecţionării de lenjerie. Cu obiectele rezul¬ 
tate din cercul de cusături, îndeosebi de natură populară, a organizat un 
interesant muzeu de artă populară în şcoală 4 . 

O atenţie sporită a acordat învăţătoarea Zamfirescu, în cadrul mani¬ 
festărilor extraşcolare, culturalizării colectivităţii locale. La şcoala de adulţi a 

Ibidem , f. 70. 

^Mihail M. Robea, Op. cit., p. 292. 

ţinut, de asemenea, lecţii. Cum pentru susţinerea şcolii era nevoie de cărţi, a 
înfiinţat biblioteca şcolară. Tinerele talente cu aptitudini muzicale le-a introdus 
în două coruri: unul bisericesc, care cânta în biserică, şi altul şcolar, care, având 
un repertoriu larg, îndeosebi popular, se manifesta la serbări şi şezătorile 
culturale 5 . Tot pentru culturalizarea sătenilor a organizat, fiind ajutată de 
colectivul didactic, serbări şi cercuri culturale cu un program compus din 
recitări, monoloage, cântece, piese de teatru ş.a. Pentru adresarea directă 
privind aspectele gospodăreşti, starea sănătăţii, creşterea copiilor etc., ea a 
folosit deseori conferinţa publică. Potrivit directorului şcolii, Arion Aldea, ea 
a ţinut până la obţinerea gradului (septembrie 1944) un număr de „peste 20 
de şezători culturale ce s-au ţinut la această şcoală şi un număr de 21 con¬ 
ferinţe cu caracter cultural şi social-economic” 6 . 

Către mijlocul secolului trecut, apărând momentele de criză economică 
şi apoi ultimul război mondial, învăţătoarea Iulia Zamfirescu a iniţiat unele 
acţiuni de micşorare a suferinţelor celor care începuse să le cunoască. încă din 
anul 1938 a înfiinţat o cantină şcolară, la care găteau elevele. Deci un alt 
mijloc de a le forma pe fete ca bune gospodine - şi luau masa copiii săraci şi 
apoi cei orfani de război. Cantina funcţiona în şcoală şi în 1944, anul trecerii 
examenului de grad de către învăţătoare. Cele două cercuri de gospodărie şi 
de cusături şi-au intensificat activitatea în timpul celui de Al Doilea Război 
Mondial când fetele au început să confecţioneze ciorapi, mănuşi şi flanele din 
lână pentru răniţi şi ostaşii de pe front. De asemenea, a căutat să le asigure 
copiilor orfani de război încălţăminte şi îmbrăcăminte. Cu ajutorul elevilor a 
colectat de la săteni şi a trimis militarilor din spitalul din Câmpulung diferite ali¬ 
mente, inclusiv prăjituri, ţigări şi cărţi poştale 7 . 

După război, în perioada postbelică, datoarită noilor evenimente social- 
politice, s-a renunţat la unele obiective din mişcarea haretistă, iar altele au fost 
preluate de căminele culturale. Iulia Zamfirescu a început să activeze, în cadrul 
Căminului Cultural „Reîntregirea” al comunei, înfiinţat la 6 aprilie 1947, în sec¬ 
torul cultural. 

Mai puţin s-a ocupat de identificarea unor forme instituţionalizate pen¬ 
tru înălţarea materială a ţărănimii (bancă, cooperativă). 

însă avântul preocupărilor şcolare şi extraşcolare ale învăţătoarei Zam¬ 
firescu s-a întrerupt brutal pentru totdeauna, prin aplicarea decretului nr. 83/2 
martie 1949 care desfiinţa proprietăţile moşiereşti. Cum soţul său se încadra în 
decret, a fost obligată, împreună, să părăsească localitatea. Până în cele din urmă 

^ Ibidem, f. 21; Mihail M. Robea, Op. cit., p. 292. 

6 Ibidem , 

7 Ibidem. 

s-a stabilit la sora sa, în Câmpulung. în anul 1977 a suferit o congestie cerebrală, 
„în urma căreia a rămas cu pareza părţii drepte”, încât nu putea nici să scrie. 
A murit la 17 aprilie 1987, fiind înmormântată la Câmpulung. 

învăţătoarea Iulia Zamfirescu, alături de mii de cadre didactice 8 care au 
desfăşurat o valoroasă activitate de înălţare morală şi materială a comunităţilor 
ţărăneşti îndeosebi, ajutată frecvent de colegii de cancelarie, Arion Adela şi Ion 
Robea, a contribuit substanţial la luminarea şi edificarea materială a comunităţii 
din Mioveni într-o perioadă plină de frământări sociale şi politice. 


CORPUSUL DE DOCUMENTE ŞI INSCRIPŢII ALE ORAŞULUI 
MIOVENI - ARGEŞ 

O monografie autentică a unei comune, o istorie ştiinţifică a unui oraş 
nu pot fi gândite, sistematizate şi redactate fără o bază largă şi variată de docu¬ 
mente şi inscripţii dintr-o amplă diversitate de izvoare istorice. Eu însumi am 
resimţit parţial insuficienţa lor la redactarea succesivă a celor două lucrări despre 
comuna Mioveni - Monografia comunei Mioveni-Muscel (1948) şi Istoria 
comunei Mioveni din regiunea Piteşti (1953). 

Pasiunea diabolică pentru cunoaşterea trecutului istoric al aşezării mele 
natale pusese stăpânire pe mine încă din primii ani de liceu, într-un context spi¬ 
ritual stimulativ, şi m-a urmărit toată viaţa. Ca să-mi liniştesc spiritul, am început 
să fac investigaţii: să culeg informaţii sociologice de la consăteni, să reţin anu¬ 
mite texte folclorice de la unii povestitori populari şi de la talentaţii lăutari din 
Conţeşti şi să fiu atent la obiceiurile locale. Insă nu e absolut suficient. M-am 
gândit să abordez arhivele. Şi-am început cu arhiva primăriei Racoviţa, aruncată 
în podul ei, într-o mare dezordine, cu dosarele nenumerotate, cu foile lor nepa¬ 
ginate şi risipite în preajmă-i. Cu acordul binevoitor al notarului primăriei din 
anii 1945-1946, am urcat timp de mai multe zile pe o scară şubredă şi înaltă în 
podul primăriei Racoviţa, unde se aflau documente (dări de seamă, statistici) şi 
despre Mioveni, unit temporar cu Racoviţa. Cu toată dezordinea arhivei, care 
îngreuna cercetarea, am descoperit multe date importante despre Mioveni şi 
despre unele sate vecine. Stimulat de rezultatele acestei prime investigaţii locale, 
deşi modeste, mi-am continuat cercetarea la Arhivele Naţionale din Bucureşti, 
pentru documente fundamentale privind Mioveniul şi vecinii lui. în condiţiile 
limitate de elev, m-am deplasat la Arhivele din Capitală câte două-trei zile în 
timpul vacanţelor. Sacrificiul a fost răsplătit cu descoperirea unor acte funda- 

O 

°Vezi şi: Daniel Diaconescu, Activitatea extraşcolară a învăţătorilor musceleni, în 
„Argessis”, Vili, 1999, p. 207-212. 

mentale despre Mioveni. în anii studenţiei şi de profesorat în Bucureşti, mi-am 
continuat - în limitele timpului - investigaţiile, soldate cu identificarea şi trans¬ 
crierea a mai mult de jumătate dintre ele în alfabetul chirilic, a sute de documente 
privind cele mai diverse şi subtile aspecte ale comunităţilor locale. între timp, 
Editura Academiei Române cu, sprijinul institutelor de specialitate, a publicat o 
mare parte din primele hrisoave ale istoriei naţionale; am luat în consideraţie tex¬ 
tele lor, chiar dacă acţiunea a fost oarecum în defavoarea noastră. 

Textele epigrafe de pe pisanii şi cruci istorice au fost identificate şi 
transcrise, majoritatea lor în chirilică, în special în perioada 1944-1950 şi apoi 
pe măsură ce ele au mai fost descoperite. 

Majoritatea acestor documente şi inscripţii constituie substanţa acestui 
corpus. Hrisoavele de până la mijlocul secolului al XVII-lea sunt scrise în limba 
slavonă, însă ele sunt traduse în română de specialişti competenţi. Alte docu¬ 
mente traduse în limba română mai sunt două în rusă şi unul în cea greacă. 
Restul actelor, deci majoritatea covârşitoare, au redactarea în limba naţională. 

Emise în cursul a trei epoci istorice, documentele aparţin tuturor speci¬ 
ilor lor, începând cu cartea domnească, continuând cu hotărnicia juridică, jur¬ 
nalul de şedinţă, plângerea, zapisul, catagrafia, tabelul, raportul de activitate, 
situaţia etc. şi încheind cu simpla citaţie pentru prezentarea la o instanţă, toate 
fiind valorificate potrivit circumstanţelor sociale. 

Pe cât de întins este evantaiul speciilor actelor, pe atât de bogat se află 
repertoriul aspectelor tematice abordate. Chestiunea transmiterii proprietăţii 
asupra pământului a generat un set de felurite acte. Se cunosc destule cărţi 
domneşti prin care domnitorii făceau danii de „moşii” unor boieri devotaţi lor şi 
unor mănăstiri cu mai puţine resurse materiale ori emiteau hrisoave de întărire a 
stăpânirii asupra unor ocine mai vechi „împresurate” sau chiar vândute. 
Vladislav al II-lea voievod, de exemplu, întăreşte printr-o carte, în 15 aprilie 
1456, stăpânirea jupanului Mogoş şi a urmaşilor săi peste satele Corbii de Argeş, 
Corbii de Piatră, peste o ocină la Miceşti şi peste jumătate din Mălureni', o 
aşezare vecină la sud cu Mihovenii, dar dispărută în secolul al XVH[-lea. Vlad 
Călugărul, domnul Ţării Româneşti, întăreşte printr-un hrisov, la 7 septembrie 
1485, stăpânirea peste „o jumătate din Mihoveni” lui Stan Macrea şi lui Stoia 
care o cumpăraseră pe 600 de aspri şi un cal bun de 300 de aspri de la jupanul 
Drăghici. Uneori, astfel de cărţi ascund, precum cea de faţă, succesiunea tran¬ 
zacţiilor proprietăţilor funciare, transferând datarea documentară a satelor cu 
decenii în urmă. Situaţia Mihoveniului este un caz clasic, cu implicaţii istorice. 
Referindu-se la provenienţa „moşiei”, actul glăsuieşte textual: „...ca să le fie 
jumătate din Mihoveni, cât au ţinut Dragomir şi Zlatco, pentru că au închinat-o 


D.R.H., voi. I, nr. 113. 

Dragomir şi Zlatco jupanului Drăghici al lui Stoica dinaintea lui Radul 
voievod, fratele domniei mele. Iar jupan Drăghici a vândut lui Stan Macrea 
şi lui Stoia, pentru 600 de aspri şi un cal bun de 300 aspri şi jumătate din 
mănăstirea Mihovenilor” 2 . Deci, , jupan Drăghici a vândut o jumătate din 
Mihoveni” lui Stan Macrea şi lui Stoica, în septembrie 1485, când era dom¬ 
nitor Vlad Călugărul, şi el o obţinuse anterior „prin închinare” de la Dragomir 
şi Zlatco, în vremea domniei lui Radu cel Frumos (1462-1475). Actul acestui 
transfer nu-1 avem încă. Totuşi, în contextul istoric dat, transferul proprietăţii 
respective în vremea domniei lui Radu cel Frumos îi împrumută o nouă va¬ 
loare calendaristică datării documentare a Mioveniului - cu cel puţin două 
decenii în urma anului 1485. 

La transferul proprietăţilor funciare, la nivel local, între moşneni, între 
ei şi egumenii mănăstirilor, între moşneni şi slujbaşii statului medieval se 
încheiau zapise. Bunăoară, la 30 septembrie 1700, între Mihalcea biv vel stolnic 
şi moşnenii din Mihoveni se redactează un zapis prin care ultimii îi cedează 
primului „două funii şi jumătate şi o padină” din pământul lor. 3 

La acţiunile de transferare a proprietăţilor - de întărire, de hotărnicie 
etc. -, în special la cele de anvergură judeţeană participau în mod frecvent mar¬ 
tori credibili din divanul ţării, din administraţia judeţeană ori din rândul ţăranilor. 
Unul din martorii cei mai prestigioşi şi cei mai convocaţi din Mihoveni şi din 
satele limitrofe a fost Standul din Mihoveni. 

Stanciul a trăit în secolul al XVII-lea în Mihoveni ca boier de ţară - 
îl găsim o singură dată cu o funcţie de dregător ca logofăt. Prestigiul şi pu¬ 
terea economică a lui Stanciul au sporit considerabil în urma unor 
cumpărături de terenuri de la Mihăilă, Stanciu câmul, Sinea, David şi Ţigan, 
frate-său, Stan şi Vlad, frate-său şi de întărire a stăpânirii acestora printr-un 
hrisov de către Matei Basarab la 7 mai 1641/ Potrivit actului din 10 august 1656, 
Stanciul avea doi feciori, Ion şi Stanciu, pe care îi iniţia în treburile publice. El 
s-a bucurat mult de aprecierea domnitorului Matei Basarab, care l-a chemat şi 
l-a delegat ca martor în diferite cercetări proprietăreşti în teren legate de încălcări 
şi de grave neînţelegeri dintre stareţii mănăstirilor Câmpulung, Valea, Vieroşi şi 
altele şi vecinii moşiilor lor (boieri, ţărani). în calitate de martor imparţial şi 
notoriu, participa la elaborarea cărţilor de întărire şi de hotărnicie a unor „moşii” 
ale diferiţilor proprietari medievali de către domnitori, îndeosebi de către Matei 
Basarab (1632-1654), la vânzarea unor ocine de către ţărani unor demnitari 
locali sau între ultimii (în Mălureni, Tocsăbeşti, Conţeşti, Tămăşeşti) şi chiar 

2 Ibidem . nr. 195. 

3 B.A.R„ 180/CXXVIII. 

^Arh. Naţ., fii. Argeş. Colecţiu de documente, IV/2, nr. 384. 

la întocmirea diatelor (Racoviţa). Devine, realmente, în termeni actuali, o perso¬ 
nalitate publică bine-cunoscută îndeosebi în Muscel. Feciorul său, Stanciu, i-a 
continuat o vreme, după cum relevă actele, preocupările. 

O altă serie importantă de documente o constituie catagrafiile, inven¬ 
tarele. Apărute ca o necesitate stringentă în contextul dezvoltării noilor rapor¬ 
turi social-eeonomice spre o nouă epocă, ele aveau rolul de a înlătura haosul 
şi ignoranţa din diferite domenii şi de a înregistra pe cât posibil mai exact, 
aritmetic, o anumită situaţie pe care, în primul rând, autorităţile trebuia s-o 
cunoască şi, eventual, să ia unele măsuri corective. Diversitatea aspectelor au 
generat, pentru uzul autorităţilor şi al marilor proprietari, felurite tipuri de 
catagrafii, încât ne uimesc astăzi prin direcţia lor practică, precum: Catagrafia 
bisericilor şi personalului lor (1810), Catagrafia bimicilor (1814), Catagrafia 
bimicilor şi a scutelnicilor (1830), Catagrafia moşiilor (1831), Obşteasca 
catagrafie din 1839, Catagrafia moşiilor şi a formelor de relief (1839) etc. 
Prima şi ultima dintre cele mai importante din aceste evidenţe este Catagrafia 
din anul 1774, realizată în vremea ocupaţiei temporare a ţării de către trupele 
ruseşti şi descoperită în Arhivele Vechi din Moscova. Catagrafia este bogată 
în informaţii sociale şi economice, relevând dinamica populaţiei, starea ei fis¬ 
cală şi structura gospodăriei. în privinţa populaţiei, o surpriză interesantă o 
prezintă semnalarea a 28 de familii emigrante din Ardeal în comunitatea din 
Mălureni, fenomen care a condus la schimbarea structurii demografice şi a 
toponimicului aşezării Mălureni. Totuşi, cea mai importantă catagrafie dintre 
toate este Obşteasca catagrafie din anul 1838, care înregistrează monografic 
fiecare familie, cu componenţa membrilor, numele, vârsta lor, statutul social, 
ocupaţia, pământul stăpânit sau lucrat în dijmă, animalele şi soiurile de pomi. 
Nu poate fi subapreciată nici catagrafia formelor de relief ale satelor, vecine 
Mihoveniului, întocmită cu un an mai târziu decât ultima, în 1839. 

O nouă categorie de documente, înrudită intim cu cea precedentă, de 
data aceasta, situaţii, tablouri, tabele, liste etc., reliefează acţiunile multiple şi 
trudnice ale epopeii de modernizare a aşezărilor limitrofe Mioveniului, în 
momentele executării ori finale, de cele mai multe ori. Astfel, am descoperit 
situaţii demografice, cu naşterea, căsătoria şi decesul oamenilor, tablouri cu 
starea materială a sătenilor, liste cu oamenii care au prestat zile de muncă cu 
braţele ori cu atelajele, tabele cu construirea unor drumuri şi podeţe noi ori cu 
repararea celor mai vechi, dări de seamă concentrate cu abaterea unor calamităţi 
asupra satelor (epidemii, inundaţii) etc. Unele din aceste documente, cu structura 
de „formulare tipizate”, lucrate după propriile nevoi directe ale autorităţilor 
comunale şi ministeriale, înmulţite considerabil în ultimul timp, sintetizează 

aspecte, fapte, elemente şi chiar anumite acţiuni. Acţiunile complexe au fost deci 
sintetizate în cifre, în „situaţii”, în „tabele”. în Corpusul acesta vom întâlni, de 
pildă, în domeniul învăţământului şi culturii, numeroase „situaţii” şi „tabele” 
despre stadiul construcţiilor şcolare la sate, despre promovarea şi pregătirea pro¬ 
fesională a învăţătorilor din judeţ, despre frecventarea şi succesele obţinute la 
învăţătură de către copiii din şcolile locale etc. 

In fine, inscripţiile, documente scrise realmente artistic pe piatră, pe 
cruci şi pisanii. în trecut, ele au fost mai multe pe cuprinsul aşezărilor ce 
formează acum oraşul Mioveni. Insă unele, din neglijenţă şi din dispreţ faţă de 
aceste relicve, uneori chiar din partea acelora care aveau obligaţia sacră şi pro¬ 
fesională să le conserve, s-au deteriorat şi au fost aruncate ori li s-au dat alte 
întrebuinţări, ca în cazul bisericii Sfântul Gheorghe din Mioveni, unde nu de 
mult asemenea „piese” au fost utilizate la construcţia „podelei” lăcaşului. 

In privinţa crucilor, cu excepţia celor din Mihoveni, toate celelalte din 
satele subordonate oraşului au un caracter net memorial. în Mihoveni, vatra 
oraşului, există opt cruci de piatră, fi «care conţinând un anumit mesaj. Dintre ele, 
trei sunt funerare, fiind destinate membrilor familiei lui Robea Focănescu. Alte 
două cruci au o valoare social-istorică, prscum crucea monumentală din sep¬ 
tembrie 1745, ridicată în semn de mulţumire către divinitate pentru cumpărarea 
a mai multor „moşii” de la moşnenii din Piscani, la hotarul cu Mihovenii, în loc 
de popas pe drumul Piteşti - Câmpulung, şi pentru consemnarea cheltuielilor 
făcute la Bucureşti de către primarul Câmpulungului de atunci, Stoica (judeţ). 
Al doilea monument epigrafic îl constituie crucea „mică” din gardul de zid de 
lângă poarta bisericii care consemnează zidirea unui nou locaş pe alt loc, în 
prima jumătate a secolului al XVIU-lea, având legătură directă cu vechea pisanie 
încastrată în zidul estic al pridvorului. 

Nu de mai mică importanţă, din aceeaşi categorie de mărturii epigrafice 
se prefigurează pisaniile lăcaşurilor de cult. Aproape toate bisericile din oraşul 
Mioveni şi din cartierele lui (Racoviţa, Colibaşi şi Vieroş) deţin, în afara pisaniei 
actuale, una ori două tipuri mai vechi. Uneori, asemenea pisanii pot aduce 
adevărate surprize prin informaţiile inedite de istorie locală, ca în cazul celor ale 
bisericilor din Mioveni şi Racoviţă. 

Nu pot fi omise nici însemnările redactate pe cărţi sau pe alte obiecte, 
care reţin succint deseori evenimentele capitale din existenţa unei comunităţi. 

Evident, informaţiile din acete documente şi inscripţii, de ordinul 
sutelor, din care se publică acum o parte din ele, evocă fragmentar aspecte 
esenţiale dintr-o mare diversitate de domenii, însă selecţionate şi interpretate 
ştiinţific în conexiuni, obţinem tablourile demografice şi social-economice în 
derularea lor istorică. 

11. Robea, Mihail M., Băiatul de împărat şi Iozefina-cea-Frumoasă. 
Basme, legende si povestiri populare. Bucureşti, Casa Editorială Muntenia, 

1998, 144 p. ’ ’ 

12. Robea, Mihail M., Cântece şi poezii populare româneşti. Bucureşti, 
Casa Editorială Muntenia, 2004, XXXII + 352 p. 

Adriana Ru jan - Costin Alexandrescu, coordonatori, Cântece şi obi¬ 
ceiuri de iarnă din Argeş - Muscel, Piteşti, Centrul Creaţiei Populare al judeţului 
Argeş adică: XXXH+352 p., 1998, XXVI+422 p. (extrase din culegerile de col¬ 
inde şi obiceiuri ale lui Mihail M. Robea, numerotate: 6a, 6b, 7, 8, 13, 18, 19, 

20,21, 22, 23, 24 a, 24 b, 25, 47, 139, 141,164, 303, 375a, 375b, 382, 398,402, 
403a, 403b, 409, 425a,425b, 429, 431, 439, 440, 441, 442, 443, 444, 445, 446, 
450, 453, 455, 456, 460a, 463, 464, 465, 466, 467, 469, 470, 471a, 471b, 472, 
485a, 492, 501, 502, 508a, 508b, 515b, 515c, 526, 540. 

13. Robea, Mihail M., Mioveni-Argeş. Corpusul de documente şi 
inscripţii ale oraşului. Bucureşti, Casa Editorială Muntenia, 2009, 328 p. 

14. Robea, Mihail M., Ceramica populară din nord-vestul Munteniei: 
Valea Vâlsanului - Argeş. Bucureşti, Casa Editorială Muntenia, 2012, 96 p. 

15. Lumini Etnice. Studii şi articole de etnologie. Bucureşti, Casa Edi¬ 
torială Muntenia, 2012, 304 p. 

2. Ediţii de folclorişti îngrijite 

Mihail Canianu. Studii şi culegeri de folclor românesc. Ediţie îngrijită 
de Mihail M. Robea şi Al. Dobre. Cuvânt înainte de Dan Horia Mazilu. Studiu 
introductiv de Al. Dobre, glosar, indicele subiecţilor anchetaţi şi bibliografie de 
Mihail M. Robea. Bucureşti, Ed. Minerva, 1999, 282 p. 

Dumitru Mihalache, Basmul cu Roşu-Impărat şi Verde-împărat. 
Poveşti, poezii şi obiceiuri populare. Ediţie critică, îngrijită, note, comentarii, 
glosar, bibliografie, studiu introductiv şi indice de persoane, Casa Editorială 
Muntenia, 2012, 416 p. 

3. Ediţii de scriitori îngrijite 

George Ulieru, Scrieri, Ediţie îngrijită, tabel cronologic şi bibliografie 
de Mihail M Robea, prefaţa de I. Biberi, Bucureşti, EPL, 1967, XXIV +200 p. 

V. Alecsandri, Poezii, proză şi teatru. Antologie şi tabel cronologic, 
Bucureşti, Casa Editorială Muntenia, 2001, 255 p. 

I. Creangă, Poveşti, povestiri, amintiri. Antologie, tabel cronologic şi 
glosar. Bucureşti, Casa Editorială Muntenia, 1998, 192 p. 

I. Creangă, Poveşti, povestiri, amintiri. Antologie, tabel cronologic, 
glosar şi „Aprecieri critice”. Ediţie nou, revizuită şi completată. Bucureşti, Casa 
Editorială Muntenia, 2003, 224 p. 

M. Eminescu, Poezi şi proză. Selecţia textelor, îngrijirea lor şi tabelul 
cronologic de - Bucureşti, Casa Editorială Muntenia, 2000, 192 p. 

M. Eminescu, Poezii şi proză. Selecţia textelor, îngrijirea lor şi tabelul 
cronologic şi „Aprecieri critice”. Ediţie revăzută şi adăugită. Bucureşti, Casa 
Editorială Muntenia, 2008, 192 p. 

I.L. Caragiale, Schiţe, nuvele, teatru. Antologie şi tabel cronologic, 
Bucureşti, Casa Editorială Muntenia, 2005, 222 p. 

I. L. Caragiale, Schiţe, nuvele, teatru. Antologie, tabel cronologic şi 
„Aprecieri critice”, Bucureşti, Casa Editorială Muntenia, 2004, 227 p. 

P. Ispirescu, Basme. Antologie, tabel cronologic, „Aprecieri critice”, 
Bucureşti, Casa Editorială Muntenia, 2002. 

P. Ispirescu, Basme. Antologie, tabel cronologic şi „Aprecieri critice” - 
Bucureşti, Casa Editorială Muntenia, 2003, 176 p. % 

Ion Slavici, Nuvele, Antologie, tabel cronologic şi „Aprecieri critice” 
de - Bucureşti, Casa Editorială Muntenia, 2002, 160 p. 

G. Coşbuc, Poezii şi proză. Antologie, tabel cronologic şi selecţionarea 
„aprecierilor critice” - Bucureşti, Casa Editorială Muntenia, 2001, 144 p. 

G. Topârceanu, Poezii şi proză. Antologie, tabel cronologic şi selecţia 
aprecierilor critice, Bucureşti, Casa Editorială Muntenia, 2002, 125 p. 

Emil Gârleanu, Din lumea celor care nu cuvântă. Antologie, tabel 
cronologic şi aprecieri critice, Bucureşti, Casa Editorială Muntenia, 2005, 177 p. 

Edmondo de Amicis, Cuore - inimă de copil. Cuvânt înainte de Al. I. 
Odobescu, Ediţie îngrijită şi tabel cronologic, Bucureşti, Casa Editorială Munte¬ 
nia, 2005, 304 p. 


4. Volume pregătite pentru tipar 

Studii şi articole de ekrologie, Voi. n. 

Pagini de istorie literară. 

Poveşti, poezii şi obiceiuri populare de la românii din afara graniţelor. 
Folclorul din Valea Vâlsanului - Argeş. Studiu monografic. 

Mioveni - Argeş. Corpusul de documente şi inscripţii ale oraşului, 

voi. n. 

Structuri folclorice şi valori etnografice din Mioveni - Argeş. 

n. STUDII ŞI ARTICOLE DE ETNOLOGIE 

1. Studii şi articole de folclor şi etnografie 

1. C. Rădulescu-Codin, un pasionat şi harnic folclorist, în „Cultura 
poporului” (Bucureşti), an. VI, nr. 5, mai 1956, p. 57-58. 

2. C. Rădulescu-Codin, un mare folclorist al regiunii noastre, în „Secera 
şi ciocanul”, an. VI, nr. 741,9 sept. 1956, p. 2. 

3. Noi date despre folcloristul C. Rădulescu-Codin, în .Revista de fol¬ 
clor” (Bucureşti), an. DI, 1958, nr. 4, p. 140-145. 

4. Andrei Bârseanu - folcloristul, în „Limbă şi literatuară” (Bucureşti), 
voi. IV. 1960, p. 195-210. 

5. Culegerea şi valorificarea folclorului literar în presa democratică 
(1920-1944), în „Limbă şi literatură”, voi. XIII, 1967, p. 145-163. 

6. 140 de ani de la naşterea haiducului Radu Anghel, în „Secera şi cio¬ 
canul”, an. XVIU, nr. 4260, 21 ian. 1968, p. 3. 

7. George Călinescu şi folclorul, în „Manuscrise” (Bucureşti), an. DI, 
1970, nr. 3, p. 18-20. 

8. Culegerea şi studierea folclorului din Valea Vals anului - Argeş, în 
„Tribuna şcolii argeşene” (Piteşti), voi. IV, 1971, p. 70-73, 

9. Gheorghe Florescu, dascăl entuziast şi folclorist pasionat, în „Şcoala 
Argeşului” (Piteşti), voi. n, 1973, p. 102-103. 

10. Jocul Caprei în Valea Vălsanului - Argeş, în „Museum”, Muzeul 
Goleşti - Argeş, voi. I, 1974, p. 205-225. 

11. Folclor, în „Orizonturi”, an. VI, 1976, nr. 1, p. 17 (Articol 
nesemnat). 

12. Concepţia ştiinţifică despre folclor din presa democratică din 
perioada interbelică, în „Orizonturi”, an. VI, 1976, nr. 2, p. 6Î-76. 

13. Festivalul „Cântarea României”Ia liceul nostru, în „Orizonturi”, an. 
VH, 1977, nr. 1-2, p. 60-62. 

14. C. Rădulescu-Codin - pedagogul, în „Interferenţe”, 1977, p. 
109-124. 

15. Vechi oraţii denunţă în Argeş, în „Interferenţe”, voi. I, 1978, p. 
189-196. 

16. Teatrul folcloric: Jocul cucilor din Brăneşti - Ilfov, în „Interfe¬ 
renţe”, voi. I, 1978, p. 167-188. 

17. Vechi obiceiuri populare cu arii de circulaţie insulare în Argeş, în 
,Museum”. Muzeul Goleşti - Argeş, voi. n, 1978, p. 541-556. 

18. Ovid Densusianu - creatorul modelului de monografie folclorică 
zonală, în „Buletinul Societăţii pe anul 1978”, Societatea de Ştiinţe Filologice 
dinR.S. România, 1978, p. 109-110. 

19. Balada populară în zona subcarpatică a Munteniei, în „Interferenţe”, 
I, 1979, p. 157-164. 

20. Unitatea folclorului din Argeş şi Muscel cu cel din alte zone ale ţării, 
în,.Interferenţe”, I, 1979, p. 165-178. 

21. Folcloriştii argeşeni şi publicaţiile folclorice conduse de Gh. N. 
Dumitrescu - Bistriţa, în „Mehedinţi - istorie şi cultură” (Drobeta-Tr. Severin), 
voi. B, 1980, p. 631-639. 

22. Alexandru Dima - exeget al artei populare din Drăguş - jud. 
Braşov, în „în memoriam” Alexandru Dima. Iaşi, Universittea „Alexandru 
Cuza” - Iaşi, 1979, p. 177-182. 

23. Aspecte ale pomiculturii şi viticulturii în Mioveni - Argeş, în 
„Museum”, voi. IU, Complexul muzeal Goleşti - Argeş, 1980, p. 317-325. 

24. Obiceiurile de iarnă şi repertoriul lor folcloric în Argeş, în 
„Muzeum”, voi. DI, Complexul Muzeal Goleşti - Argeş, 1980, p. 671-677. 

25. Participarea argeşenilor şi muscelenilor la Primul Război Mondi¬ 
al reflectată în folclorul local - 60 de ani de la Formrea statului naţional uni¬ 
tar român, în „Museum”, voi. M, Complexul Muzeal Goleşti - Argeş, 1980, 
p. 685-690. 

26. Folclorişti argeşeni: Dumitru Mihalache, în „Argeş", an. XVII, 
1982, nr. 3, p. 3. 

27. [Despre publicaţia Şcoala Mehedinţiuluî), în „Şcoala Mehedin- 
ţiului”, Drobeta-Tr. Severin, voi. X-XI, 1983, p. 176.] 

28. Folclorişti argeşeni: Constantin N. Mateescu, în ,Argeş", an. XIX, 
nr. 5 (153), mai 1984, p. Îl' 15. 

29. Dumitru Mihalache, etnograf şi folclorist, în „Revistă de Etnografie 
şi Folclor”, tom. 30, 1985, nr. 2, p. 166-174. 

30. 500 de ani de atestare documentară. Mioveni - un oraş lângă uzină, 
în „Argeş", an. XX, nr. 9 (169), septembrie 1985, p. 3. 

31. Dumitru Mihalache (1885-1916), în „Buletinul Societăţii de Ştiinţe 
Filologice pe anul 1985”, Bucureşti, Societatea de Ştiinţe Filologice din Româ¬ 
nia, 1985, p. 149-150. 

32. Ceramica populră din Valea Vâlsanului - Argeş (I-IIT), în „Revista 
de Etnografie şi Folclor”, tom. 32,1987, nr. 1, p. 49-62; n, ibidem, nr. 3, p. 257- 
273 (Olărie); IU, ibidem, tom. 35, 1990, nr. 1, p. 87-101. Cu 27 foto. 

33. Aspecte istorice şi etnografice din Mioveni - Argeş. 500 de ani de 
atestare documentară, în „Studii şi comunicări”, voi. IV, Câmpulung-Muscel, 
Muzeul Câmpulung-Muscel, 1987, p. 151-161. 

34. Ion Chelcea (n. 1902), în „Buletinul Societăţii pe anul 1987”, p. 

88-89. 

35. Folclorişti şi etnografi din Argeş: Ion Chelcea, în „Argeş", an. 
XXm, nr. 2 (197), februarie 1988, p. 10. 

36. Vechi texte folclorice din nord-vestul Munteniei, în „Memoriile 
Comisiei de Folclor”, Academia Română, tom. n, 1988, p. 49-61. 

37. Câteva obiceiuri din Maramureş, în „Revista de Etnografie şi Fol¬ 
clor”, tom. 34, nr. 4, 1989, p. 307-308. 

38. Protecţia juridică a operelor folclorice, în „Revista de Etnografie şi 
Folclor”, tom. 34, 1989, nr. 4, p. 371 -373. 

39. Creaţiile paramiologice în monografiile săteşti ale cadrelor didactice 
în deceniile 4 şi 5 din secolul nostru, în „Proverbium Dacoromaniae”, voi. 4, 
1989. Drobeta-Tr. Severin, Academia Română, 1989, p. 35-38. 

40. Lupta ţăranilor din Mioveni - Argeş pentru aplicarea reformei 
agrare din 1864. La 500 de ani de atestare documentară, în „Studii şi comu¬ 
nicări”, V, Câmpulung-Muscel, Muzeul Câmpulung-Muscel, 1989, p. 169-173. 

41. Monografiile săteşti muscelene ale învăţătorilor din perioada 1940- 
1943. Valenţele lor etnografice şi folclorice, în „Studii şi comunicări”, V, Câm¬ 
pulung-Muscel, Muzeul Câmpulung-Muscel, 1989, p. 221-229. 

42. în memoriam. Dimitrie Al. Nanu, în „Buletinul Societăţii pe anul 
1989”, Bucureşti, Societatea de Ştiinţe Filologice din România, 1989, p. 42-43. 

43. Aspecte etnografice şi folclorice ale unei monografii despre 
Fierbinţii de Sus - Ialomiţa, în „Revista de Etnografie şi Folclor”, tom. 35, 1990, 
nr. 2, p’. 193-196. 

44. Mioveni - o aşezare demolată îşi revendică numele ei istoric, în 
„Argeşul liber”, an. I, nr. 34, 9 februarie 1990,p. 2. 

45. Tipologia folclorului românesc - aspecte teoretice şi metodologice, 
în „Revista de Etnografie şi Folclor”, tom. 35, 1990, nr. 5-6, p. 274-277. 

46. In memoriam. Constantin C. Negreanu, în „Revista de Etnografie şi 
Folclor”, tom. 37, 1992, nr. 2. 

47. Bibliografie cu lucrările lui Constantin Negreanu, în „Revista de 
Etnografie şi Folclor”, tom. 37, 1992, nr. 2, p. 201-207. 

48. Pr. Ioan I. Răuţescu. La centenarul naşterii sale, în „Curierul de 
Argeş", an. m, nr. 179, 2 oct. 1992, p. 2. p. 192-201 

49. Folcloristul Ion Cruceană la 81 de ani, în „Curierul de Argeş", an. 
m, nr. 181, 9-12 oct. 1992, p. 2. 

50. La aniversarea Institutului de Etnografie şi Folclor, în „Revista de 
Etnografie şi Folclor”, tom. 39, 1944, nr. 1-2, p. 11-13. 

51. File de monografie, în „Pohta Mihoveanului”, leatul 1994, luna lu’ 
Gustar, p. 1. 

52. Aspecte etnografice şi folclorice în monografia comunei Drănicu 
-jud. Dolj, în „Revista de Etnografie şi Folclor”, tom. 39, 1994, nr. 3-4, p. 
299-305. 

53. Folcloml în publicaţiile centrale ale Societăţii de Ştiinţe Filologice 
din România, în „Revista de Etnografie şi Folclor”, tom. 39, 1994, p. 306-308. 

54. Un folclorist: Gheorghe I. Pâmuţă, în „Revista de Etnografie şi Fol¬ 
clor”, tom. 39, 1994, nr. 5-6, p. 465-472. 

55. Ioan I. Garofoiu (1897-1982), în: Gheorghe Pâmuţă, Flaminu 
Mârţu, Ovidiu Isbăşescu, Oameni din Cetatea de Scaun. Personalităţi şi figuri 
muscelene. Bucureşti, Edit. V. Cârlova, 1995, p. 140. 

56. Un complex economico-cultural într-un sat tradiţional - Mioveni - 
Argeş, în „Revista de Etnografie şi Folclor”, tom. 40, 1995, nr. 2, p. 245-247. 

57. Ioan I. Garofoiu - folcloristul, în „Revista de Etnografie şi Folclor”, 
tom. 48, 1997, nr. 3-4, p. 287-294. 

58. Ceremonialul înmormântării în zona Văii Vals anului - Argeş, în 
„Caiete folclorice”. Piteşti, 1997,p. 30-41. 

59. Pluguşorul în Valea Vâlsanului - Argeş în contextul contemporan, 
în „Caiete folclorice” - Argeş, voi. n. Piteşti, Centrul Creaţiei Populare Argeş, 
1998, p. 36-41. 

60. Dumitru Mihalache - un mare prieten şi colaborator al lui C. 
Rădulescu-Codin, în „Caiete folclorice” - Argeş, Voi. DI, Piteşti, Centrul 
Creaţiei Populare Argeş, 1999, p. 21-42. 

61. Fondul monografiilor săteşti ale învăţătorilor - importantă sursă 
documentară pentru etnografia şi folcloristica din Argeş, în „Caiete folclorice şi 
etnografice Argeş - Muscel”, an IV, Piteşti, Centrul Creaţie Populară Argeş, 
2000, p. 16-27. 

62. Monografii săteşti argeşenţ în manuscris din deceniile 4 şi 5 ale 
secolului al XX-lea - valoroase surse de documentare pentru istorici şi etno¬ 
logi, în „Argessis”. Studii şi comunicări. Seria istorice, voi. X, Piteşti, 2001, 
p. 403-412. 

63. Ion I. Popescu - Preocupări etnologice, în „Argesiss”, voi. XI, 
Piteşti, 2002, p. 549-555. 

64. Etnologi argeşeni omişi din dicţionare - George Florescu (p. 581- 
584), Constantin Stancu(p. 584-586), în,Argesiss”, voi. XII, Piteşti,p. 581 -586. 

65. Aspecte alepăstoritului din nord-vestul Munteniei în cântecele lirice 
şi în baladele populare din Valea Vâlsanului - Argeş, în „Caiete folclorice 
Argeş”, voi. V-VI, Piteşti, Centrul Creaţiei Populare Argeş, 2004, p. 28-35. 

66. Mioveni - Argeş. Corpusul de documente şi inscripţii, în „Mioveni”, 
nr. 65, iunie 2004, p. 4. 

67. Etnologi argeşeni omişi din dicţionare (II) - G. Cristea Nicules- 
cu (p. 675-677), C. Sorescu (p. 677-679), în „Argesis”, tom. XOT, Piteşti, 
2004, p. 675-679. 

68. Nicolae Ghebeş -folcloristul, în „Argesis”, tom. XHI, Piteşti, 2004, 
p. 681-689. 

69. Povestiri şi amintiri despre război din nord-vestul Argeşului, în 
„Caiete folclorice Argeş“, voi. VII-VIU, Piteşti, Centrul judeţean pentru conser¬ 
varea şi promovarea culturii tradiţionale Argeş, VII-VIII, 2005, p. 58-66. 

70. Legenda populară în nord-vestul Argeşului, în „Caiete folclorice 
Argeş", Piteşti, Centrul judeţean pentru conservarea şi promovarea culturii 
tradiţionaale Argeş, VII-VIII, 2005, p. 174-179. 

71. Cu gândul la aniversarea C.J.C.P.C.T., în „Arc peste timp”. Piteşti, 
CJ.C.P.C.T, 2006, p. 314-315. 

72. Legendele populare din Valea Vâlsanului - Argeş, în „Argesis”, 
tom. XV, Piteşti, 2006, p. 513-534. 

73. Momente şi aspecte principale din istoria oraşului Mioveni -Argeş, 
în Mioveni - paşi în timp, Piteşti, Ed. „Alean”, 2007, p. 58-99. 

74. Interiorul locuinţei tradiţionale din Mioveni - Argeş, în „Argesis”, 
XVI, Piteşti, 2007, p. 489-498. Cu foto. 

75. Corpusul documentelor şi inscripţiilor oraşului Mioveni - Argeş 
(Introducere), în Mioveni-Argeş. Corpusul de documente şi inscripţii ale 
oraşului, Bucureşti, Casa Editorială Muntenia, 2008, p. 7. 

76. Dumitru Mihalache, etnograf şi folclorist, în „Argesis”, XVII, 
Piteşti, 2008, p. 401-424. 

77. Colindatul din Ajunul Crăciunului în Valea Vâlsanului - Argeş, în 
„Argesis”, XVIII, Piteşti, 2009; p.341-349. 

78. Momente din frământările sociale ale sătenilor dinMioveni - Argeş, 
în „Lumini etnice”, p. 263-268. 

2. Culegeri proprii şi editări de texte în periodice 

1. Din vremea haiducilor (legendă), în „Orizonturi”, an. VI, 1976, nr. 3, 
p. 19. Nesemnat. 

2. Cuza Vodă în cătunul Sărăcineni (legendă), în „Orizonturi”, an. 
VI, 1976, nr. 3, p. 19. 

3. Variante ale baladelor „Mioriţa” şi „Ciobănaşul” în Valea Vâlsanului 
-Argeş, în „Orizonturi”, nr. VI, 1976, nr. 2, p. 43-51. 

4. Teatrul popular: 1. Banta lui Bujor, 2. Ţăranul şi boierul, în „Orizon¬ 
turi”, an. VII, 1977, nr. 1-2, p. 49-55. 

5. Vlad Ţepeş - 500 de ani. Legende despre Vlad Ţepeş şi familia sa: 1. 
Din vremea lui Ţepeş Vodă, 2. Poiana Doamnii, în „Orizonturi”, an. VII, 1977, 
nr. 1-2, p. 56-57. 

6. La comemorarea a 60 de ani de la luptele de la Mărăşeşti. Aspecte ale 
Primului Război Mondial în cântecele populare, în „Orizonturi”, an. VII, 1977, 
nr. 1-2, p. 57-58. 

7. Teatrul popular haiducesc: Prinderea lui Jianu, în „Orizonturi”, an. 
VID, 1978, nr. 1, p. 39-47. 



298 


Mihail M. Robea 


8. Teatrul popular haiducesc: 1. Banta lui Bujor, 2. Jocul cerbului, în 
„Orizonturi”, an. VIII, 1978, nr. 2, p. 46-51. 

9. Vechi cântece populare lirice, în „Orizonturi”, an. VIII, 1978, nr. 

2, p. 51-53. 

10. Teatrul popular: Banta lui Păunaş, în „Orizonturi”, an. IX, 1979, nr. 
1-2, p. 65-68. 

11. Obiceiuri tradiţionale: 1. Jocul caprei, 2. Urătura cu pluguşorul, în 
„Orizonturi”, an. IX, 1979, nr. 1-2, p. 68-71. 

12. Balade populare: 1. Bogatu şi săracu, 2. Prin pădurea Bradului, în 
„Orizonturi”, an. IX 1979, nr. 1-2, p. 71-72. 

13. Colinde şi balade: 1. Ia sculaţi, sculaţi, 2. Radului Anglel din Greci, 

3. Bogatu şi săracu, 4. La fântâna din baltă, 5. Cântecu’ lui Ghiţă Cătănuţă, 
6. Uncheşeii, în „Orizonturi”, an. X-XI (1980-1981), p. 57-64. 

14. Cântece din gura poporului, în „Revista de Etnografie şi Folclor”, 
tom. 35, 1990, nr. 1, p. 102. 

3. Recenzii si note de lector 

1. înfloreşte folclorul argeşean, în „Secera şi ciocanul”, an. XV, nr. 
3367, 4 mart. 1965, p. 2. 

2. Un îndreptar practic şi eficient în culegerea folclorului, în „Secera şi 

